
Loistelias värikuva- ja tietoteos loihtii 
eteemme vanhan ajan suuren 
keskuksen sellaisena kuin se oli 
mahtavuutensa päivinä, täynnä 
kuohuvaa elämää, yhteiskunnallisia 
ongelmia, erikoislaatuista kulttuuria 
— lyhyesti: Rooman ilman raunioita. 
Liikumme kaupungin toreilla ja 
kaduilla muinaisten roomalaisten 
joukossa, astumme rikkaan miehen 
taloon ja käymme köyhälistön 
ränsistyneissä vuoktakasatmeissa. 
Pääsemme seuraamaan oikeuden- 
käyntiä, senaatin istuntoa, uskon- 
nollisia menoja, käsityöverstaiden 

ja koulujen työpäivää, teatteri- ja 
sirkusesityksiä. Huomaamme 
hämmästyttävän moderneja piirteitä 
Rooman tetveyskultissa, huvi- 
elämässä ja tähtinäyttelijöiden 
palvonnassa. Teos ei esittele meille 
ainoastaan kaupungin muurien 
sisäpuolta. Sc kertoo myös elämästä 
maalla, kuuluisan tieverkon 
ihanuudesta ja teitten varsilla 
olevien krouvien kurjuudesta. 
Marssimme voitokkaan armeijan 
mukana valtakunnan kaukaisille 
rajoille ja kuljemme postireittejä 
pitkin provinssista toiseen. — 
Teoksen kaksitoista tekijää ovat 
alallaan Euroopan huomattavimpia 
historioitsijoita ja antiikin tuntijoita. 
Heillä on ollut käytettävänään poik- 
keuksellisen laaja tieteellinen aineisto 
sekä Museo della Civiltä Romanan 
yksityiskohtaiset pienoismallit 
Rooman elämän kaikkien 

puolien vaiottamiseksi. Teos on 
erinomainen johdattaja Euroopan 
kulttuurin alkulähteille. Sen eläväksi 
tekevä tieto herättää jatkuvan ja 
yhä syvenevän mielenkiinnon 
menneisyyteen, 

vat ooma ja sen suuruuden aika» ei ole tavanomainen historiallinen ja kulttuurihistoriallinen 
kuvaus vanhan ajan viimeisestä suuresta kulttuurikeskuksesta. Italialaisen painoksen esi- 
puheessa teosta on luonnehdittu sanoilla Roma senza rovine»n, Rooma ilman raunioita. 
Ilmaus on osuva, sillä teoksen tarkoitus on loihtia silmiemme eteen kuva menneisyyden 
miljoonakaupungista sellaisena kuin se oli suuruutensa päivinä täynnä kuohuvaa elämää, 
yhteiskunnallisia ongelmia ja erikoislaatuista kulttuuria. Liikumme Rooman kaduilla ja 
toreilla muinaisten roomalaisten joukossa, astumme rikkaanmiehen taloon ja katselemme 
elämän arkea liitoksissaan natisevien vuokrakasarmien pimeistä huoneista. Kuljemme 
lasten mukana koulutiellä ja poikkeamme käsityöverstaissa; ohimennen vakoilemme roo- 
mattaren aamutouhuja, kun hän orjattarien avustamana valmistautuu vieraskäynnille. 
Mikään ei välty katseeltamme. Niinä päivinä kun amfiteatterissa ei ole näytöksiä me- 
nemme termeihin, ja kun Via Appiaa pitkin matkaamme Brundisiumiin saamme hyvän 
käsityksen Rooman kuuluisan tieverkon ihanuudesta ja matkan varrella olevien krouvien 
kurjuudesta. Caesarin mukana käymme Galliassa ja Rooman sotilaiden mukana mars- 
simme vuodesta toiseen itään ja länteen, etelään ja pohjoiseen. 

Mitä enemmän tiedämme asioista, sitä mielenkiintoisemmiksi ne tulevat ja sitä enemmän 
haluamme niistä tietää. Huomaamme yhteyksiä, samankaltaisuuksia ja kehityslinjoja, 
joita aikaisemmin emme ehkä ole aavistaneetkaan. Rooma-kirjan tekijät ja Museo della 
Civiltä Romanan suunnittelijat ovat antaneet meille tätä eläväksi tekevää tietoa. 
Kirjoittajat ovat alallaan huomattavia tiedemiehiä, joilla on ollut käytettävänään poikkeuk- 
sellisen suuri tieteellinen aineisto Rooman elämän eri puolien valottamiseksi. Heidän avul- 
laan saamme tietää, millaisia maatyökalut olivat entisaikaan ja millaisia maanviljelyksen 
menetelmät. Ja me hämmästymme huomatessamme, miten monia *moderneja piirteitä oli 
Rooman terveyskultissa, huvielämässä, tähtinäyttelijöiden palvonnassa ja meluavassa mu- 
siikissa. Entä käsitykset laista, oikeudenmukaisuudesta ja järjestyksestä, joita tähän asti 
olemme pitäneet itsestään selvinä? 
Osittain käännöskirjallisuuden puutteen takia suomalaisen lukijakunnan tiedot Euroopan 
vanhan ajan kulttuurista ja historiasta sekä niiden merkityksestä ovat olleet melko vähäiset. 
» Rooma ja sen suuruuden aika» on mielestäni erinomainen johdattaja Euroopan kulttuurin 
alkulähteille ja voi elävyytensä vuoksi herättää jatkuvaa ja yhä syvenevää kiinnostusta 

ROOMA AUGUSTUKSEN AIKANA 


Plinius vanhempi ja runoilija Martialis vakuuttavat ylpeinä, ettei mitään maailman 
kaupunkia voi verrata Roomaan. Se olikin valtava kaupunki sekä parikymmenkilo- 
metrisen ympärysmittansa että toiselle miljoonalle nousevan asukaslukunsa puolesta. 
Mutta ylistäessään Rooman ainuilaatuisuutta Plinius ja Martialis tuskin niinkään 
tarkoittavat sen laajuutta ja asukaslukua kuin sen loistokkaita rakennuksia ja suu- 
renmoisia julkisia laitoksia. Rooman suuri vallankumouksellinen rakennuskausi 
alkaa Augustuksen aikana. On kuin savitiilestä, puusta ja kivestä rakennettu tasa- 
vallan ajan kaupunki olisi muuttanut kasvonsa kasvavan mahtinsa ja uuden hallitus- 
muodon mukana. Tosin jo Julius Caesar oli tehnyt suurenmoisen suunitelman kau- 
pungin uudelleen rakentamiseksi saadakseen Rooman senaatille ja kansalle (senatus 
populusgue Romanus) niiden arvoa vastaavat puitteet, mutta vasta Augustuksen 
aikana aletaan käyttää Lunan valkoista marmoria vanhojen ja vasta nousevien suur- 
ten rakennusten kaunistamiseksi. Pääkadut levitetään ja oikaistaan, vanhat akve- 
duktit kunnostetaan ja uusia tehdään, komeat julkiset rakennukset korjataan ja uusia 
pystytetään. Alkaa valtava rakennustoiminta, joka tehokkaana ja kaukokatseisena 
jatkuu seuraavina vuosisatoina aina Länsi-Rooman häviöön asti. Silloin tämä ver- 
taansa vailla oleva kulttuuriperintö joutuu kummallisten ja raa'an sivistymättömien 
barbaarien haltuun. 





Kukkulat olivat heidän mielestään 


Tunnetuksi ovat tulleet sanat, jotka Suetonius on pannut 
Augustuksen suuhun: Sain perinnöksi savitiilestä tehdyn 
kaupungin ja jätin jälkeeni marmorikaupungin'. Ajatuk- 
sen ydin on, että Augustuksen aikaan asti käytettiin raken- 
nuksiin tavallisesti auringossa kuivattua tiiltä, minkä jäl- 
keen rakennukset rapattiin ohuella laastikerroksella. Mut- 
ta kun Italiassakin opittiin sahaamaan marmoria ja otet- 
tiin käytäntöön Lunan suuret marmorilouhokset Etru- 
riassa, Lunan valkoinen marmori vähitellen syrjäytti jul- 
kisten — ja myöhemmin yksityisten — rakennusten raken- 
nusaineena Albanovuorten peperiinin ja Aguae Albulaen 
travertiinin. 

Kun nuori Octavianus otti haltuunsa Caesarin poliitti- 
sen ja henkisen perinnön, Rooma oli sekava ja laiminlyöty. 
Roomalaiset olivat kiintyneet vanhoihin temppeleihinsä, 
jotka vielä suureksi osaksi olivat kivestä ja koristetut kera- 
miikkalevyin. He pitivät Forumistaan ja viihtyivät sen 
ihmisvilinässä. Kaupungin pimeillä, kapeilla kaduilla 
naiset olivat tottuneet mielin määrin jaarittelemaan ja 
miehet pistäytymään niiden varsilla oleviin pahamainei- 

siin kapakoihin. 
asuinpaikkoina keskustaa hankalampia, vedensaanti ja 
nopea elintarvikkeitten kuljetus sinne vaikea. Kukkuloilla 
ei myöskään ollut riittävää poliisivalvontaa. Ahtaudut- 
tiin laaksoihin ja kaupunki kasvoi täysin suunnitelmatto- 
masti. Talot olivat pääasiassa puusta ja savesta tehtyjä 
ristikkorakennuksia. Tonttipulan vuoksi ne rakennettiin 
yhä korkeammiksi. Talojen rakenne heikkeni ja niiden 
korkeat seinät pimensivät kadut. 

Egyptissä ja itämailla olevien hellenististen kaupunkien 
asemakaavasuunnittelu oli huolellista ja suosi uusia arkki- 
tehtonisia muotoja. Niihin verrattuna Rooma vaikutti 
vanhanaikaiselta (vetus urbs). Sellaiseksi sen Tacituskin 
kuvaa (Ann. XV, 38), eikä sen ulkonäkö tosiaankaan enää 
vastannut sen arvoa koko tunnetun maailman valtiaana. 
Tosin Sulla ja hänen poikansa olivat jälleenrakentaneet 
suuren osan niistä kaupungeista (Praenesten, Tiburin, 
Tarracinan, Coran jne.), jotka tuhottiin Mariusta vastaan 
käydyn kansalaissodan aikana. Mutta Rooman hyväksi 
he eivät tehneet mitään, lukuunottamatta Juppiter Opti- 

Ketsariajan Rooma. Osa tutkimuksen uusimpien tulosten ja Rodolfo Lancianin Forma Urbikse perusteella teh- 
dystä pienoismallista, jonka on rakentanut arkkitehti Italo Gismondi. ( Museo della Civiltä Romana, Rooma) 


mus Maximuksen temppcliä, joka rakennettiin uudelleen 
kokonaan kivestä, Graecostasista ja senaatin kuuriaa (jonka 
nimi muutettiin Hostiliasta Corneliaksi) sekä Kapitoliu- 
min kukkulalla sijatsevaa Tabulariumia. 

Ensimmäisen — suurisuuntaisen kaupunkisuunnitelman 
teki Julius Caesar. Hän aikoi johtaa Tiberin vedet nykyi- 
sen Vatikaanin kukkulan taitse sekä kuivattaa ja tasoittaa 
sen uoman kaupungissa. Lisäksi hän halusi liittää Mars- 
kentän kaupunkiin ja rakentaa uuden harjoituskentän 
kaupungin laidalle. Ensimmäiseksi rakennettiin uusi fo- 
rum (Forum lulium), joka liitettiin vanhaan Forumiin. 
Forum Iuliumin keskelle pystytettiin temppeli Venus Gene- 
trixille muista Italian kaupungeista, mm. Pompejista saa- 
dun esikuvan mukaan. Caesarin aikana entistettiin myös 
monet Forum Romanumin ja Forum Holitoriumin raken- 
nukset. Samoihin aikoihin Pompeijus pani Marskentällä 
alulle ensimmäisen kivisen teatterin ja suurenmoisen pyl- 
väshallin rakentamisen, joita ihailtiin vielä keisariajan 
lopulla. 


AUGUSTUKSEN KAUPUNKISUUNNITTELU 


Augustuksen oli vaikea ratkaista toteuttaisiko hän Cae- 
sarin suurisuuntaisen suunnitelman vai yrittäisikö hän 
vain entistää ja kaunistaa kaupunkia pyrkimättä oleelli- 
sesti muuttamaan sen kuvaa. Kolmestakin syystä hän 
valitsi jälkimmäisen vaihtoehdon: korjauskustannukset 
olisivat paisuneet valtavan suuriksi ja kaupungin perin- 
teellisen rakenteen muuttaminen tuottanut vakavia vai- 
keuksia; väestö oli vanhoillinen ja pysytteli itsepintaisesti 
entisissä tottumuksissaan; Augustus itsekin kavahti suuria 
uudistuksia, liian suuria suunnitelmia ja ennen kaikkea 
kohtuuttomia menoja. Viime kädessä siis Augustuksen 
oma kohtuullinen elämäntapa ratkaisi rajoitetun raken- 
nusohjelman valinnan. Mutta se voitiin toteuttaa talou- 
dellisesti vankalta pohjalta (ja kansan toivomusten mukai- 
sesti). 

Augustus aloitti uudistukset järjestämällä kaupungin 
hallinnon uudelleen. Siihen tarjoutui hyvä tilaisuus, kun 
Rooman kansalaiset toistamiseen pantiin verolle vuonna 
8 eKr. Vanha jako kortteleihin (vici) ja kerrostaloihin 
(insulae) säilytettiin. Mutta uusi aluejako oli kaikkea muu- 
ta kuin yksinkertainen kaupungissa, joka Liviuksen sano- 
jen mukaan (V, 55, 2—3) muodoltaan muistutti enemmän 
sotilasleiriä kuin säännöllisesti suunniteltua kaupunkia 
(magis occupatae guam divisae similis). Kaikesta huolimatta 
aluejako toimitettiin ja se tapahtui seuraavalla tavalla: 
Rooman asemakaavan pohjapiirros oletettiin ympyrän 
muotoiseksi ja Palatinuskukkulan ympäri piirrettiin kaksi 
samankeskistä ympyrää. Näistä sisempi kulki Serviuksen 
muuria pitkin ja ulompi seurasi tullirajaa, joka vastasi 

suunnilleen Pomeriumia ja erotti kaupungin alueen esi- 
kaupunkialueesta. Tämän jälkeen vedettiin Forumilta 
säteettäisesti linjat kaupunginmuurin porteille siten, että 
ne seurasivat pääkatuja, jotka yhdistivät Rooman sen 
ympäristöön. Nämä linjat jakoivat ympyrät lohkoihin ja 
tällä tavalla syntyi neljätoista kaupunginaluetta (regiones). 
Niistä kahdeksan sijatsi vanhan kaupunginmuurin sisä- 
puolella (II, III, IV, VI, VII, X, XI ja XIII) ja viisi 
sen ulkopuolella (I, V, VIII, IX, ja XII); yksi oli Tiberin 
toisella puolella (XIV). 

Hyvin pian ilmeni epäsuhde muurin sisä- ja ulkopuo- 
lella olevien alueiden välillä. Muurin sisäpuoliset alueet 
eivät voineet laajentua ja uudet monumentaalirakennuk- 
set supistivat asutukselle varattua tilaa vielä entisestään- 
kin. Sen sijaan muurin ulkopuolella olevat alueet saattoi- 
vat vapaasti laajentua. Epäsuhde paheni vielä seuraavina 
vuosisatoina, kun keisarikunnan valtavat rakennukset nou- 
sivat Forumin ympärille, Palatinukselle, Marskentälle ja 
osittain myös Esguilinukselle. Toisen vuosisadan puoli- 

Toinen osa Italo Gismondin pienoismallista. Etualalla Neron akvedukti; sen takana Colosseum. (Rooma, Museo 


della Civiltä Romana) 

välissä jKr. pidettiinkin Augustuksen toimeenpanemaa käyttämiensä soihtujen mukaan nimitettiin sebaciariaksi. 
aluejakoa jo enemmän hallinnollisena kuin alueellisena. Laajan vesihuollon järjestäminen Roomaan oli jo kauan 

Korttelit (vici) muodostuivat kerrostaloista (insulae) ollut välttämättömyys, sillä vesivarat eivät riittäneet, kun 
ja herrastaloista (domus). Kortteleilla oli omat suojelus- veden tarve väkiluvun kasvaessa lisääntyi. Tästä syystä 
henget (lares compitales) ja niiden hallintoa johtamaan Augustus ja Agrippa korjauttivat vanhat Appian, Mar- 
asetettiin kaksi korkeata virkamiestä (curatores urbani), joi- cian, Tepulan ja Anion akveduktit ja patosivat kolmen 
den apuna oli 48 asujaimiston keskuudesta valittua vico- lähteen vedet turvatakseen etenkin Marskentälle pystytet- 
magistria eli magistri vicorumia. Heidän tehtävänään oli huo- tyjen uusien rakennusten vedensaannin. Agua Iulia liitet- 
lehtia naapurisovusta. tiin agua Tepulaan; Virgon akvedukti, joka tuli kahdek- 

Vespasianuksen ja Tituksen sensoreina ollessaan toimitta- san kilometrin päästä Via Collatinasta huolehti Marsken- 
man henkikirjoituksen mukaan v. 74 jKr. Roomassa oli tän termien ja altaan veden saannista ja Alsietinan akve- 
265 asuntokorttelia. Konstantinuksen aikana niiden luku duktista saatiin vesi Tiberin toisella rannalla Trasteve- 
kohosi 423:een ja niistä oli yhteensä 46 602 kerrostaloa, ressä pidettyihin meritaistelunäytöksiin. Alsietina sai ni- 
1 790 domusta, 290 horreata (viljavarastoa) ja 856 kylpylää. mensä samannimisen järven mukaan, jota nykyään kut- 
Aina kahta kaupunginosaa varten Augustus asetti kohor- sutaan Martignanoksi. Ediilivuotenaan Agrippa korjautti 
tin palosotilaita. Hän lisäsi yleisten kaivojen, leipomoiden Rooman koko viemäriverkoston ja Cloaca Maxima kunnos- 
ja elintarvikemyymälöiden lukua. Kaupungin poliisilaitos tettiin koko pituudeltaan. 
järjestettiin uudelleen: poliisin virka annettiin sotilaille Myös Tiberin rannat vahvistettiin. Vetojuhtia varten, 
(urbaniciani). Augustus järjesti myös yövartiot, joita heidän jotka vetivät lastilaivat Tiberiä pitkin Navaliaan, tehty 

Rooman keskusta keisari Augustuksen aikana. Topografisen kartan on tehnyt prof. Giuseppe Lugli v. 1952; Thea- 
trum Balbin ja Circus Maximuksen sijainti kartassa tuskin on aivan oikea (prof. Luglin ystävällinen huomautus) 





polku oli hävinnyt. Sen uudelleen rakentamiseksi tarvit- 
tiin lisätilaa ja tästä syystä lähellä rantaa sijainneet, sortu- 
maisillaan olleet rakennukset (rudera et aedificia prolapsa) 
purettiin. Joen molemmille rannoille jätettiin rakentama- 
ton alue, joka merkittiin travertiinista valmistetuilla raja- 
kivillä (muutamia niistä säilytetään Museo delle Termessä). 
Tiberin jokea ja rantoja valvomaan asetettiin Tiberiuksen 
aikana viisimiehinen senaattorivaliokunta (curatores ripa- 
rum et alvei Tiberis). Se jatkoi toimintaansa Domitianuksen 
aikaan asti. Silloin tämä tärkeä virka uskottiin yhdelle 
ainoalle virkamiehelle (magistratus), jolla oli kaksi apu- 
laista (adiutores). 

Vilkastuvan rakennustoiminnan yhteydessä kunnostet- 
tiin myös kaikki Rooman kadut vastaamaan lisääntyneen 
liikenteen tarpeita. Niin oli jo aikaisemmin tehty esikau- 
pungeissa. Viemärityöt mahdollistivat monien katujen 
nostamisen ja tasoittamisen, kuten Via Lata-Flaminian. 
Katujen päällystämistä jatkettiin. Katujen risteyksiin 
pystytettiin alttareita (arae compitaliciae) ja votiivipatsaita, 
joita kansa vuosittain lahjoitti keisarille hänen syntymä- 
päiväkseen. Varat niihin saatiin pääasiassa pikku lahjoi- 
tuksista (sportula). 

Rooma. Tituksen riemukaari Velian kukkulalla 


Katujen ohella kunnostettiin siltoja, kuten Pons Subli- 
cius ja Pons Milvius. Agrippa rakennutti uudenkin sillan 
vastapäätä Farnesinaa. Silta on myöhemmin hävinnyt. 
Kaupunkiin tulevia suuria liikenneväyliä Via Appiaa, 
Via Flaminiaa ja Via Cassiaa levitettiin. Keisarin ja nuor- 
ten prinssien Drusuksen, Germanicuksen ja Tiberiuksen 
kunniaksi pystytettiin riemukaaret ja entistettiin lukuisia 
temppeleitä, pylväshalleja, kylpylöitä ja kaivoja. 

Caesarin aloittamat rakennustyöt: Forumin basilika, 
uusi forum, kuuria ja saeptat (marmoriset äänestysaitauk- 
set), saatiin päätökseen. Forum Romanumille jumalten 
kunniaksi pystytetty temppeli omistettiin Caesarille (temp- 
lum Divi Tulii). Se sijaitsi samalla kohdalla, jossa kuolleen 
diktaattorin ruumis oli poltettu. Oman, Palatinuksella 
sijaitsevan domuksensa viereen Augustus pystytti Apollolle 
komean temppelin ja pylväshallin kiitokseksi jumalalta 
saamastaan avusta poliittisen uransa alussa. Augustuksen 
palatsin vieressä oli toinen Vesta-jumalattaren temp- 
peli. Vesta oli valtion symboli, eduskuva, ja pontifex maxi- 
muksena Augustuksen oli asuttava jumalattaren läheisyy- 
dessä. Forumilla oleva vanha Vestan temppeli ja siihen 
rajoittuva Vestan neitsyeiden talo (atrium Vestae) korjat- 





Rooma. Korinttilaisten pylväiden ja palkiston jäännöksiä Minervan temppelissä 


tiin samaan aikaan. Concordian ja Castorin temppelien 
entistämisestä taas huolehti prinssi Tiberius. 

Paitsi edellä mainittuja rakennuksia entistettiin myös 
Juppiterin temppeli Capitoliumilla, Kybelen temppeli 
Palatinuksella, Apollon ja Toivon temppelit Marsken- 
tällä (edellinen Caius Sosiuksen varoilla), Metelluksen 
pylväshallissa sijatsevat Jupiter Statorin ja Juno Reginan 
temppelit sekä itse pylväshalli, joka nyt sai uuden nimen 

Augustuksen sisaren Octavian mukaan. Näiden lisäksi 
entistettiin paljon muita pienempiä rakennuksia sekä 
Kansojen, Filippuksen ja Livian pylväshallit. 

Tällä välin kohosi Augustuksen upea uusi forum Cae- 
sarin forumin viereen. Niin valtavat olivat sen mittasuh- 
teet, niin suuri sen marmorin loisto ja tuhlaileva sen koris- 
telu, ettei sen veroista edes Roomassa siihen mennessä 
ollut nähty. Forumin keskellä kohosivat kohti taivasta 

Rooma Konstantinuksen aikana. Monet monumentaalirakennuksista on rakennettu Augustuksen ajan jälkeen, kuten 
Divus Romuluksen ns. pyörötemppeli Via Sacrasta vasemmalle, Venuksen ja Roman kymmenpylväinen temppeli sekä 
Trajanuksen termit Oppiuksella. Pienoismalli ( Rooma, Museo della Civiltä Romana) 


Mars Ultorin temppelin kuusi valtavaa Carraran valkoi- 
sesta marmorista veistettyä korinttilaista pylvästä. 
Augustuksen uudistustyöstä saa erityisen selvän käsi- 
tyksen Marskentällä, jonka laajan rakennussuunnitelman 
hän laati yhdessä Agrippan kanssa. Soinen ja hylätty 
seutu muuttui erääksi maailman kauneimmista (vrt. 
Strabo, V, 236). Augustus varasi itselleen Via Flaminian 
vasemmalla puolella olevan alueen (nykyisestä Piazza 

Colonnasta kaupungin rajalle) ja pystytti sinne kuuluisan 
ja kauniisti suunnitellun rauhan alttarin (Ara Pacis) sekä 
oman mausoleuminsa, jonka hän roomalaisten päälliköi- 
den konsuliteiden varsilla sijaitsevien hautojen esikuvan 
mukaan ympäröi puutarhoilla. Sen läheisyydessä oli kei- 
sarillinen ustrinum, jossa ruumiit poltettiin ennen hautaa- 
mista sekä kivetty alue, jonka keskellä kohosi obeliski. Se 
palveli aurinkokellona ja sijaitsee Piazza Montecitoriolla. 


AGRIPPAN SAAVUTUKSET 


Agrippa kulutti suuren omaisuutensa kaunistaakseen 
Marskentän aikaisemmin soisen ja epäterveellisen etelä- 
osan. Nykyäänkin tämä alue kuuluu kaupungin alavim- 
piin ja sen nimenä on jo keskiajalta lähtien ollut Valle. 
Tärkein Agrippan pystyttämistä rakennuksista oli Pan- 
theon, kaikkien jumalten temppeli, joka oli omistettu eri- 
tyisesti gens Iulialle. Nykyisin tämän rakennuksen paikalla 
on Hadrianuksen rakennuttama samanniminen temppeli. 
Pantheonin lähelle rakennettiin ensimmäiset termit (kyl- 
pylät) hygieenisten olojen parantamiseksi. Kylpylän kau- 
nistuksina olivat puistot ja pieni järvi (Stagnum), josta 
johti kanava (Euripus) Tiberiin. Agrippa kaunisti myös 
sen osan Via Lata-Flaminiasta, joka kulki Marskentän 
eteläpuolella. Länsipuolelle rakennettiin suuri portiikki 
(pylväshalli), joka nimitettiin seinillä olevien argonaut- 
tien retkeä esittävien maalausten mukaan. Keskellä oli 
Neptunuksen basilika, Poseidonion. 

Itäsivulla Agrippa omisti valtavan suuren maa-alueen 
(campus Agrippae). Sinne hän rakennutti neliömäisen por- 
tiikin, joka hänen mukaansa sai nimen porticus Vipsania. 
Se oli puutarhan ympäröimä ja siinä oli luultavasti kolme 
käytävää. Kahden käytävän nimenä oli porticus Europae 
niiden seinillä olleiden maalausten mukaan, jotka kuva- 
sivat Europen ja härän myyttiä. Kolmannen käytävän 
nimi oli porticus Pollae Agrippan sisaren mukaan, joka osal- 
listui rakennuskustannuksiin. 

Suurin osa Marskentän alueesta avattiin yleisölle. Ag- 
rippan keskittyessä tämän alueen kaunistamiseen Augus- 
tuksen toinen ystävä, Maecenas, kohdisti huomionsa 
Esguilinuksen kukkulaan. Alueella oli vuosisatoja sijain- 
nut köyhien hautausmaa ja se oli epäterveellinen ja huo- 
nosti hoidettu. Maecenas tasoitutti maaston korkeimmat 
kohdat ja täytti näin saadulla maalla koko sen alueen, 
joka jää nykyisten Via Giovanni Lanzan, Via Mecenaten, 
Via Merulanan ja Piazza Vittorio Emanuelen väliin. Pai- 
kalle istutettiin viihtyisiä puistoja, jotka vielä keisariajan 
lopulla olivat olemassa. 

Samoihin aikoihin rakennettiin Rooman kansalaisten 
aloitteesta komeita huviloita (Aorti) Palatinukselle, Pin- 
ciukselle, Esguilinukselle ja Tiberin toiselle rannalle. 
Augustus itse osti Palatinukselta puhuja Hortensiuksen 
talon. Korjausten jälkeen siitä tuli Augustuksen residenssi, 
ns. Livian talo. Rooman syntymäpaikalla, Palatinuksella, 
hallitsivat nyt Augustus, Apollo ja Vesta. 


AUGUSTUS RESTITUTOR (jälleenrakentaja) 


Kävisi liian pitkäksi luetella kaikki Augustuksen halli- 
tuskaudella rakennetut ja entistetyt rakennukset. Kiitok- 

seksi siitä, että hän rahoitti rakennustoiminnan suurim- 
maksi osaksi yksityisvaroillaan senaatti antoi hänelle arvo- 
nimen restitutor aedium sacrarum et operum publicorum. Augus- 
tuksen testamentissa meille on säilynyt vaikuttava raken- 
nusluettelo. Testamentin tunnemme Ancyrasta löydetyn 
jäljennöksen perusteella (monumentum Ancyranum). Lä- 
hes viisi vuosikymmentä kestäneen hallituksensa aikana 
Augustus omistautui kokonaan valtion hyvinvoinnin edis- 
tämiseen, ja vuosisatoja roomalaiset kunnioittivat häntä 
jumalana. Tiberiuksen toimesta Augustukselle ja Rooman 
jumalattarelle, jonka hän oli kohottanut mittaamatto- 
maan loistoon ja vallantäyteyteen, pystytettiin yhteisiä 
temppeleitä. 

Kaupungin kokonaiskuva säilyi melkein entisellään 
huolimatta Augustuksen ja hänen apulaistensa mittavasta 
rakennustoiminnasta. Ennen kaikkea säilyi kukkuloiden 
ja laaksojen välinen korkeusero. Esimerkkinä mainitta- 
koon, että nykyinen Piazza di Santa Maria Maggiore 
sijaitsee alkuperäisellä tuffikivikukkulalla, mutta sen lä- 
hellä sijaitsevan Via Urbanan ja antiikin maakerroksen 
välissä on 17 metriä täytemaata. Kapitolin Juppiterin 
temppelin ja Forumin välinen korkeusero oli yli 30 met- 
riä, Via Lata-Flaminian ja Pinciuksen puutarhakukkulan 
välinen ero melkein yhtä suuri. 

Kadut kiemurtelivat epätasaisina seuraten luonnon- 
mukaisia uomia vieri viereen ahdettujen kolmi- ja neli- 
kerroksisten talojen välissä ja vain valtakaduilla oli vie- 
märeitä. Asuintalot, työpajat ja tallit oli erotuksetta sijoi- 
tettu sikin sokin rinnakkain. 

Roomassa oli vain yksi keskus, Forum Romanum. Sinne 
hälisevät ihmiset kokoontuivat uskonnollisiin ja poliitti- 
siin tilaisuuksiin. Niihin päästäkseen heidän oli vaivalloi- 
sesti kuljettava seitsenkukkulaisen kaupungin mäkiä ylös 
ja alas. Maasto-olosuhteet vaikeuttivat myös elintarvik- 
keitten jakelua. On helppo ymmärtää, miksi Caesar halusi 
perusteellisesti muuttaa kaupungin aikansa eläneen epä- 
käytännöllisen rakenteen. Olosuhteet huomioon ottaen 
voi jossain määrin ymmärtää myös sen, että Nero halusi 
polttaa kaupungin rakentaakseen sen uudelleen. (Tämän 
toiveensa hän toteuttikin v. 64.) 

Augustuksen ajan rakennustekniikka pysyi vanhoillisena. 
Tyypillistä roomalaista rakennustekniikkaa edustaa opus 
caementicium, joka valmistettiin sementtivalua muistutta- 
vasta laastista. Sillä täytettiin usein kahden luonnonki- 
vestä tai tiilestä rakennetun seinän välinen tyhjä tila. Se 
oli ytimenä myös niissä muureissa, joiden pinta peitettiin 
luonnonkivillä tai marmorilla usein siten, että päällyste 
kiinnitettiin vielä kostean sementtivalun pintaan. Muurin 
pintakäsittelyn mukaan sille annettiin erilaisia nimiä; 
esim. opus reticulatum tehtiin pienistä, neliömäisistä tuffi- 
kivistä siten, että neliöt ladottiin niiden lävistäjän suun- 
taisesti. Opus guadratumissa käytettiin paralleelipipedejä, 


Tiberiuksen villan muuri Caprilla on hyvä esimerkki roomalaisesta rakennustekniikasta, jossa kah- 
den luonnonkivestä tai tiilestä rakennetun seinän välinen tyhjä tila täytettiin eräänlaisella sementti- 
valulla. Muurin (tai lattian) rakennustekniikan, pintakäsittelyn ja materiaalin mukaan sille annet- 
tiin erilaisia nimiä. Ylhäältä lukien: opus reticulatum, jossa pienet neliömäiset tuffikivet ladot- 
tiin lävistäjän suuntaisesti; opus mixtum, nelikulmaisten tuffikivien mosaiikki ympäröitiin tiili- 
kerroksilla; opus testaceum tai latericium olt pelkästään tiilestä; opus incertumiin käytettiin 
karkeasti hakattuja kiviä, jotka ladottiin säännöttömästi; opus siliceum oli alkukantaisimpia 
muureja; siinä ohut laastikerros sitoi säännöttömästi hakatut lohkareet; opus guadratum: yhden- 
suuntaisesti ladotut suuret kivet sidottiin takaa laastilla 

so. suuria suorakaiteen muotoisia kuusisivuisia kiviä. Ne 
valmistettiin peperiinistä tai travertiini-nimisestä tuffi- 
kivestä. Usein kivet tasattiin takaa laastilla tai ne liitet- 
tiin toisiinsa sinkilöillä ja kivikerrokset ladottiin yhden- 
suuntaisesti. Vasta Tiberiuksen aikana opittiin käyttä- 
mään poltettua tiiltä. 

Hyvän esimerkin Augustuksen mieltymyksestä vanhaan 
rakennustapaan saa hänen monumentaalisesta hauta- 
muistomerkistään, jonka hän rakennutti v. 27 eKr. pian 
valtaanpääsynsä jälkeen. Muistomerkki edusti vanhaa, 
primitiivistä italialaista arkkitehtuuria, joka vuorostaan 
oli saanut vaikutteita etruskien uskonnollisista käsityk- 
sistä. Augustus halusi muistomerkkinsä muistuttavan Roo- 
man ensimmäisten kuninkaiden ja kuuluisien sotapäälli- 
köiden hautakumpuja. Vielä keisariajan lopulla se herät- 
tikin kunnioitusta ja ihmettelyä kaikkialta maailmasta 
saapuneissa ihmisissä, koska se kätki suojiinsa keisarikun- 
nan perustajan ja monen muun huomattavan roomalai- 
sen maalliset jäännökset. 

Rakennuksen konstruktio osoittaa kuitenkin, että kan- 
tavan rakenteen ongelman ratkaisu tuotti arkkitehdeille 
vaikeuksia. Rakenteiden tarkoituksena oli kannattaa ra- 
kennuksen ylimmällä tasolla olevaa sypressien kruunaa- 
maa maakumpua, joka ympäröi rakennuksen huippuna 
olevaa Augustuksen omaa hautakammiota ja sen katon 
päällä kohoavaa keisarin pronssista kuvapatsasta. Rat- 
kaistakseen maakummun ja sypressien aiheuttaman suu- 
ren painon ongelman arkkitehti jakoi sisäpuolen mutkik- 
kaalla kehämäisesti ja säteettäisesti kulkevien laastiseinien 
Järjestelmällä osiin, joista osa oli holvattuja. Fasadiseinän 
takana olevat puolikuun muotoiset syvennykset lisäksi 
kevensivät ja jakoivat ylhäältä tulevaa painetta. Ulkoa- 
päin muistomerkki oli samankeskisten kehien rakennelma, 
joka porrasmaisesti kohosi rakennuksen huippuna olevaa 
hautakammiota ja sitä ympäröivää kumpua kohti. Itse 
hautakammio oli pyöreä ja sen keskellä oli suuri pylväs 
joka kannatti katon päällä olevaa patsasta ja kattoakin. 

Suuria massoja kannattavien rakenteiden ongelman 
ratkaisivat paremmin puolitoista vuosisataa myöhemmin 
ne arkkitehdit, jotka rakensivat Hadrianuksen mausoleu- 
min ja taitavammin olivat ongelman ratkaisseet jo Sullan 
arkkitehdit viisikymmentä vuotta aikaisemmin. Tätä 
todistavat monet uhkarohkeasti suunnitellut kuin vuorille 
ripustetut holviterassit ja vaikuttavaa teknistä taitoa ja 
tarkkaa planimetriikan tuntemusta osoittavat Sullan ra- 
kennuttamat sillat ja akveduktit. Verrattuna Sullan ai- 
kaan Augustuksen ajan arkkitehtuuri merkitseekin taval- 
laan taka-askelta. Tähän suuntaan oli jo Caesarin aikana 
oltu menossa. 

Marmorin käyttöön oton ansiosta kehitys kuvanveis- 
tossa ja temppelinrakennuksessa kävi aivan päinvastaiseen 
suuntaan. Sullan arkkitehdit eivät vielä tunteneet mar- 

moripalkiston käyttöä, sillä sitä alettiin vähitellen käyttää 
vasta Caesarin aikana, mutta Augustuksen ajan taiteilijat 
olivat tällä alalla jo mestareita. 

Uudistuksen toivat tullessaan kreikkalaiset taiteilijat, 
jotka Augustus kutsui Roomaan opettamaan roomalai- 
sille uutta taitoa. Kreikkalaiset olivat olleet marmorin 
käsittelyn mestareita jo vuosisatoja. Ne roomalaiset tai- 
teilijat taas, jotka alkuaan käyttivät materiaalinaan kiveä, 
olivat tottumattomia marmoriin. He vasta etsivät ilmai- 
suaan uudessa materiaalissa ja tästä syystä heidän mar- 
morinkäsittelynsä oli vielä kovaa ja kömpelöä kuten Cae- 
sarin aikana. 

Vanhan ja uuden tyylin välillä oli oleellisia eroavuuk- 
sia. Tämän huomaa helposti, jos vertaa Forumilla olevaa 
Regia Pontifician (36 eKr.) kömpelön luonnoksen asteelle 
jäänyttä koristearkkitehtuuria läheiseen Divus Juliuksen 
temppeliin (32 eKr.) sekä Apollo Palatinuksen temppelin 
(30 eKr.) kömpelösti hakattuja jäännöksiä Marskentällä 
olevan Apollon temppelin (12 eKr.), Forum Augustuk- 
sella olevan Mars Ultorin temppelin ja Forum Romanu- 
milla olevien Concordian ja Castorin temppelien hienoi- 
hin, elegantteihin ikään kuin siselöityihin jäännöksiin. 
Niistä voi todeta, mikä valtava edistysaskel Roomassa oli 
tapahtunut yhden ainoan sukupolven aikana. 

Ara Paciksen (rauhan alttarin) friisi on kreikkalaisten 
mestareiden työtä, vaikka sen muotoilun idea ja taiteelli- 
nen ilmaus ovatkin roomalaiset. Kreikkalaiset koristivat 
myös Octavian pylväshallissa olevat Juppiterin ja Junon 
temppelit, Tiberiuksen Forumille rakennuttamat temp- 
pelit sekä monet muut. Kreikkalaisia olivat luonnollisesti 
myös ne kuvanveistäjät, jotka muodostivat ns. uusattika- 
laisen koulukunnan. Kolmatta tyyliä edustivat Aleksan- 
driasta kotoisin olleet maalarit, joiden innostuksen lähteenä 
olivat egyptiläiset kukkamotiivit. 

Holvausten sijasta käsiteltiin suunnattomia massoja ja 
sovitettiin niitä rakennukseen suurella asiantuntemuksella 
siten, että otettiin käyttöön korkeat kantavat marmori- 
pylväät ja valtavat arkkitraavit sekä suurten kivijärkä- 
leitten väliin sijoitetut kasettikatot. On vaikea sanoa, oliko 
holvausten pois jättäminen tarkoituksellista vai sattuman- 
varaista, mutta tulokset muistuttivat kreikkalaisten saa- 
vutuksia Olympian Zeun temppelissä ja Ateenan Parthe- 
nonissa viisisataa vuotta aikaisemmin. 

Uuden taiteen syntyminen on Augustuksen ansiota. 
Hän osoitti seuraajilleen tien, miten jättiläisrakennuksia 
rakentamalla lyhyessä ajassa voi tehdä Roomasta maail- 
man ensimmäisen kaupungin. Rooman nerokkaasta ra- 
kennustaiteesta ja sen maailmanvallan mahtavuudesta 
kertovat vielä vuosisatoja myöhemminkin monet suuren- 
moiset rakennukset, kuten Hadrianuksen Pantheon, Fla- 
viusten amfiteatteri, Palatinuksella sijatseva Domitianuk- 
sen palatsi sekä Trajanuksen ja Caracallan termit. 


TALOT JA SISUSTUS 


Perinnäinen roomalainen talo oli *domus'. Sen erotti ulkomaailmasta paksu, ikkunaton 
muuri. ? Domus" oli tyypillinen talonpoikaiskaupungin asumus, jonka rakentajat eivät 
vielä tunteneet tonttipulaa. 

Valoisan ja ilmavan atriumin ympärille muodostui — Ciceroa lainataksemme — 
jokaisen kansalaisen pyhä paikka", jossa olivat ?alttari ja kotiliesi, kotijumalien 
asuinsijat ja rituaalien tapahtumapaikka. * Domus? oli temppeli ja Rooman yhteis- 
kunnan perussolun, perheen koti. Kun Roomasta tuli maailmanvalta, ?domusta' 
alettiin kaunistaa kreikkalaiseen tapaan ja rakennettiin peristyyli, suihkukaivoja ja 
nymfaioneita; siitä tuli optimaattien ja varakkaiden kansalaisten herrastalo. 

Mutta temppelien, torien ja sirkusten marmorin keskelle nousivat nopeasti ”insulat, 
kolmi-, neli- tai viisikerroksiset vuokratalot. Niiden pienissä, epämukavissa asun- 
noissa majailivat kviriitit sekä suurin osa kaupungin muista asukkaista. Vain öisin ja 
huonolla säällä he pakosta etsivät turvapaikan noista valottomista ja tunkkaisista 
suojista, joihin kadun meteli ja talon pohjakerroksessa olevista kaupoista kuuluvat 
huudot esteettä tunkeutuivat. 

Aidolle roomalaiselle vuokra-asunto ei merkinnyt kotia, ?domusta*. Mieluummin 
mentiin ulos, kuljeskeltiin kaduilla ja toreilla, tungeksittiin kylpylöissä, teattereissa 
ja sirkuksissa. Tämäntapaiseen elämään antoivat liiketoimet tilaisuuden ja ?lepo- 
hetket? hyvän tekosyyn. 





Usein kuvitellaan, että Roomassa sen maailmanherruu- 
den aikana oli vain loistorakennuksia. Mutta Rooma oli 


ratkaisemaan ajan asunto-ongelma kuten vuokrakasar- 
meilla nykyään. Domuksella sen sijaan oli oma erikoinen 


samanlainen kuin muutkin aikoinaan historiallisesti mer- 
kittävät kaupungit, joiden keskustassa kuuluisien arkki- 
tehtien piirtämien kauniiden palatsien ohella kohosi 
käsityöläisten vaatimattomia rakennuksia. Sielläkin yl- 
häisten miesten ja perheiden upeiden talojen rinnalle koho- 
sivat asumukset, joissa varattomat majailivat. He olivat 
kaupungin asujaimiston suuri osa. Rooman alueluette- 
loissa mainitaan 50 000 taloa ja niistä vain 2000 oli herras- 
taloja. 

Domus oli herrastalo, insula taas rakennuskompleksi, 
jossa oli pieniä epämukavia vuokra-asuntoja. Jälkimmäi- 
sissä Rooman rahvas eli elämäänsä. 

Nämä talotyypit erosivat täysin toisistaan. Insula muis- 
tutti nykyaikaista vuokrakasarmia, ja sen avulla pyrittiin 

arkkitehtuurinsa; se saattoi olla kaunis ja yksinkertainen 
tai ylellinen. Jos siitä halusi saada käsityksen oli astuttava 
taloon, sillä ulkoapäin näkyi vain koruton, sileä muuri, 
joka tavallisesti oli ikkunaton. Huonetilat saivat valoa ja 
aurinkoa sisäpihalta käsin. 

Jos entistäisimme talotyypit vain Roomasta löydetyn 
niukan kaivausaineiston perusteella, kuvamme niistä jäisi 
hyvin vajavaiseksi, sillä Rooman kasvot muuttuivat, kun 
sen merkitys imperiumin pääkaupunkina alkoi vähetä. 
Sen kaupunkikuvaan löivät leimansa kaupungin läpi kul- 
kevat sotilaat ja barbaarit, hallitusten vaihdokset, elämän- 
tyylin muutokset ja sukupolvien kuluessa tapahtunut kau- 
pungin autioituminen, jota seurasi uusi väestönlisäys 
välttämättömine rakennusvaiheineen. Rakennettiin, mut- 





Via delP Abbondanza Pompejissa, tyypillinen esimerkki 
tabernojen (kauppojen) reunustamasta kadusta 


ta vanha hävitettiin, kun keskikaupungin edulliset tontit 
käytettiin uuden rakennustoiminnan hyväksi. Uusi tunki 
tieltään vanhan ja menneisyyden muistot unohtuivat; 
vain muutama suuri rakennusmuistomerkki jäi jäljelle. 

Mutta mielikuvamme roomalaisten taloista ei perustu 
ainoastaan kaivausten tuloksiin. Niiden ohella ovat käy- 
tettävissämme antiikin kirjailijoiden autenttiset kuvaukset 
ja niissä on monia arvokkaita viittauksia elämään van- 
hassa Roomassa. Ne täydentävät käsityksemme roomalais- 
ten asunnoista, niiden loistosta ja kurjuudesta. 

Onneksi niille, joita vanhan ajan roomalaisten elämä 
kiinnostaa, Pompejin ja Ostian kaivaukset ovat tuoneet 
päivänvaloon lukuisia rauniomuureja. Niiden perusteella 
taitavat arkeologit ovat voineet hyvinkin tarkkaan pää- 
tellä roomalaisten talojen laadun, josta jo antiikin kirjai- 
lijoilta oli saatu jonkin verran tietoja. 

Pompeji oli alkuaan patriisien kaupunki, maanomista- 
jien, jotka asuivat herrastaloissa omassa rauhassaan. Mutta 
kun kaupunki alkoi rikastua kasvavan teollisuuden ja kau- 
pan ansiosta, patriisit vähitellen muuttivat kaupungin 
ulkopuolelle maatilojensa läheisyyteen ja jättivät kaupun- 
kitalonsa vastarikastuneille teollisuus- ja kauppamiehille. 
Nyt vanhojen, ylhäisien domusten ulkonäköä jonkin verran 
muutettiin ja niihin rakennettiin työpajoja ja kauppoja. 
Muuttumisprosessi olisi varmasti johtanut vanhan domuk- 
sen täydelliseen häviämiseen, mutta se loppui äkillisesti, 

kun Vesuviuksen kauhistuttava purkaus tuhosi kaupun- 
gin. Pompejin asukkaat hautautuivat laavan ja tuhkan 
alle, mutta jälkimaailmalle säilyi ainutlaatuinen todistus- 
kappale domuksesta, roomalaisten kauniista herrastalosta. 

Ostia oli perustettu neljännellä vuosisadalla eKr. kah- 
denkymmenen kilometrin päähän Roomasta. Jo ennen 
keisariaikaa se oli hyvin merkittävä satama- ja lastaus- 
paikka. Keisariajalla Ostian merkitys yhä kasvoi, sillä 
maakunnista tulevat suuret tavaralastit saapuivat sen 
satamaan. Sieltä ne kuljetettiin edelleen Roomaan jakelua 
varten varastoitaviksi. Kaupankäynnin vilkastuessa myös 
asukasluku lisääntyi. Syntyi polttava asuntojen tarve, sillä 
satamassa työskentelevät ihmiset etsivät asuntoa työpaik- 
kansa läheisyydestä. Niinpä asutusta oli keskitettävä, ja 
pulasta pääsemiseksi alettiin rakentaa korkeita vuokra- 
taloja (insulae). Kun Bysantista tuli imperium romanumin 
pääkaupunki, Ostian tärkeä siirtokunta menetti merkityk- 
sensä. Asukasluku laski; vähitellen talot autioituivat ja rap- 
peutuivat ja aikaa myöten luhistuivat, kun kukaan ei 
välittänyt niiden kunnostamisesta. Seuraavina vuosisa- 
toina Ostia ei enää saavuttanut aikaisempaa merkitystään 
ja asukaslukuaan. Mutta kun Roomassa uusi kukoistus- 
kausi hävitti senkin vähän, mitä vanhasta vielä oli jäljellä, 
menneisyys säilyi Ostiassa — tosin rappeutuneena. Sieltä 
löytyneiden raunioiden perusteella muinaistutkijat ovat 
voineet entistää insulat, roomalaisten asumat suuret vuok- 
ratalot. 


HERRASTALO 


Ennen kuin perehdymme domukseen, on muistettava, 
että se alkuaan rajoittui atriumiin ja sitä ympäröiviin huo- 
neisiin (vrt. s. 25: Casa del Chirurgon pohjapiirros), siis 
myöhemmän domuksen etuosaan (vrt. s. 25: Casa di Pansan 
pohjapiirros). 

Menemme domukseen. Kadulta astumme suoraan käy- 
tävään, joka johtaa talon sisäosiin. Käytävän keskellä on 
ovi, joka jakaa sen kahteen osaan: kadun puoleisen osan 
nimi on vestibulum ja atriumin puoleisen fauces. Jo vestibulu- 
missa voi sisustuksen — kuvapatsaiden, guadrigien, pyl- 
väiden — perusteella päätellä, kuinka varakas talo on. 
Käytävän vieressä sivumuurissa on sivuovi, joka aikanaan 
toimitti *takaoven”? virkaa ja antoi talon herralle tilaisuu- 
den livahtaa huomaamatta tiehensä, kun saapui epämie- 
luisia vieraita. 

Käytävästä tullaan osittain katettuun sisäpihaan (airi- 
um). Katon keskellä on suuri suorakulmainen aukko (imp- 
luvium), jota lattian tasossa vastaa yhtä suuri allas (comp- 
luvium). Siihen koottiin sadevesi, joka johdettiin edelleen 
maanalaiseen vesisäiliöön. 


Roomalaisen huvilan huone Pohjois-Italiasta alkuperäisine kv ; 3 
löytöineen. Entisöinti (Bryssel, Muste d'Art et d? His- i ; i] 
toire) 





Kirurgin talon, Casa del Chirurgon pohjakaava Pompe- 
Jjissa. 1 keittiö; 2, 3 käymälöitä; 4 kesätriclinium (ruo- 
kahuone); 5 puutarha; 6 pylväskäytävä; 7 käytävä; 8 
ruokakomero; 9 triclinium; 10 tablinum; 11 triclinium; 
12 sisäpiha; 13 varastohuone; 14 atrium; 15 makuu- 
huoneita; 16 kauppoja 





Casa di Pansan pohjakaava Pompejissa. A pieniä vuokrahuoneita; B leipomo (b leivinuuni) ; C kauppoja. — 1 ves- 
tibulum; 2 fauces; 3 atrium; 4 makuuhuoneita; 5 triclinium; 6 tablinum; 7 peristyyliin avautuvia huoneita; 8 pe- 
ristyyli; 9 huoneita; 10 triclinium; 11 talli; 12 vaunuvaja; 13 keittiö; 14 suuri triclinium (oecus); 15 makuu- 
huone; 16 kamari; 17 pylväskäytävä; 18 sivusisäänkäynti 

Ns. Casa del Poeta Tragicon julkisivu Pompejissa; kuuluisa seinäkoristeis- 
taan ja lattiamosaiikeistaan. Entisöinti (Rooma, Museo della Civiltä 
Romana) 


Casa del Poeta Tragicon pitkittäis- 
leikkaus. 

Taloon päästiin ahtaasta käytävästä, 
jossa oli mosaiikkilattia. Ensimmäi- 
senä vasemmalla oli luultavasti palve- 
luskunnan huone. Keskellä olevasta 
atriumista päästiin pieniin huoneisiin, 
jotka olivat todennäköisesti makuu- 
huoneita. 

Atriumin vieressä tabhlinum, jonka 
kaunistuksena kuvia tragedioista ja 
komedioista. 

Tablinumista tultiin peristyyliin, jossa 
oli perheen pienen temppelin muotoinen 
pyhäkkö sekä muurattu triclinium; 
siellä perhe vieraineen aterioi lämpi- 
minä vuodenaikoina ( Rooma, Museo 
della Civiltä Romana) 

Varhaisina aikoina, kun domuksessa oli vain atrium ja 
sitä ympäröivät huoneet, atrium oli perhe-elämän keskus- 
paikka. Siellä paloi kotiliesi ja siellä otettiin vastaan vie- 
raat, siellä työskenneltiin ja nautittiin ateriat; se oli sekä 
herrasväen että orjien oleskelupaikka. Mutta kun domuk- 
seen lisättiin kreikkalainen peristyyli, atrium jäi eteishal- 
liksi, jossa oli perheen suojelushenkien (lares) pieni alttari, 
rahakirstu ja usein myös hyvin kallisarvoisia koriste-esi- 
neitä, sekä joskus talon herran rintakuva. 

Aitriumiin avautui useita huoneita, joiden käyttö jo van- 
hastaan oli tarkoin määrätty. Sisääntulon molemmin puo- 
lin olevat huoneet kuuluivat palvelusväelle; usein niihin 
kuitenkin sijoitettiin kauppoja (tabernae). Jälkimmäisessä 
tapauksessa huoneisiin päästiin vain kadulta. 

Atriumin oikealla ja vasemmalla puolella olevat huo- 
neet olivat makuuhuoneita (cubicula). Huoneiden tehtävä 
ilmenee rakennustavasta: makuuhuoneissa lattiamosa- 
iikki on vuoteen kohdalla valkoinen ja katto matala, niin 
että makuupaikka selvästi erottuu ympäristöstä. Kahdessa 
atriumin ympärillä olevassa huoneessa ei ole cubiculumin 
tunnusmerkkejä. Niiden nimi oli a/ae eikä tiedetä, mihin 
tarkoitukseen niitä käytettiin. Sisääntuloa vastapäätä on 
tablinum, suuri huone, joka seinän koko leveydeltä avautuu 


atriumiin. Vanhimpina aikoina pääateria nautittiin siellä 
ja usein siellä oli myös perheen isän, (pater familias), vuode. 
Kun taloa laajennettiin, tablinumista tuli läpikulkuhuone 
peristyliumiin. 

Peristyyli on pylväskäytävän ympäröimä puutarha, ja 
käytävään avautuu useita huoneita. Omistajan maun ja 
rahavarojen mukaan puutarha ja pylväskäytävät saattoi- 
vat herättää yleistä ihastusta hyvin hoidettuine istutuk- 
sineen ja pylväineen. Puutarhan hoitoon uhrattiin paljon 
huolta ja vaivaa: kukat ja kasvit oli järjestetty niin, että 
ne muodostivat erilaisia symmetrisiä kuvioita; suihkuläh- 
teet solisivat kaikkialla ja sinne tänne oli vihreyden kes- 
kelle siroteltu pieniä kuvapatsaita, pöytiä ja siroja pyl- 
väitä. Kallisarvoisen koristelun tarkoituksena oli muovata 
puutarha taiteellisen näköiseksi, mutta usein saatiin aikaan 
vain, että puutarhan lumoava luonnollisuus hävisi. 

Domuksen ylhäisen eristyneisyyden antama mielihyvä 
oli ehkä kuitenkin pienempi kuin yksinäisyyden tunne, 
jonka aiheuttivat puutarhaa ympäröivä muuri ja huoneet, 
joihin valo ja ilma eivät milloinkaan päässeet suoraan. 
Yksinäisyyttään talon asukkaat eivät voineet lievittää edes 
katselemalla ohikulkijoita, sillä ikkunoita ei tavallisesti 
ollut. 





ET 


Roomalaiset rakastivat luontoa. Sitä todistavat suuret 


huvilat, joita he rakennuttivat maalle tai aivan kaupun- 
kien lähelle — ja ennen kaikkea — kaupunkitalojen lukui- 
sat puutarhat. 


SISÄTILAT 


Kuten jo on mainittu, roomalaiset nauttivat varhaisim- 
pina aikoina ateriansa atriumissa tai tablinumissa. Mutta 
kun kreikkalaisilta opittiin tapa syödä makuuasennossa, 
sisustettiin herrastaloissa ruokahuoneeksi erityinen huone 
triclinium. Varakkaimmissa taloissa oli useitakin erisuurui- 
sia tricliniumeita, joiden käyttö riippui vieraiden lukumää- 
rästä. Kun aina oli käytettävissä sopivan kokoinen huone 

Atriumissa olevaa impluviumia kehystävä katto 
tuettiin joskus neljännellä pylväällä, jotka olivat 
compluviumin, roomalaisen talon luonnollisen vesi- 
säiliön, nurkissa (Pompeji, Casa delle Pareti 
Rosse ja Casa di Caio Secondo) — Kuva s. 29: 
Osanäkymä = tablinumista seinämaalauksineen, 
Casa di Livia Palatinuksella 


sekä pienet että suuret vierasjoukot tunsivat olonsa kotoi- 
seksi. 

Mutta ruokailuhuoneiden koosta riippumatta niiden 
ilma oli useimmiten hyvin tunkkainen, varsinkin jos ate- 
riat kestivät monia tunteja. Tästä syystä talonomistajat 
heti kun ilmat sallivat, järjestivät suuret juhla-ateriat puu- 
tarhaan, jossa tähän tarkoitukseen oli kivisiä pöytiä ja 
leposohvia. Puutarhassa ei tarvinnut kärsiä huonosta ilmas- 
ta, sillä ruuan höyryt ja soihtujen paha haju pääsivät 
siellä haihtumaan. Siellä ei myöskään kutsuvieraiden ja 
orjien tungos häirinnyt, kuten suljetuissa sisätiloissa. 

Roomassa syötiin paljon ja hyvin. Mutta ruuat oli val- 
mistettava pienessä savuisessa keittiössä, jonka pinta- 
alasta kaiken lisäksi aimo osan veivät suuri muurattu liesi, 
leivinuuni ja kurja vesiallas. Taloa suunniteltaessa keit- 


tiölle ei määrätty vakinaista paikkaa kuten muille huo- 


neille. Niinpä se sijoitettiin mihin sattui sopimaan otta- 
matta huomioon sen paremmin käytännöllisyyttä kuin 
hygieniaakaan. Kylpyhuoneet ja käymälät sijaitsivat aina 
— ilmeisesti lämmityksen ja jätteiden takia — keittiön 
vieressä; siellä oli usein myös tallin paikka. 

Peristyyliin avautuvien huoneiden tehtävä ei ollut tra- 
dition tarkoin määräämä kuten aftriumin ympärille ryh- 
mittyneiden. Niitä voitiinkin vaihtelevasti käyttää makuu-, 
vastaanotto- ja ruokailuhuoneina. 

Myöskään orjien huoneita ei suunniteltu etukäteen. 
Heidän makuupaikkansa järjestettiin sinne, mihin tilat 
sallivat. Joskus uskotut orjat nukkuivat yönsä varsinaisen 
makuuhuoneen eteisessä turvatakseen herransa varman 
yörauhan. 

Roomalaisen herrastalon kuvauksessa on seurattu tavan- 
mukaista huoneiden järjestystä noudattavaa pohjapiir- 
rosta. Mutta on itsestään selvää, että arkkitehdit ja raken- 
nuttajat, kukin makunsa ja mielikuvituksensa mukaan 
muuttelivat yksityiskohtia; rakensivatpa he sellaisiakin 
taloja, joiden pohjapiirustukset olivat hyvin monimutkai- 
set. Joissakin taloissa esimerkiksi pylväskäytävä ympäröi 
peristyyliä vain osittain tai se puuttui kokonaan. Toisissa 
taloissa taas oli kaksikin toisiinsa liittyvää peristyyliä. 
Usein peristyylin toisella puolen, tablinumia vastapäätä, 
oli puutarhaan avautuva suurehko huone, exedra. Se oli 
kesäisin perheen kokoontumispaikkana. 





Peristyyli; Casa dei Vettii Pompejissa. Kreikkalaiselle talolle luonteenomaista peristyyliä käytettiin Roomassa ensin 
villoissa, myöhemmin yleisesti herrastaloissa. Se oli pylväskäytävän ympäröimä sisäpiha, jossa oli suihkulähteitä, 
patsaita ja kukkaistutuksia 


VUOKRATALO 


Vain ylhäiset perheet saattoivat kustantaa itselleen 
oman talon, domuksen. Useimmat roomalaiset asuivat huo- 
neistoissa (cenacula), jotka sijaitsivat rakennustavaltaan 
omia vuokrakasarmejamme muistuttavissa suurissa talois- 
sa. Talot olivat kapeita ja korkeita ja peittivät korkein- 
taan 400 neliömetrin alan. Niiden korkeus oli 18—20 
metriä, mikä vastasi vähintään viittä kerrosta. Taloissa 
oli paljon ovia ja ikkunoita. Julkisivuun käytettiin harki- 
tusti vaihdellen puuta ja kiveä tai se tehtiin tiilestä niin 

taidokkaasti ja hyvää makua osoittaen, ettei moista am- 
mattitaitoa meidän päivinämme enää tapaa. 
Yläkerroksissa oli paljon parvekkeita, joista huoneet 
saivat valoa ja ilmaa. Pohjakerroksen kohdalla julkisivu 
oli usein avoin ja sen lävistivät pylväskäytävät, joi- 
den kohdalla pohjakerroksen seinä oli sisäänvedetty. Nii- 
hin sijoitettiin vieri viereen kauppoja. Pylväskäytävien 
yläpuolella oli katettuja terasseja, jotka muistuttivat log- 
gloita — eräänlaisia huoneen ja parvekkeen välimuotoja. 
Niitä käyttämällä renessanssin ajan arkkitehdit myö- 
hemmin saivat rakennustensa yläosiin keveyttä. Rooma- 


MAN? 


NE! 
E 


Osanäkymä peristyylistä, Casa dei Vettii. Erittäin huo- 
lellisesti hoidetusta puutarhasta saattoi usein löytää hyvin 


harvinaisia kasveja 


Taustalla 


Osanäkymä peristyylistä, Casa dei Vettii. 
muutamia peristyyliin liittyviä huoneita 


Pompejilaisen peristyylin muurattu triclinium. Hyvällä 
säällä oli mukavampi oleskella ulkona kuin valottomissa 


huoneissa talon sisällä 





Kapitoliumin insulaan rajoittuva 
taloryhmä = loggioineen. Katetut 
kaarikäytävät, joista mentiin tava- 
rataloihin ja kauppoihin. Enti- 
söinti (Rooma, Museo della Ci- 
viltä Romana) 


Viisikerroksinen talo keisariajalta 
Kapitoliumin juurella; tyypillinen 
vuokratalo. Pohjakerroksessa suu- 
ria kauppoja, joista päästiin avoi- 
meen pihaan. Kolmannessa kerrok- 
sessa olivat tilavimmat asunnot par- 
vekkeineen. Tästä talosta on nyky- 
aikoihin säilynyt kaksi kerrosta 
maan alla. Entisöinti (Rooma, 
Museo della Civiltä Romana) 


laiset pitivät kukista ja köynnöskasveista ja kasvattivat 
niitä loggioissa, parvekkeilla ja ikkunoilla. Ne antoivat 
Rooman katukuvalle yhtä iloisen ilmeen kuin nykyään 
puutarhakaupungeillemme. 

Mutta talon sisäpuolen mukavuudet eivät vastanneet 
ulkokuoren kaunista ja huoliteltua asua. 

Joskus talojen pohjakerroksessakin oli huoneistoja. Sil- 

loin ne olivat niin hienoja — joskus ylellisiäkin — että 


niitä sanottiin domuksiksi. Insulan huoneiston vuokraaja sai 
kuitenkin vapaasti päättää huoneiden käytöstä, sen sijaan 
traditio määräsi varsinaisessa domuksessa useimpien huo- 
neiden tehtävät. Toisinaan vuokratalon pohjakerroksen 
tiloja käytettiin sekä asuntona että kauppana kuten do- 
muksenkin sisäänkäynnin viereisiä huoneita. Silloin huo- 





Rooma keisariajalla. Etualalla monikerroksisia taloja (insulae), joita Roomassa oli paljon; tonttipulan vuoksi oli 
rakennettava korkeita taloja. Arkkitehti Gismondin pienoismalli (Rooma, Museo della Civiltä Romana) 


neeseen rakennettiin välikatto: sen alapuolella oli kauppa 
ja yläpuolella asui kaupanhaltijan perhe tai työläisiä, 
jotka päivisin työskentelivät alhaalle sijoitetussa verstaassa. 
Tilanpuutteen vuoksi alakerrasta päästiin yläkertaan vain 
hyvin kapeita ja jyrkkiä puutikkaita pitkin. Riippumatta 
siitä kuka yläkerrassa asui, siellä oli aina vain yksi ainoa 
matala ja pimeä huone, jossa sekä keitettiin, syötiin että 
nukuttiin. 

Vuokratalojen yläkerroksien (cenacula) huoneistot oli 
tarkoitettu oikeastaan vain yhdelle perheelle. Mutta kun 
Rooman väestö keisariaikana jatkuvasti lisääntyi, kysyntä 
asuntomarkkinoilla ylitti huomattavasti tarjonnan. Vuok- 
rat nousivat ja yhä äänekkäämmäksi kävi niiden valitus, 
jotka viheliäisestä asunnosta saivat maksaa suuria sum- 
mia. Esimerkkinä vuokratasosta mainittakoon, että tasa- 
vallan viimeisinä vuosina, jolloin vuokrat eivät suinkaan 
vielä olleet saavuttaneet huippuaan, vaatimaton asunto 
maksoi n. 2 000 sestertiusta. Summaa ei nykyään voi tar- 
koin arvioida, mutta se oli epäilemättä kohtuuttoman kor- 
kea. 

Voidakseen maksaa vuokransa monet perheet ottivat 
yhteen tai kahteen huoneeseen alivuokralaisia. Saadak- 
seen asumiskustannuksensa peitetyiksi nämä puolestaan 
sijoittivat huoneeseensa lisää asukkaita. Saattaa helposti 
kuvitella mitä haittoja tästä oli siisteydelle, terveydelle, 
huoneiston ja koko talonkin rauhalle, sillä kuinka olisivat 
monet yhteenahdetut, onnettomien elinehtojen uhrit voi- 
neet olla iloisia ja tasapainoisia! Riideltiin pikku asioista 
ja tavallisesti kaikki talon asukkaat joutuivat siitä kärsi- 
mään. Suhteitten hoitaminen noiden onnettomien, hädän 
ja kurjuuden tylsistämien ihmisten kanssa oli vaikeata ja 
kiusallista. Vuokria ei maksettu säännöllisesti ja joskus ne 
jätettiin kokonaan maksamatta. Ikävyyksiä välttääkseen 
talonomistaja usein antoi talon isännyyden viideksi vuo- 
deksi vuokraajalle huomattavasta rahasummasta. Tämä 
sai nyt kestää vuokralaisten aiheuttamat hankaluudet, hei- 
dän alituiset huoneiston huonoa kuntoa koskevat valituk- 
sensa sekä puolustelut ja tekosyyt, joiden nojalla yritettiin 
päästä vuokran maksusta tai ainakin lykätä sitä tuonnem- 
maksi. Mutta vuokraaja sai täyden korvauksen harmeis- 


taan pistämällä alituisesti nousevista vuokrista hyvän voit- 
to-osuuden omaan pussiinsa. 

Insulan huoneitten lattiat oli päällystetty sileillä nelis- 
kulmaisilla tiilillä ja kauniilla mosaiikilla, niiden seinillä 
loistivat heleänväriset freskot. Mutta talosta puuttuivat 
kaikki ne mukavuudet, joita me pidämme tärkeinä ja 
välttämättöminä, valo, lämpö ja hygieeniset laitokset. 
Lukuisten ja suurten ikkunoiden kautta huoneita tosin 
voitiin tuulettaa, mutta usein ne oli suljettava kylmyyden 
tai liiallisen kuumuuden vuoksi. Silloin saatiin olla ilman 
valoa, sillä vasta keisariaikana alettiin ikkunoissa käyttää 
ohuita kiille- tai lasilevyjä ; sitä ennen niissä oli vain kaksi 
puuluukkua, joiden tapaisia vieläkin näkee käytettävän 
eräänlaisina sälekaihtimina. Usein puuttuivat puuluukut- 
kin, ja silloin yritettiin kylmää, sadetta ja tuulta vastaan 
suojautua peittämällä ikkunat kankailla ja nahoilla. Mo- 
lemmissa tapauksissa saatiin olla ilman valoa ja oltiin tyy- 
tyväisiä jos pienikin valonsäde pääsi tunkeutumaan huo- 
neeseen. 

Lämmitys oli vielä hyvin alkeellinen. Tosin roomalaiset 
tunsivat lämmitysjärjestelmän, joka toimi suunnilleen 
höyrylämmityksen tapaan siten, että lämmin ilma joh- 
dettiin seinässä kiertäviin kanaviin. Tähän lämmitysjär- 
jestelmään, jota ei koskaan käytetty vuokrataloissa, tutus- 
tumme tuonnempana termejä käsittelevässä luvussa. 

Roomalaisilla ei ollut uuneja eikä kamiinoita, sillä savua 
ei osattu johtaa ulos huoneesta savupiipun kautta. Sen 
sijaan käytettiin kaikenlaisia pronssisia ja kuparisia hiili- 
säiliöitä. Niitä oli sekä yksinkertaisia että taidokkaasti val- 
mistettuja. Toiset olivat pieniä ja niitä saattoi helposti kan- 
taa huoneesta toiseen. Suurten hiilisäiliöiden jalkoihin 
kiinnitettiin pienet pyörät, joiden avulla niitä voitiin lii- 
kutella. 

Kylmää vastaan ei ollut muuta keinoa kuin sytyttää 
hiilivalkea, mutta niukan lämmön takia jouduttiin kärsi- 
mään savusta ja myrkyllisistä kaasuista, joita kehno puu- 
hiili kehitti lämmityksen yhteydessä. Lukuisat hiilisäiliöt 
ja valaistukseen käytetyt soihdut sekä öljylamput aiheut- 
tivat alituisen tulenvaaran ja usein sattui, että pienestä 
kipinästä syttyi suuri tulipalo, joka tuhosi koko insulan. 

Keisari Augustus, joka kaikessa edisti yleistä hyvinvoin- 
tia, perusti palokunnan, mutta vesipulan takia tulipalojen 
pelko herätti alituista levottomuutta talojen asukkaissa. 
Lailla oli määrätty, että kansalaisten oli tulipalojen varalta 
pidettävä saatavilla hiukan vettä, mutta hätätilan sattu- 
essa todettiin yhä uudelleen, että määräysten noudattami- 
nen oli laiminlyöty: vesi oli kaukana ja sillä välin kun 
juostiin sitä noutamaan, tuli levisi ja tuhosi kaiken. 

Keisarit yrittivät ratkaista Rooman vesihuollon ongel- 

Yllä: Stabiaen kaivauksista löydetty, caldariumina käy- 
tetty hiiliastia (Napoli, Museo Archeologico Nazionale) 


Alempana: Pronssinen kannettava kaksiosainen keittiön 
liesi. Korkealaitaiseen osaan pantiin suuret padat; ari- 
nalle asetettiin parilat ja laakeapohjaiset kasarit (Napoli, 
Museo Archeologico Nazionale) 


man siten, että he rakennuttivat neljätoista akveduktia, 
jotka päivittäin johtivat tuhannen tuhansiin litroihin nou- 
sevan vesimäärän ympäri kaupunkia sijatseviin lukuisiin 
kaivoihin. Mutta vettä ei johdettu taloihin, ja tämän lai- 
minlyönnin seuraukset kuvasimme edellä. Tosin oli suu- 
ria, lyijystä valmistettuja vesijohtoputkia, mutta niitä ei 
milloinkaan johdettu pohjakerrosta pitemmälle. Sitä paitsi 
niiden käyttöoikeus maksoi paljon ja se voitiin hankkia 
vain harvoin ja erityisillä ehdoilla. Käyttöoikeuden saivat 
vain talonomistajat, mutta eivät vuokralaiset ; lupa oli aina 
henkilökohtainen ja se peruutettiin heti toimiluvanhalti- 
jan kuollessa. 

Vuokrataloissa oli toinenkin suuri puute, josta asukkaat 
kärsivät: niissä ei ollut käymälöitä. Domuksissa ja pohja- 
kerroksissa ongelman ratkaisivat lokaviemärit, joista en- 
simmäiset rakennettiin jo kuningasvallan aikana. Niiden 
määrä kohosi jatkuvasti, ja ennenpitkää kaupungin alle 
levittäytyi kokonainen suurten likaviemäreiden verkko, 
jonka läpi likavedet ja jätteet johdettiin Tiberiin. Pohja- 
kerroksen asuntojen likaviemärit oli helppo yhdistää vie- 
märiverkostoon, mutta yläkerroksissa ei ollut hygieenisiä 
laitoksia ja niin täytyi roomalaisten toimittaa tarpeensa 
julkisissa käymälöissä tai kotona astiaan, joka sitten tyh- 
jennettiin kadulle — tavallisesti öisin, kun ihmiset nuk- 
kuivat ja toimitus saattoi tapahtua huomaamatta. Mutta 
joskus sattui, että koko ryöppy osui yöllisen ohikulkijan 
niskaan. Silloin syntyi meteli ja usein tapaus johti tuomio- 
istuimessa esitettyyn korvausvaatimukseen. Kaiken lisäksi 
vuokrat kiipesivät yhä korkeammalle! 


SISUSTUS 


Usein toistuvat tulipalot ja niistä aiheutuvat vahingot 
olivat yleisen huolen aiheena. Mutta jos tulipalo sattui 
insulassa ja tuhosi sen, siihen suhtauduttiin melko välin- 
pitämättömästi. Oli tapana sanoa, että köyhän kärsimä 
vahinko supistui uuden majapaikan löytämiseen. Hänen 
omaisuutensa — vuodevaatteet ja pari saviastiaa — mahtui 
nopeasti kyhättyyn nyyttiin ja voitiin helposti viedä tur- 
vaan. 

Rikkauden mittana ei kuitenkaan ollut sisustuksen mää- 
rä vaan laatu. Rikkaillakin oli melko vähän huonekaluja, 
mutta insulan ja domuksen sisustuksen välinen ero riip- 
puikin vähäisten huonekalujen, vuoteitten, pöytien, istui- 
mien ja jakkaroiden arvosta. 

Yllä: Kolmijalkainen pöytä tavanomaista tekoa ( Rooma, 
Museo della Civiltä Romana) 


Alempana: Herculaneumista löydetty kolmijalkainen 
pyöreä pöytä, johon aterioiden aikana asetettiin kallisar- 
voiset astiat ( Rooma, Museo della Civiltä Romana) 


Melkein joka talossa oli vuode. Mutta oli köyhiä per- 
heitä, jotka eivät omistaneet edes vuodetta. He käyttivät 
vuoteena lattialla olevaa porrasmaista koroketta ja peit- 
tivät sen olkipatjoilla. Jos pystyi kustantamaan itselleen 
vuoteen oli runsaasti valinnan varaa, sillä vuoteita valmis- 
tettiin eri tarkoituksiin ja monenlaisia. Nukkumista varten 
oli yksinmaattavia vuoteita (lectulus) ja aviovuoteita (lec- 
tus genialis), kirjoittamista ja lukemista varten oli lectus 
lucubratorius ja syömistä varten triclinium. Tricliniumissa oli 
tilaa kolmelle, mutta jos joku tavoitteli erikoisuutta ja 
halusi hämmentää vieraita rikkaudellaan hän käytti tric- 
liniumina vieläkin suurempaa vuodetta, jossa oli sijaa jopa 
kuudelle hengelle. 

Vuoteiden valmistamiseen käytettiin tavallisesti tam- 
mea, vaahteraa ja tuijapuuta. Toisinaan käytettiin myös 
tavattoman kallisarvoista ulkomaista puulajia, jonka oma- 
laatuiset visakuviot ja välkehtivä pinta muistuttivat riikin- 
kukon sulkia. Tästä materiaalista valmistetut vuoteet sai- 
vatkin nimensä riikinkukon mukaan — lecti pavonini. Nii- 
den omistaminen osoitti erityisen suurta varallisuutta. 

Halvemmastakin puulajista valmistettu vuode saattoi 
kuitenkin olla hyvin arvokas, jos se oli runsaasti ja taidok- 
kaasti koristettu. Sellaisessa vuoteessa oli tekotavaltaan 
hienot pronssijalat, kilpikonnankuoresta tehdyt intarsiat 
tai hopealla ja kullalla päällystetyt pronssijalat. Joskus 
vuoteen jalat olivat kokonaan hopeaa ja tätä pidettiin 
suurimman hyvinvoinnin osoituksena. 

Omaa pöytäämme muistuttavaa huonekalua nimitet- 
tiin mensaksi. Sitä käytettiin tricliniumin vieressä astioitten 
ja ruokien laskutilana, mutta sille asetettiin myös talon 
kallisarvoisimmat ja harvinaisimmat esineet vieraitten 
ihailtaviksi. 

Hyvin kallisarvoisia olivat yksi-, kaksi-, kolmi- ja neli- 
jalkaiset pöydät, joiden marmoriset, pronssiset ja norsun- 
luiset jalat oli koristeltu ja joiden pöytälevyssä oli intar- 


Kastanjapuinen kaksiovinen kaappi. Entisöinti Pompejin 
löytöjen mukaan 

Nelihaarainen pronssinen kynttilänjalka ns. Casa di 
Diomedesta Pompejista (Napoli, Museo Archeologico 
Nazionale) 








Pronssilamppuja, kotkin ja delfiinein koristettuja ( Rooma, 
Museo della Civiltä Romana) 


sioita. Tavallisilla ihmisillä ei ollut pöytien suhteen valin- 
nan varaa, sillä heitä varten valmistettiin halvasta materi- 
aalista ainoastaan kolmijalkaisia pöytiä. 

Koska roomalaiset työskentelivät ja söivät makuuasen- 
nossa kyynärpäähän nojaten, he eivät yleensä kaivanneet 
istuimia. Mutta niitäkin valmistettiin eri tarkoituksia ja 
tilaisuuksia varten. Cathedrassa oli korkea selkänoja ja se 
oli varattu naisille, temppelien papeille tai opettajille käy- 
tettäväksi oppituntien aikana. Helposti liikuteltava sarana- 
tuoli, jossa oli käsinojat mutta ei selkänojaa (sella) oli 
ylimpien virkamiesten (magistratus) ja sotapäälliköiden 
arvonmerkki (sella curulis ja sella castrensis). Jakkarat 
(scamnum) — yksinkertaiset, nelijalkaiset puulevyt — oli- 
vat yleisesti käytössä. Kuten muidenkin huonekalujen 
myös tuolien arvo riippui materiaalin ja työn laadusta. 
Sella, jota Julius Caesar, (dictator perpetuus), käytti senaa- 
tissa oli täyttä kultaa. 

Koristelusta ja kalleudesta huolimatta istuimet olivat 
melko epämukavia silloinkin kun käytettiin tyynyjä, sillä 
roomalaiset eivät tunteneet pehmustamisen tekniikkaa. 


Sylinterinmuotoinen pronssilyhty, jota käytettiin kodissa ja 
kadulla (Napoli, Museo Archeologico Nazionale) 


Lyhdynpidike ( Rooma, Museo della Civiltä Romana) 





Roomalaisten kaapit muistuttivat omiamme. Niissä 
säilytettiin pääasiassa kirjoja ja pyhiä esineitä, joita käy- 
tettiin kulttitoimituksissa, uskonnollisissa juhlissa tai muissa 
tilaisuuksissa. Rahojen ja erityisen arvokkaiden esineiden 
säilyttämistä varten, roomalaisilla oli matalia, raskaita, 
pronssiheloin koristettuja arkkuja (arcae), joiden lujat 
lukot tekivät niistä todellisia kassakaappeja. 

Domuksen niukka mutta kallisarvoinen irtaimisto erotti 








Vuode. Entisöinti Museo Nazionale Romanassa olevien 
jäännösten mukaan (Rooma, Museo della Civiltä Ro- 
mana) 

Rautainen, korunauloilla ja pie- 
nillä päänkuvilla koristettu ark- 
ku Pompejista (Napoli, Museo 
Archeologico Nazionale) 

sen insulan vuokra-asunnosta. Mutta vieläkin enemmän 
niiden välistä eroa korostivat domuksen suunnattoman 
kallisarvoiset koriste-esineet: kuvapatsaat, maljakot, kolmi- 
jalat, valaisimet, matot ja verhot. Pöytäkalustot olivat 
yksinomaan hopeaa; savi- ja keramiikka-astioita käyttivät 
vain köyhät. Usein suuret taiteilijat koristivat hopea-astiat 
siselöinneillä, hohtavilla kultainkrustaatioilla ja hopeaan 
upotetuilla jalokivillä. 

PERHE-ELÄMÄ 


Käsitteenä sana perhe ei vastaa roomalaisten ? familia? sanaa. Roomalainen famili& 
oli instituutio, yhteiskunnallisen elämän muoto. Se oli tunteeseen perustuva oikeudel- 
linen, taloudellinen ja uskonnollinen kokonaisuus, johon kuuluivat isä, äiti, lapset, 
orjat, klientit vieläpä tuonpuoleisista suojelushenget ja kotijumalatkin, laarit ja 
penaatit. Tämä pieni, luja yhteisö oli Rooman yhteiskunnan ydin. Patria potestas', 
isän valta, oli järjestelmän juridinen pohja, ja sen moraalisena perustana olivat Cice- 
ron mainitsemat kolme hyvettä: gravitas, pietas, simplicitas. *Gravitas? tarkoitti 
arvokkuutta ja vastuuntuntoa, ”pietas? (hurskaus) mukautumista jumalalliseen ja 
inhimilliseen oikeuteen, ”simplicitas* (yksinkertaisuus) merkitsi asioiden tärkeys- 
järjestyksen tajuamista. Se oli erityisesti roomalaisten hyve, sillä he olivat ennen kaik- 
kea todellisuudentajuisia. Familia? pieni suljettu maailma kesti Rooman suurim- 
man mahtavuuden ja hyvinvoinnin mukanaan tuoman väistämättömän moraalisen 
rappion, vaikka naisten emansipaatio uhkasikin tämän lujan roomalaisen instituution 





Jokaisella Rooman kansalaisella oli — riippumatta siitä 
oliko hän synnynnäinen kansalainen vai vapautettu orja 
— kolme nimeä. Se oli etuoikeus ja hän oli siitä hyvin 
ylpeä. Nämä kolme nimeä olivat tavanomaisessa järjes- 
tyksessä: praenomen, nomen ja cognomen. 

Praenomen vastasi meidän etunimeämme. Vanhemmat 
antoivat sen poikalapselle — tyttölapsella ei ollut etuni- 
meä — yhdeksäntenä päivänä syntymästä. Se valittiin 
melko suppeasta nimistöstä. Tavallisimmat nimet olivat: 
Aulus, Appius, Gaius, Gnaeus, Decimus, Lucius, Markus, 
Manius, Numerius, Publius, Ouintus, Servius, Sextus, 
Spurius, Tiberius, Titus ja Vibius. Etunimi oli 'henkilö- 
kohtainen”, päinvastoin kuin molemmat muut nimet. 
Tavallisesti perheen vanhimmalle pojalle annettiin isän 
nimi. Kotona kutsuivat orjat herraansa — myös keisaria 
— etunimeltä. 

Nomen, sukunimi ilmoitti suvun (gens), johon asian- 
omainen kuului. Kaikilla kansalaisilla, joilla oli yhteinen 


perustuksia. Rooman yhteiskunnan suuressa mosaiikissa ”familia oli 
joka loistavin värein heijastaa antiikin maailman korkeata kulttuuria. 

kiintopiste, 


kantaisä, oli sama sukunimi. Niinpä esim. Juliukset väitti- 
vät polveutuvansa Aeneaan pojasta luluksesta (jota kreik- 
kalaiset nimittivät Ascaniukseksi). Jokainen gens kunni- 
oitti (enemmän tai vähemmän tarunomaisen) kantaisänsä 
muistoa, joka oli antanut sille nimen. *Nomen' on muodol- 
taan adjektiivinen (yleensä sen päätteenä on -ius) koska 
se osoittaa yhteenkuuluvuutta gensin kanssa. Esimerkiksi 
Marcus Iulius merkitsee ”Marcus, joka kuuluu luliusten 
sukuun?. Sukunimen perusteella voitiin päätellä yksilön 
yhteiskunnallinen asema. Tietyt nimet kuuluivat patriisi- 
suvuille, jotka edustivat vanhimpia ja arvossapidetyimpiä 
perheitä, muut sukunimet ilmaisivat plebeijisen synty- 
perän. 

Cognomen oli alkuaan lisänimi, joka liitettiin sukunimeen. 
Vanhimpina aikoina se todennäköisesti oli henkilökohtai- 
nen, mutta pian siitä tuli perinnöllinen ja sitä käytettiin 
eri sukuhaarojen erottamiseksi toisistaan. Niinpä Cornelii 
Cethegin rinnalla esiintyy nimi Cornelii Scipiones. Mitä kau- 





Paguius Proculus puolisoineen. Fresko Pompejista (Na- 
poli, Museo Archeologico Nazionale) 


emmaksi etäännyttiin yhteisestä alkuperästä ja mitä enem- 
män syntyi uusia sukuhaaroja, sitä tavallisemmiksi tulivat 
cognomenit. Ne olivat usein pilkkanimiä ja monet niistä 
olivat alkuaan vihannesten nimiä (esim. Lentulus). Kuu- 
luisin cognomen on gens Tullian *Cicero?. Jossain vaiheessa 
joku suvun jäsen, samoista selittämättömistä syistä kuin 
kylissä yleensäkin jaellaan pilkkanimiä, sai lisänimekseen 
*virna'. 

Oman ryhmänsä muodostavat triumfaattoreille anne- 
tut cognomenit. Niinpä Scipiolle annettiin hänen Kartha- 
gosta saamansa voiton kunniaksi cognomen Africanus. 

Orjilla oli vain yksi nimi. Jos heidät vapautettiin, he 
ottivat patronuksensa (herransa, joka heidät oli vapauttanut) 
sukunimen ja usein myös etunimen. 

Muistokirjoituksissa nimi täydennettiin usein ilmoitta- 
malla ?ribus, jossa kansalainen oli äänestänyt, usein myös 
liittämällä nimeen isän nimi osoittamaan, että asianomai- 
nen oli syntymästään vapaa. Jos kysymyksessä oli vapau- 
tettu orja merkittiin isän nimen sijasta entisen omistajan 
nimi ja sen jälkeen kirjaimet LIB (liberatus = vapau- 
tettu). 

PERHE JA *PATRIA POTESTAS?' (isän valta) 


Sekä vapaan kansalaisen että orjan henki riippui alku- 
aan perheen isästä eikä valtiosta. Perheen esimiehenä 
isällä oli nimi pater familias. Järjestelmän ikää osoittaa 
ilmaisun vanha genetiivipääte. 

Familialla tarkoitettiin kaikkia ihmisiä, jotka asuivat 
saman katon alla ja olivat saman paterin alaisia. Familiaan 
kuuluivat lapset (liberi), aviovaimo (uxor), miniät ja 
vävyt sekä joissakin tapauksissa myös lastenlapset; lisäksi 
koko palvelusväki: orjat, orjattaret ja vapautetut. Jäl- 
kimmäisten yhteys perheenisään säilyi vapauttamisen jäl- 
keenkin, ja he olivat velvolliset osoittamaan hänelle 
kunnioitusta ja määrätyissä tapauksissa myös kuuliai- 
suutta. 

Familia eroaa gensistä siinä, että sen olemassaolo riippui 
pater familiaksen elämästä. Perheenisän kuoleman jälkeen 
perhe hajosi. Useimmiten vanhin poika otti isän paikan 
ja hänen veljensä perustivat omat familiansa. Sisaret olivat 
jo aikaisemmin avioliiton kautta eronneet alkuperäisestä 
perheestään. Jos perheenisältä jäi leski, tämä joutui van- 
himman poikansa holhouksen alaiseksi. Samoin kävi myös 
alaikäisille lapsille ja naimattomille tyttärille. 

Alkuaan isän valta perheessä oli rajaton. Hän saattoi 
myydä poikansa vaikkapa orjaksi. Hyvin pian tätä oikeutta 
kuitenkin rajoitettiin lailla ja määrättiin, että jos isä kol- 
masti oli myynyt poikansa, tämä vapautui patria potestasin 
alaisuudesta. Vaikeissa tapauksissa isällä oli oikeus mää- 
rätä sekä orjiensa että lastensa ja vaimonsa elämästä ja 
kuolemasta. Mutta hän ei saanut käyttää tätä oikeutta 
ilman muuta. Tapa vaati, että isä, joka sellaisen tuomion 
halusi langettaa, kutsui kokoon perheoikeuden, johon osal- 
listuivat myös ystävät, sukulaiset ja monet sellaiset henki- 
löt, jotka olivat tunnetut viisaudestaan. Heidän mielipi- 
teensä vaikutti päätökseen. 

Patria potestasin mukaan isällä oli oikeus olla tunnus- 
tamatta lasta, jonka hänen vaimonsa hänelle synnytti. 
Sellaisissa tapauksissa lapsi pantiin kadulle, jossa hän joko 
kuoli nälkään tai joutui orjuuteen, jos joku orjakauppias 
hänet otti ja kasvatti siinä toivossa, että voisi myöhemmin 
myydä voitolla. Näyttää siltä, että isät usein panivat heit- 
teille tyttärensä, sillä tyttären kasvattamista pidettiin 
taloudellisena rasituksena ja lisäksi oli huolehdittava tyt- 
tären myötäjäisistä kun aika koitti. Näin meneteltiin luon- 
nollisesti vain kaikkein varhaisimpina aikoina. Myöhem- 
min roomalaiset pitivät epäoikeudenmukaisena lapsen 
heitteille jättämistä ja lapsen syntymää alettiin pitää iloi- 
sena tapahtumana. Vain köyhien oli omasta mielestään 
pakko noudattaa vanhaa tapaa. Augustus sääti lakeja, joi- 


den nojalla vähintään kolmen lapsen isä sai huomattavia 
etuja. 

On säilynyt melko vähän tietoja siitä, että isät olisivat 
rangaisseet ankarasti lapsiaan. Tiedot ovat enimmäkseen 
peräisin Rooman varhaiskaudelta, kuten kertomus kon- 
sulista, joka tuomitsi poikansa kuolemaan, koska tämä oli 
rikkonut hänen nimenomaista käskyään vastaan ja aloit- 
tanut taistelun. Mutta tässä tapauksessa hän ei rangaissut 
isänä vaan ?tmperaattorina, jonka oli huolehdittava kurin 
säilymisestä. Viimeinen esimerkki, jossa isä käytti hyväk- 
seen oikeuttaan päättää poikansa elämästä ja kuolemasta 
on Aulus Fulviuksen tapaus. Tämä kuului Catilinan sala- 
liittoon, ja kun isä kuuli poikansa rikoksesta, hän vaati 
senaatilta oikeutta itse rangaista poikaansa. Aulus Fulvius 
teloitettiin isänsä talossa. Mutta jo tällöin voi selvästi ha- 
vaita, että kysymyksessä oli yli aikansa elänyt tapa. 

Neron aikana erään senaattorin rouva, jota epäiltiin ?vie- 
raan taikauskon? suosimisesta asetettiin perhetuomioistui- 
men eteen, jossa hänen miehensä toimi puheenjohtajana. 
Hänet kuitenkin vapautettiin. Myös tässä tapauksessa oli 
kysymyksessä aikansa elänyt tapa, jota poikkeuksellisesti 
käytettiin hyväksi rouvan pelastamiseksi. Koko toimitus 
näyttää olleen vain aviomiehen taitava Sakkiveto. Hän 


Lukemisen ja kirjoituksen ensimmäinen oppitunti. Seinä- 
maalaus Villa dei Misterissä Pompejissa 


halusi estää vaimonsa joutumisen julkisen tuomioistuimen 
eteen, joka todennäköisesti olisi tuominnut tämän syylli- 
seksi. 

Vuosisatojen kuluessa patria potestas menetti merkitys- 
tään. Toiselta vuosisadalta eKr. lähtien juristit yrittivät 
löytää keinoja sen kiertämiseksi ja saivat tukea yleisestä 
mielipiteestä. 

Vanhan oikeuden mukaan vain isällä saattoi olla omai- 
suutta. Kukaan muu perheenjäsen ei saanut omistaa mi- 
tään — ei edes täysi-ikäinen poika. Tilanne kävi sietämät- 
tömäksi, kun varallisuus kasvoi. Oli luonnotonta, että 
esim. entinen konsuli, joka sodassa oli johtanut joukkoja 
vihollista vastaan, kotona oli isänsä holhouksen alainen. 
Tästä syystä otettiin käytäntöön emancipatio eli ”vapautta- 
minen manuksesta? (manus tarkoitti isän valtaa, patria po- 
testas). Alun perin emancipatio todella merkitsi eräänlaista 
hylkäämistä, rangaistusta, jolla isä erotti pojan perheen 
yhteydestä ja riisti häneltä perheen yhteiskunnallisen ase- 
man suomat edut. Mutta kun ankarat tavat lieventyivät, 
emancipatiosta tehtiin käytäntö, joka ei enää ollut rangais- 
tus vaan oikeudellinen keino täysi-ikäisten lasten riippu- 
mattomuuden mahdollistamiseksi. 


Samanaikaisesti rajoitettiin muilla toimenpiteillä patria 





potestasin oikeutta aviovaimoon nähden (katso tuonnem- 
paa, Avioliitto). Ciceron aikana perhettä piti koossa pää- 
asiassa vain perheenjäsenten luonnollinen yhteenkuuluvuu- 
den tunne. Tilanne muistutti monessa suhteessa omaa ai- 
kaamme, jolloin perhe useimmissa tapauksissa pysyy koossa 
ilman lain apua. 


PÄIVÄN ASKAREET 


Roomalaisen päivittäiset askareet riippuivat luonnolli- 
sesti hänen yhteiskunnallisesta asemastaan ja kustakin päi- 
västä erikseen. Työpäivä kului toisin kuin juhlapäivä, ja 
juhlapäiviä roomalaisessa kalenterissa oli runsaasti. Päivän 
luonteesta riippumatta noustiin aina aikaisin, ensimmäisen 
kukonlaulun aikaan. Roomalaisten mielestä oli sääli tuh- 
lata valoisaa aikaa, ja tästä syystä he aloittivat askareensa 
jo päivänkoitossa. 

Ensiksi pukeuduttiin ja se kävi helposti, sillä roomalai- 
set nukkuivat tunikassa ilman lakanoita, vain peitteeseen 
kietoutuneina. Aamulla ei peseydytty, sillä ruumiin puh- 
taudesta huolehdittiin iltaisin työn päätyttyä, jolloin otet- 
tiin kylpy. Varhaisaamiainen oli yksinkertainen. Siihen 
kuului leipää, maitoa, hedelmiä tai juustoa. Roomalai- 
silla oli kiire aloittaa päivänsä. 

Työpäivänä aatelistoon kuuluvan roomalaisen ensim- 
mäinen tehtävä oli ottaa vastaan klientit, ne henkilöt, 
jotka olivat hänen patronaattioikeutensa alaisia. Klientit 
kokoontuivat atriumiin hyvissä ajoin ennen patronuksen nou- 
semista. Heidän päivänsä alkoi siis jo ennen päivänkoit- 
toa. Patronukselle he kertoivat asiansa ja huolensa ja pyy- 
sivät häneltä neuvoja ja apua. Patronuksen velvollisuus 
oli antaa molempia, ja hänen kaupungissa nauttimansa 
arvovalta (auctoritas) suojeli klienttiä. Tapana oli, että 
patronuksen tapainen arvossa pidetty mies antoi pienen 
lahjan tavallisille ihmisille, joihin klientitkin lukeutuivat. 
Lahjana oli elintarvikkeita, jotka pantiin pieneen koriin 
ja sen mukaan lahja sai nimensäkin — sportula. Sen turvin 
klientti päivän kerrallaan elätti itsensä ja omaisensa. Hyvin 
varhaisessa vaiheessa tämän aamulahjan sijasta alettiin 
antaa rahalahja. 

Kun klientit olivat esittäneet patronukselle kunniater- 
vehdyksensä ja pyyntönsä he seurasivat tätä Forumille tai 
kuuriaan. Jos patronuksella oli virka, sen hoitamiseen 
kului koko aamupäivä ja osa iltapäivääkin. Hänen oli 
istuttava tribunaalissa (eräänlainen koroke) selvittämässä 
kulloinkin kerääntyneitä asioita, tai istuttava oikeutta; 
hänen oli osallistuttava senaatin istuntoihin ja siellä pidet- 

tyihin neuvotteluihin. Mutta silloinkin kun aatelisella ei 
ollut julkista virkaa, hänelle riitti puuhaa Forumilla. Hän 
auttoi ystäviään ja klienttejään, oli heidän todistajanaan 
ja takuumiehenään oikeusjutuissa (joita riidanhaluisilla 
roomalaisilla aina oli vireillä) tai, vaikeissa tapauksissa, 
esiintyi magistratuksen neuvonantajana. 

Paljon huolta aiheuttivat varakkaille roomalaisille aina- 
kin tasavallan aikana heidän omat liikeasiansa. Heidän 
oli huolehdittava samaan tapaan kuin nykyään tehdään 
tavarapörsseissä, että saivat tiluksiltaan korjatusta sadosta 
mahdollisimman korkean hinnan. Heidän oli myöskin 
pidettävä silmällä niiden kauppaseurojen agentteja, joiden 
osakkaita he olivat. Liikeasiat hoidettiin Forumilla kuten 
julkisetkin asiat. Siellä oli mahdollisuus tavata kaikki ihmi- 
set ja siellä olivat myös pankkiirien kaupat. Toiselta vuosi- 
sadalta eKr. lähtien Forumilla oli basilikat, suuret pyl- 
väshallit, joissa saattoi oleskella suojassa auringolta ja sa- 
teelta. Sitä ennen kaikki asiat oli hoidettava paljaan 
taivaan alla. 

Jos oli aikaa, nautittiin puolen päivän aikoihin hiukan 
vahvistusta, ns. prandium. Siihen kuului lämpimiä ruoka- 
lajeja, mutta muuten se oli kokoonpanoltaan hyvin vaati- 
maton. Viiniä sen yhteydessä ei juotu. 

Kelloja roomalaisilla ei tietenkään ollut. Ajan kulun 
voi nähdä Forumin aurinkokellosta. Sen osoittama aika 
oli tosin epätarkka, sillä kello ei ollut valmistettu Rooman 
leveysasteita varten. Vasta vuodesta 164 eKr. roomalai- 
silla oli aurinkokello, joka vastasi Rooman maantieteellistä 
asemaa. Viisitoista vuotta myöhemmin otettiin käytän- 
töön klepsydra, vesikello, josta aika voitiin nähdä kaikilla 
ilmoilla. 

Kesäisin pidettiin päivän kuumimpana aikana pran- 
diumin jälkeen usein pieni päivällislepo. Parin kolmen 
tunnin jälkeen ryhdyttiin jälleen työhön. Työpäivä päät- 
tyi kuitenkin hyvissä ajoin ennen yön tuloa. Kello neljän 
aikaan talvisin ja seitsemän kahdeksan aikaan kesäisin 
nautittiin päivän pääateria cena. 

Työn päättymisestä päivälliseen asti oli joutilasta aikaa. 
Se kulutettiin usein kylpylässä. Tasavallan aikana ja vielä 
keisarikauden alussa kylvyt olivat maksullisia. 

Oma kylpylä oli ylellisyyttä, jonka vain rikkaimmat 
saattoivat kustantaa itselleen. Muut menivät yksityisten 
omistamiin yleisiin kylpylöihin, Tämän tyyppiset kylpylät 
olivat kotoisin idästä. Varsinkin Kreikassa — siellä palest- 
ran ja gymnasionin nimellä tunnetut — urheilukouluihin 
(myöhemmin myös filosofian kouluihin) liittyvät kylpylät 
olivat suosittuja. Ensin mentiin höyrykylpyyn (roomalai- 
nen sauna), sen jälkeen otettiin suihku. Sitten palvelija 
kaapi pienellä puisella kaapimella (strigilis) kaiken lian 


ja hien pois, minkä jälkeen otettiin kuuma kylpy. Usein 
kylvyn jälkeen sukellettiin uima-altaaseen; tosin ne vasta 
keisarikaudella olivat riittävän suuria tähän tarkoituk- 
seen. Sen jälkeen olikin sitten hierojan vuoro. 

Oleskelu kylpylässä oli rentouttavaa. Siellä tavattiin 
ystäviä ja seurusteltiin hoitojen aikana. Kylvettiin yhdessä. 
Nykyään pidetään sopimattomana, että miehet toistensa 
nähden esiintyvät kylpylöissä alastomina (italialaisen kir- 
joittajan käsityksen mukaan; suom. huomautus). Rooma- 
laiset olivat kuitenkin vapaamielisempiä kuin nykyiset 

Auringonlasku Pompejin Forumin raunioilla 


italialaiset. Tosin pidettiin sopimattomana, että isä ja 
poika tai appi ja vävy kylpivät yhtaikaa. 

Kylpylöissä oli myös naisille varattu omat kylpyajat. 
He voivat tulla muina aikoina kuin miehet, sillä heillä ei 
ollut julkisia toimia eikä liikeasioita hoidettavanaan ja he 
saivat melko vapaasti päättää aikansa käytöstä. 

Naiset nousivat yhtä varhain kuin miehet ja ryhtyivät 
kotitöihin. Vapaasyntyiset naiset oli ammoisista ajoista 
vapautettu 'orjatyöstä'. Heidän ainoana työnään oli villan 
kehrääminen, jota pidettiin hienona puuhailuna. Heillä 


oli käytettävänään kokonainen parvi palvelusväkeä alkaen 
pikku orjattarista aina iäkkäisiin vapautettuihin saakka, 
joille uskottiin taloudenhoitajan tehtävät. Usein aatelis- 
ton naiset jättivät talon hoitamisen kokonaan talouden- 
hoitajille. He itse ajattelivat vain kauneudenhoitoaan ja 
aamupäivisin se olikin heidän pääasiallinen puuhansa. 
Sekä kauneudenhoidossa että pukeutumisessa heitä aut- 
toivat näihin tehtäviin erityisesti perehtyneet orjattaret: 
yksi kampasi, toinen kähersi tukan raudalla ja kolmas 
teki hiusneuloja apunaan käyttäen nutturan. Sitten alkoi 
monimutkainen ehostaminen. Mutta roomattarilla oli 
aikaa. He vierailivat toistensa luona ehtimiseen. Vierai- 
sille he menivät aina palvelijattarien saattamana joko jal- 
kaisin tai kantotuolissa. Jotkut roomattaret pitivät salon- 
kia. Niissä keskusteltiin kaikesta mahdollisesta: politii- 
kasta, kirjallisuudesta ja usein myös filosofiasta. Rooman 
alkuaikoina tapa vaati, että naiset pysyttelivät kotona, 
kehräsivät ja kutoivat familian miesten vaatteet. Tästä 
traditiosta luovuttiin tosin melkein kokonaan jo tasaval- 
lan loppuaikoina. Mutta esim. Augustus vaati, että hänen 
talonsa naiset — etenkin hänen tyttärensä Julia — val- 
mistivat hänen vaatteensa. 





Aamupäivisin ja varhain iltapäivällä naisista oli haus- 
Naisen muotokuva. Mosaiikki (Napoli, Museo Archeo- kaa käydä Gstok Varsin usein kea Ks kangas- 
logico Nazionale) ja vaatekaupoissa, mutta harvemmin elintarvikemyymä- 
löissä. Ruokatavaran osto oli tavallisesti orjien tehtävänä, 
mutta usein sen suorittivat aviomiehetkin voidakseen te- 
hokkaammin valvoa varojen käyttöä. Näin tapahtui var- 
sinkin varattomissa perheissä. 

Tällä tavalla kului arvossa pidettyjen kansalaisten päivä. 
Mutta Roomassa oli tietysti myös käsityöläisiä, kauppi- 
aita ja apulaisia, jotka elivät omalla työllään. Heitä näki 
luonnollisesti harvoin Forumilla, sillä he työskentelivät 
työpajoissaan ja kaupoissaan, tosin eivät aamusta iltaan. 
Juhlailtoina, kun työpajat ja kaupat olivat kiinni, he meni- 
vät kylpylään tai ystävineen kävelylle. 

Rooman arkielämä oli seurallista. Työ vei vain osan 
vapaiden miesten ajasta ja heiltä jäi runsaasti aikaa ystä- 
villeen. 


Vierailujen välillä roomattarella oli aikaa käydä ennusta- 
jattarenkin luona (Rooma, Musei Vaticani) 

ORJAT 


Rooman, kuten koko antiikin yhteiskunta perustui or- 
juuteen. Miesten ja naisten, jotka syntymästään olivat 
orjia tai jotka taistelukentällä tai kaupunkinsa antautumi- 
sen jälkeen oli otettu orjiksi, oli pakko tehdä työtä vapaille 
kansalaisille. 

Alkuaan roomalaisilla oli vain vähän orjia ja nämäkin oli- 
vat enimmäkseen sotavankeja. Heitä käytettiin peltotyöhön. 
Siihen aikaan elämä oli yksinkertaista ja kovaa eikä isän- 
nän ja orjan töitten välillä ollut suurtakaan eroa. Mutta 
valloitusten ja kansalaisten vaurauden lisääntyessä Roo- 
maan virtasi massoittain orjia ja orjakauppiaat huolehti- 
vat siitä, ettei virta tyrehtynyt. 

Orjat myytiin Forumin lähellä sijaitsevalla markkina- 
paikalla. He seisoivat korokkeella kaulassaan taulu, josta 
ilmeni heidän nimensä, syntyperänsä ja erikoisavunsa. 
Asiasta kiinnostuneet tutkivat heitä joka puolelta, koette- 
livat heidän lihaksiaan ja kokeilivat heidän älykkyyttään. 
Orjakauppiaat olivat kekseliäitä osoittamaan orjien hyvät 
puolet ja peittämään heidän heikkoutensa. 

Orjien kohtalo vaihteli suuresti sen mukaan, joutuivatko 
he töihin maalle vai kaupunkiin. Maalla elämä oli edel- 
leen raakaa. Varsinkin suurilla maatiloilla, joilla pidettiin 
paljon työvoimaa, kuri oli säälimätön. Sinne lähetettiin 
ne orjat, jotka olivat syyllistyneet johonkin rikokseen. He 
työskentelivät ketjussa ja kahle esti kaikki karkaamisen 
aikeet. Iltaisin heidät suljettiin ergastulumiin, oikeaan van- 
kilaan, jossa heidän täytyi viettää yönsä kauhistuttavissa 
olosuhteissa. 

Orjien huono kohtelu oli peräisin idästä, ja sitä esiintyi 
latifundioilla (suurtiloilla) ensimmäiseltä vuosisadalta läh- 
tien. Mutta tervejärkiset ja asioihin perehtyneet talonpo- 
jat ja suurmaanomistajat vastustivat sitä. Heidän mieles- 
tään huono kohtelu vaikutti heikentävästi työsuorituksiin: 
sellaisissa olosuhteissa työ oli tuottamatonta ja orjien pito 
kallista. Tästä syystä orjien kohtelua parannettiin: he sai- 
vat työskennellä ilman kahleita ja liikkua muutenkin ver- 
rattain vapaasti; heidän annettiin ottaa ?seuralainen ja 


Roomatar kodin askareissa. Luultavasti hän on juuri me- 
nossa kangaspuiden ääreen. Hänellä on yllään vaatimaton 
vyöllä kiinnitetty tunika, vaatekappale, jossa oli helppo 
liikkua. Seinämaalaus Riserva Mansuellissa (Rooma, 
Musei Vaticani) 





45 





Orjia, sotavanki ja työmies. Entisöinti Trajanuksen kaa- 
ren friisistä Beneventumissa (Rooma, Museo della Ci- 
viltä Romana) 


saada lapsia, ts. heitä kohdeltiin siten, että he alkoivat 
kiintyä maatilaan. 

Myös kaupungissa orjien tila vaihteli isännän aseman 
mukaan. On miltei paradoksaalista, että mitä köyhempi 
isäntä oli sitä parempi oli orjien kohtelu. Usein heistä ja 
isännästä tuli jopa ystäviä, jotka jakoivat keskenään niin 
hyvän kuin pahankin päivän. 

Varakkaissa taloissa elämä oli paljon persoonattomam- 
paa. Jokaisella orjalla oli oma työnsä ja orjat jaettiin ryh- 
miin tehtävien mukaan. Jos orja oli saanut hyvän kasva- 
tuksen, hänelle uskottiin kirjanpito tai kirjaston hoito. 
Hänestä saattoi myös tulla herransa lasten pedagogi”. 
Kun orjasta tuli herransa sihteeri hänen asemansa parani 
huomattavasti, sillä herra ei voinut tulla toimeen ilman 


Keisarin orjien Salviuksen ja Sinnion rintakuvat. Salvius 
valvoi hopeavarastoa, Sinnio kuului Drusuksen henki- 
kaartiin ( Rooma, Colombario di Vigna Codini) 

hänen apuaan. Vähemmän lahjakkaat tai vähemmän kas- 
vatusta saaneet orjat tekivät talon kaikki muut työt, kuten 
keittiötyöt, talon kunnossapidon, asioitsemisen kaupun- 
gilla ja talon vartioimisen. Usein ovenvartija työaikanaan 
kahlehdittiin vartiokoppiinsa, ettei hän livahtaisi lähei- 
seen kapakkaan ja jättäisi taloa vartioimatta. Orjattaria 
oli yhtä paljon kuin orjiakin ja he olivat talon valtiattaren 
ja tyttärien palveluksessa. 

Oli olemassa myös julkisia orjia, jotka kuuluivat yhteis- 
kunnalle, valtiolle, kaupungille ja joskus myös temppe- 
leille. Näille orjille uskottiin pieniä virkoja yhteiskunnan 
palvelijoina: He olivat työläisiä, joiden tehtäviin kuului 
akveduktien kunnossapito tai kauppiaita ja käsityöläisiä, 
joiden velvollisuutena oli käydä kauppaa ja harjoittaa 
ammattiaan yhteiskunnan laskuun. 

Periaatteessa orjilla ei ollut mitään oikeuksia. Heitä 
pidettiin tavarana”, jota voitiin myydä, vaihtaa, ostaa, 
lyödä, silpoa ja tappaa ilman että kenelläkään oli oikeutta 
esittää vastalausettaan. Heillä ei ollut oikeutta mennä 
naimisiin, ja jos orjatar sai lapsen hän ei saanut sitä kas- 
vattaa, voitiinpa se ottaa häneltä poiskin. Orjien lapsetkin 
olivat orjia ja herransa omaisuutta. Pian näitä kovia elin- 





ehtoja kuitenkin lievennettiin: siedettiin, että orjalla oli 
*seuralainen?, contubernalis; ja vähitellen nämä suhteet sai- 
vat miltei lain voiman. Nuoria, talossa syntyneitä orjia 
(vernae) kohdeltiin hyvin. He leikkivät herran lasten kanssa 
ja he kuuluivat perheeseen läheisemmin kuin ostetut orjat. 
Historiankirjoittajat mainitsevat monta orjaa, jotka olivat 
uskollisesti kiintyneet isäntiinsä. Mutta ei voi vaieta siitä- 
kään, että ainakin keisarikautena monet herrat pelkäsivät 
orjiensa murhaavan heidät. Joitakin tietoja tällaisista 
tapauksista on säilynyt. 

Orja oli täysin riippuvainen herrastaan ja häntä voitiin 
toisinaan kurittaa mitä julmimmalla tavalla. Pienimmäs- 
täkin rikkomuksesta häntä lyötiin ja suurissa taloissa oli 
vartavasten ruoskijaorja. Jos karannut orja saatiin kiin- 
ni häntä rangaistiin ankarasti. Häneen painettiin pol- 
tinmerkki hehkuvalla raudalla tai hänen kaulansa ympäri 
pantiin rengas, jota hän ei voinut ottaa pois. Se oli karan- 
neen orjan tunnusmerkki. Myös varkaudesta rangaistiin 
poltinmerkillä. Hyvin raskaista rikoksista orja tuomittiin 
ristiinnaulittavaksi (ketään vapaasyntyistä ei saanut teloit- 
taa ristiinnaulitsemalla). Usein herra antoi syyllisen magis- 
tratukselle, joka juuri oli järjestämässä seuraavia. kisoja ja 
onneton heitettiin sirkusareenalle petojen saaliiksi. Tämän- 
tapaiset teloitukset olivat kuitenkin harvinaisia, sillä kal- 
liin orjan menettäminen tällä tavoin oli taloudellinen 
tappio. Rikoksen uusiutuessa orjat lähetettiin maatöihin. 

Parhaat orjat vapautettiin. Heille annettiin tilaisuus 
ostaa itsensä vapaiksi samalla summalla, mikä heistä ostet- 
taessa oli maksettu (suvaittiin, että orjat ottivat vastaan 
juomarahaa ja pikku palkkioita kootakseen tällä tavoin 
säästöjä, peculium). Usein orjat testamentin määräyksen 
mukaan vapautettiin herransa kuollessa. Vapautettu orja 
jäi talon piiriin. Usein hän oli perheen uskottu, sihteeri, 
talon hoitaja tai pienen maatilan vuokraaja. Keisarihuo- 
neen vapauttamille orjille tarjoutui aikaa myöten yhä suu- 
rempia menestymisen mahdollisuuksia. He saattoivat 
urallaan nousta aina ministereiksi asti, mutta silloin he 
usein väärinkäyttivät valtaansa. 


Voimistelunopettaja oli usein orja tai vapautettu orja 
(Rooma, Museo del Laterno) 


47 


PE 
A; 
N 


Yi 


i 


KESK. 


a 





POIKIEN KASVATUS 


Vanhassa Roomassa poikien kasvatusta pidettiin eräänä 
perheenisän pyhimmistä velvollisuuksista. Cato vanhempi 
ei hävennyt itse kapaloida poikaansa ja valvoa tämän ensi 
askelia. 

Tavallisesti lastenhoito kuitenkin kuului äidille, joka 
itse myös imetti lapsensa. Vasta tasavallan loppuaikoina 
alettiin käyttää imettäjiä, jotka tavallisesti olivat orjatta- 
ria. Kauppiaat ja rahvas eivät yleensä tätä tapaa hyväk- 
syneet. Tacitus kertoo, että aatelisperheiden lapset usein 
annettiin vanhan sukulaisen, esimerkiksi naimattoman 
tädin hoitoon, jota kohtaan tunnettiin suurta arvonantoa, 
sillä hänen läsnäollessaan kukaan ei uskaltanut puhua 
sopimattomia. Kirjailijat neuvoivat vanhempia ehtimi- 
seen, että nämä eivät jättäisi lapsiaan ulkomaalaisten or- 
jien hoitoon, sillä heidän mielestään orjat pilasivat lapsen 
kielikorvan. Vain parhainta latinaa taitava imettäjä saisi 
opettaa tulevan puhujan puhumaan. (Jokainen roomalai- 
nen aatelismies oli puhuja ja puhuminen eräs hänen tär- 
keimmistä tehtävistään.) 

Tiedämme kuitenkin, että monet Augustuksenkin per- 
hepiiriin kuuluvat lapset jätettiin arvoltaan alimpien or- 
jien huomaan. Neron kasvattaja oli jonkin aikaa tallirenki. 
Tosin hänen isänsä oli kuollut ja äiti eli maanpaossa. Mut- 
ta useimmiten isät antaessaan poikansa kavatuksen mui- 
den tehtäväksi valitsivat kasvattajan hyvin huolellisesti. 

Jo varhain Roomassa oli kouluja, joissa pojat seitse- 
männestä ikävuodestaan lähtien saivat alkeisopetusta. 
Emme tarkalleen tiedä, milloin ensimmäiset koulut aloit- 
tivat toimintansa, mutta niitä oli olemassa ainakin jo toi- 
sella vuosisadalla eKr. Opetusta annettiin Forumilla ole- 
vissa pylväshalleissa. 

Pohjakoulutuksen antoi grammaticus, joka luki lasten 
kanssa klassikkojen teoksia ja selitti niitä. Lapset saivat 
lukea ulkoa Enniuksen annaalit. Niiden piti opettaa lap- 
sille moraalin peruskäsitteet, isänmaanrakkautta ja herät- 
tää heissä halu maineeseen. Vanhentuneen Enniuksen 
sijasta keisarikautena alettiin lukea Vergiliusta. Opetuk- 
sessa roomalaiset jäljittelivät kreikkalaisia, joiden alkeis- 
opetuksessa Homeroksen epiikan päivittäisellä lukemisella 
oli vankka sija. 

Laskennon opetus poikkesi huomattavasti nykyisestä. 
Lukujärjestelmä oli duodesimaalinen. Nollamerkkiä ei 
tunnettu ja siksi lukuja ei voitu ilmaista samalla tavalla 
kuin omassa järjestelmässämme, jossa numeron paikka 
ilmaisee luvun arvon. Laskutehtäviä ei ratkaistu kirjalli- 
sesti eikä päässä, vaan helmitaulun avulla ja tärkeimmät 
tulokset opeteltiin ulkoa. 

Grammaticuksen koulussa vallitsi ankara kuri. Opetta- 
jalla oli kädessään pieni keppi, josta tarkkaamaton oppilas 
heti sai sormilleen. Kurittomat oppilaat saivat säännölli- 
sesti selkäsaunan. 

Klassisella kaudella nuoret roomalaiset oppivat latinan 
ohella myös kreikkaa, sillä sitä pidettiin sivistyneistön kie- 
lenä ja sen taitaminen oli välttämätöntä klassikkojen ja 
filosofian ymmärtämiseksi. Kreikan kielen harjoittelua oli 
mahdollista saada myös käytännössä, sillä monet kauppi- 
aat ja ylhäisten talojen orjat olivat syntyperältään kreik- 
kalaisia. Sitäpaitsi latinan kieli omaksui kolmannelta vuo- 
sisadalta lähtien eKr. runsaasti kreikkalaista sanastoa. 
Ilman kreikan taitoa roomalainen olisi tuntenut itsensä 
miltei vieraaksi omassa maassaan. 

Kun nuori roomalainen oli 12—15 vuotias, hän lopetti 
grammaticuksen koulun. Sen jälkeen hän meni rhetorin kou- 
luun, jossa hänelle sekä teoriassa että käytännössä opetet- 
tiin puhetaitoa. ”Reettorit? olivat, kuten nimestäkin jo voi 
päätellä, alunperin kreikkalaisia opettajia ja heidän tai- 
tonsa oli syntynyt Sisilian kreikkalaisissa siirtokunnissa. 
Kun roomalaiset reettorit alkoivat jäljitellä kreikkalaisia 
ja opettaa puhetaitoa myös latinan kielellä, senaatti sulki 
heidän koulunsa, mutta kreikkalaiset saivat kaikessa rau- 
hassa jatkaa opetustointaan. Ciceron aikana määräys 
kuitenkin peruutettiin. Kun vielä ei ollut ”latinalaisia 
reettorikouluja, ne nuoret miehet, jotka aikoivat poliitti- 
selle uralle, liittyivät jonkun huomattavan henkilön seu- 
raan ja menivät hänen kanssaan Forumille oppiakseen 
puhetaitoa. Mutta Forumilla he eivät oppineet ainoastaan 
puhetaitoa. He tutustuivat myös yleisiin yhteiskuntaa kos- 
keviin asioihin ja saadessaan ensimmäisen virkansa he 
olivat jo perehtyneet julkiseen elämään. 

Tasavallan ajan lopulla ja keisariajan alkupuolella opis- 
kelutapa muuttui. Nuoret miehet eivät enää seuranneet 
*patronusta' Forumille vaan nyt he hakeutuivat reettorien 
kouluihin, jotka vihdoinkin olivat yleistymässä. Niissä he 
opettajiensa johdolla oppivat väittelytaitoa, sanamiekkai- 
lua, jolla he erittäin terävästi puolustivat mitä kummalli- 
simpia väitteitä. Sanamiekkailua oli kahdenlaista: sua- 
soriae ja controversiae. Edelliset olivat kuviteltuja puheita, 
jotka pidettiin jollekin taruston tai historian henkilölle 
hänen elämänsä ratkaisevalla hetkellä ja yritettiin saada 
hänet vakuuttuneeksi — suadere — jostakin. Jälkimmäiset 
olivat puolustuspuheita, jotka oli pidettävä kuvitellussa, 
joskus liiankin viisastelevassa oikeudenkäynnissä. Myös 
reettorien koulut olivat julkisilla paikoilla, pylväshalleissa. 
Kuuluisat reettorit eivät väheksyneet aloittelijoita, vaan 
pistäytyivät kuuntelemaan heidän harjoituksiaan. 

Nuori roomalainen ei siis saanut minkäänlaista tieteel- 





Lasten leikit ovat aina samoja. Kun toiset pyörittävät 
vannetta, toiset leikkivät pähkinöillä omurmelia» (Roo- 
ma, Museo del Laterno) 





Lasten leikit jäljittelevät usein aikuisten 
huvituksia; tässä kauriitten vetämällä 
bigalla jäljitellään kilpa-ajoja. Fresko 
Casa dei Vettiissä Pompejissa 

Lapsen elämää esittävä kuvasarja M. Cornelius Statiuksen sarkofagista. Äiti tyynnyttää lasta isän katsoessa tätä 


liikuttuneena; isä pitää lasta käsivarrellaan; pojaksi kasvanut lapsi ajaa vuohen vetämiä pieniä kilpavaunuja 
(Pariisi, Louvre) 


listä koulutusta; sen saivat vain jotkut spesialistit, jotka 
työskentelivät kaikessa hiljaisuudessa. Retoriikan opiske- 
lijat kävivät kuitenkin usein myös filosofien luona oppia 
saamassa. Nämäkin opettivat julkisissa rakennuksissa. 
Kreikkalaisilla filosofeilla oli aina paljon kuulijoita ja hei- 
dän vaikutuksensa oli suuri siitä huolimatta, että heidät 
usean kerran karkoitettiin maasta sekä tasavallan, että 
myöhemmin keisareiden, mm. Domitianuksen aikana. 
Usein nuoret aateliset kuitenkin menivät kreikkalaisten 
filosofien luo Kreikkaan, Ateenaan tai Rhodokselle. Tasa- 
vallan aikana nuoren roomalaisen koulutuksen päätti 
opintomatka Kreikkaan. 


LASTEN LEIKIT 


Kaikkina aikoina lapset ovat käyttäneet käsiinsä osu- 
neita tavaroita leikkikaluina. Niin tekivät roomalaisetkin 
lapset. Kepistä he tekivät hevosen kuten Horatius kertoo. 
Leikittiin pähkinöillä; heitettiin ylös alas omien pelinop- 
piemme tapaisia nappuloita ja laskettiin pisteitä. 

Oli olemassa myös varta vasten valmistettuja leluja. 
Kaivauksista on usein löydetty pieniä savinukkeja; jotkut 
niistä ovat hyvin kömpelöitä ja muistuttavat tuskin nimek- 
sikään ihmistä, toiset taas ovat erittäin huolellisesti val- 
mistettuja. Onpa löydetty sellaisiakin nukkeja, joilla on 
liikkuvat jäsenet ja joita voitiin pukea ja riisua. Pojat leik- 
kivät hyrrällä (turbo), jota pyöritettiin vitsan avulla. Sekä 
tytöt että pojat leikkivät mielellään vanteella (orbis tai 
trochus; sana on kreikkalainen ja sitä käytettiin puhekie- 
lessä). Usein vanteeseen oli sidottu pieniä kelloja ja metal- 
lilevyjä, jotka pyöritettäessä helisivät. 

Lapsilla oli myös kooltaan heille sopivia leikkivaunuja. 
Joskus aivan pienten vaunujen eteen valjastettiin hiiriä ja 
pantiin toimeen kilpa-ajot kuten sirkuksessa. Hiukan van- 
hempana lapsilla oli koirien, vuohien ja ponien vetämiä 
vaunuja. Jälkimmäisiä saattoivat vain varakkaat kustan- 
taa itselleen. 

Monet leikit olivat tietenkin yhteisöleikkejä, kuten näh- 
dään mm. Pompejin amoriineja esittävistä maalauksista. 
Lapset matkivat aikuisten toimia. Leikittiin kauppiasta, 
gladiaattoria ja sotilasta. Pikku tytöt leikkivät kotia, keit- 
tivät, tuudittivat lapsia. Usein he istuivat keinussa ja pojat 
antoivat heille vauhtia. Pojat ja tytöt leikkivät palloa, ja 
pallon sieppaamiseksi keksittiin kaikenlaisia keinoja: istut- 
tiin esim. kahareisin toverin selkään ja muodostettiin 'rat- 
sastajien? ryhmiä. Roomalaiset lapset harrastivat myös 
*sauvapelejä”, joiden sääntöjä emme tarkoin tunne, mutta 
kreikkalaisissa maljakoissa on säilynyt niiden kuvia. 

Vahataulu ja rihveli olivat roomalaiselle koululaiselle 
välttämättömät ( Napoli, Museo Archeologico Nazionale) 


Kreikkalaisperäisiksi sanotaan monia leikkejä, jotka 
yhtä hyvin on voitu lapsellisesta päähänpistosta uudelleen 
keksiä Tiberin rannoilla. Näitä olivat paperileija ja sokko- 
leikki, jota nimitettiin ”kuparikärpäseksi?. Tässä leikissä 
sokon silmät sidottiin ja hän yritti ottaa kiinni jonkun 
tovereistaan sanoen: ?pyydystän kuparikärpäsiä?. Mutta 
muut lapset väistivät sokkoa ja kiusottelivat häntä pitkillä 
kepeillä. 

Lapset tunsivat myös myllypelin ja mahdollisesti he 
isiensä ja vanhempien veljiensä tapaan leikkivät lautapele- 
jäkin. Näyttää kuitenkin siltä, että kasvuiässä olevat lap- 
set suosivat enemmän vallattomia leikkejä, jotka olivat 
valmistusta sotaisiin harjoituksiin ja kuuluivat siis kasva- 
tukseen. 


TYTTÖJEN KASVATUS 


Tyttöjen kasvatus määräytyi roomalaisen moraalin ja 
naisten yhteiskunnallisen aseman mukaan. Vanhassa Roo- 
massa tytöt olivat tottuneet tottelemaan, olemaan vaati- 
mattomia ja kehräämään villaa. Tätä kasvatusta pidettiin 
riittävänä hyvälle aviovaimolle. Ennen pitkää suhtautu- 
minen kasvatuskysymykseen kuitenkin muuttui ja tytöt 
saivat saman kasvatuksen kuin veljensäkin. 


Peruskoulut olivat ?yhteiskouluja”: vierekkäin istuen ty- 
töt ja pojat opettelivat lukemaan ja kirjoittamaan ja kuri 
oli sama kaikille. Titus Livius kertoo tarinan Virginiasta, 
suunnilleen kaksitoistavuotiaasta tytöstä, joka jo viiden- 


nen vuosisadan puolivälissä eKr. osallistui opetukseen 


Forumin varrella olevassa koulussa. 

Tyttöjen opiskelu loppui tosin aikaisemmin kuin poi- 
kien, sillä he eivät menneet reettorin kouluun. Aateliston 
tytöt saivat kotonaan yksityisopetusta. Tätä varten kerät- 
tiin luokaksi sukulaisten ja ystävien tyttäret. Kotikouluissa 
opiskeltiin latinan- ja kreikankielistä kirjallisuutta, eten- 
kin runoutta. Musiikin osuus kasvatuksessa oli huomattava 
kuten hellenistisessäkin maailmassa. Laulettiin runoja ja 
opittiin säestämään niitä lyyralla. Jotkut tytöistä opetteli- 
vat säveltämäänkin lauluja aioliseen tapaan lyyran säes- 
tyksellä. Kun Augustuksen aikana elegiat tulivat muotiin, 


he yrittivät kirjoittaa niitä. Muutamia tyttöjen kirjoittamia 
elegioita on meille säilynytkin. Vakavimmat tytöt har- 
rastivat filosofiaa. 

Näyttää siltä, että nuoret tytöt saivat melko vapaan 
kasvatuksen, monissa tapauksissa vapaammankin kuin 


. pojat, sillä nauttiessaan kotona yksityisopetusta he eivät 


olleet magistratusten valvonnan alaisia. Kasvatustapa 
suosi hellenismin leviämistä Roomaan, ja sen valossa ym- 
märrämme, että naisilla Scipioiden ajasta lähtien oli mer- 
kittävä asema yhteiskunnassa ?neuvonantajina” ja 'salon- 
kien? emäntinä. 

Jotkut ?seurapiiritytöt?, jotka olivat saaneet vapaan 
kasvatuksen saattoivat kieltäytyä hoitamasta perheen- 
emännän perinnäisiä velvollisuuksia. Sen sijaan he har- 
rastivat tanssia ja musiikkia ja etsivät hiukan liian innok- 
kaasti nuorten miesten seuraa. Moralistit paheksuivat täl- 


Tyttöjen kasvatuksessa musiikilla oli tärkeä sija; tyttöjen piti osata säestää lauluaan ja lausuntaansa. Sitra ja lyyra 
olivat yleisimmät kielisoittimet. Sitran (vas.) entisöinti Villa de Boscorealassa olevan freskon mukaan ja lyyran 
(oik.) Kertschissä löydetyn roomalaisen haudan esineistön perusteella ( Rooma, Museo della Civiltä Romana) 

laista elämänmenoa ankarasti, mutta kaikkiin heidän 
juttuihinsa tuskin on luottamista. Useimmat roomattaret 
olivat hyviä aviovaimoja, vaikkei heitä pidettykään tietä- 
mättömyydessä. Sellainen oli Tiberius ja Gaius Gracchuk- 
sen äiti Cornelia. Hän oli oman aikansa sivistynein nainen, 
mutta samalla mitä parhain äiti ja puoliso. 

Vain ylhäisten talojen tyttäret voivat saada aristokraat- 
tisen kasvatuksen. Muut eivät sellaista voineet kustantaa. 
He saivat tyytyä joihinkin perustietoihin ja äidiltään he 
saivat tarpeelliset tiedot taloudenhoidossa. Ainoallakaan 
naisella ei tiedetä olleen virkaa tai kauppaa. Se merkitsee, 
että *'ammattikasvatusta” tytöille ei annettu. He olivat 
ennen kaikkea aviopuolisoita ja tulevia äitejä. 


AVIOLIITTO 


Koska roomalaisen yhteiskunnan perustana oli perhe, 
häät olivat tärkein tapaus roomalaisen elämässä. Avio- 
liitolla oli yhteiskunnallista merkitystä, sillä usein se oli 
kahden perheen liitto, jolla oli huomattavia poliittisia 
seurauksia. Tästä syystä isät mieluiten valitsivat itse tule- 
van miniänsä ja vävynsä. Nuorten molemminpuolinen 
kiintymys oli useimmiten sivuseikka. Tavallisesti perheen- 


isä otti kuitenkin huomioon vaimon mielipiteen. Sulhasen 
tai morsiamen äitinä tällä oli esitettävänä myös tunne- 
peräisiä syitä. Isän oikeus valita lapselleen aviopuoliso 
perustui sekin alkuaan patria potestasiin, mutta isänvallan 
merkitys supistui aikaa myöten myös avioliittoa koskevissa 
asioissa. Ennen pitkää nuoret saivat oikeuden kieltäytyä 
avioliitosta, jos he pitivät sitä täysin mahdottomana. 

Tytöt saattoivat avioitua kahdentoista vuoden iässä, 
pojat täytettyään neljätoista vuotta. Todellisuudessa nuo- 
ret miehet yleensä odottivat kauemmin, mutta tyttöjen 
avioliittoikä oli tavallisesti hyvin alhainen. 

Häitä edelsi usein pitkä kihlausaika, sillä vanhemmat 
kihlasivat lapsensa hyvin nuorinakin. Todistajien läsnä- 
ollessa isät vahvistivat keskenään lastensa tulevan liiton. 
Usein sulhanen (tai hänen isänsä) antoi morsiamelle 
huomattavan lahjan, joka oli palautettava siinä tapauk- 
sessa, että kihlaus purkautui. Nuoret vaihtoivat myös 
sormuksia. 

Avioliittomuotoja oli monenlaisia. Kolmessa tapauk- 
sessa nuori vaimo joutui miehensä ehdottoman vallan 
alaiseksi (in manu mariti). Tasavallan lopulla nämä muodot 
melkein kokonaan joutuivat pois käytännöstä ja alettiin 
käyttää neljättä muotoa, joka salli nuoren aviovaimon 
säilyttää riippumattomuutensa. 

Avioliiton vanhimmat kolme varhaista muotoa olivat: 


Hääkulkue. Morsiamen ja sulhasen rituaalinen kädenpuristus (äärimmäisenä oikealla) ; todistajina ovat Cybele, 
Juno Pronuba ja suostuttamisen jumalatar Suada. Keskellä palvelija kantaa spelttileipää, jota hääpari nautti 
yhteisellä ehtoollisella», so. juhlamenojen kohokohdassa ( Rooma, Chiesa San Lorenzo fuori le mura) 

coemptio, confarreatio ja usus. Coemptio merkitsi, että morsian 
ostettiin todistajien läsnäollessa ja miehestä tuli hänen 
*omistajansa?. Confarreatio oli ehkä vielä edellistäkin van- 
hempi muoto. Se oli luonteeltaan uskonnollinen ja sakra- 
mentintapainen ja se solmittiin pontifex maximuksen ja Jup- 
piterin papin (flamen Dialis) läsnäollessa. Toimituksen rat- 
kaiseva hetki oli uhrileivän nauttiminen, jonka nuoret teki- 
vät yhdessä. Uhrileipä oli valmistettu karkeista vehnäjau- 
hoista (far) ja sitä käytettiin muulloinkin kulttitoimituk- 
sissa. Osallisuus uhriin yhdisti aviopuolisot ja uskonnolli- 
nen toimitus liitti heidät yhteen. Tätä avioliiton solmimi- 
sen muotoa käytettiin patriisiperheissä. Se oli välttämätön 
niiden tästä liitosta syntyvien lasten takia, joista myö- 
hemmin tuli eräiden heille varattujen papinvirkojen hoi- 
tajia. 

Usus merkitsi 'avioliittoa yhteiselämän kautta? ja oli 
hyvin yksinkertainen. Mies ja nainen elivät koeaviolii- 
tossa vuoden ja ellei nainen sinä aikana yhtäjaksoisesti 
ollut poissa kotoa kolmea päivää ja kolmea yötä, hänet 
vuoden lopulla katsottiin miehensä vallan alaiseksi. Tässä 
tapauksessa oli siis olemassa lain määräämä kiertotie, jota 
käyttämällä nainen saattoi vapautua aviomiehen vallasta. 
Neljänneltä vuosisadalta eKr. — jolloin patriisien ja 
plebeijien väliset avioliitot sallittiin — onkin tiedossamme 
tapauksia, joissa naiset käyttivät hyväkseen tätä mahdolli- 


Juno morsiuspuvussa. Jumalattarella on yllään ajan 
tavan mukaan flammeum, oranssin värinen morsius- 
huntu. Fresko Pompejista ( Napoli, Museo Archeologico 
Nazionale) 

suutta. Silloin he lain mukaan jäivät edelleen isänsä hol- 
houkseen ja tämän kuollessa preettori valitsi uuden hol- 
hoojan. 

Tasavallan aikana oli siis *vapaitakin? suhteita, jotka 
perustuivat yhteiseen sopimukseen ja rakkauteen. Mutta 
kaikesta huolimatta vietettiin häät yhteisen elämän alka- 
misen merkiksi. Se tapahtui monimutkaisin seremonioin, 
joiden alkuperä oli ikivanha. Häämenojen merkitystä ei 
enää tarkoin tunnettu, mutta niitä noudatettiin, koska 
niitä pidettiin onnea tuottavina. 

Hääpäiväksi valittiin huolellisesti jokin yleinen juhla- 
päivä (dies festi). Jo aattoiltana alkoivat morsiamen pukeu- 
tumisseremoniat. Peitsenkärjellä hänen hiuksiinsa tehtiin 
jakauksia ja ne koottiin kuudeksi palmikoksi, jotka kie- 
dottiin pään ympäri ja sidottiin villaisilla nauhoilla. Sen 
jälkeen hänen päälleen puettiin 'suora' tunika, joka ilmei- 
sesti oli kudottu yhdeksi kappaleeksi. Uumalle sidottiin 
vyö, jossa oli rituaalisia solmuja (”Herkuleen solmut). 
Seuraavan päivän hääjuhlallisuuksissa morsiamella oli 
oranssin värinen huntu, flammeum. Häiden aattona mor- 
sian hyvästeli leikkikalunsa ja uhrasi ne suojelushengelleen. 

Seuraavana aamuna kokoontuivat vanhemmat ja kut- 
suvieraat morsiamen kodin aftriumiin. Siellä uhrattiin emä- 
sika tai lammas. Sen sisälmyksistä ennustettiin avioliiton 
tulevaisuus. Tasavallan ajan lopussa ennustamisen tapaa 
ei enää käytetty. Tämän jälkeen vaihdettiin todistajien 
nähden avioliittosopimukset. Kymmenen todistajaa painoi 
sinettinsä sopimuspapereihin. Uhrieläimen edessä mor- 
siuspari antoi avioliittolupauksensa. Morsian sanoi tutun 
kaavan: Ubi tu Gaius, ego Gaia (missä sinä Gaius, siellä 
minä Gaia), minkä jälkeen ympärillä olevat taputtivat 
käsiään ja huusivat ”feliciter? siten toivottaen onnea alka- 
valle liitolle. Vihkimistoimituksen jälkeen alkoi hääateria, 
joka kesti iltaan asti. 

Iltatähden noustessa taivaalle oli tullut hetki viedä nuori 
aviovaimo miehensä taloon. Hän teeskenteli ensin pelkoa 
ja pakeni äitinsä turvaan, mutta antoi mielellään riistää 
itsensä pois äidin käsivarsilta ja hääkulkue lähti liikkeelle. 
Kansan rituaalisten huutojen seuraamana se kulki läpi 
kaupungin. Katselijoille heitettiin pähkinöitä, karamellejä 
tai rahaa. Siten turvattiin avioliiton hedelmällisyys. Kul- 
kueen edessä astelivat soihdunkantajat orapihlajasta val- 
mistettuine soihtuineen. Heti kun oli saavuttu sulhasen 
talon eteen heitettiin soihdut maahan ja jokainen yritti 
saada niitä haltuunsa, sillä niiden orapihlajaa pidettiin 
onnea tuottavana. Tällä välin morsian siveli ovenpielen 
öljytilkalla ja kietoi siihen villaisen nauhan. Sitten hää- 
kulkueeseen osallistuneet nuoret miehet nostivat morsia- 
men käsivarsillaan yli kynnyksen. Morsiamen jälkeen 

tulivat hänen leikkitoverinsa, nuoret tytöt, ja lahjoittivat 
hänelle värttinän ja rukin aviovaimon velvollisuuksien 
merkiksi. Nyt oli sulhasen vuoro tarjota morsiamelleen 
elintärkeitä perusaineita tulta ja vettä. Lopuksi joku 
vanhempi nainen vei morsiamen makuuhuoneeseen, jossa 
aviopuoliso jo odotti. Hääväki vetäytyi pois ja jatkoi juh- 
limistaan muualla. 


SYNTYMINEN 


Lapsen syntyminen oli Roomassa kuten Kreikassakin 
tapaus, johon liittyi paljon uskonnollisia ja kansanomaiseen 
taikauskoon perustuvia tapoja. 

Tunnemme melko vähän syntymään liittyvien menojen 
yksityiskohtia kuten niihin liittyvien uskomusten taustaa- 
kin. Ne olivat tapoja, jotka kuuluivat perheen yksityiseen 
uskonnonharjoitukseen ja niitä harjoitettiin perhetradi- 
tion mukaisesti neljän seinän sisällä. Menojen suorittajina 
olivat usein iäkkäät naiset. 

Syntymän jälkeen kätilö (obstetrix) kylvetti lapsen am- 
meessa; tästä on säilynyt kuvia reliefeissä. Keisarillisten 
lasten kylpyamme oli tradition mukaan kilpikonnankuo- 
resta. Kun lapsi oli kylvetetty se laskettiin isänsä jalkojen 
juureen; käden liikkeellä isä ilmoitti tunnustiko hän lap- 
sen omakseen vai ei. Jos hän nosti lapsen syliinsä, se oli 
laillisesti tunnustettu ja otettu familian jäseneksi. Muussa 
tapauksessa lapsi pantiin kadulle heitteelle. Heikot ja 
epämuodostuneet lapset hukutettiin. 

Jos isä oli tunnustanut lapsen, talon naiset osoittivat 
sille suurta huolenpitoa. Pahan silmän torjumiseksi lapsen 
keskisormi kostutettiin syljellä ja sen otsaan tehtiin merkki. 
Sitten lapsen kehoon kiinnitettiin onnea tuovia nauhoja 
ja amuletteja. Koska ilmeisesti uskottiin, että pahat henget 
uhkasivat lasta varsinkin ensimmäisen viikon aikana 
(kahdeksan päivän ajan tyttöjä ja yhdeksän poikia) pi- 
dettiin uhrilahjat valmiina avuliaimmille suojelusjuma- 
lille, Junolle ja Herkuleelle. Junolle sijattiin atriumiin 
vuode ja Herkuleelle, pahan torjujalle, katettiin pöytä. 
Tämän viikon päätti dies lustricus, puhdistautumisen päi- 
vä. Silloin toimitettiin uhri ja rukoiltiin erityisesti koh- 
talottaria Fata Scribunda (kohtalottaret, jotka kirjoitta- 
vat). Uskottiin, että he merkitsivät lapsen elämän koh- 
talon kirjaan. Myöhemmin, keisariajan sarkofageissa on 
kuvattu kohtalottaria tutkimassa tähtiä ja laatimassa 
vastasyntyneen horoskooppia. Kohtalonjumalattariin us- 
kottiin jo ennen astrologian yleistymistä. Puhdistautumisen 
päivänä lapsi sai virallisesti nimensä ja hänen kaulaansa 


ripustettiin vapaasyntyisyyden merkiksi pieni kullasta tai 
nahasta tehty pallo. Pallon sisällä oli amuletti pahan sil- 
män torjumiseksi. 

Lapsen hoitajana oli äiti tai imettäjä. Imeväiset kie- 
dottiin niin lujasti kapaloihin, etteivät he voineet lainkaan 
liikkua. Samalla tavoin imeväiset sidottiin kehtoonkin, 
jota jalalla keinutettiin. Lapsen ensi askeleita helpotti 
eräänlainen vaunu, jossa oli pyörät. Sen avulla lapsi säi- 
lytti tasapainonsa. 

Lapsen elämän jokaista tärkeätä tapausta varten oli 
olemassa jumalolento, jonka puoleen käännyttiin: Voagi- 
tanus liittyi lapsen ensimmäiseen huutoon, Ossifraga en- 
simmäisiin hampaisiin, Statilina ensi askeliin jne. Nämä 
lapsen varhaislapsuuteen liittyvät lukemattomat juma- 
luudet kuuluivat kuitenkin vain perheen oman taikaus- 
kon piiriin eivätkä viralliseen uskontoon. Myös lapsen 
eleitä ja liikkeitä pidettiin enteellisinä: jos hän nauroi 
syntyessään, ennustettiin, että hän kuolee pian, mutta 
jos hän hiukan myöhemmin hymyili isälleen ja äidilleen se 
merkitsi, että lapsesta tulee onnellinen. 


VIIMEISET JÄÄHYVÄISET 


Kun roomalainen omaistensa ympäröimänä kuoli omassa 
talossaan, vanhin poika vangitsi suudelmalla isänsä viimei- 
sen henkäyksen ja huusi ääneen häntä nimeltä (concla- 
matio). Sen jälkeen ruumis eräänlaista palsamointia käyt- 
täen pantiin kuntoon paareille asetettavaksi. Paarit olivat 
eteishallissa ja niiden ympärillä oli kynttilöitä ja soihtuja. 
Perheen naiset vuorottelivat esittäen valitus- ja itkuvirsiä 
ja lyöden rintoihinsa, lisäksi he surupäivien ajan laimin- 
löivät itsensä hoitamisen. Tämä rituaalinen valitus oli 
eräänlaista velan ja syyllisyyden maksamista kuolleelle. 

Hautauspäivänä järjestäydyttiin surusaatoksi. Ruumis 
saatettiin kaupungin halki hautauspaikalle, joka sijaitsi 
kaupunginmuurin ulkopuolella. Siellä se poltettiin tai 
haudattiin. Hautajaisurakoitsija (libitinarius), jonka am- 
matti oli hyvin arvossa pidetty, suoritti järjestelyt maahan- 
panijaisia varten. 


Poika amulettikapseli kaulassa. Kultainen tai nahkainen 
kapseli oli vapaasyntyisen tunnusmerkki; se sisälsi taika- 
esineitä pahaa silmää vastaan (Parma, Museo Archeolo- 

Nutrites Augustaen, imettäjien ja kasvavien lasten suojeli- 
jan, votiivireliefi (Pettaun museo Jugoslaviassa) 








Vuoteella lepäävä roomalainen, rahapussi oikeassa ja papyrusrulla vasemmassa kädessä, on teke- 
mässä testamenttiaan. Oikealla hänen puolisonsa ja vasemmalla orja laskutauluineen. Kilvessä 
keskellä Flaviusten ajan roomalaisen kuva. Aikaisemmin reliefiä pidettiin virheellisesti jonkun 


keisarin kuvana ( Rooma, Musei Capitolini) 

Varhaisina aikoina hautausjuhlallisuudet todennäköi- 
sesti suoritettiin yöllä. Melko pian hautajaisia kuitenkin 
alettiin pitää päivällä ja yöllä kynttilän valossa haudattiin 
vain varhain kuolleet lapset. Hautajaiskulkueeseen osal- 
listuivat kaikenlaiset ihmiset, kuten muihinkin Roomassa 
pidettyihin uskonnollisiin kulkueisiin. Kulkueen etune- 
nässä kulkivat musikantit, jotka metelöivät torvin ja 
trumpetein parhaansa mukaan. Heitä seurasivat soihdun- 
kantajat ja itkijänaiset, jotka valittivat kilpaa ja äänek- 
käästi. Roomalaisilla oli perinteellisiä itkuvirsiä (neniae), 
joita esitettiin matkalla. Niissä ylistettiin manalle mennyttä. 

Vainajaa ihannoitiin vielä vaikuttavammin kuvin. 
Kuvissa esitettiin hänen mainetekojaan, kaupunkeja, jotka 
hän oli valloittanut, taisteluita, jotka hän oli voittanut 
aivan kuin kysymyksessä olisi ollut triumfikulkue. Jos 


Ghirzan mausoleumi Fezzanissa ( Tripolitania). Hauta- 
muistomerkin peristyylin yläpuolella tekotavaltaan primi- 
tiivinen friisi, joka esittää kuvia metsästyskohtauksista. 


perheellä oli ius imaginum, niin roomalaisen aatelisen hau- 
tajaisissa paarien edellä asteli esiintyjiä, näyttelijöitä ja 
klienttejä, jotka esittivät kuolleen esi-isiä. Heillä oli esi- 
isien piirteitten mukaan valmistetut vahanaamiot, joita 
muulloin säilytettiin aatelistalon tablinumissa ja he olivat 
pukeutuneet esi-isien vaatteisiin ja koristautuneet heidän 
arvonmerkeillään. Näin saatiin aikaan vaikutelma, että 
esi-isät olivat hetkeksi ylösnousseet ottaakseen vastaan 
tulokkaan. Ylhäisen roomalaisen surusaatto kulki Foru- 
milla olevan comitian ohi kuuriaan, jossa olevalta puhuja- 
lavalta edesmenneen lähin sukulainen piti ruumispuheen. 
Alun perin puheen pitäminen oli sallittu vain miehille, 
mutta poikkeustapauksissa myös huomattavat naiset saivat 
pitää sen. 

Vihdoin kulkue saapui kaupunginmuurin ulkopuolelle 
ja lähestyi hautaroviota, joka sijaitsi hautojen välissä kul- 
kevan tien varrella. Ruumis paloi hitaasti suitsutusten ja 
kaikenlaisten uhrilahjojen myötäillessä toimitusta. Omais- 
ten täytyi viipyä paikalla siksi kunnes tuli oli syönyt ruu- 
miin. Silloin he kokosivat luiden jäännökset, huuhtoivat 
ne viinissä ja sulkivat uurnaan, joka laskettiin hautaan. 
Hautakiveen hakattu muistokirjoitus ikuisti edesmenneen 
ja hänen tekojensa muiston. 

Köyhät haudattiin vaatimattomammin kuin rikkaat. 
Mutta jokaisen vapaan kansalaisen toive oli saada hau- 
dalleen — vaikka vaatimatonkin — muistomerkki, joka 
säilyttäisi hänen maallisten jäännöstensä viimeisen le- 
posijan muiston. Isola Sacran nekropolissa Ostian lähellä 
on säilynyt monia vaatimattomia hautoja. Orjat heitettiin 
tavallisesti joukkohautaan. 


Cecilia Metallan hautamuistomerkki Via Appian var- 
rella. Hautapaikat sijaitsivat kaupungin muurien ulko- 
puolella, kaupungista lähtevien teiden varsilla 

ROOMALAINEN KRONIKKA 


Maaseudultakin heitä saapui, sukulaisia 
ja ystäviä. Tänä päivänä työt saivat levä- 
tä: vetojuhdat ja härät laiskotella nave- 
tassa, viiniviljelykset jäädä perkaamatta, 
tuuheat puut leikkaamatta, vajan nur- 
kassa oleva aurakin jouti yön kasteessa 
ruostumaan ja joku innokkaimmista jätti 
elonkorjuunsa kesken. Enää ei voitu odot- 
taa: kesäkuu oli lopullaan ja vanhastaan 
suotuisimpana pidetty häiden aika käsillä. 

Morsian, puolittain vielä lapsi, oli häiden 
aattoiltana vaihtanut lapsenvaatteet mor- 
siuspukuun muiden jatkaessa häävalmis- 
teluja: ovet oli koristettava kukkasköyn- 
nöksin, myrtin- ja laakerinoksin sekä kir- 
javin nauhoin, pöytä katettava hääateriaa 
varten. Soihtujen valossa välkkyivät kul- 
taiset ja hopeiset astiastot, atriumin pikku 
pöydille oli asetettu häälahjat, joita ystävät 
hämillään hymyillen olivat tuoneet. 

Varhain aamulla saapuivat iloisesti 
nauravat ja hyväntahtoiset naiset kam- 
paamaan ja koristamaan morsiamen, joka 
toimettomana ja hiukan hämmentyneenä 
alistui käsittelyyn. Peitsenkärjellä, jonka 
morsian oli nähnyt tietämättä kuitenkaan 
mihin sitä käytetään, hänen hiuksensa 
jaettiin kuuteen osaan, palmikoitiin ja ko- 
ristettiin nauhoilla. 

Uumalle sidottiin vyö, johon tehtiin 
kuusi solmua, Herkuleen solmut, ja orans- 
sinvärisellä morsiushunnulla — peitettiin 
morsiamen pää ja kasvot. Ohimoille ase- 
tettiin meiraminkukista punottu tuoksuva 
seppele. 

Ulkoa kuuluivat jo kutsuvieraiden ää- 
net: nauru, huudot, kovaääniset terveh- 
dykset. Kun morsian ujona, miltei itku 
kurkussa tuli näkyviin, kaikki ihastelivat ja 
onnittelivat häntä, kiittivät puvun kuosia, 


HÄÄJUHLA 


joka istui kuin valettu; ja hunnun alla pu- 
nastelivat ja hehkuivat morsiamen kasvot 
raikkaina kuin ruusunnuppu. 

Morsiamen vieressä seisoi pronuba; hän 
vei morsiaimen alttarille, jossa pappi jo 
seisoi valmiina aloittamaan uhritoimituk- 
sen. Tähän hetkeen asti kaikki käyttäytyi- 
vät iloisesti ja huolettomasti. Mutta kun 
pappi uhrieläimen sisälmyksistä luki avio- 
liiton enteet — ne olivat tällä kertaa hyvät, 
oikein hyvät ja lupasivat nuorille monta 
poikaa ja pitkää ikää — ja kun hääväki 
yhdessä oli murtanut leivän ja jokainen 
saanut siitä osansa, kun vielä muutkin 
muodollisuudet oli suoritettu ja avioliitto- 
sopimus allekirjoitettu todistajien läsnä- 
ollessa, niin tarttui toimituksen juhlalli- 
suus hääväkeen ja vakavoitti ilmeet. Pro- 
nuba liitti nyt syvän hiljaisuuden vallitessa 
morsiusparin kädet yhteen. 

Istuttiin hääaterialle ja täynnä ihailua 
nuori sulhanen katseli morsiantaan, joka 
arkana ja suloisena noukki ruuanmuruja 
lautaseltaan. Hääväki kävi yhä iloisem- 
maksi, sillä ruoka oli mainiota ja juomaha- 
lua kiihottavaa. Sulhanen sai oliivin vää- 
rään kurkkuun, mutta muutoin kaikki su- 
jui välikohtauksitta. 

Hääaterian lopulla sulhanen ystäviensä 
kehotuksesta lähestyi morsianta ja oli 
kaappaavinaan hänet äidin kainalosta, 
jonne neito vieraiden naurun ja huutojen 
saattamana oli pakenevinaan. Taistelua 
ei kuitenkaan syntynyt, sillä nyt alettiin 
järjestäytyä hääkulkueeksi. Joku antoi 
morsiamelle värttinän ja rukin uuden 
elämän merkiksi, pari lasta tuli hänen 
luokseen ja toinen heistä asettui hänen 
eteensä kädessään orapihlajainen soihtu. 
Myös kulkueeseen liittyvät ystävät, nuoru- 

kaiset ja nuoret tytöt, sytyttivät soihdun 
ja virittivät osin iloisen, osin tunteellisen, 
vuoropuheen muotoisen häälaulun, jonka 
nuoren parin ystävä, runoilija, varta vas- 
ten oli kirjoittanut ja säveltänyt tätä tilai- 
suutta varten. Aika ajoin erottui välihuuto 
*thalassio, thalassio'; kukaan ei tiennyt 
miksi, mutta sellainen oli tapa. 

Kulkureitin varrella tungeksivat ihmiset 
ikkunoissa ja ovissa; naurettiin, kukkia ja 
onnentoivotuksia sateli. Kiitokseksi hää- 
väki anteliaasti heitti yleisölle pähkinöitä ; 
ne vierivät maahan ja pikkupojat saivat 
ilokseen tapella niistä. Kun juhlakulkue 
saapui sulhasen talolle, morsian kiiruhti 
koristamaan sen oven villanauhoin ja sive- 
lemään ovipielet öljyllä ja ihralla sulhasen 
katsellessa liikuttuneena toimitusta. Sulha- 
nen kysyi: ”Mikä on nimesi?”, ja punas- 
tellen morsian vastasi vanhan kaavan 
mukaan: Ubi tu Gaius, ego Gaia.? 

Hääkulkueeseen = osallistuneet nuoru- 
kaiset kantoivat nyt morsiamen kynnyk- 
sen yli taloon, sillä pidettiin pahana entee- 
nä, jos morsiamen jalka olisi koskettanut 
kynnystä. 

Talossa sulhanen tarjosi morsiamelle 
heti tulta ja vettä. Pronuba kehotti häntä 
istumaan lectus genialiksen reunalle sisään- 
tulo-ovea vastapäätä ja luki rukouksen 
uuden talon laareille ja penaateille. 

Jatkuvien onnentoivotusten ja häähuu- 
tojen ”Hymen! Hymen!' kaikuessa vieraat 
alkoivat poistua. Mutta sitä ennen tytöt ja 
jotkut pojatkin olivat leikkien kiistelleet 
orapihlajasoihtujen rippeistä. Pidettiin hy- 
vänä enteenä, jos sai palasen niistä mu- 
kaansa. 


(Lähteitä: Catullus, Carmina LXT) 


KOULUT JA SIVISTYS 


Vanhimpina aikoina käsitteiden SAPERE, SAPIENTIA sisällys oli konkreettinen. 
Ne tarkoittivat *käymistä suoraan asiaan AD RES. * Tieto? oli roomalaisen mie- 
lestä käytännöllisen elämän käsittämistä, tervettä järkeä, viisautta, pikemminkin 
elämisen taitoa kuin teoreettista tietoa elämästä. Tämä asenne muovasi perheen pii- 
rissä kasvatetun lapsen ajatusmaailman siihen asti, kun Rooma valloitti itäiset naa- 
purialueet. Silloin Roomaan alkoi virrata kreikkalaisia opettajia. He saapuivat usein 
sotavankeina, mutta heidän vaikutuksestaan Rooman nuorisokasvatuksen näköpiiri 
laajeni huomattavasti. Syntyi yksityiskouluja, joista myöhemmin kehittyivät keisari- 
ajan valtionkoulut. Kreikan kieli oli tästä lähtien hyvän kasvatuksen oleellinen osa. 
Rooman parasta nuorisoa alkoi kiinnostaa tutustuminen uuteen kirjallisuuteen, uusien 
tekstien selittäminen sekä ennen kaikkea entistä paljon avaramman henkisen maailman 
löytäminen. Mutta vaikka kasvatus monipuolistui sen perusta ei muuttunut: perhe- 
laitoksen kulttuuriperinteet pysyivät sen pohjana. Kansalaishyveiden paras koulu oli 
edelleenkin perheen piirissä harjoitettu esi-isien kultti ja roomalaisuuden puhtain 





Lapsen kasvatuksen ja opetuksen luonnolliset puitteet 
olivat perhe ja koti, sillä opetuksen antaminen ei kuulunut 
valtion tehtäviin. 

Vuosisatoja roomalaisten lastenkasvatus ja alkeisope- 
tus perustui käytännön kokemukseen. Heidän sivistyk- 
sensä ei ollut korkea, mutta vastasi ajan keskitasoa. 

Politiikan ja sotien kautta roomalaiset muutamia vuosi- 
satoja ennen oman ajanlaskumme alkua joutuivat tekemi- 
siin lähi-idän kanssa ja v. 146 eKr. he ottivat haltuunsa 
poliittisesti rikkinäisen Kreikan. Kreikan sivistystaso oli 
silloisen maailman korkein. Mutta nyt tapahtui jotain hy- 
vin merkittävää: vastalahjaksi Kreikan sivistys valtasi 
Rooman. Kreikkalaiset, joista monet tuotiin orjuutettuina 
sotavankeina Roomaan, olivat roomalaisten oppimesta- 
reita. He toimivat kotiopettajina roomalaisissa perheissä ja 
heitä alettiin kunnioittaa. Arvonannon kasvaessa he vauras- 
tuivat ja saivat vapautensa takaisin. Tuli tavaksi jättää kas- 
vatus kreikkalaisten käsiin ja ennen pitkää he toimivat 

ilmenemismuoto sukupolvesta toiseen säilynyt perinne. 


paitsi kotiopettajina myös itsenäisinä oppimestareina. 
Mutta vaikka kreikkalainen sivistys avarsikin näköpiiriä, 
perheeseen perustuva roomalainen kulttuuriperinne säi- 
lytti omaperäisyytensä. 

Koulutuksen tarpeen lisääntyessä perustettiin vähitellen 
yksityiskouluja. Jo Augustuksen aikana opettajat määräsi- 
vät opetuksesta maksun. Sen suuruus riippui opettajan 
kuuluisuudesta. Yleensä koulutus oli kallista ja sen saattoi- 
vat lapsilleen kustantaa vain varakkaat. Niinpä Horatius 
muistelee kiitollisena isäänsä, pikkuvirkamiestä, joka uh- 
rauksia säästämättä lähetti hänet ylhäisten lasten kou- 
luun hankkiakseen pojalleen parhaan mahdollisen sivis- 
tyksen. 

Ouintilianuksen aikana ensimmäisen vuosisadan Io- 
pulla jKr. opetuslaitos oli jo valtion hallussa. Diokletianus 
on hintoja ja palkkoja koskevassa käskykirjeessä määrännyt 
opettajien ammatillisen palkkajärjestyksen. Siitä ilmenee, 
että opettajat oli jaettu ryhmiin ja asetettu arvojärjestyk- 

Opettaja ja oppilaat. Opetus tapahtui pylväshallissa, siis melkein ulkoilmassa, ohikulkijain silmien edessä. Oppilaat 
kuljettivat kirjoitusvälineitään capsassa ( Trier, Landesmuseum) 


seen. Samalla opettajille määrätyt huomattavat palk- 
kiot osoittavat, että heidän ammattinsa oli erittäin ar- 
vostettu. 

Mutta uusista virtauksista huolimatta kasvatuksen suun- 
taa antavat periaatteet olivat vanhan roomalaisen kasva- 
tusperinteen mukaiset. Näitä periaatteita olivat: perhe- 
tunne, isänmaanrakkaus, uskonto, velvollisuuden- ja oi- 
keudentunto. Jokaisessa talossa oli esi-isien pyhättö, ja 
heidän palvontansa oli kansalaishyveiden paras koulu. 
Ludus literarius (alkeiskoulu) saattoi olla monenlaisten ko- 
keilujen koekenttä, mutta sen vaikutus ei ulottunut yhtä 
syvälle kuin sitä paljon vanhemman — vaikkakin lailla 
vahvistamattoman — perhekasvatuksen. 


OPETUSTILAT JA OPETUSVÄLINEET 


Koulu (gergula) oli yksinkertainen vaatimattomasti ka- 
lustettu huone, eräänlainen ?puoti?, joka magisterin itse 
täytyi pitää kunnossa, sillä valtio ei antanut siihen varoja. 
Useimmiten opetusta kuitenkin annettiin ulkona tai pyl- 
väshallissa, kuten Herculaneumissa olevasta seinämaalauk- 
sesta voi nähdä: luokka on kokoontunut kävelyhalliin, 
jonka kattoa kannattavat sirot pylväät. Pojat istuvat kyyk- 
kysillään ja kirjoittavat polviensa päällä. Eräs oppilaista on 

ikävässä tilanteessa: kuritus on käynnissä ja pari toveria 
pitelee häntä paikoillaan samalla kun iskuja satelee taka- 
puoleen. Ruumiillinen kuritus oli yleisesti käytetty kasva- 
tusmenetelmä ja muistellessaan opettajiaan roomalaiset 
kirjailijat muistelevat myös mielellään usein saamiaan 
selkäsaunoja. Magister oli Horatiuksen mukaan plagosus, 
so. henkilö, joka luotti enemmän kepin kuin sanojen mah- 
tiin. 

Luokkahuoneen seinillä riippui opetustarkoituksia var- 
ten tavallisesti matalia reliefejä, ns. Troian tauluja, jotka 
esittivät Homeroksen laulujen päätapahtumat. Kuuluisien 
opettajien kouluissa oli seinillä myös karttoja (tabulae tai 
Jormae). Ne yleistyivät keisariajalla. Niiden piirtämisessä 
ja valmistamisessa roomalaiset noudattivat kreikkalaista 
esikuvaa: muutamin yksinkertaisin viivoin niihin oli piir- 
retty silloin tunnettujen maiden ääriviivat. Kuuluisin tun- 
temamme kartta on orbis pictus. Se sijaitsi Marskentällä ole- 
vassa Pollan pylväshallissa ja oli luultavasti ympyrän muo- 
toinen. Se oli valmistettu Agrippan johdolla niiden tieto- 
jen perusteella, joita hän oli saanut etenkin Augustukselta. 
Paitsi yleiskarttoja oli olemassa erikoiskarttoja, jotka edel- 
lisiin verraten olivat tarkempia. Niihin oli kuvin merkitty 
myös kuvattujen alueiden tärkeimmät tuotteet. 

Taivaankannen karttoja oli erilaisia. Harrastettiin sekä 
astrologiaa että astronomiaa ja niiden ero oli pieni. Sueto- 
niuksen mukaan Domitianus teloitutti maantieteilijä Met- 


tius Pomponianuksen, koska tämä oli selittänyt, ettei kei- 
saria sen tähtikuvion mukaan, jonka alla hän oli syntynyt, 
ollut määrätty hallitsijaksi. 

Toisinaan fergulan seinillä oli runoilijoiden ja kirjailijoi- 
den rintakuvia. Ne mustuivat pian, sillä oppilaiden käyttä- 
mät lamput savusivat liaten ympäristön. 

Opettaja huolehti yhteiseen käyttöön tarkoitetuista ope- 
tusvälineistä. Paitsi karttoja ja troialaisia tauluja oli pöytä 
laskennonharjoituksia varten, palloja ja kuutioita geomet- 
rian opetusta varten jne. Lapsilla oli koululaukku (capsa 
tai scrinium), jossa he pitivät kirjoitusvälineitään sekä 
aamiaisensa. Lukukirjoja ei ollut, harjoitustehtävät saa- 
tiin usein julkisista muistokirjoituksista. Cicero kertoo, 
miten vaivalloista poikien oli opetella lukemaan kahden- 
toista taulun laeista. 


VAHATAULUT, KYNÄT JA MUSTE 


Kirjoittamiseen oppilaat käyttivät pieniä tauluja, cerae 
tai tabulae ceratae. Ne olivat pieniä, suorakulmaisia ja koho- 
reunaisia puutauluja, joiden pintaa peitti pehmeä vaha- 
kerros. Roomalaiset käyttivät niitä yleisesti ilmoituksiin, 
kirjeisiin ja muistiinpanoihin. Kirjaimet piirrettiin vahaan 
norsunluu- tai metallipiirtimellä (stilus). Piirtimen toinen 
pää oli terävä ja toinen pää litteä ja taaksepäin taivutettu 
niin että sillä voitiin korjata kirjoitusmerkkejä tai pyyhkiä 
ne pois vahan pinnasta. Pitkä, usein vaarallinenkin piirrin 
oli epämukava ja sen vuoksi sitä säilytettiin kotelossa 
(graphiarium tai graphiaria theca). Sellainen oli oppilaalla, 
kirjurilla ja jäljentäjällä aina mukanaan. 

Tabulae cerataen kohoreunassa oli pari reikää. Niihin pu- 
jotettiin naru ja sidottiin monta puutaulua yhteen ?kirjaksi'. 
Ensimmäinen ja viimeinen ”puulehti? toimivat kirjan 
kansina ja olivat vahatut vain toiselta puolen, muut ?leh- 
det? oli vahattu molemmin puolin. Jos haluttiin pitää sa- 
lassa mitä ceraeseen oli kirjoitettu, tehtiin reikä jokaisen 
taulun keskelle, minkä jälkeen ne sidottiin keskeltä yhteen 
ja sinetöitiin. 

Kun kirjoitusalustana oli papyrus tai pergamentti, käy- 
tettiin mustaa mustetta (atramentum). Se valmistettiin se- 
koittamalla veteen nokea, pikeä, seepiaa ja viinin sakkaa. 
Mustepullona (atramentarium) oli kaksi toisiinsa liitettyä 
sylinterin muotoista astiaa. Kirjan nimen kirjoittamiseen 
käytettiin erityistä punaista mustetta. Lisäksi oli olemassa 
monenlaisia näkymättömiä erikoismusteita, jotka erikois- 
käsittelyllä saatiin näkyviin. 

Piirtimen sijasta näissä tapauksissa käytettiin sulkaky- 
nää (penna) tai ruokoa (calamus), jotka teroitettiin pienellä 
veitsellä (scalprum). Joskus käytettiin myös pronssikynää. 


KIRJAT: PAPYRUS JA PERGAMENTTI 


Roomalaisten käyttämät kirjat olivat aivan erilaisia kuin 
omamme, mutta yhtä kaikki ne olivat sen aikaisen ajatus- 
tenvaihdon ja henkisen kulttuurin levittämisen ainoat väli- 
kappaleet. 

Vanhan ajan levinnein kirjatyyppi oli tehty papyrus- 
lehdistä. Ne valmistettiin papyruksen varresta menetel- 
mällä, joka jo paljon aikaisemmin oli keksitty Egyptissä ja 
joka sieltä oli levinnyt kaikkialle Välimeren alueelle. Roo- 
malaiset alkoivat vasta verraten myöhään, kolmannen 
vuosisadan keskivaiheilla eKr., arvostaa papyrusta. He 
oppivat tuntemaan sen jouduttuaan poliittisten tapausten 
kautta kosketuksiin Egyptin ja itäisen Välimeren alueen 
kanssa. 

Plinius vanhempi on kertonut papyruksen valmistuk- 
sesta: rungon ydinosa halottiin sormenlevyisiksi, ohuiksi 
n. metrin pituisiksi liuskoiksi, jotka reunoistaan liitettiin 
yhteen; näiden päälle liimattiin toinen saman levyinen 
kerros ristiin. Se puristettiin ohueksi, kuivattiin ja tasoitet- 
tiin vasaralla, ja niin oli paperi valmis. Ennen pitkää roo- 


Farnesolaisen Atlaksen kannattama taivaankansi eläin- 
radan merkkeineen (Napoli, Museo Archeologico Na- 
zionale) 





Kolme yhteensidottua vahataulua (triptychon), joihin kirjaimet piirret- 
tiin rihvelillä ( Rooma, Museo della Civiltä Romana) 





malaiset olivat papyruksen valmistajina taitavampia kuin 
egyptiläiset, ja lopulta he pystyivät valmistamaan monia 
erilaatuisiakin papereita. 

Arvostetuin paperilaatu ennen Augustuksen aikaa oli 
charta hieratica. Se varattiin yksinomaan pyhiin kirjoihin. 
Myöhemmin sen ylittivät laadullisesti charta Augusta (joka 
sai nimensä Augustuksen kunniaksi) ja ckarta Liviana (joka 
sai nimensä Augustuksen puolison mukaan). Nämä laadut 
olivat vaaleampia ja leveämpiä kuin charta hieratica. Egyp- 
tistä tuli charta amphitheatrica -niminen paperi, jota alkuaan 
valmistettiin Aleksandriassa erään amfiteatterin lähellä. 
Se oli alun perin melko karkeatekoista, mutta roomalainen 
Fannius alkoi valmistaa sitä tehtaassaan ja kehitti siitä 
erittäin hyvän ja suositun paperilajin (charta Fanniana). 
Oli olemassa myös hyvin karkeita paperilaatuja (charta 
emporeutica), joita käytettiin vain käärepapereina. 

Kirja valmistettiin siten, että papyruslehdet liimattiin 
yhteen pitkäksi suikaleeksi. Näin saatu kirja erosi täysin 
nykyisestä, sillä se kiedottiin rullaksi. Papyrusliuska kie- 
dottiin luusta tai puusta valmistetun kapulan ympärille. 
Tästä johtuu papyruskäärön nimikin: volumen (verbistä 
volvere = kietoa). Kapula (umbilicus) liimattiin papyrus- 
suikaleen loppuun siten, että käärö voitiin aukaista kiertä- 
mällä kapulaa taaksepäin ja haluttaessa jättää kirjan alku 
käärön ulkopuolelle. Mukavuussyistä liimattiin käärön 
alkuunkin joskus kapula. Kapula oli aina leveämpi kuin 
papyrusliuska; sen ulkopuolelle jäävien päiden nimi oli 
cornua. Kirjakäärön reunat olivat alttiit kulumiselle ja li- 
kaantumiselle. Tämän estämiseksi ne hiottiin, kiillotet- 
tiin hohkakivellä ja väritettiin paksusti. 

Kirja kirjoitettiin palstoihin, jotka olivat papyrussuika- 

leen sileällä puolella. Tällä ?oikealla? puolella papyruksen 
syyt olivat samansuuntaiset kuin kirjoituskin (recto). Kar- 
kea, ”nurja' puoli oli tarkoitus jättää tyhjäksi, mutta koska 
kirjat olivat antiikin aikana Roomassa, kuten kaikkialla 
muuallakin kalliita, kirjoitettiin usein myös takasivulle. 
Kirjojen kalleuden syinä olivat kirjoitusmateriaalin hidas 
valmistustapa ja aikaa vievä monistus sekä työvoiman 
suuret kustannukset. 

Papyruskirjaa ei siis sidottu samaan tapaan kuin nykyään 
ja tekstin otsikko jäi kirjan sisään. Usein se kuitenkin kirjoi- 
tettiin erilliselle pergamenttiliuskalle ja kiinnitettiin kää- 
rön ulkoreunaan. 

Papyrusta oli vaikea säilyttää, sillä pienikin kosteus ai- 
heutti pysyviä vaurioita. Kestävyyden lisäämiseksi ja pa- 
pyruksen suojaamiseksi madoilta se siveltiin seetriöljyllä ja 
kääröt säilytettiin erityisissä koteloissa. Suurin osa säily- 
neistä papyruskirjoituksista on kreikankielisiä; niitä on 
löydetty runsaasti etenkin Egyptistä. Sen sijaan latinankie- 
lisiä papyrustekstejä on löydetty erittäin vähän. 

Papyruksen lisäksi roomalaiset käyttivät kirjoitusalustana 
pergamenttia (memörana), mutta kalleuden vuoksi sen le- 
vikki ei ollut koskaan kovin suuri. Se sai nimensä Perga- 
monin kaupungin mukaan, jossa oppineet keksivät ja kehit- 
tivät sen toisen vuosisadan alussa eKr. Aluksi pergamentti- 
kin säilytettiin käärössä, mutta myöhemmin kirjan muo- 
toisena. Pergamentti leikattiin valmiiksi, taitettiin ja si- 
dottiin vihkoksi; vihot (guaterniones) sidottiin kansiin. Tätä 
kirjatyyppiä esiintyi papyruskääröjen ohella tasavallan 
ajan lopulla ja keisariajan alussa. Vähitellen se syrjäytti 
papyruksen, lopullisesti kuitenkin paljon myöhemmin. 





Kun pergamentti otettiin käyttöön 1. vuosisadalla eKr., alettiin papyrusrullien sijasta vähitellen käyttää kirjoja, 
jotka sidottiin puisiin tai, kuten oheisessa kuvassa, pronssisiin kansiin (Rooma, Museo delle Terme). Alla Papyrus- 
rullia oli vaikea säilyttää, ne oli ennen kaikkea suojeltava kosteudelta. Sen vuoksi niitä säilytettiin erityisissä kote- 
loissa (capsae) ( Rooma, Museo della Civiltä Romana) 

JULKISET LUENNAT JA KIRJASTOT 


Nykyään olemme tottuneet siihen, että kirjat leviävät 
tuhansin kappalein. Koska roomalaiset eivät tunteneet 
kirjanpitotaitoa nykyaikaisessa mielessä, kirjallisen sivis- 
tyksen levittäminen ei ollut heille yhtä yksinkertainen asia. 
Mutta ajan oloihin nähden he selvittivät pulman erittäin 
kekseliäästi. 

On väitetty, että orjat merkitsivät vanhalla ajalla kir- 
jallisuudelle samaa kuin kirjapainot nykyään. Tavallaan 
tämä pitää paikkansa; tosin se ero on, että kirjat olivat sil- 
loin vain varakkaitten etuoikeutena. Jos halusi perustaa 
kirjaston, oli pakko kustantaa itselleen tähän työhön eri- 
koistuneita, tavallisesti kreikkalaisia orjia (serv litterati). 
Nämä erikoiskoulutuksen saaneet orjat olivat tottuneet 
valmistamaan käsikirjoituksia joko mallin tai sanelun mu- 
kaan. He käyttivät usein lyhennyksiä, (notae Tironianae). 
Nimensä lyhennykset saivat keksijästään, Ciceron vapau- 
tetusta orjasta Tirosta. 

Alkuaan jäljennöksiä tehtiin vain yksityisten lukijoiden 
pyynnöstä. Mutta aikaa myöten jotkut kirjojen jäljentä- 
jät, librarii, perustivat kauppoja, joissa he myivät jäljennök- 


Toinen kahdesta Kreikan ja Rooman kirjallisuutta si- 
sältävästä kirjastosta Forum Trajanumilla Basilica Ul- 
pian vieressä (Rooma, Museo della Civiltä Romana) 

siään. Pian sellaisetkin, jotka eivät itse jäljentäneet kirjoja 
alkoivat käydä niillä kauppaa ja perustivat kirjurintoimis- 
toja. He olivat tuon ajan kirjankustantajia ja heitäkin alet- 
tiin kutsua nimellä örarius. Rooman kuuluisimman ?kus- 
tannusliikkeen? omisti Ciceron ystävä ja hänen teostensa 
*kustantaja? T. Pomponius Atticus. Liikkeen maine pe- 
rustui sen ltbrariusten ammattitaitoon ja osittain myös liik- 
keen johtajan hyvään liikemieskykyyn. Eräässä T. Pom- 
ponius Atticukselle kirjoittamassaan kirjeessä Cicero ilmai- 
see ilonsa siitä, että hänen kirjansa Pro Ligarion myynti oli 
hyvin hoidettu. 

Tekijänoikeuksia Roomassa luultavasti ei tunnettu ja 
vain poikkeustapauksissa tekijä sai korvauksen. Voiton 
perivät yksinomaan kustantajat, jotka voitonhimossaan 
turvautuivat jopa väärennöksiin. 

Roomassa oli myös varsinaisia kirjakauppiaita (biblio- 
polae). Heidän kaupoissaan (tabernae) kirjoja pidettiin 
hyvässä järjestyksessä hyllyillä (armaria). Monet kirjakau- 
poista sijaitsivat Kuurian lähellä Forumilla Vicus Sanda- 
lariuksessa. Yleensäkin ne sijaitsivat kaupungin vilkasliik- 
keisimmillä paikoilla. Kirjakaupat olivat sivistyneistön 
kokoontumispaikkoja. Sinne he tulivat keskustelemaan 
viimeisistä uutuuksista tai saadakseen kuulla kirjailijoiden 
lukevan uusia teoksiaan ennen niiden julkaisemista. 

Jokaisen kirjailijan kunnianhimona oli saada lukea kir- 
jaansa ystävilleen, opettajalleen tai suosijoilleen. Niinpä 
runoilija Accius toisella vuosisadalla eKr. tutustutti vanhan 
Pacuviuksen tragedioihinsa ja Vergilius luki Augustukselle 
otteita Aeneis-eepoksestaan. Näiden yksityisten lukutilai- 
suuksien rinnalla alettiin pian pitää julkisia lukutilaisuuk- 
sia. Ne yleistyivät nopeasti ja niistä tuli vakituinen tapa. 
Seneca vanhemman mukaan Asinius Pollio ensimmäisenä 
luki kuulijoille teoksiaan ja hänen esimerkkinsä oli suuntaa 
luova. 

Yleisö kokoontui kirjakauppoihin tai pieniin teatterin 
muotoisiin saleihin, joiden keskellä oli koroke tai oppituoli 
esittäjää varten. Julkiset luennat saavuttivat keisarienkin 
suosion. Augustus edisti niitä ja keisari Claudius luki itse 
Liviuksen kehotuksesta kirjoittamaansa Rooman historiaa 
käsittelevää historiateosta; sitä paitsi hän usein kuunteli 
muiden luentaa. Myöhemmin keisari Hadrianus rakennutti 


Oikealla: Yksityinen kirjasto. Entisöinti Tivolissa si- 
jaitsevan Villa Hadrianan kirjaston mukaan (Rooma, 
Museo della Civiltä Romana) 


N ka onm 














Domitianuksen Stadion. Se rakennettiin Agon Capitolinuksia, nuorten miesten ja tyttöjen kilpailuja varten. Entisöinti 
(Rooma, Museo della Civiltä Romana) 


Athenaeumin, jossa runoilijat ja puhujat esittivät teoksiaan. 
Mutta keisariajalla julkiset luennat alkoivat rappeutua ja 
niistä tuli esiintyjien julkisuuden nälän välikappaleita. Ne 
kehittyivät yhtä epämiellyttäviksi kuin vastaavanlaiset ti- 
laisuudet nykyäänkin. Kuvaavia tässä yhteydessä ovat sa- 
nat, joilla Plinius nuorempi ilmaisee mielipahansa ystäväl- 
leen Sosius Seneciolle: Useimmat jäävät eteiseen istumaan 
ja viettävät ajan, jonka pitäisi kulua kuuntelemiseen, seu- 
rustellen toistensa kanssa. Heille käydään ilmoittamassa 
milloin esiintyjä saapuu, milloin hän on lausunut johdan- 
tosanat, ja kuinka pitkälle hän jo on ennättänyt kirjan esit- 
telyssä; vasta sitten he tulevat sisään, vieläkin hitaasti ja 
vitkastellen. Mutta he eivät jää esityksen loppuun saakka, 
vaan lähtevät pois ennen tilaisuuden päättymistä, jotkut 
huomaamatta ja salaa, mutta toiset aivan ujostelematta 
jopa ovia paiskellen! 

Kirjojen levikin lisääntyessä syntyi kirjastoja. Aluksi 
niitä oli vain varakkailla, kuten Atticuksella, Varrolla ja 
Cicerolla tasavallan ajan lopussa. 

Keisariajalla yksityiskirjastojen luku oli huomattavasti 
lisääntynyt päätellen Martialiksen ja Plinius nuoremman 
useista tähän suuntaan käyvistä viittauksista. Hellenisti- 
sessä maailmassa yleiset kirjastot olivat olleet kulttuurin 
kulmakivenä — ajateltakoonpa vain esim. Aleksandrian 
maailmankuulua kirjastoa — mutta Roomassa ne olivat 
melko myöhäissyntyisiä laitoksia. Caesarilla tosin oli tähän 
suuntaan käyviä suunnitelmia, mutta aikeen toteutti vasta 
Asinius Pollio v. 39 eKr. parthialaisista saamansa voiton 
kunniaksi viettämänsä triumfin muistoksi. Toisen julkisen 
kirjaston perusti Augustus. Se jaettiin kreikan ja latinan 
kieliseen osastoon. Seuraavina vuosina yleisten kirjastojen 
lukumäärä jatkuvasti kasvoi. 

Kirjastona oli suuri sali. Sen sisääntulo-oven viereisessä 

seinässä oli syvennys (niS$i), jossa luultavasti oli Minervan 
patsas. Sali aukeni tavallisesti itään päin. Tällä tavoin saa- 
tiin aamuisin enemmän valoa eikä sali ollut alttiina etelä- 
ja länsituulien mukanaan tuomalle kosteudelle. Suuria kir- 
jastoja kiersi kaksikerroksinen pylväskäytävä ja kääröt ja 
pergamentit olivat niiden muuriin rakennetuissa kaapeissa. 
Kirjoja voitiin säilyttää myös hyllyillä, jotka usein olivat 
kallisarvoista puulajia. Ne olivat joko seinän vierellä tai 
keskellä salia, kuten esim. Herculaneumin pienessä kirjas- 
tossa. Kirjastoissa oli luettelot ja henkilökunta niiden toi- 
minnan tehostamiseksi. 

Keisariajalla sattui toisinaan, että keisarit itse tai nöyris- 
televät senaattorit poistivat vallitsevalle suunnalle epämie- 
luisia kirjoja kirjastoista. Kirjojen pannaan julistaminen 
oli mielivaltaista ja kohdistui hyvin harvoin moraalisesti 
epäilyttäviin teoksiin. Augustus antoi heittää tuleen monia 
ennustuskirjoja, Caligulan vastenmielisyys taas kohdistui 
Vergiliukseen ja Liviukseen. Kun kristinuskon ja sitä vai- 
noavien keisareiden ideologinen taistelu oli kuumimmillaan, 
kirjavaino kohdistui pyhiin kirjoihin. Ensimmäisen voit- 
tonsa jälkeen kristityt taas kohtelivat samalla tavalla niiden 
klassikkojen teoksia, joita me arvostamme eniten. 

(Näiden aika ajoin sattuneiden välinäytösten vuoksi 
olisi liioiteltua puhua Rooman hallituksen suunnitelmalli- 
sesta kulttuuripolitiikasta tässä yhteydessä.) 


RUUMIINKULTTUURI 


Roomalaiset eivät harrastaneet kreikkalaisille tyypillistä 
kilpaurheilua, vaan sekä ammattiurheilu, että näyttelijän 
ammatti, olivat yhteiskunnallisesti väheksyttyjä. Silti lii- 


kuntakasvatuksella oli huomattava sija roomalaisen nuoru- 
kaisen kasvatuksessa. Eräässä mielessä roomalainen nuori- 
so suhtautui urheiluun pikemminkin spartalaisten kuin 
ateenalaisten tavoin. 

Nuorison Marskentällä saama kasvatus oli tavoitteiltaan 
ensisijaisesti sotilaallinen. Diskoksen heitto, miekkailun har- 
joitus (joka tapahtui puisella miekalla paalua vastaan), 
kilpajuoksu asepuku yllä, paini ja ratsastus kehittivät nuo- 
rison sotilaallista kuntoa. Plutarkhos kertoo, että Cato van- 
hempi harjoitti itse poikaansa ja totutti hänet kestämään 
kylmyyttä ja kuumuutta, uimaan yli jääkylmän ja vuolaana 
virtaavan Tiberin ja käyttämään nyrkkejään. Horatius ja 
Vergilius mainitsevat usean kerran nuorison sotilaalliset 
harjoitukset ja Horatius moitti Lydiaa siitä, että hänen rak- 
kautensa pidättelee nuorta Sybarista poissa Marskentän 
urheiluharjoituksista, joissa tämä ennen vietti päivänsä, 
kesti pölyn ja auringon, ratsasti Gallian tulisella ratsulla, 
sukelsi Tiberin kellertäviin aaltoihin ja voiteli ruumiinsa 
öljyllä, sekä heitti diskoksen ja heittokeihään helposti yli 
merkkiviivan. 

Suurin osa roomalaisista suosi ruumiinharjoituksia: ne 
tarjosivat tarpeellista liikuntoa ja vaihtelua. Roomalaiset 
palestrat olivat termien yhteydessä ja niissä voi kylvyn jäl- 
keen harjoittaa lihaksiaan. Esim. Caracallan termeissä oli 
ruumiinharjoitusta varten seuraavat tilat: ephebeum (iso 
voimistelusali), conisterium (siellä painijat sen jälkeen kun 
heidät oli voideltu, hieroivat itsensä hiekalla) sekä monia 
muita paikkoja. Termeissä oli tilaa katselijoillekin, jotka 
halusivat seurata painiotteluita. 

Jos nuorukainen tai mies oli terve, hän uhrasi säännölli- 
sesti osan päivästään ruumiinharjoituksiin. 

Ruumiinharjoituksiin oli mahdollisuus ylhäisön asun- 
noissakin. Niissä oli puisto- ja pylväskäytäviä eikä niistä 
milloinkaan puuttunut sphaeristeriumia, pallokenttää. Roo- 
malaiset pitivät erittäin paljon juuri pallopeleistä. (Oli ole- 
massa kolmenlaisia palloja: follis (iso ja raskas pallo), pila 
ja paganica (joka oli täytetty höyhenillä). Pelisääntöjä emme 
tarkalleen tunne, mutta Rooman nuoriso osasi varmasti 
käden käänteessä muuttaa jokaisen sopivan paikan leikki- 
kentäksi kuten nuoret nykyisinkin.) 

Urheilun alalla roomalaiset eivät siis omaksuneet helle- 


Merkurius kuvattuna lepäävänä atleettina. Ruumiillista 
kuntoa pidettiin henkisen sivistyksen välttämättömänä 
täydennyksenä ( Napoli, Museo Archeologico Nazionale) 


nistisiä vaikutteita sellaisenaan. Kreikkalaisten ruumiin- 
harjoituksen perustana olivat palestrassa harjoitettu kilpa- 
urheilu ja hippodromien kilpa-ajot. Roomalaiset sen sijaan 
olivat kiinnostuneempia penkkiurheilusta sirkuksessa ja 
amfiteatterissa kuin aktiivisesta urheilun harjoittamisesta. 

Kun kreikkalainen vaikutus tasavallan ajan jälkeen voi- 
mistui, alettiin koulutusta, joka siihen asti oli ollut yksityis- 
ten hallussa, pitää Rooman valtion asiana. Augustus perus- 
ti nuorisoyhdistyksiä, collegia iuvenum, joiden luonne oli us- 
konnollinen, mutta toiminta urheilullinen. Niissä harjoi- 
tettiin miekkailua ja ratsastusta sekä pidettiin eläintaiste- 
luita; jälkimmäiset amfiteatterissa tai sirkuksessa. 

Roomalaiset eivät pitäneet ruumiinkulttuuria aivan sa- 
man arvoisena kuin henkistä kulttuuria. Sekä Platon että 
muut kreikkalaiset filosofit näkivät ihmisen ihanteen hen- 
gen ja ruumiin harmoniana; se oli heille henkistä kypsyyttä 
yhtyneenä kauniiseen, tasasuhtaisesti kehittyneeseen ruu- 
miiseen. Mutta roomalainen filosofi Seneca valittaa urhei- 
lun haitallisia vaikutuksia: *On typerää ja sivistyneelle ih- 
miselle sopimatonta harjoittaa lihaksiaan, pullistaa nis- 
kaansa ja muokata lonkkiaan. Vaikka rasvakerrokset li- 
sääntyvätkin ja lihakset kasvavat, ihminen ei kuitenkaan 
saavuta lihavan härän voimaa ja painoa.” 

Senecan lausunto ei merkitse sitä, että roomalaiset olisi- 
vat hylänneet periaatteen ”mens sana in corpore sano”. En- 
nemminkin se on käsitettävä niin, että kaikki liioittelu on 
pahasta, ja oikeastaan se osuvasti ilmentää vanhaa rooma- 


laista viisautta: osaamisen ja tahtomisen on oltava tasapai- 
nossa keskenään. 





ROOMALAINEN KRONIKKA 


OPETTAJAT JA VANHEMMAT 


Ludi magisterin koulu oli pylväshallissa: 
pari jakkaraa ja pulpetti opettajalle, va- 
pautetulle orjalle, joka pienestä korvauk- 
sesta oli ottanut tehtäväkseen opettaa 
pojanvekaroille lukua ja kirjoitusta. 

Jokainen, joka sattumalta osui pylväs- 
käytävän läheisyyteen saattoi sekä kuulla 
että nähdä, mitä koulussa tapahtui. Pojat 
istuivat vahataulu polvillaan ja kirjoittivat 
sanelun mukaan tai kertasivat kukin vuo- 
rollaan, mitä opettaja sanoi edeltä. Silloin 
tällöin joku sai pitää hyvänään kunnon 
selkäsaunan; sekin kuului opettajan kasva- 
tusmenetelmään. Lokakuusta kesäkuun 
loppuun näytelmä jatkui ja moni mies- 
parka sai istua ludi magisterin koulussa 
vielä kesälläkin ennen kuin pääsi gram- 
maticuksen kouluun, jossa opittiin kreikkaa, 
calculatorin kouluun, jossa opittiin matema- 
tiikkaa ja geometriaa, tai ”korkeimpaan' 
oppilaitokseen, reettorin kouluun. 

Eipä silti, että reettorin koulun olosuh- 
teet olisivat paljon poikenneet alkeiskou- 
lusta: ahdas huone tai pylväskäytävä, sa- 
mat litaniat tunnista tuntiin kuuden tun- 
nin ajan ja samat selkäsaunat, ellei jo kuu- 
lunut aikuisten kirjoihin. Jotkut opettajat 
yrittivät kouluttaa oppilaitaan julkisiksi 
puhujiksi, mutta menestys oli kyseen- 
alainen, sillä useimmat jättivät opettajan 
palkkion maksamatta ja toiset luikertelivat 
maksuista väittämällä, etteivät olleet mi- 
tään oppineet. Jos oppilas on pölkkypää, 
syy on aina opettajan, mutta jos hän me- 
nestyy, ansio on hänen omansa. 

Entä opettajan korvaus? Siitä ei kan- 
nata puhua! Vaikka palkkiot olivat huo- 
not, riitti aina ihmisiä, jotka tinkivät ja 
pyysivät alennusta. Se oli harmillista, 
mutta useimmat opettajat kestivät kai- 
kesta huolimatta. He vain toivoivat, että 
heidän vaivanäöllään olisi merkitystä, — 
ettei olisi turhaa se työ, jonka kimpussa he 
pöytänsä ääressä uurastivat vielä yön 
myöhäisinä tunteina, kun käsityöläisetkin 
kauan sitten olivat päättäneet työnsä ja 
karttuumestari jo aikoja sitten oli lähettä- 
nyt viimeisenkin oppilaansa kotiin. Heissä 
oli lampun haju, näissä koulumestareissa! 


Miten ihania olivatkaan ajat, jolloin 
vanhemmat vielä itse opettivat lapsiaan 
vanhojen ankarien periaatteiden mukaan! 
Hyviä, työstään innostuneita opettajia 
kun ei kasva joka oksalla. 

Joidenkin opettajien mielestä riittää, 
kun antaa oppilaille hiukan pinnallisia 
tietoja tai — mikä vieläkin pahempi — 
pakottaa oppilaan paukuttamaan loputto- 
masti ulkoa pitkäveteisiä valittuja paloja 
klassikoista. On niitäkin, jotka pitävät 
julkisia harjoitustunteja tehdäkseen hyvän 
vaikutuksen. Siinä kaikki. 

Muutamat opettajat hankkivat sivu- 
töitä lisätäkseen niukkoja tulojaan. Oman 
toimensa lisäksi he ovat julkisina kirju- 
reina eivätkä saa toimeksi sitäkään vähää 
kuin edelliset. Heidän opetuksensa supis- 
tuu kurinpitoon, mikä — pitkä keppi kun 
on käden ulottuvilla — sujuukin helposti. 
Oppilaiden istuessa toimettomina ja katsel- 
lessa tyhjyyteen he harjoittavat sivuammat- 

Mutta julkisilla harjoitustunneilla on 
menestystä. Ahdinkoon asti luokkahuo- 
neeseen virtaa vanhempia, tätejä ja muita 
sukulaisia kuuntelemaan toiveikasta jälke- 
läistä, perheen ylpeyttä. Kyyneleet ja 
suosionosoitukset täyttävät tarpeettomien 
harjoitustuntien tyhjyyden. 

Katsellaanpa tätä vankkaa pikku mies- 
tä! Ciceron elein hän astelee häthätää 
tekaistulle puhujankorokkeelle ja esittää 
Hannibalia, dirus Hannibalia, joka Can- 
naen taistelun jälkeen epäröi marssiako 
Roomaan vai ei. Sitä esitystä olisi pitänyt 
kuunnella! Lauserakenteet ovat moitteet- 
tomat, kielioppi samoin, mutta minne jäi 
terve järki? Varmaa on, että jos Hannibal 
jokaisen yrityksensä edellä olisi epäröinyt 
yhtä kauan, hän ei vieläkään olisi ennät- 
tänyt Alppien yli. 

Tai katsellaanpa kahta nuorukaista, 
jotka esittävät kahden vastapuolen asian- 
ajajia kuvitellussa oikeudenkäynnissä. Ky- 
symyksessä on hypoteettinen oikeuden- 
käynti ja vieläkin hypoteettisempi kreik- 
kalainen laki, jonka mukaan temppelin 
ryöstäjältä on hakattava molemmat kädet 

poikki. Tapaus on seuraava. Eräs kau- 
punki Eliksen maakunnassa oli päättänyt 
pystyttää Olympoksen Zeulle kauniin 
patsaan ja pyysi, että ateenalaiset tätä 
tarkoitusta varten toimittaisivat joksikin 
aikaa kuvanveistäjä Feidiaan sinne. Atee- 
nalaiset suostuivat, mutta asettivat sopi- 
ehdoksi, että 
kuvanveistäjä on lähetettävä takaisin heti 
veistoksen — valmistuttua 
muussa tapauksessa maksettava sata ta- 
lenttia. Mutta kuvan valmistuttua Fei- 
diasta syytettiin siitä, että hän oli varas- 
tanut osan kuvapatsaaseen tarkoitetusta 
kullasta ja hänen kätensä hakattiin poikki. 
Sen jälkeen hänet lähetettiin takaisin 
Ateenaan. Mutta ateenalaiset olivat lähet- 
täneet kuvanveistäjän eikä kädetön mies 
voinut olla kuvanveistäjä. He vaativat 
sopimuksen mukaista sataa talenttia, mut- 
ta elisläiset kieltäytyivät maksamasta, 
sillä oman käsityksensä mukaan he olivat 
toki palauttaneet miehen. 

Puhekilvassa nuorukaiset edustavat rii- 
televiä kaupunkeja. He esittävät väitteen 
ja syyn toisensa jälkeen ja yrittävät kum- 
pikin voittaa kuvitellun oikeudenkäynnin 
opettajaltaan oppimillaan saivarteluilla. 
Mutta väittely on kaukana todellisuu- 
desta, se ei perustu tosiasioihin eikä sillä 
käytännöllisen elämän kannalta ole mi- 
tään merkitystä. Se tyydyttää ainoastaan 
poikien ja heidän vanhempiensa turha- 
maisuutta. 

Tosiaan: kaikki ovat tyytyväisiä, rä- 
pyttävät silmiään ja näyttelevät ihastu- 
nutta. Ja opettaja on kuin riikinkukko: 
hän on täysin ansainnut niukan palkkion- 
sa. Hän saa korvauksen kaikista harmeista, 
jotka hänen on täytynyt niellä, kun van- 
hemmat vaativat, että hänen on tunnet- 
tava kaikki tyylisäännöt, ja historia, ja 
maantieto, ja ties minkä maan kirjalli- 
suus; tai kun he yhdyttävät hänet kadulla 
ja yrittävät nolata kysymyllä odottamatta, 
mikä oli Ankhisoksen imettäjän tai jonkun 
Karneadeen äitipuolen nimi ja milloin hän 
oli syntynyt. 


muksen nimenomaiseksi 


tai elisläisten 


(Lähde: Juvenalis, 7, Satiirit) 


RUUAT JA JUOMAT 


Roomalaisten elämäntavat pysyivät kauan kohtuullisina. Plinius kirjoittaa, että heidän 
ravintonaan oli puuro, kuten sopikin paimenten ja talonpoikien kansalle, jonka elämä 
oli kovaa päivittäistä taistelua olemassaolosta. Aluksi oli pakko olla säästäväinen, 
sitten siitä tuli tapa ja lopuksi esikuvallisen elämäntavan mittapuu. Mutta suurim- 
man mahtinsa päivinä roomalaiset rikastuivat eivätkä enää noudattaneet entistä elä- 
mäntapaansa. Idästä tullut ylellisyydenhalu tempasi heidät mukaansa, keittotaito 
muuttui ylen hienostuneeksi taiteeksi ja ruuasta tuli nautiskelun välikappale. Se oli 
valikoitua ja sen valmistus erittäin monimutkaista. Pidettiin tärkeämpänä että ruoka- 
lajit olivat harvinaisia ja yllättäviä kuin että ne olivat ravitsevia. * Triclinium ei 
ollut enää yksinomaan ruokailuhuone vaan myös tanssijattarien, ilveilijöiden ja lei- 
kinlaskijoiden esiintymispaikka. 

Mutta tämän nautinnonhimoisen ja tuhlailevan, hiljalleen rappiotaan kohti kulkevan 
Rooman vastapainona oli toinen Rooma, Pliniuksen ja Martialiksen Rooma. Siellä 
tuotiin pöytään lehtisalaattia ja munia, oliiveja ja sipuleja sekä mintulla ryyditettyä 
vuohenlihaa, siellä juotiin kohtuullisesti ja juomahalua kiihottamatta. Siellä ei 
myöskään ollut samaa ilveilijöitten vilinää kuin rikkaitten juhla-aterioilla, vaan suo- 
sittiin rauhallista keskustelua ja iloista seurustelua hyvien ystävien piirissä. Tämän 
Rooman syömätavat kuten köyhienkin — viittasivat eteenpäin, kristillisiin rakkauden- 





ja veljeyden aterioihin, joissa pääruokalajeina olivat leipä ja kala. 


Apicius, hemmoteltu herkkusuu lahjoitti kanssaihmisilleen 
keittokirjan, johon oli koottu ruokaohjeita usean vuosisadan 
ajalta vaatimattomista ruuista aina kaikkein hienoimpiin 
erikoisherkkuihin asti. Hän kirjoitti keisari Tiberiuksen 
aikana, jolloin varakkaitten roomalaisten keittiössä ei ollut 
enää jälkeäkään vanhojen roomalaisten yksinkertaisuu- 
desta ja säästäväisyydestä. Mutta Apiciuksen ruokaohjeet 
ovat jokaista makua ja kukkaroa varten. Niitä on kaikkiaan 
450 ja jokaisessa ohjeessa on eri aineksien määristä tarkat 
selostukset. 

Jos herkkusuu tarkastelee Apiciuksen keittokirjaa ylimal- 
kaisesti, hän saattaa arvella, että silloisen ja nykyisen keitto- 
taidon välillä ei ole suurtakaan eroa. Myös roomalaiset 
näet tunsivat makkaran, lihapullat, metsänriistan, sianli- 
han, kukot, kanat, kalat... Mutta roomalaisen keittiön 
salaisuus piileekin kastikkeissa ja ero onkin niissä. Niiden 
maku ei olisi meistä ehkä vastenmielinen, mutta kylläkin 

niiden haju. Syy ei ole suinkaan siinä, että roomalaiset mie- 
lellään maustivat hunajalla ruuat, jotka me maustamme 
suolalla, ei myöskään siinä, että roomalaiset samanaikai- 
sesti söivät kirpeitä ja ällöttävän makeita ruokia, jotka oli 
maustettu sellerillä, rusinoilla, etikalla, hunajalla, öljyllä ja 
mintulla. Vastenmielisyytemme syynä on hapankalasta 
tehty kastike (garum), jonka roomalaiset kaatoivat tuon 
mielikuvituksellisen maustesotkun päälle. Kastike oli hi- 
dasta valmistaa. Sen aineksina oli monenlaista kalaa, joka 
pienittiin ja sekoitettiin ja jonka sen jälkeen annettiin käydä 
auringossa ennen kuin se siivilöitiin. Näin valmistettu kas- 
tike oli eräs roomalaisten tärkeimmistä mausteista ja he 
käyttivät sitä melkein kaikkiin ruokiin. Garumia oli monen- 
laista, parhaana pidettiin espanjalaista. 

Makueroavuudet roomalaisten ja omien ruokalajiemme 
välillä voi todeta parhaiten lukemalla joitakin Apiciuksen 
reseptejä. Kurpitsan valmistusohje esim. oli seuraavanlai- 


nen: *Kurpitsa keitetään ja puserretaan, sen jälkeen se suo- 
lataan ja pannaan paistinpannuun. Hienonnetaan pippu- 
ria, korianterin siemeniä, vihreätä minttua ja laaserin juu- 
ria. Niiden päälle kaadetaan hiukan etikkaa, johon on se- 
koitettu yksi hienonnettu porkkana ja hienonnettua pinjan 
ydintä. Tämän jälkeen sekoitettakoon etikkaa ja hunajaa, 
öljyä käymättömän viinin ja hapankalan kanssa. Koko 
seos kaadetaan kurpitsan päälle, joka tämän jälkeen vielä 
kerran kiehautetaan ja sitten tarjoillaan. 

Varakkaan miehen pöydässä voitiin tarjoilla keitettyä 
strutsinlihaa erityisesti sitä varten tehdyn kastikkeen kera, 
jonka valmistuksen Apicius yksityiskohtaisesti selostaa: 
*Otetaan pippuria, minttua, kuminaa, sellerinsiemeniä, 
taateleita tai porkkanoita, hunajaa, etikkaa, kuivatuista 
rypäleistä valmistettua viiniä, hiukan lihalientä ja öljyä. Ne 
keitetään pannussa ja suurustetaan tärkkelyksellä. Seos 
kaadetaan strutsinlihan päälle ja lopuksi sirotellaan hiukan 
pippuria. Jos halutaan ruokalaji vieläkin maukkaammaksi, 
lisättäköön hiukan spelttiä.? 

Kaniinin poikanen ja viikunoita. Seinämaalaus Herculaneumista 


Paisti valmistettiin samaan tapaan kuin nykyään. Valmis 
paisti maustettiin mielellään paljolla hunajalla ja sokerilla. 
Luonnollisesti Apicius on esittänyt monia paljon mutkik- 
kaampiakin paistin valmistustapoja. 

Ehkäpä meillekin maistuisi seuraavaan tapaan valmis- 
tettu porsas: unssi pippuria, puoli litraa viiniä, iso kannul- 
linen parasta olutta, kannullinen lihalientä ja pieni kan- 
nullinen etikkaa. Sen sijaan ruokahaluamme tuskin herät- 
täisi hunajasta, pippurista, etikasta, oluesta, lihaliemestä, 
keitetystä viinin sakasta ja muista mausteista valmistetun 
kastikkeen kera tarjottu ankerias. 

Roomalaisessa keittiössä jäämme kaipaamaan eräitä 
ruokia ja juomia, joita opittiin käyttämään vasta myöhem- 
min. Sellaisia olivat riisi, peruna, maissi, tomaatti, sitruuna, 
likööri, kahvi, tee ja suklaa. Myöskään sokeria ei ollut; sen 
sijasta käytettiin hunajaa. 





Kullattuja hopeisia juoma-astioita Hildeshei- Roomalaisten ruokapöydissä suosittuja kaloja. Mosaiikki (Napoli, Museo Archeo- 
min aarteesta (Berliini, Antiken-Sammlung) logico Nazionale) 





Villisorsia ( Rooma, Museo della Civiltä Ro- 
mana) 





Hedelmiä ja viiniä. Fresko (Napoli, Museo Archeologico Nazionale) 

RIKKAAN JA KÖYHÄN MIEHEN PÖYTÄ 


Varakkaissa kodeissa keittämisestä tuli taide, joka vaati 
kokilta tavanomaisten kykyjen lisäksi mestarikokin omi- 
naisuuksia ja kekseliäisyyttä. Mutta köyhien ravinto oli 
silloin kuten nykyäänkin hyvin yksinkertaista ja heidän 
ruuanvalmistuksensa mutkatonta. Varattomat olivat sääs- 
täväisiä. He jatkoivat vanhan Rooman perinteitä — tosin 
eivät niinkään halusta kuin pakosta! Pääravintona oli pak- 
su spelttipuuro (puls tai pulmentum), joka kauan pysyi roo- 
malaisten kansallisruokana. Se valmistettiin paahdetusta 
speltistä, kasviksista (pavuista, virnoista, virvilöistä ja vih- 





Yllä: Kullattu hopeinen juomamalja. — Alla: Suuri lautanen; reliefi kuvaa Minervaa. Hildesheimin aarteesta 
( Berliini, Antiken-Sammlung) 

Villisian metsästys. Mosaiikki, luultavasti Horti Licinianista; löydetty läheltä Santa 
Bibianaa ( Rooma, Antiguarium Communale) 


Munia ja riistaa. Seinämaalaus (Napoli, Mu- 
seo Archeologico Nazionale) 


reistä herneistä) sekä muista viherkasveista. Leipää alettiin 
käyttää vasta myöhemmin ja Plinius vanhempi todistaa: 
*pulte non pane vixisse longo tempore Romanos”. Mutta vähitellen 
leipä ravintona syrjäytti spelttipuuron. Varattomat söivät 
tietenkin hiukan arvottomampana pidettyä mustaa leipää 
(panis plebeius), harvoin valkoista, hiukan parempana pi- 

dettyä panis secundariusta. Vain varakkaat voivat kustantaa 


itselleen hienoa, valkoista leipää (panis candidus tai mundus). 

Lihaa kansanihmiset söivät harvoin, mutta sitäkin enem- 
män suolavedessä säilöttyä kalaa (menae, gerres). Se oli hal- 
paa ja siis köyhienkin mahdollisuuksien rajoissa. Arvokkaat 
kalat (piikkikampela, meriantura, punakampela, ankerias, 


hummeri, mustekala) olivat vain rikkaita mässäilijöitä var- 
ten. 

Suurta herkkua olivat osterit (osirea), jotka Pliniuksen 
mukaan olivat runsaan pöydän kruunu (fpalma mensarum 
divitum). Niitä viljeltiin, kuten monia arvokkaita kalalaa- 
tujakin kalalammikoissa. Kuuluisuutta ovat saavuttaneet 
puhuja Hortensiuksen kalalammikot. Hän rakasti merian- 
keriaitaan niin, että valitteli pitkät ajat jälkeenpäin, jos 
joku niistä kuoli. Kalojen ohella linnut olivat pääruokana 
varakkaitten pöydässä. Niitä kasvatettiin suurissa lintutar- 
hoissa (vivaria avium), joissa fasaanit ja riikinkukotkin sai- 
vat lihoa, kunnes löysivät tiensä paistinpannuun. 

Keittiönsisustus oli alkuaan vaatimaton ja sellaiseksi se 
jäikin varattomissa perheissä. Jos syystä tai toisesta tarvit- 
tiin ammattikokkia ei tarvinnut muuta kuin mennä torille; 
siellä heitä oli joukoittain palveluksiaan tarjoamassa. Erääs- 
sä Plautuksen komediassa muuan tällainen kokki valittaa, 
että ihmiset mieluummin ottavat huonon kokin huonolla 
palkalla kuin hänenlaisensa pätevän ammatti-ihmisen: 
*Kun he tulevat pestaamaan kokkia, eivät he tietenkään 
välitä kelvollisesta kokista, joka maksaa enemmän, koska 
osaakin enemmän. Halvalla on kokki saatava! Siitä syystä 
minä aina jään jäljelle... Ja väittää nyt vielä, etteivät 
minun ruokani ole samanlaisia kuin muitten kokkien, jotka 
tuovat laitumellisen rehuja pöytään aivan kuin vieraat oli- 
sivat — härkiä! He kasaavat ruohoa ruohon viereen ja 
maustavat ruoholla vielä vihanneksetkin 

Kreikan ja Vähän-Aasian valtaamisen jälkeen pestatut 
kokit olivat varakkaissa taloissa vain kalpea muisto men- 
neiltä ajoilta. Keittiöllä oli nyt tärkeä merkitys talouden- 
pidossa: siitä vastasi kokonainen kokkien armeija, jolla oli 
apunaan kokkipoikia ja palvelijoita, kaikki orjien joukosta 
valikoituja. Ruokalistan laatiminen ja ruokalajien valitse- 
minen oli pöytämestarien tärkein muttei suinkaan helpoin 
tehtävä. Kokilta taas vaadittiin, kuten jo aikaisemmin ker- 
roimme, mitä suurinta taitoa ja kekseliäisyyttä. 

Kirjallisista lähteistä tiedämme tarkalleen millaiselta 
pöytä varakkaitten kodissa näytti. Plinius vanhempi, Pli- 
nius nuorempi, Horatius, Petronius, Martialis, Juvenalis — 
mainitaksemme vain kuuluisimmat — kertovat tarkalleen, 
miten pöytä katettiin, mikä oli ruokalajien järjestys ja mil- 
laiset pöytätavat pääkaupungin ja maakuntien parhaissa 
roomalaisissa seurapiireissä. Jos haluaa saada käsityksen 
rikkaitten tarjoamien juhla-aterioiden prameudesta ja mer- 
killisistä valmisteluista voi lukea Petroniuksen Satiriconissa 
kuvaamat Trimalkion pidot, tai Martialiksen epigrammit 
rikkaitten kemuista ja Lentuluksen julkisista juhla-ateriois- 
ta, jotka Makrobius muutamaa vuosisataa myöhemmin 
palautti muistiin. 

ATERIAT JA PÖYTÄTAVAT 


Roomalaiset söivät tavallisesti kolme ateriaa päivässä. 
Pääateria oli edelleen cena, joka vanhimpina aikoina syö- 
tiin keskipäivällä. Sitä ennen syötiin aamiainen (tentacu- 
lum) ja iltapäivällä iltapala (vesperna). 

Ajan oloon alettiin cenaa syödä myöhään iltapäivällä ja 
se syrjäytti vespernan. Aterioiden järjestys tuli seuraavaksi: 
tentaculum, prandium (toinen aamiainen) ja cena. 

Mutta kaikki eivät syöneet kolmesti päivässä. Monet jät- 
tivät jomman kumman ensimmäisistä aterioista syömättä. 
He joivat aamulla vain lasin vettä eivätkä nauttineet mi- 
tään muuta ennen frandiumia. Riippumatta siitä söikö 
asianomainen kaikki ateriat vai ei sekä ientaculum että pran- 
dium olivat aina hyvin vaatimattomia aterioita. 

Tentaculum syötiin vuodenajan mukaan joko vuorokauden 
kolmantena tai neljäntenä tuntina, siis kello seitsemän ja 
yhdeksän välillä. Kouluun menevät lapset ostivat ohimen- 
nessään leipurilta leivonnaisia (adipata) evääksi, kuten ny- 
kyäänkin ja leipuri oli jo varhaisesta aamusta alkaen va- 
rannutkin niitä heille. Aikuiset söivät viiniin kastettua tai 
suolalla ja kynsilaukalla päällystettyä leipää. Suosittua ra- 
vintoa olivat myös leipä ja juusto, taatelit, hunaja, munat 
ja kuivatut hedelmät. 

Prandium syötiin kuudennen ja seitsemännen tunnin ai- 
koihin, siis yhdentoista ja kahdentoista välillä. Se oli lyhyt, 
kevyt ateria ja sisälsi tavallisesti kylmiä ruokia: vihannek- 
sia, kalaa, munia, sieniä, juustoa. Usein prandiumilla syötiin 
myös edellisen päivän cenan tähteet. Prandium kesti niin ly- 
hyen ajan, ettei sitä varten ollut tarpeen kattaa pöytää eikä 
välttämättä pestä edes käsiä. 

Työpäivän päätyttyä, dies soliduksen, kuten Horatius sitä 
nimittää, istuuduttiin virkistävän kylvyn jälkeen yhdek- 
sännen ja kymmenennen tunnin tienoilla (n. kello kaksi tai 
kolme iltapäivällä) syömään cenaa. Se oli ainoa ateria, jonka 
myöskin köyhät aina nauttivat (una ponetur cenula mensa, 
kuten Martialis sanoo). Varoista ja tilanteesta riippuen sii- 
hen kuului yksi tai useampia ruokalajeja (ferculae), joita 
nimitettiin prima, secunda, tertia . .. cena. Niitä edelsi gusta- 
tio, ruokahalua kiihottava eturuoka. 

Kun ruokalajit oli päästy loppuun, uhrattiin hiljaisuutta 
noudattaen laareille. Sen jälkeen ateria päätettiin secunda 
mensalla, johon kuului juustoa, makeisia ja janottavia pikku 
paloja. 

Pidoissa aloittivat kukkaseppelein koristellut pöytävie- 
raat tässä vaiheessa juomingit, comissatio. Aterian aikana oli 
nautittu juomia vain kohtuullisesti, mutta sen jälkeen saat- 
toivat juomingit jatkua myöhään yöhön. Viiniin sekoitet- 
tiin tavallisesti lämmintä tai kylmää vettä. Viinilaatuja oli 

Viljan jakelu oli Rooman valtakunnassa erityisen 
hyvin järjestetty. Kuvat esittävät viljapörssiä (ylh.) 
ja jyvävarastoa (alh.). Entisöintejä (Rooma, 
Museo della Civiltä Romana) 





monenlaisia ja niitä tuli kaikkialta maailmasta: Vatikaanin Pöytäkalustoa ei ollut paljon. Varakkaitten pöytiä peit- 
ja Massilian valikoituja viinejä, oman paikkakunnan vii- tivät taidokkaasti valmistetut hopea-astiat, kun taas vä- 
nejä, joista falernolainen oli parasta. Sitten tulivat Latiumin hemmän varakkailla oli savi- tai enintään pronssiastioita. 
viinit: Cecubo-, Albano- ja Sabinaviinit; Khioksen ja Les- Käytössä oli matala lautanen (patina tai patella) ja syvä 
boksen viinit ja erinomainen egyptiläinen Mareotiksen viini. lautanen (catinus). Viiniä säilytettiin tähän tarkoitukseen 

Pronssinen tasavartinen vaaka, joka vieläkin on käyttö- 
kelpoinen (Napoli, Museo Archeologico Nazionale) 


varatussa astiassa (cadus), josta se kaadettiin paksumahai- 
seen ruukkuun, jossa oli kapea kaula (lagoena). Eri tarkoi- 
tuksiin oli erimuotoisia juoma-astioita: korvaton poculum, 
kaksikorvainen cantharus, melko suuri malja nimeltään 
seyphus ja cyathus, jota voitiin käyttää kaatimena kaadet- 
taessa viiniä sekoitusastiasta poculumiin. 

Ruokailuhuone oli alkuaan, kuten keittiö ja laarien alt- 
tarikin, atriumissa ja sinne saattoi kurkistella suoraan ka- 
dulta. Myöhemmin se siirrettiin talon sisäosiin, tablinumiin 
tai cenaculumiin. Entisaikoina istuttiin syömisen aikana lie- 
den lähellä, mutta kreikkalaisen vaikutuksen voimistuessa 
roomalaiset alkoivat syödä makuulta, vasempaan kyynär- 
päähän nojaten. Naiset ja lapset istuivat aterian aikana 
tuoleilla tai kyykkysillään, mutta aikaa myöten sallittiin 
myös naisten syödä makuuasennossa. 

Ruokailuhuoneen nimikin, ?riclinium, ilmaisee että siellä 

oli kolme vuodetta (kreikaksi: kline). Ne oli järjestetty he- 
vosenkengän muotoisesti nelikulmaisen pöydän ympärille; 
yksi sivu jätettiin vapaaksi tarjoilua varten. Jokaisella vuo- 
teella oli sijaa kolmelle hengelle, ja tavallisesti vierasate- 
riaan osallistuikin vain yhdeksän henkeä. Jos viime hetkellä 
ilmestyi odottamaton vieras, hän sai tyytyä syömään is- 
tualtaan. Kunniapaikka (locus consularis) oli pöydän va- 
paalta sivulta katsottuna keskimmäisen vuoteen vasem- 
massa nurkassa. 

Myöhemmin pöydät yleensä olivat pyöreitä. Vastaavasti 
muuttuivat myös vuoteet puoliympyrän muotoisiksi ja nii- 
hin saattoi sijoittaa kahdeksan henkeä. Kunniapaikat oli- 
vat vuoteen molemmissa päissä (cornua). 

On vielä mainittava, että roomalaiset söivät sormin. Eri- 
tyisen henkilökunnan täytyi huolehtia siitä, että ruuat oli 
sopivasti valmistettu tällaista syömätapaa varten. Vain 
juoksevia ruokia syötiin lusikalla (cochlear tai ligula). Ym- 
märrettävistä syistä ruokailijoiden oli usein pestävä kä- 
siään, sitäkin enemmän, kun tarjoiluliinat käytettiin mui- 
hin tarkoituksiin talonherran suostumuksella tai ilman sitä: 
niihin oli tapana koota ruuan tähteet jopa joskus kokonai- 
set annoksetkin ja viedä ne kotiin. Martialis kertoo Santra 
nimisestä parasiitista, joka kuljetti jos jotakin tavaraa ko- 
tiinsa tarjoiluliinaan kätkettynä. Kaiken lisäksi hän piilotti 
togansa poimuihin muutamia kyljyksiä ja kyyhkysen! 

Tällaista saattoi tietenkin tapahtua vain varakkaitten 
pöydässä. Varattomien pöydässä ei ollut vieraita eikä täh- 
teitä poiskuljetettaviksi; siellä ei myöskään tarvittu oksen- 
nusaineita, joihin rikkaitten pöydissä istuvat ahmatit tur- 
vautuivat, kun tulivat pahoinvointisiksi liiasta syömisestä. 


YKSITYISET JA JULKISET PIDOT 


Edellisessä luvussa on jo kerrottu muutamia vaikutelmia 
rikkaitten pidoista: niihin kokoonkuivat herkkusuut, jotka 
istuutuivat pöytään iltapäivän ensimmäisinä tunteina nous- 
takseen siitä vasta yöllä sen jälkeen kun olivat syöneet her- 
kullisia ja omituisia ruokia ja ryypänneet perusteellisesti. 
Vieraspitojen lopulla vieraita huvitettiin musiikilla, tans- 
silla, runojen esityksillä ja muilla samantapaisilla ajan- 
vietteillä. Usein harrastettiin myös ilveilyä. Sellaisesta sai 
nauttia mm. Horatius matkaseurueineen matkallaan Roo- 
masta Brundisiumiin Cocciusten huvilassa Caudiumissa, 
jossa ilveilijät Sarmentus ja Messius järjestivät railakkaan 
sanakilvan. 

Maljapuheita pidettiin paljon: rakastetulle kohotettiin 
niin monta maljaa (cyathi) kuin hänen nimessään oli kir- 

Orjatar ostoksilla siipikarja- ja riistakaupassa. Tavallisesti kuitenkin miehet huolehtivat ostoksista (Rooma, Museo 


Torlonia) 


jaimia. Muitakaan naisia ei unohdettu. Sitten seurasivat 
keisarin, sotapäällikön ja isännän maljat. Ilma kävi illan 
kuluessa yhä paksummaksi, kun tanssijattaret, musikantit 
ja temppuilijat esittivät taitoaan. 

Cicero kuvaa hyvin vaikka ehkä liioitellen ystävänsä 
Verreksen pitoja: Jotkut kannetaan pois kuin kuolleet, toi- 
set jäävät tajuttomina makaamaan lattialle; ennemminkin 
luulisi olevansa Cannaen taistelukentällä kuin preettorin 
pidoissa. 

Tähän oli jouduttu, vaikka ateriat alkuaan sekä Roo- 
massa että Kreikassa olivat olleet pyhiä toimituksia. Tosin 
niitä joissakin piireissä pidettiin sellaisina vielä nytkin: ate- 
rian keskipisteenä oli pyhä kotiliesi, jolla ruuat valmistettiin 
ja jumaluus oli aterialla läsnä. Pöytä oli eräänlainen alttari 
ja sitä nimitettiinkin usein araksi. Juhlatilaisuuksissa perhe- 
ateriakin nautittiin vakiintuneiden menojen mukaisesti, 
kuten kuuriassa tai pappiskuntien keskuudessa. Oli tarkoin 
määrätty esim. miten liha oli keitettävä ja millaisessa as- 

tiassa. Pyhän aterian vanha nimi oli daps. Tasavallan ajan 
lopulla se korvattiin yleisesti nimellä epulum. 

Joihinkin juhlapitoihin osallistui koko kansa. Näissä ti- 
laisuuksissa Forumille järjestettiin pitkiä pöytiä. Toisinaan 
pidettiin juhlapitoja papeille, senaatille ja hautajaiskolle- 
gion jäsenille. Pitojen järjestäjinä toimivat erityisesti papit, 
epulones, jotka määräsivät niiden ajan ja yksityiskohdat. 

Julkisia pitoja pidettiin suurina uskonnollisina juhlapäi- 
vinä (epulum Iovis, epulum Minervae jne.) sekä pyhien kisojen, 
temppelin vihkimisen ja hautajaisten kunniaksi. Triumfi- 
kulkueen tärkein osa oli uhri, johon liittyi julkinen ateria. 
Julkisissa pidoissa oli vaatimuksena hyvä käyttäytyminen. 
Meille säilyneissä Lanuviumin hautajaiskollegion pitoja 
koskevissa määräyksissä kehotettiin nimenomaan käyttäy- 
tymään hyvin ja pitämään yllä kuria ja järjestystä. 

Mutta julkiset pidotkin menettivät ajan oloon uskonnol- 
lisen luonteensa ja niitä alettiin eri syistä pitää vain levot- 
toman rahvaan tyydyttämiseksi. 


RAHVAAN NÄLKÄ 


Augustus oli muuttanut Rooman valtion aristokraatti- 
sesta tasavallasta monarkiaksi, mutta roomalainen yhteis- 
kunta ei muuttunut aivan samassa tahdissa kaupunkival- 
tion yhteiskunnasta maailmanvallan hyvin järjestäyty- 
neeksi yhteiskunnaksi. Siihen löivät jatkuvasti leimansa 
suuret yhteiskunnalliset vastakohdat: satumainen rikkaus 
viihtyi suuren köyhyyden rinnalla. Rooman proletariaatti 
oli lukumäärältään valtava. Levottomana ja aina valmiina 
väkivaltaan se oli helppo saalis poliittisille demagogeille. 
Köyhien armeijan jatkuva lisääntyminen ei johtunut niin- 
kään syntyvyydestä, sillä myös kuolleisuus oli suuri. Se joh- 
tui ennen kaikkea siitä, että Roomaan virtasi jatkuvasti 
ihmisiä: köyhtyneitä tai koviin elämänehtoihin väsyneitä 
talonpoikia, vapautettuja orjia, köyhiä ihmisiä kaikkialta 
maakunnista; heitä kaikkia houkutteli pääkaupungin pe- 
tollinen loisto. Kurjaliston valtava lauma täytti Rooman 

köyhäinkorttelit ja sen mielestä kaikki keinot olivat luvalli- 
sia nälän tyydyttämiseksi. Vain harvojen onnistui saada 
työtä, useimmat elivät jouten, päivän kerrallaan asettaen 
toivonsa valtioon tai varakkaisiin yksityishenkilöihin. 

Valtion oli lopulta pakko ottaa huolehtiakseen köyhistä. 
Gracchusten ajan jälkeen yritettiin ”viljalaeilla?, pitää ku- 
rissa ainakin viljan hintoja. Mutta jatkuvasti oli ihmisiä, 
joilla ei ollut tarpeellisintakaan ja v. 56 eKr. säädettiinkin 
laki säännöllisestä, ilmaisesta viljanjakelusta. Sen lisäksi 
kansalle silloin tällöin jaettiin rahalahjoja. Erilaisten py- 
hien juhlien yhteydessä pidettiin julkisia pitoja, jotka tosin 
jo olivat menettäneet uskonnollisen luonteensa. 

Myös yksityishenkilöt auttoivat köyhiä, jos anteliaisuus 
poliittisista tai demagogisista syistä näytti tarkoituksen- 
mukaiselta. Vastineeksi köyhät äänestivät patronustaan vaa- 
leissa tai tekivät propagandaa hänen puolestaan. Heistä 
tuli siis varakkaitten klienttejä ja he saivat näiltä elintar- 
vikkeita (sportulae), vaatteita ja joskus myös rahaa. 


MITÄ ROOMALAISET TARJOSIVAT 


Lihan suhteen roomalaiset eivät olleet valikoivia. Ma- 
keat ja kirpeät kastikkeet muuttivat usein sen luonnolli- 
sen maun. Paistiin ja kastikkeisiin käytettiin naudanli- 
haa, vasinkanlihaa, sianlihaa, villisian, aasin, lampaan 
ja hirvenlihaa; jänistä, simpukoita, kanoja, hanhia, sor- 
sia, riikinkukkoja, strutseja, papukaijoja sekä kaikenlais- 
ta riistaa. Suosittua oli juusto, jota käytettiin myös soke- 
rileivoksiin. Munanvalkuaisesta pidettiin enemmän kuin 
ruskuaisesta. 


Kalat (sekä meri- että järvikalat) olivat suosituimpia 
ruokia. Tunnettiin yli sata syötäväksi kelpaavaa kalaa. 
Hyvin arvostettuja olivat meriforelli, meriantura, kulta- 
lahna, makrilli, mureena, tonnikala, kampela, punakalat 
ja ankeriaat. Kalaa tarjoiltiin usein erilaisten kastikkeit- 
ten kera ja kalan suosituimmuusasemaa ruokalistassa 
kuvastavat myös kalalammikot, joissa kaloja varta vas- 
ten viljeltiin syötäviksi. Etu- ja jälkiruuaksi tarjoiltiin 
usein pieniä merieläimiä ja kotiloita. 





Roomalaisessa. keittiöpuutarhassa kasvoi virvilöitä, pa- 
puja, virnoja, sokeriherneitä, salaattia, kaalia, artisok- 
kaa, sokerihernettä, naurista, sipulia, kurpitsaa, parsaa, 
kurkkua, sieniä sekä yrttejä, kuten malvaa, minttua, leh- 
tijuurikasta. Oliiveja oli aina sekä rikkaitten että köyhien 
pöydässä. Tunnetuimmat hedelmät olivat: omena, pää- 
rynä, kirsikka, luumu, pähkinä, manteli, kastanja, viini- 
rypäle ja persikka. Armeniasta saatiin aprikooseja, joita 
usein käytettiin myös kastikkeisiin, ja Afrikasta taateleita. 


Juomavalikoima ei ollut kovin suuri. Oli vain maitoa — 
vuohenmaitoa pidettiin parhaana — ja viiniä. Sakeata 
ja raskasta viiniä ei milloinkaan juotu sekoittamatto- 
mana — yhdentekevää tuliko se Vatikaanista, Massi- 
liasta, Setiasta, Korsikalta, Khiokselta, Lesbokselta, 
Mareotiksesta vai Falernosta, Cecubosta, Albanovuo- 
rilta vai Sabinasta. Vuodenajasta ja talon herran mausta 
riippuen sitä juotiin sekoitettuna kylmällä tai lämpi- 
mällä vedellä ja maustettuna joko hunajalla tai suolalla, 

ROOMALAINEN KRONIKKA 


Oli kohtuullisia ihmisiä, jotka tyytyivät 
ohraleipään, vihanneksiin, lintuun, ka- 
laan, oliiveihin, pähkinöihin, hedelmiin ja 
juustoon. Silloin tällöin kutsuttiin pari 
sukulaista tai ystävää vaatimattomalle 
aterialle, jolla tarjoiltiin pippurista, öl- 
jystä, etikasta, viinistä, hunajasta, taate- 
leista ja sinapista valmistettuun kastikkee- 
seen kastettua kyyhkystä tai sieniä, jotka 
oli keitetty hunajassa. Toisinaan tarjottiin 
sianmuhennosta kaalin ja virvilän kera. 

Mutta oli niitäkin, jotka järjestivät 
määrättömiä mässäjäisiä näytelläkseen 
rikkauttaan tai tehdäkseen vaikutuksen 
ystäviinsä. 

Orjajoukko ottaa vieraat vastaan ovella. 
Vieras viedään kylpyyn tai hänelle ojen- 
netaan kallisarvoinen malja käsien pesua 
varten. Sitten vieraat opastetaan ?ricli- 
niumiin ja heille osoitetaan heidän pöytä- 
paikkansa. Vieraat asettuvat lepovuo- 
teille ja näkevät edessään hyvin erikoisella 
tavalla valmistetun eturuokatarjottimen. 
Yllätykset aloittaa pronssinen pienois- 
aasi, jolla on selässään haarapussi; sen 
toisella puolella on valkoisia, toisella mus- 
tia oliiveja. Aasi kannattaa paria hopea- 
vatia, joihin on kaiverrettu talon herran 
nimi ja hopean paino, niin että kaikki sen 
näkisivät. Vadeissa on hunajalla ja uni- 
konsiemenillä = siroteltuja pähkinähiiriä. 
Hopeaiselle parilaalle on asetettu lämpi- 
miä pikku makkaroita ja parilaan alla ole- 
vien luumujen ja granaattiomenien tar- 
koituksena on esittää hiiliä. : 

Juhla-ateria alkaa ja musikanttien soit- 
taessa pientä, hilpeätä säveltä tulee sisään 
lisää orjia, jotka kantavat suurta tarjotinta. 
Sillä on kana, joka munii riikinkukon- 
munia. Talon herra on koettelevinaan, 
joko munista on tulossa poikasia ja saa tällä 
tavalla näytetyksi vieraille, että munien 
kuoret ovat taikinaa ja sisustana on lihava 
kerttunen, jonka ympärillä on pippuroi- 
tua munankeltuaista. 


NOUSUKKAAN PIDOT 


Eräs orja pudottaa raskaan hopea-as- 
tian ja talon isäntä käskee heittämään sen 
pois jätteitten kera. Toiset orjat pesevät 
vieraitten kädet ja käyttävät tähän tarkoi- 
tukseen veden sijasta hyvää ja puhdasta 
viiniä. Pöytään kannettu viini on sata- 
vuotista falernolaista sinetöidyissä lasisissa 
amforoissa. Sisään tuodaan illan ensim- 
mäinen pääruokalaji: pyöreällä tarjotti- 
mella kaksitoista eläinradan merkkiä. Jo- 
kaista taivaanmerkkiä edustaa sille luon- 
teenomainen ruokalaji: kalojen päällä on 
kaksi punakalaa, ravun päällä paksu hum- 
meri, härän päällä kappale naudanlihaa 
jne. Talon herran viittauksesta neljä orjaa 
tanssii sisään ja poistaa tarjottimen. Sen 
alla on valtava vati jossa on syöttölintujen 
ja sianutareitten ympäröimä siivekäs jänis 
kuin mikäkin Pegasos. Tarjottimen kul- 
missa olevien Marsyaan patsaiden pienistä 
leileistä valuu tällä välin pippuroitua kas- 
tiketta kalojen päälle, jotka näyttävät 
uiskentelevan kanavassa. 

Seurustelu käy yhä äänekkäämmäksi. 
Varsin henkevää se tosin ei ole, sillä suurin 
osa vieraista, isäntä mukaanluettuna on 
vapautettuja orjia, jotka myöhemmin ovat 
rikastuneet. Mutta yllätyksiä tulee yhä 
lisää. Orjat ovat juuri levittämässä lepo- 
sohville peitteitä, joihin on kudottu met- 
sästysverkkoja ja metsästäjiä, kun triclini- 
umiin syöksyy lauma villejä metsästyskoi- 
ria. Niitä seuraavat orjat, jotka kantavat 
tarjottimella valtavan suurta villisikaa. 
Sen torahampaista riippuu kaksi koria 
täynnä taateleita. Vieraat tuskin ennättä- 
vät pukea ihastuksensa ylitsevuotaviksi 
ylistyspuheiksi, kun huoneeseen astuu par- 
rakas metsästäjä, jonka jaloissa on sääri- 
siteet ja hartioilla metsästysviitta. Hän 
vetää esiin metsästyspuukon ja leikkaa 
laajassa kaaressa villisian kyljen auki — 
ja ulos lentää parvi rastaita. 

Ympärillä seisoo linnustajia liimavapoi- 
neen ja nopsasti he pyydystävät linnut, 

jotka hätääntyneinä lentelevät sinne tänne 
tricliniumissa. Kun lintuja valmistetaan, 
orjat tarttuvat pieniin koreihin, jotka riip- 
puvat villisian torahampaissa ja jakavat 
aterioiville makeita taateleita, yhtä monta 
kullekin. 

Mutta pidot eivät vielä ole puolivälissä- 
kään. Talon herra haluaa yhä vain enem- 
män huvitella hämmästyneitten vierait- 
tensa kustannuksella. Tosin nämä kaikessa 
hiljaisuudessa toivottavat hänet niin pit- 
källe kuin pippuri kasvaa, mutta oli miten 
oli, heidän on siedettävä hänen leikkiään. 
Nyt tuodaan pöytään mittasuhteiltaan 
kunnioitettava sika. Kokki teeskentelee, 
ettei hänellä ole ollut aikaa poistaa sen 
sisälmyksiä ja kun hän siinä seisoo odot- 
taen rangaistusta anteeksiantamattomasta 
laiminlyönnistään, herra — ollen myönty- 
vinään vieraittensa pyyntöihin — käskee 
kokin poistaa sian sisälmykset. Kun keit- 
täjä aukaisee sen useista kohdista niin jopa 
alkaa valua ulos paistin- ja verimakka- 
roita. 

Sisään kannetaan valtava tarjotin täyn- 
nä makeisia ja hedelmiä ja asetetaan pöy- 
dälle, mutta kun hedelmiin koskettaa, 
ne ruiskuttavat saframia. Tarjoilu jatkuu: 
tuodaan jälleen lihavia kanoja niin että 
vatsassa etoo; niiden ympärillä on hanhen- 
munia, joita ympäröivät taikinasta valmis- 
tetut kukat ja niiden sisällä viinirypäleitä 
ja pähkinöitä. Tarjoillaan omenia, joihin 
on pistetty okaita ja saatu ne näyttämään 
merisiileiltä ; lihotettua hanhea, jonka ym- 
pärillä on kaloja ja kaikenlaisia lintuja. 
Kaiken kokki on valmistanut siasta. Ja 
sitten jälleen ostereita ja simpukoita ..... 

Joku valuu jo pöydän alle, mutta vii- 
saimmat alkavat tehdä lähtöä. Viini on 
tehnyt isännän hiukan surulliseksi ja hän 
alkaa puhua kuolemasta ..... 


(Lähteitä: Petronius Arbiterin mukaan, Sati- 
ricon) 


VAATETUS: MUOTI JA PERINNE 


Vuosisatoja muoti pysyi muuttumattomana. Se oli komeilevaa, mutta mielikuvituksetonta 
ja sopi kansalle, joka ylpeänä ja itsetietoisena hallitsi maailmaa. Juhlallisen näköi- 
nen toga oli roomalaisten sisäisen varmuuden symboli. Heidän tyyneytensä saattoi 
useinkin olla teeskenneltyä ja ainoastaan ulkonaista, mutta sen juuret olivat kuitenkin 
syvällä jatkuvasti elävässä traditiossa. Kymmenen vuosisadan ajan siihen tarpeen 
tullen aina vedottiin, milloin roomalaisia laitoksia oli puolustettava tai isänmaa vaa- 
rassa. 

Mielikuvitukselliselle muodille tehdyt myönnytykset olivat jo rappion merkki, mutta 
yhä moninaisemmat laskokset ja entistä hienommat kangaslaadut edistivät kuitenkin 
huoliteltua pukeutumista ryhdin ja arvokkuuden silti kärsimättä. Muodin oikut olivat 
kohtuullisia ja vaarattomia: roomalaiset olivat kaikesta huolimatta kansaa, jolla oli 
tärkeämpää tekemistä kuin muodin harrastaminen. 

Kengät olivat kautta aikojen kiinnostaneet roomalaisia enemmän kuin vaatteet ehkä 
siksi, että kansa, joka oli tottunut kulkemaan kaiken maailman turuilla tarvitsi jal- 
kojaan ja niiden terveys oli tärkeä asia. Kenkiä oli monenlaisia, yksinkertaisia ja 
elegantteja, kotikenkiä, kävelykenkiä ja matkakenkiä. Lyhyesti sanoen: niitä oli 





Civis Romanuksen, Rooman kansalaisen 'kansallisasu? oli 
avara, juhlallisen näköinen, mutta hiukan epäkäytännölli- 
nen toga. Arkiasu oli tunica ja sitä käyttivät sekä vapaat että 
orjat. Tunika oli tehty kahdesta suorakulmaisesta villa- 
kankaan kappaleesta, jotka oli sivuista ja olkapäiltä neu- 
lottu yhteen siten, että päätä ja käsivarsia varten jäi aukko. 
Tunika ulottui pohkeisiin asti, mutta vyötäisille kiedotulla 
vyöllä sen saattoi lyhentää mielensä mukaan. Tavallisesti 
tunikassa ei ollut hihoja ja käsivarret olivat vain osaksi olka- 
päiltä putoavan vaatteen peitossa. Mitä avarampi tunika 
oli sitä enemmän saattoi peittää käsivartensa ja järjestää 
olkapäiltä putoavan kankaan eleganteiksi laskoksiksi. Tätä 
eleganssia pidettiin usein liioiteltuna ja naisellisena, mutta 
toisaalta jopa Caesarin tapaiset miehet suosivat sitä. 
Caesar vieläpä korosti laskoksia koristeilla ja päärmeillä. 
Yksinkertaisen tunikan lisäksi oli käytössä tunica palmata, 
jonka nimi johtunee sen kasviaiheisesta koristelusta. Sitä 
käyttivät sotapäälliköt triumfikulkueessa tai konsulit suo- 
rittaessaan jotain juhlallista tehtävää. 

kaikkia tilaisuuksia varten. 


Koska tavallinen kansa kaikkialla käytti tunikaa, sitä 
nimitettiin tunicatus populukseksi. Ylhäiset kansanluokat 
käyttivät tunikan päällä togaa liikkuessaan julkisuudessa. 

Toga valmistettiin alun perin ainoastaan villakankaasta, 
myöhemmin myös pellavasta. Se oli Rooman kansalaisen 
tunnusmerkki ja samalla hänen arvonsa symboli. Kun roo- 
malaiset keisariajalla käytännöllisistä syistä eivät halunneet 
käyttää hankalaa togaa, ylhäältä päin annettiin nimen- 
omainen määräys, että julkisuudessa oli esiinnyttävä to- 


gaan pukeutuneena. roomalaiset 


Kuusitoistavuotiaaksi 
nuorukaiset käyttivät leveällä purppuranauhalla päärmät- 
tyä togaa (toga praetexta), joka sitten juhlallisissa seremo- 
nioissa vaihdettiin koruttomaan vitivalkoiseen togaan 
(toga pura tai toga virilis). Purppuranauhoin koristettua to- 
gaa olivat käyttäneet jo Rooman kuninkaat ja heidän jäl- 
keensä sitä käyttivät konsulit ja ne kansalaiset, jotka olivat 
korkeassa valtion- tai pappisvirassa. 

Vaikka togan perusmuoto pysyi aina samanlaisena, niin 
sen laajuus ja tapa kantaa sitä vaihtelivat jonkin verran 


vuosisatojen kuluessa. Se valmistettiin yhdestä ainoasta 
kangaskappaleesta, jonka leveys vaihteli muodin mukaan. 
Kangas leikattiin ellipsin muotoiseksi, ja se oli kolme kertaa 
niin pitkä kuin henkilö, jolle se valmistettiin. Toga laskos- 
tettiin vartalon ympäri ja vain oikea käsi jäi vapaaksi. 
Ouintilianus kuvaa tarkoin, miten toga on puettava päälle, 
jos haluaa saada siihen tietyt juhlallisuutta ja arvokkuutta 
ilmentävät laskokset. Kuvaus on kuitenkin osittain vaikea- 
tajuinen ja siitä saa lähinnä sen käsityksen, että togaan pu- 
keutuminen oli vaivalloista puuhaa. Koska toga oli juhla- 
vaate ja hyvin epämukava ja hankala liikkuessa, sitä alettiin 
ajan oloon käyttää yhä harvemmin. Samalla se yritettiin 
tehdä käytännöllisemmäksi. Mutta sitä mukaa kuin toga 
kapeni, sen koristukset ja koruompelukset lisääntyivät. Lo- 
pulta siitä tuli niin upea ja kallisarvoinen, että sitä käy- 
tettiin vain juhlatilaisuuksissa. 

Keisariajan lopulla togan asemesta alettiin käyttää pal- 
liumia. Se oli leveän stolan tapainen vaate, joka peitti olka- 
päät, pantiin rinnan kohdalta ristiin ja kiinnitettiin vyötäi- 
siltä vyöllä. Pallium oli yksinkertainen ja käytännöllinen, 
mutta kun sillä ei ollut togan eleganssia ja arvokkuutta, 
eräät keisarit kielsivät sitä käyttämästä. 


VIITAT 


Kylmällä ja kolkolla säällä roomalaiset heittivät togansa 
päälle lyhyen, tummasta villakankaasta valmistetun mant- 
telin (lacerna). Se kiinnitettiin soljella joko toiselle olka- 
päälle tai leuan alle. Viittaan kuului huppukaulus (cucul- 
lus). Lacerna teki kantajansa kömpelön ja köyhän näköi- 
seksi. Keisarit, jotka olivat hyvin tarkkoja kansalaisten 
ulkonaisesta arvokkuudesta kielsivätkin sen käyttämisen 
julkisissa tilaisuuksissa, jopa Forumillakin. Aikaa myöten 
muoti mukautui käytännöllisen elämän vaatimuksiin ja 
lacernakin muuttui hauskemman näköiseksi: sitä alettiin 
valmistaa kevyistä, kallisarvoisista ja värikkäistä kankaista 
ja se koristettiin rimssuin ja koruompeluksin. 

Matkustamista varten käytettiin toisenlaista vaippaa 
(paenula). Siinäkin oli huppu ja se oli hyvin yksinkertainen 
ja käytännöllinen. Se oli pyöreäksi leikattu villakankaan 
kappale, jonka keskellä oli pääntie. Vaate ulottui suu- 
rina laskoksina polviin asti. Paenula voitiin valmistaa myö 
nahasta ja silloin se suojeli sekä kylmää että sadetta vas- 
taan. 

Sotilaat käyttivät tavallisesti vain sagum-nimistä vaippaa. 
Ilmaisu sagum sumere (ottaa sotilasviitta) tarkoittikin sotaan 
lähtemistä ja ilmaisu sagum ponere (riisua sotilasviitta) rauhan 

Toga, Rooman kansalaisen perinteellinen asu. Caton 
patsas ( Rooma, Museo Lateranense) 


solmimista. Vaippa salli täyden liikkumisvapauden. Se oli 
nelikulmainen ja kiinnitettiin joko kahdesta kulmasta rin- 
nan päälle tai soljella olkapäälle ja se peitti selän. Sotilas- 
arvoltaan ylempien henkilöiden sagum oli hiukan pienempi 
kuin tavallisten sotilaiden. Sen valmistamiseen käytettiin 


Tunika, roomalaisten arkipuku. Matkoilla se sidottiin 
vyöllä ylemmäksi ( Rooma, Museo delle Terme, Museo 
della Civiltä Romana) 


värikkäitä kankaita; purppuraväriä saivat käyttää vain 
sotapäälliköt ja heidän saattajansa, liktorit. 

Paludamentum oli varattu yksinomaan sotapäälliköiden 
käyttöön. Vanhimpina aikoina tämä nimitys tarkoitti yli- 
päänsä sotilaallisia koristuksia. Keisariajalla se tarkoitti 
lyhyttä punaista tai valkoista sekä punavalkoista laskos- 
tettua viittaa, jota sotapäälliköt käyttivät juhlapukuna 
taistelukentällä tai osallistuessaan juhlatilaisuuksissa pa- 
raateihin. 

Edellisten lisäksi miehet käyttivät suurissa pidoissa vielä 
runsaasti koristeltua synthesis-nimistä kotitakkia. 


NAISTEN VAATETUS 


Varhaisina aikoina myös naiset käyttivät togaa. Myö- 


hemmin valtio määräsi, että vain raskaisiin rikoksiin syyl- 
listyneitten naisten oli sitä käytettävä häpeänsä merkiksi. 


Tunika sen sijaan oli naisten tärkein vaatekappale. Se oli 
samanlainen kuin miesten tunika, mutta pitempi. 

Senaatin määräyksestä ylhäisten aviovaimojen oli kan- 
nettava tunikan päällä stolaa erottuakseen alempien sää- 
tyjen naisista ja orjattarista. Naisten stola oli pitkänomai- 
nen kangaspala, joka kiinnitettiin vyöllä. Alareunat oli 
koristettu purppuranauhalla. Kolmen tai useamman po- 
jan äideillä oli oikeus koristaa stolansa toisin kuin muut 
naiset, mutta säilyneet kirjalliset lähteet ja kuvat eivät 
tarkalleen selvitä, missä ero piili. 

Ulos mennessään naiset panivat stolansa päälle erään- 
laisen nelikulmaisen togan, pallan. Osallistuessaan uhri- ja 
muihin uskonnollisiin tilaisuuksiin naiset peittivät päänsä 
nelikulmaisella liinalla (rica). Se oli valmistettu purppu- 
ranvärisestä tai sinisestä kankaasta ja rimssuin koristettu. 


Sagum, lyhyt sotilasmantteli; se kiinnitettiin soljella toi- 
selle olkapäälle. Vespasianuksen rintakuva (Rooma, 
Musei Capitolini) 

ÄMIIYE g 


HIUSLAITTEET 


Kolmannelle vuosisadalle eKr. saakka roomalaiset eivät 
käyttäneet mitään erikoisia kampauksia. Mutta kun en- 
simmäiset parturit (tonsores) ilmestyivät kreikkalaisista 
siirtokunnista Roomaan, miehet leikkauttivat hiuksensa ja 
antoivat ajaa itsensä kaljuksi. Muutamaa vuosisataa myö- 
hemmin, tasavallan lopulla, tuli muotiin hiukan pitempi 
tukka ja ulkonaisesta eleganssistaan huolehtivat miehet 
antoivat parturien — joita siihen mennessä oli ilmestynyt 
kaupunkiin useita — kähertää tukkansa. 

Kuningasvallan ja tasavallan aikana naisten hiuslaitteet 
olivat yksinkertaisia. Tukka kerättiin niskaan ja kiinnitet- 
tiin nauhoilla ja soljilla, joita käytettiin kuten hiusneuloja 
nykyään. Jos tukka palmikoitiin, se kiedottiin pään ym- 
päri. Tässä hiuslaitteessa vain otsalle putoavat pikku kiha- 
rat viittasivat keimailuun. Ensimmäisellä vuosisadalla jKr. 
otettiin käyttöön yksinkertainen mutta kaunis kampaus: 
keskellä päätä oli jakaus ja molemmille sivuille putoava 
tukka kehysti kasvot pehmein kiharoin. Tämän muodin 
syrjäyttivät pian paljon mutkikkaammat kampaukset. 
Hiuslaitteet saattoivat olla niin korkeita, että oli käytettävä 
lisätukkaa niitä kammattaessa. Kampaajiksi koulutetut 
orjattaret (ornatrices) taiteilivat nämä luomukset, jotka 
usein olivat kaksi kertaa kasvojen pituuden mittaiset. Hius- 
laite koristettiin otsarivalla, koruneuloilla, kukilla ja kukka- 
seppeleillä ja herätti entistäkin enemmän huomiota. 

Upeita tukkalaitteita käytettiin yleensä vain hovissa ja 
julkisissa tilaisuuksissa, mutta luultavaa on, että muodin 
liioittelut tavalla ja toisella heijastuivat myös muiden roo- 
mattarien tukkalaitteissa. Kristinuskon vaikutuksesta nämä 
keisariajan ensimmäisten vuosisatojen taidokkaat hiuslait- 
teet alkoivat vähitellen yksinkertaistua. Katakombien sei- 
nämaalauksista tutut yksinkertaiset hiuslaitteet eivät tosin 
vielä olleet yleisiä, mutta vaikka muoti pysyikin hienostu- 
neena ja eleganttina, siinä on havaittavissa uuden aika- 
kauden vaikutus. Toisen vuosisadan lopulla jKr. tuli tavak- 
si kehystää kasvot kevyesti lainehtivalla tukalla, joka sidot- 
tiin niskaan kutreiksi tai kiedottiin pään ympäri. 


KENGÄT 


*Sano minulle millaisia kenkiä käytät ja minä sanon si- 
nulle, kuka olet.? Jo vanhassa Roomassa oli niin monenlai- 
sia kenkiä, että niiden perusteella saattoi päätellä ihmisen 
säädyn, jopa ammatinkin. 

Kotona sekä miehet että naiset käyttivät sandaaleja 

Naisten pukuja eri tilaisuuksiin. Tunikan päällä, joka 
oli pitempi kuin miesten tunika, pitivät roomalaiset naiset 
stolaa ja sen päällä vielä pallaa, eräänlaista suorakul- 
maista togaa, joka kiedottiin vartalon ympäri ja usein 
peitti päänkin. Freskoja (Rooma, Musei Vaticani ja 
Pompeji, Villa dei Misteri) 








(soleae). Niissä oli vain pohja ja reunassa lenkkejä, joihin 
pujotettiin nilkan ympäri kiertävät nahkaremmit. Ulko- 
kengiksi miehet — harvemmin naiset — pitivät sandaaleja 
sopimattomina ja käyttivät niiden sijasta saappaan muo- 
toisia jalkineita (calcei). Ne ulottuivat pohkeisiin ja niiden 
sivuilla oli halkiot, jotka sidottiin neljällä säären ympäri 
kiertävällä nahkaremmillä. 

Calceita saivat käyttää vain vapaasyntyiset ja niitä oli 
kahta lajia. Punaisesta nahasta valmistetut (calcei mullei, 
calcei senatorii), oli nilkan korkeudelta koristettu hopeasta 
tai norsunluusta valmistetulla puolikuulla. Niitä saivat 
käyttää ylhäisiin perheisiin kuuluvat valtion arvohenkilöt. 
Mustasta nahasta valmistettuja calceita ilman koristeita 
käytti muu kansa. 

Vierailulle mentäessä oli tapana ottaa sandaalit mukaan 
tai antaa orjan kantaa niitä. Perille tultua calceit vaihdet- 
tiin sandaaleihin, sillä pidettiin sopimattomana esiintyä 
sisällä kävelykengissä. 

Naiset käyttivät samantapaisia saappaita kuin miehet, 
mutta ne olivat kevyemmät ja tavallisesti pehmeästä sekä 
värillisestä nahasta valmistetut. Ne koristettiin mielikuvi- 
tuksellisesti helmin ja jalokivin. 

Alempiarvoiset sotilaat käyttivät caligae nimisiä kenkiä, 
joiden pohjat oli vahvistettu karkeilla nauloilla. Päällys- 

Muesten hiuslaitteita (Pariisi, Louvre) 


nahkana oli nahkahihnoja, jotka jättivät varpaat vapaiksi, 
mutta olivat kiinnitetyt kiinnityslenkkeihin siten, että jalka 
oli kuin verkossa. 

Germanicus, Rooman Reinillä olevien sotajoukkojen 
päällikkö, oli ottanut pienen poikansa mukaan leirille. 
Hänet kasvatettiin sotilaallisen ankarasti ja puettiin kuin 
sotilas. Hänelle valmistettiin pienet caligaetkin ja tästä 
liikuttuneina karkeat sotilaat antoivat hänelle nimen 
Caligula. 

Näyttelijöiden käyttämät kengät riippuivat esitettävän 
näytelmän laadusta. Komediassa käytettiin socci-nimisiä 
jalkineita, eräänlaisia tohveleita ja murhenäytelmissä ko- 
turneja. Mutta saappaan muotoisia, pohkeeseen ulottuvia 
koturneja käytettiin myös metsästettäessä. Tavallisesti 
koturneissa oli korkea puupohja, johon kiinnitettiin pääl- 
lysnahkana oleva kapea nahan- tai puvun värisen kankaan- 
pala. Koturnin pohja oli vain suunnilleen jalkapohjan 
muotoinen, joten samaa kenkää voitiin käyttää yhtä hyvin 
molemmissa jaloissa. Tästä johtuu sanonta kulkea kotur- 
neilla?. Se tarkoittaa ihmistä, joka helposti kääntyy jokai- 
sen poliittisen tuulen mukaan. 

Varattomat ja maaseudun orjat käyttivät puukenkiä 
(sculponeae) tai köyttivät jalkansa parkitsemattomilla na- 
hoilla ja villaräteillä. 





Myös naisten hiuslaitteet seurasivat muotia. Monimutkaiset hiuslaitteet korvasivat yksinkertaiset ja hienostuneet 
(Rooma, Museo della Civiltä Romana) 








Solea ja calceus senatorius. Jäljennöksiä ( Rooma, Museo della Civiltä Romana) 


KORUT JA KULTASEPÄNTAITO 


Roomattaret arvostivat koruja pääasiassa niiden hinnan 
mukaan, sen sijaan he melko vähän välittivät työn laa- 
dusta. Maun puute ei voinut olla vaikuttamatta roomalai- 
seen kultasepäntaitoonkin. Kaivauksissa löytyneet tai- 
dokkaasti valmistetut korut ovat miltei poikkeuksetta itä- 
maisia, kreikkalaisia ja etruskilaisia. Roomalaiset naiset 


antoivat arvoa vain korujen painolle, koolle ja paljou- 
delle. 

Roomalaiset käyttivät tosin vaatteissaan paljon erilaisia 
koruapplikaatioita, mutta valmistustapa ja kaiverrustyö, 
sikäli kuin sitä lainkaan esiintyi, olivat karkean käden jäl- 
jiltä. Roomalaisilta naisilta puuttui kyky koristaa pukunsa 
vain yhdellä, mutta erityisen kauniisti valmistetulla korulla. 
He ripustivat päälleen koko omaisuutensa ja korviinsa jopa 
kaksi paria korvarenkaitakin yhdellä kertaa. Kultahelmiä, 
jalokiviä ja lasimassaa yhdistämällä valmistettiin melko 
arvottomia, mutta painavia ja huomiota herättäviä korva- 
renkaita, jotka olivat roomattarien maun mukaisia. 


Kaulaketjuja, korvarenkaita ja medaljonkeja. Roomalaisissa koruissa ei säästetty kultaa, hopeaa eikä kallisarvoisia 
kiviä, mutta vain harvoin niiden valmistustapa oli yhtä hienostunut ja täydellinen kuin muiden kultasepäntöiden (vrt. 
esim. juoma-astiat). Roomattaret arvostivat korujensa painoa enemmän kuin niiden kauneutta (Rooma, Musei 


Vaticani) 





ROOMALAINEN KRONIKKA 


YLHÄISEN ROOMATTAREN PUKEUTUMISPUUHAT 


Tänä aamuna ylhäinen Cestia on pa- 
halla tuulella. Säikähtäneinä vilkuilevat 
häntä pukevat orjattaret toisiaan. Var- 
sinkaan kampaajattarella ei tänä aamuna 
ole onnea: jo pari kertaa hänen yrityk- 
sensä taikoa korkea ja mutkikas hiusluo- 
mus on epäonnistunut. Valtiatar katselee 
häntä kiukkuisena. 

Jo siitä asti kun orjattaret toivat kau- 
neudenhoitovälineitä — sisältävän pienen 
rasian pöydälle Cestialla on ollut yhtenään 
jotain huomauttamista. Herrattaren tui- 
man ilmeen pelottamana eräs orjattarista 
oli taitamattomasti pudottanut hampait- 
ten pesuun tarkoitetun sarvijauheen maa- 
han. Hampaiden pesu oli jätettävä sik- 
seen ja Cestia sai tyytyä huuhtelemaan 
suunsa vedellä ja raikastamaan hengityk- 
sensä pastillilla. 

Sen jälkeen hän oli vaaninut ehosta- 
mista suorittavien naisten jokaista lii- 
kettä valmiina moittimaan pienimmästä- 
kin huomaamattomuudesta ja ornatrix, 
jonka tehtävänä oli kulmakarvojen nyppi- 
minen, sai haukkumiset joka kerta kun 
karvan kiskaiseminen sattui koskemaan; 
tämä toimitus on tunnetusti hiukan tus- 
kallinen. 

Kauneudenhoitovälineissäkin oli yhte- 
nään moittimista: Cestian mielestä valkoi- 
nen väri, jolla palvelijattaret sivelivät hä- 
nen otsaansa ja käsivarsiaan oli joko liian 
vahvaa tai liian vaaleata ja okravärissäkin, 
jolla kalpeita poskia ja huulia yritettiin 
saada raikkaan värisiksi, oli huomautta- 
mista; puhumattakaan mustasta luomi- 
väristä. Cestian mielestä sitä sai käyttää 
vain aavistuksen verran, sen verran, että 
silmien kauneus korostui. Hän ei halua 
ihmisten sanovan, että hän maalaa liian 
silmiin pistävästi eikä liioin, että aviomies 
huomaa hänen maalaavan. Kaiken va- 
ralta Cestia on kieltänyt mieheltään pää- 
syn huoneeseen pukeutumispuuhien ajaksi 
ja ovella, suljetun oviverhon edessä seisoo 


orjatar järkähtämättömänä estämässä si- 
säänpääsyn jos aviomies sattuisi unohta- 
maan määräykset. Mutta tämä varotoi- 
menpide on tarpeeton, sillä aviomieskin 
valmistautuu parhaillaan lähtemään ulos. 
Hänen pukeutumisensa käy nopeammin 
kuin Cestian. Virkistyäkseen hän pesee kä- 
tensä, kasvonsa ja päänsä, kurlaa hiukan ja 
on valmis. Ulos mennessään hän käy par- 
turin ohi ja poikkeaa ajauttamaan partan- 
sa ja kampauttamaan tukkansa. Myöhem- 
min iltapäivällä hän menee termeihin. 

Kun kampaajatar on saanut työnsä val- 
miiksi, Cestia pukee valkoisen tunikan 
päälle stolan, joka siroina laskoksina ulot- 
tuu jalkoihin asti. Orjattaret sitovat hänen 
uumalleen kultasolkisen vyön. Sen valit- 
seminen lippaassa hyvässä järjestyksessä 
olevien monien vöiden joukosta vie sekin 
aikansa. Kun Cestiaa miellyttää vyön 
väri, on soljen muoto sopimaton, ja kun 
vihdoin löydetään sopiva solki ei vyön väri 
sovikaan calceisiin, kullatusta nahasta val- 
mistettuihin kenkiin, joista Cestia erityi- 
sesti pitää. Ne tosin pannaan jalkaan vasta 
ulos mentäessä: sisällä Cestia käyttää peh- 
meitä, hiekanvärisestä nahasta valmistet- 
tuja kotikenkiä. 

Pari palvelijatarta pitää Cestian edessä 
kreikkalaisen taiteilijan siselöimää hopea- 
peiliä. Kauhistus! Valtiattaren kulma- 
karvat kohoavat, rajumyrsky lähestyy. 
Kampaajatar huudetaan takaisin — eh- 
käpä Cestia antaa ruoskia hänet . . Mutta 
kampaajattarella on onnea: poskeen oli 
jäänyt vain pieni puuterin kokkare! Mutta 
pitäkää kiirettä, sillä Cestia haluaa lähteä 
ulos. Palvelijattaret tuovat lisää koruja. 
Herratar aikoo mennä vierailulle Gaius 
Sestiuksen puolison luokse ja haluaa näy- 
tellä rikkauksiaan, tosin vain kohtuulli- 
sesti prameillen. Kultaisen kaulaketjun 
valitsemiseen menee pitkä aika. Sormuk- 
sia valitaan kolme: yhdessä sädehtii kolme 
itämaista helmeä, toisessa onyks ja kol- 

mannessa sininen kivi. Sillä aikaa kun 
kylmässä hiessä kylpevä kampaajatar aset- 
taa valtiattarensa hiuksille kullalla kirjail- 
lun ja jalokivillä koristetun nauhan Cestia 
valitsee rannerenkaita. Lopuksi kampaa- 
jatar pistää Cestian tukkaan pari kolme 
kultaista hiusneulaa, että kampaus pysyisi 
paremmin, mutta varovasti, hyvin varo- 
vasti, ettei neula vain koskettaisi valtiatta- 
ren hienoa ja jaloa ihoa. 

Korvarenkaat! Ei, nämä eivät kelpaa, 
liian tavalliset, poisheitettävät, sopivat 
korkeintaan härkäkauppiaan €rouvalle. 
Toistaiseksi ne kuitenkin pannaan takaisin 
korurasiaan. 

Onneksi kukaan ei enää muista Lex 
Oppiaa, jonka Cato Cannaen tappion 
jälkeen aikoi säätää. Se oli nostattanut ka- 
pinaan kaikki roomattaret. Että muka 
rannerenkailla ja neuloilla olisi jotain te- 
kemistä isänmaanrakkauden kanssa! Tou- 
hu oli ollut panna koko politiikan sekaisin. 
Hannibalko porttien edessä! Sotahan on 
toisarvoinen asia! 

Mutta Cestia voi ripustaa vielä yhden 
sievän ketjun kaulaansa. Nyt tosin sopisi- 
vat paremmin punaisesta afrikkalaisesta 
nahasta valmistetut kuin kultanahkaiset 
kengät, sillä kaulaketjujen ja kenkien kulta 
kilpailevat keskenään. Mutta vyö ei sovi 
punaisiin nahkakenkiin, puhumattakaan 
soljesta. Ei, kaikki on aloitettava vielä ker- 
ran alusta — Gaius Sestiuksen puoliso voi 
odottaa. 

Kun Cestia lopulta on valmis, hänellä 
on päällään kokonainen omaisuus kultaa 
ja jalokiviä. Hänen hartioilleen asetetaan 
palla ja hän peittää sillä hetkeksi päänsä 
ennen kuin astuu kantotuoliin. Hänellä on 
mukanaan pieni käsilaukku ja viuhka sekä 
auringonvarjo. Tosin näyttää siltä, että 
sade on tulossa, mutta mitäpä siitä! On 
oltava muodin mukainen. 


( Useiden kirjailijoiden mukaan) 


KYLPYJÄ JA VIRKISTYSTÄ KAIKILLE 





Mitään nykyaikaista laitosta ei voi verrata luonteenomaisesti roomalaisiin termeihin: 
Jokaisessa niistä sai lämmin- ja kylmävesikylpyjä ja jokaisessa oli uima-altaita, 
palestroja, museoita ja kirjastoja. Roomalaiset kävivät termeissä hoitaakseen terveyt- 
tään ja virkistyäkseen. Cenaan asti he kävelivät niiden puistoissa ja seurustelivat ystä- 
viensä kanssa. Se oli rentoutumisen hetki työteliään päivän jälkeen kun liiketoimet 
Forumilla ja keskustelut senaatissa olivat päättyneet. 

Virkistymisen ja puhdistumisen tarve Roomassa oli yleinen. Agrippan aloitteesta 
lakattiin kantamasta sisäänpääsymaksuja termeihin ja siitä lähtien kaikkein köy- 
himmät kviriititkin saattoivat käydä niissä. Keisareiden perustamat termit olivat 
suurenmoisia ja niissä oli tarjolla kaikki ajateltavissa oleva mukavuus. Kylpyjen 
ottaminen tuli tavaksi. Päivittäin miljoonat vesilitrat virtasivat ”frigidariumin? vesi- 
säiliöihin ja niistä ”tepidariumin? ja *caldariumin? säiliöihin. Jos ei ollut ehtimiseen 
toistuvia ja merkillisiä sirkushuveja, Rooman kansa vietti vapaan iltapäivänsä ter- 
meissä pelaten pelejä ja kylpien. Termit olivat tämän vielä huolettoman maailman 
ainutlaatuinen ajanviete. Niissä ”mens sana in corpore sano? — josta nykyajan 
ihmiset niin vähän välittävät — oli todellisuutta. 





Sisämaan ihmisinä roomalaiset eivät olleet tottuneet me- 
reen. Vain harvoin he etsiytyivät merenrannikolle, ja hei- 
dän uintiharrastuksensa oli huomattavasti laimeampi kuin 
meidän nykyään. Kylpemisen tarkoituksena oli yksin- 
omaan puhdistautuminen ja tähän tarkoitukseen sopi ma- 
kea vesi luonnollisesti parhaiten: jokien raikas vesi, kylmä 
lähdevesi ja järvivesi. Aluksi roomalaiset eivät rakentaneet 
yleisiä kylpylöitä, sillä heistä oli vastenmielistä riisuutua 
julkisesti. 

Tasavallan aikana, kun tavat vielä olivat ankarat isän oli 
kiellettyä kylpeä poikansa kanssa ja appi-isän vävynsä 
kanssa. Herätti suurta pahennusta, jos joku nainen uskal- 
tautui miesten kylpylään. 

Vuoden 354 jKr. kronikoitsija kertoo, että vasta keisari 
Trajanuksen aikana ”multeres in thermis Traianis laverunt”. 
Mutta emme tiedä oliko naisille varattu oma kylpyhuone 
vai kylpivätkö he yhdessä miesten kanssa. Spartianus ker- 
too Hadrianuksen elämäkerrassa (18, 11), että tämä 
*lavacra pro sexibus separavit?. Hadrianuksen Tiburin huvi- 
lassa olikin kaksi eri rakennusta, joista suurempi oli mie- 

hille ja pienempi, mutta aistikkaampi naisille. Kolmannen 
vuosisadan alussa jKr. Elagabalus (Heliogabalus) peruutti 
Hadrianuksen määräyksen, mutta pian sen jälkeen Alek- 
santeri Severus uudisti sen. Suuressa roomalaisessa huvi- 
lassa Piazza Armerinan varrella on neljänneltä vuosisa- 
dalta jKr. peräisin oleva mosaiikki, joka esittää kymmentä 
nuorta naista harjoittamassa urheilua palestrassa. Heillä on 
päällään kaksiosainen puku, joka muistuttaa bikinejä. Ku- 
vasta voidaan päätellä että ainakin myöhemmin keisari- 
ajalla naisilla oli tapana käyttää kylpylöissä ja palestrassa 
hiukan kevyenlaista uimapukua. 

Pompejin termit ovat ainoat julkiset termit tasavallan ja 
Augustuksen ajalta, jotka tarkoin tunnetaan. Niiden kylpy- 
lärakennus on selvästi jaettu miesten ja naisten puoleen ja 
kumpaankin on omat sisäänkäytävänsä. Tästä huolimatta 
vain harvat naiset kävivät termeissä, sillä niiden maine oli 
yleensä huononpuoleinen. Naimisissa olevat naiset ja nuo- 
ret tytöt käyttivät kotona olevia pesumahdollisuuksia si- 
käli kuin niitä oli. 

Trajanuksen Segoviaan rakentaman akveduktin rohkea konstruktio. Se päättyy 
neljänkymmenenkolmen kaksoiskaaren rivistöön 


KYLVYT 


Kylpemistä roomalaiset alkoivat harrastaa melko myö- 
hään, oikeastaan vasta sen jälkeen, kun he joutuivat hel- 
lenistisen maailman korkean sivistyksen vaikutuksen alai- 
siksi. Sitä ennen roomalaiset peseytyivät kerran viikossa 
perusteellisesti ja muina päivinä he pesivät vain kasvot, 
kädet ja jalat, ts. ne ruumiinosat, jotka helpoimmin likaan- 
tuivat. Taloissa ei ollut kylpyhuonetta, vaan pesutarkoi- 
tuksiin oli varattu keittiön viereinen, pieni ja usein pimeä 
huone, johon helposti sai lämmintä vettä keittiöstä. Puo- 
littain maahan kaivettu tynnyri oli kylpyammeena. Huo- 
neessa oli usein myös makki luonnollisia tarpeita varten ja 
sen nimenä oli lavatrina. Kun kylpyhuone ja makki erotet- 
tiin toisistaan, makkia alettiin nimittää latrinaksi. Senecalla 
oli tilaisuus käydä Hannibalin voittajan Scipio Africanuk- 
sen maatalossa Liternumissa ja hän on kuvannut siellä 
näkemänsä kylpyhuoneen (Epist. 86, 1 ff.). Se oli Senecan 
mielestä ahdas, kolkko ja pimeä, ikkunoita ei ollut ja valo 

tuli seinän raoista. Senecan aikana Scipion kylpyhuone ei 
olisi kelvannut edes orjalle. 

Kirjoituksessaan De re rustica” Cato vanhempi kertoo, 
että hänen nuoruudessaan (toisen vuosisadan viimeisellä 
kymmenluvulla eKr.) ei vielä kylvetty joka päivä. Tämä 
tapa yleistyi vasta seuraavalla vuosisadalla, kreikkalaisen 
vaikutuksen vahvistuessa. Alettiin rakentaa kylpyhuoneita 
keittiön lähelle. Kylpyhuoneeseen kuului kaksi tai kolme 
pientä huonetta ja niissä oli kiviset, myöhemmin marmori- 
set ammeet ja altaat (ladra). Tällaisia ovat Pompejin yl- 
häisten talojen kylpyhuoneet toiselta samnilaiskaudelta. 
Casa del Faunossa on yksi kylpyhuone ja Casa del Labirin- 
tossa on kolme kylpyhuonetta, joiden varusteet tosin ovat 
alkeelliset. Casa di Diomedessä on jo täydellinen pieni kyl- 
pylä, johon kuuluu myös uima-allas ja palestra. Livian 
talossa Palatinuksella kiinnittyy huomio pariin huonee- 
seen, joissa on kuumavesilaitos. 

Siitä lähtien, kun alettiin sisustaa erityisiä huoneita kyl- 
pyhuoneiksi, niitä nimitettiin balineumiksi tai balneumiksi. 

Caracallan termit ja Via Appian halkaisema kaupunginosa Aventinuksen Palatinuksen ja Caeliuksen välissä. 
Entisöinti (Rooma, Museo della Civiltä Romana) 


Monikkomuotoa balinea tai balnea käytettiin yleensä julki- 
sista. kylpylöistä. Kaupunkien viranomaisten ja keisarien 
keisariajalla perustamia suuria kylpylaitoksia nimitettiin 
termeiksi. Termit palvelivat myös muita tarkoituksia kuin 
kylpemistä. Nimitys lavacrum kuuluu tavallisesti arkikie- 
leen ja tarkoittaa suihkulähdettä altaineen. 

Jos taloon haluttiin rakentaa kylpyhuone, se edellytti 
tietenkin, että oli riittävästi tilaa käytettävissä ja että ve- 
densaanti oli turvattu. Vanhimmat akveduktit olivat ka- 
dun alla ja niistä saivat veden vain sellaiset kylpyhuoneet, 
jotka sijaitsivat alavilla paikoilla olevien talojen pohjaker- 
roksissa pääjohtojen läheisyydessä. Sen sijaan monikerrok- 
sisten insuloiden yläkerrosten asukkaiden, kuten korkeilla 
paikoilla sijaitsevien talojenkin, oli pakko noutaa vesi 
julkisista kaivoista. Ne saattoivat tyydyttää vedentarpeen 
vain osittain. Vasta kun korkealla” sijaitsevat akveduktit 
valmistuivat, voitiin kukkuloilla sijaitseviin taloihin johtaa 
suuria vesimääriä. Näistä akvedukteista pantiin jo Augus- 
tuksen aikana osittain kuntoon Agua Marcia ja Agua 

Claudian ja Agua Anio Novuksen rakennuttivat Claudius 
ja Caligula. 

Esikaupungeissa oli enemmän tilaa ja myös vedensaanti 
oli niissä helpompaa kuin keskikaupungilla. Tästä syystä 
niiden asumuksia rakennettaessa voitiin kiinnittää aivan 
erityistä huolta kylpyhuoneisiin. Usein niiden yhteyteen 
rakennettiin myös uima-allas ja palestra. 

Vakinaista lämmityssysteemiä ei vielä tunnettu. Läm- 
mitykseen käytettiin hiilipannuja (foculi). Pliniuksen (Nat. 
Hist. IX, 79 ja XXVI, 8) ja Valerius Maximuksen (IX, 1) 
kertoman mukaan eräs Sergius Orata -niminen mies keksi 
lattialämmityksen ensimmäisen vuosisadan alussa eKr. 
Hän sijoitti uunin lattian alle välilattian päälle. Hänen 
keksintönsä perustui siihen, että perustuksen tasossa kulke- 
van lattian päälle rakennettiin toinen lattia, jota kannatti- 
vat kuusikymmentä senttiä korkeat pienet tiilipilarit tai 
saviputket (suspensurae caldariorum). Suuresta aukosta (prae- 
jurnium), eräänlaisesta uuninsuusta, jonne päästiin ulko- 
puolella olevasta käytävästä, voitiin lattioiden väliseen 


Kylpyhuone ja sen alla olevat "uunit ; sus- 
pensurae caldariorumin avulla lämmi- 
tettiin lattia. Entisöinti (Rooma, Museo 
della Civiltä Romana) 


tyhjään tilaan, lämmityshuoneeseen (hypocaustum), pistää 
palavia risukimppuja ja tällä tavalla lämmittää koko ylä- 
lattia. Myöhemmin tätä lämmityssysteemiä vielä paran- 
nettiin, kun seinien rakentamiseen alettiin käyttää ”jalal- 
lisia? tiiliä (tegulae mammatae), joiden väliin jäi tyhjä 
tila tai suorakulmaisia putkia (alveoli, cuniculi). Samalla 
kun ne vastasivat eräänlaisia savuhormeja ja paransivat 
tulen vetoa, ne myös lämmittivät seiniä. Usein seinät pääl- 
lystettiin mosaiikilla tai marmorilevyillä, jotka kiinnitet- 
tiin pienen pienillä pronssinauloilla. 


JULKISET KYLPYLÄT 


Ensimmäiset julkiset kylpylät olivat yksityisten omilla 
varoilla rakennettuja. Ne sijoitettiin vuokratalojen (ta- 
bernae) pohjakerrokseen ja niissä oli vain muutama huone 
ja sisustus oli sattumanvarainen. Ne olivat yleiskylpylöitä ja 
ne sijaitsivat usein majatalojen tai hämäräperäisten paik- 
kojen yhteydessä. Niissä voitiin ottaa sekä kuuma- että kyl- 
mävesikylpyjä. Kylvyn jälkeen saatiin sekä hierontaa että 
voitelua, jotka olivat hyviä reumatismin hoitoon ja luuviko- 
jen parantamiseen. Pääsymaksu oli yksi sestertius, mutta 
kaikkine kuluineen maksu saattoi kohota kahteen denaa- 
riin, kuten keisari Diokletianuksen palkkoja koskevasta käs- 


94 





kykirjeestä ilmenee. Kylpylöiden rikkaat omistajat antoivat 
usein klienteilleen ilmaisen pääsyn laitokseensa. 

Rooman neljäntoista kaupunkialueen luettelossa keisari 
Konstantinuksen ajalta mainitaan 856 kylpylää. Martialis 


Kaksoisvesipyörä Pompejista, Stabiaen termeistä. Sitä 
käytti paineen alainen vesisuihku (Rooma, Museo della 
Civiltä Romana) 











Termeissä oli monta osastoa: kylpylöitä, kirjastoja, palestroja, puutarhoja ja kävelyhalleja. Kaikkia niitä rooma- 
laiset pitivät välttämättöminä. Termien vesihuolto oli järjestetty akvedukteilla, jotka toivat veden kaukaisista läh- 
teistä kaikkiin kaupunginosiin. Entisöinti ( Rooma, Museo della Civiltä Romana) 


on kuvannut muutaman näistä kylpylöistä, joista monet 
vielä keisarikauden ensimmäisellä vuosisadalla olivat hy- 
gieenisiltä olosuhteiltaan erittäin huonot. Erityisesti toisen 
kirjan neljästoista epigrammi on lukemisen arvoinen. Se 
kuvaa parasiitti Seliusta, joka keksii jos jonkinlaisia kons- 
teja saadakseen jonkun tarjoamaan itselleen aterian. Vie- 
railtuaan tuloksettomasti Europan puistoissa, Saepta lulias- 
sa, Iseumissa ja Pompeiuksen pylväshalleissa, hän alentuu 
jo menemään Fortunatuksen ja Faustuksen kylpylöihin, 
Grylluksen pimeään ja Lupuksen vetoiseen kapakkaan. 
Hän kylpee ja kylpee yleisissä kylpylöissä, mutta uurastuk- 
sestaan huolimatta ei löydä ketään, joka kutsuisi hänet 
vieraakseen. Perusteellisesti pestynä hän lopulta palaa ta- 
kaisin kauniin Europan viileisiin puksipuulehtoihin kat- 
soakseen vielä kerran löytyisikö ystävää, joka kutsuisi hänet 
aterialle. Epigrammi kuvaa niitä kylpylöitä, jotka olivat 
pääasiallisesti tyhjäntoimittajien ja veijareiden kokoontu- 
mispaikkoja. Tällä tavalla he saivat aikansa kulumaan. 
Usein ne olivat myös varkaiden ja murhamiesten lymypaik- 
koja. 

Septimius Severuksen ajalta peräisin olevaan Rooman 
marmoriseen asemakaavaan on merkitty useita yksityis- 
taloissa olevia julkisia kylpylöitä. Ne voi tuntea huoneesta, 
jossa on apsis (siinä oli tavallisesti caldarium) ja pyöröra- 
kennuksesta (frigidarium) sekä myös useista yksityiskylpyjä 
ja hierontaa varten varatuista pikku huoneista. 

STABIALAISET TERMIT 


Vanhin säilynyt julkinen kylpylaitos on ns. stabialainen 
Pompejissa. Kaikki huoneet ovat yhteiskylpylöitä, mutta 
niiden keskinäinen järjestely osoittaa jo suurta harkintaa. 
Termeihin päästään palestrasta, jota kolmelta taholta ym- 
päröivät pylväshallit. Neljännellä sivulla on uima-allas, 
jossa on juokseva vesi. Oikealla on miesten kylpylä. Siihen 
liittyy kaksi huonetta, joista toinen on odotushuone ja toi- 
nen pukeutumishuone (apodyterium). Jälkimmäisessä on 
suuri istumapenkki ja rinnan korkeudella seinäniSSit (sy- 
vennykset) vaatteita varten. Kattoholvissa on taidokkaat 
— tosin myöhemmältä ajalta periytyvät — stukkokoris- 
teet. Pukeutumishuoneesta päästään frigidariumiin, ympy- 
ränmuotoiseen, usein kupolikattoiseen huoneeseen, tai 
tepidariumiin. Jälkimmäisessä pidettiin aina tiettyä keski- 
lämpötilaa ja se palveli väliasteena siirryttäessä kylmästä 
kylvystä kuumaan tai päinvastoin. Tällä tavalla ei jou- 
duttu alttiiksi liian suurille lämmön vaihteluille. Tepida- 
riumiin liittyi kuumakylpy (caldarium), jossa oli kuuma- 
vesiallas ja pyöreä pesuallas (alveus tai calda lavatio). Kaik- 
kien huoneiden seiniin oli käytetty tegulae mammataeita, 
joiden muodostamissa *kanavissa' lämpö kulki. 

Stabialaisissa termeissä ovat jo alkuisina ne piirteet, 
jotka myöhemmin esiintyvät täydellisinä lääketieteellisten 
näkökohtien mukaan rakennetuissa kylpylaitoksissa. Kyl- 
peminen sujui seuraavaan tapaan. Astuttiin kuumaan 


huoneeseen, jossa otettiin höyrykylpy: hikoilu eritti vahin- 
golliset aineet ruumiista. Välillä iho kuivattiin ja sen jäl- 
keen jatkettiin hikoilemista kuumassa kylvyssä. Sieltä men- 
tiin tepidariumiin, jonka lämpimässä ilmassa käveltiin 
hetkinen edestakaisin. Sieltä sukellettiin kylmään veteen 
verenkierron edistämiseksi. Lopuksi hieronta ja voitelu 
öljyllä ja hajuvoiteilla antoivat uusia voimia sekä norjistivat 
lihaksia ja verisuonia. 

Kylvyn jälkeen kylpyvieraat menivät takaisin pales- 
traan, jossa mm. voimistelulla, pallopeleillä, juoksulla ja 
painilla harjoitettiin ruumista. 

Naisten kylpyläosasto oli järjestelyltään saman tapainen, 
vaikka pienemmässä mittakaavassa. Se sijaitsi palestraa 
vastapäätä olevalla alueella ja siinä oli oma sisäänkäytävä. 
Kylpyläosastojen välillä oli metallisia patoja, joissa vesi 
lämmitettiin. Niitä oli tavallisesti kolme. Vitruvius nimit- 
tää niitä (V, 10, 1) caldariumiksi, tepidariumiksi ja frigidariu- 
miksi. Ne oli asetettu päällekkäin siten, että kun caldariu- 
mista otettiin kuumaa vettä, tepidariumista virtasi lämmintä 
vettä tilalle samalla kun frigidariumista tuli kylmää vettä 
tepidariumiin. Padat lämmitettiin samasta uunista. 


POMPEJIN FORUMIN TERMIT 


Pompejin Forumin termit on rakennettu samaan tapaan 
kuin stabialaisetkin. Ne perustettiin pian siirtokunnan pe- 
rustamisen jälkeen (vuoden 80 jälkeen eKr.) kaupungin 
viranomaisten toimesta yleisillä varoilla. Molemmissa kyl- 
pylaitoksissa saattoi yhtaikaa kylpeä 20—30 henkeä. Luku- 
määrä on melko pieni verrattuna kaupungin asukaslukuun, 
joka Vesuviuksen purkauksen aikoihin oli n. 20 000. Kol- 
mannen kylpylaitoksen ns. keskustermien tilat olivat suu- 
remmat ja uudenaikaisemmat kuin molempien muiden, 
mutta se oli vasta rakennuksenalaisena kaupungin tuhou- 
tuessa v. 79 jKr. 

Keskustermien jäännöksistä voi kuitenkin päätellä, että 
oli paljon edistytty: ikkunoiden kautta, jotka avautuivat 
puistoihin ja sisäpihoille saatiin enemmän valoa ja ilmaa 
kuin muissa termeissä. Lisätilat olivat avarat: niihin kuului 
oleskelu- ja virkistyshuoneita sekä kirjastoja ja vierasma- 
joja. Juuri näihin aikoihin näitä lisätiloja alettiinkin pitää 
asiaan kuuluvina kaikissa suurissa termeissä. 

Uutuudet olivat varmasti lähtöisin pääkaupungista. 
Seneca kirjoittaa ( De vita beata 7): * Aikaisemmin kylpylät 
olivat ahtaita ja pimeitä ja esi-isämme uskoivat, että vain 
siellä on lämmin, missä ei milloinkaan ole valoisaa... 
Nykyään me sensijaan pidämme kylpylänä vasta sellaista 

paikkaa, jonne suurista ikkunoista pääsee auringonvalo 
varhaisesta aamusta auringonlaskuun saakka. Peseminen 
yksin ei riitä; samalla haluaisi myös ottaa aurinkoa ja 
nähdä kylpylästä maan ja meren kaukaisuudessa.? 

Emme tiedä käytettiinkö lisätilojen uutta, harkittua jär- 
jestelmää ensimmäisen kerran Pompejissa vai oliko esikuva 
saatu itäisen Välimeren maista. Toistaiseksi eivät Aleksan- 
drian, Pergamonin, Deloksen eivätkä edes Ateenan kaivauk- 
set ole tuoneet päivänvaloon mitään vastaavanlaista, vaikka 
näillä kaupungeilla oli yhteyksiä Pompejiin ja vaikka Cam- 
panian maakunta, jossa Pompeji sijaitsi, muuten sai vaikut- 
teita niiden korkeasta kulttuurista. Mahdollisesti Roomas- 
sa, Marskentän vilkkaissa kortteleissa, oli jotain vastaavan- 
laista, mutta mittasuhteiltaan se Roomassa vallitsevan tont- 
tipulan vuoksi ei missään tapauksessa ollut Pompejin kes- 
kustermiin verrattavissa. 

Mutta Augustuksen aikaan asti Roomasta puuttui kau- 
pungin arvon mukainen, viranomaisten valvonnassa oleva 
kylpylaitos. Tilannetta helpotti Agrippa, joka yksityisva- 
roillaan rakennutti Marskentälle erittäin komeat ensimmäi- 


* set yleiset termit. Niiden paikalla olevat rakennusjäännök- 


set kuuluvat myöhemmän keisariajan rakennukseen, jonka 
pohjapiirros todennäköisesti kuitenkin oli sama kuin Agrip- 
pan termien. Itse pohjapiirros on meille tuttu Forma Urbis 
Severianasta. Jäännösten ja pohjapiirroksen perusteella 
voimme päätellä, että päähuoneet olivat vielä vanhassa, 
eivätkä kuten myöhemmin, akselin suhteen symmetrisessä 
järjestyksessä, siis: apodyterium, frigidarium, tepidarium ja 
caldarium. Keskellä oli komea kupolikattoinen pyöreä sali, 
jota nykyään nimitetään ?Arco della Ciambellaksi?. Sen 
lävistäjä on 25 metriä, ja kupoli on keskeltä avoin. Pohja- 
piirros on ristinmuotoinen ja ristin päissä on kaikissa nel- 
jässä puoliympyrän muotoinen niSSi. Tätä symmetriaa 
käytettiin ensimmäisen kerran vasta keisari Neron Mars- 
kentällä olleissa termeissä. 


AGRIPPAN TERMIT 


Agrippan termejä nimitettiin alkuaan virallisesti */aco- 
micumiksi”. Nimen on meille kreikankielisessä muodossa — 
*Aanwvindv? — välittänyt Cassius Dio (LIII, 27, 1). Vasta 
myöhemmin niitä alettiin kutsua samalla nimellä kuin 
muita kylpylöitä: lavacrum, thermae. Vitruviuksen mukaan 
(V, 20, 5) laconicum oli suunniteltu siten, että se varastoi 
mahdollisimman suuren lämpömäärän. Siinä oli hikoilu- 
sauna (assa sudatio) höyry- ja ammekylpyjä varten, jotka 
erityisenä hoitokuurina annettiin heti kylmän kylvyn jäl- 





Nymfaion, nymfeille pyhitetty lähde. Sitä ympäröivät kävelyhalli ja pienet pyhäköt. Ns. Dianan temppelin entisöinti 
Ntmesistä ( Rooma, Museo della Civiltä Romana) 


keen (sudare ad flamman, ad ignem). Vitruvius laskee laconi- 
cumin hikoilusaunojen joukkoon ja antaa siitä seuraavia 
tietoja: ”Laconicum ja hikoilusaunat on rakennettava tepida- 
riumin viereen ja kupolin alkuun laskettuna niiden on ol- 
tava yhtä korkeita kuin leveitäkin; myös tepidariumissa on 
oltava katon keskellä aukko valoa varten ja siitä riippuu 
ketjuista kuparikatos, jota lämmön säätelemiseksi voi nos- 
taa ja laskea.” 

Agrippa rakennutti termien viereen myös uima-altaan, 
stagnum. Se oli niin suuri, että Neron huonomaineinen pre- 
toriaanipäällikkö Tigellinus myöhemmin järjesti sinne lai- 
vojen vetämän lautan, jolla pidettiin pidot (convivium). 
Stagnumin ja varsinaisten termien välille Agrippa rakennutti 
teitä, joiden varsille istutettiin laakeri- ja puksipuita (lau- 
reta, buxeta), jotka oli leikattu siten, että roomalaiset niiden 
varjossa saattoivat seurustella ja käydä kauppaakin. Kir- 
jeissään Pontoksesta (Epistulae ex Ponto I, 8, 38ff) Ovidius 
surumielisenä muistelee hetkiä, joita hän ystäviensä kanssa 
oli viettänyt Marskentän kauniissa puutarhoissa (pulchri 

horti) Stagnumin ja Euripuksen rannoilla. Strabo taas ker- 
too (XIII, s. 590) Lysippoksen veistämästä makaavasta 
leijonasta, joka koristi erästä Agrippan lehdossa kulkevaa 
tietä. Euripus oli sen kanavan nimi, jota myöten Stagnumin 
liikavedet virtasivat Tiberiin. Kanavan rannalla oli penk- 
kejä, joilla kirjailijoiden ja filosofien oli tapana istua ja kes- 
kustella tai lukea runojaan. 


ROOMALAISET JA TERMIT 


Kuten edellä esitetystä Senecan kuvauksesta voi pää- 
tellä, termien luonne alkoi muuttua. Niiden tarjoamien 
monien muiden etujen rinnalla kylpeminen alkoi muuttua 
melkeinpä toisarvoiseksi asiaksi. Termeissä sai ennen kaik- 
kea apua moniin sairauksiin. Tiedämme jo, että höyry- 
kylpyjä varten oli erityiset huoneet; toisissa huoneissa an- 
nettiin hyväntuoksuista öljy- ja salvahierontaa (oleoteria ja 


conisteria). Myös painijoita varten oli huoneita, joihin he 
painiottelun jälkeen voivat mennä pitkälleen (districtaria). 
Siellä taitavat orjat puhdistivat heidän ruumiinsa siitä san- 
nan ja öljyn sekoituksesta, jolla painijoiden oli tapana voi- 
della ruumiinsa ennen ottelua: voitelu auttoi heitä luiskah- 
tamaan vastustajansa käsistä. Sieltä saattoi mielensä mu- 
kaan mennä joko caldariumiin tai frigidariumiin. Jos tunsi 
itsensä liian vanhaksi osallistuakseen palestran harjoituksiin 
tai jos ne muusta syystä eivät huvittaneet, voi mennä käve- 
lemään varjoisille teille (xysti), istuutua nymfaionin tai 
kaivon lähelle ja nauttia myös talvella viileydestä. 
Roomalaiset pitivät nimittäin enemmän kylmästä kuin 
lämpimästä. Pienestä pitäen he olivat tottuneet nukkumaan 
lämmittämättömissä huoneissa, joissa tavallisesti ei ollut 
edes puuovea vaan ainoastaan oviverho. Sillä tavalla ruu- 
mis karaistui ulkoilmaelämään ja sai vastustuskykyä hengi- 
tyselinten tauteja vastaan. Pompeiuksen aikoihin lääkäri 
Asklepiades paransi monia sairauksia kylmävesikuureilla ja 
Antonius Musa vahvisti Augustuksen horjuvaa terveyttä 
määräämällä hänelle kylpyjä Gabin pienessä järvessä. Sue- 
tonius kertoo (Aug. 82), että Augustus kesäisin nukkui 
avoimen oven vieressä tai, jos siinäkin oli liian kuuma, pe- 
ristyylissä kaivon lähellä. Keisari antoi usein voidella ruu- 
mistaan ja hikoiltuaan ad flammam hän otti suihkun haa- 
leassa tai vain auringon lämmittämässä vedessä. 
Massiliasta kotoisin oleva lääkäri Charmis, joka eli Neron 
aikoihin käytti myös kylmävesikuureja parannuskeinona. 
Tällä parannusmenetelmällä oli paljon kannattajia (psy- 
chrolutes). Usein nämä päättivät hillittömät tanssinsa hyp- 
päämällä jääkylmään veteen. Dianan nymfaioniksi kutsuttu 
maanalainen holvi, joka v. 1923 löydettiin Via Livenzalta, 
oli mahdollisesti tämän lahkon kokoontumispaikka. Mutta 
kylmää kylpyä pidettiin uskonnollisista syistä riippumatta- 
kin usein parempana kuin lämmintä: monista roomalai- 
sista taloista on löydetty uima-altaita, joissa uitiin myös 
talvella. Senecalla oli tapana uida jopa keskitalvellakin Ti- 
berissä tai puutarhaan asetetussa kylpyaltaassa, jonka vesi 
oli saanut lämmetä auringossa (baptisterium) etukäteen. 
Nymfaioneitten suuri lukumäärä, näiden puolittain 
maanalaisten luolien, joissa oli suihkulähteitä ja joiden 
ilma aina oli raikas, kertoo roomalaisten mieltymyksestä 
viileisiin paikkoihin. Jokaisessa roomalaisessa huvilassa oli 
nymfaion tai puolittain maanalainen pylväskäytävä, jonka 


Horti Licintanin nymfaionista, jota kutsutaan myös Mi- 
nerva Medican temppeliksi ( Rooma, Museo della Civiltä 
Romana) 

Forumin termien caldarium Pompejissa nykyisellään 








kapeasta ikkunasta tuleva viileä ilma teki sen roomalaisten 
mielestä miellyttäväksi kävelypaikaksi. Oli olemassa taulu- 
koita, joista saattoi nähdä montako kertaa oli käveltävä 
prandiumin ja montako cenan jälkeen pylväskäytävä päästä 
päähän tai puiston käytävillä jos halusi pitää ruuansula- 
tuksensa hyvässä kunnossa. 

Melkeinpä vastenmielisyyttä tuntien astuu nykyään 
Pompejin vanhoihin ns. atriumtaloihin, joiden kaikki huo- 
neet ovat pienelle, hämärälle ja kostealle sisäpihalle päin ja 
joissa ei ole lämmitystä, ei ikkunoita, ei ovia — ainoastaan 
matto oviverhona. Kuitenkin Pompejin asukkaat asuivat 
vuosisatoja näissä taloissa. Roomalaisten asumukset tuskin 
poikkesivat niistä paljoakaan, sillä keskiluokan elintaso py- 
syi kaikkialla samanlaisena ainakin ensimmäiselle vuosi- 
sadalle jKr. Mutta vuoden 64 tuhoisan tulipalon jälkeen 
alkoi kaupungin jälleenrakentaminen Neron rakennus- 
suunnitelman mukaan. Siitä kertoo Tacitus (Ann. XV, 43): 
*Kaikkien näiden määräysten ansiosta jälleenrakennettu 

Nymfeille pyhitetty uima-allas Villa Hadrianan »Canopuksessa». 


kaupunki varmasti kaunistu? (insuloita ei enää saanut ra- 
kentaa yhteen, vaan niiden piti seisoa vapaasti; katuja oli 
levennettävä ja niille rakennettava pylväskäytäviä ja jalka- 
käytäviä, talojen korkeutta oli rajoitettava). Mutta Tacitus 
jatkaa: Kaikesta huolimatta jotkut ihmiset pitivät vanhaa 
rakennustapaa terveellisempänä, koska kapeat kadut ja 
korkeat talot suojasivat paremmin polttavalta auringolta.” 
Perustelut poikkesivat siis täysin nykyisen hygienian pe- 
riaatteista. 


NERON TERMIT 


Neron Marskentällä, Agrippan termien pohjoispuolella 
olevien termien pohjapiirros merkitsee huomattavaa uudis- 
tusta. Varmaa ei ole onko uudistus Neron toimeenpanema. 
Hän tosin rakennutti termit keventääkseen painetta Agrip- 


pan termeissä, mutta uudistus voi olla Aleksanteri Severuk- 
senkin toimeenpanema, joka v. 227 jKr. rakennutti termit 
uudelleen ja antoi niille itsensä mukaan nimen Thermae 
Alexandrinae. 

Asteittain kehittyvän uudistuksen ideana oli rakennus- 
kompleksin ankara symmetrisyys. Rakennuksen akselilla 
olivat frigidarium, tepidarium ja kupolikattoinen calda- 
rium, jonka ikkunoista oli vapaa näköala puistoon ja puis- 
tokäytäville. Akselilla olevat huoneet hallitsivat rakennus- 
kompleksia. Niihin nähden sijoittuivat symmetrisesti ra- 
kennuksen molempien puoliskojen huoneet siten, että nii- 
den huonetilat vastasivat tarkoin toisiaan. Molemmissa ra- 
kennuksen puolikkaissa oli tavallisesti palestra urheiluhar- 
joituksia varten sekä hoitohuoneet aikaisemmin selostet- 
tuja tarkoituksia varten. Palestran vieressä sijaitsi usein 
myös gymnasium (ephebeum) atleettisia harjoituksia var- 
ten. Myös Neron termeissä oli gymnasium joskin se pian 
paloi. Se sijaitsi mahdollisesti samassa paikassa, jonne Dio- 
kletianus myöhemmin rakennutti suuren stadionin (nykyi- 
sen Piazza Navonan varrella) eikä palestran yhteydessä 
kuten myöhemmin. 

Tästä lähtien symmetriasta tulee arkkitehtoninen normi, 
jota sovelletaan termeihin sekä Roomassa että melkein 
kaikkialla muuallakin Rooman valtakunnan alueella. 

Tituksen termit rakennettiin tosin vielä vanhaan tyyliin 
Esguilinuksen kukkulan rinteeseen siten, että ne katsoivat 
Kolosseumiin päin. Kylpylaitos vaikutti komealta, mutta 
hoitotilat olivat ahtaat ja vaatimattomat. Tämä rajoitti 
kylpijöiden lukua. 

Roomalaisten termien täydellinen uudelleen suunnittelu 
tehtiin vasta Domitianuksen alulle panemassa Collis Op- 
piuksen kylpylässä. Rakennuskompleksi valmistui Traja- 
nuksen aikana ja sai hänen mukaan nimensä. Akselisym- 
metria säilytettiin, mutta tästä lähin kylpy oli roomalai- 
selle muutakin kuin pelkkä hygienian vaatimus: se kuului 
välttämättömänä osana hänen uuteen elämänmuotoonsa, 
joka piti sekä henkeä että ruumista tärkeänä, yhdisti miel- 
lyttävän hyödylliseen ja soi mahdollisuuden viettää iltapäi- 
vänsä mukavasti. 

Jo Agrippan aikana termejä oli laajennettu muutamilla 
erikoiskäsittelyä varten varatuilla huoneilla. Domitianus 
täydensi kehitystä rakennuttamalla kaksi hyvin varustettua 
kirjastoa — toisen kreikan kielisiä, toisen latinan kielisiä 
tekstejä varten. Erääseen lisärakennukseen sijoitettiin oles- 
kelu- ja virkistyshuoneita. Kirjastojen rauhaa lisäsi, että 
kylvyt olivat päärakennuksessa. Päärakennuksen ympärillä 
oli puutarhoja suihkulähteineen ja kuvapatsaineen (ges- 
tationes, circini, ambulationes, nymphaea, musaea). Kylpylä- 
alueen erotti ympäristöstä aitauksen tapainen matalahko- 

jen rakennusten rengas, joka lisäsi alueen miellyttävää rau- 
haa. 

Via Novan varrella sijaitsevien Caracallan termien hal- 
litsevana piirteenä on akselien leikkauspisteessä oleva kes- 
kushalli, joka erottaa molemmat symmetriset puolet toisis- 
taan. Seurusteluhuoneiden lukua on lisätty ja niiden sisus- 
tus on tullut entistäkin ylellisemmäksi. 

Keisarien suuret termit täyttivät täysin tarkoituksensa: 
kaupungin väestö sai niissä yhteis- ja yksityiskylpyjä asiaan 
kuuluvine erikoiskäsittelyineen. Samalla ne aukioloaika- 
naan kello yhdestä päivällä auringonlaskuun saakka antoi- 
vat tilaisuuden huolettomaan ajanviettoon niillekin, jotka 
asuivat kaupungin epäterveellisissä ja pahamaineisissa 
kortteleissa. Myös Diokletianuksen Viminaliksella ja Kons- 
tantinuksen Ouirinaliksella sijaitsevat termit edustavat 
tätä sosiaalisia periaatteita ilmentävää arkkitehtuuria. 


CARACALLAN TERMIT 


Parhain yleisönpalvelu oli Caracallan termeissä. Sekä 
pää- että sivurakennusten kellarikerroksen lävistivät pitkät 
käytävät, joita myöten voitiin mukavasti kuljettaa vau- 
nuilla puut uuniin ja kylpyvaatteet paikasta toiseen. Käy- 
tävät olivat riittävän leveät, että vaunut voivat niillä si- 
vuuttaa toisensa, ja luonnollisesti myös palveluskunta käytti 
niitä kulkutienään. Käytävistä johtivat portaat ylempiin 
kerroksiin ja myös lattialuukkuja käytettiin. Pyöreitten sa- 
lien alla vaunut pääsivät kääntymään: näissä kohdissa oli 
tietyn välimatkan päässä toisistaan myös sisään- ja ulos- 
käytäviä. Paksuun muuriin hakattuja portaita pitkin pal- 
veluskunta voi kylpyvieraita häiritsemättä liikkua kerrok- 
sesta toiseen kellarista katolle saakka. Puut varastoitiin 
caldariumin alle, ja kylpyhuoneiden lähellä oli kaappeja, 
joissa säilytettiin liinavaatteet ja työkalut. Seinissä ja lattias- 
sa oli tiheä putki- ja kanavaverkko, jota myöten säiliöihin 
ja kylpyihin saatiin vesi. 

On laskettu että sekä Caracallan että Diokletianuksen 
termeissä voitiin samaan aikaan palvella 1 600 ihmistä; 
päivää kohti se merkitsi keskimäärin 5 000 kylpyvierasta. 
Trajanuksen termeihin ei mahtunut aivan yhtä paljon vä- 
keä. Vain poikkeustapauksissa termit olivat auki yölläkin 
muutaman tunnin; silloin salit valaistiin suurilla pronssi- 
valaisimilla. Suurta vierailijoiden määrää hoitamaan tar- 
vittiin ainakin 10 000 palvelijaa. Voi vain kuvitella sen ih- 
mispaljouden määrän, joka päivittäin liikkui termeissä. 
Sellainen rakennuskompleksi oli kaupunki kaupungissa 
puistoineen, kirjastoineen, virkistyspaikkoineen ja palest- 


roineen; siellä oli moniväristä marmoria, pylväitä, friisejä, 
koristelistoja ; kuvapatsaita niSSien ja gallerioiden koristuk- 
sena; lattiamosaiikkeja, joiden väreihin seinille osuva au- 
rinko heijastui ja ammeita, jotka usein oli valmistettu yh- 
destä ainoasta — kaukaisimmista provinsseista tuotetusta 
— marmorikappaleesta. 


MAAKUNTIEN TERMIT 


Toiselta vuosisadalta jKr. maakuntien suuret kaupungit 
yrittivät kilvan rakentaa samanlaisia suuria termejä kuin 
oli Roomassa. Afrikkalaiset olivat niistä komeimpia: Leptis 
Magna Septimius Severuksen ajalta, Timgad (Colonia Mar- 
ciana Traiana Thamugadi), jossa oli useita kylpylöitä, Kyre- 
nen ja Lambaesiksen kylpylät. Belgien Galliassa sijaitsivat 
Trierin keisaritermit, jotka neljännellä vuosisadalla jKr. 
saivat nykyisen muotonsa. Kuuluisat ovat myös Antoninus 
Piuksen Lyydian Efesokseen rakennuttamat termit. 

Kylpylöiden yksityiskohdat vaihtelivat ilmaston mu- 
kaan: Afrikassa käytettiin paljon luontoon rakennettuja 
uima-altaita ja palestroja, mutta yleensä siellä ei ollut laco- 
nicumia eikä tepidariumia lämmitetty. Galliassa sen sijaan 
suosittiin kuumia kylpyjä ja huoneet olivat umpinaisia ja 
lämmitettyjä. 

Muutamissa kaupungeissa oli termien lisäksi myös muita 
kylpylöitä, joissa sai kylpeä jodi- ja rikkipitoisissa terveys- 
lähteissä ja ottaa myös rautapitoisia hiekka- ja savikylpyjä. 
Kuuluisimmat kylpylät, joissa sai rikkihöyrykylpyjä olivat 
Baiaessa ja Puteolissa. Siellä olevia suuria rakennuksia pi- 
dettiin aikaisemmin erehdyksestä milloin Merkuriuksen, 
milloin Dianan tai Apollon temppeleinä, mutta todellisuu- 
dessa niissä oli ollut parantola, jossa sairaat saivat apua 
erityisesti nivelreumaan ja reumatismiin. Hyvin paljon har- 
rastettiin hiekkakylpyjä. Ellei hiekkaa ollut paikalta saata- 
vissa, sitä kuljetettiin pitkienkin matkojen takaa, minkä 
jälkeen se lämmitettiin keinotekoisesti. Villa Hadrianassa 
Tiburissa on hiekkakylpyjä varten oma huone (heliocami- 
nus): se on suuri ympyränmuotoinen huone, jonka avarat 

Nymfaion ns. Casa della Fontana Grandessa Pompejissa 


pylväskäytävät aukeavat länteen. Huoneen keskellä on 
allas, jonne laskeudutaan paria askelmaa pitkin: altaan 
saattoi täyttää hiekalla haluttuun korkeuteen asti. Hiekka 
lämmitettiin alhaalta käsin samaan tapaan kuin calda- 
riumkin. Tämän huoneen ympärillä oli muita lämmitet- 
tyjä huoneita, joita myös käytettiin hoitotarkoituksiin. Tä- 
män tyyppisiä huoneita oli epäilemättä kaikissa suurissa 
yleisissä kylpylöissä, joissa roomalaiset huolehtivat ruu- 
miinsa terveydestä ja puhtaudesta. 


ROOMALAINEN KRONIKKA 


KAIKKI KÄYVÄT TERMEISSÄ 


Termeissä on kova meteli. Onnellinen 
se, joka kotonaan voi nauttia niiden tar- 
joamista virkistyksistä. Mutta jos omistaa 
vain pesualtaan ja ikkunattoman huoneen 
kyökin takana, tai rakastaa seuraa, tark- 
kailee mielellään ihmisiä ja pitää kansan- 
omaisesta. vitsailusta — silloin on mukavaa 
mennä termeihin. 

Toimistossa, kaupassa, työpajassa vie- 
tetyn työteliään päivän jälkeen tällainen 
virkistys on välttämätön. Käsittelyn jäl- 
keen tuntee itsensä uudesti syntyneeksi, 
vaikka meteli paneekin pään hiukan hu- 
misemaan: juomia, makkaroita, pähki- 
nöitä, leivonnaisia tarjoavien kaupusteli- 
joiden huudot, ystävien äänekkäät terveh- 
dykset, joita höyryjen keskellä satelee huo- 
neen toisesta päästä toiseen. Kun tähän 
kuoroon vielä yhtyvät majatalojen tarjoi- 
lijat, jotka kaupittelevat välipaloja, meteli 
tuskin on enää ylitettävissä. 

Mutta toisten mielestä on miellyttäväm- 
pää kylpeä vähemmän suosituissa ter- 
meissä. Niissäkin on kaikki mukavuudet: 
caldariumissa voi kaikessa rauhassa ottaa 
höyrykylvyn pelkäämättä, että vaatteet 
häviävät hoidon aikana. Täällä hierojat 
osaavat ammattinsa eivätkä hutiloi, pal- 
velijat ovat taitavia ja rauhallisia ja toivo- 
mukset täyttyvät sopivalla hetkellä ja oi- 
keassa paikassa ennenkuin ne edes ennät- 
tää esittää. Mistä tuo kaikki sitten johtuu. 
Hyvästä organisaatiosta tietenkin, joka 
huomaamattomasti ohjailee koulittua hen- 
kilökuntaa. Maan alla sadat palvelijat kul- 
jettavat risuja ja halkoja lämmityshuo- 
neeseen, jossa oleva tuli lämmittää vedet 
ja pitää kuumailmakanavien avulla huo- 
neet halutun lämpöisinä. Toiset palvelijat 


toiset taas 
huolehtivat, että caldariumin, Jrigidariumin 
ja tepidariumin vesisäiliöt aina on täytetty 
samalle korkeudelle. Silloin voidaan jo- 
kaista kylpyvierasta palvella hänen toivo- 
mustensa mukaan. Höyrypilvienkin kes- 
kellä hyörii varjona palvelijoita. Heillä on 
käsivarrellaan pyyheliinapinoja tai he 
kantavat amforoissa öljyä hieromista var- 
ten, milloin eivät työnnä hiekkakärryjä 
hiekkakylpyjä varten. Vähän väliä on 
myös siivottava, kun joku vielä hiekan 


säännöstelevät vedentulon; 


peittämänä tulee palestrasta ja jättää li- 
kaisia jälkiä mosaiikkilattialle. Tämän 
kylpylaitoksen huoneissa on hyvä valaistus 
ja ne pidetään siisteinä. On täällä uima- 
allaskin, johon voi sukeltaa urheilun jäl- 
keen. 

Mutta useimmista termeistä melu kuu- 
luu jo kauaksi. Tuossa joku harjoittelee 
painonnostoa laihtuakseen tai terästääk- 
seen lihaksiaan, ähkii ja puhkuu palkeitten 
lailla. Viereisestä huoneesta kuuluu hiero- 
jan läpsyttely;, kun hän kämmenellään 
koputtelee asiakkaan öljyttyjä olkapäitä. 

Pallokentältä = (sphaeristerium) kuuluu 
katkeamaton huuto, yllytys ja taputus. 

Tappeluitakin sattuu. Kylpyvieras tai 
vaatteita vartioimaan jätetty orja huomaa 
varkaan, joka juuri on kaikkoamaisillaan 
kelpo vaatesaalis mukanaan ja tekee häly- 
tyksen. Kaikkialta virtaa paikalle kansaa, 
uhataan ja metelöidään: huutoja ja ki- 
rouksia, 
kasvoihin. Hänen on käydä huonosti, 
mutta joku kylpyvieras pelastaa hänet ja 
piilottaa — tietenkin luovuttaakseen hä- 
net myöhemmin poliisille. 

Hetken päästä on jälleen rauhallista. 


nyrkiniskut satelevat veijarin 

Mutta äkkiä joku alkaa käheällä äänellä 
jaaritella ja jaaritella, vaikkei kukaan vas- 
taakaan hänelle. Ehkäpä hän puhuu itsel- 
leen iloiten oman äänensä soinnista. Kai- 
ken läpi kuuluu silloin tällöin läjähdys 
kun joku sukeltaessaan putoaa vatsalleen. 
Melkoinen loiskahdus. Mutta kylpyvieras 
jatkaa sukellusharjoituksiaan väsymättä. 

Nämä ovat vielä luonnollisia ääniä. 
Paljon sietämättömämpiä ovat kaupusteli- 
joiden falsettiäänet, kun he tyrkyttävät 
kylpyvieraille tavaroitaan ja parturien 
lavertelut heidän tarjotessaan palveluk- 
siaan. Ja kun nämä vihdoin vaikenevat 
alkavat puolestaan huutaa ne, jotka jou- 
tuvat heidän käsiinsä. He vetävät hiukan 
henkeä välillä, mutta karjuvat sitten kuin 
olisivat joutuneet paistinvartaaseen. 

Mutta mitäpä iloa termeistä olisi, ellei 
mitään sattuisi? Pieni nahina virkistää; 
vahingoittaa se voi vain niitä, jotka ereh- 
dyksessä ovat hankkineet itselleen asunnon 
aivan läheltä kylpylaitosta. 

Olipa kesä tai talvi, ihminen tarvitsee 
näitä virkistäviä iltapäiviä kylpylässä. Ke- 
säisin hyppy Jrigidariumiin virkistää lopuksi 
päivää ja koko yöksikin. Talvella tuntee 
itsensä puoliksi jäätyneeksi noustessaan 
kylmästä kylvystä, mutta caldariumissa kyl- 
pemisen jälkeen on kuin uudesti syntynyt. 
Verenkierto paranee, kalpeaposkisetkin 
saavat väriä ja kun astuu ulos termeistä 
voisi uhmata vaikka pohjoisnavan kyl- 
myyttä. 

Ylistetty olkoon, ken keksi termit roo- 
malaisten terveyden iloksi. Vielä enem- 
män kuin Augustuksen saavutukset kerto- 
vat termit korkeasta kulttuurista. 

(Lähteitä: mm. Seneca, Kirjeet,56, 1—2) 


ELÄMÄ MAALLA 


Ajatuksiltaan, tavoiltaan ja käsityksiltään Rooman kansa oli maahenkisempi kuin 
mikään muu kansa. Rooman kulttuurin talonpoikainen luonne ilmeni kielessä, oikeus- 
laitoksessa, uskonnossa ja tasavallan suuruuden aikana myös valtion rakenteessa. 

Roomalaiset olivat valloittajia sekä kutsumuksesta että välttämättömyyden pakosta. 
Ensimmäiseksi valloituksen jälkeen otettiin haltuun voittomaat. Näille alueille muutti 
voitokkaista sodista palanneita sotilaita siirtolaisiksi (coloni), mutta voittomaan paras 
osa pidätettiin valtiolle (ager publicus) sen luovuttamattomaksi omaisuudeksi riip- 
pumatta siitä, missä maailmankolkassa se sijaitsi. Rooman valtakunnan laajeneminen 
aiheutti sosiaalisia ja taloudellisia muutoksia, joiden johdosta tasavallan ensimmäis- 
ten vuosisatojen pientalonpoikien sääty hävisi. Suurtilat, latifundiat, nielivät pien- 
tilat ja maanomistus keskittyi vanhojen roomalaisten aatelissukujen käsiin. Tämä 
kehitys oli eräs Rooman rappeutumisen tärkeimmistä syistä. Pientalonpojat muuttivat 
Roomaan ja heistä tuli kaupungin rahvas (plebs). Mutta sisimmässään he ikävöivät 
takaisin maaseudun elämään ja näkivät Bucolicassa ja Georgicassa (Vergiliuksen 





*Te monia maita matkanneet, oletteko missään nähneet 
viljavampia seutuja kuin Italiassa? Ainakaan minä en usko, 
että sellaisia on. Onhan toki myönnettävä, että Italia on 
sopivampi viljelysmaa kuin Aasia, ensiksikin koska se kuu- 
luu Eurooppaan ja toiseksi, koska tässä osassa Eurooppaa 
on leudompi ilmanala kuin pohjoisosissa. Eikö muka Ita- 
liassa kasva kaikkia hyötykasveja ja eivätkö ne juuri täällä 
tuota parhainta satoa? Minkä maan spelttiä voisi verrata 
campanialaiseen? Mitä viiniä falernolaiseen? Ja mitä olutta 
voisi verrata venafrumilaiseen? Eikö Italiassa ole niin pal- 
jon puita, että koko maa on kuin hedelmätarha? Kasva- 
vatko Homeroksen laulaman ?rypäleisen? Fryygian viini- 
köynnökset tiheämmässä (Ilias III, 184) ja tuottaako sa- 
man laulajan viljava? Argos enemmän vehnää (Ilias XV, 
372)? Missä muualla kuin muutamin paikoin Italiassa yksi 
ainoa auranala tuottaa kymmenestä viiteentoista leiliin vii- 
niä? Eikö jo Cato *Origineessaan? mainitse, että *Ager Gal- 
licusta? sanotaan roomalaiseksi, koska se Ariminumin kau- 
pungin (Rimini) tällä puolen on jaettu roomalaisten siirto- 

maahenkisissä runoelmissa) todellisen kutsumuksensa ihannekuvan. 


laisten kesken ja koska siellä toisinaan jokaiselta auranalalta 
korjataan kymmenen leilillistä viiniä? Italian asukkaat pi- 
tävät maanviljelykseen ryhtyessään ilmeisesti kahta asiaa 
hyvin tärkeinä: sadon on vastattava vaivannäköä ja kus- 
tannuksia ja ilmaston oltava tervecllinen.? 

Näin kirjoitti Varro v. 37 eKr. Augustuksen aikakauden 
alussa maalaiselämää käsittelevän kirjansa johdannossa 
(de re rustica 1, 2, 3—8). Hän ylistää Italiaa jumalten suosi- 
mana, hedelmällisenä maana, jonka sadot joka suhteessa 
ylittävät muut maat. Roomalaiset pitivät itseään talonpoi- 
kaiskansana, ja vielä senkin jälkeen kun heidän sivistyk- 
sensä oli kehittynyt ja he mieluummin asuivat kaupungissa 
harjoittaen kaupunkielinkeinoja, he mielellään korostivat 
talonpoikaista alkuperäänsä. Heillä oli tosin onni omistaa 
hedelmällisin kaikista maista, mutta he saattoivat ylpeillä 
sillä, että vain kovalla, sitkeällä ja hyvin suunnitellulla 
työllä maa saatiin tuottamaan suuria satoja. Georgicassaan 
Vergilius laulaa Italian peltojen viljavuudesta ja sen pai- 


menten iloisuudesta. Mutta hänen mukaansa Italian talon- 


pojat päivittäin maksavat onnestaan hiellä ja vaivalla kun 
taas Arkadian asukkaat suloisessa joutilaisuudessa korjaa- 
vat hedelmät, jotka maa itsestään tuottaa (1V, 125 ff; III, 
132). 

Italialaiset harjoittivat maanviljelystä ja karjanhoitoa 
jo silloin, kun heistä tuli Apenniinien niemimaan hallitseva 
kansanosa. Viljava Latium houkutteli tulokkaita, vaikka 
sen suot ja niillä väijyvä malaria aiheuttivat paljon vai- 
keuksia. Mutta vähitellen italialaiset taitavuudella ja ahke- 
ruudella voittivat vaikeudet ja karaistuivat. He alistivat 
alueen neoliittisen, Välimeren rotuun kuuluvan alkuväes- 
tön tai sekaantuivat siihen. Tiberin vasemmalla rannalla, 
paikalla, johon Rooma myöhemmin rakennettiin, asuivat 
latinalaiset. On kauan kiistelty siitä, harjoittivatko he aluksi 
karjanhoitoa vai maanviljelystä, mutta kysymystä pide- 
tään nykyään melko merkityksettömänä siitäkin syystä, 
että vanhat, Rooman perustamista ja perustamisen jälkei- 
siä ensimmäisiä vuosisatoja kuvaavat tarinat mainitsevat 
rinnan sekä karjanhoidon että maanviljelyksen. Palatinuk- 
sen ja Parilian juhlan nimillä on epäilemättä yhteyttä pai- 
menten jumalattaren, Paleksen nimeen. Paleksen kultti on 


yhtä vanha kuin maanviljelyksen jumaluuden Consuksen 
kultti, jonka kunniaksi Palatinuksen juurelle oli pystytetty 
alttari ja vietettiin Consualia-juhlia. 

Ajan oloon maanviljelyksen asema luonnollisista syistä 
vahvistui ja Latiumissa sen kehitykseen epäilemättä vai- 
kuttivat latinalaisten ja etruskien läheiset kosketukset. Ete- 
lä-Italiassa ja Sisiliassa italialaiset taas oppivat paljon kreik- 
kalaisilta ja karthagolaisilta. 


Aura ja keihäs — Rooman kulttuurin eduskuvat. Kun le- 
gioonalainen oli valloittanut vierasta maata, hän vaihtoi 
aseet maataloustyökaluihin. Alla kuvattu puuaura on van- 
himpia mitä tunnetaan. Entistetty ( Rooma, Museo della 
Civiltä Romana) 





PIENTILAT 


Tiedemiehet, jotka ovat tutkineet Latiumin maatalouden 
kehitystä, ovat kaikissa oleellisissa kohdissa yksimielisiä 
siitä, että se voidaan jakaa kolmeen toisiaan seuraavaan 
ajanjaksoon. Ensimmäisenä ajanjaksona, joka ulottuu ku- 
ningasvallan alusta suunnilleen tasavallan toisen vuosisa- 
dan loppuun, Latium oli jaettu pientiloihin. Tärkein elin- 
keino oli viljanviljely ja karjaa pidettiin todennäköisesti 
yhteislaitumilla. Toinen ajanjakso sattuu yhteen Rooman 
Välimeren alueella tapahtuneen ekspansion kanssa (kol- 
mannelta ensimmäiselle vuosisadalle eKr.). Silloin syntyi 
keskikokoisia ja suuria maatiloja. Hedelmäpuiden viljely 
voitti alaa ja etenkin viiniköynnöksen ja oliivipuiden vil- 
jely oli kannattavampaa kuin viljan, jota nyt alettiin tuot- 
taa halpaan hintaan ja runsaasti Sisiliasta, Sardiniasta, 
Pohjois-Afrikasta ja Vähästä-Aasiasta. Kolmantena ajan- 
jaksona, tasavallan viimeiseltä vuosisadalta keisariajan 
ensimmäisille kymmenluvuille oli etusijalla karjanhoito ja 
eräänlainen suunnitelmatalous, oeconomia villae. Sille omi- 


naista oli erikoistunut plantaasitalous hedelmänviljelyksi- 


neen ja maatalouden tuotiamia raaka-aineita käyttävä 
kotiteollisuus. 

Kahdentoista taulun lakien eräät kohdat viittaavat sii- 
hen, että varhaisimpina aikoina vallitsi yhteisomistus, joka 
perustui pientiloihin. Näissä laeissa talonpojan maatilan 
nimi on hortus (tätä sanaa käytettiin myöhemmin merkitse- 
mään puutarhaa); sen sijaan puutarhan nimi on keredium. 
Maatila, hortus, käsitti kuitenkin vain pari auranalaa (n. 
puoli hehtaaria) maata jokaista perheenjäsentä kohti. Maa- 
tila oli lupa aidata (hortos = yöotos kr. merkitsi alkuaan 
aidattua aluetta). Ylijäämämaa jäi yhteisomistukseen ja 
sitä käytettiin pääasiassa laitumena, mutta se voitiin myös 
määräajaksi jakaa halukkaiden kesken. Karjanhoidon taan- 
tuessa ja maanviljelyksen lisääntyessä yhteisomistus vähi- 
tellen loppui, sillä talonpojat eivät mielellään halunneet 
enää luopua maasta, jonka otsansa hiessä olivat muokan- 
neet. 

Latiumin talonpoikien elämä oli kovaa ja karua. Eräs 
Augustuksen ajan runoilijoista, tavattoman tuottelias Ovi- 
dius, on kuvannut talonpoikien elämää Metamorfoosiensa 
kuuluisassa ”idyllissä? (VILI, 611 ff). Tapaus on tosin sijoi- 





tettu Fryygiaan eikä Italiaan. Vanha talonpoikaisparis- 
kunta asuu pienessä majassaan ja ympäröivä vähäinen 
pelto antaa heille kaiken, mitä he tarvitsevat ollakseen on- 
nellisia. Tässä Filemonin ja Baukiksen tarinassa on, tosin 
tyyliteltynä kuvattu pyhä? vieraanvaraisuuden ateria sel- 
laisena kuin sen Latiumin talonpojat vielä Horatiuksen ja 
Vergiliuksen aikana tarjosivat odottamattomille ylhäisille 
vieraille. 

Ovidiuksen kuvaamassa ruokalistassa ei mainita leipää, 
hyvää vehnäleipää (triticum), jota talonpojat yleisesti käyt- 
tivät. Varhaisimpina aikoina ravintona tosin ei ollut vehnä 
vaan speltti, joka paahdettiin ja jauhettiin. Spelttiä ja he- 
vosen rehuksi käytettyä ohraa roomalaiset viljelivät vii- 
dennen vuosisadan puoliväliin eKr. Niihin aikoihin alkoi 
vehnänviljely. Speltistä keitettiin puuroa (uls), joka maus- 
tettiin suolalla. Särpimenä (pulmentarium) käytettiin maito- 
tuotteita ja vihanneksia, kuten papuja, sipuleita ja eräitä 
naurislajeja. Mutta vielä kauan senkin jälkeen kun roo- 
malaiset jo tunsivat vehnäleivän he pitivät enemmän 
spelttipuurosta. Lihaa syötiin harvoin ja silloin tavalli- 
sesti lampaan- tai sianlihaa. Naudanlihaa tarjottiin vain 
juhlapäivinä. Vielä sitäkin harvinaisempia olivat kala- 


ruuat. 





LATIFUNDIAT (suurtilat) 


Kauan aikaa myös kaupungeissa elettiin yhtä ankaran 
säästäväisesti ja yksinkertaisesti kuin maaseudulla. Niin oli 
Targuiniusten, decemvirien ja Camilluksen aikana ja vielä 
Pyrrhoksen kanssa käytyjen taistelujen aikana roomalaiset 
sekä maalla että kaupungissa säilyttivät läheisen yhteyden 
isien uskontoon ja kotimaisiin jumaliin. Perheissä vallitsi 
tiukka kuri, ankarat tavat ja siveellisyys, jopa kahdentoista 
taulun lakien ankarista määräyksistä pidettiin kiinni. Roo- 
massa, kuten koko Latiumissa elettiin hyvin yksinkertai- 
sesti. Vaatimattomat asumukset niukkoine sisustuksineen, 
koruton vaatetus ja orjien pieni lukumäärä olivat vasta- 
kohtana Italian etruskilaisten, campanialaisten ja kreikka- 
laisten kaupunkien ylelliselle elämälle ja rikkaitten talojen 
arvokkaalle sisustukselle, johon kuului kallisarvoista keit- 
tiökalustoa ja maalattua keramiikkaa yltäkyllin. Näissä 
kaupungeissa tunnettiin jo kulta- ja hopeakantakin ja luke- 
mattomat orjat lisäsivät kovalla työllään herrojensa ennes- 
täänkin suurta omaisuutta. 

Mutta sitten sattui pitkä, verinen välienselvittely Kartha- 
gon kanssa. Ensimmäisen puunilaissodan kaksikymmentä- 
neljä vuotta — joiden aikana käytyjen taistelujen päänäyt- 


Groma, maanmittauskoje, jota käytettiin 
katuja rakennettaessa ja maanmittauksessa. 
Kuvassa legioonalainen, joka on pannut aseensa 
syrjään ryhtyäkseen varsinaisiin sotilassiirto- 
kunnan töihin (Rooma, Museo della Civiltä 
Romana) 


tämönä oli Sisilia — muovasivat roomalaista yhteiskuntaa 
ja Latiumin sekä Keski-Italian väestöä paljon perusteelli- 
semmin kuin toisen ja kolmannen samnilaissodan kolme- 
kymmentäviisivuotta kestäneet taistelut Campaniassa ja 
Apuliassa. Ensimmäisen puunilaissodan aikana oli tuskin 
ainoatakaan keski-ikäistä Rooman kansalaista, joka ei olisi 
viettänyt kolmea tai neljää vuotta Sisiliassa ja sotilaslei- 
reissä. Roomalaiset ja italialaiset sotilaat palasivat Syra- 
kuusasta ja muista kreikkalaisista ja kreikkalais-foinikia- 
laisista Sisilian kaupungeista mukanaan uusi sanavarasto, 
uudet ideat ja tavat, jotka he olivat omaksuneet täysin vie- 
raasta kulttuuripiiristä. Luonnollisesti nämä vaikutukset 
aiheuttivat syvällekäyviä muutoksia kotimaan kulttuu- 
rissa sekä maaseudulla että kapungissa. 

Pitkä sota koetteli erityisen ankarasti Italian maata- 
loutta. Se ei johtunut niinkään siitä, että pientalonpoikien 
rivit sotien aikana olivat harvenneet, kuin siitä, että talon- 
poikien pitkäaikainen poissaolo pelloiltaan oli aiheuttanut 
korvaamattomia taloudellisia tappioita. Lisäksi asiaan vai- 
kutti nuorten sotilaitten vastenmielisyys maalaiselämää 
kohtaan: he olivat liian kauan eläneet Sisilian ylellisissä 
kaupungeissa ja liian nopeasti tottuneet helppoihin voittoi- 
hin ryöstöineen ja sotasaaliineen. 


Mutta vielä raskaammat ja tuntuvammat olivat Roo- 
man valloitussotien ja sen koko Välimeren alueella tapah- 
tuneen laajenemisen aiheuttamat taloudelliset ja sosiaaliset 
vaikutukset kolmannen vuosisadan lopulla ja toisen vuosi- 
sadan ensimmäisellä puoliskolla eKr. Kaikki joutuivat 
rahanhimon valtaan. Roomalaiset kiinnostuivat kaupasta 
ja liikenteestä ja seurasivat siinä kreikkalaisten, Sisilian 
asukkaiden, etruskien ja campanialaisten esimerkkiä. Toi- 
sen vuosisadan keskipaikkeilta alkoikin kauppiassääty 
saada yhä suuremman merkityksen Roomassa. Samalla 
kasvoi jatkuvasti niiden lukumäärä ja mahti, joille julkiset 
työt ja tehtävät, kuten verojen kerääminen, avasivat uusia 
ansiomahdollisuuksia. 

Vanhan oligarkkisen (harvainvaltaisen) senaatin, joka 
edusti todellista ylhäisöä (nobilitas), oli toistaiseksi onnis- 
tunut puolustaa erityisasemaansa aatelittomia nousukkaita 
vastaan. Vuoden 218 eKr. laki, joka kielsi senaattoreita 
sijoittamasta pääomaa kaupallisiin yrityksiin, piti yllä ero- 
tusta, vaikka lain varsinainen tavoite olikin toinen. Mutta 
sotasaaliista saadut voitot ja maakuntien hallinnon tarjoa- 
mat edut antoivat myös senaattoreille suuret ansiomahdol- 
lisuudet. Koska senaattori ei saanut sijoittaa pääomaansa 
kauppaan ja käsiteollisuuteen, hän sijoitti sen maahan. 


Plaustrum, lujat kärryt, joita käyttivät etenkin talon- 
pojat. Entistetty (Rooma, Museo della Civiltä Romana) 








Tästä seurasi, että senaatin oligarkian edustajista tuli suur- 
maanomistajien luokka. Ensimmäiset suurtilat (latifundia) 
muodostuivat niille niemimaan alueille, joita Hannibalia 
vastaan käydyn sodan hävitykset ja mullistukset olivat eri- 
tyisesti koetelleet, kuten Etelä-Italiaan ja Sisiliaan. Koska 
näiden alueiden pientalonpojilla ei ollut taloudellisia mah- 
dollisuuksia kunnostaa sodan hävittämiä peltojaan, heidän 
oli pakko myydä maansa ja mantunsa pilkkahinnasta. Tällä 
tavoin suurtilat syntyivät ja levisivät kaikkialle keskiko- 
koisten ja pientilojen kustannuksella. 

Tosin oli niitäkin pientalonpoikia, joilla oli taloudellisia 
mahdollisuuksia kunnostaa peltonsa jälleen tuottaviksi, 
sillä myös tavallisilla sotamiehillä ja sadanpäämiehillä 
(centurio) oli usein mukanaan pieni rahasumma sodasta 
palatessaan. Mutta siellä missä maatalouden ei tarvinnut 
kamppailla sodan aiheuttamien tuhojen ja maatyötä koh- 
taan tunnetun vastenmielisyyden kanssa sitä uhkasi toinen 
vaara: orjatyö. Toisen puunilaissodan jälkeen orjia oli tuotu 
eri sotanäyttämöiltä ja Itämaiden markkinoilta Italiaan 
ja heidän lukumääränsä oli kasvanut suhteettoman no- 
peasti. Mainittakoon, että vuoden 135 eKr. orjakapinaan 
osallistui yksinomaan Sisiliassa 200 000 orjaa. Orjat olivat 
aikaisemmin olleet ylhäisten perheitten välttämättömiä 

palvelijoita ja talonpoikien apulaisia, mutta nyt heistä tuli 
keinottelun välikappaleita. Orjia ostettiin tuhansittain, 


heidät sullottiin latifundioille mitä ankeimpiin elämänoloi- 
hin ja pakotettiin peltotyöhön, jossa he joskus saivat kokea 
hyvinkin raakaa kohtelua. Orjien ostohinta oli alhainen ja 
heidän ylläpitokustannuksensa häviävän pienet. He olivat 
niin halpaa työvoimaa, että vapaan talonpojan oli mahdo- 
tonta kilpailla heidän kanssaan. Sitäpaitsi vapaan talon- 
pojan ja pientilan omistajan oli pakko olla sotapalveluk- 
sessa ja jättää maatilansa vuosiksi oman onnensa nojaan. 
Myös tästä syystä pienten ja keskikokoisten tilojen omis- 
tajat usein pitivät välttämättömänä myydä pellot, varsin- 
kin kun niiden tuotosta päivä päivältä maksettiin yhä al- 
haisempia hintoja. Niistä saadun vaatimattoman myynti- 
hinnan saattoi taas sijoittaa maataloutta tuottavampiinkin 
yrityksiin. 

Nämä olivat siis ne syyt, jotka toisen vuosisadan keski- 
paikkeilla vaikuttivat pientilojen rappeutumiseen ja lopulta 
niiden täydelliseen häviämiseen Italiassa. 

Pienten ja keskikokoisten tilojen häviäminen edisti siis 
latifundioiden syntymistä. Lisäksi siihen vaikutti, että yl- 
häisö jatkuvasti ja usein mielivaltaisesti otti haltuunsa val- 
tionmaan, ager publicuksen. Valtionmaa koostui niistä pie- 





Neljä vuodenaikaa. Lattiamosaiikki Dar Puc Ammöran huvilasta (Zliten) ( Tripolis, Museo) 


nistä ja suurista alueista, jotka voittomaasta oli jäänyt yli, 
kun osa siitä jaettiin roomalaisille ja latinalaisille coloneille. 
Valtion suostumuksella eräät Rooman kansalaisiin ja hei- 
dän latinalaisiin ja italialaisiin liittolaisiinsa kuuluvat yksi- 
tyishenkilöt vähitellen saivat nautintaoikeuden valtion- 
maahan. Nimellisesti alueet jatkuvasti kuuluivat Rooman 
valtiolle ja omistuksensa merkiksi valtio kantoi niistä vuo- 
tuisen veron. Järjestelmän tarkoituksena oli suosia uusien 
pientilojen muodostusta, mutta pian siitä tuli eräs suurti- 
lojen syntyyn ratkaisevimmin vaikuttaneista tekijöistä, 
sillä suurin osa ager publicuksesta joutui rikkaitten ja mahta- 
vien käsiin. 

Keisarikauden alkuun mennessä olivat muodostuneet 
sellaiset valtavan suuret maatilat kuin Agrippan Sisiliassa, 
jonka Horatius mainitsee Epodeissaan (4, 13) ?arat Falerni 
mille iuger?, ja Senecan maatila, jota Columella ylistää sen 
esikuvallisesti hoidetun viinitarhan vuoksi (III, 5, 3). Tässä 
on paikallaan varoittaa lukijaa niistä liian pitkälle mene- 
vistä johtopäätöksistä, jotka yksipuolisesti korostavat lati- 
fundioiden leviämisen turmiollisia seurauksia. Tällöin ve- 
dotaan Pliniuksen sanoihin ”latifundia perdidere Italian 
(XVIII, 35). Epäilemättä suurtilat johtivat Italian peri- 
katoon, mutta keskikokoisten ja pientilojen häviämisellä oli 

ratkaiseva merkitys myös sosiaalisessa, moraalisessa, poliit- 
tisessa ja sotilaallisessa mielessä. Koska suurilla tiloilla oli 
huomattavia pääomia käytettävissään, niiden maanviljelys 
ja karjanhoito menestyivät poikkeuksellisen hyvin. Uudet 
menetelmät ja viljelystavat, joihin oli tutustuttu voitetuissa 
maissa, levisivät kaikkialle ja usein orjatkin toivat tulles- 
saan teknisiä uudistuksia. Metsät harvenivat, nyttemmin 
kannattamattoman viljanviljelyn tilalle tulivat viinivilje- 
lykset, oliivilehdot ja hedelmätarhat. Tasavallan ajan lop- 
puun mennessä Italia oli saavuttanut suurimman maata- 
loudellisen kukoistuksensa ja sitä ylistettiin lauluissa maail- 
man puutarhana. 

Myöhemmin alkaa veltostumisen ja rappeutumisen 
pitkällinen kehitysvaihe, mutta siihen on muita syitä, kuten 
syntyvyyden aleneminen, kaikkialle tunkeutuva virkaval- 
taisuus, verotaakka ja rahanarvon aleneminen. Keisariajan 
ensimmäisinä vuosikymmeninä oli Italiassa siellä täällä 
kaikesta huolimatta suurtilojen rinnalla myös keskikokoisia 
maatiloja. Niiden turvana olivat viisaat lait ja niiden toi- 
meentuloa helpottivat teitten ja siltojen rakentamiset, lii- 
kenteen turvallisuus ja pitkä rauhan aika, 





Boscorealen maatalo lähellä Pompejia, rakennettu tyypilliseen maalaistapaan. 1. vuosisadalta jKr. Entistetty ( Roo- 
ma, Museo della Civiltä Romana) 


VILLA JA FAMILIA RUSTICA 


Caton mielestä maanviljelys oli jaloin ja hyödyllisin kai- 
kista ammateista: siinä ei ollut samoja riskejä ja vastoin- 
käymisiä kuin kaupassa. Talonpoikaissäädystä saatiin voi- 
makkaimmat miehet ja parhaat sotilaat. Maanviljelys tuotti 
kunniallisen ja varman voiton, joka sitäpaitsi ei herättänyt 
muiden kateutta. Huolenpito pelloista lisäsi varallisuutta ja 
oli isänmaanrakkauden ja moraalin koulu. 

Cato kirjoitti aikana, jolloin omistajan henkilökohtaisen 
valvonnan alaisena harjoitettu maatalous eli kukoistus- 
kauttaan. Pienten tilojen aika oli silloin jo miltei kaikkialla 
ohi ja yleisin oli keskikokoinen tilatyyppi, jota ei vielä 
välittömästi uhannut vasta syntymässä oleva latifundia. 
Silloin kun oli mahdollista omistaja johti ja valvoi itse 
töitä. Kun hänen poliittisten tai sotilaallisten syiden vuoksi 
oli lähdettävä muualle, hän jätti peltonsa tilanhoitajan 
(vilicus) haltuun. Tilanhoitaja oli uskottu orja, joka hal- 
litsi ammattinsa. Familia rustica oli hänen alaisensa. Se 
koostui huolellisesti valituista työläisistä, jotka olivat osaksi 
orjia, osaksi vapaasyntyisiä. Jälkimmäiset olivat päivätyö- 
läisiä (mercenarii tai operarii), joskus myös ympäristön pien- 
viljelijöitä, joiden oli pakko hankkia lisäansioita, 

Keskikokoisia maatiloja hoidettiin muullakin tavoin kuin 
omistajan välittömän johdon alaisina. Kun poliittinen kun- 
nianhimo ja helposti saatujen suurien voittojen tavoittelu 
tuli tärkeämmäksi kuin huolenpito omista tiluksista, ryh- 
dyttiin tilojen vuokraamiseen tai osavuokraamiseen. Vuok- 
raaja ja 'osakas' olivat luonnollisesti vapaasyntyisiä (colo- 
nus tai partiarius). Joko omilla tai herran (dominus) anta- 
milla varoilla he huolehtivat maanviljelyksestä ja sadon- 
korjuusta. 

Minkä kokoisia olivat maatilat keskimäärin? Caton mu- 
kaan sata auranalaa, siis n. kaksikymmentäviisi hehtaaria, 
riitti hankkimaan talonpoikaistalolle hyvän toimeentulon. 
Hänen mielestään kuitenkin oli vain eduksi, jos pinta-ala 
oli hiukan tai paljonkin suurempi, niin että vähimmäis- 
pinta-alan kokoinen alue voitiin käyttää viiniköynnösten 
ja oliivipuiden viljelyyn, sillä *talonpojan ei pidä milloin- 
kaan ostaa, vaan aina myydä”. Sen vuoksi oli itse tuotettava 
kaikki ja pidettävä huolta työkaluista, puu- ja olkivaras- 
toista, vaunuista, astioista ja familian vaatteista. Miesten 
oli puristettava oliivit ja pantava niistä olutta, jauhettava 
jyvät ja alustettava leipätaikina, naisten kehrättävä omista 
lampaista saatu villa ja kudottava se talvella kankaiksi. 
Miesten oli lisäksi huolehdittava puutarhasta ja kasvisten 


viljelystä, joiden ylijäämä vietiin markkinoille myytäväksi ; 
niityistä, joilta oli saatava ainakin sen verran heinää kuin 
tarvittiin eläinten ravinnoksi; metsistä, joista saatiin tarve- 
puu aurojen ja muiden maanviljelyskalujen valmistukseen 
sekä välttämättömät polttopuut. Osa polttopuusta kuului 
herralle, mutta osa käytettiin puuhiilen valmistukseen, jota 
myytiin markkinoilla. 

Familia rustica oli tilanhoitajan ja hänen puolisonsa (vili- 
cus ja vilica) valvonnan alainen. Jos tilanhoitaja itse ei hoi- 
tanut tilan kirjanpitoa familia rusticaan kuului myös kirjan- 
pitäjä (actor). Lisäksi siihen kuului tietty määrä päällys- 
miehiä (magistri officiorum tai magistri operum), jotka valvoi- 
vat orjien ja myös vapaiden työläisten (operae) peltotöitä. 
Eräiden orjien tehtävänä oli huoltaa vapaita työmiehiä. 
He valmistivat näiden ruuan, huolehtivat heidän vaatteis- 


taan, toimivat heidän partureinaan ja — ainakin suurilla 
maatiloilla — antoivat heille tarvittaessa lääkärinhoitoa. 
Vaikka familia rusticaan kuuluvien orjien elämä oli paljon 
kovempaa kuin familia urbanaan (kaupunkilaisperheiden 
palveluskuntaan) kuuluvien orjien elämä ja kuri oli oleel- 
lisesti ankarampi kuin kaupungissa, orjien kohtelu maalla 
oli kuitenkin yleensä hyvä ja heillä oli riittävästi ruokaa; 
joissakin villoissa oli orjia varten kylpyhuonekin. Oli omis- 
tajan etujen mukaista, että orjat olivat hyvässä ruumiil- 
lisessa ja henkisessä kunnossa ja säilyttivät työkykynsä. 
Ainoastaan varastelevia, kapinallisia ja väkivaltaisia tai 
pakoyrityksistä epäiltyjä orjia kohdeltiin raa'asti. Päivi- 
sin he työskentelivät kahleissa ja öisin heitä säilytettiin 
kahlehdittuina ergastulumiin. Tosin tällaiset tapaukset oli- 
vat harvinaisia. 


Yksityiskohta Boscorealen maatilan sisäpihoilta. Maahan kaivettuja saviastioita käytettiin viinin ja öljyn säilyttä- 
miseen; taka-alalla juottopaikka ja katettu käytävä, jossa voitiin työskennellä sateella. Entistetty ( Museo della 


Civiltä Romana) 

Boscorealen maatalossa oli saman katon 
alla omistajan asunto (yläkerrassa) ja 
familia rustican asunto (alakerrassa). 
Rakennus oli 40 metriä pitkä ja 20 leveä. 
Kolmea neljäsosaa sen pinta-alasta käy- 
tettiin viinin ja öljyn valmistamiseen. En- 
tistetty (Rooma, Museo della Civiltä 
Romana) I 

Maalaisnäkymä, Bosceazin mosaiikissa Orben lähellä Sveitsissä. Viljan päälle on heitetty verkko; suuret pyörät 
ovat erityisen käytännölliset ajettaessa pehmeällä maapohjalla. 





Caton kautta tiedämme myös, minkälaiset olivat työssä 
käyvien orjien elintarvikeannokset: Talvella kuukautta 
kohti neljä vakallista vehnää (n. 35 1), kesällä neljä ja puoli 
vakallista (n. 40 1), koska työtä pelloilla oli paljon ja työ- 
päivä pitkä. Henkilöt, joita pidetään kevyen työn tekijöinä, 
kuten kirjanpitäjä, päällysmies, paimenet ja tilanhoitajan 
puoliso saavat kaikkina vuodenaikoina ainoastaan kolme 
vakallista (n. 28 1) vehnää. Työläiset jauhoivat itse tar- 
vitsemansa vehnän ja valmistivat oman leipänsä ja puu- 
ronsa. Kahleissa olevat orjat saivat valmistaa leipää: Neljä 
roomalaista paunaa (n. 1 300 g) talvipäivää kohti ja viisi 
kun työ viinitarhassa alkaa. Kun viikunat kypsyvät (elo- 
kuun puolivälissä) vähennetään annos jälleen neljään pau- 
naan. Särpimeksi poimikaa orjille kaikki pudonneet ja kyp- 
sät, mutta vähiten öljypitoiset oliivit. Kun ne on kulutettu 
loppuun, antakaa heille suolavettä ja etikkaa. Öljyä anta- 
kaa kullekin suunnilleen puoli mittaa (sestariota) kuukau- 
dessa. Yhden vakkasellisen suolaa täytyy riittää henkeä 
kohti kuukaudessa.? (De agri cult., LVII sgg.) Juomat oli 
säännösteltävä seuraavasti: kolmena ensimmäisenä kuu- 
kautena viininkorjuun jälkeen huonoa viiniä niin paljon 
kuin he haluavat; joulukuusta lähtien jokaiselle työläiselle 
neljännes litra päivässä, maaliskuun lopusta lähtien puoli 
litraa ja kesällä kolmeneljännes litraa; Saturnalia ja Com- 
pitalia-juhlissa hiukan enemmän. 


15. 

Vaatetuksesta Cato määrää seuraavasti (Kp. LIX): 
*Anna jokaiselle joka toinen vuosi kolmen ja puolen jalan 
pituinen tunika ja yksi viitta. Kun luovutat uuden tunikan 
tai manttelin, vaadi vanha vaatekappale takaisin ja tee 
siitä paikkatilkkuja. Joka toinen vuosi heidän on saatava 
pari lujia, nauloin vahvistettuja puukenkiä.? 

Kun herra oli kotona, oli vilican yhdessä orjattarien 
kanssa valmistettava hänen ruokansa erityisen huolelli- 
sesti. Tosin herrat maalla ollessaan usein pitivät enemmän 
maalaiseen tapaan valmistetuista, terveellisistä ruuista kuin 
niistä joita kaupunkilaiskokit heille tarjosivat. Catolta 
olemme saaneet tietää myös uhrileivän (libum) valmistus- 
ohjeen. Se pyhitettiin jumalille juhlapäivinä, minkä jäl- 
keen uhraajat jakoivat sen keskenään: Hienonna huolelli- 
sesti huhmarissa kaksi paunaa (750 g) juustoa, sekoita 
siihen pauna vehnäjauhoja. Jos halutaan vielä hienompaa 
leipää, lisättäköön vielä puoli paunaa hienoja jauhoja. Lisä- 
tään yksi muna ja seos vaivataan huolellisesti. Leivo leipä, 
aseta se lehtien päälle ja paista hitaasti uunissa. Myös 
placenta oli leipä, joka valmistettiin juustosta ja makeutet- 
tiin hunajalla. Suosituimmat makeisetkin, kroketit (globi), 
ja rinkilät valmistettiin juustosta ja speltistä ja makeutet- 


tiin hunajalla. Päälle siroteltiin unikonsiementä. 





Boscorealen maatalon pohjapiirros: 1 talli; 2, 3, 4, 5 kylpypaikat ja käymälä; 6 keittiö; 7 työkaluhuone; 8 uuni ; 
9 leivintupa jauhinkivineen; 10 makuuhuone; 11 ruokahuone; 12 makuuhuone; 13 viininpuserrin, säiliöitä; 14 
sisäpiha vesisäiliöineen; 15 viiniastioiden säilytyshuone; 16 puserrin; 17 käsimylly; 18, 19, 20 makuuhuoneita ; 
21 puserrin; 22 oliivin puserrin; 23 lato; 24 ulkopiha 


TALONPOIKAISTALO 


Minkälaisia olivat maalaistalot? Asian selvittämiseksi 
voimme onneksi turvautua sekä kirjallisiin lähteisiin että 
arkeologisiin kaivauksiin. 

Sekä kirjallisuuden että löydettyjen perustusten jään- 
nösten nojalla voidaan talonpoikaistalojen kehityksessä 
todeta useita eri vaiheita. Aluksi oli pientilallisen maja. 
Siinä oli vain yksi huone, jossa koko perhe asui ja jossa oli- 
vat liesi ja penaattien alttari. Pihalla oli säiliö sadevettä 
varten. Seuraava vaihe oli varsinainen talonpoikaistalo 
(casa colonica). Siinä oli muutamia pieniä lisähuoneita, 
jotka oli sijoitettu pihan ympärille, ulkomuurin viereen. 
Niitä käytettiin orjien makuupaikkoina ja karjansuojina. 
Kolmas vaihe oli villa rustica, jossa alkuperäinen ainoa huo- 
ne oli muuttunut suunnilleen omaa olohuonettamme vas- 
taavaksi tablinumiksi. Villa rustica oli oleellisesti suurempi 
kuin edelliset. Siinä oli useita asuinhuoneita ja talousraken- 
nuksetkin olivat lisääntyneet. Sisäpihaan liittyi tablinumia 
vastapäätä olevalla puolella aidattu puutarha. 

Villa rustican tyyppi kehittyi edelleen ensimmäiselle 

vuosisadalle eKr. saakka. Pompejin ympäristössä suorite- 
tut kaivaukset ovat antaneet siitä käsityksen. Parhain esi- 
merkki on Boscorealesta Pompejin läheisyydestä 19. vuosi- 
sadan lopulla kaivettu hyvin säilynyt villa rustica. Tässä 
maalaistalossa on kaksi pihaa (cortes): sisä- ja ulkopiha. 
Sisäpihalla olevaa allasta (piscina) käytettiin eläinten juo- 
ma-altaana ja ulkopihassa olevaa erilaisiin tarkoituksiin, 
kuten nahkojen ja lupiinien liottamiseen. Sisäpihan va- 
semmalla laidalla ovat renkien muuratut suojat ja tallit, 
etupihan puolella huoneet ja niiden takana ruokahuone ja 
keittiö, joiden välillä on kylpyhuone ja käymälä. Keittiön 
vieressä on talli. Talonpoikaistalon keittiö ei ollut vain kok- 
kien valtakunta, kuten kaupungissa, vaan perheen kokoon- 
tumis- ja työskentelypaikka. Keittiön viereen pyrittiin na- 
vetan (bubilia) ja tallin (eguilia) lisäksi sijoittamaan myös 
kanala, koska uskottiin että savu teki hyvää kanoille. 
Sisääntuloa vastapäätä oli sisäpihalla toinen ovi. Siitä 
päästiin käytävään, joka yhdisti keittiön puolen pihan oi- 
kealla puolella oleviin tiloihin. Kaikki pihan oikealla puo- 
lella olevat tilat olivat talousrakennuksia, joissa valmistet- 
tiin, kunnostettiin ja säilytettiin erilaisia työkaluja ja maa- 


talouskoneita. Sisäpihalta käytävään johtavaa ovea vasta- 
päätä olevasta ovesta päästiin viininpuserrushuoneeseen ja 
käytävän oikealla puolella oleva ovi johti suureen viinikel- 
lariin (cella vinaria). Siellä oli viinin säilyttämistä varten 
astiat ja välineet sakan keittämistä varten. Viinikellariin 
liittyi lato, jota kutsuttiin nubilariumiksi, koska rajuilman 
äkillisesti puhjetessa vilja vietiin sinne väliaikaisesti. La- 
dosta päästiin talon aidattuun ulkopihaan. Viinikellaria ja 
latoa vastapäätä oli talon asukkaitten makuuhuoneita 
(cubicula) ja huoneita jyvien jauhatusta ja oliivien puser- 
tamista varten. 

Kaikkine tiloineen talo muodosti suorakulmion, jonka 
pinta-ala oli neljäkymmentä kertaa kaksikymmentä metriä. 
Tästä alasta vain yksi neljännes oli asuinhuoneina ja kolme 
neljännestä talousrakennuksina. 

Boscorealen rauniolöydösten perusteella tiedetään, että 
keittiöstä johtivat portaat yläkerrokseen, (josta ei ole mi- 
tään säilynyt). Siellä sijaitsivat omistajalle varatut huoneet. 
Joinakin aikoina maanomistajat asuivat joko vakituisesti 
tai maatalouden kiireisimmän ajan tilallaan ja heille oli 
tietenkin varattu parhaat huoneet. 


VILLA SUBURBANA 


Hyvin pian alkoivat rikkaat roomalaiset perustaa maalle 
suurenmoisia loistohuviloita. Niissä oli kaikki kaupunki- 
asuntojen mukavuudet, upeata marmoria, taideteoksia ja 
kirjasto. Tällaista huvilaa nimitettiin villa suburbanaksi. Ne 
sijaitsivat joskus maatilan alueella, mutta aina erillään 
villa rusticasta. Niissä herrat viettivät elämää, joka ei mis- 
sään suhteessa eronnut kaupunkilaiselämästä. He omistau- 
tuivat opinnoilleen, pitivät juhlia ja pitoja ja jättivät maa- 
tilansa melkein kokonaan vilicuksen hoitoon. Näin tapahtui 
varsinkin silloin, kun villa suburbana sijaitsi kaukana maa- 
tilasta esim. seudulla, jota suosittiin kesänviettopaikkana. 
Suosittuja olivat Tiberin rannat, Rooman campagna, Os- 
tia, Tibur, Baiae ja monet muut Campanian seudut. Cae- 
sarin aikana ja keisariajan alussa jokaisella huomattavalla 
poliitikolla ja sivistyneistöön kuuluvalla henkilöllä oli villa. 
Cicero omisti niitä vähintään yhdeksän ja myös puhuja 
Hortensiuksen, Senecan ja Plinius nuoremman huvilat 
olivat kuuluisia. Hienoimmat olivat tietenkin keisarien 
loistohuvilat, kuten Tiburissa sijainnut Hadrianuksen hu- 
vila. 

Nämä talot olivat täysin kaupunkilaistuneita, ylellisiä 
loistorakennuksia, joiden ympärillä oli valtavia puistoja. 
Ne muistuttivat itämaisten kuninkaiden ja ruhtinaiden 

Jauhinkivet, joita käytti kaksi henkilöä ( Rooma, Museo 
della Civiltä Romana) 


(etenkin persialaisten) ?paratiiseja”. Juuri itämailla rooma- 
laiset olivatkin oppineet tuntemaan tämäntyyppiset raken- 
nukset ja ottaneet ne esikuvikseen. Niinpä ei olekaan ih- 
meellistä, että ensimmäisen suuren puiston (Aorti Luculliani) 
siihen liittyvine palatseineen rakennutti Lucullus palat- 
tuaan Mithridatesta vastaan käymistään voitokkaista so- 
dista. Se sijaitsi Pincion tienoilla, jossa nykyään on niittyjä 
ja puistokatuja. 


MAATALOUSKALUSTO 


Vanhan Caton maataloutta koskevasta ”käsikirjasta? 
saamme tärkeitä tietoja myös maatalouden työkaluista. 
Näin hän kirjoittaa kymmenennessä luvussa: Yhtä 240 
iugeran (auranalan) oliivitarhaa varten tarvitaan: tilan- 
hoitaja, tilanhoitajatar, viisi työläistä, kolme peltorenkiä, 
yksi aasinajaja, yksi sikopaimen, yksi paimen, yhteensä 
kolmetoista henkeä. Edelleen: kolme härkävaljakkoa, 
kolme kuorma-aasia lannan vetoon, yksi aasi myllyä var- 
ten, sata lammasta, viisi öljynpuristinta tarvikkeineen, riit- 
tävän suuri kannellinen kuparikattila, kolme rautakouk- 


kua, kolme vesiruukkua, kaksi amforaa, pienehkö kan- 
nellinen kuparikattila, kaksi öljyamforaa, yksi vesiämpäri, 
yksi amme, yksi kehlo, yksi pesuallas, yksi pannu, yksi 
pieni saviastia. Edelleen: kolmet suuret kärryt, kuusi auraa 
aurankärkineen, kolme iestä niihin kuuluvine hihnoineen, 
kuudet häränvaljaat, yksi äes, neljä lantalavaa, kolme 
lantakoria, kolme aasin kuormasatulaa. Rautaisia työka- 
luja: kahdeksan hankoa, kahdeksan kuokkaa, neljä lapiota, 
viisi hakkua, kaksi nelipiikkistä haravaa, yhdeksän sirppiä, 
viisi vesuria, kolme piilukirvestä, kolme vaajaa, kahdet 
hohtimet, yksi palohaka, kaksi hiilisäiliötä. Edelleen: sata 
öljyruukkua, kaksitoista saviastiaa, kymmenen astiaa vii- 
ninvalmistukseen, kymmenen öljynsakkaa varten, kymme- 
nen viiniä varten, kymmenen viljaa varten, yksi saviamme 
lupiineja varten, jne.” 

Luettelo jatkuu toisaalla. Työkaluja ja -kalustoa säily- 
tettiin edellä kuvatuissa talousrakennuksissa hyvässä järjes- 
tyksessä. Ne apunaan ahkera talonpoika saattoi menestyk- 
sellisesti hoitaa vuodenaikojen mukanaan tuomia erilaisia 
tehtäviä. 

Caton tapaisen ammatti-ihmisen mielestä maatalouden 
tärkeimpiä töitä olivat kyntäminen ja lannoitus. Jos maan 
laatu vaati, pelto kynnettiin useaan kertaan. Kyntöä seurasi 
äestys, kuten nykyäänkin. Sitä nimitettiin pastinatioksi kuo- 
kan (pastinum) mukaan, jota roomalaiset käyttivät apu- 
naan kylväessään ja mahdollisesti äestyksessäkin (pasti- 
num: ferramentum bifurcum, guo semina panguntur). 

Kun maa oli muokattu alkoi kylväminen (serere tai semi- 
nare) tai taimien istutus (ponere) ja jonkin ajan kuluttua 
rikkaruohojen perkaaminen, jotka kasvoivat kilvan tai- 
mien kanssa. Perkaamiseen käytettiin erityistä työkalua 
(sarculum). 

Lopuksi tuli sadonkorjuun aika. Kesän alussa oli viljan- 
leikkuu (messio) ; sitä seurasi puiminen (tritura) ulkopihassa 
(area), joka tavallisesti suoritettiin kesäkuun puolivälissä. 
Tämän jälkeen jyvät viskattiin viskaimessa (ventilabrum) 
ja seulottiin seulassa (vannus), minkä jälkeen ne varastoi- 
tiin jyväaittaan (horreum tai granarium). 

Roomalaisella talonpojalla oli jokaista työtä varten eri- 
koistyökalut. Oli olemassa yksinkertaisia auroja ja siipi- 
auroja (aurita), talikkoja (bidentes), vesureita (dolabrae), 
monenlaisia sirppejä: puiden leikkaamiseen putatoriat, niit- 
tämiseen messoriat, ruohonleikkaamiseen fenariat; kuok- 
kia (ligones), pieniä käsisahoja viiniköynnösten leikkaami- 
seen (lupi), kasvikeppejä (acus), kitkemiskuokkia (runco- 
nes) karhunvatukoiden ja orjantappurapensaiden kitkemi- 
seksi sekä monenlaisia kirveitä ja hakkuja. Neljännellä 
vuosisadalla jKr. elänyt kirjalija Palladius Rutilius Aemi- 
lanus on myös kirjoittanut maanviljelyksestä ja kuvaa 





Yllä: maanmuokkausvälineitä. Alla: Mola asinaria, 
aasin pyörittämä viljamylly ( Rooma, Museo della Ci- 
viltä Romana) 

erästä kaksipyöräistä maanviljelyskonetta, jonka alaosa oli 
hammastettu. Se toimi härkien työntämänä ja sitä käytet- 
tiin niittämiseen Galliassa, jossa oli paljon tasankoja. Tässä 
tapauksessa on kysymyksessä oikea maatalouskone, jota 
voisi nimittää ensimmäiseksi tunnetuksi niittokoneeksi. 
Puimiseen käytettiin tribulumia. Se oli lauta, jonka alapuol- 
ta peittivät taajaan asetetut sahalaitaiset kivestä tai rau- 
dasta valmistetut piikit. Härkien vetämänä tämä laite pui 
viljan. 

Oliiveja käsiteltiin oliivinpuristimessa (trapetum), jossa ne 
murskattiin ja prelumissa, jossa ne puserrettiin. Jälkimmäistä 
käytettiin myös viininpusertimena. 


VILJELYSKASVIT 


Pitkään tasavallan ajalle asti talonpojat viljelivät spelttiä 
ja ohraa, mutta eivät vehnää; vuoden 400 jälkeen eKr. 
alettiin kuitenkin leipoa leipää vehnästä. Roomalaiset 
käyttivät jo varhain vuoroviljelyä: pelto, jossa yhtenä vuon- 
na viljeltiin viljaa, oli seuraavana vuotena kesantona. Pal- 
jon myöhemmin opittiin — luultavasti karthagolaisilta 
eikä kreikkalaisilta — kolmivuotinen kasvinvuorottelu- 
järjestelmä: kahtena vuotena paikalla viljeltiin viljaa ja 
kolmantena se oli kesantona. Kesantovuotena peltoon kyl- 
vettiin — kuten nykyäänkin vielä tehdään — palkokas- 
veja (lupiineja tai papuja), joista pelto sai uutta ravintoa. 
Usein kylväminen tapahtui auraamalla. Kun otetaan huo- 
mioon Rooman campagnan laiha maa, alkukantaisen au- 


Suuren leipomon kolme myllyä ja uuni oikealla. Pompejin kaivauksista 

ran heikko työteho ja niukka lannoitus, voidaan arvioida 
että keskimääräinen sato hehtaaria kohti nousi korkeintaan 
kymmeneen hehtolitraan jyviä. 

Latiumissa talonpoikien oli itse tuotettava kaikki välttä- 
mättömät kulutustarvikkeet, koska tavaranvaihto oli vä- 
häistä. He viljelivät ennen kaikkea viljaa ja palkokasveja. 
Kuitenkin myös siellä tunnettiin niitä jalommat viljelys- 
kasvit, kuten viiniköynnös ja oliivipuu. Viiniä käytettiin 
epäilemättä jo hyvin varhaisina aikoina ja voitaneen pitää 
varmana, että Italiassa, kuten Balkanin niemimaallakin 
viljeltiin viiniköynnöstä jo indogermaanien saapuessa. Tätä 
todistaa sana viini”, jonka kreikkalainen ja latinalainen 
muoto eivät ole johdettavissa indogermaanisesta sanajuu- 
resta, vaan periytyvät Välimeren alueella aikaisemmin pu- 
hutusta kielestä. Viininviljely ja viinin käyttö tunnettiin 
siis Latiumissa alusta alkaen, vaikka viljely olikin hyvin 
vähäistä. 

Uhrien yhteydessä käytetyistä juoksevista aineista se 
maidon, veren ja veden rinnalla oli neljäntenä. Roomalais- 
ten juhlista vanhimpia olivat Vinalia-juhlat, joissa flamen 
Dialis (Juppiterin pappi) aloitti viininkorjuun siunaamalla 
sadon. Numan säätämäksi väitetyn lain mukaan saatiin 
jumalille tarjota juomauhriksi vain leikatusta viiniköyn- 
nöksestä valmistettua viiniä. Naisilta oli viinin nauttiminen 
kuoleman uhalla kielletty. Eräiden historiankirjoittajien 
mukaan määräyksen syynä oli, että viinin ja veren katsot- 
tiin vastaavan toisiaan. Jos nainen joi viiniä, hän oikeas- 
taan joi toisen verta ja syyllistyi näin aviorikokseen. Viiniä 
käytettiin Roomassa siis pitkät ajat yksinomaan rituaali- 
juomana. 

Vähitellen viinin viljely yleistyi ja siihen perehdyttiin 
erittäin huolellisesti. Ensimmäiseksi oli valittava sopiva 
maan laatu. Georgicassaan Vergilius suosittelee rinnepaik- 
koja, toiset kirjailijat suosittelevat tasankoja, joilla viini 
maan laadusta riippumatta menestyy loistavasti (Colu- 
mella III, 2, 6). 

Antiikin ajoilta periytyvien yhtäpitävien tietojen mu- 
kaan oliivia viljeltiin Italiassa vasta Targuinius Priscuksen 
ajalta lähtien (Plinius, Nat. Hist. XV, 1). Näin tarkka 
ajanmäärittely herättää epäilyksiä, mutta todistettavasti 
oliivi tuli Italiaan melko myöhään Magna Graecian kautta. 
Vanhin antiikin ajalta periytyvä Italian öljyntuotantoa 
koskeva maininta on Turin alueelta neljännen vuosisa- 
dan keskipaikkeilta eKr. 

Ensimmäinen annaalien välittämissä taruissa mainittu 
hedelmäpuu on viikunapuu. Eräs näistä tarinoista kertoo, 
miten Arruns, rikas etruskilainen kauppias Clusiumista, 
päätti kostaa ylimielisen Lucumon hänelle aiheuttaman 
loukkauksen ja lähti alppien yli gallialaisten luo pyytä- 

mään, että nämä hyökkäisivät Italiaan. Hän yritti herättää 
gallialaisten halun päästä Italiaan näyttämällä heille nie- 
mimaalla kasvavia mukanaan tuomiaan gallialaisille tun- 
temattomia hedelmiä: viinirypäleen, oliivin ja viikunan. 
Kertomus on peräisin viidennen vuosisadan keskipaik- 
keilta eKr. 

Italia tuotti monen laatuista hyötypuuta, jota käytettiin 
rakentamiseen ja maataloustyökalujen valmistamiseen. 
Niistä Vergilius mainitsee pajun, jota hän suosittelee istu- 
tettavaksi jokien varsille; lepän, joka sopii soiseen maas- 
toon; saarnet, jotka viihtyvät kallioisessa maaperässä ja 
myrtit, jotka viihtyvät erittäin hyvin rannoilla (Georg. II, 
110 ff, 440 ff). 

Ensimmäisellä vuosisadalla eKr. Italian kukoistava 
maatalous joutui ennen pitkää yhä suuremmassa määrin 
kilpailemaan läntisten provinssien, etenkin Gallian ja Af- 
rikan tuotteiden kanssa. Siellä oli alettu viljellä tyypillisesti 
italialaisia viljelyskasveja ja lyhyessä ajassa satoluvut ylit- 
tivät kaiken odotuksen. Juliaanisten keisareiden ja Clau- 
diusten sekä Flaviusten dynastian aikana Gallian viineillä 
ja Afrikan öljyllä oli parempi menekki markkinoilla kuin 
Italian tuotteilla. Hiukan aikaisemmin Latiumin talonpo- 
jat taas laajalti olivat lopettaneet viljan viljelyn, koska eivät 
pystyneet hinnoissa kilpailemaan etelästä ja saarilta tule- 
van viljan kanssa. 

Mutta Italian maanomistajat ottivat haasteen vastaan ja 
alkoivat mukauttaa peltotaloutensa yhä monipuolisemman 
ja vaativamman markkinoinnin vaatimuksia vastaavaksi. 
Pääomaa sijoitettiin ennen kaikkea hedelmäplantaaseihin. 
Päärynät, omenat ja granaattiomenat tunnettiin Italiassa 
jo ennen puunilaissotia. Sitrushedelmistä vanhalla ajalla 
tunnettiin ainoastaan sitruunapuun hedelmät (citrus). 
Lucullus toi sotaretkeltään Mithridatesta vastaan Anato- 
liasta mukanaan kirsikan. Rikkaitten roomalaisten pidoissa 
oli noihin aikoihin kaikenlaisia valikoituja hedelmälaa- 
tuja. Varro ja Vergilius kehottavat aikaisemmin mainituis- 
sa teoksissaan herkeämättä talonpoikia olemaan antamatta 
periksi ja jatkamaan ponnistuksia, sillä hedelmien myyn- 
nistä saa varman voiton ja Via Sacralla ovat hedelmät 
*kullan arvoisia”. 

Maanviljelyksessä siirryttiin siis tavallisten ja tuottamat- 
tomien viljelyskasvien viljelystä erikoistuneeseen ja tuottoi- 
saan hedelmäpuitten viljelyyn. Samantapainen ilmiö on 
havaittavissa karjanhoidon alallakin. 

Varro kehottaa harjoittamaan siipikarjan- ja riistanhoi- 
toa; Rooman markkinoilla ja Italian rikkaissa kaupungeis- 
sa olisi hyvä menekki hanhilla, kanoilla, fasaaneilla, riikin- 
kukoilla, kurjilla, murmeleilla, villisioilla ja kaikenlaisella 
muulla riistalla. — Myös kalanviljelystä saatiin melkoisia 


voittoja. Tätä tarkoitusta varten perustettiin kalalammi- 
koita varsinkin sellaisille tiloille, jotka sijaitsivat meren ran- 
nikolla. Kalaa arvostettiin yleensä huomattavasti enem- 
män kuin lihaa ja sitä käytettiin enemmän pääruokana. 

Mutta ehkä lukija edellä kerrotun jälkeen haluaa vas- 
tauksen kysymykseen, ketkä olivat alkaneet viljellä impe- 
rium Romanumin läntisissä provinsseissa niitä viljelyskas- 
veja, joita aikaisemmin suurella menestyksellä oli viljelty 
vain Italiassa ja Kreikassa. Alullepanijat olivat italialaisia 
maanomistajia. Varsinkin senaattorit, jotka — kuten edellä 
on kerrottu — eivät saaneet harjoittaa kauppaa, sijoittivat 
pääomansa maaomaisuuteen ja maatalouteen. Saatuaan 
haltuunsa Italian hedelmällisimmät alueet, he ryhtyivät 
hankkimaan maa-alueita provinsseista. Vähitellen heistä 
tuli valtavan suurten maatilojen omistajia Sisiliassa, Afri- 
kassa, Galliassa ja myöhemmin myös Kreikassa ja Vähässä- 
Aasiassa. Sieltä virtasi viljaa, viiniä ja öljyä Italiaan ja ly- 
hyessä ajassa nämä tuotteet valtasivat Italian markkinat 
syrjäyttäen kotimaiset tuotteet. 

Vasta sitten kun Rooman mahti alkoi hävitä, talonpoika, 
joka kerran oli syntynyt Latiumin pienissä laaksoissa palasi 
takaisin laaksoihinsa. 


Yllä: oliivinpuristin. Alla: viininpuserrin. Entistetty 
Villa dei Misterissä löydettyjen jäännösten mukaan. 
Pompeji (Rooma, Museo della Civiltä Romana) 

ROOMALAINEN KRONIKKA 


ROOMALAISTEN MUKANA MAALLA 


Keväisin, kun lumi alkoi sulaa vuorilla 
ja ensimmäiset lempeät tuulet pyyhkäisivät 
peltoja, talonpoika valjasti härän auran 
eteen. Pelto oli ollut kaksi talvea ja kaksi 
kesää kesannolla ja tuottaisi aitan täydeltä 
jyviä. 

Ennen kuin talonpoika aurasi uuden 
pellon, hän tutki sen tarkoin ottaen huo- 
mioon tuulten ja sään vaikutukset. Hän 
yritti myös saada selville, mitä pellossa 
ennen oli kasvanut, sillä maan laatu rat- 
kaisi sen käytön: sopiko se viljalle vai viini- 
köynnökselle, vai oliko se pantava niityksi 
tai metsää kasvamaan. 

Mehevän maan talonpoika aurasi vuo- 
den ensimmäisinä kuukausina ja antoi sen 
sitten kuivaa kesän auringossa. Laadul- 
taan heikommat pellot pantiin niityksi ja 
muokattiin vain kevyesti. Niitä ei sijoitettu 
viljapellon viereen, sillä ruoho olisi syönyt 
ravinnon viljalta ja niityn hiekkainen maa- 
perä imenyt kaiken kosteuden pellosta. 

Tähtien vaihtuminen taivaalla oli merk- 
kinä kylvämisen alkamisesta. Ennen sitä 
puhdistettiin kylvösiemen virnoista, lupii- 
neista ja muusta rikkaruohosta. Talon- 
poika tiesi, että pellava, kaura ja unikko 
vaativat vahvan maan ja sen vuoksi vilje- 
lyskasveja vuoroteltiin. Lannoitustakin to- 
sin käytettiin runsaasti tai peltoon sirotel- 
tiin tuhkaa. 

Kun kullankeltainen vilja oli korjattu, 
sänki poltettiin loppukesällä. Talonpoika 
tuumi, että tällä tavoin maa sai salaperäis- 
tä voimaa. Ainakin tuli saattoi hävittää 
vahingolliset aineet haihduttamalla liialli- 
sen kosteuden. Tai, kuka ties, se teki näky- 
mättömiä halkeamia, joita myöten maan 
ravitseva mahla nousi hentoihin juuriin. 
Saattoi olla niinkin, että tuli kovetti maan 
pinnan ja suojasi oraat sateelta, aurin- 
golta ja purevalta viimalta. 


Toisinaan talonpoika möyhensi maata 
kuokalla ja äesti sen pajukarhilla toivoen, 
että taivas antaisi leudon talven ja sateisen 
kesän. Sananlaskukin sanoo, että kuiva 
talvi hedelmöittää maan. 

Usein kaivettiin kylvämisen jälkeen 
ojia. Jos ei satanut tarpeeksi niihin johdet- 
tiin vettä peltojen kastelemiseksi. Toisi- 
naan talonpoika harvensi liian tiheässä 
kasvavaa orasta, etteivät ohuet korret 
myöhemmin taittuisi tähkien painon alla. 
Ja jos joki syksyllä tulvi, vesi oli johdettava 
pois pelloilta. 

Mutta kaikki tämä vaivannäkö ei vielä 
turvannut satoa. Sitä täytyi suojella han- 
hilta, varpusilta ja kurjilta sekä varoa, et- 
tei viljanruoste syönyt korsia eivätkä oh- 
dakkeitten, orjantappuroiden, takiaisten, 
lusteitten ja juolavehnän tiheiköt päässeet 
rehottamaan pelloilla. Peltoa täytyi kuok- 
kia, pelotella linnut pois, harventaa liian 
katveiset paikat ja rukoilla hiukan sadetta. 

Toisinaan talonpoika lähti kaupunkiin 
ja kuormasi laiskan aasinsa vuodenaikojen 
mukaan milloin parilla kallisarvoista öljyä 
sisältävällä ruukulla, milloin parilla täysi- 
näisellä hedelmäkorilla. Kotiin palates- 
saan talonpoika asteli miltei yhtä hitaasti 
kuin kuormajuhta, jonka kantamus oli 
vaihtunut suureen tahkoon tai mustaan 
pikimöhkäleeseen. Vaimolle ja lapsille oli 
paljon kerrottavaa kaupungin häikäisevän 
kauniista palatseista, loistavista vaatteista, 
katujen vilkkaasta liikenteestä ja Foru- 
milla tungeksivasta ihmismassasta. Mutta 
jokahetkiseen työhön tottuneesta talonpo- 
jasta tuo kaikki oli turhanaikaista joutilai- 
suutta. 

Milloin ei ollut peltotöitä, talonpoika 
kunnosti työkaluja: kovasta ydinpuusta 
valmistettua auraa, hitaasti vieriviä kär- 
ryjä, puimakonetta, kuokkia, peltorekiä, 

pajukoreja, pohtimia tai maan tasoittami- 
seen ja siementen karhimiseen käytettyä 
ristikkoa. Auran valmistamiseen talon- 
poika etsi metsästä käyrään kasvaneen 
jalavan ja teki sen tyviosasta auran perän, 
sillä sen täytyi olla erityisen vahva. Peräo- 
san yläpäähän kiinnitettiin aisa ja auran- 
kurki, alapäähän auran kynsi ja sen mo- 
lemmin puolin siivet. Aisa tehtiin hieno- 
syisestä lehmuksesta, ja aurankurki pyö- 
kistä. Ollakseen varma, että ainespuut 
olivat kuivia, talonpoika ripusti ne savua- 
van lieden yläpuolelle; lämmössä huono 
puu halkesi. 

Myös ulkopiha oli puimista varten pi- 
dettävä kunnossa. Siihen levitettiin kerros 
tuoretta savimaata, joka tasoitettiin ras- 
kaalla jyrällä. Silloin siihen ei kesällä kas- 
vanut ruohoa, maa ei halkeillut eivätkä 
hiiret, maamyyrät, rupisammakot ja muu- 
rahaiset päässeet pesiytymään sinne. 

Jos sade pidätteli talonpoikaa sisällä, 
hän toimitteli lukemattomia pikku töitä: 
oli teroitettava tylstynyt aurankärki, veis- 
tettävä puualtaita, poltettava karjaan 
merkki, laskettava jyvät, teroitettava paa- 
lut ja kaksipiikkiset hangot, valmistettava 
pajunvitsat viiniköynnöksiä varten, pu- 
nottava koreja ja jauhettava jyviä. 

Kun kaikki oli valmista, talonpoika kat- 
seli mantelipuun ensimmäistä kukintaa ja 
luki siitä tulevan sadon enteet: jos kukkia 
oli enemmän kuin lehtiä, viljasato olisi 
hyvä ja puimnen pelkkää iloa, mutta 
päinvastaisessa tapauksessa sato olisi sur- 
kea ja saataisiin vain olkia. Varminta oli 
kuitenkin tarkkailla Arcturuksen tähti- 
merkkiä ja ottaa vaari oinaan ja käärmeen 
päivistä. Niin tekivät merimiehetkin, joita 
myrskyävä meri kuljetti kotia kohti. 


(Lähde: Vergilius, Georgica) 


KÄSITYÖ JA TEOLLISUUS 


Rooman valtakunta oli poliittinen ja taloudellinen kokonaisuus; siellä ei ollut tulli- 
rajoja eikä suojatulleja. Laaja tieverkko ja meritiet yhdistivät Rooman sen kaukai- 
simpiin provinsseihin ja niitä pitkin kuljetettiin kaikenlaista tavaraa. Yhtenäinen 
poliittinen järjestelmä takasi Vähän-Aasian, Espanjan ja Gallian kauppiaille sekä 
muiden provinssien yrittäjille täydellisen liikkumavapauden ja edisti heidän yritteli- 
äisyyttään. Samalla se turvasi pääkaupungin kotiteollisuuden raaka-aineen saannin. 
Kaikki palveli Rooman valtiontaloutta. Cicero kirjoittaakin: ? Rooman rahamarkki- 
noiden luottotilanne riippuu mitä kiinteimmin Aasian kukoistuksesta; jos Aasiassa 
sattuisi onnettomuus, rahamarkkinamme joutuisivat vaikeaan liikepulaan? 
Maatalouden lisääntyvän rappeutumisen luonnollinen seuraus oli käsiteollisuuden 
nousu ja sellaisen tuotannon kehitys, jota nykyään sanoisimme teolliseksi. Mutta 
tuotantotavan ansiosta sekä vapaiden että orjatyöntekijöiden valmistamissa tuotteissa 
oli roomalaisessa maailmassa aina käsityön leima. 





Rooman talouselämä oli jonkin aikaa maatalousvaltainen. 
Mutta kun Italian kansat oli alistettu, alkoi Rooman jat- 
kuva laajeneminen, joka lopulta teki siitä koko sivistyneen 
maailman valtiaan, kuten imperium Romanumin synty 
vaikuttavasti ilmaisee. Tämän kehityksen mukana tapah- 
tui kaupan ja teollisuuden voimakas nousu. 

Mutta antiikin ajan teollisuus ei ollut teollisuutta nykyi- 
sessä mielessä: koneitten aikakautta, jossa ihmisen rooli 
käy yhä vähäisemmäksi. Antiikin teollisuus erosi nykyi- 
sestä olennaisesti sekä syntyvaiheittensa että tuotantota- 
pansa puolesta. Se oli ihmisen — joskin usein orjuutetun 
ihmisen — valtakunta, jossa yksilöllä oli mahdollisuus 
osoittaa kykyjään ja jossa jokainen tuote kantoi tekijänsä 
leimaa. Sen vuoksi on miltei mahdoton vetää rajaa antii- 
kin ajan teollisuuden ja käsiteollisuuden välille: sielläkin, 
missä teollisuutta harjoitettiin suurissa puitteissa ja työn- 
jako oli toteutettu pitkälle, siinä oli aina erikoistuneen 
käsityön leima. Ero johtui melkein yksinomaan työnteki- 

jöitten lukumäärästä. Jos pidämme kiinni tästä erotte- 
lusta, käsityöläisiä sanan varsinaisessa merkityksessä olivat 
ne, jotka työskentelivät yksin tai joilla oli apunaan vain 
muutama työntekijä. 

Kuten jo on huomautettukin, tasavallan ensimmäisinä 
vuosisatoina maanviljelys ja karjanhoito olivat tärkeimmät 
elinkeinot. Poikkeuksetta kaikki perheenjäsenet osallistui- 
vat peltotöihin. Kun karthagolaiset ja itäisen Välimeren 
kansat oli voitettu, Rooman valtion rikkaus kasvoi: senaat- 
tori- ja ritarisäädyn jäsenistä tuli suurmaanomistajia. 
Rooman kansalaiset saivat provinsseista lakkaamattomana 
virtana suunnattomia rahamääriä ja orjia. Tiheä liikenne- 
verkko liitti Rooman valtakunnan eri osat toisiinsa ja 
edisti teollisuuden laajenemista sekä tuotantokykyä. 

Rooman teollista kehitystä on tarkasteltava yhdessä 
Italian teollisen kehityksen kanssa: teollisesta näkökul- 
masta Rooman kehitys vanhimpina aikoina ehdottomasti 
oli jäljessä niemimaan kreikkalaisten ja etruskilaisten kes- 





Hopeinen juomapikari kultaisine reliefikoristeineen. Hil- 
desheimin aarteesta ( Berliini, Museo) 


kuspaikkojen kehityksestä. Mutta Italian valloituksen jäl- 
keen siitä tuli alistettujen kaupunkien teollisuuden tärkein 
markkina-alue ja tämä johti niiden teollisen tuotannon 
nousuun. 

Varhaisimpina aikoina koko Latium eli maataloudesta. 
Ympäröivien kansojen naapuruudesta ja vaikutuksesta 
johtui, että eräät Etruriassa ja Etelä-Italian kreikkalai- 
sissa siirtokunnissa kukoistavat teollisuudenhaarat kotiu- 
tuivat Latiumin kaupunkeihin ja erityisesti Roomaan. 
Tämä tapahtui sinne muuttaneiden eteläitalialaisten käsi- 
työläisten ansiosta tai yksinkertaisesti siten, että alettiin 
jäljentää vieraita tuotteita. Mutta Roomasta ei koskaan — 
ei edes sen jälkeen kun siitä oli tullut maailmankaupunki — 
tullut vaarallista kilpailijaa Italian muiden kaupunkien 
teollisuudelle: omat tuotteet eivät riittäneet tyydyttämään 
valtavaa kysyntää ja sen oli pakko lisätä tuontiakin. 

Taiteellisesti ja käsityönä erittäin korkeatasoinen suuri 
malja Hildesheimin aarteesta ( Berliini, museo) 


ROOMAN KÄSITEOLLISUUS 


Rakennusteollisuus edusti niitä teollisuudenhaaroja, 
jotka Roomassa kokivat voimakkaan nousun. Sen kehi- 
tykseen vaikutti kaupungin jatkuva laajeneminen. Julkis- 
ten rakennusten tarve tuli yhä suuremmaksi ja palatsien, 
termien, temppeleiden, basilikojen ja puistojen rakenta- 
mista varten perustettiin yrityksiä, jotka pystyivät anta- 
maan työtä tuhansille ihmisille — sekä Rooman kansalai- 
sille että orjille. 

Syntyi monenlaisia yhdistyksiä, kuten rakennusmesta- 
reiden (architecti), muurareiden (structores) ja kirvesmies- 
ten (fabri tignarii). Niiden rinnalla kehittyivät rakennus- 
teollisuuden kukoistukseen läheisesti liittyvät teollisuuden- 
haarat, jotka syntymästään niin ikään saivat kiittää vir- 
keätä rakennustoimintaa. Syntyi purkamis- ja raivaustöit- 
ten urakoitsijoiden (subrutores) yhdistyksiä, puu- ja rauta- 
teollisuuksia sekä kanavoimistöitä suorittavia yrityksiä. 

Kaupungin kasvun luonnollinen seuraus oli eräiden 





Myös tämä kullatuin vaahteranlehdin koristettu hopearuukku kuuluu Hildesheimin aarteeseen ( Berliini, museo) 


muidenkin tuotannon haarojen nousu. Niinpä esim. elin- 
tarviketuotanto jakaantui monien yrittäjien kesken: hedel- 
mien vähittäiskauppiaat (ffuctarii), palkohedelmien kaup- 
piaat (lupinarii), vihannesten viljelijät (olitores) sekä viini- 
teollisuuden ja kalastuksen harjoittajat. 

Rooman varakkaitten kansanluokkien ylellisyydentarve 
ja väestön valtava kasvu vaikuttivat monenlaisen vaate- 
teollisuuden | syntymiseen. Kutomoissa —pellavankutojat 
(linarii) valmistivat pellavakankaan, josta sitten räätälit 
(vestiarii ja sagarii) tekivät pukuja ja mantteleita. Erikois- 
tuneet suutarit (sutores ja caligarii) valmistivat miesten 
kengät ja sandaalintekijät (fabrix solearii) naisten kengät. 

Rooma oli erityisen kuuluisa ylellisyystavaroiden val- 
mistuspaikkana ; niiden kysyntää lisäsi aateliston, rikkaitten 
porvareiden ja ennen kaikkea keisarillisen hovin korkea 
elintaso. Pääkaupungissa eli lukemattomia taidekäsityö- 
läisiä. Useimmat heistä olivat kreikkalaisia. He valmistivat 
kallisarvoisista metalleista taiteellisen viimeisteltyjä juoma- 
maljoja ja koruja. Peilien ja sormusten tekijät, kultasepät 
ja norsunluunveistäjät (specularii, anularii, aurificies ja ebo- 
rarii) loivat Rooman maineen maailman ylellisimpänä 
kaupunkina. 


ITALIALAINEN KÄSITEOLLISUUS 


Muuallakin Italian niemimaalla oli teollisuutta. Kuu- 
luisa oli Etelä-Italian keramiikkateollisuus, joka hallitsi 
kaikkia markkinoita: Sisiliasta Apuliaan, Lucaniasta 
Campaniaan valmistettiin keramiikkaa ja vietiin sieltä 
kaikkialle. Tarentumilla oli huomattava asema keramii- 
kan tuottajana, mutta myös saviastioiden myyntipaikkana. 
Campaniassa olivat keskuspaikkoja taas Cales, Capua ja 
Puteoli. 

Hyvin suuri levikki oli Arretiumin (Arezzo) keramii- 
kalla, jota myytiin Keski-Italiaan ja imperiumin kaikkiin 
muihinkin osiin. Arretiumissa päästiin todelliseen sarja- 
tuotantoon käyttämällä apuna muotteja ja dreijaamista. 

Puteolissa ja Aguileiassa valmistettiin lasia. Erittäin 
tunnettuja ovat Pompejista löydetyt läpinäkyvät vaalean- 
vihreät lasiastiat. Ne on todennäköisesti valmistettu Vol- 
turnumin hiekasta — Pliniuksen kautta tiedämme Vol- 
turnumissa olleen lasiteollisuutta. Lasin lisäksi Aguilei- 
assa valmistettiin Germaniasta tuotetusta meripihkasta 
(sucinum) pieniä peilejä, lippaita, pieniä pulloja ja pieniä 
palloja, joita roomalaisten naisten oli tapana hieroa kä- 
siinsä hengittääkseen meripihkan tuoksua. 

Capuassa valmistettuja hopea- ja pronssiastioita on löy- 
detty Mustan meren rannoilta saakka; yhtä laajalle levin- 


Sepän työpaja. Hautamuistomerkin osa ( Aguileia, Museo Archeologico) 

neitä olivat Mutinan (Modenan) työpajoissa terrako- 
tasta valmistetut öljylamput. Campania, kuten Etruriakin 


oli Italian hedelmällisimpiä seutuja ja oli erittäin tunnettu 
viinin- ja öljyntuotannostaan. Öljystä tuli hajuvesiteollisuu- 
den perusta. Apuliasta saatiin hienointa villaa. Pohjois- 
Italiassa sijaitseva Aguileia oli myös astioitten, rautaisten 
käyttöesineiden ja korujen valmistuksen suurimpia teolli- 
suuskeskuksia. Elban saari ja sitä vastapäätä sijaitseva man- 
tereen rannikko olivat jo etruskien aikana niemimaan vuo- 
rityön keskuksia. Ostiassa, Genovassa ja Ravennassa oli 
suuria laivaveistämöitä. 


MAAKUNTIEN TEOLLISUUS 


Imperium Romanumin yhtenäisyys ja pitkäaikainen 
rauha edistivät maakuntien kauppasuhteita ja vaikuttivat 
oleellisesti niiden teollisuuden kehittymiseen. 


Fullonicassa, = vanuttajan 
työpajassa oli saman katon 
alla värjäämö ja pesula. 
Siellä värjättiin kankaita ja 
vaatteita sekä käsiteltiin n- 
tä muillakin tavoin (pestiin, 
silitettiin, = puhdistettiin); 
työn eri vaiheita on kuvattu 
oheisissa kuvissa, jotka on 
maalattu ?vanuttajan talon 
(Casa della Fullonican) pi- 
lariin Pompejissa. Vasem- 
malla ylh.: vanuttaja kä- 
sittelee kangasta, toinen hen- 
kilö kantaa merkillistä häk- 
kyrää ja sankoa. Vasem- 
malla alh.: pesula. Rooma- 
laiset eivät vielä tunteneet 
saippuaa; he kastoivat pesu- 
vaatteet veteen, johon oli pan- 
tu rasvoja irrottavaa ainetta, 
ja survoivat niitä jaloin. Oi- 
kealla ylh.: vaatteiden pu- 
ristin. Oikealla alh.: fpes- 
tyn ja värjätyn kankaan tar- 
kastus (Napoli, Museo Arc- 
heologico Nazionale) 


Itäisen Välimeren altaan provinsseista tärkein oli Egypti, 
jossa oli suuri teollisuuskeskus Aleksandria. Siellä valmis- 
tettiin papyrusta, norsunluisia esineitä, kallisarvoisia, hio- 
malla tehtyjä lasimaljoja, hopeaesineitä, hajuvesiä ja pel- 
lavakudonnaisia, joita vietiin kaikkialle. 

Läntisistä ja pohjoisista maakunnista Gallia saavutti 
teollistumisessa Italian ja sivuuttikin sen ennen pitkää. 
Galliassa oli runsaasti luonnonvaroja, kuten metalleja ja 
metsiä sekä hyvät vesitiet. Talouselämässä se sai impe- 
riumin läntisten maakuntien johtoaseman ja syrjäytti 
markkinoilla Italian tuotteet melkein kaikkialla. Kaikilla 
Rooman valtakunnan markkinapaikoilla oli saatavissa 
Gallian reliefikoristeista keramiikkaa (vasa sigillata), Rei- 
min lasia sekä niin ikään Galliasta kotoisin olevia villata- 
varoita jokapäiväiseen käyttöön: kenkiä, saippuaa, asti- 
oita ja gallialaisia pronssineuloja. 

Afrikan puolella Karthagossa valmistettiin pitkät ajat 
terrakotasta öljylamppuja, jotka syrjäyttivät Mutinan vas- 
taavat tuotteet. Espanja oli tunnettu teräksestä ja villasta 


sekä pistävänmakuisesta kastikkeesta, josta jo edellä ruo- 
kia koskevassa luvussa kerroimme. Myös Britanniasta saa- 


tiin villaa. 


ORJAT JA TEOLLISUUS 


Orjat olivat pääasiallisin työvoima suurissa yrityksissä, 
jotka luonteeltaan hyvinkin ovat verrattavissa nykyisiin 
tehtaisiin. Heitä käytettiin myös pikku verstaissa. Rooman 
aateliset pitivät ruumiillista työtä, kuten vähittäiskaup- 
paakin vapaalle miehelle sopimattomana. Myös Cicero 
väheksyi niitä, jotka ansaitsivat elantonsa päiväpalkkalai- 
sina, koska heille maksettiin ruumiillisesta eikä henkisestä 
työstä. Niin ikään hän piti kaikkia käsityöläisammat- 
teja alhaisina. Maanomistusta hän sen sijaan piti par- 
haimpana tulolähteenä: se tuotti iloa ja sopi vapaalle 
miehelle. 

Tasavallan viimeisinä vuosisatoina Rooman koko talous- 
elämä perustui orjatyöhön, mutta keisariajalla orjat vähi- 
tellen korvattiin vapaalla työvoimalla. Orjien suuri lisään- 
tyminen Rooman valloitussotien jälkeen aiheutti epäile- 
mättä Rooman talouselämän huomattavan nousun. Monet 
orjat (vrt. lukua maataloudesta) työskentelivät maatalou- 
dessa ja he muodostivat familia rustican enemmistön, ts. 
suurin osa suurtilojen hoitamiseen käytetystä työvoimasta 
oli orjia. He olivat suurmaanomistajan luottamusta naut- 
tivan tilanhoitajan alaisia ja heidän työtänsä valvoi ma- 
gistri operum. Osa orjista työskenteli pelloilla, toiset olivat 
puutarhureina ja paimenina sekä kalalammikkojen ja lin- 
tutarhojen hoitajina. Tilat olivat niin suuria, että niiden 
hoitamiseen tarvittiin usein tuhansia ihmisiä. 

Kaupunkielinkeinoissa työskentelevien orjien luku oli 
yhtä suuri, vaikka heidät oli jaettu pienempiin ryhmiin. 
Antiikin teollisuus ei ollut automatisoitua ja orjat saivat 
kykyjensä mukaan erilaista työtä. Usein he kapealla työ- 
sarallaan saavuttivat korkean ammattitaidon ja se teki 
heidät tuotantoprosessissa toisinaan korvaamattomiksi. 
Mutta orjina heillä ei ollut valinnan varaa ja he olivat 
sidotut työpaikkaansa. Orjat oli jaettu ryhmiin (classes, 
decuriae) ja verstaissa (officinae) he olivat työnjohtajien 
alaisia. Verstaat olivat jakamattomia tuotantoyksiköitä, 
jotka kreikkalaiset tunsivat nimellä ergasteria. Verstaitten 
omistajat olivat usein vapautettuja orjia. 

Sanottiin, että kuningas Numan ajoilta periytyi yhdek- 
sän vapaitten käsityöläisten ammattikuntaa, collegia opi- 
ficium. Keisariajalla muodostettiin niitten esikuvan mu- 
kaan valtion valvomia yhdistyksiä (collegia) joihin oli 

nelikulmaisia tuhkauurnia 


Roomalaista lasitaidetta: 
(Rooma, Museo della Civiltä Romana) 


pääsy sekä orjilla että vapautetuilla. Eräät teollisuusyri- 
tykset oli valtiollistettu. Näitä olivat rahapaja, jossa työs- 
kentelivät servi monetariukset, suurin osa legioonien varus- 
tamiseksi perustetuista asetehtaista ja vuorityö. Rooma- 
laiset tunsivat suurin piirtein kaikki vuorikaivokset ja kivi- 
louhokset, mitkä nykyäänkin ovat käytännössä niillä alu- 
eilla, jotka aikanaan kuuluivat Rooman valtakuntaan 
Euroopassa. (Poikkeuksena ovat hiilikaivokset, joita antii- 
kin aikana ei vielä käytetty.) Vuorikaivoksissa työskenteli- 
vät orjat ja sinne lähetettiin sotilaitten valvonnassa myös 
kaivostyöhön tuomitut (in metallum damnati). Olosuhteet 
vuorikaivoksissa olivat erittäin huonot. Työtä tehtiin her- 
keämättä yötä ja päivää lamppujen heikossa valossa. Ilma 
vaarallisissa tunneleissa oli kuuma ja ahdistava ja usein 
ne olivat niin ahtaita, että täytyi työskennellä polvillaan 
tai vatsallaan ryömien. Kuumalla raudalla tehty poltin- 
merkki merkitsi iäksi varkaat ja ne onnettomat, jotka olivat 
yrittäneet paeta. 

Koska orjat Rooman valtakunnassa eivät olleet ihmisiä 
(personae) vaan olioita (res), heillä keinoteltiin kaikin 
tavoin. Oli hyvin tavallista hankkia esim. ryhmä ammatti- 


taitoisia orjia ja vuokrata heitä korkeasta hinnasta. Sellai- 
sista yrityksistä oli tunnettu mm. Titus Pomponius Atticus, 
jonka aikaisemmin olemme oppineet tuntemaan Ciceron 
ystävänä ja kustantajana. Crassus omisti 500 rakennus- 
työhön koulittua orjaa. Nämä rakensivat hänelle taloja, 
jotka hän sitten myi korkeasta hinnasta. 

Mutta orjien ja herrojen suhteet eivät sentään edes ta- 
louselämän alalla aina perustuneet vain nylkemiseen. 
Usein orjista pidettiin ja heihin voitiin suhtautua jopa 
ystävinä ja uskottuina. Hyvin monet hankkivat uhrautu- 
valla työllään herrojensa luottamuksen ja saivat sitä tietä 
lyhyessä ajassa vapautensa. 


KÄSITYÖLÄISET 


Edellisessä luvussa mainittiin jo vapaitten käsityöläisten 
ammattikunnat (collegia opificium), joihin kuuluivat kir- 
vesmiehet, huilunsoittajat, kultasepät, värjärit, nahkurit, 
parkitsijat, kuparisepät ja savenvalajat. Näiden kahdek- 
san collegian lisäksi oli vielä yhdeksäs, johon aikaisemmin 
luettiin kuuluvaksi kaikki muut ammatit. Mutta se jakau- 
tui aikanaan eri ammattikuntiin, joista melko monet tun- 
netaan. Ne kokoontuivat kuuriain kokoushuoneissa (curiae) 
ja kouluissa (scholae). Niillä oli omat sääntönsä ja omat 
etuoikeutensa. 

Tunnettuja ovat collegia tenuiorumit, joiden tehtäviin 
kuului avustuksin kerätyn kassan varoilla huolehtia yhtei- 
sestä kultista ja jäsenten hautajaisjuhlallisuuksista. Näihin 
yhdistyksiin otettiin aikaa myöten myös käsiteollisuutta 
harjoittavia orjia, joskin vain siinä tapauksessa, että heidän 
herransa siihen suostui. 

Collegiat supistivat käsityöläisten vapautta huomatta- 
vasti. Käytännössä oli mahdotonta vaihtaa ammattia ja 
poikien velvollisuus oli opetella isänsä ammatti. Toisinaan 
mentiin niinkin pitkälle, että tytär sai naida vain sellaisen 
miehen, jolla oli sama ammatti kuin hänen isällään. 

Järjestäytyneiden käsityöläisten vaarallisia kilpailijoita 
olivat vieraat käsityöläiset, vapautetut orjat, jotka perus- 
tivat omia verstaita ja ennen kaikkea ne orjat, jotka itse- 
näisesti harjoittivat ammattiaan varakkaitten taloissa. 
Jälkimmäiset veivät käsityöläisiltä heidän parhaan asia- 
kaspiirinsä. 

Pompejin työpajat ja kaupat, hautareliefit ja kaivauk- 
sista löytyneet työkalut antavat selvän kuvan eri ammait- 
teja edustavien käsityöläisten työskentelytavoista. 

Useissa sarkofageissa on kuvattu paja: tavallisesti seppä 
seisoo tai istuu alasimen ääressä käsittelemässä vasaralla 

Käsityöläisten ja maanviljelijäin työkaluja (Rooma, 
Museo della Civiltä Romana) 


raudan palasta, joka riippuu pihdeistä. Jos kuvassa. esiin- 
tyy kaksi tai useampia henkilöitä he varsin todennäköi- 
sesti ovat apulaisia tai oppipoikia. Eräässä reliefissä apu- 
lainen seisoo suojaavan varjostimen takana ja lietsoo pal- 
keella tulta. Työkaluja syntyy hyvässä tahdissa; työpa- 
jan seinillä on näytteillä sepäntaidon tuotteita ja työväli- 
neitä. 

Savenvalajan taito oli hyvin laajalle levinnyt, kuten 
ilmenee kaikkialla löydettyjen työpajojen runsaudestakin. 
Saviastiat muovailtiin dreijaamalla. Suurten astioiden 
jalka, kaula ja korvat tehtiin yhdessä vaiheittain. Sit- 
ten astia lasitettiin ja pantiin uuniin, jonka lävellinen 
levy jakoi kahtia. Sen alapuolella paloi tuli ja läpien 
kautta kuumuus pääsi levyn yläpuolelle, jossa poltettava 
astia oli. 

Eräissä reliefeissä on kuvattu valimo. Apulaiset seisovat 
sulatusuunin vieressä, jonka yläpuolella on sulatusupokas. 
Muutamat heistä tasoittavat kaapimella valmiita patsaita 
mestarin ja taiteilijan — näiden taideteosten luojan — val- 
vonnan alaisina. 


Monet käsiteollisuuden haarat alkoivat kukoi.taa val- 


loitusten jälkeisen ylellisyyden ansiosta: kulta- ja hopea- 
sepäntaito sekä norsunluunveisto; kallisarvoisen materi- 
aalin käsittely kehittyi muotoilijoiden (figuratores), hio- 
jien (tornatores), siselöijien (caelatores) ja kultaajien (inaura- 
tores) ansiosta. Oli muitakin käsityöläisiä — oikeastaan 
taiteilijoita — jotka muovasivat reliefejä hopeatarjotti- 
miin tai koristivat niillä astioita (crustarii). Kultasepät ja 
norsunluun veistäjät (aurifices ja eborarii) olivat yhtä taita- 
via kuin koruompelun ja silkinkudonnan ammattimiehet 
(plumarii ja sericarii) omalla tahollaan. 

Jos otamme huomioon ajankohdan ja käytettävissä ole- 
vat keinot, värjäys oli noihin aikoihin todella taidetta. 
Värjärit (tinctores, infectores) olivat erittäin taitavia purp- 
puran käyttäjiä. Ohentamalla sitä vedellä ja virtsalla he 
saivat aikaan mitä erilaisimpia värivivahteita. Värjäyk- 
seen liittyi vaatteen vanutus. Vanuttajat (fullones) virutti- 
vat vaatetta polkemalla sitä vedessä ja raikastivat sen 
monenlaisella huolellisella käsittelyllä. 

Esimerkkejä voisi luetella vaikka kuinka paljon lisää. 
Käsiteollisuus antoi Rooman kansalaiselle mahdollisuu- 
den ansaita leipänsä uutteralla päivittäisellä työllä. 


KOTITEOLLISUUS 


Oman aikamme teollisuus on vallannut kodin: se toi- 
mittaa kaikki tarvekalut ja kaikissa kotitaloustöissä olemme 
jollain tavoin riippuvaiset teollisuuden tuotteista. Niin ei 
ollut vanhalla ajalla eikä varsinkaan Roomassa, jossa 
familian jäsenet omakätisesti valmistivat kaiken suurim- 
maksi osaksi kotona. Koska varattomilta usein puuttui 
välttämättöminkin, heidän oli luovuttava monista muka- 
vuuksista, joita erikoistunut käsiteollisuus ja suuret teolli- 
suusyritykset toimittivat varakkaille. Sen sijaan he niin 
paljon kuin oli mahdollista yrittivät lieventää päivittäistä 
hätäänsä omalla työllään. Mutta varakkaitten kodeissa 
harjoitetun kotiteollisuuden eduista he yleensä eivät saa- 
neet nauttia: heillä ei ollut varaa pitää suurta orjamäärää 
ja teettää sillä töitä tai vaatia siltä palveluksia, jotka nyky- 
ään kuuluvat valtiolle tai julkisten palvelusten ryhmään 
tai teollisuuden ja automaation piiriin. 

Varhemmin on kerrottu, että opetus oli Roomassa pit- 
kät ajat perheenisän tai sivistyneen orjan (litteratus) kä- 
sissä. Mutta yksityisten oli itse huolehdittava myös pos- 
tista ja valaistuksesta. Kirjeenkantajina toimivat orjat 
(tabellarii, cursores) ja valaistuksesta huolehtivat palvelijat 
(servi praelucentes). 

Eri ammatteihin erikoistuneitten orjien ansiosta varak- 

Ylhäällä: Kultainen kaulaketju (Rooma, Museo di 
Villa Giulia) 
Alhaalla: Koruja, roomalaisen taidekäsityön tuotteita 


Hopeapeili, löydetty Pompejista. Italialaista taidekäsi- 
työtä (Napoli, Museo Archeologico Nazionale) 


kaitten talous oli melko omavarainen. Heillä oli kampaa- 
jia (ornatores), partureita (tonsores), kokkeja (cogui), lei- 
pureita (lidarii) ja sokerileipureita (dulciarii). Myös talon- 
poikaistaloissa oli orjia erilaisiin tehtäviin, kuten nahkojen 
parkitsemiseen ja tiilien tekoon. Jokapäiväiseen käyttöön 
tarkoitetut yksinkertaiset tavarat valmistettiin kotona 
alusta loppuun. Roomassa kuten Kreikassakin kehräämi- 
nen ja kutominen olivat tärkeimpiä naistentöitä. Niitä 
harjoittamalla naiset edistivät sen talon hyvinvointia, 
jossa elivät. 


17. 





Raskas korvariipus, kultaa 


(Rooma, Museo di 
Giulia) 

ROOMALAINEN KRONIKKA 


KÄSITYÖLÄISET TYÖSSÄ 


Pienten kauppojen ja kapakoiden välissä 
olivat käsityöläisten vaatimattomat vers- 
taat. Suburran korttelin raskas ilma kul- 
keutui tuulen mukana sepän, parkitsijan, 
ja rajasuutarin kynnykselle, tunkeutui mo- 
saiikintekijöiden (pavimentarii) ja lasinpu- 
haltajien (vitarit) ylhäisiin nurkkiin. Sieltä 
nämä hienon patriisiasiakaspiirin anta- 
malla ylemmyydellä katselivat vaatima- 
tonta rajasuutaria, joka palveli vain esi- 
kaupungin köyhää väkeä. 

Tuulen mukana kantautuivat myös vii- 
nikauppiaan huudot, kun hän kadulta ka- 
dulle työnsi kärryjään ja tarjosi niillä hei- 
luvista amforoista — viiniä myytäväksi. 
Kaikkialla minne hän saapui pikkukaup- 
piaat ilmestyivät kauppansa ovelle: palko- 
hedelmäkauppias ja kalakauppias, sokeri- 
leipuri ja tavallinen leipuri sekä rohdos- 
kauppias. Kaikilla heillä oli kauppansa 
tässä korttelissa ja he käyttivät ensimmäis- 
ten iltapäivätuntien hiljaisuutta hyväk- 
seen rupatellakseen päivän tapahtumista 
tai mennäkseen käsityöläisten verstaitten 
ovelle näiden työtä seuraamaan ja arvos- 
telemaan. 

Oppipojat näyttivät työhönsä syven- 
tyneiltä, mutta heidän päässään liikkui 
muita asioita, ja tuskin mestari ennätti 
kääntää selkänsä, kun he jo alkoivat lör- 
pötellä tai tuijotella kadulla kulkevia ih- 
misiä. 

Kuparisepän pienessä työpajassa vasara 
kilkutti ruukkuja, kattiloita, patoja ja he- 
lähti kuin symbaali, jota papit jumalan- 
palvelusmenoissa löivät äitijumalatar Ky- 
belen kunniaksi. Kiihottavat, epätahtiset 
lyönnit kuuluivat melkein aamusta iltaan 
ja niin kauan kuin niiden musiikki viipyi 
kaduilla, ilmassa oli juhlan tuntua: ohikul- 
kijatkin näyttivät tanssijoilta. 

Tuolla kauempana lasimestari järjesteli 
huolellisesti paksuun vaatteeseen kiedot- 
tuja lasi- ja talkkilevyjä, jotka pian koris- 
taisivat Esguilinuksella olevaa uutta taloa. 
Pajan takaosassa tuli hehkui punaisena 
uunissa ja hiestä kiiltävä yläruumis pal- 
jaana eräs poika puhalsi palkeita. 

Niin kauan kuin aurinko viipyi taivaal- 


la, varhaisesta aamusta auringonlaskuun, 
pienet, vanhat ja monikerroksiset talot 
vapisivat liitoksissaan ja kaikuivat moni- 
mutkaisten puukoneiden ja käsityöläisten 
vasaraniskujen synnyttämistä työn äänis- 
tä. Savenvalaja pyöritti pyöräänsä ja hä- 
nen savesta harmaissa käsissään savimöh- 
käle alkoi elää ja sai muodon ja muuttui 
kuin ihmeen kautta ruukuksi. Mutta äkkiä 
hän kiroten keskeytti työnsä läksyttääk- 
seen oppipoikaa, joka oli rikkonut kau- 
niisti koristellun arretinolaisen maljakon. 
Sen olisi hyvästä rahasta voinut myydä 
varakkaalle ostajalle. 

jJa mikä meteli kuuluukaan kirvesmie- 
hen työpajasta! Fortunan temppelin ta- 
kana olevaa aluetta rakennetaan ja hä- 
neltä on tilattu viiteen tai kuuteen loisto- 
huvilaan palkkeja, portaita ja ovia. Vain 
vaivoin hänen apulaisensa pääsevät liik- 
kumaan korkeiden höylänlastupinojen vä- 
lissä. Vasaroiden ja kirskuvien sahojen 
meteli on korvia huumaava. 

Merkillisiä ihmisiä nämä käsityöläiset. 
Heillä on melkeinpä oma kielikin ja he 
ovat niin kasvaneet kiinni työhönsä, ettei- 
vät osaa lainkaan elää ilman sitä. Isä oli 
puuseppä, niin oli isoisäkin ja isoisän iso- 
isä ja niin edelleen, ehkäpä Numa Pompi- 
liuksen ajoista asti. Mestari Naeviuksen 
vaimokin on arvostetun puusepän tytär ja 
kulmassa asuvan värjärin vaimo on sen 
värjärin tytär, jolla aikaisemmin oli vers- 
taansa tässä. 

Ikimuistoisista ajoista käsityöläiset ovat 
harjoittaneet ammattiaan ja kuuluvat jo- 
honkin Numa Pompiliuksen perustamista 
kahdeksasta ammattikunnasta. Näitä colle- 
gioita ovat kirvesmiesten, kultaseppien, 
värjärien, huilunsoittajien, suutarien, par- 
kitsijoiden, kupariseppien ja savenvala- 
jien ammattikunnat. Vähitellen näiden 
käsityöläisammattien rinnalle on syntynyt 
monia uusia. Rikkauden mukana rooma- 
laisten vaatimukset ovat nousseet suhteet- 
tomasti. 

Kuka lienee sata tai parisataa vuotta 
sitten saanut aatteen koristaa talonsa lat- 
tioilla, mosaiikeilla ja stukkokoristeilla! 

Ja kuka niihin aikoihin olisi uskonut, että 
talkkilevyjä pannaan ikkunoihin? Silloin 
suljettiin puiset ikkunaluukut heti kun 
tuuli ja sade syksyn myötä saapuivat kau- 
punkiin ja sitten — hyvää yötä — kevää- 
seen! Alkoi öljylampun aika. 

Entä mitä kaikkea nykyään tehdään 
lasista! Lähellä Forumia erään varakkaan 
kansalaisen talossa, joka on tehnyt muuta- 
mia vuokrasopimuksia Gallian provins- 
seja varten, lattiat peitetään pienillä lasi- 
marmori-, onyks- ja kultalevyillä. 

Kultasepät ovat enimmäkseen kreikka- 
laisia ja ovat hakeutuneet rauhallisten 
katujen varsille. Pienillä vasaroillaan he 
loihtivat uskomattoman kauniita, mutta 
myös kalliita tavaroita. Kauniista saa 
maksaa. Rooma on kuuluisa kultasepis- 
tään. Kreikkalaiset ovat kehittäneet tä- 
män taidon huippuunsa ja valmistavat 
ihania maljoja ja koruja. Niissä kuvatut 
kalat, linnut ja kukat ovat niin luonnon- 
mukaisia, että vain tuoksu puuttuu. 

Argiletumissa ovat suutarien verstaiden 
vieressä kirjakauppiaiden ”puodit”. Päivät 
pitkät heidän orjansa jäljentävät perga- 
mentille ja papyrusliuskoille runoilijoiden 
säkeitä sekä historioitsijoiden ja filosofien 
kirjoituksia. Se on erikoislaatuista ammat- 
tikäsityötä. 

Näihin kauppoihin tulevat usein sivis- 
tyneet ihmiset ja taiteilijat, jotka jälkimaa- 
ilma tulee muistamaan. Mutta sinne tule- 
vat myös riiminikkarit julkaistakseen vii- 
meisillä rahoillaan runoja, joita kukaan ei 
lue. Tänne tulevat myös tyhjäntoimitta- 
jat, jotka aina puhuvat suurista aikomuk- 
sistaan, mutta eivät koskaan tee mitään. 
Mutta puhetta riittää .. 

Entä parturit, onko heidät laskettava 
käsityöläisiin? Hehän eivät muuta tee kuin 
hävittävät sekä parran että hiukset. Mutta 
he tietävät hyvin olevansa korvaamatto- 
mia. Kukaan ei itse aja partaansa eikä 
leikkaa hiuksiansa. Ja kukapa tietäisi pa- 
remmin viimeiset uutiset, juorut ja pila- 
puheet kuin parturi? 


(Lähteitä: Martialis, Juvenalis ym.) 


ASIANAJAJAT JA TUOMIOISTUIMET 


Roomalaisen oikeuden perustana olivat isiltä perityt tavat (mos maiorum). Lait 
eivät olleet kirjoitettuja, mutta ne olivat niin syvälle juurtuneet roomalaisten tietoi- 
suuteen, että ne säilyivät pääpiirteissään muuttumattomina. Mutta niiden soveltami- 
nen muuttui aina silloin kun tradition valvojat huomasivat, että muistissa säilytettyjä 
oikeuslauseita voitiin tulkita uudella tavalla ja pitivät oikeutettuna muuttaa niiden 
liian yksityiskohtaisia ja vanhentuneita kohtia. Laeilla ja viranomaisten asetuksilla 
voitiin tosin tapaoikeuden seurauksia lieventää silloin, kun heräävä sosiaalinen oma- 
tunto piti niitä epäoikeudenmukaisina, mutta perusnormit pysyivät muuttumattomina. 
Oikeuden perusnormit johdettiin ikivanhoista sanonnoista, jotka ilmaisivat ihmisiin 
ja asioihin kohdistuvat oikeudet, velvollisuudet ja perillisten perintöoikeuden. Vähi- 
tellen oikeusnormit laajenivat, kunnes ne käsittivät uudet laitokset, jotka syntyivät 
kehityksen mukana taloudellisten olosuhteitten ja uskonnon muuttuessa sekä kansa- 
laisoikeuksien laajentuessa koko imperium Romanumin käsittäväksi. Nämä oikeus- 
normit ovat vielä tänä päivänä useimmilla sivistyskansoilla sen oikeuden alan yti- 
menä, jota klassisella nimellään kutsutaan siviilioikeudeksi. Oikeustaju, jota histo- 
rioitsijat pitävät roomalaisten luonteenomaisimpana piirteenä, on kirjoittajan käsi- 
tyksen mukaan jo näillä muutamilla sanoilla tullut hahmotetuksi. Niillä on ilmaistu 
roomalaisen oikeustajun selkeyden vaatimus ja sen pyrkimys pitää oikeus aina riippu- 
mattomana kaikesta — myös lainsäätäjien — mielivallasta. 





Tämä luku käsittelee Rooman oikeuslaitosta ja siinä rajoi- 
tutaan pääasiallisesti käsittelemään valtion — tai rooma- 
laisittain sanoen — kaupungin harjoittamaa ja valvomaa 
oikeudenhoitoa. Huomiotta jää siis varhaiskauden yksi- 
tyinen kosto (joka mahdollisesti ulottuu Rooman perusta- 
mista kaukaisemmille ajoille). Se oli ainoa hyvitys kaikista 
henkilöön ja omaisuuteen kohdistuvista rikoksista. Huo- 
miotta jää myöskin pater familiaksen oikeudenkäyttö, joka 
perustui ehdottomaan tuomiovaltaan vapaisiin henkilöi- 
hin (vaimoon, poikiin, tyttäriin ja miniöihin) ja orjiin 
nähden. Isänvaltaa ei lailla milloinkaan lopetettu, mutta 
yhä voimistuva sosiaalinen tunne rajoitti sitä. Sosiaalisen 
omantunnon asianajajana oli tarvittaessa sensori, joka 
käytti rangaistuksena häpeällistä sensorin muistutusta 
(nota). Tähän kehitysvaiheeseen kuuluvat muutamissa 
kirjallisissa lähteissä mainitut perheoikeudet, joihin kuu- 
luivat sekä isänvallan alaiset pojat että lähimmät miehiset 
sukulaiset, kuten veljet ja serkut. Tämä varovaisen per- 

heenisän koolle kutsuma perheraati osallistui syyllisyyden 
arvioimiseen ja rangaistuksen määräämiseen. 

Aloitamme siis sillä, mitä nykyään sanotaan siviilioikeu- 
deksi. Se johtaa — ainakin muodollisesti — varmuuteen 
omaisuutta koskevissa riidoissa ja yksityisen oikeudellista 
asemaa koskevissa kysymyksissä. Emme kuitenkaan osal- 
listu loputtomaan keskusteluun, jossa pohditaan oikeuden- 
käynnin varhaisinta muotoa, ts. sitä mihin aikaan asti 
tapa salli yksityisen käyttää omankäden oikeutta, tai sitä 
puuttuiko valtio yksityiseen oikeudenkäyttöön ensin papis- 
ton vai kuningasvallan aikaisten kuninkaiden välityksellä 
(luultavasti ylipappien kautta, jotka pitkiä aikoja yksis- 
tään säilyttivät muistissaan oikeudenkäytössä noudatetut 
juhlalliset muodot). Käsittelemättä jää myös, milloin tuo- 
miovalta tuli käyttöön. Se perustui alkuaan osapuolten 
vapaaseen aloitteeseen, mutta joutui sitten valtion valvon- 
taan. Historiallisena aikana ainakin viidenneltä tai nel- 
jänneltä vuosisadalta eKr. kolmannen vuosisadan lop- 


puun jKr. voidaan oikeudenkäynnissä erottaa kaksi vai- 
hetta (jos otetaan huomioon vain tavalliset oikeudenkäyn- 
nit). Ensimmäisessä vaiheessa virkailija (magistratus) mää- 
ritteli riitakysymyksen ja tuomarin tehtävät esillä olevassa 
tapauksessa. Toisessa vaiheessa tuomari (wdex) tutki 
todistusaineiston ja antoi päätöksen. Magistratukseksi 
nimitettiin Roomassa toimialasta riippumatta kaikkia 
tasavaltaisen valtion valittuja, vuosittain vaihtuvia virka- 
miehiä. Myös preettorin arvonimi, joka alkuaan tarkoitti 
päällikköä, merkitsi määrättyä arvoasemaa valtionvirka- 
miesten hierarkiassa. Preettorille voitiin uskoa oikeuden- 
käyttö (praetor urbanuksena tai peregrinuksena), mutta myös 
sotaväen päällikkyys tai maakunnan hallinto. Mutta tuo- 
mari oli yksityishenkilö, josta riitelevät osapuolet yhtei- 
sesti sopivat. Ellei yksimielisyyteen päästy, ratkaisi arpa. 
Mutta vielä tässäkin tapauksessa kummallakin osapuo- 
lella oli oikeus olla häntä hyväksymättä. Kuitenkin sel- 
laista, joka kieltäytyi hyväksymästä ketään esitetyistä tuo- 
mareista, rangaistiin ankarasti, sillä käyttäytymisellään 
hän osoitti selvästi, että hän halusi välttää oikeudenkäyn- 
tiä. Saattoi käydä niinkin, että osapuolet sopivat, että tuo- 
mariksi otetaan oikeusoppinut, kuten Publius Ouintiuksen 
ja Gaius Naeviuksen välisessä prosessissa sovittiin Aguilius 
Galluksesta (Publius Ouintiusta puolusti Cicero). Mutta 
tuomariksi voitiin valita sellainenkin mies, joka nautti 
arvonantoa aivan muulla alalla tai vieläpä täysin vähä- 
pätöinenkin kansalainen. 

Riitelevät osapuolet esiintyivät yhtaikaa preettorin tuo- 
mioistuimen edessä. Suunnilleen toisen vuosisadan keski- 
vaiheille eKr. saakka heidän täytyi tuomioistuimessa käyt- 
tää perinnäisiä oikeudenkäyntiin liittyviä sanontoja, jotka 
ylipapit ja myöhemmin oikeusoppineet olivat säilyttäneet 
muistissa ja muovanneet. Näissä lauseissa määriteltiin 
tarkkaan kummankin osapuolen asema hänen oman todis- 
tuksensa pohjalta. Tämän jälkeen kehotettiin läsnäolevia 
tarkoin pitämään mielessään, mitä olivat kuulleet ja valit- 
tiin tuomari. Tuomari kuuli tarkkaan niitä, jotka olivat 
osallistuneet jutun ensimmäiseen oikeuskäsittelyyn, ja otti 
selvää yksityiskohdista, minkä jälkeen voitiin muutaman 
päivän kuluttua kuulustella todistajia, lukea todisteet ja — 
jos osoittautui tarpeelliseksi — kuulla myös asianajajia. 
Tämän jälkeen langetettiin tuomio. Joissakin tapauksissa 
oikeudenkäynti päättyi tähän. Mutta tuomion täytäntöön- 
pano riippui oikeudenkäynnin voittajasta. Hänellä oli 
oikeus mahdollisuuksien mukaan saada hyvitys: hänellä 
oli esim. oikeus velallisen henkilöön ja hän saattoi äärim- 
mäisessä tapauksessa — jos velallinen tai kukaan muu 
hänen puolestaan ei pystynyt maksamaan velkaa — sur- 
mata velallisen tai myydä hänet orjaksi vieraaseen maa- 

Liktori ensimmäiseltä vuosisadalta j Kr. Liktori oli impc- 
riumin saaneen roomalaisen virkavallan ruumiillistuma ; 
kuten muilla virkamiehillä hänelläkin oli Roomassa yl- 
lään toga, kentällä taas sagum. Entistetty Beneventumin 
triumfikaaren reliefin mukaan (Rooma, Museo della Ci- 
viltä Romana) 

Kahdentoistataulun laki. Entistetty erään nykyisin yleisesti hyväksytyn tieteellisen olettamuksen mukaan. Lait ja- 
kautuivat kahteentoista tauluun seuraavasti: prosessioikeus kolmessa ensimmäisessä taulussa, perheoikeus neljännessä, 
perintöoikeus viidennessä, omistusoikeus kuudennessa ja seitsemännessä, rikosoikeus kahdeksannessa, yhdeksännessä, 
kymmenennessä ja yhdennessätoista; kahdestoista taulu oli ehkä varattu julkisoikeudelle ja laintäydennyksille. Yksi- 
tyiskohdat ovat hyvin kiistanalaisia, ja jako teoksessa nFontes Juris Romani Antejustiniani» poikkeaa muutamissa 
kohdissa ylläolevasta ( Rooma, Museo della Civiltä Romana) 

Roomalainen virkamies, patsas oli Forum Novumilla 
Thuburiscum Numidarumissa, nykyisessä Khamissassa, 
Afrikassa (Guelma, Museo) 

han. Haltuunottamisen oli kuitenkin tapahduttava virka- 
miehen edessä ja tässä vaiheessa saattoi takaaja (vindex) 
puuttua asioiden kulkuun ja pelastaa velallisen hädän- 
alaisesta asemasta ja perikadosta. 

Toisella vuosisadalla eKr. tehtiin näennäisesti vähä- 
pätöinen uudistus: viranomaisen (magistratus) edessä lau- 
suttujen juhlallisten lauseiden sijasta osapuolet sopivat 
jostakin niistä oikeuskaavoista (formula), jotka preettori 
oli kirjoittanut taululle ja asettanut tuomioistuimen lähei- 
syyteen nähtäviksi. Kaavat olivat lyhyitä ja juridisesti 
täsmällisiä. Muodoltaan ne olivat kaksinkertaisia oletta- 
muksia seuraavaan tapaan: Jos on totta, että syytetty on 
kantajalle velkaa ilmoitetun summan, syytetty on tuo- 
mittava maksamaan velkansa, ja ellei se ole totta, syytetty 
on vapautettava. Oli olemassa myös sellaisia kaavoja, joi- 
den lauserakenne oli toisenlainen, mutta kaikissa tapauk- 
sissa roomalaisen oikeudenkäynnin ytimenä oli selvä, 
edellä esitetyn tapainen vaihtoehto. Historiallisenakaan 
aikana preettorin edessä tapahtuneen käsittelyn tarkoi- 
tuksena ei ollut todeta oliko haaste perusteltu vai ei. Sen 
tehtävä rajoittui kullekin oikeusjutulle oikean kaavan löy- 
tämiseen tai syytetyn mahdollisesti esittämään ilmoituk- 
seen pohjautuvan seikan harkitsemiseen. Jos se osoittautui 
todeksi, preettorin oli otettava se huomioon lieventävänä 
asianhaarana. Preettori saattoi tuomita ankariin rangais- 
tuksiin, mutta vain silloin kun syytetty ei hyväksynyt 
esillä olevaan oikeusjuttuun sopivaa kaavaa tai hylkäsi 
kaikki ehdotetut tuomarit tällä tavalla selvästi osoittaen, 
että hän pakoili oikeudenkäyntiä. 

Tuomarin velvollisuus oli pysytellä annetussa kaavassa, 
mutta tästä huolimatta hänen tehtävänsä ei ollut helppo. 
Usein voitiin kaavaan sisällytetty syyte tietenkin ilman 
muuta näyttää toteen tai hylätä todistajien lausuntojen 
ja todistusaineiston perusteella. Mutta vaikeitakin tapauk- 
sia esiintyi. Tuomarin tehtävänä saattoi olla selvittää esim. 
oliko jonkin maapalan omistaja Titius vai ei, oliko Gaius 
velvollinen maksamaan Maeviukselle vaaditun summan 
vai ei. Sellaisten riitajuttujen ratkaisemiseksi tuomarin oli 
tunnettava hyvin yksityisoikeus tai, kuten silloin tällöin 
tapahtui, hänen oli käytettävä apunaan asiantuntijoita. 

Tässä emme esitä yksityiskohtaisesti sitä kehitystä, minkä 
em. vaatimaton uudistus toi tullessaan, sen jälkeen kun 
laki jätti sen preettorin toteutettavaksi. Mutta kaavasta, 
joka uudistuksessa otettiin käyttöön aikaisemman oikeu- 
denkäynnin juhlallisen puheen ja vastapuheen tilalle, tuli 
monien muiden uudistusten lähtökohta ja vähitellen yhä 
laajemmat julkisen elämän alueet joutuivat lain piiriin. 
Emme myöskään puutu niihin monenlaisiin menetelmiin, 
joita oli käytettävä ja teihin, joita oli käytävä ennen kuin 


k A Ta aaata TaaT 
mao jää ka 








Minervan temppeli ja Forum Assisissa; Forumin keskellä dioskuureille pyhitetty pieni pyhäkkö ja eksedra istuimi- 
neen. Entistetty arkkitehti Ugo Tarchin mukaan ( Rooma, Museo della Civiltä Romana) 





Biselliumin efi sella curuliksen entisöinti arkeologisten 
löytöjen perusteella. Tämä kunniaistuin kuului virkamie- 
hille, joilla oli imperium ja kurulisille ediileille ( Rooma, 
Museo della Civiltä Romana) 

päästiin arvovaltaisiin ratkaisuihin tapauksissa, joita laki 
siihen mennessä ei ollut tuntenut. Riittääköön viittaus 
oikeusturvaan, joka taattiin esim. sellaisissa selvissä tapa- 
uksissa, joissa omistusoikeus oli turvattava oikeudellista 
tietä tai viittaus uuteen menettelytapaan, joka salli omai- 
suuden takavarikoimisen. Jälkimmäisessä tapauksessa oli 
kysymyksessä eräänlainen konkurssimenettely. Sen vai- 
kutuksesta kumoutui käytännössä epäinhimillinen, velal- 
lisen henkilöön kohdistunut vangitsemisoikeus. 

Myös rikosprosessin historialliset alkuvaiheet ovat epä- 
varmat. Eräiden tiedemiesten mukaan kaupunki aluksi 
puuttui alkuperäiseen kosto-oikeuteen ryhtymällä valvo- 
maan sitä muodollisesti samantapaisen oikeudenkäynnin 
kautta kuin oli käytössä yksityisoikeudessa. Tällä tavalla 
pyrittiin toteamaan, olivatko ne oikeusehdot täytetyt, 


joiden nojalla oletettu syyllinen voitiin jättää koston uh- 
riksi. Toisaalta näyttää varmalta, että jo varhaisvaiheessa 
oli olemassa kaupungin viranomaisten toimeenpanemia 
oikeudenkäyntejä, jotka koskivat etenkin valtiorikoksia ja 
murhia. Eräänä historian ajankohtana säädettiin sitten 
lailla, että tuomiovalta määrätyissä rikoksissa kuului kan- 
sankokouksille. Monista yksityiskohdista ollaan kuitenkin 
edelleen hyvin eri mieltä. Epäselvää on mm., mikä tarkoi- 
tus oli oikeusviranomaisten koolle kutsumalla neuvostolla 
ja missä määrin näiden lisäjäsenten (valamiesten) mieli- 
pide vaikutti tuomioon. 

Lukijaa lähinnä kiinnostavana ajankohtana, ensimmäi- 
senä esikristillisenä ja ensimmäisenä Kristuksen syntymän 
jälkeisenä vuosisatana tavallisella rikosprosessilla oli jo 
oma nimensä — guaestiones. Sana merkitsee sekä yleensä 
oikeudenkäyntiä että tietyistä rikkomuksista laissa mää- 
rättyä oikeudellista menettelyä. Jokaista tähän ryhmään 
kuuluvaa rikosta varten laadittiin vuosittain tuomarilista. 
Nimet valittiin joko senaattori- tai ritarisäädystä tai mo- 
lemmista sen mukaan, mitkä olivat puolueitten voimasuh- 
teet. Nimilista pantiin julkisesti näytteille ja siitä valittiin 
tuomarit eri oikeudenkäyntejä varten. Aluksi se tapahtui 
syyttäjän aloitteesta, joka valitsi kaksikin kertaa enemmän 
tuomareita kuin tarvitsi. Syytetyn tehtäväksi jäi koota 
näistä vaadittu määrä tuomareita pyyhkimällä pois niiden 
nimet, joista hän ei pitänyt. Myöhemmin tuomarit mää- 
rättiin listan perusteella arvalla. Arvottaessakin tuomareita 
valittiin kaksinkertainen määrä, josta kantaja tai syytetty 
sitten hylkäsi puolet. Oikeuden puheenjohtajana toimi 
joku preettoreista. Oikeudenkäyntiin kuului syytös- ja 
puolustuspuhe ja mahdolliset toistot. Puheitten aikana 
esitettiin myös todistusaineisto ja niin ikään niiden yhtey- 
dessä kuulusteltiin todistajat. Lopuksi tuomarit langetti- 
vat joko vapauttavan tuomion tai julistivat asianomaisen 
syylliseksi. Tuomittu sai laissa määrätyn rangaistuksen. 
Sakkorangaistuksiin tuomittiin esim. provinsseissa harjoi- 
tetusta kiristyksestä (pecuniae repetundae), joilla poliittisissa 
taisteluissa oli suuri merkitys. Ne taas, jotka esim. viran- 
toimituksessa olivat syyllistyneet vilppiin, menettivät 
oikeutensa asettua ehdokkaaksi julkiseen virkaan. Hyvin 
monista rikoksista oli käytössä kuolemanrangaistus. Tosin 
syytetyllä oli lain tunnustama mahdollisuus välttyä kuo- 
lemanrangaistukselta, jos hän vapaaehtoisesti valitsi maan- 
paon. Mutta hänen oli tehtävä asiasta ilmoitus ennen 
lopullisen tuomion julistamista, jolloin valamiehistön 
puheenjohtajana toimiva viranomainen tuomitsi hänet 
maanpakoon (agua et igni interdicere). Ainakin teoreetti- 
sesti tämä merkitsi, että jos tuomittu omavaltaisesti palasi 
takaisin hänet kohtasi kuolemanrangaistus. 

Tavallisten oikeudenkäyntien rinnalla oli myös erikois- 
prosesseja. Niinpä sotapäälliköllä sodan aikana oli oikeus 
heti panna toimeen kuolemanrangaistus jos sotilaat syyl- 
listyivät rintamakarkuruuteen tai kapinointiin. Samalla 
tavalla saattoi kaupunki menetellä, jos joku julistettiin 
valtion viholliseksi (hostis publicus). Myös kansantribuunit 
saattoivat kansankokouksessa toimeenpanna oikeuden- 
käynnin, jossa entiset viranomaiset tuomittiin suuriin sak- 
koihin. 

Mainittakoon vielä, että keisariaikana tuli edellä selos- 
tettujen siviili- ja rikosprosessien tilalle vähitellen ns. 
extraordinaria cognitio. Koko oikeuskäsittely joutui nyt alusta 
loppuun — ts. oikeuteen haastamisesta tai sille tehdystä 
ilmoituksesta lähtien tuomion julistamiseen saakka — 
viranomaisten tai vieläkin useammin keisarin ja hänen 
virkamiestensä käsiin. Yksityishenkilön asettaminen tuo- 
mariksi oli tämän jälkeen tarpeetonta ja rikosasioissa tuli 
kantajan tilalle syyttäjä. 


OIKEUDENKÄYNNIT 


Harvat asiat herättävät ihmisissä yhtä kiihkeätä kiin- 
nostusta kuin oikeudenkäynnit. Nykyäänkin sanomaleh- 
det, jotka sivumäärin käsittelevät skandaalijuttuja, saavat 
kaksinkertaistaa painoksensa, oikeussalit ovat täynnä ja 
seurustelu sekä väittelyt keskittyvät enimmäkseen oikeu- 
denkäynteihin ja tuomiota koskeviin ennusteisiin. 

Roomalaisia kaikki tällaiset asiat kiinnostivat ehkä vie- 
läkin enemmän, koska heillä ei ollut elokuvia eikä rikos- 
romaaneja ja muutenkin heidän mahdollisuutensa löytää 
ajanvietettä vapaa-aikoinaan olivat pienemmät kuin ny- 
kyään. Roomalaisten oikeudenkäyntejä kohtaan tunte- 
maan harrastukseen sopi hyvin, että viranomaiset ja tuo- 
marit pitivät istunnot ulkosalla paikoissa, jotka vain osit- 
tain oli suojattu auringolta ja sateelta. Niiden edessä oli 
suuret aukiot, joille mahtui runsaasti katselijoita. Mutta 
roomalaisten suuri mielenkiinto oikeusasioihin oli myös 
luonteenlaadun (forma mentis) ilmaus. Oikeusperiaatteet 
ja niiden oikea sovellutus tuottivat heille todellista iloa, 
kuten roomalaisten oikeusoppineiden kuolemattomat teok- 
set todistavat. Aivan ilmeisesti oikeudenkäynnit tuottivat 
tavalliselle kansalle huvia myös siitä syystä, että silloin 
sai harvinaisen tilaisuuden nähdä, miten tämän maailman 
isoiset pesivät likapyykkiään julkisuudessa. Mutta huvi ei 
suinkaan rajoittunut niihin virkamiesten väärinkäytöksiä 
koskeviin oikeudenkäynteihin, joista edellä kerroimme. 
Kiinnostus aivan tavallisiakin ihmisiä koskevaan oikeu- 
denkäyntiin kohosi heti, kun puolustusasianajaja tai syyt- 


Virkamies puhuu kansalle. Aulus Metiliusta 
ns. ? Arringatoria? esittävä patsas. Erikoisen 
muotoinen toga (tebenna) on toiselta vuosisa- 
dalta eKr. (Firenze, Museo Archeologico) 


täjä esitti epäilyksen, että juttuun oli suojelijana tai osa- 
syyllisenä sekaantunut joku arvohenkilö. Mielenkiintoa 
tunnettiin myös sellaisia, melko yleisiä oikeudenkäyntejä 
kohtaan, joissa joku väitti joutuneensa lahjomisyrityksen 
kohteeksi, vaikkei rahasumman tarjoamiseen olisi liitty- 
nyt mitään rikollista tai skandaalin käryä. Siitä riippu- 
matta, ottiko asianomainen tarjotun summan vastaan 
vai torjuiko hän sen, poliittiset vastustajat saattoivat käyt- 
tää juttua hyväkseen häväistääkseen vastustajansa julkisesti. 

Poliittisessa taistelussa sattui myös usein, että roomalai- 
set puhujat kävivät hillittömästi vastustajansa kimppuun 
ja paisuttelivat syytöksiään niin valtavasti, että vastustaja 
ennen pitkää muuttui pahuuden perikuvaksi. Samalla 
tavalla menettelivät asianajajat puolustaessaan asiak- 
kaansa oikeuksia tuomioistuimessa. He kohtelivat vasta- 
puolta äärimmäisen pahansuovasti, tekivät yleisluontoisia 
mitään sanomattomia vihjauksia ja selittivät harmitto- 
matkin seikat puheiden ja alhaisen luonteenlaadun mer- 
keiksi. Hyvä esimerkki on Ciceron näyttelijä Rosciuksen 
puolustusasianajajana pitämä puhe, jossa Fannius Chae- 
rean kaljupäisyys — tai oikeastaan se, että hänellä oli 
tapana ajattaa itsensä kaljuksi — osoitetaan alhaisen luon- 
teenlaadun pettämättömäksi merkiksi (”hän kulkee aina 
pää ja kulmakarvat ajeltuina niin ettei vain voitaisi sanoa 
hänen päässään olevan yhtäkään rehellisen ihmisen hiusta”), 
minkä jälkeen Cicero vertaa Fanniusta inhottavaan kome- 
dianaamioon). Mutta aina ei pidetty kiinni edes omista 
vakaumuksista. Cicero oli usein korostanut, että kaikista 
henkisen elämän aloista hän asetti korkeimmalle oikeus- 
tieteen, turis prudentian ja kaikista juristeista ensimmäiselle 
sijalle ystävänsä Servius Sulpicius Rufuksen. Mutta Cice- 
ron konsulivuotena v. 63 Servius kärsi tappion seuraavaa 
konsulikautta koskevissa vaaleissa ja valituksi tuli häntä 
onnekkaampi kilpailija Licinius Murena. Liciniuksella oli 
suuret joskaan ei poikkeukselliset ansiot sotapäällikkönä. 
Servius syytti häntä vaalitoimituksessa harjoitetusta vil- 

pistä, mutta silloin Cicero ryhtyi Liciniuksen puolustus- 
asianajajaksi ja selitti koko puhetaitonsa voimalla, joka 
juuri muutamaa kuukautta aikaisemmin oli loistavalla 
tavalla purkautunut Catilinaa vastaan, että kansanko- 
koukset olivat tehneet oikein asettaessaan vaaleissa sota- 
päällikön oikeusoppineen edelle. Kaiken lisäksi hän kuvasi 
oikeusoppineet ihmisiksi, jotka kuluttavat aikaansa turhan- 
päiväisiin asioihin. He harjoittivat muka ammattia, johon 
hän itse ei ollut halunnut ryhtyä, koska se oli niin helppo, 
että hän milloin vain olisi pystynyt sitä harjoittamaan vain 
muutaman päivän opiskeltuaan. 

Kukaan ei ilmeisesti pannut pahakseen Ciceron puhetta, 
sillä hänen menettelytapaansa pidettiin luonnollisena. 
Ystävysten välitkin näyttävät pysyneen ennallaan, sillä 
neljä vuotta myöhemmin Cicero puolusti Serviuksen uutta 
ehdokkuutta ja monia vuosia myöhemmin, kun Cicero 
murehti tyttärensä Tulliolan menetystä, Servius lähetti 
hänelle Consolation, syvää osanottoa ilmaisevan lohdutus- 
kirjoituksen, joka edustaa hienoa latinankielistä proosaa. 


ASIANAJAJIA JA OIKEUSOPPINEITA 


Fräs poliitikkojen eniten suosimista ammateista oli 
asianajajan ura. Siinä he saattoivat saavuttaa mainetta 
puhujina. Puolustusasianajajina ja syyttäjinä he taas jou- 
tuivat tekemisiin vaikutusvaltaisten henkilöiden kanssa, 
jotka joko itse tai klienttiensä kautta olivat kiinnostuneet 
oikeudenkäynnistä ja sen tuloksesta. Luonnollisesti asian- 
ajajan uralla sai yhtä paljon ystäviä kuin vihamiehiäkin, 
mutta siinä maailmassa, joka vallitsi Rooman tasavallan 
viimeisinä vuosisatoina merkitsivät henkilökohtaiset suh- 
teet, sukulaisuus ja salaiset sopimukset ainakin yhtä paljon 
kuin puolueet; ja politiikka perustui taitoon valita oikein 
ystävät ja vihamiehet. Ammatin taloudellisetkaan edut 
eivät olleet halveksittavia. Tosin roomalaisille asianajajille 
ei annettu suuria palkkioita, kuten oman aikamme asian- 
ajajille, sillä vanha roomalainen laki määräsi, että puo- 
lustuksen oli oltava maksuton. Mutta sen sijaan he saivat 
suuria lahjoja ja usein he perivät rikkaat ja vaikutusvaltai- 
set asiakkaansa. Niinpä Cicero (sillä hänestä on jatkuvasti 
puhe, koska hän on ainoa roomalainen asianajaja, jonka 
elämän tunnemme erittäin tarkoin hänen äärimmäisen 
arvokkaista kirjeistään) saattoi suoda itselleen sellaisen 
ylellisyyden, että matkalla Roomasta Brundisiumiin tai 
Regiumiin voi joka ilta yöpyä omassa maatalossaan. Niissä 
kaikissa oli tarvittavat huonekalut, välineet ja palvelijat 
käytettävissä. 

Punnitessaan etujaan ja erehtymätöntä lainselitystä 

vastakkain roomalainen asianajaja ymmärrettävistä syistä 
joutui vaikean pulman eteen, jos hän halusi ottaa asiak- 
kaakseen vain ne, joiden asia näytti oikeutetulta tai jos 
hän halusi pyrkiä lain objektiiviseen ja puolueettomaan 
tulkintaan. 

Juuri laintulkinnan alalla oli roomalaisten asianajajien 
(patronus, orator) ja oikeusoppineiden (turis consultus) vä- 
1illä suurin ero. Myös oikeusoppinut saattoi hyötyä amma- 
tistaan pyrkiessään poliittiselle uralle joskin moraalisesti 
hyväksyttävämmällä tavalla kuin asianajajat: hänen tark- 
ka, alati syvenevä laintuntemuksensa ja epäitsekkyys, jolla 
hän antoi tietonsa kaupungin koko väestön käytettäväksi, 
herättivät yleistä arvonantoa. Oikeusoppinut työskenteli 
syrjäänvetäytyneenä omassa talossaan. Siellä hänen luo- 
naan kävi kaikensäätyisiä ihmisiä, joille hän maksutta 
jakoi neuvojaan. Hänen kuulijakuntanaan oli pieni nuor- 
ten miesten ryhmä, joka hänen laillaan halusi saavuttaa 
juridisen pätevyyden. Vaikka oikeusoppineen neuvot oli- 
vat maksuttomia, hänellä oli muulla tavoin hyötyä am- 
matistaan esim. silloin, kun hänet valittiin tuomariksi tär- 
keissä oikeudenkäynneissä tai kun hänet kutsuttiin vasta- 
valitun praetor urbanuksen oikeudelliseksi neuvonantajaksi 
valmistelemaan seuraavan vuoden oikeudenkäyttöä kos- 
kevaa ediktiä. Tässä yhteydessä oikeusoppinut voi tehdä 
preettorille prosessioikeutta koskevia parannusehdotuksia, 
jotka sitten oikeuslaitoksen historiassa saivat hänen nimen- 
sä. Jotkut oikeusoppineet kirjoittivat tai antoivat oppilait- 
tensa kirjoittaa tärkeimmät heidän oikeudessa tekemis- 
tään päätöksistä muistiin, tai he kokosivat oppineisuu- 
tensa ja kokemuksensa siviilioikeutta käsitteleväksi teok- 
seksi. Tällä tavalla he edistivät lakitieteen kehitystä, joka 
erittäin suuressa määrässä oli riippuvainen tulkinnasta 
(interpretatio). 

Oikeusoppineet jatkoivat traditiotaan, joka periytyi 
niiltä ajoilta, jolloin ylipappien kollegiolla oli yksinoikeus 
valvoa yhteiskunnan oikeusoloja (suunnilleen toisen vuosi- 
sadan keskivaiheille saakka eKr.). Tämän vanhan tra- 
dition ansiosta myös myöhemmän ajan maallikkojuristeja 
alettiin arvostaa ja osoittaa heille melkeinpä papillista 
kunnioitusta. Oikeusoppineen ammatti ei erityisemmin 
houkutellutkaan niitä kunnianhimoisia nousukkaita (homi- 
nes novi), jotka tavoittelivat kansansuosiota ja rikkautta, 
vaan siihen antautuivat erityisesti ylhäisten ja rikkaitten 
perheiden, kuten Mucius Scaevolan suvun jäsenet. Tästä 
suvusta oli lähtenyt jo ainakin yksi konsuli kun sen piiristä 
peräjälkeen ilmestyi neljä juristia. Myös ritarisäädystä 
monet ryhtyivät opiskelemaan lakitiedettä silloin kun hei- 
dän kunnianhimonsa ei kohdistunut heidän oman sää- 
tynsä ja ylhäisön välisten raja-aitojen kaatamiseen. 


Oikeusoppineet saavuttivat vähitellen niin riippumat- 
toman aseman, että Augustus piti välttämättömänä tehdä 
oikeuden esiintyä juridisena neuvonantajana riippuvai- 
seksi henkilökohtaisesta hyväksymisestään. Prinsipaatin 
ajoista lähtien oikeusoppineet olivatkin useammin keisarin 
kuin kansan neuvonantajia, mutta muutos ei vähentänyt 
heidän nauttimaansa arvonantoa. Heidän tehtävänään 
oli avustaa keisaria, joka oli lain ylin valvoja ja heistä tuli 
keisarillisen hovin korkeita virkamiehiä. Yhä harvemmin 
he hakeutuivat niihin harvoihin virkoihin, jotka vielä oli- 
vat jäljellä tasavallan ajalta. 

Asianajajien ja oikeusoppineiden ammatti oli siis luon- 
teeltaan erilainen. Toisaalta on kuitenkin todettava, että 
juuri tämä erilaisuus vastaa eräitä oikeuslaitoksen perus- 
vaatimuksia ja -tarpeita. Oikeus tavoittelee aina suurinta 
mahdollista varmuutta, mutta se myöntää samalla, että 
absoluuttinen oikeus voi olla olemassa vain saavuttamat- 
tomana ihanteena ja on inhimillisten mahdollisuuksien 
ulkopuolella. Inhimillisessä toiminnassa on useinkin vai- 
kea vetää selvää rajaa oikean ja väärän, syyllisen ja syyt- 
tömän välillä, mutta oikeuden tehtävänä on päivittäisessä 
kamppailussa eturistiriitojen ja inhimillisten menettely- 
tapojen kanssa löytää rajalinjat yhä uudelleen ja samalla 
huolehtia siitä, että jos oikeutta loukataan, se jälleen palau- 
tetaan arvoonsa. Usein sattuu, että oikeussalissa käydyssä 
kuumassa kamppailussa tulevat näkyviin oikeusjärjestyk- 
sen heikkoudet. Näin käy esim. silloin, kun vallitsevien 
lakien ja elävän oikeudentunnon välillä on ristiriita. Mutta 
siitä alkaa sosiaalinen edistys ja se puolestaan on ratkaise- 
vasti liikkeelle panevana voimana oikeuslaitoksen kehi- 
tyksessä. Usein oikeusjärjestyksessä ilmenneet puutteet 
juristien ja valtiomiesten toimesta johtavat lain oikeustur- 
vaa lisääviin muutoksiin. 

Vapaus on tärkeä asia myös oikeuslaitoksessa. Jos se 
menetetään, tuomioistuimessa käytyjä oikeutta koskevia 
taisteluita aletaan väheksyä, niitä supistetaan ja oikeuden- 
käynti tulee salaiseksi. Näillä toimenpiteillä oikeusjärjes- 
tyksessä saavutetaan näennäinen turvallisuus, mutta sa- 
malla se menettää osan kehityskykyään sekä merkitystään 
yleisessä tietoisuudessa. 

Roomaan palataksemme on muistettava, että meille 
säilyneet asianajajien puheet ovat kaikki peräisin katke- 
rien poliittisten kiistojen ajalta. Niiden tekijät eivät suin- 
kaan valinneet julkaistaviksi ensi sijassa sellaisia puheita, 
joista selvästi olisi ilmennyt heidän omien puolustuksessa 
käyttämiensä näkökohtien ja oikeusoppineiden käsitys- 
kantojen yhtäläisyydet. Julkaistut puheet palvelivat ennen 
kaikkea yleisiä poliittisia tarkoitusperiä ja kirjoittajan mai- 
netta etevänä asianajajana. Kaikesta huolimatta asian- 

ajajat eivät milloinkaan avoimesti väheksyneet isiltä perit- 
tyjä oikeusnormeja, vaikka he puheissaan usein hyvinkin 
mielivaltaisesti siirtelivät rajoja lain subjektiivisen ja ob- 
Jektiivisuuteen pyrkivän tulkinnan välillä käyttäen hyväk- 
seen laeissa ilmenneitä puutteita ja vajavuuksia. Jos tästä 
näkökulmasta vertaa esim. attikalaisen puhujan menette- 
lytapoja vastaaviin roomalaisiin, vertailu on vain omiaan 
vahvistamaan käsitystä roomalaisten juridisesta lahjak- 
kuudesta. 


Minerva ( Napoli, Museo Nazionale) 


ROOMALAINEN KRONIKKA 


CORNELIUS SCIPION KUULUISA OIKEUSJUTTU 


Sinä päivänä Forumilla oli valtava tun- 
gos. Syytettynä oli eräs Rooman sotilas- 
kansan ihailluimpia sankareita: Cornelius 
Scipio, lisänimeltään Africanus. Se oli hä- 
nelle annettu Zaman taistelun muistoksi, 
jossa hän ratkaisevasti voitti Hannibalin. 
Nyt tämä kuuluisa mies oli tullut Rooman 
kansan tuomittavaksi. 

Syytteen olivat nostaneet Caton puo- 
lueeseen kuuluvat kansantribuunit, Peti- 
liukset. Todellisuudessa syyte koski Corne- 
lius Scipion veljeä Luciusta eikä häntä 
itseään. Luciuskin oli kuuluisa kenraali ja 
häntä vaadittiin tilille 500 talentista, jotka 
kuningas Antiokhoksen tiedettiin maksa- 
neen roomalaisten voiton jälkeen. Mutta 
rahat eivät milloinkaan olleet saapuneet 
valtion kassaan. 

Luciuksen oli nyt osoitettava kansalle, 
että summaa oli pidettävä sotasaaliina. 
Sellaisessa tapauksessa hänellä olisi ollut 
oikeus päättää sen käytöstä pistämättä 
sitä omaan taskuunsakaan. Jos sen sijaan 
kansantribuunien onnistuisi todistaa, että 
nuo 500 talenttia oli maksettu sotakor- 
vauksena Roomalle, Luciusta oli pidet- 
tävä valtionvarojen kavaltajana. 

Varsinainen syytetty oli kuitenkin Afri- 
canus. Cato oli jo pitkät ajat taistellut 
häntä vastaan. Hän syytti Scipiota, hänen 
sukulaisiaan ja ystäviään siitä, että he hä- 
vittivät roomalaisen moraalin perustuksia 
tuomalla rappeutunutta = kreikkalaista 
kulttuuria Roomaan. Kuitenkin Scipiot 
juuri näihin aikoihin olivat laatineet toi- 
mintasuunnitelman Kreikan valtaami- 
seksi, joka oli eräs Rooman laajentumispo- 
litiikan kohteista. 

Cato oli syntyisin talonpoikaissukua 
eikä pitänyt arvolleen alentavana vanhaa 
roomalaista perinnäistapaa noudattaen 
hoitaa itse peltojaan. Hänen mielestään 
Rooman jatkuvankin menestyksen perus- 
tana oli oleva maanviljelys eivätkä niin- 
kään kauppa ja valloitukset. Hänen mu- 
kaansa vain maanviljelyksen saattaminen 
uudelleen arvoonsa saattoi palauttaa roo- 
malaisille heidän entiset hyvät tapansa ja 


siveellisen ryhtinsä. Mutta nyt roomalais- 
ten moraali oli kreikkalaisen vaikutuksen 
alaisena hyvää vauhtia rappeutumassa. 
Tosin Caton vihdoinkin oli onnistunut 
ajaa kreikkalaiset filosofit pois Roomasta, 
mutta ikävä kyllä liian myöhään, sillä 
heillä oli mahtavia suojelijoita, jotka tuki- 
vat heidän pyrkimyksiään palata takaisin 
Roomaan. Suojelijoista huomattavimpia 
olivat Scipiot. Mutta oli sentään yleisesti 
tunnettua, että vaikka Syyrian sotaa oli 
käyty Luciuksen nimellisen ylipäällikkyy- 
den alaisena, sen oli vienyt voittoon Scipio 
Africanus. Hän oli antanut veljelleen arvo- 
kasta apua sekä sanoin että teoin: tehnyt 
taitavalla poliittisella vedolla rauhan aeto- 
lialaisten kanssa, solminut Makedonian 
Filippos V ja rhodoslaisten kanssa liiton ja 
lopuksi vielä valmistellut Sipyloksen Mag- 
nesiassa käydyn ratkaisevan taistelun. 
Julkisuudessa Lucius tosin sai kunnian voi- 
tosta ja palasi kotiin triumfaattorina, an- 
nettiinpa hänelle kunniakas liikanimi Asia- 
ticuskin. Mutta kaikki tiesivät — varmasti 
myös Lucius itse — että liikkeelle pane- 
vana voimana koko yrityksessä oli ollut 
Africanus. 

Niinpä siis Africanus olikin oikea hen- 
kilö astumaan sen juhlallisen tuomioistui- 
men eteen, jossa senaatti täysilukuisena oli 
edustettuna. Hänellä oli hallintoaan kos- 
kevat asiakirjat mukanaan, mutta vaikut- 
tavalla ja hiukan teatraalisella eleellä hän 
kaiken kansan nähden repi ne. Ihmisjou- 
kon valtasi kauhistunut ihailunsekainen 
hämmennys. Ja kun Africanus vihaisella 
äänellä muistutti, että hän oli rikastuttanut 
valtionkassaa 200 miljoonalla sestertiuk- 
sella, kukaan kansantribuuneistakaan ei 
uskaltanut esittää vastalausetta. 

”Ja nyt?, hän karjui kohottaen kätensä 
taivasta kohti kuin pyytäen sitä todista- 
jakseen, nyt kansantribuunit loukkaavat 
minua vaatimalla minut tilille neljästä 
sestertiuksesta”. 

Oikeusjuttu ei tietenkään päättynyt 
Africanuksen teatraaliseen eleeseen. Ly- 
hyen ajan kuluttua eräs toinen kansan- 

tribuuni, Marcus Naevius, syytti Luciusta 
toistamiseen Rooman kansantuomioistui- 
men edessä. Tälläkin kertaa Africanus oli 
vastaajana. 

Oli Zaman taistelun vuosipäivän aatto. 
Scipion vaatimuksesta äänestys siirrettiin 
seuraavaan päivään. Muodollisuuksien ja 
todistajien kuulustelun jälkeen hän muu- 
ten tyytyi vain huomauttamaan ansiois- 
taan isänmaan palveluksessa puolusta- 
matta itesään sen kummemmin. 

Seuraavana päivänä, Zaman vuosipäi- 
vänä, koko Rooma oli Forumilla. Suuri 
aukio, pylväshallit, temppelien ja kuurian 
portaat olivat mustanaan väkeä. Parhailla 
paikoilla istuivat puunilaissotien veteraa- 
nit valmiina puuttumaan asioiden kul- 
kuun, jos heidän Scipio Africanuksensa 
tuomittaisiin liian ankarasti. 

Äkkiä joukossa syntyi liikettä. Valtava 
suosionosoitusten myrsky puhkesi. Päät 
kääntyivät ja se tiesi Scipioiden saapu- 
mista. Heille annettiin tietä ja he astuivat 
verkkaan, hymyilivät silloin tällöin ter- 
vehdykseksi tai heilauttivat kättään. Hei- 
dän vanavedessään saapui suuri joukko 
ystäviä, klienttejä ja kannattajia. 

Heidän asetuttuaan paikoilleen syntyi 
hiljaisuus. Mutta hiljaisuuden yli jyrisi 
Africanuksen uhkaava ääni: Muistutan 
teille, roomalaiset”, ja hänen käskevä kat- 
seensa vangitsi väkijoukon, ”muistutan 
teille, että tänään on sen verisen taistelun 
vuosipäivä, jossa voitin herruutenne suu- 
rimman vihollisen Hannibalin Afrikan 
maaperällä. Sen jälkeen tein rauhan ja 
pidin loistavan triumfin. Älkäämme olko 
kiittämättömiä jumalille. Jättäkäämme 
tämä lurjus (kansantribuuni) rauhaan ja 
menkäämme heti lausumaan kiitoksemme 
Juppiter Optimus Maximukselle?. 

Näin puhui Scipio ja nousi Kapitolin 
kukkulalle koko Rooman kansan seuraa- 
mana. 

Forumille jäivät vain kansantribuunit 
kirjureineen. 


(Lähteitä: Livius, Gellius, Cicero) 

Asklepioksen kultti levisi Roomaan huolimatta roomalaisten perinnäisestä uskosta 
magian ja jumalten vaikutuksen parantavaan voimaan. Sen mukana saapuivat kreik- 
kalatset lääkärit, joilla oli vankka tieteellinen kasvatus. He olivat orjia tai vapautet- 
tuja. Monet heistä olivat pystyviä taudin määrittäjiä ja terapeutikkoja, toiset taas 
monisatavuotisiin kokemuksiin perustuvien lääkkeitten ja aromaattisten aineitten 
eteviä valmistajia. Usein ylhäisöönkin lukeutuvat henkilöt, jotka pitivät kiinni van- 
hoista tavoista ja uskomuksista, suhtautuivat heihin epäluuloisesti. Mutta yhtä usein 
ritarit ja senaattorit olivat ensimmäisinä kääntymässä heidän puoleensa. Roomassa 
syntyi lääkärikollegioita, joille annettiin huomattavia etuoikeuksia, mm. verovapaus. 
Jo Augustuksen aikana oli kaupungin asettamia lääkäreitä ja heidän velvollisuutensa 
oli antaa etenkin köyhille kansalaisille ilmaista lääkärinhoitoa. Armeijassa oli kirur- 
geja ja sotasairaaloita perustettiin. 

Vanhoja parannuskeinojakin käytettiin jatkuvasti melkein kaikkialla eikä rajaa tie- 
teen, magian ja luonnonparannuksen välille koskaan vedetty. Alkeelliseen scientia 
herbarumiin?, lääkitsevien yrttien käyttöön kuuluivat usein myös hämäräperäiset juo- 
mat ja salvat ja koska niin rikkaitten kuin köyhienkin herkkäuskoisuus on ikuinen, 








Vuonna 293 eKr. Roomassa puhkesi raivoisa ruttoepide- 
mia. Silloin senaatti määräsi — kuten oli tapana kaupun- 
gin ollessa vaarassa — että oli kysyttävä neuvoa Sibyllan 
kirjoilta (libri Sibyllini). Ne olivat kokoelma oraakkelilau- 
seita ja ohjeita, jotka olivat peräisin pääasiassa Cumaesta. 
Neuvonpidosta seurasi, että Asklepioksen kultti saapui 
Roomaan, joskin Apolloa jo kolmesataa vuotta sitä ennen 
oli palveltu siellä lääkärinä. Kreikassa Asklepios oli ollut 
jo pitkät ajat lääketaidon tärkein jumala ja häntä pidet- 
tiin Apollon poikana. Asklepioksen kultti Roomassa jär- 
jestyi niiden esikuvien mukaan, jotka saatiin hänen pää- 
palvontapaikoistaan Epidauroksessa ja Argoliissa. Vuoden 
291 eKr. alussa vihittiin juhlallisesti Aesculapiuksen (kuten 
jumalaa Roomassa kutsuttiin) temppeli Tiberin saarella. 
Uusi kultti perustui sekin suureksi osaksi jumalallisten voi- 
mien vaikutukseen eikä oikeastaan aiheuttanut mitään 
suuria muutoksia roomalaisten sitä ennen harjoittamaan 
lääketaitoon. Se oli luonteeltaan maagis-uskonnollista ja 
kokemusperäistä, kuten yleensä lääketaito antiikin aikana. 
Kreikkalaiset koulukunnat olivat ainoana poikkeuksena 

saivat puoskareiden laumat myydä niitä julkisesti. 


säännöstä. Asklepios laskettiin kuuluvaksi niiden tärkeim- 
pien ja avuliaimpien jumalien joukkoon, joiden tehtävänä 
roomalaisten uskomusten mukaan oli ohjailla ihmisen elä- 
mää ja varjella häntä pahoilta voimilta. Usein heillä oli 
tarkoin määrätyt tehtävät, kuten jumalattarilla Ouartana, 
Scabies ja Mefitis. Välillisesti Asklepioksen kultti kuitenkin 
edisti Rooman lääketieteen kehitystä, sillä kreikkalaisen 
jumalan julkisen kunnioittamisen ansiosta johtavan aate- 
liston vihamielisyys kreikkalaista kulttuuria kohtaan — 
joka varsinkin Magna Graeciasta päin tunkeutui Roomaan 
— alkoi lieventyä. Sen ansiosta alun perin vihamielinen 
suhtautuminen kreikkalaiseen lääketieteeseenkin jäi vai- 
kutuksiltaan melko voimattomaksi. 

Tunnetuin esimerkki lääketieteen kohtaamasta vastus- 
tuksesta on Marcus Porcius Caton (234—149 eKr.) tapaus. 
Hän oli aikansa eläneiden tapojen kiihkeä kannattaja ja 
kielsi jyrkästi poikaansa neuvottelemasta kreikkalaisen 
lääkärin kanssa. Plinius vanhempi on säilyttänyt meille 
hänen ankarat sanansa (Nat. hist. XXIX, 14): *Sanokaa 
minun sanoneen: jos tämä kansa (kreikkalaiset) saa levit- 


tää oppejaan, se turmelee kaiken ja niin käy varmasti, jos 
se lähettää tänne lääkäreitään. He ovat vannoneet tappa- 
vansa kaikki barbaarit lääkkeillään ... . Taistellessaan 
kreikkalaista lääketiedettä vastaan Cato kokosi tietoja 
kansanomaisesta parannustaidosta ja pitkään käytännön 
kokemukseen perustuvasta kasvitieteestä ja kirurgiasta 
sekä esimerkkejä maagisista parannusmenetelmistä. Kai- 
kesta huolimatta kreikkalaiset lääkärit saivat Asklepioksen 
kultin ansiosta lääkärinoikeudet Roomassa helpommin 
kuin aikaisemmin. 

Ensimmäinen, jonka nimen tunnemme, oli spartalainen 
kirurgi Archagatos, joka v. 219 eKr. tuli Roomaan (Pli- 
nius: Nat. hist. XXIX, 12 f.) Aluksi hän herätti suurta 
ihailua kokemuksensa ja ammatissaan saavuttamansa var- 
muuden ansiosta. Mutta hänen uudenaikaiset ja rohkeat 
otteensa pelottivat niitä, jotka vielä pitivät kiinni alkukan- 
taisista kotimaisista menetelmistä, ja niin Archagatos sai 
liikanimen Teurastaja. 

Kauan aikaa vain vierasmaalaiset käyttivät hyväkseen 
kreikkalaista lääketiedettä. Tätä käsitystä vahvistaa liioit- 
telustaan huolimatta Pliniuksen väite, että roomalaisilla 
ei ollut lääkäreitä kuuteen sataan vuoteen. Monet lääkä- 
reistä tulivat luultavasti Magna Graeciasta, jossa jo pitkät 
ajat oli ollut kuuluisia lääkärikouluja, kuten Pytagoraan 
perustama Croton ja Elean lääkärikoulu. Crotonissa oli 
vaikuttanut maineikas Alkmenos. 

Rooman vallan laajentuessa Roomaan alkoi virrata 
lääkäreitä itse Kreikasta ja kreikkalaistuneilta itämailta. 
Vierasmaalaisten lääkäreiden yhteiskunnallinen asema ja 
koulutus olivat erilaiset. Ylhäisön lääkärit olivat yleensä 
korkeasti oppineita, kuten Asklepiades ja Galenos ja hei- 
hin verrattavia olivat muut ammattilääkärit, jotka olivat 
saaneet perusteellisen koulutuksen kuuluisissa kreikkalai- 
sissa lääkärikouluissa. Mutta oli myös orjia, joilla oli jonkin 
verran käytännön kokemusta sairauksien määrittämisessä 
ja niiden hoitamisessa. Nimitystä lääkäri käytettiin kui- 
tenkin myös sairaanhoitajista ja lääkkeiden sekä salvojen 
ja aromaattisten aineiden valmistajista. Kansa taas kutsui 
sillä nimellä jo vanhastaan niitä, jotka harjoittivat maagi- 
sia parannuskeinoja. Niistä orjista, joilla oli tietoja lääke- 
tieteestä maksettiin luonnollisesti enemmän kuin tavalli- 
sista orjista. Mutta he saivat harjoittaa ammattiaan talon 
ulkopuolella vain sillä ehdolla, että heidän herransa oli 
lääkäri. Usein heidät vapautettiin, kuten ilmenee lukui- 
sien vapautettujen lääkäreiden kreikkalaisesta nimestä. 

Lääkärit liittyivät ammattiyhdistyksiksi (collegia), jotka 
kokoontuivat scholae medicorumeissa. Nimestä huolimatta 
kouluissa ei opetettu lääketaitoa, vaan lääkärit antoivat 
opetusta yksityisesti sallimalla oppilaitten auttaa heitä 

Aesculapius (Rooma, Musei Vaticani) 


työssä. Mutta Vespasianuksen perustamassa Afhenaeu- 
missa valtion palkkaamat opettajat pitivät kursseja lääke- 
tieteessä. Aleksanteri Severuksen aikana Athenaeumia 
laajennettiin. Todennäköisesti annettiin keisarikunnan 
scholae universitariaeissakin retoriikan, filosofian ja juridiikan 


ohella opetusta myös lääketieteessä. Lääkäreiden vastaan- 





Rooman ensimmäinen sairaala oli Tiberin saarella Aesculapihoksen temppelissä, veden ympäröimänä, kuten uskon- 
non mukaan piti. Paikan valinta oli erityisen edullinen, sillä joki erotti sen ympäröivistä tiheään asutuista kaupungin- 
osista. Erään vanhaa Roomaa esittävän piirroksen mukaan ( Rooma, Poria San Silvestro) 


otot pidettiin ambulatorioissa (tabernae medicae) ja niissä 
suoritettiin myös leikkaukset. Niiden yhteydessä oli joskus 
yksityisiä klinikoita. 

Lääkärien saama palkkio riippui heidän yhteiskunnalli- 
sesta asemastaan, heidän nauttimastaan suosiosta tai kun- 
nioituksesta sekä potilaitten taloudellisesta asemasta. Plau- 

tuksen aikana normaalipalkkio oli tavallisesti yksi sester- 
tius hopeaa (n. 18 g), mutta keisariaikana se kohosi huo- 
mattavasti ja esim. keisarin hovilääkäri sai palkkiona 
300 000 sestertiusta. Muutkin kuin keisari maksoivat toi- 
sinaan korkeita palkkioita. Niinpä Markus Aureliuksen 
ajan kuuluisin lääkäri Galenos sai 400 kultakimpaletta 


erään konsulin rouvan hoitamisesta. Tällaiset palkkiot 
olivat kuitenkin niin poikkeuksellisia, että niistä on säilynyt 
erikoismainintoja. Plinius esittääkin useita esimerkkejä 
kuuluisien lääkäreiden rahanahneudesta (Nat. hist.XXIX, 
21 ff). 


LÄÄKÄREIDEN ETUOIKEUDET 


Lääkäreillä oli Roomassa yleensä etuoikeutettu asema. 
Eivät edes ne karkotusmääräykset, joilla kreikkalaiset 
filosofit ja reettorit vv. 173 ja 161 eKr. karkotettiin Roo- 
masta poliittisesti vaarallisena aineksena koskeneet lääkä- 
reitä. Vuonna 46 eKr. Caesar antoi Roomassa lääkärin- 
tointa harjoittaville lääkäreille Rooman kansalaisoikeu- 
det. Hadrianus taas vapautti lääkärit, kuten joukon filo- 
sofian ja retoriikan professoreitakin eräistä raskaista julki- 
sista velvollisuuksista (liturgiat) sillä perusteella, että he 
jo ammattinsa puolesta joutuivat tekemään palveluksia 
valtiolle. Niille lääkäreille, jotka oppineisuutensa tai am- 
matissaan saavuttamansa menestyksen vuoksi olivat arvos- 
sapidettyjä ja toimivat esim. collegioiden puheenjohtajina, 
annettiin archiatruksen arvonimi. Tämän arvonimen sai 
ensimmäisenä Neron henkilääkäri Archidamos ja Septi- 
mius Severuksen ajoista keisarillisia henkilääkäreitä nimi- 
tettiin archiatri palatiniksi (tai archiatri sacri palatii). Jotkut 
heistä saivat korkeita virka-asemia, jopa joskus maaherran 
virkojakin provinsseissa. Nimitystä archiatri populares käy- 
tettiin Rooman kaupunginosien ja maakuntien kaupun- 
kien virallisista lääkäreistä. Kuten oli ollut tapana jo 
kreikkalaisissa poliksissa Roomankin valtio maksoi heidän 
palkkansa korvaukseksi köyhien maksuttomasta hoitami- 
sestä ja yhteiskunnalle suoritetuista muista palveluksista. 
Näitä lääkäreitä kunnioitettiin suuresti ja he olivat vero- 
vapaita, mutta heidän lukumääränsä oli rajoitettu. Tämä 
ilmenee Aleksanteri Severuksen viimeisiltä hallitusvuo- 
silta olevasta asetuksesta, jossa lääkärien lukumäärä pik- 
kukaupungeissa määrättiin korkeintaan viideksi ja pro- 
vinssien pääkaupungeissa kymmeneksi. 

Plinius korostaa, että vain aniharvat roomalaiset ryh- 
tyivät lääkärinammattiin (Nat. hist. XXIX, 17) ja Celsus 
mainitsee juutalaisia lääkäreitä (V, 22). Kreikkalaiset ja 
kreikkalaistuneet itämaalaiset olivat johtoasemassa sekä 
lääketieteessä että käytännön lääkäreinä. Luonnonhisto- 
riansa 29. kirjan alkusanoissa Plinius vanhempi esiintyy 
hiukan halveksivassa äänilajissa kreikkalaisiin lääkäreihin 
ja heidän tieteeseensä kohdistuneen vastustuksen tulkkina. 


Hän kirjoittaa: Lääketieteen harjoittaminen on ainoa 

kreikkalaisten taidoista, joka ei sovi roomalaisten arvolle 
(gravitas)?. Hänen perustelunsa ovat yhtä karkeita kuin 
Catonkin. Mutta jos otamme huomioon, että kulttuuri 
oli Caton päivistä jo paljon muuttunut ja että Pliniuksella 
kirjailijana oli itsellään melkoisesti tietoja vaikka ne ehkä 
olivatkin pinnallisia, hänen purkaustaan on pidettävä 
alemmuudentunteen ilmauksena. Sen sijaan, että hän 
harjoittaisi asiallista kritiikkiä, hän pakenee yleisten väit- 
tämien taakse. 

Joskus saattoi tietenkin näyttää siltä kuin joidenkin lää- 
käreiden tieteenharjoituksen ja lääkärintoimen ainoana 
tavoitteena olisi ollut vain vaikutuksen tekeminen ylei- 
söön ja käytöksellään he antoivat tuulta purjeisiin niille 
roomalaisille, jotka suhtautuivat vihamielisesti lääketie- 
teeseen. Plinius kertoo luonnonhistoriassaan (Nat. hist. 
XXIX, 10) esim. eräästä Massiliasta kotoisin olleesta lää- 
käri Charmiksesta, joka nopeasti saavutti Roomassa kuu- 
luisuutta vanhoista parannustavoista täysin poikkeavilla 
kummallisilla menetelmillään: hänellä oli tapana panna 
potilaansa talvellakin hyppäämään jääkylmään veteen. 
Mutta kaikesta huolimatta niiden kreikkalaisten lääkä- 
reiden lukumäärä oli paljon suurempi, jotka todellisista 
ansioistaan sekä tieteessä että käytännössä saavuttivat kun- 
nioitetun ja arvostetun aseman. 


ASKLEPIADES JA GALENOS 


Asklepiades Bithynian Prusasta oli arvostettu lääkäri ja 
vaikutusvaltainen opettaja, Crassuksen, Antoniuksen ja 
luultavasti myös Caesarin ystävä. Hän kuoli melkein kah- 
deksankymmenvuotiaana v. 40 eKr. Kuten aikalaisensa 
runoilija Lucretius hän oli saanut vaikutteita Demokri- 
tokselta ja Epikurokselta. Hän sovelsi Demokritoksen ato- 
mioppia lääketieteeseen ja vastusti Hippokrateen oppeja, 
joiden mukaan sairaudet olivat vain ihmisen organismin 
neljän perusnesteen (humores) tasapainon häiriintymisiä. 
Terveys voitiin Hippokrateen mukaan palauttaa tera- 
peuttisin keinoin käyttämällä hyväksi nesteiden luonnol- 
lista pyrkimystä takaisin tasapainoon (vis medicatrix natu- 
rae == luonnon parantava voima). Asklepiadeen mukaan 
sen sijaan ihmisruumiin terveys perustui sen atomien nor- 
maaliin liikkeeseen ja sairaus liikkeen häiriintymiseen. 
Lääkärin ei missään tapauksessa pitänyt antaa vain luon- 
non tehdä tehtäväänsä — tällaista asennetta Asklepiades 
pilkallisesti nimitti *mietiskelyiksi kuolemasta? — vaan 
lääkärin piti *nopeasti, varmasti ja miellyttävästi? (certo, 


tuto, tucunde) puuttua asiaan esim. voimistelukuurilla. 





Yllä: Silmälääkärissä. Reliefi Sosiusten perheen sarkofagissa ( Ravenna, Chiesa di San Vittore). Alh. vasemmalla: 
Kuurouden parantamisesta kiitokseksi annettu votiivitaulu. (Rooma, Museo della Civiltä Romana). Oikealla: 


Apteekkarin myymälä; reliefin keskellä on suojelusjumala — nähtävästi Meditrina. Hiekkakiveä. Grandista 
( Epinal, Museo) 





Asklepiadeen maineesta antaa muuan kasku hyvän käsi- 
tyksen: Asklepiades kohtasi kerran ruumisvaunut ja näki 
ensi silmäyksellä, että ruumiit olivat valekuolleita, minkä 
jälkeen hän herätti heidät henkiin. 

Asklepiadeen toimintaan liittyi läheisesti eräiden *meto- 
disen koulukunnan? huomattavien edustajien toiminta. 
Heistä Laodiceasta kotoisin ollut Themison eli Roomassa 
Augustuksen aikoihin. Trajanuksen sekä Hadrianuksen 
aikalainen Soranos taas oli kotoisin Efesoksesta ja yritti 
hillitä koulukunnan liioiteltuja hyökkäyksiä Hippokra- 
testa vastaan. 

Mutta kaikkein kuuluisin niistä kreikkalaisista lääkä- 
reistä, jotka milloinkaan asuivat Roomassa oli Pergamo- 
nissa syntynyt Galenos (n. 130—200 jKr.). Hänen toimin- 
tansa oli suuntaa luova ja sen vaikutus ulottuu kauas hänen 
kuolemansa jälkeen. Opiskeltuaan aluksi Kreikassa ja 
Aleksandriassa hän toimi jonkin aikaa lääkärinä kotikau- 
pungissaan. Sieltä hän muutti Roomaan, jossa hän eli vv. 
162—166. Vuonna 169 hän Marcus Aureliuksen ja Lucius 
Veruksen kutsusta saapui toistamiseen Roomaan ja jäi 
sinne keisari Commoduksen henkilääkäriksi kuolemaansa 
saakka. Hän harrasti filosofiaa ja oli Platonin ja Hippo- 
krateen oppien kannattaja, vaikka suhtautuikin heihin 
kriittisesti. 

Galenoksen teokset perustuvat omiin havaintoihin ja ne 
käsittelevät anatomiaa, fysiologiaa ja patologiaa sekä lää- 
kehoidollista terapiaa ja kirurgiaa. Monissa teoksissaan 
hän lisäksi selittää Hippokrateen teoksia ja käsittelee filo- 
sofiaa sekä varsinkin logiikkaa. Galenoksen tuotannon 
pohjavire on syvästi uskonnollinen ja koko keskiajan niillä 
oli kaanonin merkitys myös islamilaisessa maailmassa. 
Hänen uskonsa yhteen jumalaan ja hänen vakavuuteen 
pyrkivä elämänvaelluksena herättivät hänessä syvän kun- 
nioituksen myös kristillistä etiikkaa kohtaan. 


GAIUS STERTINIUS XENOFON 


Ensimmäisellä Kristuksen jälkeisellä vuosisadalla saa- 
vutti Roomassa kunniaa ja rikkautta kolmaskin kreikka- 
lainen lääkäri Gaius Stertinius Xenofon, vaikkei häntä 
tiedemiehenä eikä luonteensa puolesta voikaan verrata 
Asklepiadekseen ja Galenokseen. Xenofon oli syntyisin 
Asklepiokselle pyhitetyltä Kosin saarelta kuten Hippo- 
krateskin ja kuului perheeseen, joka väitti polveutuvansa 
Asklepiadeista. Suvussa oli jo aikaisemmin ollut huomat- 
tavia lääkäreitä, heidän joukossaan kolmannella vuosi- 
sadalla eKr. elänyt toinen Xenofon sekä Philinos, joka oli 
ns. empiirisen koulun perustaja. Roomassa Xenofon sai 

kansalaisoikeudet Caesarin em. asetuksen nojalla. Hän 
menestyi niin hyvin, että hän tultuaan nimitetyksi keisari 
Claudiuksen henkilääkäriksi väitti ansaitsevansa lääkärin- 
praktiikastaan 100000 sestertiusta enemmän kuin se 
500 000 sestertiuksen vuosipalkka oli, jonka hän sai kei- 
sarilta. 

Xenofon oli Claudiuksen mukana Britanniassa v. 43. 
Keisari antoi hänelle korkeita virkoja ja osoitti hänelle 
ylenmäärin suosiotaan. Xenofon puolestaan käytti ase- 
maansa maanmiestensä ja sukulaistensa hyväksi. Eräs 
Xenofonin veljistä oli myös lääkäri ja hänetkin kutsuttiin 
keisarilliseen hoviin, jossa hänen palkkansa nousi yhtä 
suureksi kuin Xenofonin. Osoittaakseen veljesten kokoa- 
mien rikkauksien määrää Plinius kertoo luonnonhistori- 
assaan (Nat. hist. XXIX, 7f), että huolimatta heidän 
Napoliin rakennuttamistaan upeista loistorakennuksista 
he jättivät lapsilleen perinnöksi omaisuuden, jonka ver- 
tainen siihen aikaan oli vain aniharvalla. Napoliin veljek- 
set kiinnostuivat luultavasti siksi, että siellä oli terveysläh- 
teitä. Claudiuksen kuoleman jälkeen Xenofon palasi syn- 
tymäsaarelleen Kosiin. Lukuisat kaupungista ja siellä ole- 
vasta Asklepieionista löydetyt muistokirjoitukset kertovat 
hänen kotipaikallaan nauttineen suurta arvonantoa ja 
joutuneen monella tavalla kansalaistensa kunnioituksen 
kohteeksi. 

Mutta inhottava syytös on mustannut Xenofonin mai- 
neen. Sen mainitsevat jo aikalaiset, mutta myös Tacitus 
annaaleissaan (XII, 67): *Koska myrkky, joka Claudiuk- 
selle oli annettu ruuan yhteydessä ei vaikuttanut kuoletta- 
vasti, Agrippa kääntyi lääkäri Xenofin puoleen, joka jo 
ennestään nautti hänen luottamustaan. Silloin tämän sano- 
taan tarjoutuneen auttamaan Claudiusta oksentamaan ja 
pistäneen häntä kurkkuun myrkytetyllä sulalla hyvin tie- 
täen, että suurimmat rikokset alkavat vaarasta, mutta 
päättyvät voittoon”. Tällainen rikos oli pyhäinhäväistyk- 
sen kaltainen, kun sen teki mies, joka oli vannonut pyhän 
lääkärinvalan — sehän oli perimätiedon mukaan Hippo- 
krateen asettama. Joka tapauksessa se kuvastaa Hippo- 
krateen koulukunnan etiikkaa, sillä vala velvoittaa lääkä- 
rin toimimaan ?puhtaudessa ja pyhyydessä? sairaiden aut- 
tamiseksi. Siinä ilmaistaan asia selvästi näin: En määrää 
myrkkyä kenellekään, jos minua pyydetään niin tekemään, 
enkä ehdota sellaista hoitoa”. 

Keisarikunnan länsiosissa oli myös huomattavia lääkä- 
reitä ja lääketieteellisten teosten kirjoittajia, mutta heitä 
oli vähemmän ja he olivat epäitsenäisempiä kuin kreikka- 
laiset ja itämaiset lääkärit. Tunnetuin heistä on Tiberiuk- 
sen aikalainen Aulus Cornelius Celsus. Hänellä oli hyvät 
tiedot kreikkalaisista tieteistä ja hän teki niistä tietosana- 





Ns. Casa del Chirurgosta Pompejissa löydettiin arkku kirurgisia instrumentteja, joista osa yllä kuvassa. Roomassa 
asuvien kreikkalaisten kirurgien taito oli aikaansa nähden korkealle kehittynyt ( Rooma, Museo della Civiltä Ro- 
mana) 


kirjan. Kirjan toinen osa on säilynyt. Se on jaettu kahdek- 
saan pienempään kirjaan ja käsittelee lääketiedettä. Kirjan 
tärkein merkitys on, että siinä kuvataan tarkkaan vaikeita 
kirurgisia leikkauksia. Muilla latinankielisillä lääketie- 
dettä koskevilla teoksilla on vähemmän merkitystä, kuten 
esim. Claudiuksen erään henkilääkärin Scribonius Lar- 

guksen lääkereseptien kokoelmalla; Burdigalasta (Borde- 
aux) kotoisin olleen lääkäri Marcellus Empiricuksen lääke- 
kirjalla neljänneltä vuosisadalta jKr. ja numidialaisen 
Caelius Aurelianuksen kirjalla äkillisistä ja kroonisista 
sairauksista, joka oleellisilta osiltaan on käännös Soranok- 
sen kirjoituksista. Caelius kirjoitti teoksensa 5. vuosisadalla 

Entistetty sotilassairaala Castra Veterassa ( Xanten, Saksa). Sairaalassa oli 180 sairaansijaa ja hygieeniset olosuh- 
teet olivat erinomaiset. Rakennuskompleksin suunnittelu ja yksityisten huoneiden järjestely vastaavat vielä nykyisinkin 
sairaaloiden rakentamisessa käytettyjä normeja (Rooma, Museo della Civiltä Romana) 


jKr. Silmälääkärien sinettejä (signaculum medicorum ocu- 
lariorum) on löydetty paljon, mutta pääasiassa vain länti- 
sistä provinsseista. Niihin on tavallisesti kirjoitettu lääk- 
keen nimi ja hoito-ohje. 

Ymmärrettävistä syistä roomalaiset pitivät tärkeänä 
armeijan ja laivaston lääkintähuollon järjestämistä. Vii- 
meistään puunilaissotien ajoista lähtien lääkäreitä oli 
sotajoukkojen mukana, mutta yhtenäiseen järjestelmään 
päästiin luultavasti vasta keisariajalla. Roomassa oli jokai- 
sella yhdeksällä pretoriaanikohortilla neljä lääkäriä, kuten 
neljällä kaupungin- ja seitsemällä vigiles-kohortillakin. 
Myös legioonissa, apujoukoissa ja laivastossa oli lääkäreitä 


(medici legionum, medici ordinarii), mutta heidän lukumää- 
räänsä ei tunneta. Heillä oli sama arvoasema kuin alem- 
milla upseereilla sekä joitakin etuja. Kirurgiaa pidettiin 
luonnollisesti suurimmassa arvossa. Sen korkeasta tasosta 
saa käsityksen Celsuksen leikkauksia koskevista kuvauk- 
sista sekä Pompejista löydetystä yli 200 kirurgista välinettä 
käsittävästä kokoelmasta. Armeijassa tapahtunut lääkin- 
tähuollon kehitys edisti myös tavallisten sairaaloiden (vale- 
tudinaria) perustamista. Niiden esikuvina maakuntien kau- 
pungeissa olivat sotilassairaalat, kuten ne myöhemmin 
olivat esikuvina myös keskiajan sairaaloille. Tietomme 
niistä perustuvat Trajanuksen aikalaisen Iginuksen kir- 









joituksiin sekä Tonavan varrella Carnuntumissa ja Reinin 
varrella Novaesiumissa olleiden linnoitusten kaivauslöy- 
töihin. 


KOKEELLISTA LÄÄKETIEDETTÄ JA MAGIAA 


Lääketieteen edistymisestä huolimatta ihmiset jatku- 
vasti etsivät apua myös kansanomaisista, kokemukseen 
perustuvista parannuskeinoista ja magiasta, joka uudel- 
leen alkoi kukoistaa keisariajalle tyypillisten synkretismin 
Mutta 
lääketieteen kehitystä ei voitu estää, vaikka silloin tällöin 


(uskontojen yhteensulautumisen) vaikutuksesta. 
esiintyikin puoskareita lääkäreinä ja vaikka vihamieliset 
ja pilkalliset hyökkäykset lääketiedettä vastaan jatkuivat. 
Todistuksena vihamielisestä asenteesta olemme jo esittä- 
neet otteita Pliniuksen teoksista. Pliniukselta on peräisin 
myös tietomme eräästä hautakirjoituksesta, jossa sanotaan, 
että sairas kuoli monien ja keskenään erimielisten lääkä- 
reiden uhrina (turba se medicorum perisse). Toisessa hauta- 
kirjoituksessa kutsutaan taas katkerasti surren viatonta 
sielua, jonka lääkärit leikkasivat palasiksi ja tappoivat. 
Toisaalta lääketieteen nopea edistys niissäkään osissa 
maata, joissa kreikkalainen vaikutus tuntui voimakkaim- 
pana, ei ollut heikentänyt uskoa jumalten — varsinkaan 
Asklepioksen — parantavaan voimaan. Yhä vielä etsittiin 
parannusta jumalan pyhätöstä, jossa hän ilmestyi ihmi- 
sille unessa. On säilynyt monia kertomuksia jumalten 
avulla tapahtuneista parantumisista Asklepioksen pyhä- 
töissä Epidauroksessa ja Kreetan Lebenassa. Myös lääkä- 
rit, kuten Galenos ja Oribasios mainitsevat sellaisista tapa- 
uksista Pergamonin Asklepieionissa. Eräs kreikkalainen 
Roomasta tavattu hautakirjoitus toiselta vuosisadalta jKr. 
kertoo useista Rooman Aesculapiuksen pyhäkössä sattu- 
neista ihmeparannuksista. (Siellä uskovaiset viettivät 
yönsä, kuten vastaavissa kreikkalaisissakin pyhäköissä): 
*Gaiusta, sokeata, käski jumala unessa menemään juma- 
lankuvan luo ja heittäytymään sen eteen, sen jälkeen kul- 
kemaan vasemmalta oikealle ja koskettamaan kuvan jalus- 
taa kätensä viidellä sormella, sitten panemaan kätensä 
silmille ja ympärillä olevien riemuksi hän sai näkönsä 
takaisin. — Keuhkotautia potevan Luciuksen olivat kaikki 
jo hylänneet, kun jumala käski hänen noutaa tuhkaa kol- 
miosaiselta alttarilta, sekoittaa siihen viiniä ja sivellä sitä 
kylkeensä. Ja hän tuli terveeksi, kiitti julkisesti jumalaa ja 
ihmiset iloitsivat hänen kanssaan. — Julianus sylki verta 
eikä hänellä enää ollut toivoa. Jumala käski hänen ottaa 
kolmiosaiselta alttarilta pinjanydintä ja syödä sitä hunajalla 
sekoitettuna kolme päivää. Hän parani ja tuli kiittämään 

Lääkäri Sempronius Hilaruksen hautapatsas. 
(Portogruaro, Museo Nazionale Concordise) 


jumalaa ihmisten nähden. — Valerius Aperusta, sokeaa 
sotilasta jumala käski ottamaan valkoisen kukon verta ja 
hunajaa sekä valmistamaan siitä silmälääkettä ja voitele- 
maan sillä silmiään kolmen päivän ajan. Hän sai näkönsä 
takaisin ja tuli kiittämään jumalaa julkisesti.” 

Kehittynyt maaginen parannustaito liittyy läheisesti 
uskontoon: se on muovautunut jonkin teologisen järjestel- 
män piirissä ja eroaa huomattavasti kansan taikauskosta, 
jonka suosittelemat parannuskeinot tosin usein perustuvat 
monien sukupolvien havaintoihin ja kokemuksiin. Tässä 
suhteessa ei ole mitään katkoa vanhan ajan ja myöhem- 
pien aikojen maagisten parannuskeinojen välillä: amulet- 
tien uskotaan torjuvan onnettomuuksia; käytetään talis- 
maneja, joihin on kirjoitettu rukouksia sekä hämäriä sym- 
boleja ja lausutaan manauksia, joiden sanoja kukaan ei 
käsitä. Magian ja kansanomaisten käsitysten mukaisen 
lääketieteen läheisen yhteyden roomalaisessa maailmassa 
osoittaa medicamen tai medicamentum sanojen kahtalainen 
merkitys. Kuten kreikan sana paouaxov se merkitsee sekä 
myrkkyä että lääkettä, mutta myös maagista laulua ja 
loitsua. Maagiset käsitykset ja rituaalit tunkeutuivat uu- 
della voimalla lääketieteeseen vanhan ajan lopulla, jolloin 
perinteelliset uskonnot joutuivat kriisiin ja pakanallinen 
teosofia alkoi kehittyä. Tästä esimerkkinä ovat luultavasti 
runoilija Serenus Sammonicuksen 3. vuosisadalla kirjoit- 
tamassa kirjassa Liber medicinalis esiintyvät noitumiset — 
niiden joukossa yleisesti tunnettu abracadabra. 


ROOMALAINEN KRONIKKA 


LÄÄKE KAIKKIIN SAIRAUKSIIN 


Koko talo on ylösalaisin. Talon herralla, 
Sulpicius Rufuksella on märkäpesäke 
hampaissaan. Toinen puoli kasvoista vai- 
kuttaa normaalilta tutulta Sulpiciukselta, 
mutta toinen puoli kuuluu vieraalle pul- 
loposkelle. Touhuissaan joku valmistaa 
keitosta, toinen laastaria, mutta vanha 
orjatar Lycia, puolittain velho, sanotaan, 
neuvoo käyttämään laserpitiumia. 

Laserpitiumia käytetään monenlaisiin 
sairauksiin. Sen käyttöä on suositellut val- 
tiokin, joka usein tuottaa sitä maahan 
suuria määriä. Ennen vallankaappaus- 
taan Caesar osti sitä kokonaista 1 500 
paunaa. 

*Mitä tekemistä laserpitiumilla on ham- 
massärkyni kanssa? murisee Sulpicius 
epäselvästi, kipristyy tuskasta ja painaa 
kättään poskea vasten. *Sehän on ruuansu- 
latusta varten ja kuuluu kyökin puolelle.? 

Mutta vanha Lycia on toista mieltä. 
Juuren mehusta, laaserista hän valmistaa 
hauteen ja väittää, että se kypsyttää her- 
ran märkäpaiseen. 

Kyllä sitä voi keittiössäkin käyttää, 
kyllä vain”, hän sanoo ja asettaa muitta 
mutkitta kostean liinasen poskelle. Yllät- 
tynyt herra hypähtää tuskasta pystyyn. 

Mutta vanhus rupattelee edelleen piit- 
taamatta hitustakaan herran huitomisesta, 
sylkemisestä, ähkimisestä ja silmien pyö- 
rityksestä. 

*Hyvä laaseri saa vaikka kivenkin sula- 
maan. Vai haluaisitko, Sulpicius, mie- 
luummin joutua puoskarin käsiin tai ham- 
maslääkärin, joka röyhkeästi panisi sinut 
maksamaan vaikka kuinka paljon yhden 
ainoan hampaan poistamisesta. Tai eh- 
käpä haluat kokeilla kaikkein pahinta: 
jotakuta noista itämaitten poppamiehistä, 
jotka väittävät parantavansa kaikkia sai- 
rauksia?” 

Ei missään tapauksessa? huutaa Sul- 
picius, joka mielellään kehuu, ettei usko 


poppakonsteihin. Sisimmässään hän on 
taipuvainen uskomaan kasvien paranta- 
vaan voimaan, vaikkei ole siitäkään aivan 
varma. Sillä kukapa tietäisi varmasti sa- 
noa mitään sairauksista. 

”Siis?, jatkaa vanhus, ?juuri tätä lääkettä 
sinä tarvitset.” 

Mutta herra ei ole asiasta suinkaan 
varma, etenkin kun hän muistaa luke- 
neensa jotakin laserpitiumista. Mutta 
missä? Kunpa hammassärky lakkaisi! Ai, 
mutta nytpä hän muistaakin: Plinius. Ja 
hän kertoo ähisten. 

Luin eräästä Pliniuksen kirjasta — ja 
juttu on siis totta koska se on kirjoitettu — 
eräästä miehestä, jonka kipeään hampaa- 
seen pantiin laserpitiumia ja peitettiin 
vahakelmulla.? 

*Entä sitten?” 

*Sitten, vanhus, tuskat tulivat niin ko- 
viksi, että hän hyppäsi ikkunasta? 

"Pelkkiä juoruja. Laaseri auttaa erin- 
maisesti —ruuansulatushäiriössä, —veren- 
kiertohäiriöissä ja myös silloin kun sairau- 
den jälkeen haluaa toipua. Se parantaa 
kaikenlaisia haavoja, kaulakipuja, ast- 
maa, vesipöhöä, keuhkopussintulehduksia, 
keltatautia, kaatumatautia .. .? 

”Tuhat tulimmaista. Voiko laaseri muka 
parantaa kaiken?” 

Vielä enemmänkin. Se parantaa selkä- 
kivut, iskiaksen ja kaikki muut sairaudet, 
jotka ikä tuo tullessaan. Se parantaa 
skorpionin ja käärmeen puremat, poistaa 
känsät, nukuttaa lampaat, saa vuohet ai- 
vastamaan ja käärmeet halkeamaan.? 

*Puuttuu vain, että se parantaisi vielä 
onnettomasta rakkaudestakin', Sulpicius 
huutaa ja nostaa kätensä kohti taivasta. 

Mutta hän uskoo jo melkein varmasti, 
että vanhus on oikeassa, sillä johtuuko nyt 
sitten lämmönvaihtelusta vai vanhuksen 
laserpitiumista niin hammassärky alkaa 
helpottaa. Lycia jatkaa hauteitten vaihta- 

mista eikä ole millänsäkään Sulpiciuksen 
ivallisista huomautuksista. 

*Et luota minuun, herra, mutta kun 
paise on valmis ja puhkeaa .. ? 

*Voi, suuri Juppiter, tekeekö se kipeää?” 

Ei pahemmin kuin nytkään. Me val- 
mistamme sinulle puuron kurpitsasta, 
suolasta ja koiruohosta tai hiukan sinappi- 
maitoa.? 

Sinä taidat tietää kaikkeen neuvon, 
noita?? 

*Olen vanha, herra, ja tiedän, että hyvä 
luonto on antanut meille keinot pahaa 
vastaan.? 

Mitä sitten neuvoisit minulle silmä- 
sairauksiin?? 

*Silmäsairaudet, se on pitkä juttu. Veisi 
liiaksi aikaa selittää sinulle, etkä kuiten- 
kaan kuuntelisi, epäuskoinen kun olet. 
Silmäsairauksiin on monia lääkkeitä riip- 
puen siitä, minkälaisesta sairaudesta on 
kysymys. Silmärähmään antaisin sinulle 
orvokin, mirhamin ja saframin sekoitusta ; 
jos kysymyksessä olisi tulehdus, antaisin 
unikkosalvaa ja huuhtelisin silmät viinieti- 
kalla; huonoihin silmiin ei mikään ole pa- 
rempaa kuin mirhaminöljystä tehty salva.? 

Entä jalkavaurioihin?? 

*Kultajuurta.” 

”Sienimyrkytyksessä?? 

*Sinappia.” 

*Entä kun tikku menee syvälle sormeen?? 

*Leivästä, hunajasta ja narsissinjuurista 
valmistettua laastaria.” ; 

*No, mitä suosittelet tyttäreni pisamiin?? 

*Pellavansiementä. Sillä voi myös kiil- 
lottaa kynnet. Ja ohraan sekoitettu suola 
ja hunaja raikastaa hengityksen ja naar- 
mut häviävät etikassa keitetyillä lupii- 
neilla ..? 

Lopeta jo, muutoin tulen hulluksi.” 

*Hulluksi? Siihen auttaa pärskäjuuri.? 


(Lähteitä: mm. Plinius vanhempi) 


TEATTERIA, LEIPÄÄ JA SIRKUSHUVEJA 


Roomalaiset keksivät tähtikultin? ja upean lavastuksen, muita siihen rajoittuukin 
heidän itsenäinen panoksensa teatterin kehityksessä. Heidän näytelmänsä oli suoraan 
Jjäljennetty tai muokattu kreikkalaisista komedioista ja tragedioista. Kreikka oli 
Rooman, kuten myöhemmin koko sivistyneen maailman näytelmärunouden esikuva. 
Teatterin tehtävänä oli täyttää ihmisten joutoheiket näyttämön lumouksella, jonka 
välittäjinä olivat näyttelijät, heidän persoonallisuutensa, äänensä ja liikkeensä. Suuria 
roomalaisia näytelmäkirjailijoita ei sanottavasti kiinnostanut esityttää omia näytel- 
miään näyttämöllä, koska niiden tulkinta oli heidän mielestään mielivaltaista ja esi- 
tykseen sovitetut tanssit vain omiaan tekemään vääryyttä itse näytelmälle. Tanssiesi- 
tyksissä pääpaino oli puvuissa, statisteissa, miimeissä ja soittajissa sekä tanssijatta- 
rissa ja roistoissa. Näistä jälkimmäiset olivat tähtien sijaisia, jotka käsikirjoituk- 
sessa ja tuomioistuimessa oli tuomittu kuolemaan ja teloitettiin näyttämöllä. 

Teatteri oli menettänyt alkuaan uskonnollisen luonteensa, se eli alituisissa vaikeuk- 
sissa ja yritti joten kuten saada itselleen huomiota roomalaisten monilukuisten juhla- 
päivien ohjelmistossa. Mutta menestys oli heikko: vain aamupäivisin roomalaiset 
suostuivat katselemaan teatteriesityksiä, iltapäivällä heillä oli jo kiire katselemaan 
heitä paljon enemmän kiinnostavia verisiä sirkusnäytäntöjä. 





Roomalaisilla oli vuosittain melkein uskomaton määrä 
juhlapäiviä. Oli vakinaisia ja poikkeuksellisia uskonnolli- 
sia juhlapäiviä, oli maallisia juhlapäiviä — kaikkiaan 180 
ja enemmänkin vapaapäiviä. 

Jokaisella kuukaudella oli omat muuttumattomat juhla- 
päivänsä kaikkina idus-päivinä, puolena calendae-päivistä 
ja joka neljäntenä nonae-päivänä. Niiden lisäksi oli van- 
hastaan 45 yleistä juhlapäivää (feriae publicae), jotka ja- 
kaantuivat helmikuussa pidettyihin Lupercalia-juhliin, huh- 
tikuussa pidettyihin Paralia, Cerealia, ja Vinalia-juhliin, 
Vestalia ja Matralia-juhliin kesäkuussa, Volcanaliaan elo- 
kuussa ja Saturnales-juhliin joulukuussa. Oli myös erillisiä 
juhlapäiviä, kuten 25. huhtikuuta vietetty Robigalia, jonka 
huippukohtana oli pussijuoksu, kilpaonginnan juhlat 
(ludi piscatorii) 8. kesäkuuta ja lokakuun 15. päivän hevos- 
kilpailujen juhlat (eguus october). Hallitsijoiden kunniaksi 
pidetyt juhlat olivat vaihtuvia. Heille pidettiin syntymä- 
päiväjuhlia, valtaistuimellenousun juhlia ja heidän edel- 
täjänsä jumalaksi julistamisen juhlia. Tärkeitä olivat tasa- 

vallan vaikeina aikoina syntyneet juhlat. Niitä vietettiin 
jumalten kunniaksi ja niiden virallisena aiheena oli jumal- 
ten suojeluksen rukoileminen. Salaisena tavoitteena oli 
tietenkin hallituksen arvovallan vahvistaminen kansan 
silmissä. Näitä juhlia olivat Juppiterin kunniaksi vietetyt 
Ludi Romani sekä Apollonin, Cereksen ja Floran kunniaksi 
vietetyt Ludi Plebei, Apollinares, Cereales ja Florales. Voitok- 
kaat sotapäälliköt olivat myös määränneet voittojensa 
kunniaksi vietettäväksi juhlia, joiden tarkoituksena oli 
antaa heille ja heidän voitoilleen ylimaallista hohdetta: 
Ludi Victoriae Sullanae, Ludi Victoriae Caesaris sekä keisari 
Augustuksen aikana Ludi Fortunae reducis. 

Esikaupungeissa vietettiin myös omia juhlia, jotka olivat 
vähemmän virallisia kuin edelliset, mutta sitä railakkaam- 
pia. Hillittömimpiä olivat Anna Perennan juhlat maaseu- 
dulla, hiukan arvokkaampia Albanovuorilla vietetyt Feriae 
Latinaet, julkisesti tunnustettujen vierasperäisten jumaluuk- 
sien juhlat ja Castra Praetoriassa pidetyt sotilasjuhlat, joihin 
todennäköisesti myös tavallinen kansa pääsi. 


JUHLIEN USKONNOLLINEN MERKITYS 


Roomassa osattiin siis juhlia ja pitää hauskaa. Mutta oli 
ollut toisenlaisiakin aikoja: alun perin juhlilla oli uskon- 
nollinen tarkoitus, mutta ajan kuluessa juhlallisten riittien 
maaginen merkitys unohtui. Niinpä esim. kilpaonginnan 
juhlat 8. kesäkuuta oli omistettu Vulkanukselle. Kilpailu 
päättyi juhla-ateriaan, jolla nautittiin jumalan alttarilla 
paistettuja kaloja. Ateriaan osallistui praetor urbanus juh- 
lien esimiehenä ja jumaluuden edustajana. Kilpailun pää- 
tös tuntuu vähemmän arkiselta kun muistaa, että se sym- 
boloi Vulkanukselle aikaisemmin uhrattuja ihmisuhreja: 
pisciculi pro animis humanis (pikkukalaa ihmisten sijasta). 
Luultavasti vain ani harvat niistä, jotka osallistuivat juhla- 
ateriaan — olivatpa sitten arvohenkilöitä tai tavallista 
kansaa — enää tunsivat uhrin alkuperäistä merkitystä. 
Heille se oli vain hauska juhla, jossa kilpailijoista voi lyödä 
vetoa. 

Myös hevoskilpailujen (eguus october) juhlalla lokakuun 
15. päivänä oli alun perin ollut kahdenlainen merkitys: 
sitä oli vietetty keväästä syksyyn taistelleen armeijan ko- 
tiinpaluun kiitos- ja puhdistautumispäivänä. Kilpailut 


päättyivät voittajahevosen uhraamiseen: tuskin se oli 
ennättänyt maaliin kun jo Marsin pappi löi siltä pään 
poikki. Veri koottiin astiaan ja siitä kaadettiin heti puolet 
Regian alttarille. Toinen puoli annettiin Vestan neitsyeille 
käytettäväksi vuoden kuluessa puhdistautumisriitteihin. 
Hevosen pää annettiin Suburran korttelin asukkaille ja 
Via Sacran vihanneskauppiaille, joiden kesken käytiin 
kova taistelu siitä kummat saisivat asettaa pään näytteille 
omassa korttelissaan. 

Gladiaattoritaisteluiden nimi munus tarkoitti alun perin 
myös ihmisuhria, jolla lepyteltiin jumalaa tai rukoiltiin 
hänen suosiotaan: *Kunnia, joka annetaan maaneille”, 
kirjoitti Tertullianus. Mutta se on oppineen mielipide. 
Tavallinen kansa osallistui näytelmään aavistamattakaan 
sen uskonnollista alkuperää. Sen silmissä gladiaattoritais- 
telua edeltäneet juhlallisuudet olivat itsestään asiaan kuu- 
luvia; niiden synty ja kultillinen luonne oli aikojen kulu- 
essa tyystin unohtunut. Mutta yhä vielä näytöksiin saavut- 
tiin pukeutuneena togaan kuten ainakin jumalanpalveluk- 
sia varten eikä ainoakaan kansalainen olisi uskaltanut 
ilmestyä amfiteatteriin pukeutuneena muulla tavoin. Eri- 
tyisen halukkaasti togaa ei kuitenkaan puettu ylle: Augus- 


Vasemmalla: Näyttelijä ja koominen naamio. Oikealla: Sama naamio traagisen naamion vieressä (Rooma, 
Musei Vaticani ja Musei Capitolini) 

tuksen oli erityisesti määrättävä, että sitä oli käytettävä 
tämäntapaisissa tilaisuuksissa ja Claudiuksen asetuksessa 
säädettiin, että vain sateella togan sai peittää manttelilla 
eikä tätäkään missään tapauksessa saanut tehdä ennen 
kuin keisari oli istuutunut. Nämä määräykset osoittavat 
samalla, että togaa ei enää pidetty yksinomaan uskonnol- 
lisiin tilaisuuksiin tarkoitettuna vaatekappaleena. Mutta 
vaikka gladiaattoritaisteluiden uskonnollinen luonne oli- 
kin joutunut unohduksiin, ei ainoankaan Rooman kansa- 
laisen päähän olisi pälkähtänyt käyttäytyä sopimattomasti 
tai syödä ja juoda niitten aikana. Päinvastoin he arvostivat 
tilaisuuteen liittyviä muotoja niin suuresti, ettei edes kei- 
sari saanut niitä rikkoa. Kun Caesar kansasta välittämättä 
jatkoi töitään aitiossaan (pulvinar), otti vastaan lähettejä, 
luki tiedonantoja ja laati vastauksia, kuului kansanjou- 
kosta tyytymätöntä murinaa. Tähän virheeseen Augustus 
ei milloinkaan syyllistynyt. Mahdollisesti se johtui siitä, 
että hän itse piti gladiaattorinäytöksistä ; mutta yhtä hyvin 
syynä saattoi olla, että hän ymmärsi näytäntöjen (ludi) 
merkityksen ja tehtävän kansan mielialojen hoitamisessa. 


LEIPÄÄ JA SIRKUSHUVEJA 


Roomalaiset ludit olivat siis vanhojen kulttimenojen 
moderni muunnelma. Ne olivat täysin maallistuneet ja 
niiden ainoana tehtävänä oli palvella vallanpitäjien etuja. 
Aikana, jolloin senaatin valta oli vähentynyt ja comitiat 
olivat menettäneet merkityksensä, ludit olivat hallituksen 
ainoa keino päästä yhteyteen kansan kanssa, oppia tunte- 
maan sen mielialat ja taitavasti ohjailla niitä haluttuun 
suuntaan. Tekosyyllä, että kaikki tapahtui kansan toivo- 
muksesta annettiin kansalle vaikutelma, että se osallistui 
päätösten tekoon. Laajoille kansankerroksille ludit antoi- 
vat muuta tekemistä vapaa-aikoina, sillä politiikka oli 
kiellettyä ja työ loppui jo aikaisin iltapäivällä. Sitä paitsi 
kaupungissa oli yli 150 000 työtöntä. He eivät edes yrittä- 
neet hankkia työtä, sillä valtio huolehti heistä jakamalla 
säännöllisesti viljaa Minuciuksen kauppahalleilla ja pal- 
jon muuta he elääkseen eivät tarvinneetkaan. Juhlien 
kautta kansa purki intohimonsa, jotka muuten olisivat 
saattaneet johtaa vallankumoukseen. Kansa, jonka käsissä 
valta aikaisemmin oli ollut, oli vaipunut niin alas, että 
ainoa keino, jolla se sai äänensä kuuluville, oli alituinen 
kapinalla uhkaaminen. Ja uskollisuudestaan se ei vaatinut 
muuta palkkaa kuin leipää ja sirkushuveja, kuten Juvena- 
lis sanoo: *duas tantum res anxius optat panem et circen- 
ses? (X, 75). 





Kolme koomista naamiota 
(Köln, Wallraf-Richartz- 
Museum, Kunsthistorisches 
Museum Wien, ja Budapest, 
Museum) 





JJ5 





Kahta näyttelijää esittävä mosaiikki (Rooma, Musei 
Vaticani) 


TEATTERI 


Rooman esittävä teatteri on etruskien kulttuurin peril- 
linen. Etruskien hautausseremonioihin liittyi lyhyitä ko- 
mediaesityksiä, joiden tarkoituksena oli jumalten lepyttä- 
minen ja heidän suosionsa tavoitteleminen. Vakinaista 
esityspaikkaa ei ollut, vaan esiinnyttiin ulkosalla toreilla 
tai muilla avoimilla paikoilla, joihin helposti ja nopeasti 
voi pystyttää väliaikaisen näyttämön. Esitysten aikana 
yleisö seisoi. Vasta vuoden 145 paikkeilla eKr. alettiin 
käyttää istumapaikkoja. Vaikka tcatteri tähän mennessä 
olikin menettänyt uskonnollisen merkityksensä, osa kan- 
sasta juuri uskonnollisista syistä vastusti istumista näytän- 
töjen aikana. Samoihin aikoihin alkoi myös teatterira- 
kennuksen kehitys. Alunperin suorakulmioon asetetut 
istuimet korvattiin porrasmaisesti nousevilla puupenkeillä, 
joiden päälle myöhemmin rakennettiin katto. Katettua 
teatteria alettiin akustisista syistä käyttää musiikkiesityk- 
sien paikkana ja sen vuoksi sitä kutsuttiin Odeoniksi. 

Ensimmäinen teatterirakennusta koskeva maininta on 
tavattu Pliniuksella. Hän kertoo, että ensimmäisen vuosi- 
sadan keskipaikkeilla eKr. ediili M. Scaurus rakennutti 
erittäin upean teatterin. Luultavaa kuitenkin on, että 
Pliniuksella kuvatessaan teatterin upeutta on ollut mieles- 
sään jokin paljon myöhemmin rakennettu teatteri. Pom- 
peijuksen teatterista (55 eKr.) on olemassa melko tarkkoja 

tietoja. Se sijaitsi Curia Pompeian vieressä ja sitä voidaan 
pitää Rooman ensimmäisenä vakinaisena teatterina. Pom- 
peijuksen teatterin esikuvana oli Mytilenen hellenistinen 
teatteri. 

Toisen vakinaisen teatterin rakennutti Cornelius Balbus 
v. 13 eKr. nykyiselle Monte Cencille. Sen korjautti myö- 
hemmin Tiberius, ja lukuunottamatta näitä ajoituksia 
emme siitä muuta tiedäkään. Sen sijaan kaikki Rooman 
kävijät tuntevat kaupungin kolmannen teatterin — Mar- 
cellusteatterin. Se on osittain säilynyt. Teatterin raken- 
nuttamisen aloitti Caesar ja se saatettiin päätökseen Au- 
gustuksen aikana, joka antoi teatterille nimen kuolleen 
vävynsä muistoksi. 

Roomalaisen teatterin pohjakaava oli muodoltaan ym- 
pyrä, jonka halkaisija jakoi kahteen osaan: katsomoon 
(cavea) ja näyttämöön sekä näyttämörakennukseen. Kat- 

Marcelluksen teatteri, jonka rakentaminen aloitettiin Caesarin aikana. Se valmistui Augustuksen aikana, joka antoi 
sille nimen varhain kuolleen sisarenpoikansa ja vävynsä Marcelluksen kunniaksi. Siinä oli 20 000 istumapaikkaa; 
sen rakennustapa vaikutti Rooman koko myöhempään arkkitehtuuriin, vieläpä renessanssin aikanakin. Entistetty 
arkkitehti Fidenzonin mukaan (Rooma, Museo della Civiltä Romana) 

Ludioneksia esittävä mosaiikki. Nämä provinsseista kotoisin olevat näyttelijät ihastuttivat roomalaisia tansseillaan, 


soitannollisilla esityksillään ja miimeillä 


somo oli amfiteatterin muotoinen puoliympyrä, jossa 
istuimet oli porrastettu ja jonka säteittäisesti nousevat 
portaat jakoivat kiiloihin (cunei). Alhaalla oli orchestra, 
jossa oli senaattoreiden ja muiden arvohenkilöiden paikat. 
Kreikkalaisessa teatterissa se sensijaan oli kuoron esiinty- 
mispaikka. 

Näyttämön (pulpitum) takana oli näyttämörakennus. 
Sen fasadissa (scenae frons) oli vähintään kolme ovea ja se 
oli koristettu kunkin ajan makusuunnan mukaisesti: siinä 
oli pylväitä, kuvapatsaita, nis$ejä, marmoria tai kullattua 
pronssia olevia koristeita, maalattuja lavastuksia ja par- 
fymoitua vettä suihkuttavia suihkulähteitä. Näyttämö- 
rakennuksen yhteyteen rakennettiin aikaa myöten lisä- 
tiloja näyttelijöitä ja rekvisiittaa varten ja sen takana oli 
usein puisto ja pylväskäytäviä, joissa yleisö väliajoilla 
saattoi oleskella. Näyttämövaikutuksen lisäämiseksi kehi- 
tettiin näyttämön tekniikkaa. Koneiden lisäksi käytettiin 
lavastuksen vaihdoksia ja alettiin käyttää myös esirippua 
(aulaeum). Se oli kaksiosainen ja se voitiin laskea näyttämön 

etuosassa olevaan kouruun. Näyttämö oli katettu ja myös 
katsomoa suojasi telttakatos aurinkoa ja sadetta vastaan. 
Akustiikan parantamiseksi käytettiin teatterirakennuksissa 
pronssikaiuttimia. Akustista merkitystä oli myös näyttä- 
mön puulattialla. 


TEATTERIESITYKSET 


Roomalaisissa teattereissa esitetyt näytelmäkappaleet 
olivat alkuaan vierasperäisten esikuvien täysin epäitsenäi- 
siä sovituksia ja mukaelmia, joita ei edes yritetty muokata 
Rooman olosuhteitten mukaisiksi. Roomalaisten kiinnos- 
tuksen tanssiin, musiikkiin ja miimeihin herättivät etrus- 
kilaiset ilveilijät, jotka vuodesta 364 eKr. lähtien esiintyi- 
vät Rooman toreilla iloittelevine ludiones ja histriones -esityk- 
sineen. Ludi Fescennini olivat kotoisin faliskien kaupungista 
Fescenniumista. Niiden karkea kielenkäyttö ja uskalletut 





Sabratan teatterin ( Toipolitanian) näyttämö perinteellisine kolmine ovineen: porta regalis keskellä ja hospitales- 
ovet sivuilla. Sabratan teatteri on peräisin Augustuksen ajalta. Guidin entistämä ( Rooma, Museo della Civiltä 


Romana) 


arkipäivän kuvaukset miellyttivät roomalaisia. Capuan 
lähellä olleesta Atellan kylästä tulivat fabulae atellanae, 
joiden ansiosta roomalaiset alkoivat kiinnostua farsseista. 
Ennen kuin atellaanit saapuivat Roomaan, ne olivat saa- 
vuttaneet suuren suosion Etelä-Italian ja Sisilian kreikka- 
laisissa siirtokunnissa, joissa niiden nimi oli phlyakes. Hen- 
kilöitä näissä näytelmissä ei ollut monia, mutta jokainen 
heistä edusti tiettyä tyyppiä: viekas kyttyräselkä Dossennus, 
ahmatti Maccus, hölmö vanhus Pappus ja kerskailija 
Buccus. Ensimmäiselle vuosisadalle eKr. saakka atel- 
laanit olivat improvisaatioita. Niiden juoni oli mutkikas 
ja dialogit olivat vuolaita ja usein niissä käytettiin hyväksi 
tilaisuutta laskea leikkiä tunnettujen kansalaisten kustan- 
nuksella ja ivattiin heitä. Em. ajankohdasta lähtien atel- 
laaneja Lucius Pomponiuksen ansiosta alettiin kirjoittaa 
ja niissä kuvata roomalaista elämää kaupungeissa ja 
maaseudulla. Samaan aikaan kun Italian kansanomainen 
teatteri kehittyi, alettiin tutustua myös Kreikan näytelmä. 
kirjallisuuteen, ja kolmannen vuosisadan jälkimmäiseltä 

puoliskolta asti kreikkalaisia komedioita ja tragedioita 
esitettiin käännöksinä myös roomalaisilla näyttämöillä. 
Niiden tunnetuksitekijöistä oli ensimmäinen Tarentumista 
kotoisin ollut Livius Andronicus, joka v. 240 eKr. esitti 
kreikkalaisen tragedian Italiassa. Ansioittensa vuoksi 
teatterin kehittäjänä ja Sofokleen ja Euripideen näytel- 
mien kääntäjänä hänet vapautettiin ja hänelle annettiin 
yleistä tunnustusta. Liviuksen ansiosta teatteri sai aseman 
virallisten huvitusten joukossa ja roomalaisessa kalente- 
rissa sille annettiin omat juhlapäivänsä, joskin niiden luku- 
määrä aluksi oli vaatimaton. Vuodesta 214 eKr. Juppi- 
terin kunniaksi vietetyistä Ludi Romaneista oli teatterille 
varattu neljä päivää, mutta ludien lisääntyessä myös teat- 
teripäivien määrä lisääntyi. Kolmannen vuosisadan alussa 
eKr. niitä oli vain 15, mutta jo keisari Augustuksen aikana 
yli 45. Roomalaisen teatterin kulta-aikaa olivat Kristuk- 
sen syntymää edeltäneet 250 vuotta. Se oli Rooman suurten 
draamakirjailijoiden kautta. Heistä ensimmäinen oli 
Gnaeus Naevius, joka oli hiukan nuorempi kuin Andro- 





Cavea, Pompejin suuren teatterin katsomo korjauksen jäljiltä nykyisessä asussaan. Vielä nykyisinkin teatterissa on 
esityksiä 


nicus. Myös hän käytti kreikkalaisia esikuvanaan, mutta 
etsi aiheita myös roomalaisesta mytologiasta ja Rooman 
historiasta. Häntä pidetään ns. fabula togatan — roomalais- 
aiheisen komedian — ja fabula praetextan — roomalaisai- 
heisen tragedian — keksijänä. Naeviuksen kreikkalaisen 
teatterin inspiroimia näytelmiä — tragedioita, komedioita 
ja farsseja — alettiin esittää v. 235 eKr. Näyttelijöiden 
käyttämät puvut olivat kreikkalaistyylisiä: Kitoni, viitta, 

kengät. Kreikkalaisten esikuvien mukaista oli myös näyt- 
telijöiden käyttämä perinteellinen rekvisiitta: sotilaalla oli 
miekka, orjakauppiaalla rahakukkaro ja suora keppi, 
hienolla herralla käyrä keppi, kokilla kauha ja keittoastia. 
Alkuaan käytettiin myös kreikkalaisia naamioita, vaikka ne 
vähitellen jäivätkin pois käytöstä. Niissä oli aukko suuta 
ja silmiä varten, naisosia esittäviä miehiä varten tuuheat 
peruukit ja miehiä varten pitkä parta. 

Teatterikohtausta esittävä mosaiikki. Näyttelijät ovat riisuneet naamionsa tauon ajaksi ja valmistautuvat seuraavaan 
näytökseen ( Napoli, Museo Archeologico Nazionale) 


Roomalaisen teatterin kukoistuskauteen kuuluvat myös 
Plautus ja Terentius. Plautus oli ensimmäinen komedia- 
kirjailija, hän kuoli v. 184 eKr. Terentius oli hiukan nuo- 
rempi ja säilytti asemansa voittamattomana dialogin 
mestarina vuosisatoja. Elinaikanaan ei kumpikaan tosin 
saanut menestystä. Terentiuksen näytelmät olivat elegant- 
teja ja hienosyisempiä kuin Plautuksen, jonka näytelmät 
sen sijaan saavuttivat suuremman tehon. Terentius kir- 

joitti oikeastaan yleisölle, jota sen aikaisessa Roomassa ei 
ollut olemassakaan: sivistyneille ja taidetta ymmärtäville 
ihmisille. 

Rooman kansa piti enemmän gladiaattoritaisteluista ja 
sirkuksen kilpa-ajoista kuin teatterista. Jopa niinkin sivis- 
tynyt mies kuin Plinius nuorempi valittaa, että kurjat 
näyttelijät? eivät kiinnosta ainoastaan heitä itseäänkin 
kurjempia kansanihmisiä, vaan sellaisiakin, jotka pitävät 





Näyttelijöitä, musikantteja ja tanssijattaria. Mosaiikki ( Rooma, Musei Vaticani) 


itseään sivistyneinä ja vakavina. Hän kirjoittaa (Ep. IX, 
6, 3): *Kun ajattelen tätä järjetöntä, typerää ja pitkäve- 
teistä huvitusta (teatteria) ja niitä loputtomasti innostu- 
neita ihmisiä, jotka se naulitsee istuimiinsa, tunnen erään- 
laista iloa siitä, etten osallistu heidän huviinsa.? Pliniuk- 
sella oli paljon hengenheimolaisia, kuten vahvistaa eräs 
Trajanuksen asetuskin. Hän halusi antaa alamaisilleen 
mahdollisuuksia huvittelemiseen enemmän kuin aikai- 
semmin ja määräsi, että sirkukseen pääsi 30 kertaa vuo- 
dessa ilmaiseksi, mutta teatteriin vain 15 kertaa. Mutta 
kun kaikkien kolmen teatterin paikkaluku yhteensä oli 
tuskin viidesosaa sirkuksen paikkojen määrästä, asetuksen 
voi tulkita niin, että Trajanus tunsi alamaisensa hyvin 
ja arvasi sirkuksen houkuttelevan heitä huomattavasti 
enemmän kuin teatterin. 

Pliniuksen ja Trajanuksen aikana roomalainen teatteri 
oli jo rappeutumassa. Kulta-aika oli ohi ja viimeinen roo- 
malainen draamakirjailija Seneca kirjoitti näytelmänsä 
ilmeisesti ennemminkin oppilaansa Neron iloksi ja ylös- 
rakennukseksi kuin esitettäviksi. Monta sataa vuotta 
Senecan kuoleman jälkeen hänen näytelmiään alettiin 
pitää latinankielisen näytelmäkirjallisuuden parhaina tuot- 
teina ja niiden inspiroiva vaikutus Euroopan teatteriin on 
ollut huomattava, kuten näkyy esim. Elisabetin ajan eng- 
lantilaisesta teatterista. Mutta jos niitä arvostelee näyttä- 
mön näkökulmasta, ne ovat elottomia ja vailla liikettä ja 
dramaattista voimaa. Ne sopivat paremmin luettaviksi 
kuin esitettäviksi. Toisin olisi tuskin voinut ollakaan, kun 
teatteriyleisö oli se mikä oli: rakasti resitatiivia ja laulua 
(cantica) enemmän kuin dialogia (diverbia), palvoi näyt- 
telijöitä tähtinä ja vaati teatterikoneistolta jymyefektejä. 

TEATTERITÄHTIEN PALVONTA 


Tähtikultti vaikutti ehkä osaltaan, ettei roomalainen 
teatteri milloinkaan saavuttanut kreikkalaisen teatterin 
tasoa ja että se nopeasti rappeutui. Tasavallan aikana 
kuoro oli käytännöllisesti katsoen jo eliminoitu, kun sen 
esiintymispaikka siirrettiin orchestrasta näyttämölle ja se 
alkoi osallistua toimintaan. Keisariajalla toiminta nielaisi 
kuoron kokonaan ja se menetti merkityksensä esityksen 
rytmisenä ja kontrapunktisena elementtinä. Kuorosta tuli 
näyttämöllä esiintyvä kansanjoukko eli statistien joukko, 
kuten nykyään sanotaan. Se oli eräs osanen niissä mieliku- 
vituksellisissa lavastuksissa, jotka hyvää vauhtia olivat 
muuttamassa teatterin kreikkalaisille täysin tuntemattoman 
maagisen realismin suuntaan. Samanaikaisesti dialogin 
osuutta vähennettiin entisestään ja sen tehtäväksi jäi 
lopulta vain esitykseen sovitettujen laulujen (cantica) 
yhdistäminen. Mutta näyttelijän osuus korostui ja hän sai 
tilaisuuden kaikin käytettävissään olevin keinoin ilmaista 
persoonallisuuttaan. Äänellään, liikkeillään, eleillään hän 
vangitsi yleisön ja ilmaisi draaman sisäiset tunnot oman 
persoonansa kautta. Näyttelijävalmius oli saavutettavissa 
vain ankaran itsekurin ja spartaanisten elämäntapojen 
kautta. Hänen täytyi noudattaa ruokavaliota pysyäkseen 
hoikkana, voimistelua pitääkseen lihaksensa notkeina ja 
voimakkaina sekä tutkia ihmisluonnetta joka hetki voi- 
dakseen havainnollisesti ja elämänläheisesti tulkita roole- 
jaan. Teatteria rakastava roomalainen yleisö vaati hyviä 
näyttelijäsuorituksia ja juuri niiden vuoksi se jumaloi näyt- 
telijää, taputti ja mylvi hänelle suosiotaan, kutsui häntä 
kotiinsa, ja juhli häntä päivän sankarina, vaikka Rooman 
laki jatkuvasti merkitsi näyttelijät pahamaineisiksi (in- 
famis). 


Yleisö vaati, että näyttämötaide olisi elämänläheistä — 


möllä yleisön nähden siihen tapaan kuin toiminta edel- 
ja lopulta — että se olisi elämä itse. Fiktio — kuvitelma — 


lytti: ristiinnaulittiin, poltettiin elävänä tai annettiin eläin- 


ei sitä enää tyydyttänyt, vaikka se olisi ollut loistavasti ten revittäväksi. Roomalaisessa teatteriyleisössäkin piili 
tehty. Kaiken, mitä näyttämöllä tapahtui, täytyi olla totta, ehkä pohjimmaisena sama halu kuin niissä roomalaisissa, 
ja kun joku näytelmässä tuomittiin kuolemaan, hänen oli jotka etsivät huvituksia muualta: haluttiin nähdä myös 
myös kuoltava. Viime hetkessä näyttelijä siis oli vaihdet- näyttämöllä munera gladiatorum. 


tava kuolemaantuomittuun, joka sitten teloitettiin näyttä- 

ROOMALAINEN KRONIKKA 


He olivat tulleet jo yöllä varaamaan 
paikkoja ja olivat unisia, mutta heidän 
nyrkeissään oli vielä voimaa pitämään 
mahdolliset tunkeilijat loitolla. Jotkut 
nuokkuivat pää käsien varassa, toiset oli- 
vat jo aloittaneet eväitten syömisen. Yleis- 
tä leikinlaskua, naurua ja riitelyä. 

Porrasmaisesti nousevat puiset istuma- 
rivit narisivat, kun joku pistäytyi muualla. 
Sillä aikaa toverit pitivät hänelle paikkaa. 

Näytännön alkuun oli vielä monta tun- 
tia. Esirippukin oli alhaalla ja peitti näky- 
vistä kulissit. Vaikka mitäpä uutta nähtä- 
vää niissä olisi ollut. Ne olivat ikuisesti 
samat: seinä ja kolme ovea, josta näytteli- 
jät tulivat ja menivät. 

Neljätoista alinta riviä oli varattu rita- 
reille ja tribuuneille, vaikka hyvin tiedet- 
tiinkin, että he mieluiten kävivät Marcel- 
luksen ja Balbuksen kivisissä ja Pompeijuk- 
sen yhä vieläkin suurenmoisessa teatte- 
rissa kuin täällä. Arvovaltaiset katselijat 
voivat tulla vielä viime hetkessäkin teatte- 
riin, mutta heidän, köyhien ja tavallisten 
ihmisten, jotka pääsivät ilmaiseksi oli tul- 
tava ajoissa ja he saivat tyytyä ylimpiin 
penkkiriveihin. He olivat kovaäänisiä ja 
heillä oli aina jotain huomauttamista: 
nuori näyttelijä puhui liian hiljaa tai teat- 
terinjohtaja aikaili asiaan kuuluvana pi- 
detyssä makeisten (bellaria) jaossa. 

Kun aurinko nousi ja alkoi porottaa 
taivaalta levoton yleisö vaati kovaäänisesti 
telttakatoksen pystyttämistä. Jotkut kau- 
kokatseiset olivat tosin varanneet mu- 
kaansa auringonvarjon, mutta se ei estä- 
nyt heitä yhtymästä yleiseen kuoroon. 
Metelillä ei kuitenkaan ollut mitään mer- 
kitystä, sillä teatterin henkilökunta ei ollut 
vielä saapunut eikä vartija tiennyt, miten 
katos pystytetään. 


LEVOTON YLEISÖ 


Syntyi uusi meteli, sillä alkoi näyttää 
siltä, että esitys oli myöhässä. Etuoikeu- 
tettujen paikoille oli jo saapunut katseli- 
joita ja se oli merkkinä siitä, että näytök- 
sen piti pian alkaa. Kun komedia sitten 
viimein alkoi, ei kiihtyneen yleisön vihel- 
lyksillä ja huudoilla tuntunut olevan lop- 
pua. Jotkut moittivat pääosan esittäjää, 
mutta hänen suosijansa (fautores) taput- 
tivat käsiään ja uhkasivat puristetuin nyr- 
kein toisen huomattavan näyttelijän kan- 
nattajia, jotka olivat saapuneet teatteriin 
pääasiassa häiritäkseen esitystä. Palkatut 
taputtajat (operae) pelastivat tilanteen. 

Sitten Merkuriusta esittävä näyttelijä 
leijui köyden varassa taivaalta kuin olisi 
heilunut hirsipuussa. Yleistä naurua. Äk- 
kiä köysi antoi periksi ja näyttelijä säikähti, 
pelkäsi putoavansa ja alkoi potkia jaloil- 
laan kuin sammakko. Operaet esittävät 
suosiotaan. Sitten meni ukkoskone epä- 
kuntoon ja oli hankittava jylinää vanhalla 
pettämättömällä keinolla: pantiin kiviä 
kuparikattilaan ja kolistettiin kovasti. 
Mutta yleisö ei ollut tyytyväinen: se nauroi 
ja kirosi järjestäjiä. 

Oli muutakin moittimista: komedian 
toiminta oli heikkoa eikä se ollut riittävän 
mielenkiintoistakaan. = Vitsitkin = olivat 
erään katselijan mielestä Romuluksen ai- 
kaisia ja jo silloin niistä puuttui sekä suola 
että pippuri. 

Muutenkin voitiin vain vaivoin kuulla, 
mitä näyttelijät sanoivat: katsomossa oli 
jatkuvaa meteliä, penkit narisivat, kun 
myöhästyneet saapuivat tai esitykseen 
tyytymättömät poistuivat ja nauru kesti 
kauan, sillä kun se yhdestä paikasta loppui, 
se alkoi toisesta sitä mukaa kuin heitetty 
vitsi ehti sinne saakka. Niiden, joita esitys 

kiinnosti — ja heitä oli vähemmistö — 
täytyi melun keskellä yrittää kuunnella, 
mitä näyttämöllä puhuttiin. Näyttämö- 
henkilöt oli tosin helppo tuntea, sillä jo- 
kaisella heistä oli tyyppiin kuuluvat pe- 
rinnäiset puvut: vanhuksilla oli valkoinen, 
nuorukaisilla kirjava, rikkaalla purppuran 
värinen ja köyhällä tulipunainen puku. 
Orjan tunika oli lyhyt ja sotilaalla oli 
viitta. Naamioiden tehtävänä oli ilmoittaa 
esiintyjän sukupuoli: tummia käyttivät 
miehet ja vaaleita naiset. 

Loppujen lopuksi useimmat eivät olleet 
niinkään tyytymättömiä itse näytelmään 
kuin siihen, ettei heille tällä kertaa tar- 
jottu sitä, mihin he olivat tottuneet: mas- 
sanäytöksiä, juhlakulkueita, triumfeja, 
rummunpärinää; ylipäänsä sellaisia hul- 
luja päähänpistoja, joita näytösten jär- 
jestäjät keksivät kosiskellakseen yleisöä. 
Esitettävä komedia perustui dialogiin ja 
kävi vähitellen pitkäveteiseksi: yksi ja toi- 
nen päätti mennä vielä aamupäivällä sir- 
kukseen tai amfiteatteriin. Vaikeasti tyy- 
dytettävää yleisöä miellytti vain huilun- 
soittaja, joka esiintyi näytösten välillä ja 
ehkäpä oli hänen ansionsa, ettei näyttelijä- 
seuran johtajan (dominus gregis) tarvinnut 
korvata esityksen järjestäjälle komedian 
aiheuttamia kuluja. 

Juuri kun esirippu oli sulkeutumassa 
teatterin yllätti vielä ukkossade ja sitä vas- 
taan telttakatos auttoi vain hiukan. Kaikki 
ryntäsivät paonomaisesti teatterista. On- 
neksi teatterin puurakennelmat sentään 
kestivät. Monet niistä olivat jo sortuneet- 
kin varsinkin silloin, kun sensoreita valit- 
tiin. 


(Lähteitä: Statius, Suetonius, Martialis jne.) 


SIRKUS JA AMFITEATTERI 





Kun sivistynyt roomalainen halusi puolustella gladiaattoritaisteluita hän sanoi, että 
ne olivat oikeusuhreja jumalille, ne kasvattivat luonnetta, niissä oppi vieraitten kan- 
sojen aseenkäyttöä ja ne olivat kuolemantuomion täytäntöönpanoja. Mutta ihmisjou- 
koille, plebsille, ne olivat vain näytäntöjä, kihelmöivän jännityksen ja nautinnollisen 
kammon hetkiä. Vuosisadatkaan eivät ole pystyneet vapauttamaan ihmistä tästä kiro- 
uksesta. Ei edes kristinuskon rakkauden etiikka ole siihen pystynyt, vaikka se itse 
verisen kukan kaltaisena syntyikin juuri näillä areenoilla, joilla sen ensimmäiset 
todistajat kuolivat. Kristinuskon *caritas? (armeliaisuus) oli roomalaisille käsittä- 
mätön, sillä he eivät tahtoneet eivätkä voineet ymmärtää sitä. Heille moraali oli 
ennen kaikkea oikeutta. Kohtasivathan gladiaattorit areenalla melkein aina toisensa 
aseistukseltaan tasaväkisinä ja jokaisella oli mahdollisuus jäädä eloon, jos hän oli 
urhoollisempi, taisteluintoisempi — lyhyesti — parempi sotilas kuin vastustajansa. 
Gladiaattorille jokainen taistelu oli *totuuden hetki”. Ja roomalainen — sotilas ja 
kansalainen yhdessä henkilössä — joka itse oli kokenut monta sellaista totuuden het- 
keä taistelukentillä, vaati, että esitykset olisivat totta eivätkä leikkiä. Sama henki 
vallitsi myös sirkuksen kilpa-ajoissa, tuo meille käsittämätön moraali, joka ei tyyty- 
nyt loogiseen päätelmään: voittakoon paras mies, vaan pyrki epäinhimillisellä tavalla 


voittoon ? hintaan mihin hyvänsä”. 


Roomalaisilla oli kolmenlaisia ludeja: ludi circenses sir- 
kuksessa, ludi scaenici teatterissa ja munera gladiatorum, joi- 
hin luettiin myös venationes, amfiteatterissa. 

Sirkuksessa nähtiin monenlaisia esityksiä hevosen selässä 
pidetyistä leikkitaisteluista ja elefanttitaisteluista akro- 
baattisiin ratsastusnäytöksiin. Ne olivat esteratsastuksen ta- 
paisia mutta ratsastajat joko makasivat tai olivat kyykky- 
sillään hevosen selässä. Sirkukseen mentiin kuitenkin ennen 
kaikkea katselemaan kilpa-ajoja, joita kutsuttiin nimellä 
Digae, trigae ja guadrigae sen mukaan olivatko ajoneuvot 
kaksi-, kolme- vai nelivaljakoita. Kilpa-ajot olivat rooma- 
laisten rakkain huvitus ja usein niihin liittyi myös suurta 
taloudellista ja poliittista mielenkiintoa, mikä ei suinkaan 
vähentänyt niiden jännitystä. 

Merkittävin, vanhin, kaunein ja suurin sirkus oli Circus 
Maximus. Se oli kahden muun pienemmän sirkuksen esi- 
kuvana, nim. Circus Flaminiuksen, jonka rakennuttaja oli 
Flaminius Nepos sekä Circus Gaiuksen, jonka rakennuttaja 
oli Caligula. 

Circus Maximuksen sijainti Palatinus- ja Aventinus- 
kukkuloiden välissä oli edullinen. Kilparatana oli Mur- 
cian laakso ja cava (katsomo) oli kukkuloiden rinteillä. 
Alkuaan kilpa-ajorata merkittiin vain kahdella puupyl- 
väällä (metae), jotka kilpailijoiden oli kierrettävä. Meta 
prima oli Palatinuksen juurella syvennyksen edessä, jossa oli 
vanhan maanviljelyksen jumalan Consuksen alttari. Ai- 
kaisemmin tämä alttari paljastettiin vain Consualia-juhlien 
yhteydessä 21. elokuuta, jolloin vilja korjattiin ja 15. joulu- 
kuuta, jolloin se kylvettiin mutta nyt se paljastettiin myös 
aina kilpailujen yhteydessä. Toistaiseksi vielä primitiivisen 
ajoradan yhteyteen rakennettiin puiset hevosparakit (car- 
ceres), jotka myöhemmin korvattiin tuffikivestä ja marmo- 
rista tehdyillä talleilla. Molemmat maalit yhdistettiin 
aikaa myöten maavallilla (spina), jolle vähitellen pysty- 
tettiin jumaltenkuvia sekä puiset sepiem ovat ja myöhem- 
min seitsemän pronssista delfiiniä, joiden asennosta voi- 
tiin päätellä monesko kierros oli menossa. Sirkukseen si- 
joitettiin myös Ramses II:n obeliski, jonka Augustus oli 


tuonut Heliopoliksesta. Nykyään se on Piazza del Popo- 
lolla. Vuosisatojen kuluessa jokainen Rooman hallitsija 
Targuinius Priscuksesta lähtien — niin kerrotaan — aina 
Trajanukseen saakka kaunisti Circus Maximusta ja huo- 
lehti näytösten järjestämisestä. 


LUDI CIRCENSES 


Sirkusnäytännöt olivat siis alkuaan uskonnollisia ja 
niissä noudatettiin hyvin ankaraa rituaalia, niin ankaraa, 
että elleivät ne sujuneet täsmälleen määräysten mukaan, 
ne oli uusittava seuraavana päivänä. Ludit jakautuivat 
kahteen osaan: kulkue (fompa) ja kilpa-ajot. Kulkue 
lähti Capitoliumilta ja kulki Vicus Tuscuksen, Velabru- 
min ja Forum Boariumin kautta sirkukseen. Siellä se meni 
ajoradan poikki, ja pysähtyi keisarin aition (pulvinar) 
edessä ja hajaantui sen jälkeen kun mukana tuodut ju- 
malankuvat oli asetettu maavallille (spina). Pompaan osal- 
listuivat eri temppeleiden papit, magistratus, joka järjesti 
näytökset, kilpa-ajajat, Rooman nuoriso jalan tai ratsain 
ja lopuksi musikanttien, tanssijoiden ja satyyrien kirjavat 


Circus Maximus rakennettiin Aventinuksen ja 
Palatinuksen väliseen laaksoon, missä jo var- 
hemmin oli järjestetty kilpa-ajoja. Katsojat oli- 
vat silloin istuneet molempien kukkuloiden rin- 
teillä. Circus Maximuksen rata oli 800 metriä 
pitkä ja 80 metriä leveä (Rooma, Museo della 
Civiltä Romana) 

joukot, joiden pilailu usein kohdistui poliittisiin tapauk- 
siin. Kulkueen kärjessä kuljetettiin jumalten kuvia, heidän 
symboleitaan ja tunnuskuviaan paareilla (fercula) tai 
vaunuissa (tensae). 

Tällä välin ihmiset kerääntyivät sirkukseen. Lyötiin 
ensimmäiset vedot ('sponsiones), väiteltiin naapurin kanssa 
voittajaehdokkaasta ja tehtiin tuttavuutta neitosten kanssa. 
Sirkuksessa alkoi moni avioliittoon johtanut seurustelu. 
Juvenalis kirjoittaakin (XI, 199): *On aivan luonnollista, 
että nuoriso käy sirkuksessa. Huudot, huimapäiset vedon- 
lyönnit ja hyvin pukeutuneitten nuorten tyttöjen läsnäolo 
kuuluvat tähän ikäkauteen.? Ovidius taas kehottaa nuoria 
lukijoitaan käymään sirkuksessa, koska juuri siellä on hyvä 
tilaisuus ennen kilpa-ajoja ja niiden jälkeen, kun into on 
ylimmillään, tehdä tuttavuuksia. 

Ja todellinen kiihko valtasi joukon siitä hetkestä, kun 
magistratus rumpujen päristessä nousi seisomaan. Hänen 
tunikansa oli tulipunainen kuin Juppiterin ja sen päällä 
hänellä oli purppuranauhoin koristettu toga praetexta. 
Jumalan ruumiillistumana hän piti kädessään norsunluista 
valtikkaa, jonka päätä kruunasi kotka levitetyin siivin. 
Magistratuksen päässä oli kultaisista lehdistä tehty seppele, 

joka oli niin raskas, että hänen vierellään olevan orjan 
täytyi auttaa häntä kantamaan sitä. Kumartuen korok- 
keen kaiteen yli magistratus heitti kilpailun alkamisen 
merkiksi valkoisen liinan areenalle. 

Korokkeen alla olevissa pilttuissa guadrigit järjestyivät 
arvan määräämään kilpajärjestykseen. Vaunut olivat 
kevyitä kaksipyöräisiä laatikoita ja vain kilpa-ajaja piti 
niitä painollaan ja jäntevyydellään pystyssä. Vaunun ai- 
saan oli valjastettu kaksi hevosta. Kahta muuta hevosta 
kutsuttiin nimellä funales, koska ne vahvoin köysin oli 
kiinnitetty vaunun sivuille. Juuri nämä sivuilla juoksevat 
hevoset olivat kilpailussa tärkeimmät ja varsinkin va- 
semmanpuoleisesta hevosesta riippui selvisikö ajaja kilpai- 
lusta vai kärsikö haaksirikon, kuten oli tapana sanoa, 
sillä se juoksi sisäradalla ja oli kaarroksissa lähimpänä 
metaa. Juuri kaarroksissa oli jännittävin kohta, sillä jos 
hevonen petti, vaunut iskeytyivät metaan ja rikkoutuivat, 
ajaja sinkoutui radalle ja saattoi aiheuttaa ketjuonnetto- 
muuden, jonka seurauksena oli kuolleita ja loukkaantu- 
neita. Tällaisen sattuman varalta ajajilla oli päässään me- 
tallikypärä sekä jalkojensa ja reisiensä suojana nahkasuo- 
jukset. 


nonta s kau kkKKi N 

Kun lähtömerkki oli annettu, pilttuitten edessä olevat 
köydet putosivat ja guadrigit syöksyivät kilparadalle pö- 
lypilven ympäröiminä. Näky oli loistava: kuin lentäen 
laukkasivat hevoset, helmin koristetut harjakset heiluen, 
ohjasten amuletit ja koristeet välkkyen. Vaunuissa seisoivat 
ajajat suorina kilpatallinsa väriä kantava tunika tuulessa 
hulmuten, ohjakset rinnan ympäri kiedottuina, ruoska 
kädessä, keskittyneinä ja taistelunhaluisina kamppaillen 
voitosta tai ainakin sijoituksesta. Heitä kannustivat kiih- 
kein kehotushuudoin iubdilatores jotka innostivat talliensa 
(factio) kilpa-ajajia yrittämään parhaansa. 

Kaikissa kilpa-ajoissa oli kysymyksessä kilpa-ajotallin 
kunnia. Mutta kilpailua ei noihin aikoihin käyty vain 
yleisön suosikkien kesken, vaan kysymyksessä olivat suu- 
remmat asiat, melkeinpä eräänlaiset poliittiset puolueet, 
joiden värit — valkoinen, punainen, sininen, vihreä — 
tarkoittivat erilaisia ideologioita ja yhteiskuntaluokkia. Kun 
*valkoiset? ja ”punaiset?, jotka todennäköisesti olivat oppo- 
sitiossa keisariutta vastaan, menettivät ääniä, lisääntyi 
keisarin ja kansan kannattamien 'vihreiden' sekä aatelin 
ja senaattoreiden kannattamien ?sinisten? suosio. Kaikissa 
leireissä kilpa-ajoissa saadulla voitolla oli suunnaton po- 





liittinen ja symbolinen merkitys, joka saattoi mennä niin- 
kin pitkälle, että eräät keisarit teloituttivat opposition 
liian innokkaat johtajat. 

Sydän vavisten 150000 katselijaa seurasi kilpa-ajoa. 
Kahdeksankymmentä metriä leveällä radalla juoksivat 
tavallisesti neljät vaunut rinnan hurjassa vauhdissa niel- 
len kilometrin toisensa jälkeen. Joka kierroksella yksi ova 
putosi pidikkeestä ja delfiini käänsi päänsä alas. Seitsemän 
ovaa, seitsemän kierrosta. Viimeinen kierros oli tietenkin 
ratkaiseva ja ajajat yrittivät saada hevosistaan viimeisenkin 
irti. Näiden ratkaisevien hetkien kiihkon ja voitonhuuman 
voi vielä aistia niistä muistokirjoituksista, joissa kilpa-ajajat 
kertovat kilpailun kulusta. Jos hänen oli onnistunut säi- 
lyttää johtoasema alusta loppuun hän kirjoittaa: ”occu- 
pavit et vicit. Päästyään toiselta sijalta ensimmäiselle ajaja 
ilmoittaa sen näin: ”successit et vicit?. Sellainen, jonka kaikki 
jo luulivat menettäneen pelin, mutta jonka vastoin odo- 
tuksia onnistui päästä viimeiseltä ensimmäiselle sijalle 
toteaa painokkaan lyhyesti: ?erupet et vicit. Voittaja sai 
kannattajiensa suosionmyrskyn ja vihamiestensä kirouk- 
set osakseen. Jo ennen kilpailuja oli vastustaja yritetty 
tehdä vaarattomaksi (defigere) magian avulla: hänen ni- 
mensä ja onnettomuutta tuottava manaus kirjoitettiin 
lyijylevylle, joka pantiin hautaan. Kun sitten kirotun 
vaununajajan vaunu viimeisessä kaarroksessa *kärsi haak- 
sirikon? eikä ajajan onnistunut viiltää tikarillaan ohjaksia 
poikki, vaan hän sinkoutui päin spinaa tai ulkoaitaa laa- 
hautuen hevosten perässä kunnes kuoli, kuului katsomosta 


riemun myrsky, johon sekoittui muutama myötätunnon 
ääni. 

Kuolemaan johtaneita onnettomuuksia sattui melko 
usein. Tosin oli vaununajajia, jotka voivat ylpeillä yli 
tuhannella voitolla; Scorpus sai 1043, Pompeius Epa- 
phroditus 1467, Pompeius Musclosus 3 559 ja Diocletianus 
4462 voittoa, mutta monet menettivät henkensä nuorina, 
kuten Tuscus 24 vuotiaana voitettuaan 56 kilpailua tai 
M. A. Mollicius, joka 125 kilpailua voitettuaan kuoli 20 
vuotiaana. 

Vaununajajat olivat niin suosittuja, että ihmiset ripus- 
tivat heidän kuviaan seinilleen ja runoilijat ylistivät hei- 
dän voittojaan ja surivat heidän kuolemaansa. Mutta 
heidän suosionsa johtui myös siitä, että roomalaisten into- 
himoisesti harrastamien vedonlyöntien tulokset riippuivat 
ajajien taidosta. Vedonlyönteihin osallistuivat sekä köy- 
hät että rikkaat, toiset panemalla niihin viimeisen pen- 
ninsä, toiset huikeita summia. Vaununajajien kansan- 
suosio ei vähentynyt siitäkään, että heidän elämäntapansa 
olivat yleensä epäsäännölliset, saattoivatpa he kadulla 
hyökätä ihmisten kimppuunkin ja ryöstää heidät. Sen he 
voivat tehdä vaaratta, sillä lain kirjainta ei heihin sovel- 
lettu samalla tavalla kuin muihin. Lisäksi ihmiset ihailivat 
heidän rikkauksiaan, joita poliittiset puolueet kilvan lisä- 
sivät yrittäessään varmistaa itselleen jonkun parhaista 
vaununajajista. Kerrotaankin, että esim. vaununajaja 
Diocletianus kokosi itselleen 35 miljoonan sestertiuksen 
omaisuuden. 


Vaununajajien neljä puoluetta (factiones) taisteli ihmismassojen suosiosta keisariajan Roomassa: venetat (sini- 
set), prasinat (vihreät), albatat (valkoiset) ja russatat (punaiset). Vaununajajien vaatetuksen (guadrugaria) 
värit antoivat nimen puolueille ( Rooma, Museo Nazionale Romano) 

Ntmesin amfiteatteri. Entistetty (Rooma, Mu- 
seo della Civiltä Romana) 


Roomalaiset olivat niin haltioissaan kilpa-ajoista, että 
niiden lukua pidettiin tarpeellisena jatkuvasti lisätä. Oltu- 
aan alkuaan parikymmentä vuodessa, se nousi kolmeen- 
neljään- viitenkymmeneen ja lopulta sataan yhdessä aino- 
assa päivässä. Mutta kun kilpa-ajot olivat ohi, juhliminen 
ei suinkaan vielä ollut päättynyt. Jo kilpailujen kestäessä 
oli kansalle keisarin käskystä satanut lahjoja (sparsiones ja 

missilia) ts. makupaloja, makeisia ja 'arvopapereita”, jotka 
oikeuttivat taloon, maatilaan tai tekivät laivanomista- 
jaksi. Kilpailujen jälkeen kansa kutsuttiin juhla-aterialle 
(epulum). Sen tarkoituksena oli lepytellä hävinneitä ja 
palauttaa kiihtyneet mielialat tasapainoon. Ja kilpa-ajojen 
ansiosta keisarit voivat hoidella mielialoja ja hallita kenen- 
kään häiritsemättä. 


AMFITEATTERI 


”Tusculanaessaan? (II, 20, 46) Cicero on sitä mieltä, 
että parhain esimerkki kuolemanhalveksumisesta on gla- 
diaattoritaistelu. Tähän tapaan ajateltiin hänen aikanaan 
yleisesti noista usein tapahtuvista verilöylyistä, joihin roo- 
malaiset osallistuivat julmaa nautintoa tuntien. Kuten 
kaikki muutkin Rooman ludit myös munera gladiatorumit 
olivat alkaneet uskonnollisina toimituksina, jotka liittyi- 
vät etenkin hautausmenoihin. Mahdollisesti niissä eli edel- 
leen vanha samnilainen ihmisuhri, joka oli ollut tapana 
toimittaa johtomiesten haudalla. Ensimmäiset munerat 
pidettiinkin Roomassa juuri hautajaisten yhteydessä v. 
264 eKr. Junius Brutuksen kunniaksi. Pian ne kuitenkin 
menettivät uskonnollisen luonteensa ja muuttuivat huveik- 
si. Esim. Plinius nuoremmalle ne olivat, kuten jo aikai- 
semmin on mainittu, opettavaista huvia, koska ne valavat 
mieleen rohkeutta osoittaessaan, että kunnianhimo ja voi- 
tonhalu elävät myös orjissa ja rikollisissa? (Plinius nuor. 


Panegyricus, 33). Sivistyneet olivat siis riittävän yksinker- 
taisia etsiäkseen hyväksyttäviä perusteita näille poikkeuk- 
sellista sielullista raakuutta todistaville näytännöille. Polii- 
tikot sen sijaan suhtautuivat niihin käytännöllisesti: heidän 
valtansa perustui suureksi osaksi siihen fanaattiseen innos- 
tukseen, jonka gladiaattoritaistelut nostattivat. Jos halusi 
luoda itselleen poliittisen karrieerin, yksinkertaisin tapa 
oli järjestää munerat. Tämä oli niin yleistä, että senaatti 
yritti hillitä sitä v. 63 eKr. säädetyllä lailla. Siinä määrät- 
tiin, että virkamiehen vaalia oli pidettävä pätemättömänä, 
jos hän kahtena vaaleja edeltäneenä vuotena oli järjestä- 
nyt gladiaattorinäytöksiä. Laista huolimatta Pompeijus 
ja Caesar järjestivät näytöksiä ehtimiseen lisätäkseen kan- 
natustaan. Ja eräs Caesarin ystävistä keksi amfiteatterin- 
kin. 

Siihen saakka gladiaattoritaisteluita oli pidetty sirkuk- 
sessa tai torilla, jonne pystytettiin väliaikainen areena. 
Vuonna 53 tai 52 eKr. Caesarin ystävä ja salainen rahoit- 
taja Curio nuorempi pyrki kansantribuuniksi ja päätti 
aloittaa vaalikampanjansa sellaisena päivänä, jolloin oli 
lupa pitää sekä teatteriesitys että munerat. Tehdäkseen 
tapauksen unohtumattomaksi hän sai loistavan päähän- 
piston rakennuttaa kaksi saranoiden ja akselinsa varassa 


Colosseum sisäpuolelta. Entistetty 





Flaviusten amfiteatteri, Colosseum, ei 45 000 
paikkoineenkaan riittänyt massoille, jotka halusivat 
nähdä verisiä ja jännittäviä sirkusnäytöksiä. En- 
simmäiset tuolirivit olivat areenaa huomattavasti 


pyörivää teatteria. Kun teatteriesitys päättyi, nuo kaksi 
teatteria, jotka niin sanoaksemme oli rakennettu selät vas- 
takkain pantiin liikkeeseen ja samalla myös katsomot siten, 
että katsomot liitettiin yhteen. Näyttämöt sen sijaan ero- 
sivat toisistaan ja kahden teatterin väliin muodostui ellip- 
sin muotoinen areena. 

Näin syntyi ensimmäinen amfiteatteri eikä Caesar vit- 
kastellut jäljitellä sitä. Nelinkertaisen triumfinsa kunni- 
aksi hän rakennutti, tosin väliaikaisen, puisen amfiteatte- 
rin v. 46 eKr. Ensimmäisen pysyvän amfiteatterin raken- 





nutti Augustuksen aikana hänen sukulaisensa Gaius Stati- 

korkeammalla, jotta katsojat olisivat turvassa villieläimiltä. Konsuleille, senaattoreille ja ritareille oli varattu omat 
sisäänkäynnit ja istuimet. Suurista porteista ellipsin ääripisteissä (katso vasemmalla Colosseumin sisäkuvaa) 


saapuivat juhlakulkueet. Pienemmästä ovesta, libitinariasta, vietiin kuolleet pois. Entistetty (Rooma, Museo della 
Civiltä Romana) 


lius Taurus v. 29 eKr., mutta se hävisi Rooman tulipa- 
lossa Neron aikana. 

Yksitoista vuotta tulipalon jälkeen v. 75 jKr. Vespasianus 
kuivatti Velian, Kapitoliumin kukkulan ja Esguilinuksen 
välisen pienen järven Domus Aurean. Se täytettiin ja pai- 
kalle rakennettiin suuri amfiteatteri, johon rakennusai- 
neeksi käytettiin Tiburin kivilouhoksista tuotettuja suuria 
travertiinijärkäleitä. Niiden kuljettamiseksi oli rakennet- 
tava uusi kuusi metriä leveä tie. Vespasianuksen kuoltua 
Titus saattoi rakennustyön päätökseen v. 80 jKr. ja raken- 

nus vihittiin juhlallisuuksilla, jotka kestivät sata päivää 
yhteen menoon. Koska tämä Flaviusten teatteri sijaitsi 
lähellä auringonjumalan jättiläispatsasta, kansa nimitti 
sen Colosseumiksi. Tituksen veli ja seuraaja Domitianus 
koristi sen kuvapatsailla, friiseillä ja pronssikilvillä. Amfi- 
teatterissa oli 45 000 istuma- ja 5000 seisomapaikkaa. 
Katselijat pääsivät teatteriin 66 numeroidusta portista. 
Niiden lisäksi oli neljä porttia virkailijoita varten. Sisään- 
pääsylippuihin oli merkitty sekä sisääntuloportti, istuma- 
rivi että paikka. 





Areenan ala oli 3 600 neliömetriä ja sitä ympäröi metal- 
linen varmuusaita. Laajan maanalaisen kanavajärjestel- 
män avulla se voitiin lyhyessä ajassa peittää vedellä ja jär- 
jestää siinä meritaistelu. Areenan alla oli eläinten häk- 
kejä, käytäviä, vinoja lattioita ja tavarahissejä. Niiden 
avulla villit eläimet voitiin nopeasti toimittaa areenalle. 


ELÄINTAISTELUT 


Ludien ohjelmiston päävetonumerona olivat alusta 
alkaen petoeläimet sekä eksoottiset eläimet. Aina eivät 
kysymyksessä olleet eläintaistelut (venationes). Näytettiin 
myös opetettuja eläimiä: pantteri valjastettiin bigan eteen, 
tiikerit esittivät eläintenkesyttäjän käskystä taidonnäytteitä, 
viisaat elefantit kirjoittivat kärsällään areenan hiekkaan. 
Vieraiden maiden eläimet herättivät aina innostuneen 
yleisön mielenkiintoa. Usein pantiin myös erilaiset eläimet 
taistelemaan keskenään: karhu puhvelia vastaan, elefantti 
sarvikuonoa ... tai pidettiin härkätaisteluita samaan ta- 
paan kuin nykyään Espanjassa. Mutta suurimmassa suo- 
siossa olivat miehen ja villin eläimen väliset taistelut (vena- 
tiones). Sääntönä oli, että taistelupaikka lavastettiin villi- 
eläimen luonnollisen elinympäristön mukaiseksi. Gladi- 
aattori oli usein aseeton ja sai käyttää hyväkseen kaikkia 
niitä mahdollisuuksia, joita vastaavanlainen tilanne olisi 
hänelle todellisuudessa tarjonnut, jos hän odottamatta 
olisi joutunut vastatusten karhun tai leijonan kanssa. 
Ajoittain nämä taistelut olivat jatkuvaa teurastusta. Sil- 
loin aseistetut gladiaattorit ja nuolella-ampujat voivat 
yhdessä ainoassa näytöksessä tappaa kaksi- kolmetuhatta 
eläintä ja esim. Colosseumin vihkiäisissä menetti henkensä 
viisituhatta cläintä. 


Eläintaistelut olivat kuitenkin vain vaihteluksi tarkoi- 
tettua virkistystä varsinaisten munerojen lomassa. Amfi- 
teattereiden pääesitys oli aina gladiaattoritaistelu, jossa 
kaksi miestä taisteli ainoana päämääränään tappaa, ettei 
joutuisi itse tapetuksi. 


GLADIAATTORIT 


Gladiaattorien kyvyt ja koulutus olivat hyvin erilaiset 
ja tämä toi esityksiin jännittävää epävarmuutta, joka roo- 
malaisten mielestä vain lisäsi niiden mielenkiintoa. Amfi- 


Miekoin ja kilvin villejä eläimiä vastaan. Reliefi ( Roo- 
ma, Villa Torlonia) 








Molemmat mosaiikit esittävät eläinajoja, joissa villit eläimet taistelivat toistensa tai ihmisten kanssa (Rooma, 


Musei Vaticani) 


teatteriin yleisöä veti ensi sijassa taistelun tarjoama nautinto 
eikä vedonlyönti kuten sirkukseen. Siellä taistelun eri vai- 
heista saattoi nauttia aste asteelta joutumatta itse vaaraan. 

Keisariajan Roomassa valtiovalta järjesti munerat ja ne 
annettiin erityisten tähän tarkoitukseen valittujen virka- 
miesten hoidettaviksi. Aikaisemmin näytäntöjen järjestä- 
jinä olivat olleet lanistaet, gladiaattorikoulujen ja käytän- 
nöllisesti katsoen myös gladiaattoreiden omistajat. Muu- 
alla paitsi pääkaupungissa he edelleenkin toimivat näy- 
täntöjen järjestäjinä. Roomassa gladiaattorit pestattiin 
sotavankien, kuolemaan tuomittujen rikollisten ja sellais- 
ten nuorten miesten joukosta, jotka syystä tai toisesta oli- 
vat epäonnistuneet. Vapaiden lisäksi gladiaattoreina oli 
orjia. Vapaat myivät itsensä määräajaksi lanistalle ja kaup- 
paan kuului hirvittävä vala, jossa gladiaattorit sanoutui- 
vat irti ihmisoikeuksistaan ja antautuivat ruumiineen, 
sieluineen lanistan käytettäviksi. Usein nuoria miehiä hou- 
kutteli gladiaattorin elämään sen näennäinen huoletto- 
muus ja vastuuvapaus, usein myös toivo, että heidän lyhy- 
essä ajassa onnistuisi nousta rikkauteen ja maineeseen. 
Rooman gladiaattorit olivat kuin pieni hurjapäinen sota- 
joukko ja toisinaan sattui, että keisarit vaikeuksiin joutu- 
essaan ajattelemattomasti turvautuivat heidän apuunsa. 

Gladiaattorialokkaiden kaksi kasarmia olivat Via Labi- 
canan varrella (Ludus magnus ja Ludus matutinus). Niissä he 
vanhojen ja kokeneiden gladiaattorien opastuksella saivat 
huolellisen koulutuksen. Harjoitusvälineenä he tavallisesti 
käyttivät maahan kiinnitettyä puunukkea (palus). Vai- 
keusastetta lisättiin erä erältä, kunnes alokas joutui kou- 
lutuksen viimeiseen vaiheeseen, primus palukseen. Silloin 
hänet katsottiin täysin oppinecksi ja hän oli valmis astu- 
maan areenalle. 

Näytöksen aattona gladiaattoreille tarjottiin juhla-ateria 

(cena libera), johon kaikki saivat osallistua. Pöytien välissä 
kulkivat uteliaat ihmiset vapaasti tutkien gladiaattorien 
fyysistä kuntoa voidakseen valita suosikkinsa vedonlyöntiä 
varten seuraavan päivän näytöksessä. Kyynisen iloisuu- 
den vallitessa gladiaattorit nauttivat ateriasta, joka ehkä 
oli heidän viimeisensä. 

Seuraavana päivänä gladiaattorit marssivat juhlallisesti 
amfiteatteriin aseettomina ja purppuranväriseen sota- 
mantteliin pukeutuneina. He marssivat areenan poikki 
keisarin aition eteen, jossa he pysähtyivät ja tervehtivät 
keisaria: *Ave imperator, morituri te salutant? Aseiden jaon 
ja kokeilemisen (probatio) jälkeen alkoi taistelu. 


Pienoisalusten taisteluja käytiin erityisissä rakennuksissa, 
joiden nimenä oli naumachia, kuten itse taistelujenkin. 
Naumachioissa suuri areena laskettiin ennen näytäntöjä 
vettä täyteen. Vanhan Rooman kartasta ( Rooma, Porta 
San Silvestro) 


x 
i 

Gladiaattorit olivat eri tavoin aseistetut ja he taistelivat 
eri lailla. Verkkomiekkailija (retiarius) oli pukeutunut 
lyhyeen tunikaan, joka uumalta oli kiinnitetty leveällä 
vyöllä. Hänen ainoina hyökkäysaseinaan olivat verkko 
(taculum) ja kolmikärki (fuscina), hänen suojanaan vain 
vasemman olan verhona oleva metallilla peitetty nahka 
( galerus). Vastustajat väistivät toisiaan ja miekkailija 
vaani sopivaa hetkeä saadakseen uhrinsa verkkoon. Jos 
heitto onnistui uhri surmattiin joko kolmikärjellä tai lyhy- 
ellä tikarilla. Verkkomiekkailijan vastustajaa nimitettiin 
tavallisesti murmilloksi kalan (murma) mukaan, jonka kuva 
oli hänen kypäränsä koristeena. Tässä tapauksessa kaksin- 
taistelu kuvasi kalastajan ja kalan taistelua (fuscinalla tar- 
koitettiin oikeastaan harppuunaa, jota käytettiin tonni- 
kalan kalastuksessa). 

Muita gladiaattoreita kutsuttiin nimillä Samnites ja 
Thraces. Edellisten aseistuksena oli miekka (spatha) ja 
kilpi (scutum), jälkimmäisten käyräsapeli (sica) ja pieni 
pyöreä kilpi (parma). Essedariit olivat gladiaattoreita, 
jotka taistelivat britannialaisissa sotavaunuissa (esseda). 
Hurjaa vauhtia he karauttivat areenaa pitkin ja ahdistivat 
vaunuista käsin toisiaan. Lopuksi olivat vielä dimachaerit, 
joilla taistelussa oli miekka kummassakin kädessä. 

Kaksintaistelujen tarkoituksena oli havainnollistaa roo- 
malaisille heidän aikaisempien vastustajiensa taistelutavat 
ja tutustuttaa heidät näiden aseisiin, mutta näytösten jär- 
jestäjän mielikuvitukselle oli jätetty runsaasti liikkuma- 
varaa ja hän yrittikin tehdä munerat yhä mielenkiintoi- 
semmiksi. Saatiin katsella esim. kamppailua jossa molem- 
milla taistelijoilla (andabatae) oli umpinainen kypärä ja 
he taistelivat näkemättä toisiaan. Sportulaan osallistui mon- 
ta gladiaattoria ja siinä taistelivat hurjassa kamppailussa 
kaikki kaikkia vastaan tappaen käsikähmässä toisiaan 
minkä ennättivät. Munus sine missione oli katkeamatonta 
kaksinkamppailua, jossa kaatunut aina heti korvattiin 
uudella. Siinä urhoollisinkin lopuksi sortui, koska hän 
aina sai uuden vereksen vastustajan ja lopulta väsyi. 

Jos gladiaattorit taistelivat haluttomasti tuli areenalle 
taistelunjohtaja ja ruoskijoita (/lorarii), jotka huutaen ja 
ruoskien ajoivat takaa gladiaattoreita, kunnes toinen heistä 
kaatui kuolleena maahan. Kharoniksi puetut orjat iskivät 
vasaralla hänen päänsä sisään varmistuakseen, että hän 
todella oli kuollut, ja sen jälkeen libitinariit kuljettivat 
hänet pois ja tasoittivat verisen sannan. 

Toisinaan sattui, ettei kummankaan taistelijoista onnis- 
tunut tappaa vastustajaansa ja he keskeyttivät taistelun 
lopen uupuneina. Sellaisessa tapauksessa taistelu julistet- 
tiin ratkaisemattomaksi. Joskus toinen gladiaattoreista 
haavoittuneena ja voimattomana heitti aseensa pois, lan- 

kesi maahan ja nosti vasemman kätensä antautumisen 
merkiksi. Alkuaan voittaja sai päättää vastustajansa koh- 
talosta, mutta myöhemmin asia joutui keisarin päätettä- 
väksi, joka puolestaan usein jätti ratkaisun yleisön käsiin. 
Jos maassa makaava oli taistellut urhoollisesti, katselijat 
huusivat: Mitte! (päästäkää hänet). Tällä tavalla yleisö 
vaati, että gladiaattorin henki oli säästettävä. Jos keisari 
nyt nosti peukalonsa ylöspäin, se merkitsi, että henki sääs- 
tettiin. Mutta jos haavoittunut gladiaattori oli pelkuri, 
kansa huusi: ?Jugula!? (tappakaa hänet) ja keisarin alas- 
päin kääntynyt peukalo vahvisti tuomion. Voittaja antoi 
voitetulle armoniskun kansan huutaessa suosiotaan ja rie- 
muitessa. Nyt areenalle tuotiin välittömästi voitonpalkinto 
hopeatarjottimella: voittaja sai voitonpalmun, kalliita 
jalokiviä, kultaketjuja ja rahaa, usein myös rudiksen, puisen 
sauvan tai miekan vapautuksensa merkiksi. Vapaana mie- 
henä gladiaattori nyt voi poistua areenalta ja elää sen jäl- 
keen palkkioillaan. Useimmissa tapauksissa hän kuitenkin 
pian taistelun jälkeen uudisti sopimuksensa lanistan tai 
näytösten järjestäjän kanssa ja palasi areenalle voittaak- 
seen tai kuollakseen. Erään gladiaattori Flamman hauta- 
kirjoitus mainitsee, että hän oli neljä kertaa voittanut ta- 
kaisin vapautensa ja luopunut siitä neljä kertaa. 

Ludien aikana toimeenpantiin myös kuolemantuomiot. 





Gladiaattorin paraatikypärä ja paraatiaseita (Napoli, Museo Archeologico Nazionale) 


Niillekin annettiin näytöksen leima. Eräänlaisesta häpeän- 
tunteesta tai siksi, että hirttämiset eivät olleet erityisen 
mukavaa katseltavaa, ne tapahtuivat amfiteatterissa var- 
hain aamulla, kun se vielä oli melkein tyhjä tai keskipäi- 
vällä, kun aamupäivän yleisö oli lähtenyt syömään eikä 
iltapäivän yleisö vielä ollut saapunut. 

Aamulla teloitettiin ne rikolliset, jotka tuomarit olivat 
tuominneet kuolemaan ad bestias. Tämä kauhistuttava 
teloitustapa otettiin käyttöön Augustuksen aikana, jolloin 
rosvo Seluros heitettiin nälkäisten pantterien ja leopardien 
revittäväksi. Rikolliset, jotka oli tuomittu ad bestias ajet- 
tiin areenalle yksitellen tai ryhmissä ja näiden turvatto- 
mien kimppuun päästettiin nälkiintyneet karhut, härät, 
leijonat ja tiikerit. Tällä tavalla tapettiin myös ne tuhan- 
net kristityt, jotka kuolivat Colosseumissa. 

Keskipäivällä tuotiin gladiatores meridianit areenalle. 
He olivat murhaajia, varkaita, murhapolttajia, jotka oli 
tuomittu kuolemaan areenalla. Ensimmäisenä parina oli 
aseellinen ja aseeton rikollinen. Heti kun toinen heistä oli 

tappanut toisen häneltä otettiin aseet pois ja hän puoles- 
taan joutui aseettomana taistelemaan aseellista vastaan. 
Se oli todellinen verilöyly, josta kukaan ei selvinnyt hen- 
gissä. Näillä kuohuttavilla esityksillä oli kiihkeitä kannat- 
tajia, kuten keisari Claudius. Hän luopui mieluummin 
päivällisestään kuin jätti käyttämättä tilaisuuden, jossa 
hän sai nauttia toisen ihmisen kuolemasta ja murhatun 
kuolinvavahduksista, tai petojen repimän naisen viimei- 
sistä, sydäntäsärkevistä huudoista. Hän, jolla sentään oli 
ansioitakin hallitsijana, saattoi unohtaa hallitustehtävänsä- 
kin seuratessaan aamusta iltaan tätä kauhistuttavaa näy- 
telmää. 

Vasta keisarikunnan rappeutuessa ja kristinuskon voit- 
taessa loppuivat munera gladiatorumit ja tuomiot ad bestias, 
sillä säätyyn katsomatta kristinusko antoi jokaiselle ihmi- 
selle ihmisarvon, joka niin laajasti käsitettynä oli siihen 
astisessa maailmassa tuntematon. Mutta ennen kuin näin- 
kään pitkälle päästiin oli koittanut jo kristillisen ajanlas- 
kun viides vuosisata. 


ROOMALAINEN KRONIKKA 


KILPA-AJOT SIRKUKSESSA 


Soikea sirkusareena oli vielä tyhjä, mut- 
ta porrasmaisesti nousevat istumarivit oli- 
vat mustanaan väkeä. Lännestä, mereltä 
päin purjehti suuria valkoisia pilviä, jotka 
silloin tällöin peittivät auringon ja kilpa- 
ajoja odoteltaessa ihmisäänten kohina 
täytti ilman kuin valtavan virran pauhu. 
Pieninkin sirkuksen soikiossa tapahtunut 
muutos sai välittömästi tuhannet äänet 
väräjämään uudella tavalla: palvelija, 
joka ilmestyi areenalle, kulki sen poikki ja 
poistui, carcerin aukaiseminen, äkillinen 
hiljaisuus jollain penkkirivillä. 

Yhtäkkiä koko yleisö nousee; niin teke- 
vät sekä ensimmäisellä rivillä istuvat se- 
naattorit, toisella rivillä istuvat ritarit että 
kaikki muut, tämän Rooman kansa, joka 
aina on valmis pienimmänkin aiheen sat- 
tuessa metelöimään. Valtavat suosionosoi- 
tukset tervehtivät keisaria ja hänen perhet- 
tään. Vain uteliaisuus saa nämä 150 000 
ihmistä keskeyttämään seurustelunsa ja 
väittelynsä kilpahevosista ja niiden ohjaa- 
jista, vihreistä ja sinisistä, Prasinista ja 
Venetistä, väittelyn, joka usein johtaa 
tappeluihin ja levottomuuksiin, jopa hen- 
genmenetyksiin. 

Heti kun keisarille osoitetut suosion- 
huudot ehtyvät, kantautuu äkkiä synty- 
neeseen hiljaisuuteen kaukainen musiikki, 
joka tuulen mukana lähenee. Nyt kaikki 
kumartuvat eteenpäin ja katselevat silmä 
kovana carcerien ovia ja äkkiä näkyykin 
kulkueen kärki. Hetkistä aikaisemmin se 
oli lähtenyt liikkeelle Kapitoliumilta. En- 
simmäisenä saapuu virkamies, joka on 
järjestänyt kilpa-ajot. Triumfivaunuistaan 
hän tervehtii keisaria. Hän on pukeutunut 
purppuraan ja hänellä on kädessään nor- 
sunluinen kotkanpäinen valtikka. Hänen 
päänsä yläpuolella orja pitelee kultaista 
kruunua. Ryhmä nuoria miehiä seuraa 
häntä jalan tai ratsain. 

Nyt alkaa uusi, pitkään kestävä suosion- 
osoitusten myrsky. Vaununajajat lyhyissä 


nauhoin ja hihnoin vyötetyissä tunikois- 
saan karauttavat guadrigeissaan areenalle. 
Tuossa ovat vihreät, jotka tällä kertaa 
ovat suosikkeja, tuossa siniset, joiden saa- 
puminen aiheuttaa areenan toisella puo- 
lella manauksia ja toisella raivokkaita 
suosionosoituksia. Lopuksi saapuu musi- 
kanttien, tanssijoitten ja kantajien kirjava 
lauma. Tuodaan kulta- ja hopea-astioita, 
jumalten ja keisarien kuvia. Jälkijoukkona 
saapuu vielä muutamia runsaasti kullat- 
tuja vaunuja. Uhrisavua on ilmassa. 

Kulkueen järjestäytyessä alttarin ym- 
pärille uhria varten, yleisön mielenkiinto 
on jo muualla: nyt sitä kiinnostavat vain 
kilpa-ajajat. Huutoja, kehotuksia, ma- 
nauksia risteilee läpi sirkuksen jännityk- 
sestä hehkuvan ilman. Erityisen kiinnos- 
tuneina tarkastellaan jokaisen guadrigin 
vasemmanpuoleista hevosta. Tämä hevo- 
nen ratkaisee kilpailun. Se on paras hevo- 
nen ja siksi sitä miltei jumaloidaan. 

Nyt on vedonlyönnin jännittävä hetki. 
Tätä hetkeä kaikki ovat halunneet odot- 
taa siksi, kunnes ovat nähneet guadrigien 
paraatin: vasta sitten, kun vielä kerran 
on varmistanut, että suosikki on hyvässä 
kunnossa voi päättää kenestä lyö vetoa. 
Hevoset kulkevat ohi käymäjalkaa ja 
kansa mykistyy hetkeksi ihailusta katsel- 
lessaan niiden lihasten leikkiä, niiden liik- 
keitten sulavaa voimaa ja ylväästi taakse- 
päin kaartuvaa kaulaa, taisteluintoa, joka 
välkkyy niiden suurista, loistavista silmistä. 
Hevosten ohjakset on koristettu paljetein 
ja kulkusin, harjakset on palmikoitu ja 
niiden päälle on sirotettu kultapulveria, 
häntä on solmittu, etteivät ne takertuisi 
mihinkään. Jotkut lyövät vetoa mitättö- 
mistä summista, toiset panevat vedonlyön- 
tiin koko omaisuutensa. Nyt on viimei- 
nen tilaisuus ja vetoja lyödään kiireesti. 

Hevosvaljakot palaavat aitauksiin, mut- 
ta hetken päästä ne tulevat uudelleen nä- 
kyviin: kilpa-ajot ovat alkaneet! Ihmisten 

into kiihtyy hurjaksi, jokainen katselija 
seuraa silmillään suosikkiaan ja kannustaa 
sitä kädet nyrkkiin puristettuina. Myös 
kilpa-ajajat ovat kuin raivopäät: lihakset 
jännittyneinä he ovat kuin osa vaunuis- 
taan, he kiihottavat hevostaan huudoin ja 
ruoskaniskuin. Ajoneuvot peittyvät pöly- 
pilviin, vain silloin tällöin sen keskellä vi- 
lahtaa hevosen kiiltävä selkä ja guadrigien 
kiiltävät kultaukset. 

Cyrnuksen nelivaljakko on johdossa. 
Hänen onnistuu päästä spinan luo, joka 
kahdensadan metrin matkalla jakaa aree- 
nan kahteen kilparataan. Nyt hän voi kier- 
tää metan pienessä kaaressa. Mutta Cyr- 
nuksen hevoset näyttävät vitkastelevan ja 
yleisön villit huudot ilmaisevat, että ajaja 
on kaartanut liian kaukaa. Toinen kilpa- 
ajaja pujahtaa väliin ja asettuu johtoon. 

Seitsemän kertaa on ajorata ajettava 
päästä päähän. Eräs sininen kilpa-ajaja 
yrittää ahdistaa vihreätä päin spinaa mutta 
sinkoutuukin itse vaunuista ja nyt kahdek- 
san hevosta kamppailee verisenä rykel- 
mänä keskellä areenaa. Vain vaivoin on- 
nistuu tulevien vaunujen kiertää onnetto- 
muuspaikka. 

Mutta Cyrnus on uudelleen päässyt 
johtoon ja muut jäävät kauas hänen taak- 
seen. Hän kiertää metan mestarillisesti ja 
yleisö osoittaa suosiotaan. Tällä välin 
palvelijat ovat kuljettaneet onnettomuu- 
den uhrit pois areenalta: kolme hevosta 
on kuollut ja myös toinen kilpa-ajajista on 
heittänyt henkensä. Mutta kaikkien ihan- 
ne, Cyrnus, kääntyy juuri loppusuoralle 
ja kuin nuoli hän kiitää kohti calxia, val- 
koista maaliviivaa. 

Vihreät ovat voittaneet! Mikä onnetto- 
muus, jos joku muu olisi voittanut! Silloin 
koko kaupunki olisi joutunut surun val- 
taan ja pois suunniltaan kuten Cannaen 
taistelujen jälkeen. 


(Lähteitä: Ovidius, Juvenalis, Silius Italicus) 


USKONTO, RIITIT JA PAPIT 


Roomalaisten uskonto oli alkuaan antropomorfinen, mutta kehittyi aikojen kuluessa 
kaikkien Välimeren alueen jumalien suureksi Pantheoniksi. 

Roomalaisten muinaisuskonto kuvastaa käytännöllisesti asennoitunutta kansaa, joka 
ihmisvoimin tuolla puolen olevia tarpeitaan varten loi kirjavan joukon jumalia, jotka 
vaikuttivat talon ja peltojen piirissä. Jokaisen jumalan vaikutusalue oli tarkoin mää- 
rätty. 

Luonteeltaan roomalaisten uskonto oli siis koti- ja perheuskontoa, mutta roomalaisten 
yhteiskunnallisten käsitysten mukaisesti siitä pian tuli valtionuskonto. 

Cicero sanoo, että *Roomalla on taipumus ottaa vieraita kansoja lapsikseen ja sen 
vuoksi se on maailman valtias?. Samalla tavalla Rooma otti vastaan kaikki vieraat 
jumalat Pantheoniinsa, muutti ne roomalaisiksi tai palveli niitä niiden omien palve- 
lusmenojen mukaisesti. Rooma vastusti vain sellaisia uskontoja, joista saattoi olla 
vaaraa vallitsevalle poliittis-uskonnolliselle tasapainolle. Sen vuoksi roomalaiset 
olivat varuillaan suhteessaan itämaisiin uskontoihin ja pitivät kristinuskoakin vuosi- 
satoja uskontona, joka tuo tullessaan vain poliittisia ja yhteiskunnallisia mullistuksia. 
Valtionuskontona Rooman uskonto oli kylmä ja abstraktinen, mutta se säilyi puh- 
taana maaseudulla niin kauan kuin Rooma oli olemassa. Siellä palvottiin jatkuvasti 





Tuskin missään vanhan ajan pakanauskonnossa oli niin 
vähän eettistä ja henkistä sisällystä kuin roomalaisessa. 
Latinalaisten — ja myös samnilaisten, umbrilaisten ja os- 
kien — uskonto jäi asteelle, jota voisi kutsua kehittyneeksi 
animismiksi tai puutteellisesti kehittyneeksi antropomorfis- 
miksi. Roomalaisten antropomorfismista puuttui kokonaan 
elävä ja monimuotoinen mytologia, jonka esim. kreikka- 
laisten hehkuva mielikuvitus oli luonut. Mitään sellaisia 
uskomuksia ja riittejä ei esiinny, joista voisi päätellä yli- 
luonnollisten = asioiden herättäneen mietiskelyä. Esim. 
Egyptin uskonnossa mysteerit olivat oleellinen osa ja 
Kreikassa ihmisen sielua ja tuonpuoleista elämää koskevat 
pohdiskelut johtivat orfilaisten ja dionyysisten mysteerien 
syntyyn. 

Ei mitään tällaista Roomassa ja Latiumissa! Kun roo- 
malaiset olivat vihdoin päässeet niin pitkälle, että he antoi- 
vat luonnonilmiöille inhimillisen muodon, nämä jumal- 
olennot pysyivät vielä kauan puhtaasti abstraktisina: 

perheen ja maan jumalia. Ne sopivat parhaiten tälle kansalle, joka ne oli luonutkin. 


heillä ei ollut nimeä eikä sukupuolta. Melko myöhäisessä 
vaiheessa jotkut jumalolennoista alkoivat erottua harmaas- 
ta massasta ja saivat yksilöllisiä piirteitä. Näiden pienten 
ja suurten jumaluuksien puoleen kääntyivät Latiumin 
paimenet ja talonpojat uhrein ja rukouksin saadakseen 
jokapäiväisen elämänsä tarpeet tyydytetyiksi. He uskoivat, 
että jos he halusivat saada toiveensa toteutetuiksi, heidän 
oli käännyttävä jumalien puoleen juuri sellaisin sanoin ja 
lahjoin, joita nämä mahtavat valtiaat vaativat. Sen vuoksi 
rukouksille annettiin kiusallisen tarkka muoto ja uskon- 
nolliset riitit kehitettiin yksityiskohtia myöten täsmälli- 
seksi järjestelmäksi, josta ei saanut poiketa. 

Siinä vaiheessa kun jumalat niin sanoaksemme asetet- 
tiin arvojärjestykseen ja palvontatoimitukset kodifioitiin, 
valtio puuttui asioihin. Romuluksen seuraaja kuningas 
Numa Pompilius on varmasti suurimmaksi osaksi taru- 
olento, mutta perimätieto on antanut hänelle kunnian 
ikuista kaupunkia koskevasta varhaisimmasta alkuperäl- 


tään tuntemattomasta lainsäädännöstä. Uudessa latina- 
laisessa kaupungissa uskonto oli aluksi sen kuningasvaltai- 
sen, sittemmin tasavaltaisen hallitusjärjestelmän oleelli- 
nen osa. Jumalien ja ihmisten välisten suhteitten välittä- 
jinä sekä kulttia koskevien määräysten ja riittien säilyttä- 
jinä papit saivat vaikutusvaltaisimman aseman valtioelä- 
mässä. 

Uskonto, joka koostui vain oikeudellisista suhteista ja 
tarkkaan määritellyistä kulttitoimituksista sekä pätevyy- 
destä niiden suorittamisessa, sopi ihanteellisesti poliitti- 
seksi valtionuskonnoksi. Sellainen Rooman uskonto olikin 
alusta lähtien. Se jakaantui kahteen haaraan: julkiseen, 
valtiolliseen kulttiin ja yksityiseen kotikulttiin. Valtiollinen 
kultti oli muovantunut yksityisen kultin antaman esikuvan 
mukaan, mutta omaksuttuaan sen oleelliset piirteet se 
kehitti niitä ja loi suuntaviivat myös yksityiselle uskonnon- 
harjoitukselle. Julkisessa ja siis myös yksityisessä uskon- 
nossa kaikki oli tarkoin kohdallaan: paikka, aika ja arvo- 
järjestys eli riitit, juhlat, papit ja jumalat. Jumalatkin oli 
jaettu arvojärjestykseen, suuriin ja suurempiin, pieniin ja 
pienempiin. Suurimmat suurista olivat Juppiter, Mars ja 
Ouirinus (jonka mukaan Ouirinaliskukkula sai nimensä). 
Heidän jälkeensä tulivat muut yhdeksän. Jumalien arvo- 
järjestys määräsi myös heidän maanpäällisten edustajiensa, 
pappien (flamines) arvoaseman. 

Kun väistämättömästi jouduttiin myös kulttuurin alalla 
kosketuksiin Italian niemimaan muiden kansojen — eten- 
kin etruskien ja kreikkalaisten — kanssa, uudet jumalat ja 
uudet kulttuurimuodot alkoivat tunkeutua Roomaan. 
Valtio piti välttämättömänä puuttua asioiden kehityk- 
seen ja luoda siihen järjestystä, sillä uuden torjuminen 
olisi ollut vaikeata ja — varmuuden vuoksi — tuskin vii- 
sastakaan. Uudet jumalat saivat siis sijansa valtionuskon- 
nossa. Niitä varten perustettiin erityinen papinvirka, kym- 
menmiehinen ”kulttuuriministeriö? huolehtimaan pyhistä 
toimituksista (decemviri sacris faciundis). Heidän tehtävä- 
nään oli merkitä kirjoihin jumalyhteisön uudet jäsenet ja 
kodifioida uudet riitit valtion uskonnon puitteissa. 

Rooman uskonnossa ei ollut mytologiaa kuten kreikka- 
laisilla, jotka kertoivat jumaltensa keskinäisistä sukulai- 
suus- ja ystävyyssuhteista, heidän riidoistaan ja merkilli- 
sistä seikkailuistaan. Usein roomalaiset nimittivät juma- 
liaan pateriksi tai materiksi, mutta se oli vain osoitus hurs- 
kaasta asenteesta, jolla ei ollut sen suurempaa merkitystä. 
Kun he myöhemmin oppivat tuntemaan Kreikan jumal- 
maailman, he vertasivat kreikkalaisten jumalia omiinsa 
ja sovittivat mutkattomasti heidän luonteenpiirteitään ja 
heihin liittyviä myyttejä omiin jumaliinsa. Siihen asti Roo- 
massa ei ollut tapana esittää jumalia kuvallisesti. Juma- 

lille ei myöskään rakennettu temppeleitä paitsi Vestalle, 
jonka temppelissä paloi pyhä tuli. Mieluummin palvottiin 
jumalia pyhissä paikoissa (locus) tai aitauksissa (fanum), 
joissa oli alttari paljaan taivaan alla. 


ROOMALAISTEN VANHIMMAT JUMALAT 


Jo tasavallan ajan alussa (n. 500—400 eKr.) roomalai- 
set erottivat kahdenlaisia jumalia: vanhat jumalat, jotka 
kuuluivat Rooman alkuperäiseen uskontoon ja myöhem- 
min omaksutut jumalat, jotka periytyivät Italian etrus- 
keilta ja kreikkalaisilta. Edelliset olivat di indigetes (koti- 
maiset), jälkimmäiset di novensiles (myöhemmin palvotta- 
viksi otetut jumalat). Merkittävimmät kotimaiset juma- 
lat olivat: Juppiter, Mars, Ouirinus, Juno, Janus, Vesta, 
laarit, penaatit, Saturnus ja Neptunus. 

Juppiter (Tovis pater) oli taivaan jumala, joka korkeuk- 
sistaan antoi valon ihmisille, sinkosi salaman (1. Fulgura- 
tor) ja lähetti sateen (1. Pluvius). Häntä kunnioitettiin 
Roomassa ammoisista ajoista ja hänen tärkein pyhäkkönsä 
oli Kapitoliumin kukkulalla. Kapitoliumin temppelissä 
häntä palvottiin Iuppiter Optimus Maximuksena, valtion suo- 
jelusjumalana, uskollisuuden ja valan jumalana sekä voi- 
tonantajana. Idus-päivät oli pyhitetty hänelle. 

Marsilla ( Marspiter) oli kaksi tehtävää: hän oli maan- 
viljelyksen ja sodan jumala. Maanviljelyksen jumalana 
hän siunasi kylvön ja kevään oraan ja hänelle oli pyhitetty 
maaliskuu. Hänen kunniakseen pidettiin vuosittain tois- 
tuvia juhlia, joissa maa pyhitettiin tarkoitukseensa. Näistä 
huomattavimmat olivat Ambarvalia-juhlat. Sodanjumalana 
Mars varjeli maata vihollisen hävitykseltä ja suojeli sota- 
joukkoja sodassa. Tässä ominaisuudessa häntä palvottiin 
kahdessa hyvin vanhassa pyhäkössä Marskentällä ja Foru- 
min Regiassa, jossa säilytettiin jumalan pyhiä aseita: kil- 
peä (ancilia) ja keihäitä. Sodanjumalana Marsia palvot- 
tiin useissa juhlissa, joita vietettiin maalis- ja lokakuussa, 
ts. sotasesongin alku- ja loppuvaiheessa. 

Myös Ouirinus (Ouirinus pater) kuului alkuaan palvo- 
tuimpiin jumaliin, mutta vähitellen hän menetti merki- 
tystä. Hän oli kviriittien, ts. asekuntoisen väen jumala 
(oik. keihäänkantaja johtuu vanhasta sanasta guiris = 
keihäs). Myöhemmin taru kertoi, että Ouirinus olikin 
Romulus, joka kuolemansa jälkeen oli otettu taivaaseen. 

Juppiter, Mars ja Ouirinus olivat alkuaan eräänlainen 
pyhä kolminaisuus, joka edusti kaupungin tärkeimpiä 
jumalia. Kullakin oli oma pappinsa, flamen. Hänet valit- 
tiin patriisien joukosta elinajaksi. Oli siis olemassa flamen 


Dialis (Juppiterin), flamen Martialis (Marsin) ja flamen 
Outirinalis (Ouirinaliksen) pappi. 

Juno (luno) oli Juppiterin naispuolinen vastine. Sen 
vuoksi myös hän oli taivaan jumala, tosin ennen kaikkea 
yötaivaan ja sitä valaisevan kuun (1. Lucina). Koska vuosi 
ennen jaettiin kuu-kuukausiin, oli luonnollista, että Juno 
oli alkavan uuden kuun eli alkavan kuukauden suojelija. 
Hänelle pyhitettyjä olivatkin vuoden kaikki Calendae- 
päivät. Kreikkalaisen esikuvan mukaan Junosta tehtiin 
myöhemmin Juppiterin puoliso ja hänestä tuli avioliiton 
ja naisten avioelämän jumalatar (synnytyksen jumalana 
1. Pronuba). Valtion suojelijattarena hänellä Juppiter Opti- 
mus Maximuksen puolisona oli myöhemmin lisänimet 
Mater ja Regina. 

Janus (Tanus, Ianus pater) oli alkuaan sisään- ja uloskäy- 
misen tai ovenkaaren jumala (= jumala, jonka avulla 
päästään johonkin paikkaan, ianus). Sisäänkäymisestä 
alkuun on vain lyhyt kukonaskel ja niinpä Januksesta 
jo varhaisessa vaiheessa tuli elämän alkamisen, aamuhet- 
ken (1. matutinus), kuukauden ja uuden vuoden alkamisen 
jumala. Hänelle oli pyhitetty vuoden ensimmäinen kuu- 
kausi, vuoden ensimmäinen juhla. 

Vesta oli kotilieden jumala, perheenjäsenten keskinäisen 
kiintymyksen loukkaamattomuuden ja ikuisen kestävyy- 
den symboli. Erityisin juhlallisuuksin häntä kunnioitettiin 
valtion lieden suojelijana (Vesta publica populi Romani Ouiri- 
tium), jonka pyhää tulta valvoivat Vestan neitsyet (Vesta- 
les), papittarien kollegio Forumilla olevassa pienessä temp- 
pelissä. 

Perhejumalia olivat penaatit (di Penates) ja laarit (Lares). 
Penaatit olivat elintarpeitten (penus) ja ruokakomeron 
jumalia, joiden tehtävänä oli auttaa perhettä päivittäin. 
Laarit olivat sanan täydessä merkityksessä perheen suo- 
jelusjumalia. Heidän palvontansa liittyi läheisesti Vestan 
palvelemiseen ja myös heillä oli paikkansa valtion kultti- 
menoissa. Heidän tärkein palvontapaikkansa oli Vestan 
temppelissä. 

Neptunus oli alkuaan ylipäänsä märän elementin jumala, 
mutta sulauduttuaan kreikkalaisten Poseidoniin hänestä 
tuli merenjumala. Hän oli laivojen ja merimiesten jumala, 
mutta myös ratsastajien ja ratsuväen. 

Saturnus oli kylvön (sata) jumala. Hän suojeli maahan 
kylvettyä siementä ja hankki ihmisille hyvinvointia ja rik- 
kautta. Saturnalia-juhlat joulukuun 17. päivänä olivat ylei- 
sen vallattomuuden juhlia, joihin orjatkin saivat osallistua. 


SIT 





Etruskeilla oli suuri vaikutus roomalaisten primitiiviseen 
uskontoon. Kuva esittää Merkuriuksen päätä Vejistä 
(Rooma, Museo di Villa Giulia) 


VIERAAT JUMALAT 


Jo kuningasvallan lopussa ja tasavallan alkuvaiheessa 
omaksuttiin ensimmäiset vieraat jumalat Rooman valtion- 
uskontoon. 

Tarinan mukaan kuningas Targuinius sai kreikkalai- 
sessä kaupungissa Cumaessa haltuunsa kokoelman oraak- 
kelinlauseita, jotka siitä pitäen tunnettiin libri sybillinien 
nimellä, koska ne muka olivat erään cumaelaisen Sibyllan 
(ennustajan) tekemiä. Kuningas perusti erityisen pappis- 
kollegion (decemviri sacris faciundis) selittämään kirjoja. 
Kirjojen lukemisen ja selittämisen lisäksi herdän tehtävä- 
nään oli kirjojen määräämien pyhien toimitusten suorit- 
taminen. 

Koska sidylliiniset kirjat olivat kreikkalaisperäisiä, ne 
sisälsivät luonnollisesti kreikkalaiseen kulttiin kuuluvia 
rukouksia ja jumalanpalvelusmenoja. Todennäköisesti de- 
cemvirit tästä syystä usein kehottivat Rooman hallitusta 
hyväksymään kreikkalaiset jumalat virallisesti. Tällä ta- 





Thevesten temppeli — joidenkin tutkijain mukaan omistettu Minervalle — oli rakennettu kor- 
kealle perustukselle. Se oli koristettu erityisen runsaasti kotkilla, voitonmerkeillä, voitonjumalat- 
taren kuvilla, köynnöksillä ja ruusukkeilla. Entistetty Gismondin mukaan ( Rooma, Museo della 
Civiltä Romana) 


valla saivat pääsyn roomalaiseen jumalmaailmaan seu- 
raavat jumalat: Apollon; Demeter, maanviljelyksen ja sadon 
jumala, jota Roomassa aikaisemmin palvottiin Cereksen 
nimellä; kaupanjumala Hermes, jonka nimi muutettiin 
Mercuriukseksi; terveyden ja lääkkeitten jumala Asklepios, 
jota Roomassa kutsuttiin Aesculapiukseksi. Manalan juma- 
lasta Hadeksesta tuli Dis eli Pluton; hän oli myös rikkau- 
den jumala. Suuri äitijumalatar Cybele tuli Vähästä-Aasi- 
asta. Roomalaiset nimittivät häntä Magna Materiksi ja 

hänet hyväksyttiin Rooman jumalmaailmaan toisen puu- 
nilaissodan aikoihin. 

Ajan oloon jokainen näistä jumalista sai oman temppe- 
lin pyhän kaupunginrajan (pomerium) ulkopuolella. Sen 
sisäpuolella oli vain kotimaisten jumalien temppeleitä. 

Mutta kun sittemmin roomalaisten valtaamassa Italiassa 
uudet ja epäilyttävät uskonnot alkoivat levitä ja sinne 
tunkeutuivat valtion vakavuutta ja kuria uhkaavat, kaik- 
kea muuta kuin luottamusta herättävät jumalat pyytäen 





Roomalaisia jumalia. Keihäällä ja kypärällä aseistetun Minervan ja hunnun verhoaman Junon 
välissä on Juppiter yläruumis paljaana kädessään valtikka ja salama. Taka-alalla Herkules, 
Bacchus, Ceres ja Merkurius airutsauvoineen. Osa Beneventumin Trajanuksen kaaren reliefistä 


kansalaisoikeuksia, sanottiin päättäväisesti: ei! Torju- 
vasta asenteesta oli jotain kerrottavaa niillä, jotka toisen 
vuosisadan alussa eKr. antautuivat Bacchus-kultin orgias- 
tisten pitojen vietäviksi. Kultti saapui Magna Graecian 
kaupungeista ja sai ensiksi jalansijan Etruriassa, josta se — 
tosin rajoitetusti — levisi kaikkialle Italiaan. Mutta itse 
Roomassa sillä oli paljon kannattajia. Kultista alkoi kier- 
tää osittain melkoisesti liioiteltuja huhuja, mutta ne riit- 
tivät tekemään senaatin levottomaksi. Pantiin toimeen 

tutkimus ja sen jälkeen hajotettiin kaikki kultin harjoitta- 
miseksi muodostetut yhdistykset. Sen lisäksi oli kaikki 
kultin kannattajat, jos heidät todettiin syyllisiksi julkista 
moraalia loukkaaviin rikkomuksiin, tuomittava ankariin 
rangaistuksiin, jopa kuolemaan. Tässä yhteydessä julkais- 
tiin kuuluisa senaatin päätös, de Bacchanalibus, jolla Roo- 
massa ja Italiassa kiellettiin vastaisuudessa kaikki Bac- 
chuksen kulttiyhteisöt. Bakkanalioiden kieltämisen lisäksi 
poliisitoimenpiteiden tärkein seuraus oli itämaisten astro- 





Bacchus lapsena. Mosaiikki ( Rooma, Museo Nazionale) 


Herkuleen tarusta: nuori Herkules kuristaa käärmeet. 
Fresko (Pompeji, Casa dei Vettii) 

logien, ns. kaldealaisten massakarkoitus Roomasta ja Ita- 
liasta v. 139 eKr. 

Senaatti oli siis ottanut tehtäväkseen varjella virallisen 
uskonnon koskemattomuutta sellaisilta vierailta vaikutuk- 
silta ja jumalilta, jotka olemukseltaan eivät sopineet sen 
asemaan valtionuskontona. Mutta pian osoittautui, että se 
oli ottanut itselleen ylivoimaisen tehtävän. Mitä läheisem- 
miksi Rooman sekä Vähän-Aasian, Syyrian ja Egyptin 
väliset yhteydet kävivät, sitä useammat roomalaiset etsi- 
vät tyydytystä epämääräiselle, mutta kuitenkin voimak- 
kaalle uskonnolliselle tarpeelleen näiden vieraiden maiden 
milloin mystiikkaan taipuvista, milloin orgiastisista us- 
konnoista. Niistä he löysivät, mitä turhaan olivat etsineet 
isiltä perimästään formalistisesta uskonnosta. Tasavallan 
viimeisellä vuosisadalla itse valtion päämiehet suosivat 
uskontoja. Niiden puhemiehinä olivat Sullaa myöten ne 
suuret sotapäälliköt ja diktaattorit, jotka peräjälkeen anas- 
tivat vallan veristen kansalaissotien aikana. 

Vieraitten uskontojen lisäksi Rooman virallista uskontoa 
uhkasi toinenkin — yhtä suuri vaara: filosofia. Filosofian- 
koulujen opetuksen mukaan jumalat olivat ihmishengen 
epätodellisia ja abstrakteja kuvitelmia tai kaukaisia, ih- 
miselämälle ja luonnolle vieraita olentoja. Toisten filo- 
sofien mielestä jumalanpalvelus oli vain ulkonainen tapa, 
jolla ei ollut mitään merkitystä sielun kannalta. 

Vieraat uskonnot levisivät tavallisen kansan keskuu- 
teen, mutta filosofiaa harrasti vain Rooman sivistyneistö. 
Mutta tällä asialla ei ole suurtakaan merkitystä, sillä 
sivistyneistö kuului Rooman johtaviin kansanluokkiin ja 
sen hallussa olivat kaikki tärkeimmät virkapaikat, myös 
papinvirat. 

Tasavallan lopulla papit olivatkin ensimmäisinä epäile- 
mässä niitä jumalia, joita palvelivat ja kaikessa hiljaisuu- 
dessa he hymyilivät suorittamilleen rituaaleille. Kun näin 
oli, on helppo ymmärtää, että vain huomattavimpia pa- 
pinvirkoja — ylipappien, auguurien ja Ouindecemviri 
sacris faciundisten — enää tavoiteltiin ja niitäkin vain 
niiden poliittisen merkityksen vuoksi. Sen sijaan poliitti- 
sesti merkityksettömät vaatimattomat papinvirat jäivät 
usein pitkiksikin ajoiksi täyttämättä. 

Kansan syvissä riveissä valtionuskonnon järkyttävä 
rappio ja sen edustajien edesvastuuton skeptisyys sekä 
jumalia, temppeleitä ja pyhiä toimituksia kohtaan osoi- 
tettu halveksunta aiheuttivat suuren henkisen hämmennyk- 
sen. Miten kaikki tulisi päättymään? Miten jumalat kos- 
taisivat tälle jumalattomalle kansalle? Sillä voitettuaan 
jumalien avulla maailman se nyt kääntyi halveksuen pois 
jumalistaan! 


Vastauksen näihin pelokkaisiin kysymyksiin antoivat 


Mysteerioitten tarkoituksena oli menojen ja seremonioitten kautta päästä yhteyteen jumalien kanssa ja löytää tie sielun 
autuuteen. Mysteeriot olivat peräisin itämailta ja ne levisivät laajalti Roomassakin. Osa Villa dei Misterin seinä- 
maalauksista Pompejissa. Maalaukset esittävät mysteerioiden vihkimisseremonioita 





kansalaissodat, jotka vv. 50—30 eKr. hävittäen ja murha- 
ten raivosivat Roomassa ja koko valtakunnassa. Usko- 
vaiset pitivät näitä sotia jumalien oikeudenmukaisena 
rangaistuksena ja kaipasivat rauhallisten, huolettomien 
aikojen paluuta. Mutta he uskoivat, että näin voisi tapah- 
tua vain, jos roomalaiset saisivat takaisin hurskaan mielen- 
laatunsa ja jälleen alkaisivat täyttää uskonnolliset velvolli- 
suutensa. 


KOTIJUMALAT JA VAINAJIENPALVELUS 


Maalla ja kaupungissa harjoitetusta yksinkertaisesta 
kotikultista kehittyi vähitellen virallinen kultti, jonka joh- 
dossa olivat erityisesti tähän tehtävään valitut papit. 
Vähitellen se kehittyi niiden jumalien palvonnaksi, jotka 
käsitettiin valtion suojelijoiksi. 

Kotikultin alku on niissä käsityksissä, joiden mukaan 
eräät perhe-elämään liittyvät toiminnat ja esineet ovat 
luonteeltaan pyhiä. Roomalaisten perhe-elämän keskuk- 
sena oli kotiliesi. Sen ääressä rukoiltiin Vestaa, tulen ju- 
malatarta ja uhrattiin hänelle. Vesta oli elävä, liekehtivä 
tuli eikä hänestä haluttu muuta kuvaa tehdäkään. Mutta 
sen sijaan lieden ympärille asetettiin laarien, penaattien 
ja talon Geniuksen kuvia. 

Laarit olivat alkuaan todennäköisesti paikallisia suoje- 
lusjumalia, hyviä henkiä, jotka leijuivat taloa ympäröivillä 
pelloilla. Heidän vuosittain palaavia juhliaan (Compitalia) 
vietettiin teitten risteyksissä (compita), joissa kahden tai 
useamman naapurin maat osuivat yhteen. Hiukan myö- 
hemmin laareja erotettiin kaksi ryhmää: tienristeyksien ja 
kotien laarit. Jälkimmäisiä palvottiin kotona ja heidät 
kuviteltiin vainajien hengiksi. He tosin asuivat maan alla, 
mutta eivät kokonaan halunneet jättää niitä ihmisiä ja 
paikkoja, joiden keskuudessa olivat eläneet. Laareista 
puhutaan useimmiten monikossa, mutta joillakin kirjaili- 
joilla esiintyy sana yksikössäkin: Lar familiaris. Häntä on 
todennäköisesti pidettävä kaikkien niiden laarien henki- 
löitymänä, jotka kerran olivat kuuluneet perheeseen, mutta 
nyt majailivat tuonpuoleisen arvoituksellisilla alueilla. 

Koska laarit suojelivat koko huonekuntaa orjat mukaan- 
luettuina, heidän kulttinsa hoitaminen oli suurilla maati- 
loilla annettu tilanhoitajan vaimon (vilica) huoleksi. Hän 
suoritti kolmesti kuukaudessa vakinaisia palveluksia laa- 
reille, nim. jokaisen kuukauden calendae-, nonae- ja 
idus- päivinä. Sen lisäksi laareja oli muistettava kaikkien 
perhejuhlien yhteydessä: syntymän, häitten, lähdön, ko- 
tiinpaluun ja kuoleman sattuessa, mutta myös silloin, kun 
lapsi sanoi ensimmäiset sanansa. 

Mutta kuka on genius, joka myös luettiin kotijumaliin? 
Geniusta on vaikea määritellä. Kuten sanan juuresta. (en) 
voi päätellä, genius edusti elämän- ja elämän jatkumisen 
prinsiippiä, joka on ollut ennen yksilön syntymää ja jatkuu 
hänen jälkeensä toisissa yksilöissä (vrt. generation = 
sukupolvi). Genius oli jumalallinen substanssi, joka kaikista 
elämän ulkonaisista vaihteluista huolimatta pysyi muut- 
tumattomana, jumalolento, joka eli ihmisessä, oli hänessä 
ja hänen ulkopuolellaan samalla kertaa varjellen häntä. 
Samaa kuin pater familiaan genius merkitsi perheelle, mer- 
kitsi keisarin genius myöhemmin valtiolle ja alamaisille. 

Eräässä Herculaneumissa olevassa seinämaalauksessa 
pater familias roomalaiseen tapaan pää peitettynä (capite 
velato) kaataa Geniuksen runsaudensarvesta uhria koti- 
lieden vieressä olevalle alttarille. Hänen edessään seisoo 
huilunsoittaja (tibicen) ja hänen molemmilla puolillaan 


Jumalatar Rooma ( Rooma, Mu- 
seo della Civiltä Romana) 








lapsi. He ovat luultavasti hänen poikiansa ja he ovat pu- 
keutuneet lyhyihin tunikoihin. He auttavat isäänsä uh- 
ritoimituksessa: toisella on vasemmassa kädessään pyhä 
uhrimalja (patera) ja toisessa kädessään kukin koristettuja 
nauhoja, joilla hän on aikeissa koristaa uhrieläimen. Toi- 
nen pojista työntää uhrieläintä — sikaa alttaria kohden, 
jolla se uhrataan. 

Vanhat roomalaiset eivät olleet kiinnostuneita kuoleman 
jälkeisestä elämästä ja siihen liittyvistä ongelmista eikä 
heidän uskonnossaan ollut mitään riittejä tai rukouksia, 
jotka varta vasten olisivat olleet tarkoitettuja auttamaan 
kuolevaa hänen vaikealla ja salaperäisellä matkallaan 
tuntemattomaan. He eivät liioin kuvitelleet, että ihminen 
saisi palkan tai rangaistuksen maallisesta elämästään hau- 
dan tuolla puolen. Kuolleitten sielut käsitettiin pyhiksi, 
puhtaiksi olennoiksi (Manes = hyvät), jotka läsnäolol- 


laan pyhittivät sen paikan, johon kuollut oli haudattu. 
Hautauspaikoissa ei ollut pyhäkköjä eikä jumalten kuvia, 
vaan ne merkittiin kuolleelle pystytetyllä hautakivellä. 
Hautakivissä oli usein kirjoituksia: rukouksia maaneille 
sekä maanalaisille ja taivaallisille jumalille. Vain yksi 
tuonpuoleista koskeva ajatus oli alun alkuaankin lujasti 
juurtunut roomalaisten käsityksiin: sielu muuttui juma- 
lalliseksi sinä hetkenä kun se vapautui ruumiin kahleista. 
Cicero ilmaisee asian näin: ?deum te igitur scito esse (tiedä 
siis, että olet jumala). 

Roomalaisten vainajienpalvelulla ja jumalienpalvelulla 
oli monia kosketuskohtia. Hautauspaikkoja pidettiin py- 
hinä ja haudalle — joka usein oli alttarin muotoinen, 
tuotiin uhreja. Uskottiin myös, että kuolleen sielu sai 
rauhan vasta surujuhlan ja hautajaisten jälkeen. Joka 
laiminlöi tämän velvollisuuden, oli syypää raskaaseen syn- 


Ghirzan erään mausoleumin entisöinti (Fezzan, Tripolitania). Korkealla kivijalalla oleva cella on ympäröity 
doorilaisella friisillä ( Rooma, Museo della Civiltä Romana) 

Pienen temppelin muotoinen laarien alttari. Molempien 
laarien välissä genius familiaris (Pompeji, Casa delle 
Pareti Rosse) 


tiin, jonka hän voi hyvittää vain, jos hän ennen sadonkor- 
juuta uhrasi sian. Kuolleen hautaamisen jälkeen pidettiin 
hautajaisateria (silicernium), jolla tarjottiin erityisesti tätä 
tarkoitusta varten määrättyjä ruokia. Siitä kahdeksan 
päivän kuluttua vietettiin sacrificium novendiale (9. päivän 
uhri), joka päätti surujuhlat. 

Myöhemmin vietettiin vainajienpäiviä valtion toimesta 
ja pappien läsnäollessa. Näitä Parentalia- ja Feralia-juhlia 
vietettiin 13—21 päivien välisenä aikana helmikuussa. 
Niiden aikana temppelit olivat suljettuina, virkamiehet 
eivät käyttäneet arvonmerkkejään ja kotilieden sekä alt- 
tarien tulet oli sammutettu. Ne olivat todellisia, sekä yk- 
sityisiä että virallisia surujuhlia. 


PYHÄT PAIKAT JA PAPIT 


Roomalaisille ominaiset juridiset taipumukset ilmenivät 
myös siinä tarkassa erottelussa ja niissä yksityiskohtaisissa 
määräyksissä, jotka koskivat pyhiä paikkoja ja pyhiä esi- 

neitä. Sanalla sacrum käsitettiin kaikkea jumalalle kuulu- 
vaa omaisuutta, kuten temppeleitä, alttareita ja pyhiä 
välikappaleita; sanctum taas tarkoitti sellaista, mikä lain 
kautta (sanctio) oli tullut pyhäksi ja loukkaamattomaksi, 
kuten kaupungin muurit ja portit; religiosum olivat kaikki 
ne asiat, joita ei ollut pyhitetty jumalalle vihkimisen tai 
lain kautta, mutta jotka erikoisen luonteensa puolesta 
olivat ehdottomasti loukkaamattomia, kuten hauta, yksi- 
tyinen kappeli, maa, johon salama oli iskenyt jne. Fanu- 
miksi nimitettiin tarkoin rajattua aluetta, joka oli vihitty 
julkisiin kulttimenoihin. Siinä ei välttämättä ollut py- 
hättöä. Sana ”profaani? johtuu fanumista siten, että sillä 
tarkoitettiin aluetta, joka jäi fanumin ulkopuolelle. Myös 
pyhiä lehtoja voitiin kutsua fanumeiksi ja on mahdollista, 
että roomalaisten ensimmäiset kulttipaikat olivatkin pyhiä 
lehtoja. 

Jo kuningasajalla Roomaan rakennettiin ensimmäiset 
temppelit (templa). Templumiksi ei kuitenkaan kutsuttu 
kaikkia roomalaisia pyhiä rakennuksia ja voi olla paikal- 
laan, että tässä yhteydessä selitämme sanan alkuperäisen 
merkityksen. Latinan kielen templum on täydellinen vas- 
tine kreikan kielen teuevos-sanalle ja on myös samaa juur- 
ta. Sanojen yhteinen juuri esiintyy sanassa teuveiv, mikä 
merkitsee leikkaamista. Sekä teuevos että templum merkit- 
sevät siis ”leikattua?, (muusta maasta) erotettua maata. 
Siten käsittivät myös latinalaiset templumin merkityksen : 


Pronssisia pienoisveistoksia, esittävät todennäköisesti pe- 
naatteja (Rooma, Musei Vaticani) 





se oli kappale maata, joka selvästi oli erotettu sitä ympä- 
röivästä muusta maasta. Erottaminen” tapahtui tarkoin 
määrättyjen riittien mukaan, jotka kuuluivat auguurien 
tietouteen. Templumin alueen rajalinjat muodostivat 
joko neliön tai suorakaiteen siten, että sen sivut olivat 
pääilmansuuntiin päin. Tällä tavalla vihitty (inauguratus) 
alue oli templum, vaikka siinä ei olisi ollutkaan mitään 
pyhää rakennusta. Mutta jos paikalle rakennettiin, raken- 
nuksen piti ilmansuuntiin nähden olla samassa asemassa 
kuin rajalinjojenkin. Roomassa ja Latiumissa temppeliksi 
nimitettiin vain säädösten mukaan ”inauguroituja neliö- 
mäisiä ja suorakaiteen muotoisia pyhiä rakennuksia: pyö- 
reitä rakennuksia ei voinut *'inauguroida” eikä niitä näin 
ollen kutsuttukaan temppeleiksi vaan nimellä aedes. Täl- 
lainen oli mm. Rooman Vestan temppeli. 

Kun sakraalirakennus oli valmis, se pyhitettiin ja samas- 
sa tilaisuudessa temppeli sai 'ohjesäännön? (lex), jossa 
määrättiin, mitä kultteja siellä sai toimittaa, mitkä olivat 
sen oikeudet ja privilegiot ja mitkä temppeliin pääsyn vaa- 
timukset. Oikeuksiin ja privilegioihin kuului toisinaan 
myös asyylioikeus: sen turvin jokainen, jota syytettiin 
rikoksesta voi paeta temppeliin ja jäädä rankaisematta. 
Temppelit pidettiin Roomassa yleensä suljettuina ja avat- 
tiin vain niinä päivinä, jotka oli pyhitetty niiden omille 
jumalille tai joskus muista poikkeuksellisista syistä. Niiden 
kunnossapidosta huolehtivat niiden papit ja valtion anta- 
mat orjat (servi publici). Kustannukset maksoi valtio. 

Kulttitoimituksista huolehtivat moniin eri ryhmiin kuu- 
luvat papit. Aikaisemmin mainittujen flamines- ja decem- 
viri sacris factundis-nimillä kutsuttujen lisäksi oli suuri mer- 
kitys myös pontificesten, auguurien, fetialesten ja arvalesten 
pappiskollegioilla. 

Papit eivät Roomassa muodostaneet kastia. He olivat 
kansalaisia, jotka valittiin tehtäväänsä joko elinajaksi tai 
määräajaksi ja heidän työnään oli määräpäivinä suorit- 
taa määrätyt kulttimenot. 

Nimi pontifices (yks. pontifex) johtuu siitä, että näiden 
pappien tehtäviin kuului varhaisimpina aikoina Pons 
Subliciuksen paalusillan rakentaminen ja kunnossapito 
(rakentaa silta = pontem facere). Tämä silta oli ainoa, joka 
niihin aikoihin yhdisti Tiberin vasemmanpuoleisen eli 
kaupunginrannan joen oikeanpuoleiseen rantaan. Ponti- 
fices-papit huolehtivat kaikkien Rooman jumalanpalvelus- 
menojen ylimmästä valvonnasta. Heidän kollegionsa joh- 
dossa oli pontifex maximus, joka siis oli Rooman uskonnolli- 
nen päämies. 

Auguurien tehtävänä oli tutkia jumalien tahtoa. Tätä 
varten he tutkivat tiettyjä merkkejä, joiden välityksellä 
jumalat roomalaisen käsityksen mukaan halusivat ilmaista 

ihmisille tarkoituksensa. Näitä merkkejä olivat lintujen 
lento ja laulu, ukkonen ja Juppiterin sinkoama salama 
sekä kammottavat tapaukset, kuten veren ja kivien sata- 
minen tai epämuodostuneitten lasten ja muiden olentojen 
syntyminen. Jos taivaanmerkit olivat epäedulliset, siirret- 
tiin kulttitoimitukset, liikeasiat ja muut tärkeät toimituk- 
set tuonnemmaksi. 

Haruspeksien (haruspices) tehtävänä oli lukea jumalten 
tahto uhrieläinten sisälmyksistä, niiden muodosta ja ulko- 
näöstä. Heidän taitonsa oli peräisin etruskeilta. 

Arvaalit (fratres arvales) olivat kahdentoista miehen vel- 
jeskunta, joka oli vihkiytynyt palvelemaan Cerestä. He 
aloittivat Ambarvalia-juhlat toukokuussa ja niiden yhtey- 
dessä he siunasivat pellot ja lauloivat vanhan, pyhän lau- 
lun, joka on säilynyt meidän päiviimme. 

Tärkeä merkitys oli myös fetialeilla (fetiales): he edus- 


Ostian alttari. Reliefi esittää kohtauksia Rooman perus- 
tamistarusta (Rooma, Museo delle Terme) 





tivat Rooman suhteita muihin kansoihin varsinkin sodan- 
julistusten ja liittojen solmimisen ollessa kysymyksessä. 

Roomalaisten uskontoon kuuluivat myös papittaret. 
Varsinaisia papittaria oli kuitenkin vain kaksi ryhmää: 
flaminesten puolisot flaminicaet ja Vestan neitsyet (virgi- 
nes Vestales). Heidän tärkein tehtävänsä oli varjella pyhää, 
ikuista tulta aedes Vestaessa. Liekki oli Rooman kansan 
onnen ja menestyksen symboli. Vestan neitsyitä oli kuusi 
ja heidän johtajatartaan kutsuttiin Virgo Vestalis Maxi- 
maksi. Mutta arvossa hänenkin yläpuolellaan oli Pontifex 
maximus. 

Jos Vestan neitsyt huolimattomuudesta antoi tulen sam- 
mua häntä ruoskittiin. Paljon sitäkin ankarampi oli ran- 
gaistus, jos hän rikkoi siveydenlupauksensa: silloin hänet 
haudattiin elävältä Campus Sceleratukseen Porta Collinan 
luona. 


PYHÄT RIITIT: ENTEET JA ENNUSTUKSET 


Pakanauskonnoissa ihmisten ja jumalien väliset suhteet 
järjestetään kolmella tavalla: rukouksella, uhrilla ja juma- 
lien tahdon tulkitsemisella. 

Tunnemme vain muutamia roomalaisia rukouksia, sillä 
niiden tekstit ovat todennäköisesti kadonneet lukuunotta- 
matta Caton kirjassa De agri cultura esitettyjä rukouskaa- 
voja. Mutta tämäkin aineisto on riittävä osoittamaan, että 
roomalaisessa rukouksessa oli tärkeintä sen ankara, mel- 
kein juridisen täsmällinen muoto ja sen piinallisen tarkka 
ilmaisu. Ajateltiin, että jos rukous esitettiin velvollisuu- 
dentuntoisesti täsmälleen määräysten mukaan, jumala- 
kaan ei voinut paeta velvollisuuksiaan, vaan hänen oli 
täytettävä rukouksessa esitetty pyyntö. 

Roomalaiset eivät rukoilleet polvillaan, kuten itämaa- 
laiset vaan seisten, kämmenet kohotettuina taivasta kohti 
ja pää peitettynä togan liepeellä. Rukouksessa (preces tai 
tavallisemmin supplicationes) ei pyydetty jumalilta vain 
lahjoja ja suosionosoituksia, vaan niissä myös kiitettiin 
jumalia, jos he olivat kuulleet rukouksen. Luonnollisesti 
ihmiset usein rukoilivat yksikseen, mutta Roomassa oli 
myös virallisia rukoushetkiä, joista määräsivät papit ja 
virkamiehet: jumalilta pyydettiin apua ja varjelusta kau- 
pungille ja valtiolle varsinkin hädän hetkellä, tai jumalia 
kiitettiin saadusta avusta. Joskus rukouksen vaikuttavuutta 
lisättiin määräämällä sen jälkeen vietettäväksi paastoai- 
kaa tai kieltämällä joksikin aikaa jotkin määrätyt toimin- 
nat. 

Sekä viralliseen että yksityiseen rukoukseen liittyi taval- 
lisesti uhri. Silloin jumalille tuotiin parasta mitä omistet- 

tiin: suitsuketta, vehnäleipiä, hunajaa, maitoa, lampaita, 
sikoja ja härkiä. Eläimistä oli tarkoin määrätty, minkä 
ikäisiä, värisiä ja arvoisia niiden oli oltava. Erästä taval- 
lisimmista uhreista nimitettiin suovetauriliaksi. Siinä uhrat- 
tiin sika, lammas ja härkä. 

Uhrieläimen pään päälle siroteltiin karkeista jauhoista 
ja suolasta valmistettua seosta (mola salsa). Teurastetusta 
uhrieläimestä jumalille uhrattiin vain sisäelimet (maksa, 


Vestan neitsyt (Rooma, Museo Nazionale) 


keuhkot, sydän ja munuaiset). Ne keitettiin padassa, pie- 
nittiin ja vietiin lautasella alttarille tulen saaliiksi. Teuras- 
tetun eläimen liha syötiin uhriaterialla. 

Vielä selvemmin ilmeni jumalien osallisuus uhriin ”ju- 
malten aterialla? (lectisternium). Pyhät uhrilahjat asetet- 
tiin pöydälle, jonka ympärille jumalankuvat tuotiin ja 
asetettiin kreikkalais-roomalaiseen tapaan lepoasentoon 
ruokailuvuoteisiin. 

Mutta älkäämme unohtako täydellisintä ja kauheinta 
kaikista uhreista: oman elämän uhraamista jumalille. 
Näin yritettiin saada varmuus jonkin elintärkeän yrityksen 





onnistumisesta tai sovittaa jokin rikos. Uhrin nimenä oli 
devotio ja ihminen, joka oli vihkinyt elämänsä jumalalle 
oli devotus. 

Melko erikoisia olivat luonteeltaan ne kulttitoimitukset, 
joiden tarkoituksena oli päästä selville jumalien tahdosta. 
Roomalaisilla oli aina voimakas tunne siitä, että jumalat 
olivat heidän keskuudessaan ja vaikuttivat kaikkiin ihmi- 
sen toimintoihin. Tämä selittää, että nähtiin paljon vaivaa 
jumalien mielisuosion varmistamiseksi pienimmissäkin yri- 
tyksissä. Aikaa myöten koottiin joukko sääntöjä, joissa sel- 
vitettiin, miten voitiin päästä perille jumalien aikomuk- 

sista ja tarkoituksista ja miten oli selitettävä merkit, joiden 
välityksellä jumalat halusivat tehdä tahtonsa tiettäväksi 
ihmisille. 

Jumalien lähettämiä merkkejä nimitettiin auspicioiksi 
ja niitä yritettiin jatkuvasti tulkita sekä yksityisten että 
yleisten asioiden kohdalla. Merkkien tarkkailua ja selitystä 
nimitettiin auguriumiksi. Auguureita olivat papit, jotka 
valtio oli asettanut tarkkailemaan ja selittämään jumalal- 
lisia merkkejä. 

Etruskeilta roomalaiset oppivat monia metodeja, joiden 
avulla jumalien tahtoa tutkittiin. 





ROOMALAISTEN JUHLIEN KALENTERI 


Roomalaisten vanhimmassa kalenterissa on vielä monta 
ratkaisematonta ongelmaa. Varmuudella on kuitenkin 
selvitetty, että se perustui aurinkovuoteen, joka kuun kier- 
tokulun mukaan jaettiin kuukausiin. Kuten tiedetään kuu- 
ja aurinkovuosi poikkeavat toisistaan ja niiden tasoittami- 
seksi oli muutamaan väliin pistettävä karkauspäiviä. 

Roomalainen vuosi jakaantui kaiken todennäköisyyden 
mukaan kahteentoista kuukauteen ja alkoi maaliskuussa, 
kuten kuukausien nimet heinäkuusta eteenpäin osoittavat 
(Ouintilis, Sextilis, September, October jne.). Jokaisessa 
kuukaudessa oli kuun tärkeimpiä vaiheita vastaamassa 
kolme määräpäivää: kuukauden ensimmäinen päivä oli 
uudenkuun päivä, seitsemäs kuun ensimmäisen neljännek- 
sen, 15. tai 13. päivä vastasi täysikuuta. Kuukauden en- 
simmäisen päivän nimi oli Calendae, koska kuningas 
(myöhemmin pontifex) silloin kutsui kansan koolle (cala- 
bat) julistaakseen uuden kuukauden alkaneeksi ja ilmoit- 
taakseen kauanko kuun ensimmäinen vaihe kestää sekä 
montako päivää siitä on täyteen kuuhun. Näitä kuun toi- 

siaan seuraavia vaiheita vastaavia kahta päivää nimitet- 
tiin nonaeksi ja idukseksi. Nonae tarkoittaa yksinkertaisesti 
vain, että päivä oli yhdeksän päivää ennen idusta (jos 
roomalaisen laskutavan mukaan otetaan lukuun myös 
ensimmäinen ja viimeinen päivä). Iduksen nimi johtui 
siitä, että se jakoi kuukauden kahteen puoliskoon (muinais- 
latinan iduare = dividere = jakaa). 

Tämän mukaisesti roomalaiset olivat jakaneet kuukau- 
den kahdeksan päivän periodeihin, joita nimitettiin nun- 
dinaeiksi (johtuu novem diesta = yhdeksän päivää samaan 
tapaan kuin me nimitämme seitsemän päivän periodia 
usein kahdeksaksi). Kahdeksan päivän periodi laskettiin 
markkinapäivästä seuraavaan markkinapäivään ja vähi- 
tellen nundinaella alettiinkin tarkoittaa itse markkinoita. 

Roomalaisessa kalenterissa oli alkuaan vain muutamia 
pysyviä juhlapäiviä, mutta vuosittain toistuvat juhlat li- 
sääntyivät sitä mukaa kuin vieraat jumalat tekivät tuloaan 
roomalaiseen jumalten Pantheoniin. Jokaiseen uskonnol- 
liseen juhlapäivään liittyi jonkin tietyn jumalan kultti ja 
tasavallan lopulla näitä tilaisuuksia oli jo runsaasti. 

Teatteria käsittelevässä luvussa on annettu lyhyt yleis- 





katsaus juhlista. Jokaisella kuukaudella oli määrätyt juma- 
lille omistetut juhlapäivänsä. Carmentalle tammikuussa, 
kuolleille helmi- ja toukokuussa, Marsille ja Minervalle 
maaliskuussa, Cerekselle, Palekselle ja Floralle huhtikuus- 
sa, Vestalle kesäkuussa, Junolle heinäkuussa, Consukselle 
elokuussa jne. 

Kansanomaisin ja meluavin juhla oli kautta aikojen 
Saturnalia, joka oli pyhitetty Saturnukselle, kylvön juma- 
lalle. Hän oli Latiumin talonpoikien suosituin jumala. 
Saturnus palautti roomalaisten mieleen kulta-ajan, jonka 
hän oli lahjoittanut ihmisille ja sen vuoksi häntä juhlittiin 
(17. päivästä joulukuuta 23. päivään samaa kuuta) unoh- 
tamalla murheet ja viettämällä vapaapäivää. Pidettiin 
hauskaa ja järjestettiin kutsuja, pelejä ja juhla-aterioita, 
joskus ylitettiin kohtuullisuuskin ja ruvettiin mässäilemään. 
Mutta kaiken pohjalla oli veljeyttä ja ihmisten kesken hyvä 
tahto. Myös orjat saivat tänä aikana nauttia vapauksia ja 
yhtenä juhlapäivistä isäntä itse kattoi heille pöydän ja 
palveli heitä. 

Joulu- ja uudenvuodenjuhlamme ovat näiden juhla- 
päivien suoranaista jatkoa. Ja roomalaisten keisari Augus- 

tuksen kunniaksi viettämä juhlapäivä, feriae Augustae elää 
edelleen italialaisten 15. päivänä elokuuta viettämässä 
Ferragosto-juhlassa. 


AUGUSTUKSEN USKONNONREFORMI 


Augustus oli poliitikko eikä uskonnollinen uneksija. Hän 
otti tehtäväkseen saattaa valtionuskonnon jälleen sille kuu- 
luvaan arvoon ja puhdistaa sen asiaankuulumattomista ja 
hajottavista aineksista. Hän halusi olla keisarikunnalle 
mitä Numa Pompilius oli ollut kuningaskunnalle. 

Päästäkseen päämääräänsä hän asetti itselleen kolme 
tehtävää, jotka oli ratkaistava samanaikaisesti eikä yksi- 
tellen: oli taisteltava itämaisia kultteja ja niiden ns. taika- 
uskoa vastaan, esi-isien uskonto oli saatettava voimaan ja 
koska keisarikunta oli vielä hyvin uusi luomus, oli valtion- 
uskontoon sisällytettävä piirre, joka vastasi hänen nerok- 
kaita aikaansaannoksiaan valtiollisella alalla. 

Ohjelman ensimmäinen pykälä ei kaipaa monia kom- 


mentteja. Siinä oli kysymys ennen kaikkea poliisitoimen- 
piteistä. Itämaisia kultteja saivat tästä lähin harjoittaa 
vain ne Rooman asukkaat, jotka olivat kotoisin idästä. 
Pomeriumin, so. kaupunginmuurin sisäpuolella niiden 
harjoittaminen oli tyystin kielletty. Hiukan myöhemmin 
Agrippa ulotti määräyksen koskemaan myös Rooman esi- 
kaupunkeja ja sen vaikutusalueen raja kulki nyt puolen- 
toista kilometrin päässä pomeriumista. 

Parhaan selostuksen uskonnon uudistamisesta on anta- 
nut Augustus itse. Res gestaessaan, jota väärin on sanottu 
hänen poliittiseksi testamentikseen, vaikka se oikeastaan 
on hänen toimintansa autenttinen tulkinta, Augustus kir- 
joittaa: *Ollessani seitsemännen kerran konsulina päätin 
— ensin kuultuani senaattia — uusia 82 Rooman temp- 
peliä enkä jättänyt huomiotta ainoatakaan, joka oli kor- 
jauksen tarpeessa” (Res gestae, IV, 20). 

*Rakennutin temppelin Juppiter Feretriukselle ja Jup- 
piter Tonansille Capitoliumille, temppeleitä Ouirinuk- 
selle, Minervalle, Juno Reginalle ja Juppiter Libertakselle 
Aventinukselle, laarien temppelin Via Sacran korkeim- 
malle kohdalle, penaattien temppelin Velialle ja Magna 
Materin temppelin Palatinukselle? (Res gestae, IV, 19). 

Edelleen: *Olin pontifex maximus ja auguuri, olen kuu- 
lunut guindecemviri sacrikseen ja septemviri epulonekseen, olen 
ollut frater arvalis, sodalis Titius ja fetialis? 

Jo kauan ennen kuin Augustuksesta tuli ylipappi hänen 
kaukonäköinen politiikkansa ilmeni myös siinä, että hän 
halusi uudistaa valtionuskonnon ja samalla suunnata sen 
uusille urille ja antaa sille uudet päämäärät: niiden oli 
oltava toiset kuin tasavallan aikana, sillä niiden tavoit- 
teena oli keisarikunta. Kun hänestä v. 12 eKr. tuli ponti- 
fex maximus, hän saattoi viedä uudistukset päätökseen ja 
muovailla vanhan roomalaisen uskonnon monarkistiseen 
suuntaan. 

Näiden suuntaviivojen mukaan Augustus toimi. Vestan 
palvonta ja Vestan neitsyet olivat suoraan pontifex maxi- 
muksen alaisia ja tästä syystä Regia, pontifex maximuksen 
virka-asunto oli aedes Vestaen ja vestaalittarien asunnon 
välittömässä läheisyydessä Forumilla. Mutta kun nyt kei- 
sari itse oli myös pontifex maximus, Augustus käytti tilai- 
suutta hyväkseen ja muutti pontifex maximuksen virka- 
asunnon omaan palatsiinsa Palatinukselle. Säilyttääkseen 
kultin määräämän yhteyden pontifexin asumuksen ja ju- 
malattaren temppelin välillä Augustus rakennutti Pala- 
tinukselle toisen Vestan temppelin, joka liitettiin keisarin- 
palatsin yhteyteen. Tällä tavoin keisarin yksityiset penaa- 
tit ja yksityinen kotiliesi tulivat myös valtion penaateiksi 
ja kotiliedeksi. Keisari asui tästä lähin Palatinuksella ju- 
malana jumalten joukossa Vestan ja Apollonin välissä ja 

tästä lähin keisarin palatsi oli valtion uskonnollisen elä- 
män keskus. 

Mutta Augustus ei voinut sanoa ratkaisseensa uskon- 
nollisen uudistajan tehtäväänsä ennen kuin hän oli var- 
mistanut, että uudistettu uskonto tulisi näyttelemään yhtä 
suurta osaa keisarikunnassa kuin vanha uskonto oli näy- 
tellyt tasavallan aikana. Tätä varten oli tärkeätä, että 
yksinvaltiuden idea ja keisarin persoona saisivat uskon- 
nossa yhtä keskeisen aseman kuin niillä jo oli uudessa hal- 
litusmuodossa. Näin syntyi keisarikultti. Siinä on kaksi 
oleellista piirrettä: elävän keisarin jumalallinen kunnioit- 
taminen ja kuolleen keisarin korottaminen jumalaksi 
(apoteoosi). 

Provinsseissa Augustus päätti myös virallisesti liittää 
keisarikultin jumalatar Rooman palvontaan. Tällä kultilla 
oli omat temppelinsä, juhlansa ja pappinsa sekä vuosittai- 
set kansankokouksensa, joiden yhteydessä järjestettiin 
kisoja. Niissä provinssien asukkailla myös oli tilaisuus 
osoittaa kunnioitustaan ja kuuliaisuuttaan keisarille. Koko 
Italian niemimaalla keisari sen sijaan periaatteessa kielsi 
osoittamasta itselleen jumalallista kunnioitusta ja salli 
siellä vain jumalaksi julistetun Caesarin kultin, divus luli- 
uksen. Se oli ensimmäinen divien pitkässä rivissä, ts. juma- 
laksi julistettujen keisarien sarjassa. Heidän joukossaan sai 
Augustus toisen sijan. 

Kaikkien niiden aikaansaannosten joukossa, joista Au- 
gustuksen valtava elämäntyö koostuu, hänen uskonnon 
alalla toimeenpanemansa uudistukset olivat puutteelli- 
simmat ja vähiten kestävät. Vaikka vanhojen jumalien 
ja riittien paluu olikin nerokkaasti organisoitu ja vaikka 
ihmiset aluksi tervehtivät sitä riemulla, se hyvin pian 
osoittautui anakronismiksi: se oli voimaton yritys kääntää 
ajan pyörää taaksepäin. Keisarikunnassa kaivattiin uutta 
evankeliumia. Niin kauan kuin Augustus itse eli, keisari- 
kunnan uskonto jossain määrin pystyikin tyydyttämään 
ihmisten tarpeet, sillä Augustusta pidettiin miltei yliluon- 
nollisena olentona, joka oli antanut maailmalle enemmän 
kuin ainoaltakaan ihmiseltä milloinkaan oli voitu odottaa. 
Mutta hänen kuolemansa jälkeen keisarikunnan uskonto 
paljastui siksi, mitä se todellisuudessa olikin: maalliseksi 
uskonnoksi, jota kiinnosti vain tämänpuoleinen elämä 
tai — osuvammin sanoen — poliittiseksi uskonnoksi, jonka 
ainoana tavoitteena oli opettaa kansalaisille kuuliaisuutta 
valtion päämiestä kohtaan. 

Augustuksen uskonnollisessa reformissa ovat oikeastaan 
jo näkyvissä sen ristiriidan enteet, joka ennen pitkää puh- 
kesi keisarikunnan ja kristinuskon välillä. Luomalla kei- 
sarikultin, joka velvoitti Rooman valtakunnan kaikkia 
kansalaisia osoittamaan keisarille jumalallista kunnioitusta, 


Augustus lopetti tasavallan ajalla — ainakin osittain — osallistumasta keisarikulttiin. Se oli suurin syy vainoihin. 


vallinneen uskonnollisen suvaitsevaisuuden. Mutta vainojen keskeltä nousivat kristinuskon marttyyrit, 

Kristityt suostuivat tottelemaan keisaria ja tunnusta- joiden ansiosta kristillinen seurakunta sai sankarillisen 
maan hänen maallisen valtansa, mutta he kieltäytyivät innostuksen, puhtauden ja suuruuden loistetta. Ne veivät 
palvelemasta häntä jumalana ja kieltäytyivät itsepäisesti sen lopulta voittoon. 


ROOMALAINEN KALENTERI 

ROOMALAINEN KRONIKKA 


PYHÄN PAAVALIN MATKA ROOMAAN 


Kolmannen lähetysmatkansa jälkeen 
Paavali saapui Tyrokseen ja lähti sieltä 
Cesareaan. Siellä ystävät ja opetuslapset 
rukoilivat häntä olemaan menemättä Je- 
rusalemiin, sillä he aavistivat, että hänet 
vangittaisiin. Mutta Paavali vastasi heille: 
Miksi itkette ja raskautatte sydämeni? 
Sillä minä olen valmis, en ainoastaan käy- 
mään sidottavaksi, vaan myöskin kuole- 
maan Jerusalemissa Herran Jeesuksen ni- 
men tähden. Ja hän jatkoi matkaansa. 
Mutta hänen saapumisestaan oli kulunut 
tuskin vielä seitsemää päivää, kun Aasiasta 
tulleet juutalaiset näkivät hänet temppe- 
lissä, kiihottivat kansan häntä vastaan ja 
ajoivat hänet temppelistä. Ja he olisivat 
tappaneet hänet, ellei tribuuni, joka ko- 
mensi siellä olevaa kohortia, olisi saapunut 
paikalle sotilaineen ja käskenyt viedä 
Paavalia kasarmiin. 

Kun Paavali tuli portaille, hän kääntyi 
kansanjoukon puoleen ja sanoi: *Myös 
minä kiivailin lain puolesta, niin kuin te 
kaikki tänä päivänä kiivailette. Ja minä 
vainosin tätä uutta oppia aina kuolemaan 
saakka. Mutta tapahtui, että ollessani 
matkalla Damaskoon taivaasta äkkiä lei- 
mahti suuri valo minun ympärilläni. Ja 
minä kaaduin maahan ja kuulin äänen 
sanovan minulle: Saul, Saul, miksi vai- 
noat minua? Niin minä vastasin: Kuka 


olet, Herra? — Ja hän sanoi minulle: 
Minä olen Jeesus Nasaretilainen, jota 
sinä vainoat. — Ja minä sanoin: Herra, 


mitä minun pitää tekemän? Silloin puhui 
Herra: Nouse ja mene Damaskoon, niin 
siellä sinulle sanotaan kaikki, mikä sinulle 
on tehtäväksi asetettu. — Ja kun minä sen 
valon kirkkaudesta tulin näkemättömäksi, 
taluttivat minua kädestä. 
Kun tulin Damaskoon tapasin siellä py- 
hän miehen Ananiaan. Hän astui eteeni 
ja sanoi: Saul, veljeni, katso ylöspäin. — 
Ja sillä hetkellä minä sain näköni ja kat- 
soin häneen. Niin hän sanoi minulle: Mei- 
dän isiemme Jumala on valinnut sinut 
tuntemaan hänen tahtonsa ja näkemään 
Vanhurskaan ja kuulemaan hänen suunsa 
äänen; sillä sinä olet oleva hänen todista- 
jansa kaikkien ihmisten edessä, sen todis- 


seuralaiseni 


taja, mitä olet nähnyt ja kuullut. — Kun 
olin palannut Jerusalemiin, tapahtui mi- 
nun rukoillessani, että jouduin hurmok- 
siin ja näin Hänet. Ja Hän sanoi minulle: 
Mene kaikkeen maailmaan saarnaamaan 
Jumalan sanaa.? 

Mutta nyt joku kansanjoukosta korotti 
äänensä ja huusi: Tappakaa hänet! Ja 
kun kansanjoukon levottomuus kasvoi, 
tribuuni käski viedä Paavalin kasarmiin 
ja ruoskimalla tutkia häntä. 
hänelle: Onko 
teidän lupa ruoskia Rooman kansalaista, 
vieläpä ilman tuomiota? Silloin tribuuni 
päästi hänet siteistä. Mutta seuraavana 
päivänä hän käski ylipappien ja koko neu- 
voston kokoontua ja asetti Paavalin hei- 
dän eteensä. Ja syntyi suuri huuto ja sen 
vuoksi tribuuni käski viedä syytetyn pois. 
Seuraavana yönä hän lähetti Paavalin 
maaherra Feeliksin luokse Cesareaan. 


Mutta Paavali sanoi 


Viiden päivän kuluttua ylimmäinen 
pappi ja vanhimmat uudistivat syytök- 
sensä maaherra Feeliksin edessä. He sa- 
noivat havainneensa, että mies on mete- 
linnostaja ja nasaretilaisten lahkon pää- 
mies. — Syyte oli kuitenkin epämääräinen 
eikä Feeliks tuominnut häntä, mutta piti 
hänet edelleen kahleissa . . . 

Kului kaksi vuotta ja Feeliksin virka- 
aika päättyi. Tuskin oli uusi käskynhaltija 
Porcius Festus saapunut, kun juutalaiset 
uudelleen syyttivät Paavalia oikeuden 
edessä. Paavali vaati kuitenkin, että hänet 
tuomittaisiin 
edessä. 

Kun oli päätetty, että Paavali vietäisiin 
Italiaan annettiin Paavali ja muutamat 
muut vangit erään Julius nimisen sadan- 
päämiehen haltuun. 

Tuuli oli vastainen ja matka edistyi hi- 
taasti. Thalassaan saavuttiin vasta kun 
huono vuodenaika jo alkoi. Ja Paavali 
varoitti heitä jatkamasta matkaa, koska 
se oli käyvä vaaralliseksi sekä laivalle että 
ihmisten hengelle. Mutta sadanpäämies 
uskoi enemmän perämiestä ja laivanisän- 
tää kuin Paavalia ja matkaa jatkettiin. 
Tapahtui laivan ollessa Kreetan rannikon 
lähellä, että saaren päällitse syöksyi raju 


keisarin — tuomioistuimen 

tuuli. Laiva ryöstäytyi sen mukana eikä 
voinut nousta tuuleen ja joutui tuuliajolle. 
Päiväkausia rajuilma ahdisti laivaa ja ih- 
miset joutuivat epätoivoon eivätkä enää 
nauttineet ruokaa. Niin Paavali nousi hei- 
dän keskelleen ja sanoi : Miehet, teidän 
olisi pitänyt noudattaa minun neuvoani 
eikä lähteä Kreetalta raivoavalle merelle. 
Mutta olkaa rohkealla mielellä, sillä ei 
yksikään teistä huku. Sillä tänä yönä seisoi 
tykönäni sen Jumalan enkeli, jonka oma 
minä olen ja jota myös palvelen ja sanoi: 
Älä pelkää, Paavali, keisarin eteen sinun 
pitää menemän, ja katso, Jumala on lah- 
joittanut sinulle kaikki, jotka sinun kans- 
sasi purjehtivat. Olkaa sentähden hyvällä 
mielellä ystävät, sillä minulla on se usko 
Jumalaan, että niin käy, kuin minulle on 
puhuttu. Ja kun neljästoista yö tuli, meri- 
miehet näkivät maata ja aamun saras- 
taessa he antoivat laivan törmätä riutalle. 
Ja kaikki pelastuivat maihin, kuka uiden, 
kuka laudoilla ja laivankappaleilla. 

He olivat saapuneet saarelle, jonka nimi 
oli Melite (Malta) ja sen asukkaat osoitti- 
vat heille suurta ystävällisyyttä. He sytytti- 
vät nuotion ja kun kaikki seisoivat sen ym- 
pärillä kuivaten vaatteitaan, Paavali ko- 
kosi kasan risuja ja heitti ne tuleen. Mutta 
risukasasta tuli käärme ja puri häntä kä- 
teen. Kaikki luulivat hänen kuolevan sii- 
hen paikkaan. Mutta hän pudisti elukan 
tuleen eikä hänelle tullut mitään vahinkoa. 
Silloin ihmiset sanoivat hänen olevan ju- 
malan. Kiitokseksi tästä ja muista Paava- 
lin suorittamista ihmeistä saaren asukkaat 
huolehtivat hellästi haaksirikkoisista. 

Kun kylmä vuodenaika oli ohi, vangit ja 
heidän saattajansa purjehtivat aleksand- 
rialaisessa laivassa Puteoliin. Sieltä Paavali 
jatkoi jalan matkaansa Roomaan. 

Roomassa Paavalin sallittiin asua erik- 
seen häntä vartioivan sotilaan kanssa. Ja 
hänen majapaikkaansa kokoontui ystäviä 
ja näille hän aamuvarhaisesta iltaan saak- 
ka selitti ja todisti Jumalan valtakunnasta 
saadakseen heidät vakuuttuneiksi Her- 
rasta Jeesuksesta Kristuksesta. 


(Lähteet: Apostolien teot) 


POLIITTISET LAITOKSET 


Prti 
rt 


TYVYIVTIYTIIIIIIITIIITIVITITTITIA 





Rooman poliittiset laitokset olivat sen monisatavuotisen kokemuksen hedelmä, joka oli 
saatu jatkuvissa sodissa ja valtion sisäisissä riidoissa, ja vanhan ajan suurenmoisin 
valtiorakennelma perustui niihin. Ne olivat syntyneet pienessä talonpoikaiskylässä, 
josta ajan kuluessa tuli kaupunki. Lyhyessä ajassa se valloitti koko Italian ja sen 
Jälkeen koko silloin tunnetun maailman. Näissä vaiheissa Rooman poliittiset laitokset 
kypsyivät tehtäväänsä kaukaisten kansojen, erilaisten ja vastakohtaisten traditioiden, 
kulttuurien ja uskontojen yhdistäjänä saman herruuden alaiseksi. Ne olivat tosin 
äärimmäisellä kovuudella toteutetun valloituspolitiikan välikappaleita, mutta niillä 
oli myös ansionsa: ne toivat koko Välimeren alueelle rauhan ja turvallisuuden. Rooman 
lakien ja poliittisten laitosten suojassa talouselämä koki valtavan nousun ja kauppa 
kukoisti. Taide ja kulttuuri kehittyivät kohti uusia ja yhä kypsyneempiä muotoja suu- 
rista vanhoista kulttuureista saatujen jatkuvien ja hedelmöittävien vaikutusten alai- 
sina. Viidensadan vuoden ajan roomalaiseksi muuttuneen maailman poliittinen yhte- 
näisyys turvasi vanhan ajan viimeisen klassisen kulttuurin suuret henkiset saavutukset. 
Rooman hallitusjärjestelmän kehityksessä kuvastuu pienestä alusta alkaneen kviriittien 
kaupungin nousu maailman herruuteen, ja Rooman hallitusjärjestelmä oli todella ? koko 





Kreikkalainen historioitsija Polybios oleskeli panttivan- 
kina Roomassa vv. 167—150 eKr. Hän oli vakuuttunut, 
että Rooman maailmanherruuden avain oli sen hallitus- 
muodossa. ”Kuitenkaan?, hän huomauttaa, Pei tällä hetkellä 
ole lainkaan helppoa selvittää, miten Rooman hallitusjär- 
jestelmä toimii, sillä se on rakenteeltaan hyvin monimut- 
kainen.? Hän lisää: Se ei ole yhden ainoan lainsäätäjän 
työtä, kuten Lykurgoksen Spartassa; päinvastoin sillä on 
monta isää ja se on asteittain kehittynyt pitkällisten kokei- 
lujen ja erehdysten sekä taistelemalla saavutetun ankaran 
kurin kautta. Tulos on kuitenkin sama kuin Spartassa: 
monimutkainen hallitusjärjestelmä, jossa monarkistiset, 
aristokraattiset ja demokraattiset ainekset pitävät toisiaan 
tasapainossa estääkseen valtioille luonnollisten rapautu- 
misilmiöiden syntymisen? 

Näissä sanoissa on paljon perää, sillä Rooman hallitus- 
järjestelmässä oli kaikkia näitä aineksia. Mutta Polybiok- 
sen antaman kuvan takaa häämöttää todellisuus: Rooman 

maailman hallitusjärjestelmä. 


tasavallan hallitusjärjestelmä oli luonteeltaan selvästi aris- 
tokraattinen. Valtiosäännön mukaan kansalla tosin oli itse- 
määräämisoikeus (suvereniteetti), jota se harjoitti kansan- 
kokousten kautta: niissä hyväksyttiin lait ja nimitettiin 
virkamiehet. Kansan suvereniteettia rajoitti vain näiden — 
sen itse valitsemien — virkamiesten valvontaoikeus. Todel- 
lisuudessa valtiota Polybioksen aikana kuitenkin johti 300 
senaattoria, jotka oli valittu elinajaksi. Senaatin omassa 
piirissä sitä taas hallitsi pieni aatelissukujen ryhmä. Senaa- 
tin valta johtui siitä, että sen jäsenet olivat huomatuim- 
pien patriisi- ja plebeijisukujen (gentes) edustajia ja näiden 
hallussa oli poliittinen johtoasema omissa yhteiskuntaluo- 
kissaan. Varhaisimmista ajoista lähtien Rooman kansa oli 
jakautunut kahteen yhteiskuntaluokkaan ja kaksi ja puoli 
vuosisataa (500—287 eKr.) Roomaa raastoivat niiden kes- 
kiset kamppailut, joiden syyt ovat peittyneet aikojen hä- 
märään. Patriisit muodostivat valioluokan ja alkuaan vain 
heillä oli pääsy senaattiin, valtion virkoihin sekä papeiksi 


ja vain he tunsivat oikeudessa käytetyt oikeuslauseet. Mutta 
aikaa myöten myös etuoikeudettomat perheet kansan tu- 
kemina saavuttivat samat oikeudet. Lisäksi he saivat oi- 
keuden kutsua kokoon oman kokouksen, concilium plebiksen 
sekä valita omat virkamiehensä, kymmenen kansantri- 
buunia (tribuni plebis). Vuodelta 287 eKr. peräisin oleva 
laki, ?lex Hortensia”, määräsi, että siitä lähtien plebeijien 
conciliumissaan tekemät päätökset koskivat koko kansaa — 
sekä plebeijejä että patriiseja. 

Kansantribuunit olivat Rooman hallitusmuodolle eri- 
tyisen luonteenomainen ja merkillinen piirre. Heidän teh- 
tävänään oli puolustaa plebeijien elämää ja omaisuutta ja 
kansa oli valallaan julistanut heidät loukkaamattomiksi, 
sacrosancti. Tapaoikeuden nojalla he saattoivat veto-oikeu- 
dellaan julistaa viranomaisten toimenpiteet — jokaisen 
lain, jokaisen vaalin sekä senaatin jokaisen päätöksen — 
pätemättömiksi. Aikojen kuluessa he saivat oikeuden osal- 
listua senaatin istuntoihin ja lopulta myös oikeuden kutsua 
senaatin kokoon. Tribunaatti oli siis ainutlaatuinen, luon- 
teeltaan vallankumouksellinen virka, joka tottumuksen voi- 
masta sai lujan sijan Rooman hallitusmuodossa. Mutta 
toiselle vuosisadalle eKr. ehdittäessä tribuunit olivat näytel- 
leet loppuun vallankumouksellisen roolinsa ja siitä lähtien 
he olivatkin vain johtavien poliitikkojen hyödyllisiä väli- 
kappaleita ja käyttivät veto-oikeuttaan omaksi edukseen. 

Tribunaatti oli luonteeltaan ainutkertainen. Veto-oikeus, 
jota he käyttivät virkamiehiä ja toisiaan vastaan, kuului 
kuitenkin erottamattomana osana roomalaisten poliittiseen 
elämänkäsitykseen. Kaukaisina aikoina Roomaa olivat 
hallinneet kuninkaat. Siitä lähtien kun Targuiniusten hal- 
litsijasuku karkoitettiin (perimätiedon mukaan v. 509 eKr.) 
ja tasavalta perustettiin, roomalaiset olivat hyvin suuresti 
arvostaneet kollegiaalisuuden periaatetta, ts. valittiin kah- 
den tai useamman virkamiehen ryhmiä, joista jokaisella oli 
oikeus esittää vetonsa virkatoverin virantoimitusta vastaan. 
Kollegiaalijärjestelmällä ja veto-oikeudella oli mahdollista 
jarruttaa virkamiesten aloitteita ja ne loivat sen konservatii- 
visen ilmapiirin, joka oli hyvin luonteenomainen Rooman 
valtiolle. Siinä suhteessa se erosi täysin Kreikan valtioista, 
joiden perustuslait olivat huomattavasti joustavampia. 

Kuningasvallan ajalta saadut kokemukset jättivät pe- 
rinnöksi rajatonta valtaa ja ajallisesti rajoittamattomia vir- 
koja kohtaan tunnetun jatkuvan pelon. Kun viimeinen 
kuningas oli ajettu maanpakoon hänen tilalleen valittiin 
virkamiehet vain yhdeksi vuodeksi kerrallaan ja heidän 
tehtävänsä oli tarkoin määritelty (näistä edempänä). Vir- 
kamiehet olivat enimmäkseen maanomistajia eivätkä am- 
mattipoliitikkoja. He uhrasivat elämänsä ja toimintatar- 
monsa politiikalle hyvin tietäen, että heidän poliittinen pa- 

noksensa saattoi hyödyttää heitä myöhemmin. Roomalai- 
set tajusivat arvovallan välttämättömyyden. Sen mukai- 
sesti heidän virkansa jakautuivatkin kahdenlaisiin: ylim- 
pään käsky- ja toimeenpanovaltaan, imperiumiin, kuului 
oikeuslaitoksen johto, sotaväen päällikkyys ja tarpeen vaa- 
tiessa kuolemantuomioitten antaminen. Alempaan halli- 
tusvaltaan ei sisältynyt imperiumia, mutta vallankäyttöä 
valvottiin tarkoin ja imperiumia varten tarvittiin erityinen 
vallan siirto, joka oli riippumaton tavallisiin virkoihin käy- 
tetystä vaalitavasta. Tämä tarkka vallankäytön valvonta 
esti hallitusjärjestelmää vastaan suunnatut toimet ja liian 
nopeat muutokset. Samalla kuitenkin valtiosäännön jousta- 
vuus kärsi ja uuden poliittisen järjestelmän luominen vai- 
keutui, vaikka se olisikin ollut tarpeellinen Rooman tultua 
suuren maailmanvallan pääkaupungiksi. 


TASAVALLAN HÄVIÖ 


Viimeisellä vuosisadalla eKr. valtiorakennelma alkoi 
rakoilla. Uusia vaikeuksia ilmaantui — Italian ulkopuolella 
käydyt sodat, merirosvous, orjakapinat — ja tarvittiin entis- 
tä laajempaa käskyvaltaa. Seurauksena oli, että Julius Cae- 
sarin tapainen käskynhaltija, jolla kymmenen vuotta oli 
ollut Galliassa melkein rajaton imperium, ei enää halunnut 
alistua kateellisten senaattorien valvonnan alaiseksi. Caesar 
oli niitä poliittisia kenraaleita”, jotka häikäilemättä aset- 
tuivat vanhojen perustuslakien yläpuolelle. Käskyvaltaa 
laajennettiin viidestä kymmeneen vuoteen ja sen alaiseksi 
joutuivat laajat alueet. Radikaalien kansanjohtajien väli- 
kappaleena tribunaatti sai uutta merkitystä. Merentakais- 
ten maiden hallintoon liittyvät monet ongelmat tulivat 
riippuviksi kunnianhimoisten poliitikkojen = yksityisistä 
eduista. 

Kun Gaius Caesar Octavianus vuonna 31 eKr. oli voit- 
tanut kilpailijansa Marcus Antoniuksen ja Egyptin kunin- 
gattaren Kleopatran Aktionin taistelussa ja saavuttanut 
yliherruuden Rooman valtakunnassa, hän otti itselleen kei- 
sarin arvonimen. Perustuslain muutos oli nyt välttämätön. 
Keisarillinen hallitusjärjestelmä merkitsi tasavaltaisen hal- 
litusjärjestelmän yksinkertaistumista. Samalla harrastelija- 
poliitikot vähitellen hävisivät ja alkoi ammattipoliitikkojen 
aika. Muutos voitiin toimeenpanna, koska hallitusjärjes- 
telmän uusi luonne pysyi salaisena. Octavianus, joka 27 
eKr. otti kunnioitusta herättävän nimen Augustus, yritti 
nim. kaikin tavoin peitellä todellista asemaansa: hän väitti 
palauttaneensa tasavallan, mutta todellisuudessa hän oli 
kaikkien niiden tärkeiden provinssien herra, joihin legioo- 

Tasavallan poliittiset laitokset, niiden toiminnot ja sisäiset suhteet. Kaaviokuva 


nat oli sijoitettu. Hän kokosi itselleen valtaoikeuksia, joista 
jokainen yksistään olisi saattanut kohottaa hänet johtoval- 
taan tasavallan aikana. Yhdessä ne antoivat hänelle vallan, 
jonka vertauskohtaa voi hakea vain kuningasvallan aikai- 
sesta Roomasta. Hän ja hänen seuraajansa ottivat itselleen 
ne hallinnolliset virat, jotka tähän saakka olivat kuuluneet 
senaatin toimivaltaan tai uskoivat ne yksityisille virkamie- 
hilleen. Tällä tavalla Rooman hallinto alkoi yhä enemmän 
muistuttaa monarkiaa, joka nojasi legioonien voimaan. 
Hallintovirkamiesten lukumäärä lisääntyi lisääntymistään. 
Heitä otettiin kansan kaikista kerroksista senaattoreista va- 
pautettuihin orjiin saakka. Keisariajan hallitusjärjestelmä 
oli samalla sekä yksinkertaisempi että joustavampi kuin ta- 
savallan ajan. Se kasvatti virkamiesluokan, jolla oii tarpeel- 
linen hallinnollinen kokemus maailmanvallan johtamiseen 
ja loi poliittisen järjestelmän, joka ainakin Konstantinopo- 
lissa kesti tuhatviisisataa vuotta. 


195 


SENAATTI JA SENAATTORIT 


Senaatti oli Rooman arvostetuin ja vaikutusvaltaisin po- 
liittinen laitos. Siinä oli kolmesataa jäsentä, joiden luku- 
määrän Sulla lisäsi v. 81 eKr. kuuteensataan ja Caesar väli- 
aikaisesti yhdeksäänsataan. Senaattorit saattoi helposti tun- 
tea levein purppurapäärmein koristetusta tunikastaan ja 
punaisista nahkajalkineistaan, joita he käyttivät kaduilla, 
forumilla ja oikeudessa. Uskonnollisissa juhlissa ja teatte- 
reissa heille oli varattu omat paikat. Vuonna 218 eKr. oli 
säädetty laki, joka kielsi senaattoreita harjoittamasta kaup- 
paa missään muodossa, mutta heidän valtavat maaomis- 
tuksensa osoittivat, että he olivat maan rikkaimpia miehiä. 
Varallisuusraja tuli senaattiin pääsyn edellytykseksi kui- 
tenkin vasta Augustuksen aikana; hän näet asetti ehdoksi 
miljoonan sestertiuksen omaisuuden. Vanhimpina aikoina 
senaatti oli ollut kuninkaiden neuvoa antava elin ja tradi- 
tion mukaan itse Romulus oli perustanut sen. Tasavallan 
aikana senaatin tehtävänä oli vielä ainakin teoriassa olla 
virkamiesten neuvonantajana, mutta käytännössä se sai 





Rooman curia, jossa senaatin jäsenet säännöllisesti kokoontuivat. Italo Gismondin entistämä. ( Rooma, Museo della 
Civiltä Romana) 


hyvin pian muita, suurempia tehtäviä. Senaattiin kuului 
kaikkein huomatuimpia kansalaisia sekä patriisien että ple- 
beijien joukosta. Patriiseihin kuuluvia senaattoreita nimi- 
tettiin patreiksi, plebeijeihin kuuluvia conscripteiksi. Ilmaisua 
patres conscripti käytettiin kuitenkin koko senaatista sitä pu- 
huteltaessa ja se symboloi molempien yhteiskuntaluokkien 
läheistä yhteenkuuluvuutta (noin vuodesta 300 eKr. läh- 
tien). Senaattiin pääsystä määräsivät censorit (ks. edem- 
pänä). Nämä valitsivat uudet jäsenet tavallisesti niiden jou- 
kosta, joilla oli ollut hallussaan tärkeimmät virat (magistrati 
curules eli virkamiehet, joilla oli imperium ja sen kautta oi- 
keus sella curulikseen, norsunluiseen selkä- ja käsinojatto- 
maan saranatuoliin). Käytäntö siis oli, että senaattorieh- 
dokkaalla oli aikaisemmin ollut valtion virka ja Sulla lisäsi 
määräyksen, jonka mukaan tulevan senaattorin oli täyty- 
nyt olla varhemmin vähintään kvestori. 

Senaatti kokoontui normaaleissa oloissa erityisessä raken- 
nuksessa, curiassa Forumin pohjoislaidassa. Kokoukset oli 
pidettävä auringon nousun ja laskun välisenä aikana ja 
kokouskutsuista huolehti puheenjohtajana toimiva virka- 
mies: konsuli, joku muu virkamies jolla oli imperium, tai 
tribuuni. Selonteot esitettiin kirjallisesti ja senaattoreita ke- 
hotettiin arvojärjestyksessä esittämään mielipiteensä siten, 
että ensiksi puheenvuoron saivat seuraavaksi vuodeksi vali- 
tut konsulit ja, ellei vaalia vielä ollut toimitettu, entiset kon- 
sulit. Asioiden käsittelyä seurasi äänestys ja senaatin pää- 
töstä sanottiin senatus consultumiksi; valtion kvestorit mer- 
kitsivät sen muistiin aarrekammiossa (aerarium). Tasaval- 
lan aikana näillä päätöksillä ei ollut lainvoimaa sinänsä, 
mutta ne olivat usein lainsäädännön perustana: senaatin 

valvomassa hallintokoneistossa ne määräsivät politiikan 
suuntaviivat ja toiminnan. Kuten on mainittu, kansantri- 
buuni voi veto-oikeudellaan estää senatus consultumin voi- 
maantulon. 

Senaatin valta kasvoi kolmannelta vuosisadalta lähtien, 
jolloin Rooma melkein jatkuvasti oli sodassa. Sillä oli lähei- 
set suhteet virkamiehiin ja tälle kehitykselle plebeijit olivat 
antaneet hiljaisen suostumuksensa saatuaan omat edusta- 
jansa johtavaan luokkaan. Senaatti neuvoi virkamiehiä 
kaikissa politiikan, talouden, uskonnon ja lainsäädännön 
kysymyksissä; se nimitti tavallisesti provinssien käskynhal- 
tijat ja päätti provinsseja koskevista varustuksista ja han- 
kinnoista (ornatio). Senaatti päätti tavallisesti myös sodasta 
ja rauhasta, vaikkakin teoriassa kansa niistä äänesti — ku- 
ten tiedetään se muutaman kerran yritti vaikuttaa ratkai- 
suunkin. Lisäksi senaatti johti neuvotteluita vieraiden val- 
tioiden kanssa lähettämällä ja ottamalla vastaan lähetti- 
läitä ja valvomalla vallattujen alueiden hallinnollisia jär- 
iestelyjä. 

Senaatissa oli eräällä pienellä aatelisten perheiden ryh- 
mällä, joka esi-isiensä joukkoon saattoi lukea konsuleita, 
erityisen suuri vaikutusvalta. Nämä ylhäisöperheet: Clau- 
diukset, Corncliukset, Metellukset ja muut (joista monet 
olivat alkuperältään plebeijejä) pitivät tapaoikeuden pe- 
rusteella korkeita virkoja omana etuoikeutenaan ja koetti- 
vat kaikin keinoin estää ?uusien ihmisten? (homines novi), 
kuten Cato vanhemman ja Ciceron pääsyn näihin piirei- 
hin. Säätykierto oligarkian huipulla oli sen vuoksi hidas. 

Vuodesta 133 eKr. senaattia vastaan hyökkäilivät niin 
sanotut populares. He olivat kunnianhimoisia, kyvykkäitä ja 


usein itsekin syntyperältään aatelisia henkilöitä, jotka eivät 
sietäneet harvainvallan, oligarkian, sulkeutuneisuutta. Rii- 
ta koski olennaisesti hallitusmuodon kahta kysymystä: en- 
sinnäkin senaatin vaatimusta että sen oli hyväksyttävä 
(auctoritas) lakiehdotukset ennen kuin ne esitettiin kansan- 
kokoukselle; toiseksi kysymystä senaatin ”lopullisten pää- 
tösten? (senatus consultum ultimum) laillisuudesta, joiden mu- 
kaan konsuleiden oli huolehdittava, että valtio ei kärsisi 
mitään vahinkoa, samalla kun ne antoivat heille oikeuden 
hätätilassa teloittaa kansalaisia ilman oikeudenkäyntiä, jos 
tasavallan edut niin vaativat (tämä oli aatelisten, mutta 
ei heidän vastustajiensa käsitys). Näitä riitakysymyksiä ei 
oltu vielä ratkaistu, kun tasavalta ja aatelisto sortuivat 
Caesarin legioonien hyökkäyksiin ja väkivallan ja kansa- 
laissotien aika alkoi. 


PRINSIPAATTI 


Kansalaissodat johtivat Augustuksen aikana itsevaltai- 
seen hallitusjärjestelmään, prinsipaattiin. Keisarikunnassa 
senaatin asema muuttui; tästä Rooman entisestä todelli- 
sesta valtiaasta tuli laitos, jolle kasattiin runsaasti mitä eri- 
laisimpia tehtäviä, sen keskuudesta keisari valitsi mm. hal- 
lintovirkamiehet ja käskynhaltijat. Senaatin jäsenyys tuli 
nyt virallisesti siksi, mitä se käytännössä jo tasavallan ai- 
kana oli ollut — perinnölliseksi etuoikeudeksi (tosin keisari 
voi nimittää senaatin jäseniksi myös homines novia ja usein 
tekikin niin). Tärkeimmät hallintovirat, kuten käskynhal- 
tijan, kuuluivat senaattoreille. Senaattorien säätyyn kuulu- 
valle nuorelle miehelle aukeni julkisessa elämässä selvästi 
viitoitettu tie, joka alkoi vähäisestä virasta, ja johti legioo- 
nan sotilastribuunin viran kautta korkeisiin virkoihin, saa- 
vuttaen huippunsa joko konsulin tai käskynhaltijan virassa. 
Käskynhaltijan virkaan sotilaallisesti tärkeillä alueilla ku- 
ten Syyriassa tai Reininmaassa, oli edellytyksenä konsu- 
laatti. Laitoksena senaatti saavutti uutta arvonantoa, sillä 
se oli välttämätön valtion hallinnon kannalta sellaisena 
kuin Augustus sen käsitti: sillä oli valvontaoikeus rauhoi- 
tetuissa provinsseissa ja vähitellen siitä tuli todellinen oi- 
keusistuinkin. 

Vuodesta 200 jKr. lähtien sen consultoilla oli täysi lain 
voima. Mutta todellinen päätösvalta oli princepsin käsissä 
ja senaatin päätökset menettivät sen vuoksi jatkuvasti mer- 
kitystään. Sen neuvottelut saivat yhä abstraktimman luon- 
teen ja keisarin oli vaikea saada kokoon tarpeellinen mää- 
rä senaatin jäseniä tai panna käyntiin avomielistä keskus- 
telua. Keisari Claudius (41—54 jKr.) moitti senaattoreita 

siitä, että nämä hyväksyivät erään virkamiehen esityksen 
ilman muuta ilmoittamalla olevansa yksimielisiä ja luullen, 
että he olivat näin suorittaneet velvollisuutensa. Rooman 
kansalaisoikeuksien laajentaminen merentakaisiin maihin 
merkitsi senaattoriehdokkaiden piirin laajenemista. Kansa- 
laissodat olivat verottaneet aatelisperheitä; jotkut niistä 
olivat niiden aikana kuolleet sukupuuttoonkin. Prinsipaatin 
aikana jokainen uusi hallitsijasuku palkitsi kannattajiaan 
poliittisilla viroilla. Trajanuksen aikana (98—117 jKr.) 
enemmän kuin neljännes senaattoreista oli Italian ulkopuo- 
lelta ja useat heistä olivat kotoisin itäisistä provinsseista. 
Vähitellen scnaatista tuli koko maailmanvallan rikkaim- 
man luokan edustaja. Neljännelle vuosisadalle saakka jKr. 
se säilytti asemansa ja puolusti usein traditiota uusia vir- 
tauksia, mm. kristinuskoa vastaan. Se hidasti myös yhä 
vahvistuvan, rajattoman yksinvallan valtaanpääsyä. 


COMITIA 


Tällainen oli siis senaatin asema, joka ainakin tasavallan 
aikana ensisijaisesti perustui tapaoikeuteen ja kansan äänet- 
tömään suostumukseen. Mutta Rooma oli vapaa valtio ja 
sen vapaus ilmeni siitä, miten suuri merkitys kansalla eri- 
laisissa kokouksissa (”comitia”) oli. Näihin kokouksiin osal- 
listuivat kaikki täysi-ikäiset miespuoliset kansalaiset sekä 
patriisien että plebeijien joukosta. Ne kokoontuivat mää- 
rättynä päivänä säädösten mukaisesti vihityillä paikoilla 
sen jälkeen kun ensin oli kysytty auguureilta, olivatko en- 
teet suotuisat (melkein joka kerta he ilmoittivat, että niin 
oli asianlaita). Ihmiset kokoontuivat ryhminä eivätkä yksi- 
tyishenkilöinä. Ryhmät kutsui kokoon siihen valtuutettu 
magistratus. 

Ryhmiä oli kolmenlaisia. Alkuaan Rooman kansa ja- 
kaantui kolmeen heimoon: RAMNES, TITIES ja LUCE- 
RES. Jokainen heimo jakaantui kymmeneen curiaan, ts. 
naapuriperheiden ryhmiin, joille nimen usein antoi niihin 
kuuluva huomattavin suku (gens). Rooman ensimmäinen 
kansankokous perustui curioihin ja sitä kutsuttiin comitia 
curiataksi. Mutta ensimmäisellä vuosisadalla eKr. se lak- 
kasi. Niiden jäljelle jääneet tehtävät, esimerkiksi sotilaallis- 
ten valtuuksien (imperium) antamisen, hoiti kolmenkym- 
menen liktorin pieni valiokunta (heidän tehtävänään oli 
siihen asti ollut virkamiesten saattaminen). 

Suurempi merkitys kuin edellisellä oli comitia centuriatalla. 
Hyvin varhain — perimätiedon mukaan kuningas Servius 
Tulliuksen aikana — Rooman kansa oli varallisuuden mu- 
kaan jaettu luokkiin. Jokaisen luokan oli toimitettava ar- 


meijaan noin sadan miehen yksikkö, jota nimitettiin centu- 
riaksi. Aikaa myöten centurioitten muodostama kansanko- 
kous sai poliittista valtaa ja se osallistui lakien säätämiseen, 
korkeimpien virkamiesten valitsemiseen, sodan julistami- 
seen ja kuolemaan tuomittujen armahtamiseen. Kansan- 
kokoukseen kuului satayhdeksänkymmentäkolme centu- 
riaa; niistä edusti kahdeksankymmentä suurmaanomistajia 
ja kahdeksantoista ritareita (eguites), jotka muodostivat rik- 
kaitten valiojoukon. Nämä kaksi luokkaa äänestivät ensin 
ja ne voivat, jos olivat yksimielisiä, saada enemmistön ko- 
kouksessa. Kun äänestystä ei jatkettu sen jälkeen kun enem- 


mistö oli selvinnyt, vähemmän vaikutusvaltaisilla kansa- 


laisilla oli harvoin mahdollisuutta sanoa sanaansa niistä 


asioista, jotka joutuivat comitia centuriatan käsiteltäviksi. 
Äänestys tapahtui rajatulla alueella Marskentällä Rooman 
pohjoisosassa virkamiehen johtaessa tilaisuutta. Vuodesta 
139 eKr. lähtien vaalit olivat salaiset: valitsijat piirsivät 
kyllä- tai ei- merkkinsä pieniin tauluihin ja heittivät ne 
uurnaan. Jokaisen centurian äänet laskettiin ja enemmis- 
tön mielipide ilmoitettiin centurian päätöksenä. 
Plebeijeillä oli, kuten aikaisemmin on mainittu, oma 
kansankokouksensa, concilium plebis, joka kokoontui tribuu- 


Augustus otti vähitellen käsiinsä ne valtaoikeudet, jotka aikaisemmin kuuluivat senaatille ja comitioille. Tasavallan 
laitokset säilyivät, mutta vain neuvoa antavina kokouksina 

nien johdolla. Siellä äänestettiin kolmenkymmenenviiden 
kansalaisalueen (tribus) mukaan, joihin Rooman kansa oli 
jaettu kolmannelta vuosisadalta eKr. lähtien, jolloin vii- 
meinen tribus (v. 241 eKr.) muodostettiin. Kun concilium 
plebiksen päätökset (plebiscita) vuodesta 287 eKr. lähtien 
saivat lainvoiman, oli plebeijien conciliumista tullut oikea 
kansankokous. Concilium plebis valitsi tosin edelleenkin kan- 
santribuunit sekä plebeijien ediilit, mutta usein se julkaisi 
myös lakeja ja tuomitsi vähemmän tärkeissä oikeustapauk- 
sissa. Oli olemassa myös kokous, joka käsitti koko kansan. 
Se oli muodostettu concilium plebiksen esikuvan mukaan 
ja äänesti tribuksittain sekä kokoontui konsulin tai preetto- 
rin puheenjohdolla. Tämä kokous, "comitia tributa valitsi 
kvestorit ja kuruliset ediilit (ks. edempänä), julkaisi lakeja 
ja ratkaisi oikeusjuttuja. Sitä on usein vaikea erottaa conci- 
lium plebiksestä, sillä molempien laitosten organisaatio ja 
tehtävät muistuttivat suuresti toisiaan. Tämän vuoksi an- 
tiikin lähteet usein sekottavat toisiinsa nämä kaksi tribuk- 
sien kokousta. Niiden etuna oli, että ne kokoontuivat kau- 
pungin muurien sisäpuolella eikä niiden kokoon kutsumi- 
sessa tarvinnut nähdä samaa vaivaa kuin comitia centuria- 
tan ollessa kysymyksessä, jonka kokoukset oli ilmoitettava 
24 päivää ennen kokoontumista. 

Kolmannen Kristusta edeltävän vuosisadan jälkimmäi- 
sellä puoliskolla comitia centuriata uudistettiin siten, että cen- 
turiat yhdenmukaistettiin paikallisten tribusten kanssa jo- 
kaisen luokan piirissä. Uudistuksen yksityiskohtia ei var- 
muudella tunneta, mutta joka tapauksessa ensimmäiseen 
luokkaan kuuluvien centurioitten lukumäärä vähennettiin 
80:sta 70:ään luultavasti siksi, että jokaiseen tribukseen 
näin voitiin laskea kaksi centuriaa. Centurioiden yhteis- 
määrä jäi todennäköisesti kuitenkin edelleen 193:ksi. Uusi 
järjestelmä vaikutti mahdollisesti, että enemmistön mieli- 
piteen selville saamiseksi oli otettava huomioon myös toisen 
luokan äänet. Mutta kaikesta huolimatta rikkaat jatkuvasti 
olivat etuoikeutetussa asemassa. 

Kokouksilla oli kolme tärkeätä tehtävää: ne julkaisivat 
lakeja, mutta tavallisesti vasta sen jälkeen kun senaatti oli 
ne hyväksynyt (auctoritas); ne toimivat tuomioistuimina 
ja ne valitsivat virkamiehet. Mutta kun kokouksiin osallis- 
tuivat enimmäkseen vain Rooman asukkaat, niitä ei voitu 
pitää koko kansan mielipiteen ilmauksina sen jälkeen kun 
Roomasta oli tullut maailmanvallan keskus ja Rooman 
kansalaisoikeudet oli myönnetty ensiksi italialaisille ja myö- 
hemmin myös merentakaisille kansoille. Ainoatakaan vaka- 
vasti otettavaa ehdotusta ei tehty tämän suuren puutteen 
korjaamiseksi ja keisarikunnan perustamisen jälkeen näyt- 
tävätkin comitiat menettäneen merkityksensä. 

Tiberiuksen aikana (14—37 jKr.) virkamiesten valitse- 


misoikeus siirtyi senaatille ja viimeinen laki, joka varmasti 
tiedetään comitiumin julkaisemaksi, on peräisin vuodelta 
98 jKr. Kokouksilla ei myöskään enää ollut oikeudellisia 
tehtäviä, vaan ne annettiin suurimmaksi osaksi erityisille 
tuomioistuimille, guaestiones, ja myöhemmin myös senaa- 
tille sekä keisarille, joka itse oli korkein tuomari. Näin ollen 
comitioiden vaiheet osaltaan ovat todistuksena vähittäin 
tapahtuvasta vallan keskityksestä keisarin ja hänen läheis- 
ten neuvonantajiensa käsiin sekä myös poliittisten laitosten 
yksinkertaistumisesta. 


CURSUS HONORUM 


Tasavallan aikana virkamiehet olivat yhdistävänä si- 
teenä kansankokousten ja senaatin välillä. He johtivat pu- 
hetta molemmissa laitoksissa ja kun senaatista ajan oloon 
tuli entisten virkamiesten kokous, saivat nämä asemastaan 
senaatissa kiittää viime kädessä kansaa, joka oli valinnut 
heidät comitioissaan virkamiehiksi. Virkamiehillä oli val- 
tiossa toimeenpanovalta. Heidän valtansa (potestas) oli 
virka-aikaa koskevan määräyksen mukaisesti ajallisesti ra- 
joitettu. Sitä rajoitti myös, että käytännöllisesti katsoen 
kaikki virat oli jaettu kahden tai useamman kollegan kes- 
ken tai, että virkaveljien täytyi vaihdella virantoimituk- 
sessa. Eri virkojen täyttäminen tapahtui säädösten mukai- 
sessa järjestyksessä; niissä määrättiin kahden viranhoidon 


Augustus ( Rooma, Museo delle Terme) 





Capitolium, historiallisen tarkka maalaus viime 
puhujalava. 


aikaväli ja ehdokkaiden alin ikäraja eri viroissa. Tämä vir- 
kaura ”cursus honorum? oli eräänlainen poliittisen menestyk- 
sen koetinkivi: jokainen roomalainen senaattori uneksi 
konsulin paikasta ?suo anno”, ts. heti kun hän oli saavuttanut 
lain määräämän ikärajan. 

Jos nuorella miehellä ei ollut aatelisia esi-isiä eikä poliit- 
tista kunnianhimoa, hänen ensimmäinen askeleensa me- 
nestyksen tiellä oli tulla valituksi kvestoriksi kolmenkym- 
menen vuoden ikäisenä. Joka vuosi tribus-kokoukset valit- 
sivat kvestorit, joiden lukumäärä tasavallan ajan lopulla 
vaihteli neljästä kahteenkymmeneen (Sullan säätämän lain 
mukaan vuodelta 81 eKr.) lukuunottamatta lyhyttä ajan- 
jaksoa Caesarin ollessa vallassa, jolloin kvestoreita valittiin 
jopa neljäkymmentä. 

Kvestorin tehtävät koskivat etupäässä rahataloutta. 
Usein hän oli työssään läheisesti sidottu johonkin korkeaan 

vuosisadalta. Keskellä millianium aureumin edessä rostra, 


virkamieheen, kuten konsuliin tai provinssissa maaherraan, 
joka kohteli häntä kuin isä ja opetti hänelle henkilökohtai- 
sesti valtiotaitoa. Satunnaisesti kvestorille voitiin antaa jopa 
provinssin hallinto hoidettavaksi (guaestor pro praetore). Sel- 
laisissa tapauksissa hänellä oli tuomiovalta ja joukkojen yli- 
päällikkyys; molemmat merkitsivät hänelle erinomaista 
koulutusta tuleviin tehtäviin. Kaksi kvestoria ”guaestores 
urban? vastasi valtion kassasta, ?aerariumista?, jossa säilytet- 
tiin valtion varoja ja asiakirjoja. Ensimmäiseltä vuosisa- 
dalta eKr. lähtien kvestuuri oli senaattiin pääsyn edellytys. 

Kun oli oltu kvestorina vuosi tai enemmän — virka-ai- 
kaa voitiin pidentää — päästiin kuruliseksi ediiliksi. Al- 
kuaan valittiin consilium plebiksessä joka vuosi kaksi ediiliä, 
mutta vuodesta 367 eKr. lähtien he yhdessä plebeijisten kol- 
legojensa kanssa muodostivat kollegiumin. Tämän kolle- 
gion jäsenet, ns. kuruliset ediilit valitsi comitia tributa vuo- 


sittain vuorotellen patriiseista ja plebeijeistä. Vaikkakaan 
ediilin virkaa ei ollut laissa märätty cursus honorumiin kuulu- 
vaksi, pitivät kunnianhimoiset poliitikot tätä virkaa arvossa, 
koska se antoi mahdollisuuden harjoittaa anteliaisuutta ja 
mainostusta, josta myöhemmin vaalitaistelussa oli hyötyä. 
Tähän virkaan liittyi nimittäin julkisten huvien, sirkuksen, 
teatterin yms. valvonta. Ediilien tehtävänä oli lisäksi Roo- 
man kaupungin hallinnon valvonta, mm. katujen kunnossa- 
pito, liikenteen järjestely, vesihuolto, mittojen ja painojen 





MERKKI 
| äi n 


NL 


(U MONT) nt VND 
HIN SI Yk Mt N 
onn EN NN D R 


N N a n J 
RHORIOMYSI J OSS 
NNETYILKOKCETEXHOOMNIBMENSIB TEI ENON TII 
N NSIVERETNSER N 
CN VN DINANDIDyMIATCAVS (01 CONV 
IN U TVO VSO 


MO Sv 
L n K | 





2 NT 00 


Senaatin päätökset (senatus consulta) eivät olleet varsi- 
naisia lakeja, mutta ne olivat lainsäädännön perustana 
(Wien, Nationalmuseum) 


- nana 





201 


tarkkailu, torien katsastaminen ja heillä oli myös oikeus 
toimia tuomareina sakkorangaistuksiin johtavissa rikko- 
muksissa. 

Ediiliksi valittavan piti olla vähintään 36-vuotias. Kves- 
tuurin ja ediilin viran välillä saattoi kunnianhimoinen 
plebeiji kuitenkin olla kansantribuunina, sillä tähän vir- 
kaan ei ilmeisesti ollut säädetty alaikärajaa. Kymmenen 
kansantribuunia edustivat plebeijejä heidän kamppailles- 
saan tasa-arvosta patriisien kanssa. Mutta kun tämä tais- 
telu oli päättynyt, heidät tunnustettiin virkamiehiksi ja he 
saivat oikeuden päästä senaattiin ja kutsua sen kokoon. 
Heidän veto-oikeudestaan (intercessio) olemme jo mainin- 
neet. He olivat myös henkilökohtaisesti loukkaamattomia 
(sacrosanctitas) ja heillä oli oikeus toteuttaa kansan päätök- 
set sekä omat ratkaisunsa tarpeen tullen vaikkapa väkival- 
lalla, jota joissakin tapauksissa voitiin käyttää konsuliakin 
vastaan. Toisella vuosisadalla eKr. senaatti käytti usein 
kansantribuuneja hyväkseen lannistaakseen liian omaval- 
taisia virkamiehiä. Mutta Tiberius Gracchuksen tribunaa- 
tin jälkeen vuodesta 133 eKr. tribuunit alkoivat jälleen 
harrastaa plebeijejä hyödyttävää lainsäädäntöä. Seuraa- 
valla vuosisadalla heidät nähtiin tukemassa Pompeijuksen 
ja Caesarin tapaisten miesten vallankumouspuuhia aate- 
liston vallan murtamiseksi. 

Täytettyään 39 vuotta poliitikko voi jatkaa kipuamis- 
taan virkauran seuraaville portaille, jos comitia centuriata 
valitsi hänet preettoriksi. Tätä nimitystä käytettiin oikeas- 
taan kahdesta eri virkamiehestä: praetor urbanuksen tehtä- 
viin kuului ennen kaikkea oikeuslaitoksen johto; praetor 
peregrinuksen tehtävänä oli Rooman kansalaisten ja ulko- 
maalaisten välisten oikeuskysymysten hoitaminen. Toi- 
selle vuosisadalle eKr. mentäessä preettorien lukumäärä oli 
lisääntynyt kuudeksi ja näistä neljä toimi tavallisesti me- 
rentakaisten maakuntien hallinnollisina johtajina. Vuonna 
81 eKr. Sulla nosti preettorien lukumäärän kahdeksaan ja 
teki heistä pysyväisten tuomioistuimien (guaestiones; ks. 
tuonnempaa) puheenjohtajia. Tällä tavalla uudistettiin 
preettorien ja tuomioistuimien aikaisempi yhteenkuulu- 
vuus ja preettorien virkavuotensa alussa antamista edik- 
teistä tuli julkisen oikeuden tärkeä lähdekirja. 

Konsulaattiin vaadittava alin ikäraja oli 42 vuotta ja 
vain suotuisimmissa tapauksissa aatelismies voi toivoa pää- 
sevänsä konsuliksi tässä iässä (= suo anno). Koska konsulin 
virkoja oli vain kaksi ja preettoreita kahdeksan, kilpailu 
konsulinpaikoista oli kova ja säälimätön. Konsuleille kuu- 
lui korkein toimeenpanovalta ja heidän nimeään käytettiin 
virallisesti myös heidän hallintovuotensa nimenä. He toi- 
mivat tavallisesti senaatin tai comitioiden puheenjohtajina. 
Ajan kuluessa heidän valtansa kuitenkin väheni. Asetettiin 

ylimääräisiä virkamiehiä, joille annettiin osa preettorien 
tehtävistä ja senaatin kasvava arvovalta supisti heidän 
merkitystään myös senaatin piirissä. Niinpä provinssien 
jako oli tullut senaatin etuoikeudeksi jo Hannibalia vastaan 
käydyn toisen puunilaissodan aikana (218—202 eKr.). 
Konsulien tavallisia rikosasioita koskeva tuomiovalta jou- 
tui hyvin varhain preettoreille ja heidän rikosasioita koske- 
va tuomiovaltansa siirrettiin erityisille tuomioistuimille. 
Lopuksi Sulla määräsi konsulien hallinnolliset oikeudet 
rajoitettaviksi Roomaan ja Italiaan, kun sensijaan meren- 
takaisten provinssien korkeimmat hallinnolliset virat oli 
annettava entisille konsuleille ja entisille preettoreille 
(= proconsul, pro-praetor), jotka tosin voitiin nimittää vir- 
kaansa heti virkavuotensa päätyttyä. Ensimmäisellä vuosi- 
sadalla eKr. prokonsuleiden asema vahvistui siinä määrin, 
että konsulit joutuivat heidän varjoonsa, saattoivatpa he 
koko hallitusjärjestelmänkin vaaraan. Tästä huolimatta 
konsulia edelleenkin pidettiin valtion hyvänä isänä ja tur- 
vallisena kaitsijana? (Cicero). Kun konsulin virkavuosi päät- 
tyi hänestä tuli consularis ja senaatin arvossapidetyimpiä 
jäseniä. Consularisten joukosta comitia centuriata valitsi joka 
viides vuosi kaksi censoria; heille annettiin sellaisia erikois- 
tehtäviä, joiden hoitamiseen laskettiin kuluvaksi n. 18 
kuukautta. Censorit laativat kansalaisluettelot, valvoivat 
arkistoja, täydensivät ritareiden (eguites) luettelon ja tar- 
kistivat samalla tavalla myös senaattoreiden luettelot, teh- 
tävä, joka aikaisemmin oli kuulunut konsuleille. Jos ritarit 
tai senaattorit olivat syyllistyneet johonkin rikkomukseen, 
heidän nimensä voitiin pyyhkiä pois ritareiden tai senaat- 
toreiden luettelosta. Menettely edellytti kuitenkin, että 
censorit olivat yksimielisiä; muussa tapauksessa toinen 
heistä saattoi käyttää veto-oikeuttaan. 

Kun censorit olivat suorittaneet tehtävänsä loppuun 
heidän toimintansa päättyi heidän johdollaan toimeen- 
pantuihin kansan puhdistusseremonioihin (lustrum). Cen- 
soreilla ei ollut imperiumia, mutta heidän virkansa oli hyvin 
arvostettu ja siitä syystä kaikki consularikset tavoittelivat sitä. 
Konsulin virkaan voitiin valita kymmenen vuoden kulut- 
tua uudelleen, mutta censorin virkaan vain kerran. Cen- 
soreita ei voitu vetää edesvastuuseen päätöksistään, vaikka 
heidän seuraavaksi viisivuotiskaudeksi valitut seuraajansa 
saattoivatkin ne peruuttaa. Sullan jälkeen, tasavallan ajan 
lopussa censorienkin valta vähentyi ja usein kului pitkiäkin 
aikoja, jolloin ei edes nimitetty censoria. Tällaisissa tapauk- 
sissa julkisten töiden huutokauppaaminen ja muut talou- 
delliset tehtävät, jotka tavallisesti kuuluivat censoreille, 
annettiin konsuleille. 

Vaikeina aikoina roomalaiset turvautuivat ankaran val- 
vonnan alaiseen itsevaltaiseen hallintoon. Senaatin keho- 





Pompejista löydettyjä vaalijulisteita. Ehdokkaan nimen 
jäljessä oli usein kirjaimet O F oro faciatis, so. pyydän 
sinua valitsemaan...» (Rooma, Museo della Civiltä 
Romana) 


tuksesta konsuli silloin ehdotti, että valittaisiin diktaattori. 
Tavallisesti diktaattoriksi valittava oli joku consularis, jonka 
rehellisyys ja kelvollisuus oli yleisesti tunnustettu. Heti valit- 
semisensa jälkeen diktaattori nimitti lähimmäksi apulai- 
sekseen magistratus eguitumin. Diktatuuri oli rajoitettu kuu- 
teen kuukauteen tai epämääräisesti siksi kunnes vaara oli 
sivuutettu. Tänä aikana kaikki virkamiehet oli alistettu 
diktaattorin valtaan. Hannibalia vastaan käytyjen sotien 
jälkeen kului pitkiä aikoja ilman diktaattoria, mutta Sullan 
ja Caesarin mukana diktatuuri palasi ja tällä kertaa ajal- 
taan rajoittamattomana. 

Edellä on esitetty tasavallan ajan tärkeimmät valtion- 
virat. Niiden lisäksi oli hengellisiä virkoja (pontifices, au- 
gures ja erilaiset vähemmän merkitykselliset uskonnolliset 
kollegiot), jotka niin ikään olivat poliitikkojen hallussa ja 
vahvistivat heidän asemaansa. Kuten olemme nähneet, 
senaatin asema muuttui keisarikunnan syntyessä. Sitä mu- 
kaa kuin siitä tuli keisarin hallinnollisten virkamiesten ko- 
kous ja senaatin jäsenyys tuli perinnölliseksi, muuttui myös 
cursus honorum uusien olosuhteitten mukaiseksi. Eri virkoja 
varten asetettua alaikärajaa muutettiin ja senaattorista voi 
nyt tulla kvestori jo 25 vuoden iässä, ediili tai tribuuni 
(nämä virat tehtiin samanarvoisiksi) 27 vuotiaana, preet- 
tori tai konsuli 30—33 vuoden iässä. Ennen kvestoriksi 
nimittämistä asianomainen oli kaksi tai useampia vuosia 
vigintiviratuksen jäsen. Se oli kahdenkymmenen miehen va- 
liokunta. Näistä kymmenellä oli vähemmän tärkeitä teh- 
täviä oikeuslaitoksen palveluksessa, neljä huolehti kaupun- 
gin katujen puhtaanapidosta (aikaisemmin se oli ollut edii- 
lien tehtävä), kolme valvoi vankiloita ja rikollisten teloi- 
tuksia ja loput kolme kuparirahanlyöntiä. 

Senaattoriksi aikovan oli ensin palveltava armeijassa so- 
tilastribuunina. Ennen sitä hän tavallisesti oli ollut viginti- 
viratuksen jäsen ja sen jälkeen hänestä tuli kvestori. Tasa- 
vallan ajalta periytyviin virkoihin kuuluvat tehtävät säi- 
lyivät pääpiirteissään entisellään, vaikka esim. ediilien ja 
tribuunien virkatoimia tuntuvasti supistettiinkin. Mutta 
hallinto joutui yhä suuremmassa määrässä niiden erikois- 
valiokuntien esimiesten käsiin, jotka keisari asetti. Tästä 
lähin cursus honorumilla oli merkitystä pääasiassa eräänlaise- 
na ansioluettelona, jollaista tarvittiin valiokuntien puheen- 
johtajan ja eräiden muidenkin virkamiesten virkaan ni- 
mittämistä varten. Näitä virkoja olivat mm. curator viaru- 
min (koko Italian tielaitoksen ylitarkastajan) tai praefectus 
Jrumenti dandin (köyhille tarkoitetun viljan jakelun ylitar- 
kastajan) virat. 

Em. virkamiehet kuuluivat tavallisesti preettorien arvo- 
luokkaan. Sen sijaan consulariksilla — jotka nyttemmin 
usein olivat iältään nuoria — oli edessään vielä pitkä virka- 

ura. Heidän oli toimittava provinssien käskynhaltijoina ja 
erilaisten valiokuntien puheenjohtajina, jotka vastasivat 
temppelien kunnossapidosta, Tiberin valvonnasta sekä 
Rooman viemäri- ja vesijohtoverkostosta. 

Tällä tavalla cursus honorum oli siis perustana monipuoli- 
selle karrieerille valtion palveluksessa ja sen puitteissa nuo- 
rilla miehillä oli tilaisuus kokeilla kykyjään ja toteuttaa 
taipumuksiaan. 


TUOMIOVALTA 


Oikeushallinto kuului Rooman poliittisen elämän tär- 
keimpiin tehtäviin. Siinäkään ei noudatettu ennalta tehtyä 
suunnitelmaa, vaan ongelmat ratkaistiin sitä mukaa kuin 
niitä ilmaantui aikaisemmin saatujen kokemusten perus- 
teella. Kuten aikaisemmin on kerrottu, preettorilla oli 
kauan aikaa huomattava merkitys tuomioistuimissa, sillä 
hän johti oikeusjuttujen alkututkimuksia, joiden tarkoituk- 
sena oli antaa niille oikea juridinen muoto. Myös tribuu- 
neilla oli oikeuslaitoksessa tärkeä asema, sillä heidän tehtä- 
vänään oli nostaa kansankokouksissa syytteet virkamiehiä 
vastaan virkavirheestä. 

Määrätyissä asioissa oli myös muilla virkamiehillä tuo- 
mio-oikeus. Mutta rikoksissa, joista seurauksena saattoi 
olla kuolemanrangaistus, kuulustelut alkuaan pidettiin 
comitia centuriatassa, sillä jokaisella Rooman kansalaisella oli 
oikeus vedota kansaan. Mutta toiselta vuosisadalta eKr. 
lähtien nämä vetoomukset olivat tarpeettomia ja sen jäl- 
keen kun perustettiin erityisiä valitusoikeuksia, guaestiones, 
joissa osittain otettiin käyttöön siviilioikeuden menettely- 
tavat. Nämä tuomioistuimet antoivat tuomionsa kansan 
nimissä ja siksi niiden tuomioista ei voitu valittaa. Ensim- 
mäinen tämäntapainen tuomioistuin (guaestio) käsitteli 
provinssien käskynhaltijoita vastaan nostettuja syytteitä 
kiskonnasta ja perimätiedon mukaan tuomarit olivat se- 
naattoreita. Mutta kun Gaius Gracchus oli tribuunina 
(123—122 eKr.), hän saadakseen liittolaisia senaattia vas- 
taan antoi kiskontaa tutkivien tuomioistuimien valvonnan 
uuden luokan käsiin, joka silloin oli saavuttamassa johto- 
aseman ulkomaankaupassa. Uusi luokka otti itselleen ni- 
men tasavallan ajan ratsujoukkojen mukaan nimittäen 
itseään ritareiksi (eguites). Diktatuurinsa aikana Sulla (82 
—79 eKr.) perusti lisää pysyviä rikostuomioistuimia, joi- 
den tehtäväksi tuli tuomita yksityisiä kansalaisia vastaan 
tehdyistä rikoksista, kuten esim. myrkyttämisestä, väkival- 
lanteosta ja petoksesta. Tuomioistuimien valvonta palau- 
tettiin senaatille. Kysymys rikostuomioistuinten virkojen 


täyttämisestä tuli nyt katkeraksi riidan aiheeksi senaattorien 
ja ritarien välillä ja riidalla oli myös poliittisia seurauksia. 
Vuonna 70 päästiin kuitenkin sopimukseen ja siitä lähtien 
tuomarit valittiin sekä senaattoreiden että ritarien keskuu- 
desta tosin niin, että ritareita oli enemmistö. 

Keisariajalla oikeusjärjestelmä muuttui. Yhdeksän eri- 
koistuomioistuinta säilytettiin, mutta niiden jäsenet valit- 
tiin tästedes yksinomaan ritariluokan keskuudesta. Vasta- 
painoksi senaatti toimi ylioikeutena niissä tapauksissa, 
joissa syytettynä oli senaattori sekä valtionpetosjutuissa 
(tätä sanaa sovellettiin varsin joustavasti). Keisarilla oli 
oma tuomioistuin, jossa hän oli ylin tuomari. Se oli korkein 
valitustuomioistuin, johon mm. sellaiset maailmanvaltion 
kansalaiset voivat vedota, joita syytettiin kuolemantuo- 
mioon johtavista rikoksista. Vetoomus keisariin oli nyt tul- 
lut kansalle osoitetun vetoomuksen tilalle. Kaikille tun- 
nettu esimerkki tällaisesta vetoomuksesta on apostoli Paa- 
valin tapaus. Senaatin ja keisarin tuomiot olivat lopullisia 


eikä niistä voinut valittaa. 


PROVINSSIT, MUNICIPIAT JA KOLONIAT 


Koska Rooman hallitusjärjestelmä oli syntynyt pikku- 
kaupungissa, se vain vaivoin mukautui maailmanvaltion 
tarpeisiin. Ekspansion aikana Rooman hallintolaitokset oli- 
vat suurissa vaikeuksissa ja roomalaisille ominainen taito 
oppia muilta kansoilta ja sulattaa oppimansa omiin tarkoi- 
tuksiinsa sopivaksi joutui kovalle koetukselle. Vaikeuksien 
suuruutta osoittavat selvästi tasavallan viimeisen vuosisa- 
dan poliittiset kriisit ja oikeastaan niiden nostattamat on- 
gelmat saatiin ratkaistuiksi vasta sitten, kun valta oli jou- 
tunut yhden miehen käsiin ja hallintoa oli yksinkertais- 
tettu. Mutta ennen kuin näin pitkälle päästiin, jokainen 
Rooman laajentumisen vaihe oli ainakin jossain määrin 
muuttanut sen hallitusjärjestelmää ja aiheuttanut muu- 
toksia myös Italian sisäisessä järjestyksessä. 

Vuosina 509—270 eKr. Roomasta tuli koko Italian val- 
tias. Sen kansojen sivistystaso oli mitä vaihtelevin: etelän 
kreikkalaisten kaupunkien ja Tiberin ja Arnon välisen Et- 
rurian korkeakulttuurin rinnalla viihtyivät Apenniinien ja 
Abruzzien vuoristoseutujen primitiiviset paelignilais- ja 
samnilaiskulttuurit. Tunkeutuessaan muiden italialaiskan- 
sojen alueelle roomalaiset perustivat siirtokuntia (colonia) 
strategisesti tärkeihin paikkoihin voidakseen pitää hallus- 
saan uhatut rannikkoalueet, vuoristosolat ja jokien ylime- 
nopaikat. Alun perin oli olemassa kahdenlaisia kolonioita: 
Rooman haltuunsa ottamille alueille perustetut — n. 300 


sotilaan — sotilassiirtokunnat, joiden asukkaat säilyttivät 
Rooman täydet kansalaisoikeudet (= roomalaiset kolo- 
niat), ja ne koloniat, joihin lähetettiin huomattavasti enem- 
män miehiä perustamaan itsenäisiä valtioita. Jälkimmäiset 
nauttivat ns. latinalaisia oikeuksia (us latinum) ja ne oli lä- 
heisesti sidottu Roomaan, mutta niiden asukkailla ei ollut 
Rooman kansalaisoikeuksia (= latinalaiset koloniat). Toi- 


Pataviumin (Padova) ja Atesten ( Este) välinen raja- 
paalu, jonka senaatin päätöksen mukaan pystytti prokon- 
suli Lucius Caelius ( Este, Museo Nazionale Atestino) 

Atesten (Este) ja Vicetian (Vicenza) välinen raja- 
kivi, jonka senaatin päätöksen mukaan asetti paikalleen 
prokonsuli Soranus (Verona, Museo Maffeiano) 


selta vuosisadalta eKr. saakka perustettiin kuitenkin ai- 
noastaan — tosin entisiä huomattavasti suurempia — roo- 
malaisia kolonioita, joita hallittiin aikaisempien latinalais- 
ten kolonioiden esikuvan mukaan. Myöhemmin osa kolo- 
nioista liittoutui Roomaa vastaan ja taistelun jälkeen Roo- 
man kansalaisoikeudet laajennettiin koskemaan koko Ita- 
liaa v. 89 eKr. Italialaisilla kaupungeilla, ns. municipioilla 
oli siihen asti ollut vain rajoitetut Rooman kansalaisoikeu- 
den (civitas sine suffragio), mutta nyt ne yhdessä kolonioiden 
kanssa muodostivat yhdistetyn roomalaisen Italian hallin- 
nolliset alueet, provinssit. Jokaisesta provinssien kaupun- 
gista tuli Rooman kopio; kuten sielläkin virkamiesten vir- 
ka-aika niissä oli yksi vuosi kerrallaan (duoviri tai praetores) 
ja kaupungeilla oli omat neuvostonsa (consilium) sekä omat 
pappiskollegionsa. 

Tasavallan ajan lopussa ja vielä sitäkin enemmän keisari- 
ajan alussa perustettiin kolonioita merentakaisiin maihin. 
Ensimmäinen tämänsuuntainen menestyksellinen yritys 
Italian ulkopuolella oli Narbon (Narbonne) siirtokunnan 
perustaminen Galliaan v. 118 eKr. Sen asuttivat legioonien 
veteraanit ja tämä menettely otettiin myöhemmin tavaksi. 
Augustuksen toimesta perustettiin lukuisia kolonioita Es- 
panjaan, Etelä-Ranskaan, Afrikkaan ja itäisiin provinssei- 
hin. Hänen seuraajansa aina Hardianukseen saakka (117— 

138) perustivat niitä lisää. Koloniat olivat Rooman esiva- 
rustuksia merentakaisissa maissa ja roomalaisen kulttuurin 
levittämisen keskuksia ja ne valmistelivat maaperää uudis- 
tukselle, joka toi tullessaan Rooman kansalaisoikeudet 
kaikille imperiumin asukkaille. 

Myös maakunnissa (provinsseissa) Rooman oli pakko 
muuttaa hallitusjärjestelmää. Alkuaan provincia merkitsi 
vain roomalaisen virkamiehen toimialuetta, mutta sen 
ohessa sitä alettiin käyttää myös merentakaisista alueista, 
joissa oli käskynhaltija. Rooman ensimmäinen provinssi 
oli Sisilia, jonka se otti haltuunsa ensimmäisessä puunilais- 
sodassa Karthagosta saamansa voiton jälkeen v. 241 eKr. 
Pian sen jälkeen olivat vuorossa Korsika ja Sardinia ja toi- 
sen puunilaissodan jälkeen Espanja v. 197 eKr. Espanja 
jaettiin provinsseihin. V. 146 tehtiin provinsseiksi Makedo- 
nia ja Afrikka (Karthagon ympärillä olevat alueet) ja v. 
133 eKr. Aasia (ts. suurin osa Vähästä-Aasiasta), jonka 
Pergamonin viimeinen kuningas testamenttasi Roomalle. 
Ensimmäisellä Kristuksen jälkeisellä vuosisadalla provins- 
sien lukumäärä lisääntyi nopeasti ja Augustuksen kuollessa 
Rooman imperiumi ulottui Portugalista ja Englannin ka- 
naalista Syyrian erämaihin sekä Reiniltä ja Tonavalta At- 
las-vuoriin ja Etiopian rajoille etelässä. 

Tasavallan aikana provinsseja hallitsivat magistratukset 
tai ne, jotka aikaisemmin olivat olleet virkamiehiä. Heidän 
virka-aikansa oli tavallisesti yksi vuosi, mutta Espanjan 
kaukaisimmassa provinssissa kaksi vuotta. Ensimmäisellä 
vuosisadalla eKr. käskynhaltija tuli provinssiin preettori- 
tai konsulikauttaan seuraavana vuotena ja sai arvonimen 
prokonsul. Vuonna 52 eKr. säädettiin kuitenkin, että käs- 
kynhaltijan virkaan voi päästä vasta kun edellisestä virka- 
ajasta kotona Roomassa oli kulunut viisi vuotta. Tällä ta- 
valla yritettiin estää prokonsulin vaalien yhteydessä tavaksi 
tullut lahjominen. Ehdokas käytti valtavia summia ään- 
ten ostamiseen luottaen siihen, että hän saisi näin syntyneet 
velkansa maksetuiksi provinsseista kiskomillaan varoilla. 
Tasavallan aikana käskynhaltijan virka oli palkaton ja re- 
hellisinkin viranhoitaja joutui miltei ylivoimaiseen kiu- 
saukseen rikastua maakunnan kustannuksella. Verreksen 
tapainen lurjus, joka Ciceron onnistui saada tuomituksi 
kiskomisesta v. 70 eKr., voi kenenkään estämättä riistää 
alamaisiltaan viimeisenkin pennin. Jos Ciceroon on luot- 
tamista, Verres kuuluu sanoneen, että käskynhaltijan on 
hankittava provinsissa kolme pääomaa: yhden maksaak- 
seen puolustajilleen kiskomista koskevassa prosessissa, toi- 
sen lahjoakseen tuomarit ja kolmannen itselleen. 

Kun provinssi perustettiin, sen ensimmä nen käskynhal- 
tija oli melkein aina sotapäällikkö. Hänen ensimmäinen 
tehtävänsä oli Zex provinciaen laatiminen ja tässä työssä hän 


sai apua joltain senaatin valiokunnalta. Lex provinciae 
määräsi seuraavien käskynhaltijoiden toiminnan suunta- 
viivat. He saattoivat kuitenkin toimiaikanaan antamallaan 
ediktillä muuttaa sen yksityiskohtia, täydentää sitä ja si- 
sällyttää siihen uudistuksia. Tasavallan aikana käskynhalti- 
jalla ei ollut vakinaisesti palkattuja avustajia. Hänen lähin 
apulaisensa oli kvestori, joka hoiti provinssin raha-asioita 
ja joka käskynhaltijan poissaollessa toimi sotaväenpäällik- 
könä. Käskynhaltijan ?esikuntaan? kuului myös muutamia 
vanhempia avustajia, legati, sekä käskynhaltijan ystävistä 
muodostettu puolivirallinen seurue, comites, jonka tehtä- 
vänä oli toimia hänen neuvonantajanaan. Koska sen jäse- 
nillä ei ollut vakinaista palkkaa, he saivat muulla tavoin 
huomattavan korvauksen kustannuksistaan. 

Keisarikunnan aikana provinssien hallintoa parannettiin 
monin tavoin. Augustus jakoi provinssit kahteen ryhmään. 
Rauhallisimpiin ja parhaiten järjestettyihin provinsseihin, 
kuten Sisiliaan ja Gallia Cisalpinaan asetettiin käskynhal- 
tijoiksi entisiä preettoreita ja entisiä konsuleita, jotka saivat 
arvonimen prokonsul. Rajoilla olevia provinsseja, joihin 
olosuhteitten pakosta oli sijoitettava legioonia, johtamaan 
asetettiin Augustuksen henkilökohtaisen valvonnan alaisia 
senaattoreita arvonimeltään legatus Augusti pro praetore 
(Augustuksen edustaja, arvoltaan preettori). Vähäpätöi- 
sempiä keisarillisia provinsseja johtivat ritarit (egues). 

Keisarilliset käskynhaltijat pysyivät virassaan usein mon- 
takin vuotta yhteen menoon. Eräs Poppaeus Sabinus nimi- 
nen senaattori oli yhtäjaksoisesti käskynhaltijana monessa 
provinssissa ja tuli olleeksi tässä virassa yhteensä 24 vuotta. 

Egypti oli keisarin mielestä strategisesti hyvin tärkeä 
alue. Sitä ei annettukaan senaattorille, vaan sen hallinnon 
johtoon asetettiin ritariprefekti, joka samalla oli legioonan 
päällikkö. 

Keisarillisten provinssien rahalaitoksen päällikkönä toi- 
mi ritarisäätyyn kuuluva frocurator. Keisariajan käskyn- 
haltijalla oli yleensäkin suurempi avustajakunta kuin tasa- 
vallan aikaisella ja avustajilla oli myös vakinainen palkka, 
jonka suuruus riippui heidän virkansa tärkeydestä. Käs- 
kynhaltijan työtaakkaa helpotti hiukan pienessä mittakaa- 
vassa toteutettu desentralisaatio, joka antoi municipioille 
kautta valtakunnan oikeuden ratkaista itse paikalliset, vä- 
hemmän tärkeät kysymykset. 


VEROTUSJÄRJESTELMÄ 


Tasavallan aikana valtion menot olivat melko pienet. 
Valtion budjetista huolehtivat censorit, jotka joka viides 

vuosi laativat julkisten töiden yms. suunnitelman ja vara- 
sivat niiden toteuttamiseen tarvittavat varat. Verotus oli 
enimmäkseen välillinen, mutta toisen vuosisadan ensim- 
mäisiltä vuosilta eKr. lähtien kansalaisilta ajoittain perit- 
tiin välitön vero, tributum. Siihen suhtauduttiin kuitenkin 
melkein kuin pakkolainaan, joka myöhemmin maksetaan 
takaisin. Kun Aemilius Paulus v. 167 eKr. toi mukanaan 
valtavan saaliin kolmannesta makedonialaissodasta, kan- 
salaiset koko Italiassa vapautettiin tästä ja monesta muus- 
takin verosta, lukuunottamatta veroa, joka oli maksettava 
orjia vapautettaessa. 

Verovapaus ei koskenut merentakaisia provinsseja. 
Useissa niistä oli jo ennen roomalaisten tuloa käytössä vero- 
järjestelmä eikä roomalaisilla ollut syytä sitä lopettaa. Usein 
he ottivatkin käyttöön aikaisemman verotusjärjestelmän 
sellaisenaan tehden siihen vain joitakin muutoksia; tästä 
syystä Rooman valtakunnassa ei ollut yhtenäistä verotus- 
järjestelmää. Verotuksesta puhuessaan Cicero jakaa pro- 
vinssit kolmeen pääryhmään: ne, joissa oli vakinainen ve- 
rotus, kuten Espanjassa — siellä jokainen kaupunki maksoi 
oman osansa verotuksesta suoraan käskynhaltijalle; sel- 
laiset kuin Aasia, joiden verojen kerääminen huutokau- 
pattiin tästä oikeudesta kilpailevien seurojen kesken ja 
annettiin eniten tarjoavalle; ja lopuksi Sisilian tapaiset 


Viator ad aerariumin pyöreä rahapussi. Viator oli 
valtiokassan virkamies. Marmorireliefi ( Rooma, Museo 
Vaticani) 








Kultarahoja = keisariajan ensimmäisiltä vuosisadoilta 
(Rooma, Museo della Civiltä Romana) 


provinssit, joiden kymmenyksiin perustuvan verojärjestel- 
män roomalaiset ottivat käyttöön sellaisenaan. Jos verot 
Roomassa nousivat, censorit olivat siitä vastuussa. Mutta jo 
toisella vuosisadalla eKr. perustettiin ritarien keskuuteen 
verojenvuokraajien (publicani) seuroja (societas), jotka tar- 
joutuivat kokoamaan verot. Jos heitä onnesti, he saattoivat 
tässä työssä kerätä itselleen sievoisen omaisuuden. Joskus 
heidän toiminnallaan oli poliittisia seurauksia. Näin ta- 
pahtui v. 60 eKr. kun publikaanit yrittivät varmistaa erään 
sopimuksen tarkistuksen, koska he pitivät tarjoustaan liian 
suurena. Tämä välikohtaus oli eräs niistä, jotka johtivat 
Caesarin, Pompeijuksen ja Crassuksen liittoon ja täten se 
välillisesti osaltaan vaikutti tasavallan häviöön. 
Ritarisäädyn poliittinen mahti alkoi kasvaa huomioon 
otettavaksi poliittiseksi tekijäksi jo vuodesta 123 eKr. kun 
Gaius Gracchus otti käskynhaltijoiden kiskomisia tutkivan 
tuomioistuimen jäsenyyden pois senaattoreilta ja antoi sen 
ritareille. Tasavallan aikana ritarit eivät tosin olleet valtion 
palveluksessa kuin poikkeustapauksissa, mutta se ei estänyt 
heidän poliittisen merkityksensä lisääntymistä. Sen piiristä 
tulivat sellaiset ”uudet miehet? kuin Marius ja Cicero, joi- 

den onnistui murtaa aateliston yksinoikeudet ja kohota 
magistratuksiksi ja senaattoreiksi. 

Keisariajalla voidaan jo puhua verotusjärjestelmästä ja 
sen ansiosta provinssien asukkaiden asema parani. Augus- 
tus ja hänen seuraajansa käyttivät hyödykseen ritarien ve- 
roteknistä kokemusta ja kuten edellä on kerrottu, verojen 
kokoaminen annettiin ritarisäätyyn kuuluville prokuraat- 
toreille. Näin tapahtui myös niissä provinsseissa, joita joh- 
tivat senaatin lähettämät prokonsulit. Välitöntä verotusta 
laajennettiin ja parannettiin ja publikaaneja käytettiin ve- 
rojen perimisessä apuna aina toiselle vuosisadalle jKr. 
saakka. Mutta he eivät enää voineet harjoittaa samaa häi- 
käilemätöntä kiskontaa, joka oli tehnyt heidät vihatuiksi 
tasavallan aikana. Aikaa myöten publikaanien tehtävät 
joutuivat valtion virkamiehille. Useimmat provinssien 
asukkaat — myöskin Rooman kansalaiset — maksoivat 
veroa maasta (?ributum soli) ja muusta omaisuudesta (tri- 
butum capitis). Paikoin maksettiin rajatullia (portoria) ja li- 
säksi kannettiin perintöveroa 5 % ja 1 % veroa orjan va- 
pauttamisesta. Kaivokset ja kivilouhokset olivat suurim- 
maksi osaksi valtion hallussa ja niistä yhdessä verojen kans- 
sa saadut tulot olivat melko huomattavat. Siitä huolimatta 
ne tuskin koskaan olivat riittävän suuret peittääkseen jätti- 
läisvaltakunnan yhä paisuvia menoja. 


RAHA 


Latinan rahaa merkitsevä sana pecunia vie meidät aikaan, 
jolloin vallitsi vaihtokauppa ja arvonmittana käytettiin 
karjaa, pecus. Verrattuna Kreikan kaupunkeihin Rooman 
rahanlyönti on myöhäissyntyinen. Rahaa alettiin käyttää 
vasta kolmannella vuosisadalla eKr. ja tietomme Rooman 
varhaisimmasta rahajärjestelmästä ovat vähäiset. Tasaval- 
lan lopulla lyötiin hopea- ja kuparirahaa — joskus myös 
tasaisia rahoja — Juno Monetan temppelissä. Tärkein ho- 
pearaha oli denari (denarius), jossa usein oli Bellonan ja 
Dioskuurien kuva. Usein siinä myös oli kuvattu tresviri 
monetalesten sukuhistoriaan liittyviä aiheita tai siihen oli 
lyöty muiden sellaisten virkamiesten kuvia, jotka lyöttivät 
rahaa. Vuodesta 100 eKr. tasavallan loppuun roomalaisten 
sotapäälliköiden ulkomailla lyöttämällä rahalla oli suuri 
merkitys. Augustuksen aikana otettiin käyttöön uudet kul- 
ta-, hopea- ja kuparirahat. Yhden hopeadenariuksen arvo 
oli 1/25 osa kultaisesta aureuksesta ja yhtä paljon kuin 16 
kuparista asia. Muita kuparirahoja olivat: sestertius (neljä 
asia), tripondius (kolme asia), doupondius (kaksi asia), se- 
mis (puoli asia) sekä guadrans (neljännes asia). Sitä paitsi 





Veronkanto. Talonpojat, jotka tuntee heidän hupullisesta takistaan, maksavat veroa veronkantajille. Pöydällä raha- 
kasat kasvavat ( Trier, Landesmuseum ) 


Vekselien myyjän pankki, entistetty re- 
liefien mukaan (Rooma, Museo della 
Civiltä Romana) 

oli olemassa messinkirahaa. Kulta- ja hopearahaa pidettiin 
arvonmittana, mutta keisariajan lopulla niiden arvo laski: 
ne pienenivät ja metallin puhtaudesta tingittiin. Kulta- ja 
hopearahoja löivät keisarin orjat ja vapautetut, mutta ku- 
parirahoja löivät jatkuvasti tresviri monetales. Kupariraho- 
jen valmistaminen tapahtui senaatin ja keisarin yhteisestä 
toimeksiannosta. Lisäksi lyötiin provinsseissa monenlaista 
kuparirahaa (itäisissä provinsseissa pitkälle 3. vuosisadalle 
saakka), sekä muutakin rahaa, jopa hopearahaakin kau- 
pungeissa. Keisarikauden alussa Lugdunum (Lyon) oli kei- 
sarin valvonnan alainen tärkeä rahanlyöntipaikka. 

Kahden vuosisadan ajan tämä rahajärjestelmä oli koko 
keisarikunnan kaupan edellytyksenä. Se oli eräs osoitus 
siitä yhteisymmärryksestä, mikä hallinnollisella alalla val- 
litsi keisarin ja senaatin välillä ja se oli riittävän yhden- 
mukainen tyydyttäkseen mahtavan imperiumin tarpeita. 
Rahan myöhemmät vaiheet — joihin emme tässä puutu — 
heijastavat Rooman valtion kohtaloa. Jos nykyajan arkeo- 
logi ei löydä kaivauksista yhtään roomalaista rahaa, se on 
varma merkki siitä, että kaivauskohde on ajalta, jolloin 
Rooman imperiumi lähestyi perikatoaan. 


Kulta- ja pronssirahoja keisariajan ensimmäisiltä vuosi- 
sadoilta. Augustus oli ensimmäinen, joka perusti Rooman 
rahajärjestelmän kultakantaan (Rooma, Museo della 
Civiltä Romana) 

ROOMALAINEN KRONIKKA 


MARCUS TULLIUS CICERON VAALITAISTELU 


Marcus Tullius pyrki sinä vuonna kon- 
suliksi, Rooman valtion korkeimpaan vir- 
kaan. Politiikassa hän oli homo novus sikäli, 
että hän oli ensimmäinen suvustaan, joka 
tavoitteli näin huomattavaa asemaa. Kos- 
ka Marcus Tullius ei kuulunut aatelistoon 
hänen oli taisteltava sitä vastaan. Yritys 
näytti toivottomalta, sillä aatelisto seisoi 
aina yhtenä miehenä, kun joku tulokas 
yritti tunkeutua sen metsästysmaille. Aate- 
liston voima oli suuri: sillä oli vaikutusva]- 
taisia suhteita, rikkautta ja — häikäile- 
mättömyyttä. 

M. Tullius oli hyvällä mielellä, sillä hän 
oli jo aikaisemmin saavuttanut luotta- 
musta roomalaisten valitsijoiden keskuu- 
dessa. Hänet oli valittu kvestoriksi ja virka- 
vuotenaan hän oli joutunut johtamaan 
läntisen Sisilian hallintoa. Siellä hän oli 
paljastanut Verreksen virka-aseman vää- 
rinkäytökset ja huijaukset ja sittemmin 
syyttänyt häntä eräissä mestarillisissa pu- 
heissaan. Myöhemmin M. Tullius oli toi- 
minut kurulisena ediilinä sekä sen jälkeen 
preettorina. Nyt, kolmen vuoden kuluttua 
siitä, hän ilmoittautui ehdokkaaksi kor- 
keimpaan virkaan, hän, joka oikeastaan oli 
melko tavallinen ritari, vailla muita ansioi- 
ta kuin virkauralla saadut eikä niillä vastus- 
tajien silmissä ollut paljonkaan merkitystä. 

M. Tulliuksen ainoa tehokas ase oli hä- 
nen ammattinsa: hän oli asianajaja. Hä- 
nellä oli näin ollen mahdollisuus panna 
toimeen huomiota herättävä prosessi ja 
saada sillä tavalla huomiota osakseen jul- 
kisuudessa, jos hän vain saisi tietoonsa, 
että joku ehdokkaista oli käyttänyt hyväk- 
seen Roomassa lailla kiellettyä lahjomista. 

Vahvan vastustuksen murtamiseksi tar- 
vittiin paljon ääniä ja niiden hankkimi- 
seksi M. Tulliuksen oli aina käännyttävä 
henkilökohtaisesti valitsijoittensa puoleen, 
edettävä varovaisesti ja hitaasti. Koska 
Rooman kansalaisoikeudet ja niiden mu- 
kana myös äänioikeus oli laajennettu kos- 
kemaan koko Italian niemimaata, M. 
Tullius piti välttämättömänä solmia yh- 
teyksiä muihinkin valitsijoihin kuin Roo- 
man ja Latiumin: oli tärkeätä saada myös 
Apulian, Etrurian, Campanian ja muiden 


maakuntien johtavien henkilöiden kanna- 
tus. Noilla alueilla ei tosin tarvinnut pitää 
vaalipuheita, sillä vaikka niiden asukkailla 
oli äänioikeus, heidän oli sitä käyttääk- 
seen matkustettava Roomaan ja matka oli 
vaivalloinen ja kallis. Kukapa sellaisen 
matkan kustantaisi? 

M. Tullius aloitti vaalitaistelunsa otta- 
malla yhteyden todennäköisiin kannatta- 
jiinsa Roomassa. Hän ei unohtanut niitä 
kolmea asiaa, joista hänen veljensä Ouin- 
tus oli häntä muistuttanut eräässä kirjees- 
sä: että hän ei ollut aatelinen, että hän 
tahtoi päästä konsuliksi ja että vaalin oli 
tapahduttava Roomassa! M. Tullius oli 
tästä syystä joka hetki valmis taisteluun ja 
joka kerta kun hän esiintyi oikeudessa — 
vaikka kuinkakin pienessä jutussa — hän 
puhui kuin kansan mielipide hänestä olisi 
riippunut jokaisesta hänen pitämästään 
puheesta. Tällä tavalla hän yritti korjata 
aatelittoman syntyperänsä aiheuttaman 
puutteen. 

Samalla hän antoi ymmärtää, että hä- 
nen kannattajansa kuuluivat ylhäisem- 
piin piireihin kuin kenenkään aatelittoman 
ehdokkaan aikaisemmin: hänellä ei ollut 
takanaan vain suurfinanssin tukea vaan 
myös rikas porvaristo tuki häntä, niin- 
ikään monet municipiat ympäri maan, 
lukemattomat valitsijat, joita hän oli puo- 
lustanut oikeudessa, monet yhdistykset ja 
kaiken lisäksi vielä ne nuoret, jotka kiih- 
keän innokkaina seurasivat hänen esiinty- 
mistään oikeudessa toivoen, että itsekin 
oppisivat häneltä puhetaitoa. Puhuessaan 
ihmisille, jotka tavalla tai toisella olivat 
hänelle kiitollisuudenvelassa, hän ei mil- 
loinkaan unohtanut pyytää heidän ään- 
tään huomauttamalla, että se oli parastapa 
maksaa hänelle hänen vaivoistaan ja niin 
tekemällä he saisivat hänestä ystävän ja 
velallisen. 

Sen jälkeen hän kävi tapaamassa aate- 
lisia, valtiomiehiä, entisiä konsuleita ja 
magistratuksia selittääkseen heille poliit- 
tista ohjelmaansa ja vakuuttaakseen, että 
hän oli yhtä vanhoillinen kuin hekin eikä 
kuulunut kansanpuolueeseen. Voittaak- 
seen aatelittoman syntyperänsä aiheutta- 

man esteen hän lisäksi teki vertailuja it- 
sensä ja muutamien aatelisten ehdokkait- 
ten välillä: hän osoitti omat ansionsa ja 
moitti aatelisia ehdokkaita kyvyttömiksi, 
elleivät he olleet pahempaakin, ehkäpä 
kerrassaan lurjuksia. 

Nyt ei enää ollut aikaa voittaa lisää ys- 
täviä, mutta ehkä hän selviäisi niidenkin 
avulla, joita hänellä jo oli. Hän oli voit- 
tanut heidät puolelleen vähä vähältä sääs- 
tämättä koskaan itseään, jos saattoi auttaa 
heitä, luottamalla heihin ja olemalla aina 
ystävällinen. Ystäviinsä M. Tullius laski 
suuripiirteisesti kaikki, jotka tervehtivät 
häntä kadulla ja hymyilivät hänelle. Tie- 
tenkin hän piti ystävinään myös niitä, 
jotka kävivät hänen luonaan. Vaalitais- 
telun aikana M. Tulliuksesta tuli hyvin 
avomielinen ja sydämellinen myös niitä 
kohtaan, joista hän sisimmässään ei välit- 
tänyt vähääkään. 

Hän ei unohtanut osoittaa huomaavai- 
suutta sellaisillekaan sukulaisille, joita hän 
ei ollut nähnyt ammoisiin aikoihin ja sa- 
malla tavalla hän kohteli naapureitaan, 
klienttejään, vapautettujaan ja myöskin 
orjiaan, sillä hän muisti, että maine alkaa 
kotiovelta. 

Hän hankki myös pienen vapaaehtoisen 
ääntenkalastajien joukon, jonka tehtä- 
vänä oli hankkia hänelle äänestäjiä tri- 
buksissaan. Hän jakeli avokätisesti lu- 
pauksia kaikille, jotka pyysivät häneltä 
suosionosoituksia ja suorituksia. Luulta- 
vasti hän ei olisi kieltäytynyt noutamasta 
edes kuuta taivaalta, jos jonkun päähän 
olisi pälkähtänyt pyytää sitä häneltä. Hän 
herätti toivoa, missä suinkin voi ja osasi 
taitavasti valita ihmiset, joista hänelle oli 
todellista hyötyä. Muista hän ei välittä- 
nyt. Häikäilemättä hän antoi niiden ym- 
märtää, joita hän puolusti oikeudessa, 
että koska hän ei vielä koskaan ollut tuot- 
tanut heille pettymystä niin oli heidänkin 
nyt aika osoittaa kiitollisuutta. 

Marcus Tullius Cicero voitti ja hänet 
valittiin konsuliksi. 


(Lähteitä: mm. Ouintus Tullius Ciceron kirje 
veljelleen Marcukselle) 


ARMEIJA, JOKA VALLOITTI MAAILMAN 





Mielikuvamme roomalaisesta sotilaasta on yleensä saatu riemukaarien ja pylväiden 
reliefien sotaisista preettoreista, kenturioista ja tribuuneista, mutta todellinen rooma- 
lainen sotilas oli jotain vallan muuta: hän oli Latiumin, Samniumin tai Marsican 
paimen ja talonpoika, joka vuosia ja vuosikymmeniä pakotettiin jatkamaan loputonta 
marssiaan maasta toiseen ja osallistumaan verisiin taisteluihin vieraitten tähtien 
alla. Hän oli tumma ja tanakka ja hänellä oli leveät hartiat ja voimakkaat lihakset 
kuin maatyöläisellä; hän oli ?brevitas?, kuten Caesar sanoi, ts. hänen vartalonsa oli 
etelämaalaisen lyhyt. 

Hän oli kärsivällinen ja kestävä; se auttoi häntä voittamaan koti-ikävän, kau- 
kaisten peltojensa kaipauksen, keskittymään jatkuvaan päivittäiseen raadantaan ja 
velvollisuutensa täyttämiseen, olipa sitten kysymyksessä leirin pystyttäminen, linnoituk- 
sen tai sillan rakentaminen, teitten parantaminen tai pellon raivaaminen, johon hän 
kylvi kotoa mukanaan tuomansa siemenet. 

Hän oli paimen tai talonpoika, kansalainen, joka velvollisuudesta tai vapaasta tah- 
dosta oli valinnut tehtävänsä ja alistunut sotilaalliseen kuriin yhteisen edun nimessä, 
itsensä ja Rooman tasavallan parhaaksi. Niin kauan kuin roomalainen sotilas palk- 
kasoturinakin oli tällaista ainesta, valtakunnan kohtalo oli hyvissä käsissä. Mutta 
kun sotilaita Rooman legiooniin alettiin värvätä kaukaisista provinsseista ja barbaa- 
rien joukosta, armeijan henki muuttui: roomalaisuus ei kiinnostanut tulokkaita ja 
heidän ilmestymisensä Rooman armeijaan oli vanhalle Romuluksen kaupungille 
lopun alkua. 


Aluksi on selvitettävä, millainen Rooman armeija oli 
kokoonpanoltaan: mikä oli se ihmisreservi, josta jatkuvasti 
värvättiin uusia sotilaita ja miten värväys tapahtui? 

Kun tässä haluan tarkastella elämää vanhassa Roomassa 
eräästä tietystä näkökulmasta, tulevat mieleeni kuuluisan 
saksalaisen historioitsijan Theodor Mommsenin sanat, joilla 
hän kerran aloitti luentonsa: Hyvät herrat”, hän sanoi, 
"kaikkein modernein asia, mistä voin puhua teille on vanha 
Rooma”. Totuus onkin, että jos 19. vuosisadan näkökul- 
masta tarkasteli Rooman armeijan ihmeellistä koneistoa ja 
tutki sen latteita ja toimintaa, huomasi, ettei se missään 
oleellisessa kohdassa eronnut suurista eurooppalaisista ar- 
meijoista. Tietenkään tätä suurenmoista saavutusta ei luotu 
yhdessä päivässä, mutta tehtävämme ei olekaan esittää 

Rooman armeijan organisaation eri kehitysvaiheita. To- 
teamme, että Rooman armeija jo puunilaissotien ja lähi- 
idän valtauksen aikana oli saanut miltei täydellisen vakiin- 
tuneen muodon. Kreikkalainen historioitsija Polybios piti 
sitä niin suuressa arvossa, että se hänen mielestään ansaitsi 
kokonaisen oman kirjan — 4. kirja — hänen historian- 
teoksessaan. 

Rooman armeija värvättiin kansalaisten joukosta. Roo- 
massa, kuten useimmissa nykyajankin valtioissa, jokainen 
kansalainen oli sotilas. Mutta roomalaisten ja oman aikam- 
me asepalvelun välillä oli suuri perusero. Nykyiset armei- 
jat ovat ?vakinaisia”, ts. vuodesta toiseen armeijan rulliin 
tulevat asevelvolliset pitävät armeijan rauhanaikaisen vah- 
vuuden vakiona ja sodan sattuessa armeijan mieslukua li- 


sätään kutsumalla reservit aseisiin. Mutta Rooman armeija 
oli järjestetty vain sotaa varten. Sen kaaderit (guadri) ja 
osastot muodostettiin vain silloin kun ryhdyttiin sotilaalli- 
seen toimintaan joko jo vallitsevan sotatilan tai lähimmässä 
tulevaisuudessa suunnitellun sotaretken takia. Käytännössä 
kutsuntoja pidettiin pienemmässä tai suuremmassa mitta- 
kaavassa kuitenkin joka vuosi: muistissa on säilynyt, että 
ennen Augustuksen aikaa (pax Romanan kautta) Januksen 
temppeli oli lukittuna vain yhden kerran, nim. v. 235 eKr. 
(Januksen temppelin sulkeminen oli täydellisen rauhan 
merkki). 

Asevelvollisuusikä ulottui 17 vuodesta 46. ikävuoteen 
asti, mutta kansalaisen oli pakko osallistua enintään kah- 
teenkymmeneen sotaretkeen, jos hän palveli jalkaväessä ja 
kymmeneen, jos hän palveli ratsuväessä. Hiukan ennen 
vuotta 100 eKr. asekuntoisten kansalaisten määrä väheni 
huomattavasti ja silloin Gaius Marius — Jugurthan sekä 
kimbrien ja teutonien maineikas voittaja — päätti aloittaa 
vapaaehtoisten värväyksen. Siitä lähtien Caesarin aikoihin 
asti vapaaehtoisten luku lakkaamatta nousi, kunnes he 
keisariajalla olivat jo enemmistönä armeijassa. 

Armeijan sisäinen rakenne muuttui siis vähitellen, vaikka 
ulkonainen organisaatio pysyikin entisellään: aseistetun 
kansan” tilalle tuli *vapaaehtoisten armeija”. Roomalaisia 
palkkasotureita ei kuitenkaan voi rinnastaa renessanssin tai 
16. ja 17. vuosisatojen palkkasotureihin, joille oli täysin yh- 
den tekevää kenen puolesta he sotivat, kunhan vain saivat 
palkkansa. Mariuksen aloittama vapaaehtoisten värväys 
koski yksinomaan kansalaisia, so. itaaleja. Kun kansalais- 
sotien aikana silloin tällöin jouduttiin turvautumaan vär- 
väyksiin myös provinsseissa, näille sotilaille annettiin joko 
heti tai hiukan myöhemmin Rooman kansalaisoikeus henki- 
lökohtaisena etuoikeutena. Rooman palkkasoturiarmeija 
muistutti ehkä eniten Englannin ja Amerikan armeijoita, 
jotka viime aikoihin asti on muodostettu vapaaehtoisista. 

Vapaaehtoisten värväykset aiheuttivat Roomassa poliit- 
tisia levottomuuksia ja johtivat jopa kansalaissotiin, sillä 
sotilaitten pestaaminen siellä ei ollut valtion (siis meidän 
puolustusministeriötämme vastaavan laitoksen) tehtävänä, 
vaan siitä saivat huolehtia ne, jotka tarvitsivat sotilaita, ts. 
sotapäälliköt, kuten konsulit ja prokonsulit, joiden oli mää- 
rä lähteä sotaretkelle. Luonnollisesti sotilaat näissä olosuh- 
teissa tunsivat lähempää yhteenkuuluvuutta sotapäällik- 
köön, joka maksoi heidän pestinsä ja lupasi heille voitto- 
saaliita, kuin valtioon. Sotilaallisesta näkökulmasta vapaa- 
ehtoisen värvääminen huomattavasti paransi armeijan 
teknistä suorituskykyä ja heidän muodostamiensa legioo- 
nien iskuvoima oli jo vallan muuta kuin Hannibalin sotien 
aikaisten asevelvollisten ja nostoväen. 

Vuosittain konsulit tultuaan valituiksi virkaansa (se ta- 
pahtui vuoteen 153 eKr. maaliskuussa ja sen jälkeen tam- 
mikuussa) armeijan ylipäällikköinä nimittivät osan soti- 
lastribuuneista, joita oli 24. Toisen osan valitsivat kansan- 
kokoukset (comitia). Sotilastribuunit vastasivat arvoltaan 
nykyistä korkeinta armeijan päällystöä, lähinnä ken- 
raaleja ja everstejä. Kutsuntajärjestyksessä kokoontui Ka- 
pitoliumille miehiä kaikista Rooman alueen tribuksista 
(kansalaisalueilta) ja siellä määrättiin paljonko miehiä 
tarvittiin ja mitkä ikäluokat olivat kysymyksessä. Tribuu- 
nien johdolla muodostettiin kaikkien neljän legioonan kaa- 
derit — jokaisessa legioonassa oli kuusi tribuunia. Neljä 
legioonaa muodosti vakinaisen armeijan ytimen. Kutsuttu- 
jen keskuudesta määrättiin arvalla riittävä määrä miehiä 
jokaiseen legioonaan. Riittävä määrä oli 4 200 sotilasta 
legioonaa kohti. Muut saivat palata kotiin. Samalla tavalla 
määrättiin alokkaat ratsuväen neljään eskadroonaan, jotka 
sitten liitettiin legiooniin. 

Legioonassa oli 3 000 raskasaseista ja 1 200 kevytaseista 
jalkamiestä (velites) ja se muodosti täydellisen taisteluyksi- 
kön (divisioonaan verrattavan), joka taisteli joko erillisenä 
tai toisten legioonien kanssa yhdessä. Kumpikin konsuli 
komensi kahta legioonaa, ja kummallakin oli alaisinaan 
puolet tribuuneista, siis 12 tribuunia. Kumpikin legioona 
saattoi taistella myös erikseen eri rintamilla, jolloin toinen 
legioonista jäi konsulin komentoon ja toisen päälliköksi tuli 
joku tribuuneista, arvonimenään legatus. Olosuhteitten 
vaatiessa legioonien ja luonnollisesti myös sotapäälliköiden 
lukumäärää voitiin lisätä (2. puunilaissodan aikana oli 
monta vuotta aseissa yli 20 legioonaa). 

Myös Rooman itaaliset liittolaiset (socii) joutuivat 
antamaan miehiä Rooman armeijaan. Liittosopimuk- 
sissa oli jokaiselle liittolaiselle määrätty oma sotajoukko- 
kiintiö, joka sen oli asetettava roomalaisen sotapäälli- 
kön käyttöön. Nämä apujoukot (auxilia) jaettiin legioo- 
nien kesken. 

Em. uudistuksen toimeenpanija, Gaius Marius, teki va- 
paaehtoisten legioonasta hyvin tehokkaan taisteluaseen li- 
säämällä sen luvun 6 000:een ja jakamalla sen kymmeneen 
kohorttiin. Kohortit oli järjestetty niin, että ne pystyivät 
taistelemaan myös yksin, pikku taisteluyksikköinä. 


UPSEERIT JA SOTILAAT 


Augustuksen aikoihin asti Roomalla ei siis ollut vaki- 
naista armeijaa ja näin ollen ei myöskään vakinaisia up- 
seereita. Kuka komensi Rooman armeijaa? Kuka valmisteli 


Roomalaisia sotalippuja ja sotamerkkejä. Vasemmalta oikealle: Legioonan kotka; kohortin merkki keisariajalta ; 
sotalippu voiton jumalattarineen. Legioonan merkkejä kantoivat taistelussa kunnostautuneet aliupseerit (aguiliferi), 
pienien yksikköjen sotamerkkejä kantoivat signifert ( Rooma, Museo della Civiltä Romana) 








Roomalainen kenturio 1. vuosisadalta eKr. Kypärän töyhtö, joka on asetettu poikittain, ilmaisee hänen sotilasar- 
vonsa. Hänen nahkahaarniskassaan kunniamerkit (phalerae) ( Rooma, Museo della Civiltä Romana) 


sotaretket, toimitti välttämättömät kutsunnat ja lähetti 
miehet kotiin? 

Ylin sotilasjohto liittyi Roomassa korkeimpaan poliitti- 
seen virkaan, konsulin virkaan. Hätätilassa se voitiin antaa 
preettorille, joka arvoltaan oli lähinnä konsulia. Heti kun 
konsulit oli valittu virkoihinsa, he antoivat määräyksen 
tarvittavien ”luokkien? kutsumisesta aseisiin ja asettuivat 
ilman muuta näin muodostettujen legioonien johtoon. Jos 
legioonia oli muodostettava normaalia enemmän, ylimää- 
räisten legioonien johto joutui preettoreille, ja jos legioonia 
oli niin monta, etteivät preettoritkaan riittäneet, saivat 


216 


edellisen vuoden konsulit ja preettorit sotapäällikköinä 
virka-ajan pidennystä prokonsulin ja propreettorin arvoi- 
sina. 

Saattaa oudoksuttaa, että sotaväen johto annettiin kan- 
salaisille, jotka edustivat valtion korkeinta poliittista vir- 
kaa, mutta joiden sotilaallisista ominaisuuksista ja taidoista 
ei ollut mitään varmuutta. Vanhan ajan sotataito ei kui- 
tenkaan ollut yhtä monimutkaista ja ?teknistä? kuin oman 
aikamme ja silloiset sotapäälliköt selvisivät yksinkertaisem- 
malla koulutuksella kuin nykyiset kenraalit. Lisäksi oli ta- 
pana, että konsulit ja preettorit kaikissa taktillisissa ja 





Roomalainen legioonalainen 1. vuosisadalta jKr. Legioonalaisen aseet olivat miekka ja kilpi sekä heittokeihäs, 
Jolla taistelu tavallisesti alettiin ( Rooma, Museo della Civiltä Romana) 


strategisissa kysymyksissä kuulivat ?esikuntansa”, so. ylem- 
pien upseerien mielipidettä. 

Tribuni militari oli nimitys, jota käytettiin ylemmistä up- 
seereista. Heidät valitsi comitia tributa — kuusi jokaista vaki- 
naista legioonaa varten. Jos legioonia muodostettiin enem- 
män, konsulit itse nimittivät niihin tarvittavan määrän tri- 
buuneja. Heidät valittiin enimmäkseen niiden nuorten 
aatelismiesten joukosta, jotka jo olivat saaneet sotakoke- 
musta ratsujoukoissa tai kuuluneet pretoriaanikohorttiin, 
ts. sotapäällikön ”henkikaartiin?. Siihen kuului myös sota- 
päällikön henkilökohtaisia ystäviä ja historioitsijoita, vie- 

läpä runoilijoitakin, jotka seurasivat armeijaa tarkkailijoina 
ja ”sotakirjeenvaihtajina?. Nuorten aatelismiesten ei tarvin- 
nut palvella alemmissa viroissa päästäkseen korkeimpiin 
upseerinvirkoihin. 

Tribuunit vuorottelivat intendentuurin viroissa, he ja- 
koivat tehtävät keskenään ja nimittivät kenturiot. 

Ennen pitkää tuli tavaksi, että sotapäällikön *esikunnan? 
muodostivat legaatit (sana merkitsee oikeastaan valtuutet- 
tua). Heidät valitsi senaatti erityisten sotilaallisten ja poliit- 
tisten ansioitten perusteella. Heidän tehtävänään oli seu- 


rata ylipäällikköä ja olla hänen sijaisenaan tarvittaessa, 





Roomalaisten ja barbaarien välinen taistelu. Vasemmalta aguilifer, roomalainen ratsumies ja liittolaisten ratsu- 


mies yllään rengaspanssari. Korkokuva 


mm. suorittaa ne asiat, joihin ylipäälliköllä ei liiennyt ai- 
kaa. Hiukan myöhemmin legaateista tuli legioonien varsi- 
naisia komentajia taistelun aikana ja tästä syystä tribuu- 
nien merkitys väheni huomattavasti entisestään. 

Alempaa upseeristoa kutsuttiin kenturioiksi. Heitä oli 
kuusikymmentä jokaisessa legioonassa ja he johtivat sen 
kuuttakymmentä centuriaa, joiden mukaan he saivat ni- 
mensäkin (alkuaan centuriassa oli 100, myöhemmin 60 
miestä). He kapusivat asemaansa sotilasuran alimmilta 
portailta ja heidät valittiin tavallisten sotamiesten keskuu- 
desta siten, että tribuunit panivat heidät ehdolle ja ylipääl- 
likkö nimitti. Kenturioilla oli erilaisia arvoja, kuten ny- 
kyäänkin teemme eron esim. luutnantin, yliluutnantin ja 
kapteenin välillä. Arvoasteikossa ylimmät kenturiot saivat 
ratsastaa marssin aikana, mutta eivät taistelussa. 

Kenturioitten ja tavallisten sotamiesten (gregarit milites) 
välissä oli vielä alipäällystö (rincipales). Heistä Caesar 
mainitsee usein aguiliferit, kotkankantajat, jotka kantoivat 
legioonan merkkiä, hopeista kotkaa sekä signiferit, yksityis- 
ten manipulien sotamerkkien kantajat, joista muutamat 
tulivat tunnetuiksi sankaruudestaan. Edelleen oli ns. bene- 
ficiareja, jotka olivat upseerien henkilökohtaisia palvelijoita 
ja sen tähden vapautettuja sotapalveluksesta (immunes). 

Legioonan ratsuväkeä komensi joku ylimmistä upsee- 
reista. Jokainen ratsuväenosasto oli jaettu kolmeen es- 
kadroonaan (turmae), joista jokaista komensi kolme decu- 
rionista. 

Liittolaisten apujoukkoja komensivat niiden omat pääl- 
liköt, joskin roomalaisen upseerin esimiehisyyden (praefec- 
tus) alaisina. 


VARUSTEET JA ASEET 


Kaikki legioonat oli puettu ja aseistettu samalla tavalla, 
joten on hyvä syy puhua univormusta. Sen perusosana oli 
villainen, hihaton tunika lähinnä ihoa ja sen päällä villainen 
mantteli (sagum), joka kiinnitettiin soljella oikean olan yli. 
Se oli sotilaan paras suoja kylmää ja sadetta vastaan, mutta 
sitä ei saanut käyttää taistelussa. Jalassa oli nahkajalki- 
neet (calcei), jotka nyöritettiin neljällä remmillä jalan ja 
nilkan ympäri. 

Upseereilla ja aliupseereilla oli erityisiä tunnusmerkkejä, 
joista voitiin nähdä sekä heidän arvonsa että erikoistehtä- 
vänsä. Sotilastribuuneilla, jotka kuuluivat ritaristoon, oli 
ritarien kultainen sormus ja tunikassaan kapea purppura- 
reunus (tunica angusticlavia) ; jos he sen sijaan kuuluivat se- 

Roomalaiselle ratsumiehelle oli tunnusomaista kypärä 
sulkatöyhtöineen, suomupanssari ja paljaat jalat (siten 
hevosen hallitsi parhaiten). Alla: Jousella ampuja. He 
kuuluivat useimmiten liittolaisjoukkoihin ( Rooma, Mu- 
seo della Civiltä Romana) 








Roomalaisen leirin varustuksen yksityis- 
kohta. Paaluvarustuksen edessä valli- 
hauta, siitä kaivettu maa luotiin valliksi. 
Oik. Vartiotorni. Entistetty (Rooma, 
Museo della Civiltä Romana) 





PORTA 
PRINCIPALE 
SINISTRA 


KUNT 


On I 


ROOMALAISEN SOTAJOUKON LEIRI, KAKSI LEGIOONAA 
(KAAVIO MUSEO DELLA CIVILTA ROMANASSA, ROOMA) 


PORTA PRETORIA 


PORTA DECVMANA 


. Praetorium 


Forum 


. Ouaestorium 
. eguites et pedites delecti - evocati (Sota- 


päällikön henkivartiosto) 


. praefecti - socium - tribuni-legati (Ylempi 


upseeristo) 


. pedites (Jalkaväki) 


eguites (Ratsuväki) 
principes (toisen taistelurivistön sotilaat) 


220 


9. 
10. 
11. 
12. 
13: 
14. 
15. 
l6. 
17. 
18. 





hastati (Keihäsmiehet) 

evocati (Vapaaehtoiset) 

triarii (kolmannen taistelurivistön sotilaat) 
socii (Liittolaiset) 

pedites auxiliares (Apujoukot, jalkaväki) 
eguites auxiliares (Apujoukot, ratsuväki) 
pedites extraordinarii (Reservin jalkaväki) 
eguites extraordinarii (Reservin ratsuväki) 
velites (Kevytaseiset) 

romani (Roomalaiset, siviilit) 


Roomalainen legioonalainen leiripuvussa. Univormun takki ja lyhyet housut ovat gallia- 
laisen mallin mukaan nahkaa. Entistetty erään Saksassa tehdyn löydön mukaan ( Rooma, 
Museo della Civiltä Romana) 


PORTA 
PRINCIPALE 
DESTRA 


naattorisäätyyn heidän tunikansa oli koristettu leveällä 
purppurareunuksella. Kenturioiden tunnusmerkkinä oli 
pieni viinipuun oksasta tehty keppi, jota käytettiin sota- 
miesten kurittamiseen, sekä kypärään poikittain asetettu 
sulkatöyhtö. 

Legaateilla ja tribuuneilla oli samat tunnusmerkit, mutta 
legioonan komentaja käytti kaikissa virallisissa tilaisuuk- 
sissa — paraateissa, seremonioissa jne. — villaista, purppu- 
rareunaista. sotilasviittaa, jota vain hänen arvoisensa hen- 
kilöt saivat käyttää. 

Sotilaan varusteina olivat kypärä, kilpi ja haarniska. Le- 
gloonalaisen haarniska (lorica) oli valmistettu nahkahih- 
noista ja rinnan korkeudella siinä oli kiiltävä metallilevy. 
Päässä oleva metalli- tai nahkakypärä (alea) oli sidottu 
hihnalla leuan alta ja sen koristeena oli punaisista ja mus- 
tista sulista tehty töyhtö. Vasemmassa kädessä heillä oli 
suorakulmainen kupera kilpi (scutum), joka oli 120 cm kor- 
kea ja 75 cm leveä: se oli valmistettu kahdesta taivutetusta 
levystä, jotka oli sidottu yhteen ja päällystetty nahalla. 
Kilven ulkopuolella keskellä oli rautainen kilvennapa (um- 
bo). 

Jokaisella legioonalaisella oli hyökkäysaseina lyhyt kaksi- 
teräinen espanjalaista tyyppiä oleva miekka (gladius hispa- 
niensis) ja heittokeihäs (pilum). Kevytaseisilla (velites) oli 
pieni pyörökilpi (parma) ja kevyt nahkakypärä; hyökkäys- 
aseina heillä niin ikään oli espanjalaistyyppinen miekka ja 
kevyitä heittokeihäitä. 

Ratsumiesten varusteet olivat samantapaiset kuin veli- 
teksien ja heilläkin oli kevyt keihäs. 


LEIRI 


Roomalaiset pitivät linnoitetun leirin rakentamista hyvin 
tärkeänä, jopa silloinkin kun oltiin marssilla, ja sotilaitten 
oli raskaan päivän jälkeen rakennettava sitä ilta illan jäl- 
keen lopen uupuneina. 

Ensiksi valittiin sopiva leirin paikka, mieluiten lievästi 
viettävän kukkulan rinteellä. Siihen leiri rakennettiin siten, 
että sisääntulo aina oli kukkulan juurella. Parhaina pidet- 
tiin sellaisia paikkoja, joissa leirin edessä oli luonnon muo- 
dostama este yllätyshyökkäysten varalta, kuten joki, laakso 
tai suo. Leiri oli suorakulmainen ja sen vahvistamiseksi sen 
ympärille kaivettiin syvä oja ja ojasta saatu maa käytettiin 
leiriä ympäröivään valliin (agger, vallum), jonka täytyi olla 
melko leveä antaakseen puolustajille riittävästi liikkumati- 
laa. Leiripaikan mittaaminen ja jakaminen tapahtui sisältä 
ulospäin: tribuunin tehtävänä oli valvoa leirin rakentamis- 
ta ja hän määräsi ensiksi 60 metriä pitkän ja 60 metriä le- 

veän maa-alan erotettavaksi sotapäällikön telttaa varten 
(praetorium). Sen oli sijaittava vähintään 200 metrin päässä 
pääsisäänkäyntiportista (porta praetoria), joka oli keskellä 
linnavallia. Via praetoria yhdisti portin sotapäällikön telt- 
taan. Tämän leirikadun molemmin puolin sijaitsivat upsee- 
rien ja aliupseerien, legaattien ja tribuunien teltat sekä he- 
vosten tallit. Praetoriumin edessä oli uhrialttari, jonka koh- 
dalla via praetorian suorakulmaisesti leikkasi leirin tärkein 
poikkikatu, via principalis. Jälkimmäisen päätepisteissä oli- 
vat linnavallissa porta principalis dextra ja porta principalis si- 
nistra. Praetoriumin takana olivat roomalaisten legioonien, 
ratsujoukkojen ja apujoukkojen teltat. Leirin koko riippui 
tietenkin siitä oliko siihen sijoitettu yksi, kaksi tai ehkä 
kymmenen legioonaa. Tiedetään, että esim. Caesarin Gal- 
liassa olevat kymmenen legioonaa leiriytyessään Axonaan 
(Aisne) tarvitsivat 41 hehtaarin alan leiriään varten. Leiri- 
vallin ja telttojen välissä oleva tyhjä tila vaati myös osansa 
pinta-alasta, sillä se oli jätettävä melko leveäksi joukkojen 
liikkumismahdollisuuden turvaamiseksi ja niiden suojele- 
miseksi vihollisen nuolilta. 

Leirin takaosassa, porta decumanan edessä oli kvestorin 
teltta. Kvestori vastasi joukkojen materiaalihuollosta ja 
armeijan kassasta. Hänen telttansa vieressä säilytettiin sota- 
koneita ja kuormastoa. 

Jos oltiin vihollisen tuntumassa, oli noudatettava suurta 
varovaisuutta etenkin leiriä rakennettaessa. Leirin ympä- 
ristössä partioivat voimakkaat ratsuväenosastot sillä välin 
kun kohorteittain järjestyneet sotilaat rakensivat vallia, 
joka tällaisissa tapauksissa tehtiin ensimmäiseksi heti, kun 
leirin koko oli määrätty alueen summittaisen mittauksen 
perusteella. Linnoitustyön päätyttyä ratsuväen pääosa rat- 
sasti leiriin, vain muutamat eskadroonat jätettiin yöksi par- 
tioimaan lähiseudulla leirin turvallisuuden varmistami- 
seksi. Kohortti jokaisesta legioonasta määrättiin vartioi- 
maan portteja, praetoriumia ja guaestoriumia. Näiden lisäksi 
oli myös valleille asetettu vahteja. Yö kesti kello kuudesta 
illalla kello kuuteen aamulla ja se oli jaettu neljään jak- 
soon, joista jokainen oli kolmen tunnin pituinen (vigilia). 
Vahdinvaihto ilmoitettiin joka kerta torventoitotuksella. 
Vahdinpitoa valvottiin erittäin ankarasti ja sen tarkasta- 
jina toimivat kenturiot, tribuunit, legaatit ja usein itse sota- 
päällikkökin. 


LEIRIN YMPÄRISTÖSSÄ 


Kuvitelkaamme, että olemme roomalaisessa leirissä, kun 
sotilaat onnistuneen päivätyön jälkeen palaavat sen tur- 
vallisten linnoitusvallien suojaan hikisinä ja väsyneinä, 


vaatteet ja aseet epäjärjestyksessä, mutta kuitenkin tyy- 
tyväisinä. 

Nyt kun vihollinen ei enää välittömästi uhkaa, leirin 
ulkopuolella oleva aluekin on alkanut muuttua: se ei enää 
ole lohduton ?ei kenenkään maa”, jossa vihreä hiljaisuus? 
vallitsee, sillä talonpojat ovat palanneet takaisin pelloil- 
leen, navetat saaneet jälleen asukkaansa — härät, lampaat, 
siat. Näiden vakinaisten asukkien lisäksi leirin ympäristöön 
on asettunut kirjava joukko kaikkea muuta kuin sotilaalli- 
sen näköistä väkeä, jotkut heistä ovat pystyttäneet jopa 
oman telttansakin vallin tuntumaan. He kuuluvat siihen 
ihmisryhmään, joka aina ja kaikkialla on kulkenut armei- 
joiden kannoilla: he ovat kaupustelijoita ja kanttiininpitä- 
jiä. Heillä on mukanaan sellaista tavaraa ja rihkamaa, mitä 
sotilaat mielellään ostavat vaikkapa ylihintaankin: vaa- 
tetta, puhdistusaineita, enemmän tai vähemmän arvelutta- 
via lääkkeitä ja kaikenlaisia makeisia, jotka antavat hiukan 
väriä kenttäarjen harmauteen ja ruokalistan yksitoikkoi- 
suuteen. Kanttiineissa on tarjolla monenlaista huvitusta ja 
jotkut kaupustelijat ryhtyvät sotilaitten kanssa suurempiin- 
kin kauppoihin ja yrittävät ostaa heiltä heidän osansa sota- 
saaliista: taide- ja arvoesineitä sekä orjia — sikäli kuin sota- 


vankeja sattuu olemaan myytävänä. 


ARMEIJA MARSSII 


Varusteittensa lisäksi roomalaisen sotilaan oli kannettava 
mukanaan 15—20 päivän muona-annos, saha, kori, lapio, 
kirves, pata, kaksi tai kolme linnoituspaalua — siis ei suin- 
kaan vain selkäreppua, kuten 19. vuosisadan sotilaan. 

Gaius Marius yritti helpottaa sotilaan marssia sallimalla 
hänen sitoa muonapakkauksensa oikean olan varassa kan- 
nettuun paaluun; vasemmassa pidettiin tässä tapauksessa 
heittokeihästä. 

Tasavallan aikana jalkaväen oli marssittava päivittäin 
neljästä viiteen tuntiin, keskimäärin siis 12—15 km kolmen- 
kymmenen kilon pakkaus mukanaan. Caesarin aikana päi- 
vämatka oli 20—25 kilometriä. Ellei vihollista ollut näky- 
vissä, legioonat ja kuormasto marssivat tavallisesti kolonnan 
keskellä ; kärjessä ja jälkijoukkona olivat ratsujoukot ja liit- 
tolaisten kevytaseiset. 

Armeijan päällikkö voi tehdä valinnan kolmen marssi- 
muodostelman välillä ja hänen ratkaisunsa riippui siitä, 
minkälaiseksi hän arvioi edessä olevan taistelun (tai sen 
alun) muodostuvan. Tavallinen marssikolonna oli agmen 
pilatum, taistelujärjestyksessä marssiva kolonna acie instructa 
ja lopuksi suljettu neliö eli agmen guadratum. Agmen pilatumis- 

Legioona taistelujärjestyksessä 1. vuosisadalla eKr. Kaa- 
viokuva 


sa joukot marssivat kohorteittain numerojärjestyksessä pe- 
räkkäin, acte insiructassa marssittiin yhtä monessa kolonnassa 
kuin oli taistelulinjojakin (tavallisesti niitä oli kolme). En- 
simmäisen niistä muodostivat oikean siiven kolme kohort- 
tia, toisen keskustan kolme kohorttia ja kolmannen vasem- 
man siiven neljä kohorttia. Kolmannessa tapauksessa ko- 
lonnaa johti oikealle ja vasemmalle sivustalle järjestetty 
joukko-osasto, sitä seurasi kuormasto ja kuormaston takana 
sen suojana samanlainen muodostelma kuin edessä. Sivuilta 
kuormastoa suojasivat manipuleittain järjestetyt kohortit 
eli kolmas ja neljäs osasto. 

Kohortti voi marssia itsenäisenä yksikkönä, järjestettynä 
manipuleiksi tai centurioiksi. Manipuli-kolonnasta siirryt- 
tiin taistelujärjestykseen siten, että manipulit kaarsivat oi- 
keaan ja vasempaan, jolloin ne joutuivat rinnatusten ja 
muodostivat rintaman. Huomattavasti monimutkaisempaa 
oli siirtää centuria-kolonna taistelujärjestykseen. 





Mariuksen armeijanuudistuksen jälkeen koottiin legioonan 30 manipulia kymmeneksi taktilliseksi yksiköksi, kohor- 
tiksi. Kohortissa oli kolme manipulia, joita vanhan tavan mukaan kutsuttiin hastati, principes ja triarii, mutta 
niiden aseistus ja varustus eivät enää eronneet toisistaan. Kuvassa jokainen neliö edustaa yhtä kohorttia ja jokainen 
legioonalainen yhtä manipulia. Sivustoille sijoitettiin ratsuväki ja liittolaiset 


ARMEIJA TAISTELUSSA 


Rooman armeijan kulta-aikana Gaius Mariuksesta Cae- 
sariin taistelujärjestyksen taktillinen perusyksikkö oli ko- 
hortti. Kohortin leveys oli 50 miestä ja syvyys kahdeksan 
miestä (jos laskemme, että legioonan tehokas vahvuus oli 
aina lähempänä 4 000 kuin ohjeissa määrättyä 6 000). Ri- 
vien väli oli 1,20 m ja miesten väli riveissä n. 90 cm. Etäi- 
syydet olivat riittävän suuret, että sotilaat toisiaan häiritse- 
mättä voivat marssia ja käyttää heittokeihästä. Miekka- 
taisteluun tila ci riittänyt. Kun kohortti siirtyi hyökkäys- 
eli suljetusta järjestyksestä puolustukseen, avoimeen järjes- 
tykseen, oli edullista, että se levittäytyi melkein kaksin ver- 
roin leveämmälle; tällä tavalla jokaiselle legioonalaiselle 
jäi n. 1,80 m:n liikkuma-ala. 

Legioona voitiin panna kahteen taistelujärjestykseen sen 
mukaan aiottiinko itse hyökätä vai odotettiinko vihollisen 
hyökkäävän. Hyökkäysjärjestyksessä legioona muodosti 
joko kaksi taistelulinjaa, joissa kummassakin oli viisi kohort- 

tia tai kolme taistelulinjaa, joista ensimmäisessä oli neljä 
kohorttia ja kahdessa seuraavassa kummassakin kolme. 
Maasto-olosuhteet ja taktilliset vaatimukset määräsivät 
taistelulinjojen etäisyyden, mutta tavallisesti se oli 25—35 
metriä. Puolustuksessa legioona järjestyi joko yhteen ai- 
noaan linjaan tai kehään (orbis). Järjestäytyminen yhteen 
taistelulinjaan tuli kysymykseen vain poikkeustapauksissa, 
esim. leirivallia puolustettaessa, koska tässä tapauksessa 
riitti yksi linja, jossa oli viisi riviä: niistä kaksi taisteli val- 
leilla ja kolme oli reservissä vallin juurella. Kehämuodos- 
telma oli todellisuudessa neliömäinen ja sitä käytettiin ta- 
vallisesti kentällä, kun joukkojen perääntymistä oli kaikilta 
tahoilta suojeltava vihollisen hyökkäyksiltä. Kohortit jär- 
jestettiin niin, että keskelle jäi vapaa, suojattu, n. 100—120 
metriä läpimitaltaan oleva alue, joka oli riittävän suuri tu- 
hannelle kantojuhdalle pakkauksineen. 

Yleensä ainakin etevimmät roomalaiset sotapäälliköt 
suosivat hyökkäystaktiikkaa, koska silloin sai itse valita 
taistelun ajan ja paikan. Hyökkäystä varten legioonat jär- 





Katollinen muurinsärkijä »pässi» (aries). Pronssipäistä palkkia käytettiin murtamaan aukkoja vihollisen 
muuriin. Sotakoneessa oli pienet pyörät ja sitä hoiti sisältä käsin kaksi ryhmää sotilaita. Entistetty, Ufficio 
Storico del? Arma del Geno ( Rooma, Museo della Civiltä Romana) 


jestettiin rinnakkain ja jokainen niistä tavallisesti kolmeen 
taistelulinjaan, joista jokainen vuorollaan lähetettiin tuleen 
siten, että ensimmäisen linjan kohorttien uuvuttua, ne siir- 
rettiin toisen linjan kohorttien taakse. Toisen linjan kohor- 
tit lähetettiin nyt vuorostaan tuleen jne. 

Ratsuväen taisteluyksiköissä, alae (ala = siipi), oli jokai- 
sessa 12 eskadroonaa (turmae) ja näissä kussakin 32 ratsu- 
miestä. Taistelussa ratsujoukot olivat armeijan molemmilla 
siivillä suojatakseen sitä vihollisen sivustahyökkäyksiltä ja 
käydäkseen itse vihollisen sivustan kimppuun. Niiden kol- 
mantena tehtävänä oli ryhtyä vihollisen takaa-ajoon tar- 
vittaessa, sillä jalkaväki raskaine aseineen ei siihen pysty- 
nyt. 

Kevytaseiset taistelivat usein yhdessä ratsuväen kanssa. 
Apujoukoilla oli erikoinen aseistus ja se määräsi heidän teh- 
tävänsä: he toimivat jousella-ampujina (sagittarii) ja linko- 
miehinä (funditores) ja he avasivat taistelun ”leveällä? rinta- 
malla. 

Ylipäällikkö piti legioonien katselmuksen, innosti niitä 
taisteluun ja meni sen jälkeen — koko ajan cohors praetorian 
seuraamana — komentopaikalleen, joka tavallisesti oli oi- 
kealla sivustalla. Hänen komennuksestaan hänen seuras- 
saan oleva torvensoittaja puhalsi torveensa hyökkäyksen 
alkamisen merkiksi, sen kuulivat eri legioonien torvensoit- 


Riippuva muurinsärkijä, jonka palkki on 13,5 metriä 
pitkä. Sitä käyttämään tarvittiin 20 kymmenen miehen 
ryhmää. Entistetty, Ufficio Storico del? Arma del Genio 
(Rooma, Museo della Civiltä Romana) 

V. 52 eKv. Caesar rakennutti Avaricumin ( Bourges) muurien ympärille valtavan piiritysjärjestelmän, jonka avulla 
päästiin kaupunkia ympäröivän notkon yli. Puun rungoista rakennettiin suunnilleen 110 metriä pitkä, 16 metriä 
leveä ja 24 metriä korkea valli. Sen avulla roomalaiset sotilaat pääsivät vihollisen muurien tasolle. Entistetty ( Roo- 


ma, Museo della Civiltä Romana) 


tajat ja torventoitotus eteni legioonasta toiseen. Viimeiset 
toitotukset hukkuivat koko armeijan sotahuutoon sen ryh- 
tyessä hyökkäykseen. 


LINNOITUKSET JA PIIRITYS 


Vanhalla ajalla, kuten keskiajallakin, taisteltiin avoimella 
kentällä ase kädessä. Vasta ruudin keksimisen jälkeen jalka- 
väki ja ratsujoukot oppivat operoimaan yhdessä tykistön 
kanssa, jonka raskaat kanuunat täytyi kuljettaa erityisillä 

laveteilla ja pystyttää vankalle perustalle taistelukentän lä- 
heisyyteen. 

Vanha sotataitokin tunsi ja käytti monenlaisia sotako- 
neita, mutta niitä käytettiin vain piirityksessä. Piiritykset 
ja kaupunkien valtaukset olivat vanhan ajan sotahistoriassa 
tavallisia. Samalla kehittyi sekä sisämaan että rannikkojen 
kaupunkien ja strategisesti tärkeiden paikkojen linnoitus- 
taito. 

Jo hellenistisellä kaudella kreikkalaisten linnoitus- ja pii- 
ritystekniikka oli hyvin kehittynyt ja heistä tuli myös näillä 
aloilla roomalaisten opettajia. Roomalaisilla oli ollut tilai- 
suus tutkia eräitä Välimeren alueen parhaita linnoituksia 

Rajalla oleva vartiotorni. Torneja rakennettiin rajoille 
niihin paikkoihin, missä ei ollut valleja eikä muureja. 
Päivisin vartiomiehistö antoi merkkejä punaisilla nau- 
hoilla, öisin soihduilla. Entistetty (Rooma, Museo della 
Civiltä Romana) 

— Syrakuusaa, Lilibeota, Karthagoa ja Korinthosta — lä- 
heltä ja he tiesivät kalliisti ostetun kokemuksen perusteella 
miten lujia ne olivat olleet. 

Julius Caesarin täytyi monilla sotaretkillään alituisesti 
joko vallata tai linnoittaa kaupunkeja ja strategisesti tär- 
keitä paikkoja. Eräitä hänen linnoituksistaan on kuvattu 
tarkkaan hänen *Kommentaareissaan”, toisia niistä ovat 
arkeologiset kaivaukset tuoneet päivänvaloon. 

Vaikeimpia Caesarin suorittamista piirityksistä oli pari 
vuotta ennen Gallian sodan päättymistä sattunut Avaricu- 
min (Bourges) piiritys. Kaupunkia ympäröi kivistä ja puun- 
rungoista tehty muuri. Yhdensuuntaiseksi muurin kanssa 
Caesar rakennutti 24 metriä korkean maavallin (agger), 
jonka päällä oli katettu käytävä (vinea). Käytävän katto 
katettiin eläinten nahoilla, etteivät vihollisen heittämät 
palavat esineet olisi sytyttäneet sitä tuleen. Toiset, edelli- 
seen vineaan nähden poikittaiset vineat tekivät mahdolliseksi 
suurten puutornien kuljettamisen kaupunginmuurin vie- 
reen ja niistä käsin voitiin osua kaupungin puolustajiin. 

Piirityksessä oli tavallisesti neljä vaihetta: a) hyökkäys- 
kohteen valitseminen ja joukkojen sijoittaminen sopivim- 
piin paikkoihin; b) linnoituksen saartaminen; c) lähesty- 
minen muuria kohti antautumatta alttiiksi vihollisen hyök- 
käyksille; d) aukon puhkaiseminen muuriin ja rynnäkkö. 


SOTAKONEET 


Piirityksissä käytettiin kahdenlaisia sotakoneita: meidän 
tykistöämme vastaavia suuria heittokoneita, tormenta, joihin 
luettiin heittokoneet (catapultae), heittolaukauskoneet (bal- 
listae), sotakoneet (scorpiones) ja onagrit sekä ne koneet, jotka 
oli tarkoitettu hyökkäysvaiheessa puolustamaan omia soti- 
laita suojautunutta vihollista vastaan, kuten suojakatot ja 
-seinät (plutei), kilpikatot (testudines), vineaet, musculit, muu- 
rinsärkijät (arietes), muurikeksit (falces), ja piiritystornit 
(turres). 

Katapultti oli suurta varsijousta muistuttava heittokone; 
se oli melko kevyt ja ampui nuolia, keihäitä, joskus myös 
kiviä melkein vaakatasossa. Ballistat ampuivat varsinkin 
kiviä, mutta myös painavia nuolia. Ne vastasivat nykyisiä 
tykkejä ja mitä raskaampi heittokappale oli, sitä korkeampi 
oli sen lentorata. Se osui maaliin vielä 45 asteen kulmassa 
ja sitä käytettiin ammuttaessa korkeitten esteitten, kuten 
muurien yli. Scorpio oli pieni katapultti, jota voi kuljettaa 
yksi ainoa mieskin. Siinä oli rautainen kaari ja suolijänne. 
Onager oli keskeltä ontto puualusta, jonka aukon yli kulki 
kimppu jänteitä, niihin oli kiinnitetty vipu, jonka toinen 





Tämäntapainen onager pystyi sinkoamaan raskaita kiviä 40 m:n korkeuteen ja 30 m:n etäisyyteen ja sillä voitiin 
ampua korkeitten esteitten yli. Entistetty (Rooma, Museo della Civiltä Romana) 


pää oli lusikkamainen ja siihen pantiin heittokappaleet (ta- 
vallisesti ne olivat kiviä). Ampumista varten vipu vintattiin 
pystysuorasta lepoasennosta vaakasuoraan asentoon. 
Pluteus oli puoliympyrän muotoinen pajunvitsaksista 
tehty suojakatos, joka oli peitetty eläinten nahoilla. Siinä 
oli kolme pyörää, joiden avulla se työnnettiin muurin vie- 
reen. Testudo oli vankasti rakennettu kuudella pyörällä liik- 
kuva puinen katettu ampumakäytävä. Sen suojassa sotilaat 
pääsivät aivan vihollisen muurin viereen, sillä maaston epä- 
tasaisuus ei siihen vaikuttanut. Sen suojassa voitiin myös 
täyttää kuopat ja kaivaa muurien perustuksia. Vinea oli 

pyörillä kulkeva puinen parakki, jossa oli vino, laudoista 
tai pajuista tehty katto. Kun niitä asetettiin useita rinnan, 
ne muodostivat ampumakäytävän, jota pitkin päästiin ai- 
van muurin viereen. Sen suojassa sotilaat avustivat muu- 
rinmurtajia ja muita piirityskoneita repimään muuriin auk- 
koja tai kaivamaan sen perustuksia. Näitä ?kilpikattoja” 
muistuttivat musculit. Muurinsärkijä (aries) oli 20—60 
metriä pitkä, paksu palkki, jossa oli rautainen pää. Se oli 
kiinnitetty ketjuilla palkkitelineeseen. Palkin pituutta ja 
painoa vastaava määrä miehiä työnsi laitetta edes takai- 
sin repien muuriin aukkoja. Falces oli pitkä tanko, jonka 


päässä oli sirpin muotoinen rauta. Pyörillä liikkuvien puu- 
tornien (turres ambulatoriae) avulla piirittäjät pääsivät kau- 
punginmuurien korkeudelle. Ne oli katettu raudalla ja 
eläinten nahoilla ja niissä oli kolmesta kymmeneen ker- 
rosta. Alimmassa kerroksessa oli muurinsärkijä ja ylimmissä 
erilaisia vipusiltoja. 


PIONEERIT 


Roomalaisen sotilaan päivä oli työteliäs. Legioonalaisen 
varusteisiin kuuluvat kirves, saha ja lapio olivat alituisessa 
käytössä. Linnoitetun leirin rakentamiseen, piirityssotaan 
ja siltojen rakentamiseen vaadittiin monipuolista ammatti- 
taitoa. 

Näihin töihin tarvittiin tuhansien sotilaiden työpanos, 
mutta jo hyvin varhain tätä tarkoitusta varten oli myös 
järjestetty erityisiä teknisiä pioneerijoukkoja (fadri). Kei- 
sariajalla fabrit jaettiin eri puolelle Rooman valtakuntaa 
sijoitteluihin legiooniin ja siitä lähtien he olivat praefectus 
fabrumin välittömän käskyvallan alaisia. 

Caesarin valtaviin linnoitustöihin Galliassa osallistui to- 
sin miehiä kaikista kohorteista, mutta työtä johtivat pio- 
neerijoukot. 

Fabrit oli todennäköisesti pestattu vapaaehtoisista. Jouk- 
kojen täydennykseksi otettiin työpajoista ja tehtaista eri- 
tyisen taitavia orjia. 

Pioneerien tehtävänä oli sotilaitten teknisten töiden joh- 
tamisen ja muiden arkiaskareiden ohella mutkikkaitten so- 
takoneitten kunnossapito. Raskaita sotakoneita ei voitu kul- 
jettaa pitkiä matkoja ja siitä syystä ne oli suunniteltava 
uudelleen siellä, missä niitä tarvittiin. Näissä töissä, var- 
sinkin kun oli rakennettava suuria, raskaita muurinsär- 
kijöitä pioneerit saivat apua joukoissa olevilta käsityöläi- 
siltä. 

Tässä yhteydessä on mainittava, että armeijan mukana 
kulki aina paljon sotilaita, jotka eivät osallistuneet varsi- 
naisiin taisteluihin. He muodostivat apujoukot, jotka huol- 
sivat hevosia ja suorittivat puhdistustyöt (calones) tai vas- 
tasivat telttojen ja muiden raskaiden tavaroiden kuljetuk- 
sesta (muliones). 


SILLAT 


Marssivien armeijoiden pahimmat esteet ovat kautta ai- 
kojen olleet vesistöt, etenkin leveät ja syvät joet. Vanhalla 
ajalla oli luonnollisesti paljon vähemmän siltoja kuin ny- 

Caesarin Reinin yli rakennuttama silta oli n. 4 m leveä 
ja 400 m pitkä. Ufficio Storico del Arma del Genion 
entistämä Caesarin *Commentarit?-kirjan kuvausten mu- 
kaan 


kyään ja senkin vähän, mitä niitä oli, perääntyvä armeija 
hävitti estääkseen vihollisen etenemisen. 

Silloin kun vain oli mahdollista roomalaiset tietenkin 
ylittivät vesistöt kahlaamojen kohdalta ja usein se onnistui 
heille mitä vaikeimmissa olosuhteissa. Mutta milloin kah- 
laamoja. ei ollut, oli rakennettava siltoja. Niin joutui esim. 
Caesar monilla sotaretkillään tekemään, vaikkei hänellä — 
kuten aikaisemmin on mainittukin — ollut edes pioneeri- 
joukkoja. 

Yksinkertaisimmat sillat tehtiin siten, että asetettiin pit- 
kiä puunrunkoja vierekkäin, jotka sitten peitettiin oksilla. 





Siltaa tukivat sen molemmin puolin asetetut pukit, joita yhdisti poikkihirsi. V-muotoiset paaluvarustukset — joista 
kaksi on näkyvissä etualalla — suojasivat sillan pukkeja vihollisen veteen heittämiltä esineiltä, kuten puunrungoilta 
( Rooma, Museo della Civiltä Romana) 


Tällä tavalla helpotettiin miesten ja hevosten joen ylitystä. 
Näitä siltoja voitiin kuitenkin käyttää vain kun kysymyk- 
sessä olivat hyvin pienet joet ja kanavat, sillä joskin ne voi- 
tiin pystyttää nopeasti, ne samalla olivat heikkoja kuin väli- 
aikaiset porraspuut. 

Soisessa maastossa iskettiin hyllyvään maahan pitkiä 
paaluja, jotka sidottiin risupunoksella minkä jälkeen pääl- 
limäiseksi pantiin puunrunkoja tai lankkuja. 

Leveissä vedenylityspaikoissa oli sillat rakennettava pont- 
tonien ja paalujen varaan. 


Ponttonisillan valmistamiseen tarvittavan materiaalin 

hankkiminen vieraassa maassa ei aina ollut helppoa ja siksi 
oli useimmiten turvauduttava paalusiltaan. Caesar on yk- 
sityiskohtaisesti kuvannut vv. 55 ja 53 eKr. Reinin yli ra- 
kennuttamansa sillat. Molemmissa tapauksissa suoritus oli 
teknisesti erittäin korkeatasoinen ja rakennusvaiheessa otet- 
tiin huomioon sekä virran vuolaus että vihollisen mahdolli- 
set hyökkäykset. Niinpä esim. sillan pilarit suojattiin kiilan- 
muotoisella punotulla paalujen varassa olevalla verkolla, 
joka otti vastaan kaikki vihollisen jokeen pilarien tuhoamis- 
tarkoituksessa heittämät esineet ja johdatti ne sillan alitse 
veden vietäviksi. 


Rooman armeijassa oli paljon uimataitoisia ja jokaisen 
upseerin oli oltava uimataitoinen. Osa armeijasta pystyi 
näin ollen aina ylittämään vesistön uimalla sillä aikaa kun 
toverit ja kuormasto marssivat sillalla. 


ARMEIJAN HUOLTO 


Vanhan ajan armeijoilla täytyi olla varastossa suuret 
määrät hyökkäys- ja puolustusaseita. Jokaisessa taistelussa 
tarvittiin tuhansia heittokeihäitä, keihäitä, miekkoja, haar- 
niskoja ja kypäriä. Ne, kuten heittokappaleetkin (kivet, 
raskaat nuolet jne.), oli heti pystyttävä täydentämään kun 
tarve vaati. On siis vain luonnollista, että jokaisen armei- 
jan mukana kulki valtava kuormasto (impedimenta). Juh- 
tina käytettiin hevosia ja muuleja (tumenta sarcinaria). Mut- 
ta legioonien matkassa oli aina myös vaunuja, joita käytet- 
tiin sekä muonitustarkoituksiin että haavoittuneiden kulje- 
tukseen ja hoitamiseen. 


Yksityiskohta entistetystä Reinin 
sillasta. Oikealla paalunuija, jolla 
tukit juntattiin joen uomaan ( Roo- 
ma, Museo della Civiltä Romana) 

Erittäin painavia ja tärkeitä kuljetettavia olivat nahka- 
teltat (pelles). Kymmentä sotilasta kohti oli yksi teltta, 
kenturiolla oli yksinään yksi teltta ja upseereilla saattoi olla 
useitakin. Jos oletetaan että yksi hevonen tai muuli kan- 
toi yhden teltan tarvikkeineen, tarvittiin legioonan 6 000 
miestä ja upseereita varten 700—800 kuormajuhtaa. Kon- 
sulin komentama kahden legioonan armeija siihen kuulu- 
vine apujoukkoineen tarvitsi kolminkertaisen määrän. Jos 
näihin lukuihin lisää aseitten, muonan, sotasaaliin ja eräi- 
den piirityskoneiden kuljettamiseen tarvitun kuormajuh- 
tien ja vaunujen määrän, voi helposti laskea, että konsulin 
marssiva armeija muodosti monien kilometrien pituisen 
kolonnan (silloin, kun se ei ollut aivan vihollisen tuntumas- 
sa). 


TRIUMFI 


Jos sotapäällikkö oli voittanut vihollisen ratkaisevassa 


taistelussa, hänen suurin palkintonsa oli triumfi (trium- 





Suuren roomalaisen linnoitusvyön, 
Hadrianuksen vallin jäännöksiä 
Pohjois-Englannissa 


phus). Mutta ennen kuin niin pitkälle päästiin, hänen up- 
seereittensa ja sotilaittensa oli taistelukentällä huudettava 
hänet ?voittoisaksi sotapäälliköksi?, imperaattoriksi ja tällä 
tavalla osoitettava, että he pitivät päällikköään triumfin 
arvoisena. Huutoäänestykselle oli tosin vielä saatava senaa- 
tin vahvistus, sillä vain senaatilla oli oikeus myöntää trium- 
feja. 

Monet sekä kreikkalaiset että roomalaiset kirjailijat ovat 
värikkäästi ja yksityiskohtaisesti kuvanneet voitokkaitten 
roomalaisten sotapäälliköiden triumfeja. 

Kun armeija voitokkaan taistelun jälkeen huutoäänes- 
tyksellä oli tehnyt päällikkönsä imperaattoriksi, tämä jäi 
odottamaan senaatin päätöstä. Palattuaan sotaretkeltään 
hän kotiutti vain osan joukoistaan, päinvastoin kuin muu- 
toin oli tapana. Loput hän piti palveluksessa odottamassa 
triumfikulkuetta, jolle sotilaiden mukanaolo antoi loistoa. 
Sotilaille se merkitsi hyvin ansaittua tunnustusta heidän 
suorituksistaan. Tasavallan loppuajan hallitusjärjestelmän 
määräysten mukaan sotapäällikkö ei saanut astua Rooman 
pyhien rajojen (pomeriumin) sisäpuolelle ennen kuin hän oli 
luovuttanut sotilaalliset arvonmerkkinsä ja kotiuttanut 
sotilaansa. Tästä syystä triumfiin valmistautuvan sotapääl- 

likön oli odotettava juhlahetkeään kaupungin muurien 
ulkopuolella. Aikaisin juhlapäivän aamuna triumfikulkue 


kokoontui Marskentällä (alueella, joka nykyään vastaa 
Corso Umberton, Corso Vittorio Emanuelen ja Tiberin 
välistä aluetta). Kun kaikki oli järjestyksessä, kulkue lähti 
liikkeelle. Se saapui kaupunkiin Forum Boariumin kautta, 
kulki sieltä Circus Maximuksen ohi Aventinuskukkulan 
juurelle ja sieltä edelleen Via Sacraa pitkin Forumille, 
josta se viimein nousi Kapitoliumille. 

Kulkueessa ei ollut soittokuntaa, mutta mukana marssi- 
vat sotilaat soittivat mielensä halusta niitä instrumentteja, 
joita he sotaretkelläkin olivat käyttäneet: lituusta, joka oli 
varsinkin ratsuväen käyttämä kirkas- ja kimeä-ääninen 
käyrätorvi; tubaa, pitkää, suoraa torvea muistuttavaa tum- 
maäänistä jalkaväen puhallinsoitinta ; cornuta, sarvesta teh- 
tyä sotatorvea, jota lipunkantajat (signiferi) käyttivät ja 
bucinaa, sarven muotoista torvea, jota käytettiin öisissä vah- 
dinvaihdoissa. 

Niistä monista triumfikulkueista, joita Rooma aikojen 
kuluessa sai katsella tuskin ainoakaan veti vertoja Aemi- 
lius Pauluksen triumfikulkueelle, jonka hän sai pitää voi- 
tettuaan makedonialaisten viimeisen kuninkaan Perseuk- 





Triumfikulkue. Sotaretkiltään vieraisiin maihin palanneet legioonalaiset seuraavat imperaattoriaan kulkueessa Ka- 
pitolin kukkulalle. Triumfivaunun edessä kulkevat liktorit. Sotilaille on luvattu sotasaaliista pieni osa, jolla he voi- 
vat maksaa perheensä heidän poissaollessaan tekemät velat. Ehkä heille on luvattu myös kappale maata vallottetuista 
maista, mutta mahdollisesti he sen sijasta ottavat uuden pestin ja lähtevät uusille valloitusretkille. Entistetty Bene- 
ventumin Trajanuksen kaaren reliefien mukaan ( Rooma, Museo della Civiltä Romana) 





Triumfikulkueessa kuljetettiin voitettujen kansojen päälli- 
köitä tai hallitsijoita vaimoineen ja lapsineen yhdessä 
voittosaaliin kanssa. Voitetut olivat räikeä vastakohta juh- 
livalle sotapäällikölle — mutta roomalaiset riemuitsivat. 
Entistetty Beneventumin Trajanuksen kaaren reliefin mu- 
kaan ( Rooma, Museo della Civiltä) 

sen v. 168 eKr. Juhlaa kesti kolme päivää ja sen muisto 
säilyi polvesta polveen niin tuoreena, että Titus Livius vielä 
yli sata vuotta myöhemmin saattoi eräässä Rooman his- 
toriansa luvussa kuvata sitä kuin hän itse olisi ollut siinä 
mukana. 

Forumille ja kaikille muille toreille sekä teitten varsille, 
joita pitkin triumfikulkueen reitti kävi, oli kokoontunut 
valkopukuisia roomalaisia, jotka seisoivat tähän tarkoituk- 
seen rakennetuilla korokkeilla. Temppelien ovet olivat 
avoinna ja sieltä nähtiin uhrisavun nousevan ilmaan. Lik- 
torien ja järjestysmiesten tehtävänä oli huolehtia kurista ja 
järjestyksestä ja he yrittivätkin kaikin voimin estää väkeä 
tungeksimasta kadulle ja sulkemasta kulkueen reittiä. En- 
simmäinen päivä riitti hädin tuskin niiden lukemattomien 
taideaarteiden — kuvapatsaiden ja maalausten — kuljetta- 
miseen, jotka Rooman sotilaat olivat ryöstäneet Kreikan 
ja Makedonian hävitetyistä palatseista ja kaupungeista ja 
joita nyt 250 vaunussa kuljetettiin hämmästelevien rooma- 





laisten katsojien silmien ohi. Toisena päivänä kuljetettiin 
katselijoitten ohi erilaisia aseita, joita Perseuksen sotilaat ja 
hänen moniin kansoihin kuuluneet liittolaisensa olivat 
käyttäneet taisteluissa. Niitä seurasi 3 000 sotilasta neli- 
miehisissä rivistöissä kantaen 750 hopearahoilla täytettyä 
maljaa (arvoltaan 2250 talenttia). Kolmannen päivän 
juhlakulkue oli triumfin uskonnollinen kohokohta ja se 
eteni torvien toitottaessa. Sen mukana kulki kaksikymmen- 
tä kukin ja seppelein koristettua härkää, jotka kuuluivat 
Juppiterin kiitosuhriin. Niiden takana marssi nuorukaisten 
rivistö kantaen kullalla ja taide-esineillä täytettyjä vateja; 
ne olivat olleet kuninkaan henkilökohtaista omaisuutta. 
Sitten tulivat Preseuksen sotavaunut, joissa olivat hänen 
aseensa ja kruununsa sekä niiden jäljessä valtava joukko 
sotavakeja. Heidän joukossaan nähtiin kuningas Perseus, 
kuningatar, prinssejä ja prinsessoja palvelijoidensa, koti- 
opettajiensa, ystäviensä ja hoviväkensä seuraamina — 
kaikki epätoivoisina ja murheen murtamina. Vankien pe- 


rässä saapui itse Aemilius Paulus laakerein seppelöitynä, 
puettuna kullalla kirjailtuun purppuratogaan ja jalassa 
kultakengät. Oikeassa kädessä hänellä oli norsunluinen 
valtikka, jonka päässä istui Juppiterin pyhä lintu, kotka. 
Triumfivaunujen ympärillä kuhisi ilveilijöitä, jotka esitti- 
vät koomisia kohtauksia ja säestivät esityksiään lyyralla. 
Vaunujen jäljessä tulivat voitokkaat sotilaat laulaen lau- 
luja, joita olivat harjoitelleet etukäteen. Ne olivat komen- 
tajan ylistyslauluja, mutta silloin tällöin niissä tehtiin myös 
estotonta pilaa sotapäällikön pikku heikkouksista ja eri- 
koisuuksista. Triumfin aikana kaikki oli sallittua. 


PALKINNOT JA RANGAISTUKSET 


Kun sotapäällikkö oli huudettu imperaattoriksi, hän an- 
toi seuraavana päivänä torvensoittajien puhaltaa merkin 
sotaväen kokoontumiseksi. Kaikki upseerit ja aliupseerit ja 
niin monta sotilasta kuin paikalle mahtui kerääntyivät 
praetoriumin eteen. Komentaja nousi korokkeelle (tribunal, 
suggestus). Pitämässään puhuttelussa hän mainitsi erityisesti 
muutamia voitokkaassa taistelussa sattuneita merkittäviä 
tapauksia, ylisti sotilaitten urhoollisuutta ja hyvää kuria 


Triumfivaunut. Entistetiy (Rooma, Museo della Civiltä 
Romana) 

taistelun aikana ja onnitteli upseereita heidän taitavuudes- 
taan. Sen jälkeen hän ilmoitti kunnianosoituksista. Aineel- 
liset palkinnot muodostuivat osuudesta sotasaaliiseen, ra- 
hasummasta ja palkankorotuksista, joita saatiin poikkeuk- 
sellisesta urhoollisuudesta tai kokonaisten manipulien ja 
kohorttien osoittamasta rohkeudesta. Kun aineelliset palk- 
kiot oli jaettu, ilmoitettiin muut kunnianosoitukset. Niitä 
sotilaat pitivät kaikkein suurimmassa arvossa ja keisari- 
ajalta säilyneet muistokirjoitukset osoittavat, ettei tämä 
väite ole retorista liioittelua. ”Muut? kunnianosoitukset 
olivat eräänlaisia kunniamerkkejä, kuten hasta pura, (puh- 
das keihäs), joka tarkoitti symbolista rautakärjetöntä kei- 
hästä, kultaista tai hopeaista rannerengasta, kaulaketjua, 
pronssista tai kultaista medaljonkia. Ne oli tarkoitettu pi- 
dettäviksi haarniskan päällä. Upseereille annettiin erilaisia 
kruunuja (coronae). Joitakin näistä kruunuista voitiin to- 
sin antaa tavallisille sotilaillekin (ks. kuvaa s. 237), kuten 
corona civica, joka annettiin tunnustukseksi Rooman kansa- 
laisen hengen pelastamisesta taistelussa. Corona muraliksen 
sai, joka ensimmäisenä oli kiivennyt viholliskaupungin 
muurin yli ja corona vallarian se, joka ensimmäisenä oli pääs- 
syt linnoituksen vallihaudan yli. 

Tällä välin sotapäällikkö oli saanut legioonien ja ko- 
horttien päälliköiden kertomukset eikä hän hajottanut 
armeijan kokousta ennen kuin ne sotilaat oli ankarasti ran- 
gaistu, jotka olivat syyllistyneet velvollisuutensa laiminlyö- 
miseen. Raskain rikos oli nukahtaminen vahdissa ollessa 
tai poistuminen vahtipaikalta palveluksen aikana. Tribuu- 
neista kokoonpantu sotilastuomioistuin tuomitsi rikollisen 
välittömästi kuolemaan ja kuolemantuomion panivat täy- 
täntöön rikollisen toverit: hänet joko kivitettiin tai ruos- 
kittiin kuoliaaksi. Pienet rikkomukset rangaistiin selkä- 
saunalla. Pelkureilta pidätettiin palkka tai heidän osuu- 
tensa sotasaaliiseen. Lisäksi kyseessä olevaa sotaretkeä ei 
laskettu heidän palvelusaikansa hyväksi. Poikkeustapauk- 
sissa tällainen rangaistus annettiin kokonaisille legioonille 
tai kohorteille. Hyvin pienistä rikkomuksista käytettiin hä- 
peärangaistuksia (tgnominia), kuten vahtipalvelusta ilman 
univormua tai paljasjaloin, tai syyllisen oli harjoitusten ai- 
kana kannettava raskasta marssipakkausta; muonakseen 
hän sai vehnäleivän sijasta ohraleipää eikä hän vähään ai- 
kaan saanut kantaa aseita. 

Järjestysrikoksista rankaisivat roomalaisia sotilaita sotilas- 
tribuunit ja liittolaissotilaita näiden omat päälliköt (praefec- 
ti sociorum). Armeijan komentaja päätti vain upseereita kos- 
kevista rikoksista ja rikkomuksista sekä tavallisesti myös 
kuolemantuomioista. 

Rooman sotajoukoissa oli tapahtunut perusteellinen 
uudelleenjärjestely Mariuksen aikana, jolloin perinteellis- 

ten värväysten ohella alettiin käyttää vapaaehtoisten pes- 
taamista ja Augustuksen aikana, jolloin yleinen asevelvolli- 
suus poistettiin kokonaan. Näistä muutoksista huolimatta 
Rooman legioonien kuri, organisaatio ja iskuvalmius säi- 
lyivät esimerkillisinä pitkiä aikoja, aina siihen asti kun soti- 
laat otettiin yksinomaan Rooman kansalaisista. Asianti- 
laan ei tuonut muutoksia vielä sekään, että italialaisille 
liittolaisille annettiin liittolaissotien jälkeen Rooman kan- 
salaisoikeudet, sillä monissa sodissa ja yhteisesti koetuissa 
vaiheissa he olivat tottuneet roomalaiseen ajatustapaan ja 
roomalaisten sotilaskuriin. 

Ulkonaisista sosiaalisista ja poliittisista muutoksista huo- 
limatta Rooman armeijan ohjesäännöt ja traditio pysyivät 
suurin piirtein muuttumattomina ja ne elivät kauemmin 
kuin minkään toisen tuntemamme sotilaallisen organisaa- 
tion. Näin ollen Trajanuksen voitonpylvään Dacian sotaa 
kuvaavat reliefit (101—107 jKr.) kelpaavat vielä (muuta- 
mia täysin ulkokohtaisia pikkuseikkoja lukuun ottamatta) 
Polybioksen monta sataa vuotta aikaisemmin kirjoittaman 
historianteoksen kuvitukseksi. 


SOTALAIVASTO 


Roomalaiset ryhtyivät merenkulkuun ennemminkin olo- 
suhteitten pakosta kuin omasta halustaan. Siinä suhteessa 
he eivät muistuttaneet kreikkalaisia, etruskeja, eivätkä 
karthagolaisiakaan. Vasta toisen samnilaissodan aikana 
(327—304 eKr.) he perustivat pienen laivaston, johon kuu- 
lui n. 20 kolmisoutua. Mutta sota suurta merivaltaa Kart- 
hagoa vastaan (3. vuosisadalla eKr.), joka hallitsi koko län- 
tistä Välimerta, pakotti roomalaiset perustamaan suuren 
laivaston pitääkseen karthagolaiset kurissa. Nopeutta, jolla 
laivasto luotiin, roomalaisten vastustajistaan saamia voit- 
toja ja sen lopulta saavuttamaa Välimeren herruutta pidet- 
tiin aikanaan suurena ihmeenä. 

Karthagon häviön jälkeen roomalaisten ei enää tarvinnut 
pelätä mitään merivaltaa ja he laiminlöivätkin laivastoansa 
voittonsa jälkeen niin suuresti, että 2. vuosisadalla eKr. me- 
rirosvot saattoivat kenenkään häiritsemättä hätyytellä koko 
Välimeren aluetta; tulivatpa merirosvot niinkin röyhkeiksi, 
että upottivat satamissakin olevia kauppalaivoja miehistöi- 
neen. Epäkohdan korjaamiseksi roomalaiset varustivat 500 
laivan laivaston, joka Pompeiuksen johdolla puhdisti Väli- 
meren merirosvoista v. 67 eKr. Sotalaivastoja käytettiin 
myös toisessa ja kolmannessa kansalaissodassa ja meritais- 
teluilla oli niissä jopa ratkaiseva merkitys, kuten esim. 
Actiumin meritaistelulla v. 31 eKr. 





Sotatoverinsa tai Rooman kansalaisen hengen pelastanut 
sotilas sai palkinnoksi tammenlehväisen corona civican, 
jonka hän sitten ripusti kotiovensa päälle 





Sotilas, joka hyökkäysvaiheessa ensimmäisenä nousi piiri- 
tetyn kaupungin muurille sai palkinnoksi corona mura- 
liksen ( Rooma, Museo della Civiltä Romana) 





Kolmannen pretoriaanikohortin 
kunniamerkein koristettu sota- 
merkkitanko; selvästi näkyvissä 
corona muralis (Rooma, Mu- 
seo della Civiltä Romana) 





Sotilas, jonka ensimmäisenä onnistui tunkeutua vallin yli 
vihollisen leiriin sai palkinnoksi neliskulmaisen, kultaisen 
corona vallariksen tai castrensiksen (Rooma, Museo 
della Civiltä Romana) 

Rooman laivastossa oli sotalaivoja (naves longae) ja kul- 
jetusaluksia (naves onerariae). Sotalaivat olivat pitkiä, no- 
peita ja helposti käännettäviä. Niiden keulassa oli kolmi- 
kärkinen keulapuskuri (rostrum), jolla ne iskeytyivät vihol- 
lislaivaan. 

Yleisin sotalaivatyyppi vanhalla ajalla (4. vuosisadalta 
lähtien) oli viisisoutu. Sen roomalaiset omaksuivat kreikka- 
laisilta ja karthagolaisilta, jotka kutsuivat sitä ”pentereksf. 
Mutta he käyttivät edelleen myös vanhemman mallista ja 
pienempää ”triremistä?, kolmisoutua. Viisisoudut olivat 
sekä nopeita että vakavia, niiden pituus oli yli 40 metriä ja 
leveys 6—7 metriä. Miehistönä oli n. 300 matruusia ja sou- 
tajaa sekä 120 sotilasta ja suunnilleen 20 upseeria ja aliup- 
seeria. Niissä oli purjeet, mutta silloinkin kun niitä käytet- 
tiin, laivoja samalla soudettiin ja taistelun aikana purjeet 
oli aina laskettu alas. Jos soutajat olivat tottuneita, voitiin 
yltää 5—6 solmuun (meripenikulmaan tunnissa). 

Sodassa suurten sotalaivojen saattueena oli aina pieniä 
kaksisoutuja (mioparones, catascopi), jotka toimivat tähystys-, 
merkinanto- ja komentotehtävissä. 

Laivojen miehistössä oli soutajia (remiges) ja matruuseja 
(nautae), jotka tavallisesti olivat liittolaismaista ja merenta- 
kaisista siirtokunnista, useat heistä olivat vapautettuja or- 
jiakin. Soutajia komensivat magistrit, ja matruuseja perä- 
miehet ja kapteenit (gubernatores). Ylin komento laivalla 
oli tribuunilla tai kenturiolla, laivaston eskaaderin komen- 
taja taas oli legaatti. 

Vasta keisariajalla perustettiin vakinaisia laivastotuki- 
kohtia kuten Misenumin ja Ravennan, jotka olivat yhtey- 
dessä kahteen pienempään — Forum luliin ja Aguileian — 
tukikohtaan. 


Gaius Duiliuksen columna rostrata 
(koristeena laivan keula ja ankkuri) 


Agrippan ja Augustuksen perustamat 
Puteolin ja Misenumin satamat olivat 
tärkeitä sota- ja kauppasatamia ( Roo- 
ma, Museo della Civiltä Romana) 





MISENUM 


Kapea, matalahko roomalainen kaksisoutu oli erittäin nopealiikkeinen. Laivan runko päättyi taaksepäin kaareutu- 
vaan keulaan ; sen päällä liikuteltava puskuri. Keulan alla ja laivan laidoilla taistelukäytävät, joita käytettiin meri- 
taistelussa. Takakannella kapteenin hytti, sen päällä laivaston merkki ja laivan lippu. Laiva oli 32 m pitkä ja 5,75 
leveä, sen syväys 1,30 m ( Milano, Museo della Scienza € della Tecnica) 











Roomalainen rahtialus; rakenteen piti olla sellainen, että laivaan voitiin ottaa mahdollisimman paljon matkustajia 
ja lastia sekä että se pääsi lähelle rantaa, jos jouduttiin nousemaan vihollismaahan. 


Kevytrakenteinen laiva, jossa yksi rivistö airoja. Siinä oli kaksi mastoa, isomasto ja keulamasto sekä neliskulmaiset 
purjeet. Reelinkien jatkona ulkonemat, joiden avulla saatiin tilaa kahdelle tai kolmelle soutajalle airoa kohti. Keula 
oli kaareva ja siinä oli hyökkäyssilta, jota hoidettiin keulamastosta käsin. Takakannella ei ollut hyttiä. Pituus oli 39 
m ja leveys 5 m; syväys 1,10 m ( Milano, Museo della Scienza e della Tecnica) 

ROOMALAINEN KRONIKKA 


YKSI KYMMENTÄ VASTAAN 


Metsä kajahteli kirveen iskuista, äänet 
ja nauru jähmettyivät kylmään ilmaan. 
Puhe oli vierasta, sen sointu pehmeä ja vi- 
heltävä; se ei ollut niiden ihmisten kovaa 
ja hakkaavaa kieltä, jotka juuri vähäistä 
aikaisemmin olivat tulleet lähimmistä ky- 
listä keräämään polttopuita. 

Puhujat olivat erään roomalaisen le- 
gioonaosaston sotilaita, joiden leiri sijaitsi 
täältä vain muutaman mailin päässä, van- 
hahkoja miehiä Keski-Italiasta, joiden al- 
kuperän paljasti heidän ääntämistapansa: 
umbreja, etruskeja, latinalaisia ja joitakin 
Abruzzien asukkaita. 

He olivat jo varhain aamulla tulleet 
metsään hakemaan puita leirin linnoitta- 
mista varten ja kuten töissä usein sattuu, 
niin täälläkin yksi puski töitä kolmen puo- 
lesta; kahdella muulla oli milloin mikin 
tekosyy työtä pakoillakseen: tylsä kirves 
tai vanhat, kolottavat haavat, kun oli 
juuri sattunut säänmuutoskin. 

Jaariteltiin tavanomaisista asioista : kun- 
toisuuslomasta, leirimuonasta, tappioita 
koskevista epämääräisistä huhuista. Tark- 
kaa tietoa asiasta ei leirissä kenelläkään 
ollut, mutta oltiin tietävinään, että niin oli 
ainakin komentajan lähetti varmasti sa- 
nonut. 

”Painukoot vaikka helvettiin, kun vain 
kaikki kerrankin loppuisi ja loppuisi on- 
nellisesti?, eräs sotilaista tuhahti ja kietoi 
villavaippansa = tiiviimmin ympärilleen. 
Eräs sotilaallisen näköinen umbri, joka oli 
ollut saman sotapäällikön mukana jo mo- 
nilla sotaretkillä katsahti puhujaan hyväk- 
syvästi ja kuin antaakseen sanoille vielä li- 
säpontta hän antoi kirveellään mahtavan 
iskun vaaleata talvista taivasta tavoittele- 
valle kuuselle. 

Samalla hetkellä ilmestyi joka puolelta 
näkyviin ratsastavia gallialaisia aivan 
kuin heidän hevosensa olisi poljettu esiin 
suoraan puitten rungoista. Heidän käy- 
töksensä ilmaisi selvästi, etteivät he olleet 
tulleet uutisia kyselemään, sillä he heilut- 
tivat miekkojaan ja keihäitään ja jännitti- 
vät jousiaan. 

Ensimmäinen, joka liikahti oli kohortin 
kenturio, mutta hän suistui jo samassa 


maahan: nuoli oli osunut hänen selkäänsä. 
Oli viimeinen hetki kerääntyä yhteen ja 
hyökätä miekoin ja keihäin päin vihollista. 


Leirin asiat olivat yhtä huonolla tolalla, 
mutta sinne hyökkäsi vihollisen jalkaväki. 
Hurjasti huutaen he ryntäsivät joka puo- 
lelta metsästä päin leiriä, lukuisina kuin 
muurahaisparvi. Leirivallilla roomalaiset 
pysäyttivät heidät, sillä leiriä ei voitu kos- 
kaan yllättää. Tarvittiin vain valleilla ole- 
vien vartiomiesten huuto. Gallia oli vi- 
hollismaa eikä hälytys siellä ollut leikin- 
tekoa, se oli aina täyttä totta. Tarvitsi vain 
kuunnella kiihtyneitä ääniä ja torventoi- 
totuksia päästäkseen siitä selville. 

Kaikki syöksyivät valleille siinä kun- 
nossa kuin olivat hälytyksen kaikuessa: 
haarniskat auki he juuri ja juuri ennätti- 
vät kiskaista heittokeihäät ja keihäät mu- 
kaansa ennen kuin jo olivat valmiina pai- 
koillaan ilman hämminkiä, katse suun- 
nattuna lipunkantajaan. 

Gallialaiset hyökkäsivät jokaiselta nel- 
jältä taholta: kaikessa hiljaisuudessa he 
olivat tehneet selvän leirin ympärillä par- 
tioineista — ratsujoukoista. — Alipäällikkö 
Ouintus Ciceron, kuuluisan puhujan vel- 
jen mielestä viholliseen oli suhtauduttava 
vakavasti, vaikkei se tuntenut alkeellisim- 
piakaan taktiikan sääntöjä. Hän oli ka- 
vunnut tähystystorniin, vaikka hän oli 
kuumeessa ja kiireessä hän vielä ennätti 
tarkistaa univormunsakin — joka onneksi 
sentään oli kunnossa kuin paraatia varten. 
Hän varjosti silmiään ja yritti päästä sel- 
ville, mikä gallialaisheimoista hyökkäsi 
tällä tavalla leirin kimppuun. Ainoa, mistä 
hän sai varmuuden, oli gallialaisten raivo 
— oliko se sitten todellista vai vain heidän 
taktiikkaansa. 

Hänelle tuotiin kirjoitusvälineet pika- 
kirjeen lähettämiseksi Caesarin pääma- 
jaan. Joku kiinnitti hänen huomionsa yri- 
tyksen toivottomuuteen, 
set olivat jo vallanneet kaikki leiriin johta- 
vat tiet. Mutta Cicero ei kuunnellut häntä, 
vaan käski intendentin luvata lähetille 
suuren palkkion kirjeen perille toimitta- 
misesta. 


sillä gallialai- 


242 


Taistelu kävi joka puolella yhä kuu- 
memmaksi. Nuo kirotut paholaiset hyök- 
käsivät villisti ja umpimähkään, metsästä 
tuli aina yhä uusia hyökkääjiä ja näytti 
siltä kuin koko Gallia olisi kerääntynyt 
tänne valloittaakseen alipäällikkö Ciceron 
leirin. 


Cicero katseli murheellisena taivaalle: 
hän pelkäsi, että hänen sotilaansa eivät 
jaksaisi pitää puoliaan edes yön tuloon 
saakka. Onnettomuudeksi linnoitustöitä 
ei ollut viety vielä riittävän pitkälle, mutta 
kukapa olisi saattanut odottaa hyökkäystä 
tällä vielä eilen näennäisesti rauhallisella 
seudulla? 

Vihdoin talvinen taivas alkoi hämärtää, 
mutta Cicero ei huomannut sitä. Neljä 
kenturiota toi Ciceron puheille ylhäisen 
nervin, joka sanojensa mukaan henkilö- 
kohtaisista syistä halusi pysyä ystävälli- 
sissä suhteissa roomalaisiin. 

Cicero sai vihdoinkin kuulla hiukan 
uutisia, mutta ne olivat omiansa tyrmistyt- 
tämään hänet, vaikka hän teki kaikkensa 
salatakseen tunteensa. Hänen leirinsä 
kimppuun hyökänneet viholliset olivat 
eburoneja, nervejä ja aduatukeja Belgian 
Galliasta. Roomalaisten asia oli muka 
menetetty, heitä ei enää ollut, ei ainakaan 
satojen kilometrien säteellä. Eburonien 
kuningas Ambiorix oli päättänyt tuhota 
myös Ciceron leirin ja vapauttaa Gallian 
vihdoinkin roomalaisten herruudesta. 


Gallialaisen karkurin ja tulkin puhuessa 
on painostava hiljaisuus laskeutunut leirin 
ja sen linnoitusten yli. Sen keskeyttivät 
vain silloin tällöin kuuluva haavoitettujen 
voihkina. Taistelu oli yhtäkkiä loppunut. 
Cicero antoi viedä ylhäisen nervin tois- 
taiseksi pois ja vetäytyi komentajan telt- 
taansa neuvottelemaan upseerien kanssa. 
Mutta ennen kaikkea hän puhutteli fab- 
rien upseereita. Pian sen jälkeen koko leiri 
kajahteli vasaran iskuista. 

Äkkiä alkaneen työn äänet ja tulen ka- 
jastus tekivät gallialaiset uteliaiksi ja he 
lähettivät partioita aivan muurin juurelle 
ottamaan selvää asioista. Mutta he eivät 


voineet nähdä mitään. Sitä suurempi oli 
gallialaisten hämmästys seuraavana päi- 
vänä: leirivallille oli kohonnut yli 120 
raskasta ja uhkaavan näköistä puutornia ja 
vaikkeivät ne vielä olleet aivan valmiit, ne 
kuitenkin vaikuttivat siltä kuin ne yön ai- 
kana olisivat nousseet suoraan maasta. 
Silloin viholliset aloittivat uuden hyök- 
käyksen, vanhaan tapaansa, kaikessa kii- 
reessä, huutaen ja epäjärjestyksessä. He 
toivat mukanaan valtavia risukimppuja, 
puunrunkoja ja suuria kiviä täyttääkseen 
niillä vallihaudan. Mutta roomalaiset te- 
kivät onnistunutta vastarintaa sekä sinä 
päivänä että vielä seuraavanakin. 


Yöt piirityksen aikana olivat hirvittävät. 
Aikaisemmin oli voinut paneutua pitkäk- 
seen ainakin yöllä, hetkeksi unohtaa ny- 
kyisyyden ja uneksia avoimin silmin koti- 
kylästä, aistia sen tutut tuoksut ja pyöri- 
tellä tuoreen leivän makua kielellään. 

Iltaisin oli vielä ollut aikaa kenturion 
selän takana hoidella pientä nauris- ja kaa- 
limaata, joka oli raivattu piiloiseen paik- 
kaan niiden hetkien helpottamiseksi, 
jolloin koti-ikävä oli masentavin. 


Mutta nyt riehui taistelu ja elämä oli 
kysymyksessä. Kerrottiin, että kuumesairas 
komentajakin oli ollut koko yön jalkeilla 
voidakseen paremmin seurata tilanteen 
kehitystä ja varusteitten kunnostamista: 
puolustuslaitteita, rakenteilla olevia tor- 
neja, tulessa karaistuja paaluja, joilla leiri- 
vallia oli tuettava, raskaita keihäitä, joilla 
oli tarkoitus osua vihollisiin kun he myl- 
vien kuin härät syöksyivät päin; rintava- 
rustuksia ja tiesulkuja, joita haavoittu- 
nein käsin oli punottu äärimmäisen kärsi- 
vällisesti. 

Tänään oli sattunut jotain hyvin kum- 
mallista: ryhmä aseettomia gallialaisia, 
jotka ulkonäöltään olivat arvohenkilöitä, 
oli tullut leiriin ja mennyt alipäällikön pu- 
heille. Ehkäpä gallialaiset olivat vihdoin- 
kin huomanneet, ettei roomalaisten kanssa 
ollut leikkimistä ja tulleet parempiin aja- 
tuksiin. . Ja tavalliset sotilaat, Sestiukset, 
Gaiukset, Clodiukset .. jotka seitsemän 
päivää olivat olleet yhtämittaisissa taiste- 
luissa alkoivat toivoa, että kaikki kuitenkin 
päättyisi hyvin ja että he vihdoinkin saisi- 
vat jälleen nukkua yönsä rauhassa. 

Mutta lyhyen ajan kuluttua nähtiin 
gallialaisten poistuvan ja voitiin todeta, 
etteivät he näyttäneet tyytyväisiltä. Ci- 


ceron lähetti, joka mielellään tärkeili, en- 
nätti tälläkin kertaa kertomaan, mitä oli 
tapahtunut: neuvottelut olivat rauenneet. 
Hävyttömät gallialaiset olivat vaatineet 
roomalaisia antautumaan ja luvanneet 
siitä hyvästä antaa heidän häiritsemättä 
poistua. Mutta kuka mokomiin voisi luot- 
taa? He olivat vakuuttaneet, että rooma- 
laiset odottivat turhaan apua omiltaan. 
He olivat yksin. Gallialaiset lupasivat 
roomalaisille kaikkea, mitä he järjellisissä 
rajoissa suinkin osasivat vaatia, mutta ki- 
rotusta talvileiristä he halusivat päästä 
ehdottomasti eroon. 

Entä Cicero? No, Cicero oli käyttäyty- 
nyt niinkuin vain arvostaan tietoinen roo- 
malainen sotapäällikkö saattoi käyttäytyä. 
Hän oli ottanut heidät vastaan juhlauni- 
vormussa rauhallisena ja hillittynä, kas- 
vot liikkumattomina. Hän oli antanut 
heidän puhua, mutta vastannut sitten 
äänellä, joka sai veren hyytymään: Roo- 
man kansan tapana ei ole ottaa vastaan 
ehtoja aseelliselta viholliselta. Mutta jos 
nervit haluavat laskea aseensa, he voivat 
hänen välityksellään toimittaa lähettiläitä 
Caesarin luo. Caesarin oikeamielisyyteen 
katsoen hän saattoi toivoa, että heidän 
pyyntöönsä suostuttaisiin. 

Käsitättekö, mitä tämä vastaus merkit- 
see? gallialaiset olivat kysyneet. Odotta- 
kaa vain huomiseen, niin näette. 


Leirin ulkopuolelle tunkeutuneet roo- 
malaiset partiot huomasivat että gallia- 
laisilla oli jotain tekeillä siitä äänten sori- 
nasta, rauhattomuudesta, kaapimisesta ja 
raapimisesta, joka heidän puoleltaan kan- 
tautui kuuluville. Ja seuraavaksi aamuksi 
gallialaiset olivatkin järjestäneet oman 
yllätyksensä roomalaisille. 

Uutterina kuin muurahaiset he olivat 
rakentaneet leirin ympärille yön aikana 
kymmenen jalkaa korkean vallin ja viisi- 
toista jalkaa leveän kaivannon. Tämän 
taidon he olivat oppineet roomalaisilta 
miehityksen aikana. Mutta kun heiltä 
puuttui tähän työhön tarvittavia työka- 
luja, heidän täytyi leikata turpeet irti 
miekalla, kiskoa ne käsin ylös ja kantaa 
viitoissaan. 


Rakentamansa vallin päälle he pystyt- 
tivät torneja. Niidenkin esikuvat oli saatu 
roomalaisilta, vaikka ne olivatkin huonoja 
jäljennöksiä. Kuusi päivää he pysyivät 
paikoillaan keskittyen lopullisen hyök- 

käyksen valmisteluihin, aivan kuin he oli- 
sivat halunneet sanoa: tässä te olette ja 
tässä te pysytte. 

Seitsemännen päivän aamuna nousi 
niin ankara pohjatuuli, että se sai kuuset- 
kin taipumaan ja valittamaan. Roomalai- 
set vartijat tähystivät herkeämättä viholli- 
sen vallin ja metsän suuntaan. Samniu- 
min voimakkaat sotilaat ja Abruzzien 
säänpuremat vuoristolaiset kuuntelivat 
epäluuloisina hiljaisuutta, tätä luonno- 
tonta hiljaisuutta ja odottivat minä het- 
kenä tahansa kuulevansa gallialaisten so- 
tahuudon. Tämän sietämättömän hiljai- 
suuden rinnalla sekin olisi tuntunut hel- 
potukselta. 

Äkkiä vihollisen puolella alkoikin syn- 
tyä liikettä. Gallialaiset tulivat vaieten lä- 
hemmäksi kantaen merkillisiä esineitä, jot- 
ka näyttivät savuavilta leiviltä ja soih- 
duiksi muuttuneilta keihäiltä. Rooma- 
laisten valmistautuessa taisteluun, gallia- 
laiset astuivat valliltaan ja heittivät melko 
läheltä nuo merkilliset savuavat keihäät 
ja ”leivät? roomalaisten leiriin. 


Roomalaiset seisoivat horjumatta pai- 
koillaan, kun heidän leirimajojensa katot 
syttyivät palamaan. Mutta yhä enemmän 
heidän päälleen ryöppysi noita palavasta 
puuhiilestä ja hehkuvasta turpeesta val- 
mistettuja 'leipiä'. Kova tuuli hulmautti 
pienet tulipesäkkeet leiskuviksi liekeiksi ja 
musta, tikahduttava savu peitti taistelevat. 

Sitten gallialaiset yrittivät kiivetä val- 
leille, tulivat hitaasti yhä lähemmäs. Mut- 
ta vankkumatta legioona taisteli nuolisa- 
teessa, rivit tiiviisti suljettuina aivan kuin 
kysymyksessä olisivat olleet vain sotahar- 
joitukset. Takanaan sotilaat kuulivat tu- 
len kohinan; he tunsivat liekkien poltta- 
van kuumuuden ja näkivät koko omaisuu- 
tensa ja vuosien kuluessa keräämänsä voit- 
tosaaliin palavan poroksi silmiensä edessä. 
Mutta kukaan tuskin edes silmäsi sivuil- 
leen. 


Eräässä kohdassa gallialaiset toivat liik- 
kuvan tornin aivan vallin viereen. Sillä 
kohtaa seisoi kolmas kohortti. Sen kentu- 
riot väistyivät ja vetivät kaikki miehensä 
taaksepäin. Samalla he alkoivat viittauk- 
sin ja vaivaisella keltin kielen taidollaan 
kutsua vihollista lähemmäksi. Nyt soti- 
laatkin huomasivat, että heidän kentu- 
rioittensa tarkoituksena oli houkutella 
gallialaiset ansaan ja myös he alkoivat 


merkkikielellä haastaa gallialaisia taiste- 
luun. Mutta yksikään gallialaisista ei us- 
kaltanut astua esiin. He eivät luottaneet 
roomalaisiin ja ties mitä petosta he uumoi- 
livat. 

Silloin gallialaisten päälle alkoi sataa 
kiviä ja heidät ajettiin alas tornista, joka 
sytytettiin palamaan. Mutta jo olivat le- 
gioonankin voimat lopussa. Eloon jääneet 
tosin tekivät katkeraa vastarintaa, mutta 
heidänkään joukossaan ei ollut ainoata- 


kaan haavoittumatonta. Gallialaisten lu- 
kumäärä sen sijaan nousi päivästä päivään. 
Mutta leirissä tiedettiin, että sotapääl- 
likkö vihdoinkin oli saanut yhteyden Cae- 
sariin. Gallialaisen karkurin palvelijan oli 
onnistunut keinotella itsensä maanmies- 
tensä rivistöjen läpi kirje keihääseen kiin- 
nitettynä. Ja tänä aamuna saatiin vastaus. 
Eräs viidennen kohortin sotilas oli sen löy- 
tänyt erään tornin kattoon iskeytyneen 
keihään kärjestä. Tiedoitus oli Caesarin 

itsensä kirjoittama kreikkalaisin kirjaimin. 
Mutta milloin heittokeihäs oli heitetty 
roomalaisten leiriin? 

Nyt vahtisotilaat alkoivat keskittyneen 
tarkkaavaisesti katsella kaukaista taivaan- 
rantaa odottaen apuun rientävän Caesarin 
savumerkkien ilmestymistä näköpiiriin. 
Kuka näkisi merkkisavun ensimmäisenä? 


(Lähteitä: mm. Gaius Julius Caesar, Gal- 
lian sota) 


MATKUSTAMINEN: TIET JA KULKUNEUVOT 


Vielä tänä päivänä eräs Rooman kulttuurin suurimmista saavutuksista kaikuu italian 
kielen sanassa ?strada?, englannin kielen street ja saksan kielen *strasse-sanassa: 
kieli on säilyttänyt muiston niistä lujista ja kestävistä teistä, jotka yhdistivät valta- 
van imperium Romanumin etäisimmätkin kaupungit toisiinsa. Sanat eivät kuitenkaan 
johdu latinan kielen tietä merkitsevästä sanasta via vaan eräästä roomalaisten teiden 
teknisestä ominaisuudesta, jota ilmaisee latinan kielen sana ?strata (strata via). Se 
on verbin ?sternere? perfectum participium ja merkitsee tasoittamista, kiveämistä siis 
Juuri sitä ominaisuutta, joka erotti suuret roomalaiset liikeenneväylät vanhan ajan 
tomuisista ja kiveämättömistä teistä. 

Liikenteen valtasuonien rakentamiseen tarvittiin valtavaa julkisten töiden järjestel- 
mää sekä Italiassa että provinsseissa. Niitä varten oli hakattava tunneleita, siirrettävä 
kalliolohkareita, suunniteltava ja rakennettava valtavia monikaarisia siltoja. Forum 
Romanumille keisari Augustus pystytti kultaisen kilometripylvään symboloimaan tie- 
verkoston keskusta. Se oli tähti, josta ja jonne kuviteltiin kaikkien teiden säteettäisesti 
johtavan. Rooman teitä marssivat sotilaat, kulkivat kauppamiehet ja heidän vana- 
vedessään tavarat ja aatteet. Ne olivat Rooman kulttuurin valtateitä, sitten kristinuskon 
valtateitä ja lopuksi niitä teitä tulivat barbaarit ja kirjoittivat viimeisen luvun erään 
maailmanhistorian suurimpiin kuuluvan aikakauden historiaan. 





Vanhan ajan ihmiset yleensä ja roomalaiset erityisesti 
suhtautuivat matkustamiseen meidän mielestämme ou- 
dolla tavalla: se oli heistä ikävä velvollisuus, johon joskus 
oli pakko ryhtyä. Mutta jos selvitämme, miten roomalaiset 
matkustivat, millaiset olivat heidän yöpymismahdollisuu- 
tensa ja millaisia kulkuneuvoja he käyttivät, meistä ehkä 
alkaa tuntua, että matkustaminen noihin aikoihin oli kaik- 
kea muuta kuin mukavaa. 

Matkustamisen syitä on ollut kautta aikojen neljä ja esi- 
tämme ne ns. kronologisessa järjestyksessä. Ensimmäinen 
syy on kauppasuhteitten luominen läheisiin ja kaukaisiin 
maihin; toinen on halu levittää poliittista ja sotilaallista 
valtaa oman maan rajojen ulkopuolelle tai uskonnollisen 
ja poliittisen propagandan tekeminen; kolmas on halu tut- 
kia tuntemattomia tai vain vähän tunnettuja maita puh- 
taasti tieteellisestä mielenkiinnosta ja neljäs on halu mat- 
kustaa omaksi huvikseen, turistina. 

Turismi ei ollut muodissa vanhalla ajalla. Tutkimusmat- 
koja vanhalla ajalla tekivät kreikkalaiset tiedemiehet ja me- 
renkulkijat, mutta harvoin roomalaiset. Jäljelle jäävät siis 
kaupallisista, poliittisista ja sotilaallisista syistä tehdyt mat- 
kat. Asioiden pakosta ne tulivat yhä tavallisemmiksi ja pi- 
temmiksi sitä mukaa kuin Rooman tasavallan valloituspoli- 
tiikka eri muodoissa — taloudellisella, poliittisella ja soti- 
laallisella alalla — laajeni koko Välimeren piiriin. Joudut- 
tiin niin pitkälle, että varsinkin Augustuksen ajoista lähtien 
jokaisen valtionvirkamiehen oli otettava lukuun siirto min- 
ne tahansa maan ääreen kauaksi Roomasta ja Italiasta, 
vieraaseen maahan, jossa häntä odottivat kaikenlaiset ikä- 
vyydet ja epämukavuudet. Siitä lähtien sotapalveluskin 
suoritettiin miltei yksinomaan Italian ulkopuolella, jätti- 
läisvaltakunnan provinsseissa, usein villeillä ja epävieraan- 
varaisilla seuduillakin. 

Niin monien ihmisten — virkamiesten, diplomaattien, 


sotilaitten, kokonaisten armeijojen — siirtäminen paikasta 
toiseen oli syynä siihen, että Rooman hallitus alkoi raken- 
taa suurenmoista tieverkkoa. Niille ei löydy vanhalla ajalla 
muuta vertauskohtaa kuin Persian kuninkaitten suuren 
valtakunnan alueelle rakennuttamat suuret päätiet, mutta 
niistäkin useimmat jäivät keskeneräisiksi. 


VALTATIET 


Ensimmäinen valtateistä oli Via Appia. Se rakennettiin 
kolmesataa vuotta ennen Kristuksen syntymää sensori Ap- 
pius Claudius Caecuksen aloitteesta ja se yhdisti Rooman 
Capuaan. Myöhemmin sitä jatkettiin Beneventumin ja 
Tarentumin kautta Italian idän satamaan Brundisiumiin 
asti. 

Muut valtatiet syntyivät seuraavilla vuosisadoilla. Aluksi 
ne yhdistivät Rooman muihin Italian alueisiin. Via Clodia 
vei Etruriaan, Via Aurelia Liguriaan, Via Flaminia Ariminu- 
miin (Rimini), Via Aemilia Po-joen laakson kautta Arimi- 
numista Placentiaan (Piacenza) ja Via Latina johti Apen- 
niinien yli Campaniaan. Via Salaria vei Adrianmerelle, 
Via Ostiensis Rooman satamakaupunkiin Ostiaan. Myös 
Via Cassia vei Etruriaan ja sen kautta Emiliaan. Genovasta 
vei Via Postumia Po-joen laaksoon ja Venetsian kautta 
Aguileiaan. Via Popilia erkani Via Appiasta ja sitä pitkin 
päästiin Lucanian kautta Calabrian Regiumiin. Myöhem- 
min rakennettiin provinssien suuret valtatiet, Via Egnatia 
Balkanilla ja Via Aurelian jatkona oleva Gallian tie, joka 
Provencen rannikkoa ja Rhonen laaksoa pitkin vei Lugdu- 
numiin (Lyoniin). 

Suurten pääteiden leveys oli n. viisi metriä. Ne oli pääl- 
lystetty soralla (glareatae) tai kivetty (stratae), kuten Via 
Appia. Kiveyksessä käytettiin suuria kiviä tai polygonin 
muotoiksi hakattuja basalttijärkäleitä. 

Tietyöt aloitettiin merkitsemällä kahdella yhdensuun- 
taisella linjalla sen leveys. Sen jälkeen poistettiin ylimmät 
maakerrokset kunnes päästiin vankkaan maaperään, jonka 


Kilometripylväs Via Appia Traianan varrelta, jota pitkin 
oikaistiin Via Appialta Beneventumista Brundisiumiin. 
Kuten kivessä olevasta kirjoituksesta ilmenee, Trajanus 
rakennutti tieosuuden omilla varoillaan ( Barletta, museo) 

Kaavakuva pääteistä, jotka yhdistivät Rooman Italian niemimaan tärkeimpiin kaupunkeihin ja satamiin sekä pro- 
vinsseihin 


päälle voitiin laskea tien perustus. Maapohjan päälle pan- 
tiin hiekkaa ja kalkkia (pavimentum) ja sen päälle vielä 
neljä kerrosta erilaisia rakennusaineita: statumen (tuki) 
koostui hakatuista kivistä, jotka liitettiin yhteen savella tai 
sementin tapaisella seoksella ; rudus oli puristettua sorakalk- 
kia, nucleus puristettua kalkkia, hiekkaa, maata ja tiili- 
murskaa, ja lopuksi mukula- tai laattakivikerros, summa 

crusta tai summum dorsum; päällimmäinen kerros oli hiukan 
kovera, että sadevesi paremmin valuisi pois. Kerrosten vah- 
vuus oli yhteensä 1—1,85 metriä, mutta poikkeustapauk- 
sissa se saattoi olla jopa 3 metriä. Jos tie tehtiin soiseen 
maastoon tai jos se sotilaallisista syistä oli rakennettava hy- 
vin nopeasti, sen perustaksi laskettiin suuria puulauttoja 
(pontes longi). 


Roomalaisten tienrakennuksen periaatteena oli: lyhin tie 
kahden pisteen välillä on suora. He eivät mielellään anta- 
neet tien mutkitella vuoren tai kukkulan juurella, mie- 
luummin he raivasivat kukkulan tieltä pois tai kaivoivat 
tunnelin, kuten Vespasianus antoi tehdä Via Flaminiaa 
rakennettaessa Furlo-solan luona ja muutamia vuosia myö- 
hemmin Trajanus Via Appialla. Välttääkseen Terracinan 
vuorten yli kulkevaa vaikeakulkuista tietä, hän antoi kai- 
vaa Pisco Montanon kalliota 36 metrin matkan Via Appiaa 
varten. 

Roomalaisten tienrakennustekniikka osoittaa, että he 
tunsivat erittäin hyvin erilaiset maaston laadut ja niiden 
vaatimukset. Monenlaisin teknisin varotoimenpitein, ku- 
ten kanavin ja tievallein tiet vahvistettiin ja niiden vah- 
vaan perustaan eivät edes maanlaskeumat päässeet pa- 
hasti vaikuttamaan. 

Roomalaisten loistavaan tienrakennustekniikkaan kuu- 
luivat myös sadat sillat sekä Italiassa että sen ulkopuolella. 
Niistä monet ovat säilyneet meidän päiviimme ja ne on ra- 


Kaupunkien ja siltojen lähellä valtatiet oli 
kivetty suurilla laatoilla, joita käytettiin mo- 
nikerroksisen tienpohjan päällysteenä (sum- 
ma crusta). Kuten tekstissä mainitaan, 
tiessä tavallisesti oli neljä erilaisista mate- 
riaaleista tehtyä kerrosta (kuva 1, seur. s.). 
Jos kerroksia oli vain kolme, keskimmäinen 
kerros rakennettiin kuvan 3 osoittamalla ta- 
valla, jolloin päällimmäisen kerroksen perus- 
tus tuli erittäin lujaksi. Soisessa maastossa 
tiet rakennettiin puulautoille, joita kannatti- 
vat hyllyvään alustaan juntatut tukevat paa- 
lut (kuva 2) 

kennettu niin taidokkaasti että vasta oman aikamme rauta- 
betonisillat ovat voittaneet ne kestävyydessä. Ne olivat toi- 
sin sanoen sillanrakennuksen esikuvina läpi kahden vuosi- 
tuhannen. 


MATKALLA 


Mikä rauha, mikä hiljaisuus vanhan Rooman teillä. 
Muulin selässä ratsastaen matka kaupungista toiseen oli 
jaettava viisaasti harkittuihin päiväetappeihin. Harvoin 


tapasi tiellä vastaantulijoita ja sitä reunustavat maisemat 
olivat monin paikoin vielä neitseellistä maata, jonka koske- 
maton kauneus saattoi joskus peloittaakin yksinäistä kulki- 
jaa. 

Pikkukauppiaat, jotka muulinsa selässä kuljettivat koko 
omaisuuttaan, uskaltautuivat harvoin yksikseen taipa- 
leelle; mieluiten he liittyivät matkaseurueisiin, joiden kär- 

jessä ja jälkijoukkona kulkivat aseistetut saattajat. Harvaan 
asutuilla seuduilla sai usein pelätä rosvojen hyökkäyksiä ja 
siitä syystä oli viisainta kulkea ryhmissä ja pitää lyhyttä 
miekkaa käden ulottuvilla — se olikin matkavarusteista 
tärkeimpiä. Kun virkamies matkusti valtion tehtävissä, 
hänelle joka kaupungissa annettiin vahva saattojoukko mu- 
kaan seuraavalle taipaleelle. 

Jos talvisin lähdettiin pitkälle matkalle esim. alppien ta- 
kaiseen Galliaan, Espanjaan tai Pannoniaan, sai varautua 
monenlaisiin sään vaihteluihin ja matkanvaivoihin, sillä 
tiet olivat huonot ja usein ne kulkivat vaarallisten alppiso- 
lien kautta. Näillä matkoilla varakkaat käyttivät matka- 
vaunuja. Paras vaunu tällaiselle matkalle oli essedum, joka 
oli kaksipyöräinen, mutta lujarakenteinen ja muistutti 
kelttiläisiä sotavaunuja. Sille, jonka nopeasti piti päästä 
paikasta toiseen, sopivat cisiumit. Nekin olivat kaksipyöräi- 
set, mutta keveyt ja muistuttivat myöhempien aikojen ka- 
lesseja. Niitä voitiin tosin käyttää vain lyhyillä matkoilla. 
Erityisen hienoja vaunuja olivat kaksipyöräiset carpentu- 
mit ja kantotuolit (lectica), mutta niitä käytettiin ainoas- 
taan kaupungissa, tai lyhyillä matkoilla patriisien kaupun- 
gin ympäristössä sijaitseviin huviloihin. Keisariajalla niitä 
Rooman kaupungin alueella saivat käyttää vain keisari- 
perheen naiset sekä nuoret prinsessat. Kantotuoleja kantoi- 
vat livrepukuiset orjat ja niitä käyttivät varakkaat, senaat- 
torit ja korkeimmat virkamiehet sekä tasavallan että keisa- 
rivallan aikana. Päiväsaikaan Roomassa oli sitäpaitsi kiel- 
letty käyttämästä vaunuja. Tämä tapahtui jalankulkijoiden 
turvallisuuden ja yleisen rauhan vuoksi. 

Oli olemassa myös monen tyyppisiä nelipyöräisiä vau- 
nuja, joissa oli riittävästi tilaa sekä matkustajille että hei- 
dän matkatavaroilleen. Tavallisin niistä oli raeda, jonka 
arvellaan kehittyneen eräästä hyvin käytännöllisestä pa- 
raativaunusta. Sen käyttö yleistyi keisariajalla. Edelleen 
käytettiin pilentum nimistä vaunua, jota veti muulivaljakko, 
jonka aisoissa oli kulkuset; carruca oli nopein kaikista vau- 
nuista, samalla sekä ylellinen että mukava kulkuneuvo pit- 
killä matkoilla, koska siinä saattoi nukkuakin. Sen silmiin- 
pistävin piirre oli runsas koristelu, tupsut ja kultaukset 
niin että on houkuttelevaa nimittää sitä vanhan ajan 
Rolls Royceksi tai Cadillaciksi. 

Hyvin hitaasti päästiin eteenpäin sen sijaan arceralla. Se 
oli vaunun ja kantotuolin välimuoto ja hyvin suojattu sa- 
detta ja tuulta vastaan ja sellaisena se oli vanhojen, sairaal- 
loisten patriisien kuljettamiseen erittäin sopiva kulkuneuvo 
— ja tietysti myös sairaiden, jos heillä oli riittävästi rahaa 
tähän tarkoitukseen. Plaustrum oli tyypillinen rahtivaunu 
päivittäisiin elintarvikkeitten ja muiden kevyehköjen tava- 
roiden kuljettamiseen maaseudulta kaupunkiin, Se oli ras- 

kas- ja vankkarakenteinen massiivisine puupyörineen ja 
sitä veti pari voimakasta härkää tai aasia. 

Jos oli kuljetettava raskasta kuormaa, esim. viiniruuk- 
kuja Apuliasta, travertiinijärkäleitä tai pyramidimaiseen 
kekoon kuormattuja jyväsäkkejä, käytettiin serracumia, 
jossa oli neljä matalaa pyörää. 

Armeija käytti carrusta ja clabulariumia. Edelliset olivat 
jäljennöksiä nopeista ja joustavista kelttiläisistä vaunuista ja 
jälkimmäisiä käytti valtion postilaitos keisariajalla. 


POSTILAITOS 


Näillä maanteillä ja näillä kulkuneuvoilla hoidettiin 
pääkaupungin ja provinssien välinen päivittäinen tavaran- 
kuljetus, joka lisääntymistään lisääntyi keisariajalla kun 
perustettiin suuria kauppakomppanioita. 

Yhä useampien ihmisten oli pakko syystä tai toisesta läh- 
teä matkoille ja tästä oli seurauksena kuljetuksen entistä 
parempi organisaatio. Mm. perustettiin kaupunkien por- 
teille vaunu- ja ajurivuokraamoja. 

Augustuksen aikana järjestettiin myös valtion postilaitos. 
Tasavallan aikana postinkuljettajat, tadellarii ja statores, 
ryhtyivät työhön vain pakottavissa tilanteissa, sillä heidän 
oli järjestettävä kuljetus täysin omin voimin. 

Mutta Augustuksen aikana järjestettiin valtion päivittäi- 
nen ja säännöllinen postinkuljetus, cursus publicus. Perus- 
tettiin postiasema, joissa voitiin vaihtaa hevosia ja joissa 
matkustavat virkamiehet saattoivat yöpyä ja saada erin- 
omaisen hoidon. Valtion postiasemista, stationes, huolehti- 
vat kaupungit, joissa ne sijaitsivat ja kuriirit pestattiin 
aluksi keisarillisesta henkikaartista, myöhemmin orjien ja 
vapautettujen joukosta. Mutta tästä postilaitoksesta hyö- 
tyivät oikeastaan vain valtio ja virkamiehet eivätkä tavalli- 
set kansalaiset. 

Vasta myöhemmin postilaitos kehitettiin kaikkien etua 
palvelevaksi julkiseksi laitokseksi. Italiassa se tapahtui kei- 
sari Nervan (96—98) aikana ja koko valtakunnassa Had- 
rianuksen hallitusaikana (117—138). Toistaiseksi kuitenkin 
vaadittiin, että yksityishenkilöillä oli valtion muodollinen 
lupa postin käyttämiseen. 

Ratsastavat kuriirit (veredarii) kuljettivat postin satulaan 
sidotussa nahkalaukussa ja laukkasivat minkä hevosestaan 
irti saivat Rooman maailmanvallan teitä. He voivat luot- 
taa siihen, että aina yhdeksän tai kymmenen mailin päässä 
oli vaihtopaikka (mutatio), jossa hevosen voi vaihtaa uuteen 
ja levänneeseen ja iltaan mennessä he saivat vaihtaa paik- 
kaa toisen kuriirin kanssa tai ainakin levätä päivän vai- 

Kaksi roomalaista siltaa: Ylhäällä: Taro-joen yli johtava graniittisilta Alcantarassa Espanjassa. Entistetty 
( Museo della Civiltä Romana) — Alhaalla: Pont du Gard Ntmesin lähellä nykyisessä kunnossaan 





Roomalaisten pikkupoikien kulkue. Rattailla purjelaiva. Ostiasta löydetty seinämaalaus ( Rooma, Musei Vaticani) 


voista muutaman tunnin levähdyspaikassa (mansio). Jo- 
kaisessa mutatiossa oli talli, varasto ja kuormavaunut. Man- 
siot olivat päivämatkan päässä toisistaan ja niissä oli yösi- 
jat kuriireja ja matkustavaisia varten. Niiden hoitajan, 
(praepositus mansioni) komennuksessa olivat kuriirit, vau- 
nunajajat, tallirengit, muulinajajat, saattueisiin kuuluvat 
sotilaat sekä — osoituksena siitä, miten erinomaisesti tämä 
laitos oli organisoitu — myös eläinlääkärit. 


MAJATALOT JA MAJATALONPITÄJÄT 


Eräässä suhteessa Rooman laaja maantieverkosto oli 
puuttellinen: sen varrella ei ollut riittävästi majataloja 
yksityisille kansalaisille ja pitkillä maantiereiteillä oli usein 
melkein mahdoton löytää yösijaa. Ns. cauponaet olivat en- 
nemminkin kapakoita kuin majataloja ja ne tunnemme 
sekä arkeologisista kaivauksista että niistä värikkäistä ja 

ironisista kuvauksista, joita jotkut kuuluisat roomalaiset 
kirjailijat ovat niistä antaneet. Kuvaukset perustuvat henki- 
lökohtaisiin kokemuksiin, joiden kautta he tutustuivat ka- 
pakoitsijoiden hiomattomiin tapoihin ja heidän tätäkin 
pahempaan ominaisuuteensa: taipumukseen pettää mat- 
kustajia ja hyötyä heidän kustannuksellaan. Lisäksi mat- 
kustavilla majatalossa oli kyseenalainen kunnia joutua kai- 
ken maailman veijareiden, moukkamaisten ajajien ja rii- 
danhaluisten tappelupukarien seuraan. 

Ulkonaisestikaan kapakat eivät olleet houkuttelevia. 
Enimmäkseen ne olivat savuisia ja pahanhajuisia murjuja, 
joiden huoneet olivat pieniä, epämukavia ja likaisia. Niissä 
ei vieras tuntenut oloaan turvalliseksi ja kaiken lisäksi niissä 
kuhisi syöpäläisiä. Jos matkan varrella ei sattunut asumaan 
ystävää, jonka talossa voi yöpyä, matkalle lähtijä saattoi 
vain kauhulla ajatella edessä olevia koettelemuksiaan. Sekä 
köyhät että rikkaat olivat matkalla ollessaan yhtä lohdutto- 
massa asemassa etsiessään edes kohtuullisen siivoa maja- 
paikkaa, jossa ei joka hetki olisi tarvinnut pelätä henkensä 


tai ainakin kukkaronsa puolesta. Kapakoitsijoiden yleisen 
huolimattomuuden vuoksi myös tulipalot olivat tavallisia. 

Vaikuttaa omituiselta, että viranomaisten hyvästä tah- 
dosta huolimatta näitä epäkohtia ei voitu poistaa. Mahdol- 
lista on, että meille on säilynyt vain tyytymättömien ja ko- 
via kokeneiden matkustajien antamia kuvauksia, joita kir- 
jailijat ovat käyttäneet hyväkseen antaen täyden vallan 
komiikan tajulleen ja kirpaisevalle ironialleen. Sellaisista 


cauponoista, jotka olisivat olleet vaatimattomia, mutta kui- 
tenkin miellyttäviä ja vieraanvaraisia ei ole säilynyt ainoa- 
takaan kertomusta. Tämä on kuitenkin vain olettamus, 
jolla ei ole mitään tekemistä tosiasioihin perustuvan his- 
toriankirjoituksen kanssa. 


MATKAVAATTEET 


Vielä neljä-, viisikymmentä vuotta sitten ihmiset käytti- 
vät pitkillä juna- ja automatkoilla erityisiä matkavaatteita, 
mantteleita, jotka suojasivat pukua höyryveturien mus- 
talta savulta ja maanteitten pölyltä. Tapa oli vuosisatoja 
vanha ja käytössä myös vanhassa Roomassa; jos ketkä niin 
juuri roomalaiset pukeutuivat käytännöllisesti ja tarkoituk- 
senmukaisesti sekä julkisia tilaisuuksia että arkipäivää var- 
ten. Pelkkä vilkaisukin roomalaisten arkivaatetukseen 
osoittaa, miten tärkeänä he pitivät, että vaatteissa oli mu- 

Reliefien ja mosaiikkien pohjalta entistettyjä vaunumal- 
leja ja rattaita Ylinnä: carrus, tavallisimmat kulje- 
tusrattaat. Keskellä: carruca dormitoria (”makuu- 
vaunu), joita käytettiin pitkillä matkoilla. Alinna: ke- 
vyet kilpavaunut (Rooma, Museo della Civiltä Romana) 





kava liikkua oltiinpa sitten jalan tai ratsain. Juhlallinen 
toga taidokkaine laskoksineen oli täysin sopimaton ratsas- 
tamiseen hevosella ja muulilla, mutta lyhyt, polviin asti 
ulottuva tunika sopi tähän tarkoitukseen erinomaisesti ja 
antoi tarvittavan liikkumavapauden. Sadetta ja kylmää 
vastaan sen päälle saattoi heittää villaisen, hupullisen 
manttelin. 

Matkalaukkuna käytettiin nahkaista tai kankaista tila- 
vaa reppua, pussimaista verkkoa ja pitkillä matkoilla puista 
matka-arkkua. Jokaisella matkustavaisella oli sitä paitsi 
vyöhön kiinnitetty rahakukkaro (marsupium), jossa rahojen 
lisäksi säilytettiin henkilökohtaisia arvoesineitä. Yksinker- 
taisten matkavarustusten täydennyksenä oli vielä ase tai 
ainakin tukeva keppi, josta sai tukea ylämäessä ja jota voi 
käyttää apunaan villien koirien hätistämiseen. 


Rooman imperiumin tärkeimmät tiet. Niiden yhteinen pi- 
tuus oli yli 150 000 km. Niitä huollettiin ja valvottiin 
jatkuvasti ja niitä pitkin roomalaiset matkailijat, sotilaat 
ja kauppiaat voivat suhteellisen turvallisesti matkata maa- 
ilmanvaltion kaupungista toiseen ja ääreltä toiselle. Caesar 
matkusti kahdeksassa päivässä 1 300 km; sanansaattaja, 
joka toi Galballe tiedon Neron kuolemasta ennätti Espan- 
jan teillä 36 tunnissa 540 km matkan. Tällainen nopeus 
oli luonnollisesti poikkeuksellinen, mutta on laskettu, että 
tavallinen matkustaja helposti pääsi tunnissa 8 km 

Caesaraugustaa 


Pi 

ROOMALAINEN KRONIKKA 


PITKÄ MATKA ETELÄÄN 


Mikä ihmeellinen tie onkaan Via Ap- 
pia! Kun muuli ravaa sen sileätä kiveystä 
ja silmä hyväilee tien varsilla levittäytyviä 
peltoja ja pieniä metsikköjä, tuntee, että 
on suurta olla roomalainen. 

Tällä tiellä on mieletöntä kulkea tunika 
korvissa ja kiireisesti, kuten eräillä ihmi- 
sillä on tapana. Tälle tielle olisi aina varat- 
tava runsaasti aikaa, että voisi nauttia sen 
maisemista, joissa karuus yhtyy lempey- 
teen ja joiden vertaista ei ole missään 
muualla maailmassa! — Niin saavutaan 
Ariciaan. Sitä ei voi verrata Rooman häi- 
käisevään loistoon. Saa tyytyä vaatimatto- 
maan maalaiseen kestikievariin, jossa on 
pergola ja jonka viini on kylmää ja kuivaa. 

Sellaiselle, joka ei ole tottunut pitkiin 
matkoihin kuusitoista mailia riittää en- 
simmäisen päivämatkan pituudeksi. 

Seuraavana päivänä jatketaan matkaa 
muulilla, jota reppu painaa ja illan suussa 
saavutaan Forum Appiille; sieltä alkaa 
kanava, joka Pontisten soiden kautta vie 
lähelle Terracinaa. Forum Appiilla on 
majataloja enemmänkin kuin tarpeeksi, 
mutta jokainen niistä on kurja luola, jonka 
vieraat ovat tavanomaista joukkiota ja 
tavanomaisen epärehellisiä ovat myös 
krouvarit. 

Myöhään illalla, kun matkustavaiset 
ovat vahvistaneet itseään aterialla, palve- 
lijat yrittävät hankkia heille paikan kana- 
vaveneessä, mutta kipparit maleksivat 
rannalla ottamatta kuuleviin korviinsa- 
kaan palvelijoiden haukkumisia. Lopulta 
ihmiset kuitenkin alkavat nousta venee- 
seen. Se on leveäpohjainen ja kanavan 
viertä kulkevaa vetopolkua pitkin muulit 
vetävät sitä kipparin hoitaessa ruoria. 
Sammakot kurnuttavat ja verenhimoiset 
sääsket häiritsevät yöunta. 

Malariaa ja muita murheita vastaan 
kipparit latkivat määrättömästi kurjaa 
viiniänsä. Niin tekevät monet matkusta- 
jatkin ja humalaisten luku lisääntyy. Jot- 
kut laulavat, toiset kuorsaavat ja kol- 
mannet rähisevät, kun eivät voi nukkua. 

Kymmenen tienoilla seuraavana aamu- 
na mennään maihin. Matkustajat asetta- 
vat nyyttinsä ja reppunsa sinne tänne ja 


virkistäytyvät pesemällä kätensä ja kas- 
vonsa Feronian temppelin pyhällä vedel- 
lä. Syötyään aamiaista he jatkavat matkaa 
jalkaisin kolme mailia ylämäkeä Terraci- 
naan päin, joka paljaalta, auringonpaah- 
tamalta kallioltaan näkyy kauaksi. Mutta 
yhä korkeammalle vie Via Appia, kunnes 
se vuoriston etumaaston korkeimmalla 
kohdalla sivuuttaa volskien vanhan kau- 
pungin Anxurin. Sieltä basalttipäällystei- 
nen tie jatkuu Fondiin, joka sijaitsee kol- 
mentoista mailin päässä Terracinasta. 
Fondissa väsyneet muulit saavat levätä ja 
vaunujen hevoset vaihdetaan. Seuraavana 
päivänä jatketaan matkaa Formiaan. Vä- 
limatka on pitkä, mutta onneksi voidaan 
perillä yöpyä hyvän ystävän mukavassa 
huvilassa eikä tarvitse mennä savuiseen 
cauponaan, jossa hyvinkin voi joutua vaik- 
kapa ryövärin käsiin. On vaikea uskoa, 
että sellaisia paikkoja on tämän loistavan 
tien varrella, joka maili mailin jälkeen ju- 
listaa Rooman mahtia ja korkeata kult- 
tuuria! 

Ihmiset, joita tapaa kapakoissa: huma- 
laisia kuskeja, jotka pelaavat noppaa ja 
riitelevät; sotaveteraaneja, jotka palaavat 
sodista, mutta jotka mieluummin jäävät 
kapakoihin ryyppäämään ja kertomaan 
valhetarinoitaan kuin kiiruhtavat kotiin; 
hämäräperäisiä rikollisia, jotka näyttävät 
niin pelottavilta, että jos heidät tapaisi 
maantiellä, olisi ilman muuta valmis an- 
tamaan heille rahat ja omaisuuden vain 
päästäkseen näkemästä heitä. Ja itse krou- 
varit! He näyttävät siltä kuin eivät haluai- 
si ottaa edes tilausta vastaan ja luonnolli- 
sesti on matkustajan tyydyttävä siihen, 
mitä heille annetaan ja maksettava vielä 
ylihintaakin. Selvää varkautta! mutta va- 
linnan varaa ei ole. Ja ellei halua nukkua 
pahalta haisevassa kapakassa nojaten pää 
käsien varassa pöytää vasten, saa vuoteen 
joka kuhisee verenhimoisia syöpäläisiä. 

Seuraavana päivänä saavutaan Sinues- 
saan, Latiumin viimeiseen kaupunkiin Li- 
ris-joen varrella. Sitä seuraavana päivänä 
pysähdytään Campanian rajalla Savon yli 
johtavan sillan korvassa olevassa majata- 
lossa. Se on valtion majatalo ja sinne saa- 

vat majoittua vain säätyläiset ja virkamie- 
het, jotka liikkuvat valtion tehtävissä. 
Siellä huolletaan sekä ihmiset että eläimet 
ilmaiseksi ja sieltä saadaan suolaa, heinää, 
leipää ja puita. 

Seuraava etappi on Capua, josta on 
vielä kahden päivän matka Beneventu- 
miin. Yhä kauemmaksi vie Via Appia, 
mäkeä ylös, toista alas, paikoitellen sen 
nelikulmaisista kivistä tehty päällyste to- 
muaa tai muuttuu liejuksi, mutta se ei ole 
pahinta. Pahinta ovat majatalot, jotka 
sekä vatsan että unen kannalta muuttuvat 
sitä kurjemmiksi ja vaarallisemmiksi mitä 
etelämmäksi tullaan. Vaivojaan säästääk- 
seen monet tekevätkin tämän matkan lai- 
valla. 

Beneventumin jälkeen kaukaisuudessa 
alkavat siintää kuivan sirokkotuulen heh- 
kuttamat Apenniinien vuoret. Kesällä 
niille nouseminen merkitsee ainaista au- 
ringonpiston vaaraa. Mutta jos on varaa 
kustantaa nelipyöräiset aasien tai härkien 
vetämät vaunut, raedat, voi melko muka- 
vasti matkata parikymmentäkin kilomet- 
riä päivässä, jos vain kestää vaunun täri- 
nän. Koko matkaa on kuitenkin vaikea 
ajaa vaunuissa. Usein saa kärsiä janoakin, 
sillä näillä seuduilla veden saanti on vai- 
keata ja siitä saa maksaa yhtä paljon kuin 
viinistäkin. Se on nimittäin noudettava 
kaukaisista kaivoista tai säiliöistä, joissa 
sitä on säilytetty kuukausikaupalla. 

Vettä saadaan joko liikaa tai liian vä- 
hän. Kun sateet tulevat muuttuu Via Ap- 
piakin suoksi ja Ruvosta Bariin sitä sellai- 
sina aikoina on vaikea tuntea sateen tauo- 
tessakaan. Mutta tässä vaiheessa alkaa 
matkan loppu jo häämöttää ja suurin osa 
sen vaivoista on takanapäin. Lähestytään 
Italian mantereen äärtä, Brundisiumia, 
ja etäältä voi jo erottaa sen kaupungin- 
muurit. On kulunut kolmetoista päivää 
siitä, kun matkalaiset Porta Capenan 
kautta lähtivät Roomasta ja aloittivat 
matkansa Via Appialla. 

Millaista matkustaminen olikaan sil- 
loin, kun ei vielä ollut Via Appiaa! 


( Mukaelma Horatiuksen satiireista, V) 





Varhaisaikoina roomalaiset käyttivät merenkulkuun ita- 
lialaisten liittolaistensa laivastoja. Kun liittolaisista sitten 
tuli tasavertaisia Rooman kansalaisia, heidän laivoistaan 
tuli Rooman valtion omaisuutta. Yhdessä ensimmäisten 
roomalaisten Tyrrhenanmeren ja Adrianmeren rannalla 
sijaitsevien siirtokuntien laivojen kanssa heidän laivansa 
muodostivat Rooman laivaston. (Näitä siirtokuntia olivat 
Ostia, Antium, Terracina, Brundisium, myöhemmin Pu- 
teoli, Aguileia ym.) Laivaston avulla roomalaiset loivat 
säännölliset kauppayhteydet muihin Välimeren kansoihin. 
Ensimmäisen tuntemamme kauppasopimuksen mainitsee 
Polybios. Se tehtiin hänen mukaansa tasavallan alussa v. 
509 eKr. Eriävistä mielipiteistä huolimatta useimmat his- 
torioitsijat pitävät vuosilukua nykyään oikeana. 
Sopimuksessa sekä roomalaiset etiä karthagolaiset myön- 
tävät toisilleen oikeuden nousta maihin heidän hallinnas- 
saan olevilla alueilla ja käydä niissä kauppaa: karthago- 
laiset saivat tämän oikeuden Latiumissa, roomalaiset Si- 
siliassa ja Afrikassa. Sopimus uudistettiin kaksi kertaa, 

MERELLÄ 


*Navigare necesse est? : merenkulku oli roomalaisille välttämättömyys, ei kutsumus. 
Vanhana talonpoikaiskansana he mieluiten olisivat pysyneetkin kiinni turpeessaan, 
mutta valtion valloituspolitiikka pakotti heidät oppimaan laivanrakennusta ja pur- 
Jjehdustaitoa Välimeren vanhoilta purjehtijakansoilta: kreikkalaisilta, karthagolaisilta 
ja etruskeilta. Roomalaiset kehittivät täydellisyyteen — tässä kuten muussakin — sen, 
mitä oppivat muilta ja saavuttivat ennen pitkää oppimestareittensa tason, jopa ylit- 
tivätkin heidän saavutuksensa eräissä kohdin. Kun Välimeren suuret merivaltiot oli 
voitettu ja ne olivat hävinneet historian näyttämöltä, roomalaisten tehtäväksi jäi monen 
muun asian ohella Välimeren meriliikenteen turvaaminen ja sen jatkuvuudesta huo- 
lehtiminen. Heidän oli puhdistettava alue merirosvoista ja samalla rakennettava satamia 
suurten kulkuväylien yhteyteen ja sisämaan jokiväylien suuhun. Rooman ja sen pro- 
vinssien tavaran- ja kulttuurinvaihdossa sekä Rooman valtion ja maailmanvallan 
yhtenäisyyden luomisessa meriteitten merkitys oli yhtä suuri kuin kultaisesta kilo- 
metripylväästä? lähtevien maanteittenkin: Välimerestä tuli *mare nostrum? (meidän 
meremme). Sama ankara laki sai Latiumin paimenet ja talonpojat hyväksymään 
sekä *mare nostrumin?, että ajatuksen purjehtimisen välttämättömyydestä. 


ensimmäisen kerran 4. vuosisadalla ja toisen kerran 3. 
vuosisadalla ennen kuin vihollisuudet maitten välillä puh- 
kesivat. 

Ensimmäisiä lännen merivalloista, jotka liittoutuivat 
Rooman kanssa oli Massilia (Marseille). Se oli Gallian ran- 
nikon ja Pohjois-Espanjan kaupan keskus. Massiliasta pääs- 
tiin Rhonen laaksoa pitkin Englannin kanaalin rannalle. 
Idässä, Adrianmerellä roomalaiset sen sijaan joutuivat te- 
kemisiin illyyrialaisten merirosvojen kanssa 3. vuosisadalta 
eKr. lähtien, mutta ajan oloon nämä eivät voineet estää 
roomalaisten etenemistä itäiselle Välimerelle ja kiinteiden 
yhteyksien syntymistä Kreikkaan ja hellenistisiin kuningas- 
kuntiin. Deloksen saari Aigeian meressä oli vapaasatama 
ja sinne asettui melkoinen määrä roomalaisia ja italialaisia 
kauppiaita jo toisella vuosisadalla eKr. Rhodoksella roo- 
malaiset tutustuivat vanhimpaan merenkulkua koskevaan 
lainsäädäntöön ja tekivät sen esikuvan mukaan ensimmäi- 
sen tunnetun merenkulkua koskevan lakikirjan, lex Rho- 
dian. 





ROOMALAISET ALUKSET 


Kuten mainittiin roomalaiset oppivat laivanrakennus- 
tekniikan kreikkalaisilta, etruskeilta ja huomattavasti myös 
karthagolaisilta. Niinpä Plinius väittää, että suuren tava- 
roiden ja ihmisten kuljetusaluksen, onerarian, oli keksinyt 
Tyroksessa syntynyt foinikialainen Hippo. Reliefien ja mo- 
saiikkien perusteella on saatu melko hyvä kuva erilaisista 
roomalaisten käyttämistä laivatyypeistä. Sotalaivat ja 
usein kauppalaivastonkin laivat kulkivat soutamalla. Sen 

Rahtialus 1. vuosisadalta eKr. Näillä laivoilla hoidettiin 
tavarankuljetus Rooman ja kaikkien Välimeren satamien 
välillä. Päinvastoin kuin sota-alukset rahtialukset käytti- 
vät purjeita ja turvautuivat airoihin vain tyvenellä tai tul- 
lessaan satamiin ja niistä lähtiessään ( Milano, Museo 
della Scienza e della Tecnica) 


mukaan montako päällekkäistä soutajarivistöä niissä oli, 
niitä sanottiin kaksi-, kolmi-, nelisouduiksi jne. Rahtilaivat 
sen sijaan käyttivät tavallisesti purjeita, airoja käytettiin 
apuna vain tyvenen sattuessa tai lyhyillä matkoilla. 

Tyyppi määräsi rakennettiinko laivan rungon eri osat 
pehmeästä vai kovasta puusta (pinjasta, kuusesta vai tam- 
mesta). Rungon päällystämiseen käytettiin vedenpitäväksi 
tehtyä liinakangasta tms. Sen päälle naulattiin pronssi- ja 
rautanauloilla ohuita lyijylevyjä. Laivan laidat olivat mel- 
ko korkeat ja päättyivät ulkonemaan, jota rajoitti suoja- 


N N EN , 
SPLA SIT hhskten 





Trajanuksen kuusikulmainen satama-allas Rooman satamassa. Se on kaivettu mantereeseen ja sen tarkoituksena oli 
keventää Claudiuksen sataman painetta ja lisätä sen turvallisuutta ( Milano, Museo della Scienza e della Tecnica) 





seinä; sen suojassa olivat soutajien paikat. Keula oli mata- 
lahko ja siinä oli usein kaljuunakuva tai koristeellisia sym- 
boleja. Laivan perä taas oli melko korkea ja kaartui usein 
hyvin kauniisti päättyen esim. joutsenen kaulaan ja pää- 
hän. Sen molemmin puolin olivat aironlapoja muistuttavat 
peräsimet. Perämies (gubernator) oli eräänlaisen telttaka- 
toksen suojassa. Kansi oli vapaa ja siihen lastattiin huolelli- 
sesti tavarat. Amforat ladottiin kahteen tai kolmeen riviin 
päällekkäin siten, että niiden pohjat joutuivat alla olevien 
amforoiden kaulan ja mahan väliin. 

Kannen keskellä kohosi isomasto (malus), johon oli kiin- 
nitetty suorakulmainen tai trapetsinmuotoinen isopurje. 
Keulamastoon (artemon) kiinnitettiin haruspurje. Keula- 
masto oli keulaan nähden vinottain ja huomattavasti ly- 
hempi kuin isomasto. Kolmatta mastoa roomalaisissa aluk- 
sissa ei yleensä ollut. Purjeet olivat tavallisesti värillisiä — 
musta purje oli murheen merkki — ja usein niissä oli sym- 
bolisia kuvia. Ankkurit olivat puuta tai rautaa, kiinteä tai 
liikkuva ankkuritukki oli rautaa tai lyijyä. 

Säilyneistä teksteistä ja hiljattain Ligurian ja Provencen 
rannikoilla tehdyistä löydöistä on voitu päätellä, että rahti- 
laivojen pituus oli 25—30 metriä ja leveys 8—10 metriä. 
Vanhalla ajalla laivan koko ilmoitettiin amforoissa ja esim. 
mainitun kokoinen laiva oli tällä tavalla ilmaistuna 3— 
4 000 amforan vetoinen; laskettaessa otettiin huomioon 
myös amforoiden sisältö. Nykykielellä tämä merkitsee, että 
näiden laivojen tonnisto oli 110—180 nettorekisteritonnin 
väliltä tai 250—300 bruttorekisteritonnia. Oli olemassa 
tonnistoltaan näitäkin suurempia aluksia, kuten Pliniuksen 
mainitsema. Tällainen alus kuljetti mm. Caligulan obelis- 
kin Roomaan (saman, joka vuodesta 1586 on seissyt Pieta- 
rinkirkon aukiolla). Laivan pohjalastina oli 800 tonnia vir- 
vilöitä ja itse obeliski painoi 500 tonnia. Kun laiva oli teh- 
nyt tehtävänsä se upotettiin Ostian satamaan, jota Clau- 
diuksen toimesta siihen aikaan rakennettiin. Siellä sitä käy- 
tettiin aallonmurtajan arkkuna. 

Laivojen keskinopeus päivässä oli ilmeisesti 70—90 me- 
ripenikulmaa, mutta on otettava huomioon, että siihen 
vaikuttivat sään vaihtelut, mm. tuulen suunnan kääntymi- 
nen. Poikkeuksia lukuunottamatta liikenne kävi rantoja 
pitkin ja ainoastaan päiväsaikaan. Illan tullen voitiin sil- 
loin helposti asettua yöksi rannan tuntumaan. Vähitellen 
uskaltauduttiin kuitenkin avomerelle. Antiikin lähteistä 
tiedämme eräiden merimatkojen kestoajan. Rhodokselta 
Aleksandriaan kesti kolme päivää, Brundisiumista Korfulle 
(Korkyra) n. yhdeksän tuntia, Brundisiumista Antiumiin 
kolme päivää. Scipio Africanus tarvitsi kaksi päivää ja yh- 
den yön purjehtiakseen Lilibaeumista erääseen Pohjois- 
Afrikan satamaan, joka sijaitsi Bonen eteläpuolella. 

Laivaliikenne rajoittui tavallisesti kesäkuukausiin, ts. 
maaliskuun keskivälistä lokakuun alkuun. Oppaina olivat 
aurinko ja tähdet, mutta vaikuttaa siltä kuin roomalaiset 
olisivat tunteneet meidän sekstanttiamme vastaavan ko- 
jeen. Todennäköisesti juuri tällainen koje löydettiin (samal- 
la kuin suuri joukko taideteoksiakin), kun Peloponnesoksen 
ja Kreetan saaren välissä olevan Antikhyteran rannikolla 
nostettiin merestä roomalainen laiva v. 1900. Kojeessa on 
kelloa muistuttava mekanismi. Tarvittavat astronomiset 
luvut saatiin monimutkaisen hammasratasjärjestelmän 
avulla, joka sivuttain kosketti tekstattuun levyyn. — Vii- 
meistään ensimmäiseltä vuosisadalta eKr. tunnettiin In- 
tian valtameren monsuunituulet ja osattiin käyttää niitä 
hyväksi matkalla Punaisen meren Afrikan puoleiselta ran- 
nalta Persian lahdelle ja Intiaan. 


MERITIET 


Tärkeimmät meritiet syntyivät luonnollisesti sinne, missä 
tavara- ja henkilöliikenne oli vilkkain. Tavaranvaihdossa 
Rooma ja Italia olivat vuosi vuodelta yhä enemmän vas- 
taanottavana puolena ja ennen pitkää niistä tuli huomat- 
tavan tuontikaupan keskuksia. Tuontitavaroita olivat vilja, 
öljy, viinit, marmori, metallit, villieläimet sirkusnäytök- 
siin, käsityön ja teollisuuden tuotteet sekä idästä erityisesti 
purppura ja hajuvedet yms. Tavaroiden purkaussatamana 
olivat Brindisi ja osittain myös Tyrrhenan meren rannalla 
sijaitsevat Puteoli, Ostia sekä myöhemmin Centumcellae 
(Civitavecchia) ja Terracina. Ostiassa laivayhtiöitten lai- 
vaussatama oli teatterin takana. Tavarat kuljetettiin Roo- 
maan maanteitse tai Ostiasta myös eläinten vetämillä proo- 
muilla tai pikku lautoilla. 

Eräitä tärkeimmistä Välimeren reiteistä mainitaan kei- 
sari Diokletianuksen asetuksen katkelmassa 3. vuosisadalta 
jKr. 

Roomalaiset laivat purjehtivat Välimereltä Herkuleen 
patsaiden (Gibraltarin) kautta myös Afrikan rannikolle 
Mauretania Tingitanaan ja sieltä edelleen Mogadoriin. 
Gallian Atlantin rannikolla olevia satamia käytettiin var- 
sinkin silloin kun purjehdittiin Britanniaan. Usein rooma- 
laisia laivoja saapui myös Pontus Euxinuksen (Mustan meren) 
satamiin. On säilynyt kaksikin Eritrean ja Mustan meren 
rannikkoja kuvaavaa kertomusta, toinen niistä ensimmäi- 
sen vuosisadan puolivälistä jKr. ja toinen — jonka tekijä on 
Bithyniasta kotoisin oleva kirjailija Arrian — on peräisin 
Hadrianuksen ajalta. Eritrean meren kuvaus ei rajoitu ai- 
noastaan Punaisen meren satamien mainitsemiseen. Siinä 


mainitaan myös Persian lahden ja Intian valtameren ran- 
nikoilla sekä vielä Bengalin lahdessa sijaitsevia satamia, 
joissa roomalaiset kauppiaat joutuivat tekemisiin itäaasia- 
laisten kanssa. Matkakuvaukset muistuttavat keskiajalta 
tunnettuja satamakuvauksia, mutta niillä on esikuvansa jo 
esiroomalaisella ajalla. Kuuluisin esikuvista on Skylax Ka- 
ryandalaisen nimellä kulkeva kertomus, joka perimätiedon 
mukaan on 6. vuosisadalta eKr. mutta luultavimmin kui- 
tenkin vasta 4. vuosisadalta eKr. Niissä oli merenkulkijoille 
tarpeellisia tietoja satamista, ankkuripaikoista, turvapai- 


Doverin (Englanti) kahdeksankulmainen majakka, n. 
28 m korkea. Entistetty ( Museo della Civiltä Romana) 








Leijonanpäinen parru (Nemi, Museo) 





Puulla päällystetty rautainen ankkuri. Tällä tavalla 
ankkurin paino keveni. Tällaista ankkuria käytettiin 
etenkin sisävesiliikenteessä. Löydetty Nemi-järvestä ( Mi- 
lano, Museo della Scienza e della Tecnica) 


koista ja juomavedenottopaikoista. Matkareittien kuvauk- 
sista voi edellä mainittujen lisäksi mainita Stadiasmus Maris 
Magnin, joka on Bysantin ajalta, mutta käyttää hyväkseen 
vanhempia lähteitä sekä Itinerarium maritimumin, josta tosin 
on säilynyt vain pari katkelmaa. Toinen katkelmista kuvaa 
purjehdusta Korinthoksesta Sisilian kautta Karthagoon, 
toinen reittiä Roomasta Arlesiin. Paljon myöhemmin kuin 
edelliset (8. vuosisadalla) ilmestyi ”Anonymus Ravennasta”, 
mutta sekin perustuu aikaisempiin kuvauksiin. 

Näistä ja muista samantapaisista lähteistä, jotka eivät ole 
meille säilyneet, ovat peräisin ne tiedot, joita huomattavat 
antiikin maantieteilijät, kuten Strabon, Pomponius Mela, 
Ptolemaios ja monet muut käyttivät hyväkseen. 


SATAMAT 


Kun laivaliikenne vilkastui ja laivat suurenivat satamia 
alettiin laajentaa ja rationalisoida. Foinikialaiset ja kartha- 
golaiset olivat rakentaneet satamansa jokien suille ja kal- 
lion kupeisiin, mutta poikkeuksellisesti he kaivoivat myös 
satama-altaita. Kreikkalaiset rakensivat varsinkin hellenis- 
tisellä ajalla keinosatamia — joista kuuluisin on Aleksan- 
dria. Sen roomalaiset ottivatkin esikuvakseen. Mutta rooma- 
laiset osasivat lisäksi käyttää erityistä rakennustekniikkaa 
veden paineen ja syövyttävän vaikutuksen ehkäisemiseksi 
ja sen avulla he pystyivät rakentamaan valtavia satamia 
jopa avomerelle. Niihin rakennettiin aallonmurtajat, jotka 
usein olivat kaaren muotoiset (esim. Puteolissa); tällöin 
vesi sai vapaasti virrata eikä altaaseen päässyt muodostu- 
maan hiekkaa. Roomalaisten satamissa oli lisäksi veistä- 
möitä, laivalaitureita, varastoja, majakoita ja muita varus- 
tuksia. 

Keisariajan alkuun saakka Roomalla ei ollut muuta sata- 
maa kuin Ostia Tiberin suulla. Claudius rakennutti ensim- 
mäisen suuren sataman rannikolle Tiberin suun pohjois- 
puolelle ja yhdisti meren ja joen kanavalla. Mereen raken- 
nettiin kaksi pitkää aallonmurtajaa ja niiden päätepisteiden 
väliin keinotekoinen saari. Tällä tavalla saatiin kunnioi- 
tettavan suuri 850000 m?:n satama-allas. Pian osoittautui 
kuitenkin, että Claudiuksen satama oli liiaksi alttiina myrs- 
kyille ja senvuoksi Trajanus rakennutti paremmin suoja- 
tun kuusikulmaisen sataman, jonka pinta- ala oli 400 000 
m?. Lisäksi hän rakennutti tai laajensi Centumcellaen ja 
Terracinan satamat, joiden piti helpottaa painetta Ostias- 
sa. Nero paransi Antiumin satamaa ja rakennutti ensim- 
mäisen sataman Leptis Magnaan Afrikan Välimeren ran- 
nikolle. Sitä parannettiin myöhemmin Septimius Seve- 

ruksen toimesta (197—211). Meidän päivinämme ne ovat 
roomalaisten satamanrakennustaidon parhaiten tunnettuja 
esimerkkejä. 

Öisin satamat suljettiin ketjuilla ja niiden suulla oli ma- 
jakka. Loistojen malli oli saatu Aleksandrian majakasta, 
jonka arkkitehti Sostratos Knidoksesta oli rakennuttanut 
kaupungin edustalla olevalle Faros-saarelle 3. vuosisadalla 
eKr. Faroksesta johtuvat ranskan ja italian kielen majakkaa 
merkitsevät sanat phare ja faro ja aikanaan Faroksen majak- 
ka laskettiin maailman seitsemän ihmeen joukkoon. 

Roomalainen majakka sellaisena kuin se esittäytyy relie- 
feissä tai jollaisena tunnemme sen löydösten perusteella, 
oli neli- kuusi- tai kahdeksankulmainen torni, jossa oli mon- 
ta kerrosta. Ylimpänä paloi tuli, jonka loiste yöllä ja savu 
päivällä näytti merimiehille tietä. Rooman ja Leptis Mag- 
nan majakoiden lisäksi mainittakoon Caligula Gesoriacu- 
miin (Boulogne-sur-mer) rakennuttama 60 metriä korkea, 
12-kerroksinen majakka. Se oli muisto Britanniaan suunni- 
tellusta sotaretkestä, jonka sitten Claudius toteutti. 


SISÄVESILIIKENNE 


Myös sisämaassa, sen joilla ja järvillä laivaliikenne oli 
vilkas. Suurilla joilla — Tiberillä, Reinillä, Rhonella ja 
Tonavalla — kuljetettiin paljon tavaraa ja monissa muisto- 
kirjoituksissa mainitaan laivanvarustamojen ja laivanva- 
rustajien (nautae) nimiä, jotka toimittivat kuljetukset. Sisä- 
vesiliikenteessä käytetyt laivat olivat suurin piirtein saman- 
laisia kuin merellä, mutta niiden köli oli laakeampi ja usein 
niissä kahden perässä olevan peräsimen lisäksi oli kaksi 
myös keulassa, niin että ne voivat kulkea yhtä hyvin sekä 
eteen- että taaksepäin. 

Niiden mallista on saatu hyvä käsitys kahdesta Caligulan 
laivasta, jotka löydettiin ennen toista maailmansotaa Nemi- 
järvestä, mutta hävitettiin täydellisesti sodan aikana. 

Jokiveneitäkin oli monenlaisia, kuten on voitu todeta 
mm. eräästä Afrikan Althiburoksessa olevasta mosaiikista 
(nykyään Tunisian arkeologisessa museossa). Aiheen tun- 
tematon taiteilija 3. tai 4. vuosisadalla jKr. on saanut to- 
dennäköisesti erilaisten laivatyyppien luetteloista, joita 
käytettiin opetustarkoituksiin. Toiselta vuosisadalta jKr. 
tunnetaan eräs tällainen luettelo ja sitä pidetään Aulus 
Gelliuksen tekemänä. Monet mosaiikin alustyypeistä ovat 
niin pieniä, että niillä on uskaltautunut merelle ehkä vain 
urheilutarkoituksissa tai lyhyillä matkoilla mantereelta lä- 
heiseen saareen. Sen tapaiset lyhyet merimatkat olivat ai- 
noat roomalaisten tuntemat huvimatkat merellä, sillä pit- 
kille matkoille lähdettiin ainoastaan virallisista syistä tai 


Rahtialus satamassa. Laivan perässä suuri 
peräsin ja köyden päässä laivavene. Ouirina- 
likselta löydetty mosaiikki ( Rooma, Antigua- 
rium Comunale) 


opiskelutarkoituksessa. Sivistynyt roomalainen halusi sen- 
tään nähdä ainakin kerran elämässään Ateenan, Aleksan- 
drian, Efesoksen ja Rhodoksen. Virkamiehiä ja upseereita 
taas siirrettiin milloin itään, milloin länteen Rooman maa- 
ilmanvallan alueella ja sellaisilla matkoilla oli vaikea koko- 


naan välttää merimatkoja. Catullus joutui saattamaan 
Gaius Memmiusta tämäntapaisella matkalla meritse Bi- 

thyniaan; propreettorina Cicero matkusti meritse Kili- 
kiaan. Paluu kotimaahan oli kuitenkin aina iloinen ja 
onnellinen tapaus, josta oli syytä kiittää jumalia. Sitä ei 
Catulluskaan jättänyt tekemättä, vaan vihki jumalille sen 
laivan, joka oli kuljettanut hänet takaisin Italiaan. Tästä 
tapauksesta hän kertoo eräässä kauneimmista runoistaan 


ystävilleen. 


ROOMALAINEN KRONIKKA 


Osa laivoista oli ankkurissa satama-al- 
taassa, osa oli kiinnitetty aallonmurtajaan 
ja odotti lastia. Sataman molemmin puo- 
lin levittäytyi Brundisium ja näytti en- 
nemminkin isolta maalaiskylältä kuin oi- 
kealta kaupungilta. Brundisium oli eräässä 
suhteessa täysin erilainen kuin sisämaan- 
kaupungit: niissä ei näkynyt laivoja, mas- 
toja, purjeita, ei partaisia matruuseja, 
jotka laivan lähtöä odotellessaan viettivät 
aikaansa hämäräperäisissä kapakoissa juo- 
den, noppaa pelaten ja laulaen. 

Laiva lähtisi aikaisin aamulla. Hän oli 
jo vienyt matkatavaransa laivaan ja kap- 
teeni oli osoittanut hänelle takakannelta 
perämiehen hytin vierestä paikan, jossa 
hän saattoi nukkua suojassa. Verrattuna 
muihin matkustajiin hänen makuupaik- 
kansa oli suorastaan ylellinen. 

Aamulla tuuli oli kääntynyt. Tällä ran- 
nikolla usein puhaltava voimakas poh- 
joistuuli huolestutti suuren nelisoudun 
miehistöä, joka oli redillä lähtövalmiina. 
He vahvistivat ankkuriköysiä, sillä he pel- 
käsivät, että kova tuuli piiskaisi aallot kor- 
kealle ja heittäisi laivan rantalaiturin 
muuria vasten. Laivan piti viedä uusi pro- 
konsuli Kilikiaan, mutta juuri oli saapu- 
nut tieto, että matkaa on siirrettävä. 

Pieni rahtialus, jolla hänen piti matkus- 
taa ei vielä ollut lastattu. Sen keula kohosi 
ja laski veden varassa ja paljasti vuosien 
varrella saadut lukuisat naarmunsa, mutta 
alus pysyi kuitenkin paikoillaan, sillä se oli 
lujasti ankkuroitu. 

Merimiehet istuivat aallonmurtajan 
harjalla ja katselivat murheellisina synk- 
kää taivasta. Hän ei saanut kysymyksiinsä 
vastausta, mutta arveli itsekseen, ettei läh- 
döstä pariin päivään tulisikaan mitään. 
Hän lähti siis kaupunkiin ja harhaili siellä 


MATKALLA ITÄÄN 


umpimähkään sinne tänne. Suolavesi ja 
kala tuoksuivat. Hän joutui kalastajien 
kortteliin, pujahteli kuivumaan asetettu- 
jen verkkojen välistä ja katseli köydenpu- 
nojia, jotka valmistivat pietystä hampusta 
paksua varppia, pysähtyi telakalle, jossa 
kirvesmiehet ja puusepät viimeistelivät 
kaunislinjaista laivaa, jonka perä päättyi 
joutsenen kuvaan. Häntä alkoi pitkästyt- 
tää ja hiukan myöhemmin hän meni pel- 
loille ja näki rehevät öljypuut, jotka olivat 
melkein yhtä voimakkaita kuin tammet. 

Kolmantena päivänä tuuli asettui ja 
hän meni takaisin satamaan toivoen, että 
vihdoinkin päästäisiin matkaan. Mutta 
hänelle kerrottiin että ainakaan muuta- 
maan tuntiin ei matkasta vielä tulisi mi- 
tään, sillä matruusit olivat juoneet itsensä 
tukkihumalaan ja nukkuivat. Nelisoutui- 
nen sotalaiva sen sijaan oli nostanut ank- 
kurinsa ja oli jo ennättänyt hyvän matkaa 
avomerelle ja utuisessa ilmassa sen suuri 
nelikulmainen purje näytti melkein sini- 
seltä. 

Hiukan jälkeen puolen päivän oltiin 
vihdoin merellä ja parvi lokkia seurasi 
laivaa kauas avomerelle. Matruusit olivat 
pahantuulisia ja haluttomia työhön, mutta 
lopulta heidän onnistui nostaa isopurje. 
Perämies piti perää kahdella peräsimellä, 
jotka riippuivat kuin suuret airot laivan 
vanavedessä, jossa hinattavaksi otettu 
pikku pursi hyppi ylös ja alas aalloilla. Jo 
tässä vaiheessa pari matkustajaa osoitti 
merisairauden merkkejä ja kumartui lai- 
dan yli kasvot liidunvalkoisina. 

Hitaasti katosi Italian rannikko näkö- 
piiristä ja laiva keinui yksinään loputto- 
man sinivihreyden keskellä. Tuuli pullisti 
purjetta ja suuremman tuulenpuuskan 
sattuessa masto kirskui ja narisi. 

Yö oli rauhallinen. Hänen lähellään 
neljä matruusia heitti noppaa myöhään 
yöhön, kirosi ja nauroi. Kerran hän nousi 
kävelemään kun ei saanut unta ja meni 
perämiehen luo, joka silmä kovana seurasi 
tähtiä ohjatessaan laivaa kohti Kreikan 
rannikkoa. 

Mutta viimein uni tuli ja herätessään 
aamulla hän huomasi, että laiva oli pysäh- 
tynyt, vaikkei maata ollut vielä näkyvissä. 
Äkillinen tyven oli keskeyttänyt matkan. 
Aamu oli kaunis, jotkut lauloivat, toiset 
yrittivät laidan yli pyydystää harppuunal- 
la kaloja tai onkia ja vetivät pyristelevän 
saaliinsa laivaan. Merilintuja näkyi jo ja 
ne istahtivat mastoon. Sieltä eräs taitava 
matruusi pyydysti ne ansaansa. 

Tyventä ei kestänyt kauan. Tuuli alkoi 
nousta ensin pieninä puuskahduksina, 
jotka iloisesti pudistelivat purjeita, sitten 
yhä voimistuen, kunnes meri alkoi kuo- 
hua ja laiva sai tuulta purjeisiin. Horison- 
tissa näkyivät ensimmäiset Kreikan saaret, 
kun synkät pilvet kasaantuivat taivaalle 
ja alkoi sataa. Yhä nopeammin veivät 
aallot laivaa, meri musteni ja ilma muut- 
tui kylmäksi. Matruusit riensivät paikoil- 
leen ja reivasivat purjeita. Tuuli muutti 
suuntaa yhtenään ja perämiehen oli vai- 
kea arvata, mihin suuntaan seuraavaksi 
kääntäisi peräsimensä. Laiva alkoi heit- 
telehtiä pahasti, mutta sekään ei ollut pa- 
hinta. Oli tullut pimeä eikä perämies voi- 
nut enää nähdä edes keulaan saakka. 
Kaikki matkustajat juoksivat perään voi- 
dakseen hätätilassa laskeutua köyttä pit- 
kin veneeseen. Mutta yhtä nopeasti kuin 
pyörretuuli oli tullut se tyyntyikin. Muu- 
taman tunnin päästä meri oli jälleen rau- 
hallinen. Rannikko oli lähellä ja perämies 
ohjasi laivan turvalliseen satamaan. 


(Lähteitä: mm. Apuleius, Kultainen aasi) 


AUGUSTUKSEN AJAN TAIDE 


Augustuksen ajan taide ei ollut erityisen omaperäistä, mutta silti olisi väärin pitää 
sitä pelkkänä jäljittelynä: kaikilla taiteen aloilla oli luovaa voimaa ja maun kehi- 
tyksessä tapahtui selvää edistystä. Rooman historiallisen nousun ja eräiden Had- 
rianuksen, Antoninus Piuksen ja Marcus Aureliuksen aikaisten taideilmiöiden ymmär- 
täminen olisi vaikeata, ellemme tuntisi tasavallan ajan lopusta ja keisari Augus- 
tuksen ajan alusta olevia pieniä, usein katkelmallisia reliefejä tai myöhäis- tasaval- 
lanajan hopeadenareita; myös eklektisismillä oli maun kehittäjänä keisari Augustuk- 
sen hellenistis-italialaisena aikana hyvin huomattava merkitys. 

Inspiraation lähteenä oli usein menneisyys, mutta taiteilijat lähestyivät esteettisiä 
ongelmia oman aikansa pohjalta ja itsenäisesti, kuten voi nähdä esim. Livian talon 


maalauksista. 





Augustuksen ajan taidetta pidetään usein erään kreikka- 
laisen makusuunnan tosin hienona, mutta kylmänä jatkona 
ja toistona. Mutta on väärin samastaa augustolainen taide 
ns. neoattikalaiseen taiteeseen (joka sai nimensä Kreikan 
taiteellisessa suhteessa merkittävimmän alueen mukaan). 
Jos näin tehdään, voi tuskin arvostaa sen ehdottomasti itse- 
näisiäkään piirteitä, vaan ne hukkuvat helleenisen tradi- 
tion varjoon, josta keisarikin suoranaisesti kehotti ottamaan 
oppia. Tuon ajan roomalainen taide oli todellisuudessa pal- 
jon monimutkaisempi ilmiö kuin mitä karkeasti yksinker- 
taistettu ”neoattikalainen taide? ilmaisee. 

Ensimmäisen vuosisadan jälkimmäisellä puolella eKr. 
Roomassa esiintyi monenlaisia tyylivirtauksia, joista jokai- 
sella oli omat erikoispiirteensä. Niiden edustamat taidekä- 
sitykset olivat hyvin erilaiset ja niiden saamat vaikutteet 
tulivat niin monilta tahoilta, että senkään vuoksi niitä ei 
voi sisällyttää yhteen ainoaan käsitteeseen. Näin ollen on 
liian ylimalkaista nimittää Augustuksen ajan taidetta aka- 
teemiseksi, klassistiseksi tai kylmäksi: päinvastoin se oli hel- 
lenististen ja klassisten motiivien itsenäinen synteesi. 

Tästä näkökulmasta aikakauden taiteen arviointi saattaa muodostua myönteisek- 
sikin. Luova voima on taiteellisen uudistumisen ilmaus: aikakauden taide ei ollut 
akateemista, vaan se oli uusien muotojen elävä synteesi. 


RAKENNUSTAIDE 


Kuten tiedetään Suetonius antaa Augustukselle kunnian 
siitä, että tiilinen Rooma muuttui marmoriseksi Roomaksi. 
Liioittelusta huolimatta hänen innostuksensa on oikeu- 
tettu: voimme todeta, että ensimmäisellä vuosisadalla eKr. 
kaikissa Italian kaupungeissa ja myös sen ulkopuolella oli 
dynaamisen urbanismin kausi ja kiinnostus etenkin julki- 
seen rakennustoimintaan erittäin vilkas. Kuuluisa arkki- 
tehti Vitruvius esitti kirjassaan De Architectura eräitä raken- 
nustaidon lakeja ja sääntöjä ja Fanoon rakennuttamassaan 
basilikassa hän sovelsi niitä käytäntöön. Enemmän kuin 
muut hän vaikutti arkkitehtuurin uudistumiseen, ja seu- 
raukset tuntuivat kaikilla elämän aloilla. Mutta on muis- 
tettava, että uuden rakennustaiteen perusta oli laskettu 
edellisellä ajanjaksolla, erityisesti 2. vuosisadalla ja 1. vuo- 
sisadan alkupuoliskolla eKr. 

Sullan ajoista lähtien rakennustekniikassa oli kaksi suun- 
tausta. Toinen niistä käytti itsepintaisesti kiveä, etenkin 
tuffia ja travertiinia ja seurasi arkkitehtonisessa jäsentelyssä 


kreikkalaisia esikuvia. Toinen suunta alkoi käyttää koris- 
teellisissa osissa tiiltä sekä muurirakennukseen eräänlaista 
sementtiseosta. Fortunata Primigenian temppeli Praenes- 
tessa on tyypillinen esimerkki rakennustaiteen ylimenokau- 
delta tasavallan ajan lopussa. Niiden terassimaiset raken- 
teet leveine portaineen ja komeine pylväshalleineen rooma- 
laiset olivat epäilemättä tehneet Vähän-Aasian hellenisti- 
sistä kaupungeista ja temppeleistä saamiensa esikuvien mu- 
kaan, mutta vasta uusi rakennustekniikka, joka käytti hy- 
väkseen ns. opus incertumia ja ennen kaikkea pienistä tuffi- 
kivistä tehtyä opus reticulatumia teki mahdolliseksi ennen nä- 
kemättömän leikittelyn aukoilla sekä lyhennys- ja perspek- 
tiivivaikutuksilla. Toisen ja ensimmäisen Kristusta edeltä- 
neen vuosisadan vaihteen arkkitehtuuri muuntelee hellenis- 
tisiä aineksia niin kekseliäästi, että vaikuttaa siltä kuin ylei- 
sön maku olisi muuttumassa ja arkkitehdit itsenäistymässä 
yrittäessään kääntää? kreikkalaisia muotoja italialaisiksi. 
Nyt ilmestyvät kuvaan pyörötemppelit, joista Tivolin Si- 
byllan temppelin kuva on tässä kirjassa. Se on rakennettu 
korinttilaiseen tyyliin ja lepää korkealla alustalla; kuvassa 
näkyy toinen niistä suurista ikkunoista, jotka olivat si- 
sääntulo-oven molemmin puolin. Korkea alusta oli luon- 
teenomainen etruskilaisille temppeleille ja tämän piirteen 
temppelinrakentajat säilyttivät sekä tasavallan että Augus- 
tuksen aikana. Sen edustaman arkaaisen ja paikallisen ra- 
kennusosan lisäksi keisari Augustuksen arkkitehdit käytti- 
vät kalliita monivärisiä marmorilajeja sekä koristuksena 
lasimassaa (Scauruksen teatterin koristeet), kullattua puuta 
ja kangasta. 
Etruskilais-italialaisen 
piirteitä oli kaaren käyttö. Sitä käytettiin yleisesti Italian 


arkkitehtuurin — tunnusomaisia 
kaupunkien kaupunginporteissa ja se oli levinnyt diadokien 
(Aleksanteri suuren sotapäällikköjen) aikana myös itään. 
Tasavallan myöhäiskaudella rakennusten ulkopuoli usein 
koristettiin arkadiriveillä, joiden pylväät edustivat eri tyy- 
lejä. Tätä julkisivun muotoilua käytettiin myöhemmin 
mm. Flaviusten amfiteatterissa. Jo Marcellusteatterissa, 
jossa joonialaiset, doorilaiset ja korinttilaiset arkadit on 
rakennettu kerroksittain päällekkäin (ks. kuva s. 155) 
yritettiin ratkaista monikerroksisten pylväsrivien ongel- 
maa. Colosseumin rakentamisesta lähtien se tämänta- 
paisissa rakennuksissa alkoi kiinnostaa arkkitehteja yhä 
enemmän. 

Myöhäisen tasavallan ajan arkkitehtuurille antoivat eri- 
koisleiman kuitenkin ennen kaikkea forumit, jotka koristet- 
tiin pylväskäytävillä. Caesarin forum rakennettiin vanhan 
Forum Romanumin pohjoispuolelle ja sitä varten joudut- 
tiin suurin kustannuksin purkamaan paikalla aikaisemmin 
ollut köyhälistökortteli. Siinä oli suuri aukio, korkeita pyl- 


266 





Tivolin Sibyllan temppeli 


väskäytäviä, ns. Basilica Argentaria ja korinttilaiseen tyy- 
liin valkoisesta marmorista rakennettu Venus Genetrixin, Ju- 
liusten suvun suojelusiumalan temppeli. Torin rakentami- 
nen hallitsijasuvun palvomista varten ja sen elävöittäminen 
rakentamalla sen ympärille julkisia rakennuksia oli kek- 
sitty jo hellenistisessä maailmassa, mutta roomalaista oli 
suvun suojelusjumalan palveleminen sekä ajatus liittää hä- 
nen kulttinsa valtion julkiseen jumalanpalvontaan. Temp- 


peliin käytetty Lunan valkoinen marmori oli silmiinpistävä 
vastakohta ympäristön liikerakennuksille (tadernae) ; joiden 
arkadit olivat travertiinista, tuffikivestä ja peperiinistä. 
Caesarin forum vihittiin syyskuun 24. ja 25. päivän väli- 
senä yönä v. 46 eKr. 

Näihin aikoihin alkoi marmorin käyttö nopeasti yleistyä 
sekä Italiassa että monissa Rooman provinsseissa. Rakenta- 
minen muuttui ylelliseksi ja Lunan (nykyisen Carraran) 
marmorilouhokset olivat ahkerassa käytössä. Caesar piti 
jopa aiheellisena yrittää säädöksillä hillitä kallisarvoisen 
materiaalin, jalokivien ja maalausten käyttämistä talojen 
koristukseksi. 

Keisari Augustus oli erittäin kiinnostunut arkkitehtuu- 
rista. Hän harrasti sekä yksityisten monumentaaliraken- 
nusten rakentamista että kaupunkisuunnittelua. Hän jakoi 
Rooman kahteentoista kaupunginosaan (regiones). Itse hän 
piti jakoa niin onnistuneena, että hän erityisesti mainitsi 
sen testamentissaan niiden suurten hyvien töiden joukossa, 
joita hän oli tehnyt hallituskaudellaan. Suburra-korttelin 
osittaisen saneerauksen tarkoituksena oli tehdä tilaa suuri- 
suuntaiselle arkkitehtuurille, joka tuleviin aikoihin muis- 
tuttaisi hänen lainsäätäjän työstään ja uudesta hallitusjär- 
jestelmästään. Tällä tavalla syntyi Mars Ultorin forum. 
Raivattu alue ei ollut erityisen suuri, mutta arkkitehti rat- 
kaisi tehtävänsä hyvin rakentamalla suhteellisen lyhyen 
temppelin, jossa oli leveät portaat ja suuri, melkeinpä mau- 
soleumia muistuttava cksedra. Siihen sijoitettiin Rooman 
suurmiesten — sekä todellisten että tarunomaisten — kuva- 
patsaita. Näiden Rooman suuruuden luojien joukossa oli- 
vat myös Mariuksen ja Pompeiuksen kuvat. Kuvapatsaiden 
alapuolella oli ylistäviä muistokirjoituksia, joiden tarkoi- 
tuksena oli muistuttaa jälkimaailmaa Rooman ylväästä tra- 
ditiosta ja Augustuksen sitä kohtaan tuntemasta kunnioi- 
tuksesta. 

Augustuksella oli osuutensa myös erääseen merkittävään 


tekniseen parannukseen: hän antoi laajentaa ja kaunistaa 
Rooman akveduktit, erityisesti Agua Marcian, ja hänen 
arkkitehtinsä rakensivat ja korjasivat lukemattomia siltoja. 
Näin tehtiin mm. Pons Fabriciukselle, jonka rakentaminen 
oli aloitettu jo v. 62 eKr. Se on ensimmäisiä esimerkkejä 
eräästä sillanrakennuksen konstruktiosta, joka jatkuvasti 
yleistyi seuraavina vuosisatoina. Suurimmista sillanraken- 
nustöistä voi mainita Narni-sillan ja Pont du Gardin Nime- 
sin läheltä (s. 251), jossa oli kolme kaaririvistöä päällekkäin. 
Niinikään Nimesissä (Nemausus) sijaitseva nk. Maison Car- 
röe on kaikessa yksinkertaisuudessaan hyvä esimerkki asial- 
lisesta temppeliarkkitehtuurista: fasadina on alustalla oleva 
pylväskäytävä, jonne johtavat portaat, cellassa (kaikkein 
pyhimmässä) on samanlaisia korinttilaisia pylväitä kuin 
etuhallissakin. Temppeli rakennettiin vv. 19—12 eKr. ja 
sille antavat leimansa samat hellenismin inspiroiman ark- 
kitehtuurin periaatteet kuin Roomassa olevalle ns. Vestan 
pyörötemppelille (joka kuitenkin oli ehkä vihitty Juventalle 
tai Herkuleelle) sekä Rooman Forum Boariumilla olevalle, 
kokonaisuutena paljon Maison Carrbeta muistuttavalle 
nelikulmaiselle temppelille (joka mahd. oli vihitty Portum- 
nukselle). Nimesin temppeli ja monet muut rakennukset, 
kuten Rooman vanhin Pantheon, sen läheisyydessä olevat 
termit, Arlesin forum ja amfiteatteri, Viennan temppeli, 
forum ja teatteri rakennettiin Augustuksen suuren sota- 
päällikön M. Vipsanius Agrippan toimesta, jonka raken- 
nustoiminta oli erittäin kaukokatseista. Kymmenvuotis- 
kautena 28—19 eKr. hän aloitti laajat rakennustyöt Roo- 
massa ja laajensi toimeliaisuutensa sen jälkeen provinssei- 
hin. Hänen suosimansa arkkitehtuuri teki käytännöllisiä 
sovellutuksia kreikkalaisista muodoista, mutta pyrki sa- 
malla säilyttämään vanhan italialaisen tyylin, mm. se suosi 
korkeita rakennuksen alustoja ja käytti tiiltä, paikallisia ki- 
vilajeja ja marmoria rakennusaineena. 

Augustuksen ajan kaarirakennelmien joukossa on oma 


Pons Fabricius, ainoa täysin säilynyt silta vanhalta ajalta. Se yhdisti Tiberin saaren joen vasempaan rantaan. En- 


tistetty (Rooma, Museo della Civiltä Romana) 

sijansa Anconan, Aostan ja Riminin saavutuksilla. Ne ovat 
kaikki tyyliltään ankaran yksinkertaisia (Riminin tosin 
vähiten onnistunut), mutta niissä on yritetty sulattaa yh- 
teen hellenististyyppinen rakenne ja etruskilais-italialainen 
arkkitraaviportti. Riminissä kaari on vähiten onnistunut, 
sillä arkkitraaviin on kasattu merkillinen kokoelma eläinten 
ja ihmisten päitä ja niiden rinnalla on käytetty korinttilai- 
sia puolipylväitä. Aostan kaari sen sijaan on suuripiirteinen 
ja siinä korinttilaiset pylväät on yhdistetty doorilaiseen 
arkkitraaviin yksinkertaisesti ja harmonisesti. Kokonaisuu- 
tena se osoittaa huomattavasti suurempaa muototajua ja 
teknistä taitoa kuin Riminin kaari. Susassa olevassa kaa- 
ressa, jonka arkkitraavissa kuvataan paikallisia tapauksia, 
kaari ja arkkitraavi muodostavat harmonisen kokonaisuu- 
den. 

Arkkitehtonisten esikuvien ja taidekäsityön perinteen 
moninaisuus kuvastuu myös provinsseissa. Esimerkkinä 
mainittakoon Juliusten muistomerkki St. Remyssä (antiikin 
Glanum). Sen reliefeissä on käytetty hellenistisiä, todennä- 
köisesti maalauksesta saatuja esikuvia ja niitä korostavat 
niiden alapuolella olevat vaot. Reliefien metsästys- ja tais- 
teluaiheet kuvaavat mahdollisesti kohtauksia niiden elä- 
mästä, joille muistomerkki on pystytetty. Nämä ainutlaa- 


tuiset reliefit koristavat nelikulmaista sokkelia, jolta nousee 
nelisivuinen kaari, ns. guadrifrons. Se yleistyy 2. vuosisadalla 
JKr., mutta sen esihistoriaa voi seurata Aleksanteri Suuren 
jälkeiseen diadokien aikaan asti (3. vuosisadalle eKr.). Eri- 
koisen reliefitekniikkansa ansiosta muistomerkki kuuluu 
Kristuksen syntymää edeltäneen vuosisadan huomatuim- 
piin muistomerkkeihin. 

Yhteenvetona Augustuksen ajan arkkitehtuurista on sa- 
nottava, että sillä aina oli kaksi erilaista inspiraation läh- 
dettä: hellenismi ja etruskilais-italialainen traditio. Se on 
laadultaan huomattavan selkeätä ja harmonista ja välttää 
kallisarvoisen marmorin liiallista käyttöä, vaikka muuta- 
mat rakennukset, kuten Mars Ultorin temppeli epäilemättä 
ovatkin vaikuttaneet hämmästyttäviltä juuri niihin run- 
saasti käytetyn värillisen marmorin ansiosta. Toisaalta 
tuon ajan arkkitehtuuri kertoo suuresta taloudellisesta hy- 
vinvoinnista, toisaalta sen pyrkimyksenä on yhdistää käy- 
tännöllisen elämän vaatimukset harmoniaan, joka on kai- 
ken klassisen tradition tunnusmerkki. 


Rooman Neptunuksen temppelin alttarin friisi, jonka Cn. Domitius Ahenobarbus vihki n. vuonna 40 eKr. Friisi 
esittää suovetauriliaa, härän, lampaan ja sian uhraamista (Pariisi, Louvre) 

KUVANVEISTO 


Augustuksen ajan kuvanveistoakin on tarkasteltava hiu- 
kan pitemmästä perspektiivistä kuin siitä hetkestä, jolloin 
keisari otti vallan käsiinsä Aktionin taistelun jälkeen v. 31 
eKr. Keisariajan kuvanveiston ymmärtämiseksi tarkaste- 
lemme ns. Domitius Ahenobarbuksen alttaria, jolla on 
oleellinen merkitys Rooman historiallisen reliefitaiteen oi- 
keudenmukaisessa arvioimisessa. 

Sen iästä ei olla täysin yksimielisiä, mutta todennäköi- 
sesti se on peräisin vuodelta 70 eKr. Samoin perustein ar- 
vellaan esim., että vuoden 70 lustratio censoriassa on kysymys 
sensori Gaius Gellius Poplicolaksen puhdistusuhrista. Re- 
liefit ovat nykyään Louvressa ja ne esittävät magistratuksen 
toimeenpanemaa tarkastusta. Hänen ympärillään on useita 
togapukuisia henkilöitä sekä sotilaita, joilla on pitkänomai- 
set kilvet. Seuraavassa kuvassa on uskonnollinen seremonia 
Marsin alttarin luona ja siinä nähdään jumala itse täydessä 
sotisovassa. Alttarin oikealla puolella on uhrin toimittaja 
pää peitettynä — mahdollisesti hän on joku kyseessä olevan 
vuoden sensoreista. Varsinaisessa uhrikulkueessa on uhri- 
eläimiä, jotka tuodaan rituaalisessa järjestyksessä: härkä, 
oinas ja sika (nk. suovetaurilia, josta on kerrottu uskontoa 


käsittelevässä luvussa, s. 186). Kulkue päättyy kolmeen so- 
tilaaseen, joista yhdellä on hevonen. Reliefin toisen osan 
sisältö on sen sijaan aivan erilainen. Siinä ei enää kuvata 
määrättyä historiallista tapausta konkreettisine yksityiskoh- 
tineen, joista roomalaiset niin paljon pitivät, vaan myto- 
logista kohtausta: Amfitrite ja Neptunus ajavat tritonien 
vetämällä nelivaljakolla. Kohtauksen tyyli on peräisin hel- 
lenistisestä. kuvanveistosta ja siihen on myös voinut vaikut- 
taa kuuluisa ”Thiasos' (Dionysoksen seurue), jonka kuvan- 
veistäjä Skopas teki erääseen Vähän-Aasian kaupunkiin. 
Daomitius Ahenobarbuksen reliefin kahdessa toisistaan 
tyylillisesti täysin eroavassa osassa voi jo havaita eräitä piir- 
teitä, jotka ovat tyypillisiä Ara Pacis Augustaelle: se on riip- 
puvainen hellenistisistä esikuvista, mutta toisaalta se esittää 
kohtauksia, jotka usein esiintyvät triumfikaarissa ja ilmentää 
näin roomalaisille ominaista kertovan kuvataiteen tajua. 
Vaikka Ara Pacis Augustaeta pidetään suuressa arvossa 
"virallisen? sisällyksensä vuoksi ja siksi, että se on hyvin säi- 
lynyt, se ei kuitenkaan siis ole ensimmäinen hyvä taideteos, 
jossa ilmenee hellenistisen tradition ja roomalaisen maun 
yhtyminen roomalaisessa taiteessa. Tällä suunnalla oli pari 


muutakin tunnettua edustajaa jo hiukan aikaisemmin. Toi- 
nen heistä oli erittäin sivistynyt kreikkalainen Pasiteles, 





Rooman kansalainen Etelä-Italiasta; hän tuli tunnetuksi 
myös kirjoittamastaan moniosaisesta teoksesta de sua arte, 
kuten Plinius mainitsee. Taiteilijana hän sai melko var- 
masti vaikutteita Etelä-Italian traditiosta, jonka terrakot- 
tatyöt olivat kaikkialla tunnettuja. Pasiteles on Rooman ja 
Magna Graecian kesken hänen aikanaan vallinneen ainut- 
laatuisen taiteellisen sukulaisuuden edustaja. Tiedot Pasi- 
teleesta ovat valitettavasti hyvin niukat, sillä hänen työnsä 
tunnetaan vain jäljennöksistä. Todistettavasti hän oli myös 
taitava kultaseppä, joka metallitöissään kuvasi kohtauksia 
luonnosta samaan tapaan kuin tehtiin hellenististä alkupe- 
rää olevissa maisemareliefeissä; etenkin Augustuksen ja 
Juliaanisten keisareiden sekä Claudiuksen suvun keisarien 
aikana ne olivat hyvin suosittuja. 

Vallan toisentyyppinen taiteilija oli Arkesilaos, joka Cae- 
sarin aikana teki kuuluisan Venus Genetrixin veistoksen. 
Aikalaiset mainitsevat hänet eteväksi siselöijäksi, mutta tie- 
dot eivät valitettavasti ole riittävän tarkkoja hänen töit- 
tensä tunnistamiseen hänen ajaltaan säilyneiden teosten 
joukosta. Vatikaanin museossa oleva ryhmä, jossa kentaurit 
vievät pois nymfiä on sommittelultaan hiukan barokkimai- 
nen ja on ilmeisesti saanut samantapaisia vaikutteita helle- 
nismistä kuin Ahenobarbuksen reliefikin. Mahdollisesti 
Arkesilaos on työn tekijä. Ryhmä, jossa naarasleijonan ym- 
pärillä tanssivat amoretit, viittaa kepeässä barokkimaisuu- 
dessaan Pergamonin ja Aleksandrian koulukuntiin. Eklekti- 
sismi, taipumus sovitella yhteen erilaisia taidesuuntia oli 
hyvin ilmeisesti muotia myös Magna Graeciassa, josta Ar- 
kesilaos oli kotoisin (mahdollisesti Tarentumista). 

Muut kuvanveistäjät, kuten Menelaos — Orestesta ja 
Elektraa esittävän ryhmän tekijä — ja Stefanos kuuluvat 
aikaisemmin mainittuun neoattikalaiseen koulukuntaan, 
jonka perusteella eräät kriitikot ovat luonnehtineet Augus- 
tuksen ajan kuvanveistoa kylmäksi ja akateemiseksi. Melko 
varmasti neoattikalaiset kuvanveistäjät täysin tunteetto- 
masti jäljittelivät attikalaisen kuvanveiston 5. vuosisadalta 
peräisin olevia nuorukaisten (yo0oor) ja nuorten naisten 
kuvia, mutta heitä ei voi pitää aikakauden yleisen maun 
edustajina. Kuten jo aikaisemmin mainitsimme ja kuten 
tuonnempana vielä korostamme, Augustuksen ajan taide 
ei ollut ensi sijassa neoattikalaista vaan se oli syntynyt etrus- 
kilais-italialaisten ja hellenististen (etenkin Pergamonista ja 
Aleksandriasta saatujen) ainesten yhteensulautumisesta. 

Valaiseva esimerkki tasavallan ajan taiteesta 1. vuosisa- 
dalla eKr. on — valitettavasti tosin katkelmana säilynyt — 
eräs erittäin mielenkiintoinen friisi, joka aikanaan koristi 
Basilica Aemiliaksen arkkitraavia. Tässäkin tapauksessa 
ajoitus on epävarma, mutta sijoittunee vuosien 55 tai 34 
eKr. paikkeille, jolloin basilikaa korjattiin. Friisi esittää 

kohtauksia Rooman tarupiiristä, kuten kaksosparin Ro- 
muluksen ja Remuksen heitteille jättämistä; Tarpeiaa, joka 
kohoaa sotilaitten heittämien kilpien keskeltä sekä sabini- 
tarten ryöstöä. Troijalais-latinalaiseen tarupiiriin kuuluu 
sen sijaan Esguilinuksen maalauksiin verrattava kohtaus, 
joka kuvaa Laviniumin muurien rakentamista. Reliefien 
taiteellista alkuperää on viime aikoina tarkoin tutkittu ja 
todettu, että niiden maisema-aiheet on saatu hellenistisestä 
paimenelämää kuvaavasta reliefitaiteesta. Sen sijaan soti- 
laitten ja muutamien muurinrakentajien päät on kuvattu 
vanhan roomalaisen, tasavallan ajalta periytyvän tradi- 
tion mukaisesti. Esimerkiksi muurin takaa näkyvä kaunis 
työmiehen pää edustaa selvästi niitä roomalaisia muoto- 
kuvia, jotka kuuluvat hyvin tunnettuun, Kristusta edeltä- 
neen vuosisadan kansantaiteeseen. Veistosten ryhmittely 
käytettävissä olleessa rajoitetussa tilassa vaikuttaa hiukan 
ahtaalta ja kömpelöltä ja viittaa eklektisismin vaikutuk- 
seen, joka usein johti melko sekavaan sommitteluun. Tai- 
teilija on selvästi omaksunut klassisen kulttuurin, mutta ei 
ole sen takia halunnut luopua reliefitaiteen tyypillisesti 
roomalaisesta perinteestä. Friisissä ilmenee siis pyrkimys 
klassisten ja hellenististen tyyli-ihanteitten samastamiseen 
ja niiden sulattamiseen kansanomaisiin ja korostetusti roo- 
malaisiin virtauksiin. Tämän suuntauksen olemme toden- 
neet luonteenomaiseksi Augustuksen ajalle. 

Viime aikoina on kiinnitetty huomiota myös eräisiin 
myöhäisen tasavallan ajan rahoihin, joiden usein toistu- 
vissa aiheissa eklektisistiset piirteet ovat ilmeiset. Näitä ai- 
heita ovat uhrikohtaukset, joissa nähdään esim. konsuli 
nousemassa Juppiter Feretriuksen portaita kuljettaen uhri- 
eläintä sekä kaksintaisteluiden, vaalien ja maanjaon ku- 
vaukset. Niissä esitetään myös jumalatar Roma amat- 
sonina, joka ojentaa kätensä Italialle, rikkauden ja run- 
sauden jumalattarelle sekä aikakauden monumentaalira- 
kennuksia. Tämäntapaiset rahat on otettava lähtökohdaksi, 
kun selvitetään keisariajan historiallisissa reliefeissä usein 
esiintyviä arkkitehtonisia aiheita. 

Viimeisen Kristusta edeltäneen vuosisadan huomatuin 
muistomerkki on Ara Pacis Augustae, jota luonnehtii rau- 
hallinen ja yksinkertainen klassisismi. Se vihittiin v. 9 eK1,, 
jolloin Augustus juhlallisesti lupasi toteuttaa ne lupaukset, 
jotka hän oli antanut palattuaan Galliasta ja Espanjasta v. 
13. Silloin kaikki näytti viittaavan siihen, että veriset sodat 
olivat takanapäin ja rauhan ja suuruuden aika edessä. 

Muodollisesti alttari on rakennettu hellenististen altta- 
rien esikuvan mukaan, mutta sen sisältö on roomalainen ja 
augustolainen. 

Tyypillisesti hellenististä alttaria ympäröi melkein neliö- 
mäinen muuri, joka on Lunan valkoista marmoria. Muurin 


ulkopuolella olevat reliefit osoittavat kehittynyttä plastiikan 
tajua. Siinä on kaksi porttia, joista läntinen aikanaan au- 
kesi Via Flaminialle ja itäinen Marskentälle, ja niiden mo- 
lemmin puolin olevat reliefit kuvaavat Rooman mytolo- 
giasta otettuja aiheita: kaksosten ihmeellistä syntymää; 
Aeneasta, joka uhraa penaateille Laurentumissa; Roman 
johtamaa jumalatarten ja jumalien ryhmää; Genius Po- 
puli Romanin symboliikkaa. Siinä on myös kuvattu kuu- 
luisa kohtaus, jossa kaksi Auraeta johtaa Italia Tellusta, 
toinen heistä istuu ilmaa symboloivan joutsenen selässä ja 
toinen istuu nymfinä valaan selässä, joka symboloi vettä. 
Reliefin keskusfiguri on suuri hedelmällisyyden äiti (magna 
parens frugum): hän aikoo juuri imettää kahta rinnallaan 
lepäävää lasta ja kaikkialla hänen ympärillään kukoistaa 
luonto kukkineen ja kasvineen. Hänen jalkojensa juuressa 
on härkä ja lammas, jotka kuvaavat rauhanomaista elä- 
mää. Runsas kasvillisuus, tuuli, joka hulmuaa naisten vaat- 
teissa saaden ne muistuttamaan simpukankuorta, ja kes- 


Venus Victrixin pää (Napoli, Museo Archeologico Na- 
zionale) 


kusfigurin sylissä olevat monenlaiset hedelmät, ovat kaikki 
symboleja. Ne ovat ilmausta maanläheisestä runoudesta, 
joka tässä reliefissä kaikuu iloisena ja voimakkaana, vaikka 
se pintapuolisesti katsoen puhuukin hellenistisen idän 
kieltä. 

Ympärysmuurin sisäpuolella olevissa marmorilaatoissa 
on kuvattu kukka-, lehti- ja hedelmäköynnöksiä muistoksi 
juhlallisesta seremoniasta, jossa päätettiin alttarin pystyttä- 
misestä ja jossa elävät köynnökset koristivat väliaikaisia ra- 
kennelmia. Köynnösaihe esiintyy usein Augustuksen ajan 
taiteessa ja on peräisin Pergamonista ja hellenistisestä tai- 
teesta. Ara Paciksessa köynnöksien tehtävänä ci ole ainoas- 
taan säilyttää muistossa pyhää toimitusta, vaan niillä on 
myös koristeellinen tehtävä, jossa akanthuksen silkkiset, 
hauraan näköiset lehdet näyttävät kannattavan niiden ylä- 
puolella olevia reliefejä. Niiden tekotapa ei ole realistinen, 
vaan kuvastaa samaa hienostuneisuutta, joka ensimmäisen 


kerran kehittyi täydellisyyteen Pergamonissa. Augustuk- 





sen ajan makusuunta suosi koristeellisuutta, johon erittäin 
hyvin sopi girlandiaiheiden ja akanthuslehtien käyttö. 

Juliusten perhettä esittävä suuri friisi, jossa konsulit ja 
liktorit ovat ensimmäisinä, on selvästi käyttänyt esikuva- 
naan Feidiaan Parthenonin friisiä. Mutta Feidiaan friisi ku- 
vaa uskonnollista panathenaiajuhlaa, jota viettämään ih- 
miset ovat kerääntyneet Akropoliille, kun sensijaan Julius- 
ten friisissä ihmiset ovat kerääntyneet keisarin ja valtion 
korkeimpien virkamiesten ympärille kunnioittaakseen kei- 
saria ja hänen perhettään. Friisi esittää siis hallitsijasuvun 
ihannoimista. Taideteoksena siinä on tyylirikkoja ja tekni- 
siä puutteita, joiden väitetään johtuvan siitä, että kuvan- 
veistäjä halusi kuvata liian monta henkilöä yhdellä kertaa. 
Keisarillinen perhe edusti silloista toteutustaan lähelle 
päässyttä porvarillisen ja kansallisen yhtenäisyyden ihan- 
netta ja enemmän kuin missään muussa taideteoksessa Ara 
Paciksessa on ilmaistu keisarillisen perheen ja isiltä perityn 
uskonnon läheinen yhteys, uskonnon, jota Augustus anka- 
rasti pyrki säilyttämään. Uskonnollinen teema, jonka koh- 
taa jo sisääntulo-ovien molemmin puolin olevissa mytolo- 
gisissa kuvissa, toistuu koristeellisten griippien ja kiehku- 
roiden keskellä olevassa alttarin pienessä friisissä; koriste- 
aiheet palautuvat hellenististen alttarien perinteelliseen 
muotoon. Pyhän toimituksen tekotapa edustaa hienompaa 
ja kansanomaisempaa tekniikkaa kuin friisin muut osat ja 
tästä lähin tätä tekniikkaa ja tyyliä aletaan jatkuvasti käyt- 
tää julkisten muistomerkkien uhrifriiseissä, mm. kunnia- ja 
voitonkaarissa. 

Tällä aikakaudella luodaan Rooman historiallisen re- 
liefitaiteen suurenmoisen kehityksen edellytykset. Mahdol- 
lisesti toistaiseksi ei ole riittävästi kiinnitetty huomiota. lus- 
tratiota, puhdistusuhria, esittäviin kuviin ja niiden merkityk- 
seen kehityksessä. Näitä kuvia on esim. vicomagistrien alt- 
tarissa sekä Uffizien galleriassa ja Sorrentossa olevissa alt- 
tareissa. Niissä on toistettu Augustuksen jälleenrakennut- 
taman, Palatinuksella sijainneen Apollon temppelin jumal- 
kuvia. Tyypillisesti roomalaista oli antaa kertovalle relie- 
fille konkreettinen sisällys ja tällöin ihmisfigureja käytettiin 
tietoisesti koristeelliseen tarkoitukseen. Myös metallitaiteen 
parhaissa tuotteissa on havaittavissa sama tendenssi, kuten 
voidaan todeta esim. Boscorealesta ja Hildesheimista löy- 
detyistä ihanista hopeaisista juomamaljoista, joiden tyyliä 
ei voi johtaa hellenistisestä reliefitaiteesta ja sen laatuku- 
vista. Vielä hellenistisellä ajalla kreikkalaiset loivat teok- 
sia, joiden sisällys oli mytologinen. Roomalaisissa kulta- 
sepänverstaissa taiteilija sen sijaan otti aiheensa todellisuu- 
desta, jonka keskellä hän eli vaikka hän silloin tällöin käyt- 
tikin hyväkseen symbolisia hahmoja, kuten historiallinen 
reliefitaide kautta aikojen. Niinpä Boscorealen juomamal- 

Ara Paciksen pappien ja senaattoreiden kulkue. Ylhäällä : 

jassa on kuvattu keisari vastaanottamassa alistettujen bar- 
baarien kunnianosoituksia, mutta samanaikaisesti siinä 
nähdään Voiton ja ?Provinssien? patsaat. Niiden symbo- 
liikka on sama, jota käytettiin aikakauden rahoissa ja joka 
sittemmin 2. vuosisadalta lähtien tuli yleiseksi historialli- 
sissa reliefeissä. 

Symbolismin triumfia edustaa eräs Wienin Kunsthisto- 
risches Museumissa säilytetty Augustuksen ajalta oleva 
kamee (kuva s. 275). Suuren onyksin kohokuvissa esiintyy 
keisari Asutun Maan (oikoumene) ja Telluksen — joka lapsi 
sylissään symboloi kasvillisuutta ja hedelmällisyyttä — sekä 
merta symboloivan Oceanoksen ympäröimänä. Jos ver- 
taamme kameen pitkälle vietyä symboliikkaa Ara Pacik- 
sessa kuvatun Telluksen edustamaan symboliikkaan, ero on 
erittäin suuri ja kameen tekijän rinnalla Ara Paciksen ku- 
vanveistäjä osoittautuu sekä välittömäksi että eläväksi. 
Tästä huolimatta myös kameessa ja aikakauden rahoissa on 
elävän historiallisen todellisuuden tuntua. Edellä kuvatun 
tapainen kamee, joka esittää alistettuja barbaareja sekä 
eräs trofee, jossa todennäköisesti on ikuistettu Tiberiuksen 
germaaneista saama voitto ja monet rahat osoittavat, että 
niiden tekijöillä oli runsaasti historiallisen dramatiikan ta- 
jua. 

Muotokuvataiteessa katoaa vähitellen kreikkalaisille 
ominainen idealisoiva käsittelytapa ja se lähenee italialai- 
sen perinteen mukaista realismia, joka pyrkii esittämään 
mallin kasvonpiirteet mahdollisimman näköisinä”. Esim. 
Ciceron muotokuva, joka edustaa tyypillistä kreikkalaista 
idealismia siinä määrin, että sitä voisi luulla Menandrok- 
sen kuvaksi, olisi ollut mahdottomuus Augustuksen ajalla. 

Muotokuvataiteen kehitystä voi seurata parhaiten keisa- 
rin omista muotokuvista. Vuosien 31—27 eKr. hopeadenaa- 
reissa olevat Augustuksen kasvonpiirteet ovat täysin eri- 
laiset kuin Primaportan tai Via Labicanan rintakuvissa. 
Syynä ei ole, että Augustus niissä on kuvattu eri ikäkausina, 
vaan erilainen tekotapa. Rahoissa nuorekkaat kasvot ovat 
melko kovat ja niitä ympäröi sekainen, huomattavan paksu 
tukka. Fondista löydetyssä kuvassa, joka nyt on Napolin 
museossa, tukka on vieläkin sekaisempi ja sen tekotapa 
muistuttaa terrakottatöiden tekniikkaa. Aikaa myöten kei- 
sarin kuvissa tulee näkyviin klassisen kreikkalainen vaiku- 
tus ja ne esitetään harmonisina ja siloteltuina. Tätä maku- 
suuntaa edustavat Arlesin, Kapitolin museon ja Primapor- 
tan muotokuvat. Sen sijaan myöhäisempää, hellenististä 
vaikutusta ilmentävät Pergamonista ja Samokselta tavatut 
Augustuksen kuvat, jotka kuuluvat suuren kuvanveiston 
piiriin. 

Augustuksen muotokuvat ovat nyt saaneet virallisen 
luonteen ja sitä osoittaa erityisesti Vatikaanin patsas, jossa 

kuvataan Augustusta poikana. Se on peräisin 2. vuosisa- 
dalta jKr. ja on hyvä esimerkki virallisesta ”jalopiirteisyy- 
destä”, jota keisarillisten henkilöiden muotokuvissa toteu- 
tettiin 1. vuosisadalta lähtien. 

Primaportan muotokuva edustaa esimerkillisesti uutta, 
virallista tyyliä ja auttaa samalla ymmärtämään augusto- 
laista klassisismia. Haarniskaan pukeutuneella keisarilla on 
vasemmassa kädessä valtikka ja vasen käsivarsi kannattaa 
laskostettua togaa; oikea käsi on oraattorin elein kohotettu 
samaan tapaan kuin firenzeläisen arringatorin (kansan- 
puhujan) kuvassa 1. vuosisadan alkupuolelta eKr. Mutta 
patsaan sommittelussa on esikuvana ollut kreikkalaisen ku- 
vanveistäjän Polykleitoksen taide: vasen jalka on oikeaan 
verraten vedetty hiukan taaksepäin ja vartalon asento on 
kiasminen (vartalon asento on kreikkalaisen kirjaimen muo- 
toinen, joka merkitään X= chi = chiasme = kiasmi), vaikka 
haarniska hiukan peittääkin sen. Mutta Polykleitokselta 
saatujen vaikutteiten lisäksi teoksessa on myös hellenistisiä 
vaikutteita. Niitä ilmentävät patsaan jalustassa oleva del- 
fiini, joka on patsaalle eräänlaisena tukena ja pikku amo- 
riini, jonka oikea käsi toistaa keisarin puhujan liikkeen. 
Amoriinin läsnäololla on symbolista merkitystä, sillä se 
viittaa keisarin polveutumiseen jumalatar Venuksesta. 
Muuten juhlallisessa patsaassa viittaus Augustuksen juma- 
lalliseen alkuperään tuo mieleen barokin ja rokokoon pal- 
jon myöhäisemmät aikakaudet, sen sijaan kreikkalainen 
kuvanveistäjä 4. tai 3. vuosisadalta eKr. ei olisi sitä hyväk- 
synyt. Tässä kuvanveistoksessa on havaittavissa siis kolmen- 
laisia vaikutteita: niistä ojennettu käsi kuuluu etruskilais- 
italialaiseen tyyliin, kiasminen asento kreikkalais-klassi- 
seen, ja amoriini hellenistiseen tyyliin. Mutta eri elementit 
on patsaassa sulatettu harmoniseksi kokonaisuudeksi ja 
siinä on sitä klassisista? henkeä, jota pidetään ominaisena 
Augustuksen ajalle. 

Klassisismia selvittää keisarin haarniskan koristelu. Siinä 
esiintyvät kuvat ovat tyypillisiä Augustuksen ajan taiteelle 
ja ne muistuttavat Wienissä ja Berliinissä säilytettyjä ka- 
meita: alinna on Tellus eli Äiti Maa, joka traditionaalisesti 
imettää lapsia, hänen vasemmalla puolellaan Apollo grii- 
pin selässä ja oikealla puolellaan Diana hirven selässä (Au- 
gustus samasti itsensä mielellään Apolloon). Ylinnä kes- 
kellä nähdään Caelus taivaankannen personifikaationa; 
hänen vasemmalla puolellaan on aurinko guadrigiensa 
kanssa ja oikealla puolellaan Aurora. Auroran yläpuolella 
on soihtua kantava jumalatar, mahdollisesti Venus Lucina. 
Keskuskuvion molemmin puolin on henkilöhahmot, joista 
oikean puoleinen (keisarin vasenta kättä lähinnä) symboloi 
Tonavan provinssia ja sitä luonnehtii henkilön kädessä 
oleva villisian pää; vasemman puoleinen symboloi Germa- 

niaa. Keskellä seisoo kaksi henkilöä, joista oikean puoleinen 
on legioonan kotkanmerkkiä kohottava barbaari ja vasem- 
man puoleinen symbolista sutta pitelevä roomalainen soti- 
las, joka ojentaa kätensä barbaarille. Barbaari katselee 
ylöspäin, ts. Augustukseen ikäänkuin korostaakseen, että 
legioonan merkin palauttaminen on Augustuksen ansiota 
(tapaus sattui v. 20 eKr. sen jälkeen kun standaari kolmasti 
oli joutunut vihollisten haltuun, ensimmäisen kerran Cras- 
suksen kärsiessä tappion v. 53 ja muut kerrat Marcus An- 
toniuksen vv. 40 ja 35 eKr. kärsimien tappioiden seurauk- 
sena). Symbolinen esitystapa ja keisarin esittäminen juma- 
lallisena olentona osoittavat, että patsas tehtiin keisarin 
kuoleman jälkeen, todennäköisesti kuitenkin jo hänen kuo- 
linvuotenaan (14 jKr.), jolloin hänet senaatin istunnossa 17. 
päivänä syyskuuta julistettiin jumalaksi, Divus Augustuk- 
seksi. 

Myös Via Labicanan Augustus-patsas on todennäköi- 
sesti tehty keisarin kuoleman jälkeen, hänen seuraajansa 
Tiberiuksen aikana. Siinä keisaria ei esitetä uutena Marsina 
vaan Pontifex Maximuksena ja hänen päänsä on puolittain 
togan peitossa. Togan muoto vahvistaa tätä olettamusta. 
Valkoiset, riutuneet kasvot ovat huolellista työtä ja muo- 
dostavat vaikuttavan vastakohdan vartaloa peittävän vaat- 
teen tuhlailevalle runsaudelle. Koko teos saa tästä henkis- 
tyneen ilmeen ja vaikuttaa erittäin maalaukselliselta. Sen 
tekotapa on kokonaisuudessaan pätevää työtä ja hyvä esi- 
merkki Tiberiuksen ajan korkeatasoisesta kuvanveistotai- 
teesta. Tiberiuksen ja Claudiuksen aikana henkilöiden 
symbolinen käsittelytapa vahvistuu Rooman virallisessa 
taiteessa. Augustuksen Ravennasta oleva apoteoosi (juma- 
laksi korottaminen) ja Vatikaanissa oleva Vicomagistrien 
juhlakulkuetta esittävä veistos, joka todennäköisesti aika- 
naan kuului v. 43 jKr. vihittyyn Ara Pietatis Augustaeeseen 
ovat käyttäneet esikuvanaan Augustuksen ajan Ara Pa- 
cista. Mutta symbolistinen virtaus on niissä voimistunut 
ja sellaisten uusien symbolien luku lisääntynyt, jotka koros- 
tivat Augustuksen hallituskautta ehdottoman rauhan ai- 
kana. 

Kuvanveistotaiteen edustaman virallisen taiteen rin- 
nalla Kristusta edeltäneen sataluvun viimeisellä vuosikym- 
menellä ja hänen syntymänsä jälkeisillä ensimmäisillä kym- 
menluvuilla myös taidekäsityö ja monet muut taiteen lajit, 
jotka käyttivät mitä erilaisimpia materiaaleja, olivat vilk- 
kaassa kehitysvaiheessa. Tänä aikana edistyivät mm. terra- 
kotta-plastiikka, siselöinti ja gemmien — erityisesti kamei- 
den — valmistamisen taito. Terrakotta-tekniikan tutki- 
musta hyödyttävät varsinkin ns. campanialaiset levyt, 
joita käytettiin friisikoristeeksi yksityisiin ja julkisiin raken- 
nuksiin. Niissä kuvatut aiheet palautuvat kreikkalaisiin 


motiiveihin ja edustavat aikakauden neoattikalaista ma- 
kusuuntaa. Mytologisista aiheista suosittiin erityisesti Dio- 
nysosta, mutta myös puhtaasti koristeelliset henkilökuvat 
olivat yleisiä. Usein esikuvat otettiin arkaaisesta taiteesta, 
mutta niiden luonne muuttui siroksi ja hauraaksi. 


MAALAUSTAIDE 


Myös Augustuksen ajan maalaustaide sai vaikutteita 
kreikkalais-klassisesta taiteesta, tosin hellenismin kautta. 
Samalla se käytti hyväkseen erilaisia kansanomaisia aiheita. 





Augustus (Rooma, Musei Vaticani) 


Koristeellinen maalaustaide sai jalansijan sekä Roomassa 
että Pompejissa 1. vuosisadalla eKr. Se tunnetaan nykyään 
melko hyvin niistä maalauksista, joita onsäilynyt Palati- 
nuksella olevassa Casa dei Grifissä, Pompejin Casa del 
Faunossa ja kaukaisella Deloksella ja se voidaan ajoittaa 
vuoden 70 paikkeille eKr. Ns. ensimmäisen tyylin aikana 
seinät koristettiin stukolla ja jaettiin eri värisiin kenttiin, 
joiden värit jäljittelivät marmoria. Tätä koristelutapaa käy- 
tettiin verraten lyhyen aikaa. On vaikea sanoa, johtuiko 
makusuunnan muutos siitä, että kreikkalaisia taiteilijoita 
tuli Italiaan, vai siitä, että italialaiset käsityöläiset alkoivat 


jäljitellä kreikkalaisia seinämaalauksia, mutta tosiasia on, 





Vettiusten talon seinäkoristelua, Pompeji 


että ylhäisiä taloja vv. 50—40 eKr. paikkeilla alettiin ko- 
ristella uudella tavalla. Arkkitehtuurissa ei tapahdu suuria 
muutoksia, mutta seinien arkkitehtoninen jäsentely ei enää 
rajoita allegorisia maalauksia. Ne jatkuvat usein seinältä 
seinälle, ympäri huoneen. Esimerkkinä on Pompejin Villa 
dei Misteri, joka on saanut nimensä kuuluisimmasta seinä- 
maalauksesta. Se sijaitsee eräässä talon makuuhuoneen 
viereisessä oleskeluhuoneessa, oecuksessa ja on aiheeltaan 
ainutlaatuinen. Kuvien tyyli ei suinkaan ole tyypillinen 
Augustuksen ajalle, mutta sen sijaan ne erinomaisella ta- 
valla edustavat sekä sisällyksensä että tekotapansa puolesta 
neoattikalaista suuntausta, joka 1. vuosisadalla oli levinnyt 
Roomaan ja sen provinsseihin. Suuriin seinäkenttiin maa- 
latut kohtaukset ovat Dionysoksen mysteereistä, joihin 
morsiankin näyttää osallistuvan. Kuvien perusteella saa 
erittäin hyvän käsityksen aikakauden mausta: se ilmenee 
tavassa, jolla yksityiset henkilöt on kuvattu, mieltymyk- 
sessä eri aikakaudelta peräisin oleviin klassisiin esikuviin 
sekä tulosten epätasaisuudessa. Palatinuksella ns. Livian 
talossa ja Esguilinuksella olevat seinämaalaukset edustavat 
toisenlaista seinien jaottelemisen tapaa ja ilmaisua. Esguili- 
nuksen seinämaalausten aihe on Odysseiasta ja ne ovat hel- 
lenistisen maalaustaiteen mestariteoksia; nykyään sanoi- 
simme niitä impressionistisiksi. Villa dei Misterin taiteilija 
sen sijaan on etsinyt kuviensa kertovan aineksen neoatti- 
kalaisten suosimasta aihepiiristä ja toteuttanut sen klassisti- 
seen tyyliin suuren kuvanveistäjä Lysippoksen vaikutuksen 
alaisena. 

Esguilinuksen maisemamaalauksissa henkilökuvilla on 
täysin alistettu asema; niiden tärkeimpänä tehtävänä on 

olla kontrasteja luovina väriläikkinä luonnon keskellä, ku- 
ten ranskalaisten impressionistien maalauksissa. Hellenisti- 
sen maalaustaiteen suuri kukoistuskausi on epäilemättä in- 
noittanut niiden tekijää, kuten osoittavat myös kreikankie- 
liset kirjoitukset, jotka selittävät keitä henkilöt Odysseusta 
lastrygonien maassa kuvaavassa kohtauksessa ovat. 

Henkilön käsittäminen pelkäksi väriläiskäksi, maiseman 
epämääräiset rajat, kallioiden ja metsien takaa nouseva 
usva (vrt. s. 283, yläkuva) lähenevät ilmaisullisesti useita 
moderneja taidesuuntia ja herättävät vielä nykyäänkin 
suurta kiinnostusta. 

Ns. ?arkkitehtoninen? tyyli on parhaimmillaan eräissä 
Rooman, Pompejin ja Herculaneumin maalauksissa, joissa 
yhdistetään koristeelliset ainekset kuviin elämästä tai pers- 
pektiivisesti esitetyistä rakennuksista. Marmoria jäljittele- 
vää säännöllistä koristelua käytetään edelleen, mutta vain 
suurten seinäkenttien alapuolella. Ne täytetään Teseuksen, 
Herkuleen, Akhilleuksen ja Odysseuksen myyteistä otetuilla 
tai hellenistisiä paimenkohtauksia esittävillä kuvilla. Pie- 
niin, seinän yläosiin jääviin kenttiin maalataan ovia, jois- 
ta näkyy niin todentuntuisia perspektiivisiä maisema- tai 
”stilleben”-kuvia, että seinä näyttää aukeavan suoraan ul- 
koilmaan. Joissakin seinämaalauksissa on mytologisten 
kohtausten sijasta kuvattu rakennuksia, jotka etääntyvät 
katsojasta perspektiivisesti. Nämä maalaukset kiinnostavat 
jokaista arkkitehtuurin tutkijaa ja taidehistorioitsijaa, joka 
haluaa tutkia perspektiiviopin ja tilaongelman kehitystä. 

Tyypillisenä esimerkkinä tämäntapaisesta seinäkoriste- 
lusta ovat Boscorealen maalaistalon seinämaalaukset. Vielä 
nykyäänkin niitä voi helposti tutkia, sillä niitä säilytetään 
Napolin, New Yorkin ja Mariemontin (Belgia) museoissa 
ja ne ovat hyvässä kunnossa. Usein kuulee esitettävän, että 
seinäpinnoissa esitetyt rakennukset on maalattu Vitruviuk- 
sen näyttämöarkkitehtuuria varten luomien sääntöjen mu- 
kaan. (Vitruvius itse väitti sääntöjä Apaturios Alabanda- 
laisen keksimiksi.) 

Samaa tekniikkaa on käytetty seinän yläosan pienissä 
kentissä, joissa maalattujen ovien kautta luulee katsele- 
vansa kaupunkinäkymiä ja pylväspihoja. Palatinuksella 
olevassa Livian talossa ja monissa samantyylisissä taloissa 
Pompejissa on seinämaalausten väriskaala sama kuin Bosco- 
realessa, mutta kuvatut maisemat ovat joko ylipäänsä ”itä- 
maisia”? tai suoraan Niililtä. Se todistaa läheisistä suhteista 
itään, ellei suorastaan siitä, että egyptiläiset taiteilijat ovat 
olleet mukana luomistyössä. Juuri 1. vuosisadan lopussa 
eKr. Egyptin vaikutus Rooman ja Campanian taiteessa 
ja taidetyössä oli huomattava ja sitä suosivat myös keisarit 
poliittisista ja dynastisista syistä: olivathan keisarit uusina 
Ptolemaioksina suoranaisesti vastuussa Egyptin menestyk- 





Apollo, Pythonin voittaja. Seinämaalaus (Pompeji, Vettiusten talo) 


Mystisen Vannuksen paljastaminen. Seinämaalaus Casa 
dei Misterissä, Pompeji 


sestä. Toisessa arkkitehtonisessa tyylissä on siis selvä ero 
puhtaasti koristeellisten ja henkilöitä esittävien kuvien vä- 
lillä, jälkimmäiset säilyttävät perinnäiset piirteensä. Niiden 
henkilökuvaus ei suinkaan aina ole korkeatasoista ja se jäl- 
jittelee usein luultavasti sellaisia hellenistisiä teoksia, jotka 
ovat joutuneet hukkaan. Mutta koska vertailuaineisto 
puuttuu, emme tiedä miten uskollisesti Rooman ja Pom- 
pejin jäljentäjät noudattivat esikuviaan. Jäljennöksistä 
voidaan kuitenkin todeta, että kopistien taito oli hyvin eri- 
asteista, sillä samat mytologiset kohtaukset toistuvat usein 
(esim. Theseuksen myyttiin liittyvät). Jotkut jäljentäjistä 
ovat teknisesti taitavia ja joskus heillä on sekä mielikuvi- 
tusta että hyvä värisilmä, mutta toiset ovat vain tunteetto- 
mia ja mielikuvituksettomia jäljentäjiä. 

Venus ja Amor. Seinämaalaus ( Napoli, Museo Archeolo- 
gico Nazionale) 


Usein on keskusteltu siitä, minkä mittapuun mukaan 
Augustuksen ajan maalaustaidetta olisi arvosteltava. Missä 
määrin sitä on pidettävä roomalaisena ja missä määrin 
hellenistisen kulttuurin läpitunkemana? Yksimielisyyteen 
ei ole päästy. Monet huomattavat tiedemiehet pitävät tar- 
peettomana maalausten esikuvien etsimistä ja heidän mie- 
lestään osa roomalaisten ja pompejilaisten talojen seinä- 
maalauksista on taiteellisesti korkeatasoista. Mutta joka 
tapauksessa me — ainakin välillisesti — tunnemme helle- 
nistisen taiteen, joka on ollut näiden maalausten esikuvana. 
Vaikka tebalaisen koulukunnan mestariteokset 4. ja 3. vuo- 
sisadalta ovatkin kadonneet eikä Pergamonin koulukun- 
nankaan teoksia ole säilynyt, meillä on kuitenkin käsitys 
niiden tyylillisistä peruspiirteistä ja tärkeimmistä aiheista 


Flora eli kevät. Seinämaalaus Stabiaesta (Napoli, Museo Archeologico Nazionale) 





Aleksandriasta ja Boiotian Tebasta löydettyjen hautamuis- 
tomerkkien perusteella. Tutkimus onkin selvittänyt, että 
esim. eräät yksityiskohdat, joita esiintyy Aleksandrian hau- 
tamuistomerkeissä, on toistettu piinallisen tarkasti joiden- 
kin Boscorealen maalaistalon maalausten arkkitehtonisissa 
m aisemakuvauksissa. Tällainen on esim. ristikon takaa nä- 
kyvä hymyilevä maisema, jonka arvellaan kuvaavan au- 
tuaitten kenttiä. Sama idea on Livian Primaportan huvilan 
maisemamaalauksessa, vaikka ilmaisu on erilainen: kas- 
vien, kukkien ja hedelmien runsaus tekee siitä (1. Kristuk- 
sen syntymän jälkeisen vuosisadan alun) roomalaisen maa- 
laustaiteen mestariteoksen, vaikka sommittelun esikuvana 
onkin ollut Egyptin maalaustaide. 

On paikallaan todeta, että myös maalaustaiteen alalla 
oli tietoista eklektisismiä. Seinämaalauksista se ilmeni siten, 
että jäljiteltiin täysin vapaasti egyptiläisiä, pergamonilaisia 
ja kreikkalais-hellenistisiä esikuvia. Augustuksen ajan yl- 
häisillä perheillä ei aina ollut riittävästi seinäalaa uhratta- 
vaksi suurille kuvasommitelmille, mutta ne halusivat kui- 
tenkin koristaa talonsa muodin mukaisilla, hellenismin suo- 
similla mytologisilla kuvilla. Se asetti jäljentäjän taidon ja 
tekniikan kovalle koetukselle ja tämä joutui usein ratkaise- 
maan ongelman siten, että hän mielivaltaisesti otti katkel- 
mia esikuvana olleesta alkuperäisteoksesta tai katkelmia 
monista eri myyttejä esittävistä teoksista, jotka hän sitten 
makunsa mukaan yhdisteli. Erityisen kyvykäs jäljentäjä on 
ilmeisesti ollut esim. Pliniuksen (Nat. hist. XXXV, 116) 
mainitsema Ludius tai Studius, jonka tekeminä pidettiin 
monia meri- ja rantamaisemia, satamien ja satamakaupun- 
kien kuvia ja metsästysmaisemia. Niissä oli usein käytetty 
sävyttäen vain yhtä väriä — keltaista ja valkoista — kuten 
monissa Villa della Farnesinan, Livian talon ja Pompejin 
talojen maalauksissa. Tavanomaisten Niilin maisemien 
lisäksi niiden tekijöitä ovat luultavasti innoittaneet Cam- 
panian rannikkomaisemat. 

Roomalaisessa maalaustaiteessa esiintyy kansanomaisia 
ja arkipäiväisiä aiheita, joita ei voi pitää ajan hengen vaan 
erityisesti roomalaisen maun ilmauksina. Niitä tuskin ne- 
kään kriitikot voivat sivuuttaa, jotka kieltävät Rooman 
maalaustaiteelta kaiken omaperäisyyden, sillä niiden aihe- 
piiri ei kuulu hellenistisen taiteen vakiintuneeseen aineis- 
toon. Niissä esitetään, kuten eräässä Pompejin maalauksessa 
esim. jumalatar Cybelen kunniaksi toimeenpantuja juhla- 
kulkueita, pompejilaisten ja nucerialaisten välisiä taisteluita 
jne. ja ne liittyvät selvästi provinssien ja italialaisten kau- 
punkien kansanomaisen kuvanveistotaiteen traditioon. 
Tätä traditiota edustavat esim. Amiternon hautajaisaihei- 
set ja Ostian uhritoimitusta esittävät reliefit tai ne — ny- 
kyään Uffizissa olevat — reliefit, joissa on kuvattu kohtauk- 


sia käsityöläisten työpajoista. Ns. kolmannen ja neljännen 
tyylin aikana, joka ulottuu pitkälle ensimmäiselle vuosisa- 
dalle, aina flaviusten hallituskauden alkuun v. 69 jKr,, 
pompejilaiset maalarit enää harvoin ottavat vaikutteita 
hellenistisestä taiteesta ja sen mytologisesta rekvisiitasta. 
Sen sijaan he alkavat suosia mielikuvituksellista koriste- 
maalausta, jota jo Vitruvius arvosteli pitäen sitä sekä epä- 
loogisena että epäharmonisena. Mutta tämä taide hentojen 
kasvinvanojen kantamine pylväineen ja monimutkaisine 
arabeskeineen ilmentää koristeellisuuden ohella myös ko- 
keilunhalua, jonka ei pitäisi hämmästyttää oman aikamme 
ihmistä: mehän olemme tottuneet huomattavasti merkilli- 
sempiin kokeiluihin. Nämä maalarien loihtimat, Augus- 
tuksen ajan lopulle ja seuraavien keisarien hallituskaudelle 
tyypilliset fantasialuomukset edustavat laadultaan ehkä 
hiukan omituista mutta tavallaan myös hienostunutta mie- 
likuvitusta. 


MUSIIKKI JA TANSSI 


Varhaisin roomalainen musiikki oli kansanomaista ja 
uskonnollista. Siihen kuului sävellyksiä hautajaisjuhlalli- 
suuksia varten, uskonnollisia lauluja, vieraspidoissa laulet- 
tuja lauluja sekä lyhyitä satiirisia säkeitä. Niiden alkupe- 
rästä tiedetään hyvin vähän, mutta saadaksemme käsityk- 


Jason ja Pelias. Seinämaalaus ( Napoli, Museo Archeo- 
logico Nazionale) 

Odysseialainen maisema. Laestrygonit valmistelevat hyökkäystä Odysseusta vastaan ( Rooma, Musei Vaticani) 

sen roomalaisten musiikista meidän on vielä kerran palatta- 
va roomalaisen ja hellenistisen kulttuurin kohtaamiseen. 

Kreikkalaisille musiikki ja tanssi olivat universaalisen, 
maailmanjärjestykseen vaikuttavan harmonian ilmausta. 
Ne liittyivät läheisesti uskonnolliseen kulttiin, tieteeseen, 
filosofiaan, teatteriin ja runouteen ja olivat tärkeänä osana 
kasvatuksessa ja sivistyksessä. 

Musiikin mystiikka oli kuitenkin jo hyvää vauhtia rap- 
peutumassa, kun roomalaiset joutuivat tekemisiin kreikka- 
laisten kanssa. Jo aleksandrialaisena aikana musiikin mer- 
kitys kasvatuksessa oli vähentynyt, se oli jähmettymässä 
vanhoihin kaavoihin ja julkisissa esityksissä pääpaino oli 
teknisessä taituruudessa. 

Mutta tästä huolimatta kreikkalaisen musiikin ja tanssin 


luonteenomaisin piirre — iloisuus — säilyi. Kun ne iloi- 





sesti hyppien saapuivat tasavaltaisen ankaraan ja juhlalli- 
seen Roomaan, siellä syntyi ankara vastustus. Jopa Scipio 
Aemilianus (185—129 eKr.) — joka muutoin esiintyi tai- 
teitten ja kirjallisuuden suosijana — hyökkäsi kiivaasti hiu- 
kan aikaisemmin alkanutta tanssin ja musiikin opetusta 
vastaan väittäen sen uhkaavan hyviä tapoja. Sata vuotta 
myöhemmin Sallustius kertoo roomalaisesta naisesta, joka 
soitti lyyraa ja tanssi paremmin kuin sopi ”kunnialliselle 
naiselle?. Nainen, jota hän moitti oli Brutuksen äiti. Mutta 
vastalauseista ja kriittisistä huomautuksista huolimatta 
uusi muoti levisi nopeasti ja keisariajalla ei enää kenellä- 
kään ollut sitä kohtaan moraalisia ennakkoluuloja. Kuin- 
kapa olisi voinut ollakaan, koskapa itse keisari — tämä ju- 
malallinen esikuva, johon koko kansan katseet olivat kään- 
tyneet — mielellään ylpeili sillä, että oli ainakin ?hyvä di- 


Tuntemattoman roomalaisen rintakuva tasavallan ajalta 
(Firenze, Galleria degli Uffizi) 





Ylhäällä: Maecenas (Rooma, Museo nuovo, Palazzo 
dei Conservatori) Alhaalla: Augustus, pronssia (Lontoo, 
British Museum) 


letantti?. Caligula, Britannicus, Titus, Hadrianus, Commo- 
dus, Heliogabalus ja Aleksanteri Severus saivat elämän- 
kertojensa kirjoittajilta jo erikoismaininnan ansioistaan 
tanssin ja musiikin alalla ja Nero ylisti itseään taitavaksi 
muusikoksi. 

Keisaria jäljittelevät ylhäiset ja varakkaat roomalaiset 
tekivät parhaansa löytääkseen itsestään musikaalista lah- 
jakkuutta, mutta heillä oli myös oikeita orkestereja. Ne oli 
muodostettu nuorista orjista (pueri symphoniaci) ja ne seura- 
sivat herraa matkoilla ja soittivat hänen vieraspidoissaan. 
Trimalkhion kuuluisissa pidoissa, joita kuvataan Petro- 
niuksen Neron ajalla kirjoittamassa kirjassa, kaikki toimet 
lihan leikkaamista ja lattian lakaisemista myöten suorite- 
taan musiikin tahdissa ja tanssijattaret (jotka usein olivat 
kotoisin idästä ja Afrikasta) liikkuvat kastanjettien ja tam- 
buriinien rytmissä huvittaen vieraita. 

Jos taiteilija pystyi esittämään oikeita ”musiikkinumeroi- 
ta hänelle aukeni tie parhaisiin piireihin: herrat mairitte- 
livat häntä ja naiset pyörivät hänen ympärillään. Hän an- 
saitsi esityksillään satumaisia summia ja hänen opetukses- 
taan maksettiin huimaavan paljon. 

Tämä kykyjen ja lahjakkuuksien ajojahti, tämä ”tähti- 
kultti?, joka on tyypillistä myös roomalaiselle teatterille, 
johti vapaan musiikkitaiteen ja musiikin kasvatuksellisten 
arvojen rappeutumiseen. Tosin musiikkia ja tanssia ei ko- 
konaan poistettu yleisestä kasvatusohjelmasta, mutta niiden 
asema muuttui vähäpätöiseksi. Ainoastaan kuorolaulua pi- 
dettiin ilmeisesti jatkuvasti arvossa. Mutta musiikki-instru- 

mentit tulivat yhä monimutkaisemmiksi ja vaikeuttivat 
musiikin harrastusta. 

Kreikan klassisella kaudella tärkeimmät soittimet olivat: 
lyyra, seitsenkielinen ja pientä harppua muistuttava; pu- 
hallinsoitin aulos, joka muistutti oboeta sekä paimenten 
käyttämä paninhuilu (syrinx), jossa oli seitsemän tai kah- 
deksan eripitkää pilliä. 

Mutta jo Augustuksen aikana Horatius kertoo entisten 
aikojen lempeän huilun (tidbian) rinnalla oman aikansa 
uudesta soittimesta tubasta, joka soi kuin torvi. 

Lyyrasta syntyi suuri konserttisitra. Siinä oli vesikäyttöi- 
set urut, jotka yksinään vastasivat orkesteria ja niiden soin- 
tuva ääni oli niin voimakas, että se amfiteatterissakin kuu- 
lui yli ihmisäänten pauhun. Sitä käytettiin yleisesti ja sen 
koko oli lopulta niin suuri, että Cassiodoros vertaa sitä tor- 
niin. 

Suuren, suuremman ja mahdottoman suuren palvonta 
sekä huono maku tukahduttivat ennen pitkää roomalaisen 
musiikin. Se oli meluavaa ja sitä käytettiin tanssiesitysten — 
usein hyvinkin ala-arvoisten — säestämiseen. Sellaisena 
uusi, kristillinen maailma ei pitänyt roomalaisesta musii- 
kista ja monet 4. ja 5. vuosisadan kirkkoisät kielsivätkin 
laulun ja soitinmusiikin jumalanpalvelusten aikana. Tätä 
vaihetta ei kestänyt kauan, sillä jo 4. vuosisadan lopulla 
Milanon piispa Ambrosius hyväksyi kirkkomusiikin, jota 
hänen mukaansa alettiin nimittää ambrosiolaiseksi kirkko- 
lauluksi. Se taas puolestaan vaikutti jossain määrin maalli- 
seen musiikkiin. 

Oribasios 149 

Ostia 24, 57, 115, 125, 246, 
252, 257, 260, 262, 282 

Ovidius 97, 106, 164 


Paavali 192, 205 

Pacuvius 64 

Padova 205 

Palatinus 14, 17, 18, 20, 22, 
28, 92, 93, 104, 163, 164, 
190, 272, 277, 278 

Pales 104, 189 

Palladius Rutilus Aemilanus 
116 

Pantheon 20, 22, 175, 267 

Paguius Proculus 40 

Parthenon 22, 272 

Pasiteles 269, 270 

Patavium 205 

Pelias 282 

Peloponnesos 260 

Pergamon 62, 96, 146, 149, 
270, 271, 274, 280 

Perseus 231, 235 

Petronius 74, 286 

Philinos 146 

Piacenza 246 

Piazza Armerina 91 

Piazza Colonna 19 

Piazza del Popolo 164 

Piazza di Santa Maria Mag- 
giore 20 

Piazza Montecitorio 19 

Piazza Navona 100 

Piazza Vittorio Emanuele 20 

Pinciuksen kukkula 20 

Pincio 115 

Placentia 246 

Platon 67, 146 

Plautus 74, 159 

Plinius 69, 93, 109, 124, 142, 
144, 146, 149, 150, 154, 167, 
258, 260, 270, 282 

Plinius nuorempi 66, 74, 115, 
159, 160 

Plinius vanhempi 11, 61, 73, 
74, 141, 144 

Plutarkhos 67 

Pluton 178 

Pollan pylväskäytävä 60 

Polybios 193, 213, 236, 257 


Polykleitos 276 

Pomerium 14 

Pompeius 14, 95, 98, 202, 
208, 236, 267 

Pompeius Epaphroditus 166 

Pompeius Musclosus 166 

Pompeji 24, 24, 25, 26, 28, 30, 
36, 38, 39, 41, 43, 49, 50, 
53, 91, 92, 94, 95, 96, 98, 
99, 101, 114, 117, 119, 125, 
129, 147, 148, 158, 181, 184, 
203, 249, 277, 278, 278, 280, 
282 

Pomponius Mela 262 

Pons Fabricius 267 

Pons Milvius 17 

Pons Sublicius 17, 185 

Pont du Gardin 267 

Pontos 97 

Poppaeus Sabinus 207 

Porta Capena 256 

Porta Collina 186 

Porticus Europae 20 

Porticus Pollae 20 

Porticus Vipsania 20 

Poseidon 177 

Poseidonio 20 

Praeneste 11, 266 

Primaporta 276, 282 

Prusa 144 

Ptolemaios 262, 278 

Publius Ouintius 132 

Puteoli 101, 124, 192, 239, 
257, 260, 262 

Pyrrhos 106 

Pythagoras 142 


Ouvintilianus 59, 82 
Ouintus 212 

Ouintus Cicero 242, 243 
Ouvirinalis 263 

Ouirinus 176, 177 


Ramses II 163 

Ravenna 125, 145, 238, 276 
Regia Pontificia 22 
Regium 138, 246 

Rhodos 50, 257, 260, 263 
Rimini 103, 246, 268 
Riserva Mansuelli 45 
Roman temppeli 19 
Romulus 175, 176, 195, 213 
Roscius 137 

Ruvo 256 

Sabratan teatteri 157 

Salvius 46 

Sallustius 284 

Samos 274 

Santa Bibiana 73 

Sardinia 105, 206 

Sarmentus 76 

Saturnus 176, 177, 189 

Savo 256 

Scauruksen teatteri 266 

Scipio Aemilianus 284 

Scipio Africanus 92, 140, 260 

Scipio Cornelius 140 

Scipio Lucius 140 

Scorpus 166 

Scribonius Largus 147 

Segovia 92 

Selius 95 

Seluros 173 

Sempronius Hilarus 149 

Seneca 64, 67, 92, 96, 97, 98, 
109, 115, 160 


Septimius Severus 95, 101, 
144, 262 


Serenus Sammonicus 149 

Sergius Orata 93 

Servius Sulpicius Rufus 137, 
138 


Servius Tullius 197 

Sibylla 177 

Sibyllan temppeli 266, 266 

Sinnio 46 

Sinuessa 256 

Sisilia 48, 105, 107, 108, 109, 
119, 157, 206, 207, 257 

Sofokles 157 

Soranos 146, 147 

Sosiusten perheen 
145 


Sostratos 262 

Sparta 193 

Stabiae 34, 94, 281 

Stagnum 97 

Statilius Taurus 169 

Stefanos 270 

Strabo 97, 262 

St. Remy 268 

Studius 282 

Suburran kortteli 152 

Suetonius 11, 60, 98, 265 

Sulla 11, 22, 195, 180, 200, 
202, 204, 265 


Sulpicius Rufus 150 
Sybaris 67 

Syrakuusa 107, 226 
Syyria 125, 180, 197, 206 


sarkofagi 


Tacitus 11, 48, 99, 146 

Tarentum 157, 246, 270 

Targuinius 106, 177, 194 

Targuinius Priscus 118, 164 

Tarracina 11, 254, 257, 260, 
262 

Teba 282 

Tepula 15 

Terentius 159 

termit 20, 23, 67, 92, 95, 102 
Agrippan t. 96, 99 
Caracallan t. 22, 67, 93, 100 
Diokletianuksen t. 22, 100 
Konstantinuksen t. 100 
Neron t. 96, 99 
Trajanuksen t. 19, 22 
Pompejin t. 91 

Stabiaen t. 94 

Tertullianus 152 

Theatrum Balbi 16 

Themison 146 

Theseus 280 

Thevesten temppeli 178 

Thuburiscum Numidarum 
134 

Tiber 14, 15, 17, 20, 35, 50, 
67, 97, 98, 104, 115, 141, 
143, 204, 205, 231, 262, 237 

Tiberius 17, 18, 20, 21, 22, 52, 
69, 146, 154, 199, 276 


Tiberius Gracchus 202 

Tibur 11, 115, 169 

Tigellinus 97 

Tiros 64 

Tituksen riemukaari 17 

Titus 15, 100, 169, 286 

Titus Pomponius Atticus 127 

Tivoli 64, 266, 266 

Toivon temppeli 18 

T. Pomponius Atticus 64 

Trajanuksen kaari 46, 233, 
234 

Trajanus 92, 100, 146, 148, 
160, 164, 197, 236, 248, 259, 
262 

Trastevere 15 

Tulliola 138 

Tuscus 166 

Tyros 192 


Valerius Aperus 149 
Valerius Maximus 93 
Varro 66, 103, 118 
Vatikaani 14, 270, 276, 278 
Veji 177 

Velian kukkula 17 
Venetsia 246 

Venuksen temppeli 19 


Venus 276, 280 

Venus Genetrix 14, 270 

Vergilius 48, 64, 66, 67, 103, 
118 

Verres 77, 206 

Vespasianus 15, 83, 142, 169, 
248 

Vesta 17, 20, 176, 177, 182, 
186, 189, 190 

Vesuvius 24, 96 

Via Aemilia 246 

Via Appia 17, 57, 93, 246, 246, 
248, 256 

Via Aurelia 246 

Via Cassia 17 

Via Clodia 246 

Via Collatina 15 

Via dell?' Abbodanga 24 

Via Flaminia 17, 19, 248, 271 

Via Giovanni Lanza 20 

Via Labicana 171 

Via Lata-Flaminia 20 

Via Latina 246 

Via Livenza 98 

Via Mecenate 20 

Via Merulana 20 

Via Nova 100 

Via Ostiensis 246 

Via Popilia 246 

Via Postumia 246 


Via Sacra 19, 118, 152, 190, 
231 

Via Salaria 246 

Via Stabiana 249 

Via Urbana 20 

Vicenza 206 

Vicetia 206 

Vicus Sandalarius 64 

Vicus Tuscus 164 

Viennan teatteri 267 

Viennan temppeli 267 

Villa dei Misteri 41, 119, 181, 
278 

Villa della Farnesina 282 

Villa Hadriana 64, 99, 101, 
115 

Virgo 15 

Vitruvius 96, 97, 265, 278 

Volturnum 124 

Vulkanus 152 


Zama 140 
Zeun temppeli 22 


Xanten 148 
Xenofan 146 


SEURAAVAT LAITOKSET OVAT ANTANEET KIRJASSA OLEVAN KUVA- JA LÄHDEAINEISTON: 


Museo della Civiltä Romana, Rooma 
Musei Vaticani, Rooma 

Museo del Laterano, Rooma 
Musei Capitolini, Rooma 

Museo Torlonia, Rooma 

Museo delle Terme, Rooma 
Museo di Villa Giulia, Rooma 
Museo Nazionale Romano, Rooma 
Antiguarium Comunale, Rooma 
Colombario di Vigna Codini, Rooma 
Villa Torlonia, Rooma 

Louvre, Pariisi 

Muste, Epinal 

Musee d'Art et d'Histoire, Brysseli 
Wallraf-Richartz-Museum, Köln 
Antiken-Sammlung, Berliini 
Museum, Berliini 

Museo Archeologico, Aguileja 
Nationalmuseum, Wien 
Kunsthistorisches Museum, Wien 
Museum, Budapest 

Museum, Pettau 

British Museum, Lontoo 


Museum, Tripolis 

Galleria degli Uffizi, Firenze 

Museo Archeologico Nazionale, Napoli 
Museo Archeologico, Parma 

Museum, Guelma 

Museo Archeologico, Firenze 

Museo Nazionale Concordiese, Portogruaro 
Museo, Nemi 

Museo, BParletta 


Lisäaineistoa saatu: 


Pompejin kaivaukset 

Herkulaneumin kaivaukset 

Trajanuksen kaaren korkokuvat, Benevent 

Santa Bibiana, Rooma 

Caracallan termit, Rooma 

Orbe, Sveitsi 

Muinaisen Rooman asemakaava, Porta San 
Silvestro, Rooma 

Chiesa di San Lorenzo fuori le Mura, Rooma 

Chiesa di San Vittore, Ravenna 

